
CUVINT ÎNAINTE 


De-a lungul vremii, Biserica cea sfîntă a Mîntuitorului Iisus Hristos 
a odrăslit, a ocrotit şi a crescut sub bolţile sale de har multe personali¬ 
tăţi alese, mistuite de rîvna slujirii iui Dumnezeu şi a oamenilor. 

Unii din aceştia, călăuziţi de lumina Duhului Sfînt, au pătruns 
In tainele cele mai adinei ale teologiei, alţii s-au afirmat ca mari dascăli 
de asceză şi de înaltă spiritualitate, iar alţii au rămas în inimile contem¬ 
poranilor lor şi ale urmaşilor acestora ca neîntrecuţi filantropi şi iscusiţi 
păstori sufleteşti. Toţi însă, fără deosebire, au trăit intens aceeaşi dreaptă 
credinţă, adueîndu-şi fiecare pe altarul acesteia prinosul strădaniilor lor 
duhovniceşti şi unindu-şi glasurile într-o nepieritoare simfonie înălţată 
spre slava Iui Dumnezeu. 

Personalitatea multilaterală a Sfintului loan Gură de Aur s-a făcut 
simţită în toate laturile vieţii creştine din «secolul de aur» al Bisericii, 
atît prin munca stăruitoare şi plină de abnegaţie a acestuia pentru con¬ 
solidarea şi afirmarea dreptei învăţături de credinţă, cit şi prin întreaga 
sa lucrare pusă în slujba propăşirii necontenite a vieţii Bisericii, pe plan 
pastoral, misionar şi social. 

in galeria marilor dascăli ai Bisericii creştine, Sfîntul loan Gură de 
Aur ocupă un loc de cinste, prin viaţa sa pilduitoare, precum şi prin 
opera sa teologică, rămînînd un simbol al epocii patristice şi un nume 
vrednic de aleasă cinstire pentru întreaga creştinătate. Dacă Sfîntul 
Atanasie cel Mare reprezintă peste veacuri chipul teologului frămîntat 
de profunzimile gîndirii şi tîlcuirii adevărurilor de credinţă, sau dacă 
Sfîntul Vasile cel Mare ilustrează modelai cel mai ales al organizato¬ 
rului vieţii monahale şi al filantropului desăvîrşit, aşa cum fratele său, 
Sfîntul Grigorie de Nissa, întruchipează pe misticul dornic de aflarea 
îndumnezeirii, Sfîntul loan Gură de Aur este exponentul prin excelenţă 
al predicatorului creştin autentic, arta sa oratorică, iscusinţa exegetică 
şi întreaga sa operă de înfrumuseţare a vieţii morale a credincioşilor 
rămînînd neîntrecute pînă în zilele noastre. Făcînd din amvonul Bisericii 

din Antlohia şl apoi a Sfintei Sofia din Constantlnopol un al doilea altar 
de slujire, marele corifeu al elocinţel creştine a săvîrşit astfel de acolo 
o adevărată Liturghie a propovăduiril lui Hristos, înălţînd cugetele 
ascultătorilor săi către pătrunderea adevărurilor dumnezeieşti, prin lu¬ 
minarea minţii lor cu harul dreptei credinţe. 

Moştenirea lăsată întregii creştinătăţi de Sfîntul Ioan Gură de Aur 
depăşeşte ca Întindere, şl nu de puţine ori ca profunzime şl ca realizare 
literară, opera celorlalţi Sfinţi Părinţi, situîndu-se, atît prin plinătatea ei, 
cit şl prin pulsul tainic al evlaviei pe care o cuprinde, pe piscurile de 
aur ale teologiei Bisericii. Nici un alt Părinte bisericesc nu s-a bucurat, 
ca el, de o mal mare popularitate şi cinstire în rîndurile credincioşilor 
care, cuceriţi de măiestria şi adîncimea cuvîntărilor sale, căutau să tran¬ 
spună In propria lor viaţă bogăţia de har desprinsă din îndemnurile şi 
cugetările de Dumnezeu dăruitului grăitor. Cinstirea deosebită acordată 
Ilustrului Ierarh se vădeşte şi prin faptul că opera sa a fost copiată şi 
răsplndită neîncetat, fiecare generaţie creştină purtînd grija de a o în¬ 
credinţa urmaşilor în frumuseţea ei autentică. Scrierile Sfîntului Ioan 
Gură de Aur ni s-au păstrat astfel în numeroase manuscrise, tipărite 
apoi şl traduse în diferite limbi, pentru ca şi noi cei de astăzi să ne 
putem Împărtăşi din marea comoară a înţelepciunii şi a vieţii lui 
lnduhovnlclte. 

Autor de tratate apologetice, cuvîntări ascetico-morale şi epistole, 
Sfîntul Ioan Gură de Aur a rămas cu deosebire celebru prin scrierile 
sale omlletice. Exegeza cărţilor Sfintei Scripturi, cartea de căpătîi a 
creştinilor, purtătoare a cuvîntului lui Dumnezeu, a format una din preo¬ 
cupările sale cele mal stăruitoare. Majoritatea acestor omilii au fost 
rostite In Antlohia, cetatea de baştină a Sfîntului Ioan, unde acesta şi-a 
agonisit pregătirea de luptător al lui Hristos şi călăuzitor spre mîntuire 
al obştii creştine, cu ajutorul harului dumnezeiesc, la care s-au adăugat 
rugăciunile şi evlavia mamei sale, Antuza, şi strădaniile teologice 
deprinse sub îndrumarea episcopului Meletle. 

* 

Volumul de faţă, cel de al 21-lea din Colecţia «Părinţi şi scriitori 
bisericeşti», constituie un remarcabil eveniment editorial, prin faptul că 
el cuprinde, traduse şi tipărite pentru prima dată în limba română, o 
parte din omiliile Sfîntului Ioan Gură de Aur. In valoroasa traducere, 
In dulcele nostru grai românesc, a eruditului şi regretatului profesor de 

teologie preotul Dumitru Fecioru, slnt înmănunchlate în acest volum un 
număr de 33 Omilii la Facere, rostite de ilustrul Părinte biseri¬ 
cesc în perioada Postului Mare şi în cea imediat următoare Sfintelor Paşti. 

Legat de aceasta, sîntem datori să amintim că opera scrisă, ca şi 
activitatea Sfîntului Ioan Gură de Aur au fost cunoscute şi preţuite pe 
tărîmurile noastre româneşti încă din vremea asprei dar luminatei sale 
vieţuiri pămînteşti. Istoricii bisericeşti antici Socrate şi Sozomen au con¬ 
semnat, între altele, faptul că Sfîntul Ioan Gură de Aur a fost bun 
prieten cu episcopul Teotim al Tomisului, cu care a colaborat în opera 
misionară de aducere la sinul Bisericii lui Hristos a «nomazilor de la 
Istru». La fel, se relatează că în anul 404 un monab originar din părţile 
noastre, devenit mai apoi renumit teolog şi îndrumător al vieţii monahale, 
Sfîntul Ioan Casian, supranumit «Casian Românul», a primit harul 
diaconiei de la Sfîntul Ioan Gură de Aur, cel pe care mai tîrziu avea să-I 
apere împotriva adversarilor săi. 

De-a lungul multor secole, în mînăstirile din ţinuturile valahe, 
moldovene şi transilvănene — adevărate focare de cultură în istoria 
noastră — osîrdia monahilor cărturari s-a făcut cunoscută şi prin copie¬ 
rea şi împodobirea cu miniaturi a manuscriselor cuprinzînd opere ale 
Sfinţilor Părinţi, sau prin traducerea acestora în grai românesc. în 
această privinţă, scrierile hrisostomice s-au bucurat la noi de o atenţie 
deosebită, aşa cum mărturisesc strădaniile caligrafilor anonimi din se¬ 
colele XIII—XIV, pînă la Gavriil Urle de Ia Neamţ care, la 1443, copia 
cu osîrdie Mărgăr itarele Sfîntului Ioan Gură de Aur, 
tipărite mai apoi, la 1691, prin purtarea de grijă a fraţilor Radu şi Şerban 
Greceanu. Un secol mai tîrziu, Samuil Micu Clain a zăbovit şi el asupra 
operei marelui dascăl antiohian, redînd în slovă românească o seamă 
de Cuvîntări, precum şi vestitul tratat al acestuia Despre 
preoţie. 

Dacă adăugăm acestora şi faptul că Liturghia Sfîntului 
Ioan Gură de Aur se săvîrşeşte în toate sfintele lăcaşuri de închi¬ 
nare ale dreptei credinţe româneşti, precum şi acela că Sfîntul Ioan este 
— alături de sfinţii capadocieni Vasile şi Grigorie — oblăduitorul şcolilor 
noastre teologice, putem pătrunde şi mai bine semnificaţia şi importanţa 
traducerii şi tipăririi în româneşte a acestui volum din opera neîntrecu¬ 
tului cuvîntător şi al «lumii luminător». 

Traducerea clară şl competentă a acestui prim volum selectat din 
opera Sfîntului Ioan Gură de Aur, pe lingă care, în anii ce vor veni, ur¬ 
mează să vadă lumina tiparului românesc încă şapte volume masive, 
reprezintă rodul cel mal ales al îndelungatei trudiri a preotului profesor 
Dumitru Fecioru tn tălmăcirea scrierilor Sfinţilor Părinţi. 

De aceea, blnecuvlntind strădaniile ostenitorului, pentru agonisita 
de mare preţ cu care acesta a îmbogăţit tezaurul ortodoxiei româneşti, 
recomandăm cu toată căldura lucrarea de faţă tuturor clericilor şl cre¬ 
dincioşilor Bisericii noastre dornici să adîncească veşnicele adevăruri ale 
dreptei credinţe, sâ-şl lndrumeze paşii pe drumul adevăratei vieţuiri 
creştine şi să soarbă har nepieritor din acest izvor nesecat, care poartă 
in undele sale aurul frumuseţilor duhovniceşti. 

Din partea noastră dorim tuturor cititorilor să se desfăteze 
duhovniceşte din această tîlcuire însoţindu-1 pe sfinţitul autor în itine¬ 
rarul său biblic spre a înţelege şi a trăi cu sporită rîvnă Cuvîntul lui 
Dumnezeu. 

Harul dumnezeiesc şi binecuvîntarea noastră îi vor insoţi pururea 
in această «iscusită zăbavă». 


La Prăznuirea SI. Marelui Mucenic Gheorghe, 
Purtătorul de biruinţă, 1088 


ţ TEOCTIST 

PATRIARHUL BISERICII ORTODOXE ROMÂNE 





INTRODUCERE 


Noaptea tîrziu, cînd grijile scaunului arhiepiscopal nu-1 mai tulbu¬ 
rau, sfîntul Ioan Cură de Aur — ne istoriseşte viaţa sa aghiografă — 
se Închidea in camera sa de lucru şi tîlcuia epistolele sfîntului apostol 
Pavel. Camera nu avea alt mobilier decit un pat modest, o masă şi un 
scaun, iar ca podoabă sfintele icoane, intre care icoana siintului apos¬ 
tol Pavel ; la această icoană işi Îndrepta necontenit privirile cind zăbo¬ 
vea asupra înţelesului dumnezeieştilor cuvinte ale apostolului neamu¬ 
rilor. Dăduse dispoziţie să nu fie tulburat de nimeni în timpul lucrului 
său ; nimeni să nu intre la el şi nici să treacă pe dinaintea uşii lui. După 
ce a tîlcuit o parte din epistolele sfîntului apostol Pavel, sfîntul Ioan 
Gură de Aur a fost cuprins de oarecare îndoială. Oare îi va plăcea lui 
Dumnezeu tîlcuirea sa? A înţeles el bine cuvintele marelui apostol ? 
Şi s-a rugat stăruitor lui Dumnezeu să-i arate într-un chip oarecare de-I 
sînt plăcute explicările sale. 

Intre timp un curtean a căzut în dizgraţia împăratului. Curteanul a 
cerut printr-un cunoscut sfîntului Ioan Gură de Aur îngăduinţa de a-1 
primi, ca să-şi spună păsul. Arhiepiscopul a încuviinţat. Curteanul s-a 
hotărît să se ducă noaptea la palatul arhiepiscopal, ca să nu fie văzul 
de duşmanii săi. Intr-o seară, a venit şi l-a rugat pe ucenicul sfîntului 
Ioan Gură de Aur, pe Proclu, arhiepiscopul de mai tîrziu al Constantino- 
polei, să-l anunţe. Proclu, înainte de a intra, s-a uitat printr-o crăpătură 
în camera în care lucra sfîntul şi a văzut că arhiepiscopul nu era singur, 
ci în spatele lui stătea un bărbat aplecat spre el şi cu gura la urechea 
lui. Proclu, intrigat că dascălul său este cu cineva în cameră, a căutat 
să audă ce spune acel bărbat, dar n-a putut înţelege nimic. Vâzînd că nu 
poate intra, s-a întors şi a spus curteanului că nu-1 poate anunţa, pentru 
că altul se află cu arhiepiscopul ; să mai aştepte pînă ce va pleca acela. 
După cîtva timp, Proclu s-a dus din nou; dar iarăşi l-a văzut pe străin 
tot acolo ; s-a dus şi a treia oară, dar în zadar. Nu după mult timp a to¬ 
cat pentru slujba de noapte. Atunci Proclu a spus curteanului să se ducă 
acasă şi să vină în seara următoare, că nu-1 mai poate introduce, pentru 
că arhiepiscopul îşi începe rugăciunea, care durează pînă dimineaţa. 
Curteanul a venit şi a doua seară, dar n-a putut fi introdus pentru ace- 

raşl pricinii cu şl in scara trecută. Mirarea lui Pruclu era marc t cine pu¬ 
tea tl străinul acela cure Intră neobservat ? Şi s-a hotărît să nu mănincc, 
să nu bea, să nu doarmă şl să nu se dezlipească de uşă plnă nu va afla 
cine este acel bărbat. Şl a tăcut aşa. Scara, cînd a venit curteanul, încre¬ 
dinţat că nimeni n-a intrat la arhiepiscop, i-a spus că va vorbi negreşit 
cu el, că n-a văzut pe nimeni intrind. Totuşi, ca şi mai înainte, s-a uitat 
înăuntru şi a văzut iarăşi pe acel bărbat. Proclu a spus atunci curteanu¬ 
lui să se ducă la casa sa şi să se roage singur lui Dumnezeu pentru mân¬ 
tuirea lui, că bărbatul care vine la arhiepiscop este trimis de Dumnezeu, 
că intră în cameră fără să fie văzut. A doua zi dimineaţă, siîntul Ioan 
dură de Aur şi-a adus aminte de curteanul care trebuia să vină la el 
şl l-u întrebat pe Proclu de nu l-a căutat cineva. Proclu i-a răspuns că 
da, dar i-a povestit totodată şi pricina pentru care nu l-a putut 'intro¬ 
duce. Cînd a terminat de vorbit, Proclu şi-a aruncat ochii la icoana sfîn- 
lului apostol Pavel şi, minunat peste măsură, a spus arhiepiscopului că 
bărbatul care era în cameră cu el seamănă cu cel zugrăvit pe icoană. 
Aşa a aflat sfîntul Ioan Gură de Aur că Dumnezeu i-a ascultat cererea, 
trlmiţînd pe însuşi autorul epistolelor să-i dicteze tîlcuirea. 

Siîntul Isidor Pilusiotul (1(435) confirmă cele spuse de tradiţia 
aghlografă, spunînd în una din scrisorile sale că dacă sfîntul apostol 
Pavel ar fi vorbit atica, n-ar fi tălmăcit mai frumos epistolele sale decît 
sfîntul Ioan Gură de Aur. 

Iar Ioan M oshu (sec. V/j, în capitolul 128 al Limonarului său, ne 
transmite această istorisire despre sfîntul Ioan Gură de Aur : 

Ava Atanasic ne povestea că a auzit de la Iania, sora episcopului 
Adclfie : 

Cînd Ioan Gură de Aur, episcopul Constantinopolei, a fost surghiu¬ 
nit in Cucuson, a găzduit în casa noastră. Cît a stat la noi, noi am avut 
mare îndrăznire şi dragoste către Dumnezeu. Fratele meu, episcopul 
Adelfie, mi-a spus : Cînd a murit fericitul Ioan în surghiun, m-a cuprins 
o durere nespus de mare, că acest bărbat, dascălul întregii lumi, care a 
înveselit cu cuvintele sale Biserica lui Dumnezeu, n-a adormit întru 
Domnul pe scaunul său. Şi eu m-am rugat lui Dumnezeu, cu multe la¬ 
crimi, să-mi arate în ce stare se află el. După ce m-am rugat multă 
vreme, într-o zi, am căzut în extaz şi am văzut un bărbat frumos la chip, 
care m-a luat de mînă şi m-a dus într-un loc luminos şi slăvit. Acolo 
mi-a arătat pe predicatorii credinţei şi pe dascălii Bisericii. Eu mă uitam 
de jur împrejur să văd pe cel pe care-1 doream, pe marele Ioan. După 
ce mi-a arătat pe toţi şi mi-a spus numele fiecăruia, m-a apucat iarăşi 
do mînă şi m-a scos afară. L-am urmat întristat că n-am văzut împreună 

cu părinţii pe cel intru sfinţi /«an. I.a Ieşire, cai ce stătcu lu poartă, vă- 
zîndu-mă trist, mi-a spus : 

—■ Nici unui din cei care vin aici nu iese Întristat I 

Eu i-am răspuns : 

— Asta mi-i durerea, că n-am văzut cu ceilalţi dascăli pe prea iu¬ 
bitul meu Ioan, episcopul Constantinopolei. 

Acela m-a întrebat iarăşi : 

— Vorbeşti de Ioan, dascălul pocăinţei ? 

— Da, i-am răspuns eu. 

— Pe el, mi-a spus acela, nu-1 poate vedea om în trup, pentru că 
el stă acolo unde este tronul Stăpînului. 


Sfintul Ioan Gură de Aur, care slujeşte chiar la treptele tronului lui 
Dumnezeu, care cu gîndirea sa acoperă tot cerul teologiei ortodoxe, s-a 
născut în Antiohia înainte de 347, probabil în 344 • după unii între 3 I I 
şi 341, după alţii în 345, după alţii între 344 şi 345, iar după alţii cu /.ere 
ani mai tîrziu, în 354. Tatăl său, Secundus, era unul din generalii orien¬ 
tului, iar mama sa, Antusa, făcea parte din cele mai nobile familii din 
Antiohia. Copilul lor, Ioan, a avut nefericirea să-şi piardă tatăl la puţin 
timp după naşterea sa. Mama sa, rămasă văduvă la 20 de ani, a renun¬ 
ţat pentru totdeauna la căsătorie şi s-a consacrat educaţiei şi instrucţiei 
fiului ei. Antusa, care se alătură cu tot atîta cinste de alte mame celebre 
din istoria creştinismului — de Emilia, mama sfîntului Vasile cel Mare 
şi a sfîntului Grigore al Nişei, de Nona, mama sfîntului Grigore din Na- 
zianz, şi de Monica, mama fericitului Augustin —> şi-a crescut copilul cu 
o grijă deosebită şi cu un devotament asemănător sacrificiului. Averea, 
pe care o avea şi de la părinţii ei şi de la soţul ei, era îndestulătoare 
pentru a-i da fiului ei una din cele mai alese instrucţii, atît clasică cît 
şi creştină. 

Instrucţia clasică a făcut-o sub îndrumarea vestitului retor Libaniu 
şi a filosofului Andragatie ; Libaniu l-a preţuit atît de mult pe fiul An- 
tusei, că întrebat pe patul de moarte pe cine lasă urmaş, a răspuns : «Pe 
Iocld, dacă nu mi l-ar fi tjuraLcreşţinii». Antusa, mama sa, a făcut singură 
alegerea acestor dascăli. Recunoştinţa, pe care sfîntul Ioan Gură de Aur 
O avea faţă de mama sa, a exprimat-o într-o pagină celebră a uncia din 
lucrările sale : «Cuvînt către o văduva tînără». « Mi-amintesc, spune el, 
că într-o zi, pe cînd eram tînăr, dascălul meu a lăudat pe mama mea îna¬ 
intea unei asistenţe numeroase. A întrebat, după cum îi era obiceiul, pe 

cci dc lîngă ci, cine eram. I a-a răspuns că eram fiul unei văduve. M-a 
Întrebat apoi pe mine, elfi ani are mama mea şi de cîţi ani era văduvă, 
l-am răspuns că de patruzeci de ani şl că a pierdut pe tatăl meu Ia două¬ 
zeci de ani. Atunci Libuniu surprins a strigat, uitîndu-se la asistentă : 
•Ah, ce femei se găsesc printre creştini I». Atîta admiraţie şi un elogiu 
ca acesta provoacă o astfel de purtare, adică refuzul unei a doua căsă¬ 
torii, nu numai la noi creştinii, ci şi la păgini!» l . 

Instrucţia creştină a primit-o intii in casa părintească, sub îndrumă¬ 
rile mamei sale, apoi de la oamenii înduhovniciţi ai timpului său : Me- 
lot ie, episcopul Antiohiei, care l-a şi botezat, Diodor, stareţul unei mi- 
năstiri din Antiohia şi profesor la şcoala teologică, ascetul Carterie •, la 
aceştia trebuie să adăugăm lectura neobosită a tuturor lucrărilor scri¬ 
itorilor creştini de pînă la el şi în special a marilor teologi alexandrini. 


In timpul şcolarităţii sale, tînărul Ioan a avut un prieten foarte bun, 
pe Vasile, care întrecea în dragostea ce-i purta pe toţi prietenii săi. «A 
fost, spune sfîntul Ioan Gură de Aur în tratatul său despre preoţie, lîngă 
mine tot timpul. Una ne era şi rîvna şi dorinţa, născute din aceleaşi nâ- 
zuinte. Nu numai cînd mergeam la dascăli, dar şi cînd i-am părăsit, cînd 
a trebuit să ne hotărîm ce drum este mai bun pentru noi de ales în viaţă - r 
şi atunci am fost tot de o părere» 2 . Dar cînd a fost vorba ca cei doi 
prieteni să îmbrăţişeze «viaţa cea fericită a monahilor, filosofia cea ade¬ 
vărată» z , unitatea dintre cei doi prieteni s-a şubrezit, pentru că tînărul 
Ioan, doritor de succese lumeşti, a îmbrăţişat profesiunea de avocat şi 
îşi petrecea tot timpul la tribunal, după cum însuşi mărturiseşte 4 . Totuşi 
prietenul său Vasile nu l-a părăsit; dimpotrivă, «nu se îndura, spune 
sfîntul Ioan Gură de Aur, să mă lase singur nici o frîntură din zi. Nu în¬ 
ceta rugîndu-mă să părăsim casa părintească şi să trăim amîndoi în 
deobşte. Mă convinsese. Şi lucrul era aproape să se împlinească ; dar 
Jelaniile mamei melc m-au împiedicat să fac prietenului meu acest har, 
dar mai bine spus, să primesc eu de la el acest dar. Cînd mama a sim¬ 
ţit ce am dc gînd să fac, m-a luat de mînă şi m-a dus în camera ei. S-a 
aşezat alături dc mine, pc patul în care m-a născut. A început să verse 
rîuri dc lacrimi şl să adauge cuvinte mai jalnice ca lacrimile. Plîngînd, 
mi-a grăit aşa : «Eu, copilul meu, n-am avut norocul să mă bucur multă 
vreme dc frumoasele însuşiri ale tatălui tău. Aşa a vrut Dumnezeu. 
Moarteu lui a urmat naşterii tale şi tc-a lăsat pe tine orfan, iar pe mine 



1 . MG, 48, 599. 

2 . MCi, 48, 623. 

3. MG, 4R, 624. 

văduvă Înainte de vreme. Numai cele ce suferă văduvia pot cunoaşte 
bine greutăţile văduviei. Craiul nu-i In stare să zugrăvească furtuna şi 
viforul îndurat de o fată tînără ca mine, abia ieşită din casa părintească , 
neiscusită în treburile gospodăriei şi aruncată dintr-o dată într-o durere 
atîta de mare şi silită să facă faţă unor griji mai presus de vîrsta şi fi¬ 
rea ei. Trebuie să pună la treabă pe slugi, să fie cu luare aminte la rău¬ 
tăţile lor, să zădărnicească intrigile rudelor, să îndure cu curaj amenin¬ 
ţările celor care strîng birurile şi neomenia slujbaşilor la plata impozi¬ 
telor. Dacă răposatul tată lasă în urma sa un copil, alte greutăţi pe ca¬ 
pul tinerei văduve. Dacă e fată, e drept, vin pe capul mamei şi aşa mul¬ 
ţime de griji ; totuşi e scutită de cheltuieli şi de frică ; dar de e băiat, o 
năpădesc în fiecare zi nenumărate temeri şi mai multe griji. Nu mai vor¬ 
besc de cheltuielile de bani, pe care trebuie să le facă, dacă doreşte să-l 
crească aşa cum trebuie crescut un copil de starea lui. Dar nici unul 
din aceste necazuri nu m-au făcut să mă căsătoresc a doua oară şi sa 
aduc un nou soţ în casa tatălui tău. Am rămas în mijlocul frămînlărilut 
şi tulburărilor. N-am căutat să scap de cuptorul de foc al văduviei. Al ai 
întîi am fost ajutată de mila cea de sus ; apoi, nu mică mlngîicrc mi-a 
adus în acele clipe cumplite şi vederea necontenită a chipului tău, ca¬ 
re-mi păstra icoana însufleţită a răposatului tău tată, cu care semeni 
atîta de mult. De aceea, chiar pe cînd erai prunc, pe cînd încă nu învă- 
ţaseşi să vorbeşti, pe cînd copiii bucură mai cu seamă pe părinţi, mult 
m-ai mîngîiat. Nu poţi, apoi, să-mi spui şi să mă învinuieşti că da, am 
îndurat văduvia cu curaj, dar silită de văduvie am împuţinat averea ta¬ 
tălui tău. Ştiu că mulţi copii, rămaşi fără tată, au păţit aşa. Eu, însă, ţi-am 
păstrat neştirbită întreaga ta avere. N-am cruţat, însă, nici o cheltuială, 
ca să-ţi pot da o creştere aleasă şi să-ţi fac un nume ; dar toate aceste 
cheltuieli le-am făcut din averea mea, din averea cu care am venit de la 
părinţii mei. Să nu socoteşti că-ţi spun acestea ca să-ţi reproşez ceva ! 
îţi cer, însă, un har pentru toate cîte pentru tine am făcut : nu mă lăsa 
văduvă a doua oară, nici nu-mi aprinde din nou în suflet stinsa mea du¬ 
rere. Aşteaptă sfîrşitul meu. Poate peste puţin voi pleca şi eu. Voi tine¬ 
rii aveţi nădejde să ajungeţi la adînci bătrîneţi; dar noi, cei bătrîni, nu 
aşteptăm altceva decît moartea. Cînd mă vei da pămîntului şi vei pune 
oasele mele alături de oasele tatălui tău, pleacă în călătorii cît mai în¬ 
depărtate, străbate orice mări vrei. Atunci nimeni nu-ţi va pune piedici. 
Dar atîta vreme cît mai am în mine suflare, îngăduie să locuieşti alături 
de mine. Să nu superi pe Dumnezeu în zadar şi fără de folos, aducînd ne¬ 
cazuri atît de mari peste capul meu, care cu nimic nu ţi-am greşit. Dacă 
ai, însă, vreo pricină să mă învinuieşti că te silesc să-ţi administrezi 

singur averile, le rog, nu le uita că-ţl sini muma, nu line scamei de creş¬ 
terea ce (l-am dat, nu fine seama de dragostea ce-// port! Nu ţine scama 
de nimic I lugl de mine, cum fugi de vicleni şl de duşmani 1 Dar dacă 
lac totul ca să-{i dau cit mal mult răgaz pe calea vieţii, pe care vrei să 
apuci, acest lanţ, de n-ar li altă pricină, da, acest lanţ să te ţină alături 
de mine. De ai spune că al nenumăraţi prieteni, care te iubesc, află, dra¬ 
gul meu, că nici unul nu-ţi va oferi bucuria unei libertăţi atit de mari 
cum ţi-o ofer eu, pentru că nici unul nu poartă grijă, la fel ca mine, de 
bunul tău nume» 5 . 

#i fiul Antusei, trecut de 18 ani, convins de lacrimile şi cuvintele 
mamei sale, n-a urmat îndemnurile şi sfaturile prietenului său Vasile, 
dar a făcut din casa sa, alături de mama sa, mînăstire ; şi vreme de trei 
ani a stat lîngă mama sa, închis în casă, studiind Sfintele Scripturi, ci¬ 
tind lucrările scriitorilor creştini de pînă la el şi ducînd viaţă de ascet. 
In acest timp, episcopul Meletie l-a făcut anagnost, adică citeţ, în bise¬ 
rica episcopală, intrînd astfel în rîndul clericilor. Nu mult după aceea, 
prin 374 sau 375, după ce mama sa a părăsit lumea aceasta, tlnărul îoan 
a putut să-şi împlinească dorul său făurit cu prietenul său Vasile, de a 
Îmbrăţişa adevărata filosofie, adică de a se face monah. S-a retras în 
munţii învecinaţi cu'Antiohia şi s-a pus sub ascultarea unui bătrîn ascet 
sirian. In sihăstria acestuia a stat patru ani. Dorind, însă, să ducă o viaţă 
şi mai dcsăvîrşită, după pildele sfinţilor sihaştri, care se nevoiau în mun¬ 
ţii Antiohiei, s-a adîncit în pustietatea muntelui şi a trăit vreme de doi 
nnl de unul singur într-o peşteră, supunîndu-şi trupul la nevoinţe mai 
presus de fire. Asceza exagerată la care s-a supus i-a şubrezit mult să¬ 
nătatea, îmbolnăvindu-se de stomac. Sfîntul Meletie, aflînd de starea 
şubredă a sănătăţii sale şi totodată avînd nevoie şi de un ajutor, l-a si¬ 
lit să se coboare din munţi şi să vină în oraş. Tînărul monah a făcut as¬ 
cultare i şi odată cu această coborîre a început urcarea sa pe cele mai 
înalte trepte ale oratoriei creştine şi ale teologiei ortodoxe. La începu¬ 
tul anului 381 sfîntul Meletie îl hirotoniseşte diacon. $i a slujit sfîntul 
fnan cinci ani ca diacon, fiindu-i împărţită munca sa între opera de ca¬ 
tehizare a catehumenilor şi scrierea lucrărilor sale din tinereţe, între 
care neegalatul său tratat despre preoţie. In anul 386, urmaşul sfîntului 
Meletie, Flavian, l-a hirotonit preot. A ajuns pînă la noi predica rostită 
de sfîntul Ioan în ziua hirotonirii sale, pe care o avem tradusă în româ¬ 
neşte de părintele profesor Ioan Coman 6 . Timp de 12 ani, din 386 pînă 
în 397, noul preot al catedralei episcopale din Antiohia, a doua metropolă 

a imperiului bizantin, prin frumuseţea şl tăria cuvîntului său, a sUipînit 
viaţa spirituală a Antiohlel. A vorbit neîncetat: în fiecare duminică şi 
sărbătoare, precum şi în fiecare vineri ; iar în timpul postului mare, in 
fiecare zi; a predicat în toate bisericile oraşului şi în cele din jurul ora¬ 
şului. Temele predicii sale erau variate : făcea teologie, explicînd şi 
demonstrînd cu inepuizabile dovezi scripturistice taina de răscruce a 
creştinismului, Sfînta Treime ; polemiza cu ereticii de toate nuanţele 
ai vremii sale : manihei, marcioniţi, valentinieni, arieni, anomei şi alţii -, 
nici pe evrei nu i-a uitat ; acestora le demonstra că adevăratul Dumnezeu 
este Cel propovăduit de noua credinţă, de Dumnezeul întrupat ; le do¬ 
vedea că toate prescripţiunile legii vechi au trecut ; era pentru evreii 
<iin Amtiohia un nou Pavel ; comenta Scriptura, fie versete izolate, fie 
versetele în şir ale unei cărţi din Biblie ; fiecărei omilii, în care comenta 
textul Sfintei Scripturi, nu-i lipsea concluzia morală, cu învăţăminte 
pentru viaţa de toate zilele a creştinului -, proslăvea pe sfinţi şi pe mu¬ 
cenici, cum puţini îi mai proslăviseră pînă atunci. Cu predicile şi cu\'ui¬ 
tările lui, sfîntul loan Gură de Aur a cîştigat sufletele ascultătorilor sui, 
sufletele tuturor cetăţenilor frumoasei şi măreţei Antiohii ■ toţi se înde¬ 
sau să-i soarbă din gură cuvintele, iar tahigrafii din slujba editorilor de 
lucrări erau de faţă la toate vorbirile sfîntului loan pentru a prinde cu 
prescurtările lor cuvintele lui de aur şi de foc ; pe urmă, sfîntul loan iun 
stenogramele lor, corecta eventualele greşeli şi le înapoia acestora ca 
să le ducă editorilor. Pe atunci nici nu era vorba de drept dc au tor. Iu 
toate predicile sale domina o tentă deosebită, tenta aceea care l-a înăl¬ 
ţat pe sfîntul loan în împărăţia cerurilor la treptele tronului Dumnezei- 
rii: dragostea de oameni şi mai ales dragostea de cei striviţi de nevoile 
vieţii, de oropsiţii soartei, dragostea de cei păcătoşi, de fraţii cei mici 
ai lui Hristos ; de aceea, un alt predicator ortodox, discipol la depărtare 
de secole al celui cu gură de aur, Ilie Miniat, îl numeşte pe dascălul său 
«.mîngîierea păcătoşilor». Dar sfîntul loan Gură de Aur a cîştigat sufle¬ 
tele întregii cetăţi a Antiohiei — nu numai a creştinilor, ci şi ale celor 
de altă credinţă : iudei şi păgîni — în zilele de groază prin care a tre¬ 
cut Antiohia în anul 397, cînd poporul antiohian s-a răsculat şi a ddrl- 
mat statuile familiei imperiale şi chiar ale împăratului Teodosie din cen¬ 
trul oraşului, revoltat din pricina noilor impozite puse de împărat locui¬ 
torilor. în acele zile de groază, sfîntul loan Gură de Aur n-a stat izolat, 
ci s-a făcut una cu toţi locuitorii metropolei, pe care mînia împăratului 
hotârîse să-i treacă prin foc şi sabie. Atunci, în acele zile, sfîntul loan 
Gură de Aur a rostit acele 21 celebre cuvîntări la statui. Şi în timp ce 
Flavian, episcopul Antiohiei, era dus la Constantinopole pentru a se 

arunca la picioarele împăratului spre a cere milă pentru păstoriţii săi, 
preotul loan a rămas în mijlocul lor pentru a susţine moralul antlohie- 
nilnr, pentru a le potoli frica şl pentru a scoate din evenimentele grele 
cc-i amenlnfau lecţii dc îmbărbătare şi de îndreptare a moravurilor •, că 
sfîntul loan Gură de Aur nu s-a mărginit numai să mîngîic sufletele des¬ 
curajate şi îngrozite, ci mai mult să le schimbe, prin biciuirea păcatelor 
dc care era plină Antiohia. Şi, cu ajutorul lui Dumnezeu, sfîntul loart 
Gură dc Aur a biruit, a potolit groaza din sufletele tuturor cetăţenilor 
oraşului — creştini (ortodocşi şi eretici), iudei, păgini —, iar episcopul 
lor, sfîntul Flavian, le-a adus bucuria că împăratul i-a iertat. 

In timpul celor 12 ani de predică, numele predicatorului din Anti¬ 
ohia a crescut din ce în ce mai mult, iar faima lui ajunsese pînă în ca¬ 
pitala imperiului, în Constantinopole. Şi pe cînd toţi credincioşii din 
Antiohia se gîndeau ca loan să-i urmeze bătrînuîui Flavian pe scaunul 
Antiohiei, Dumnezeu a rînduit ca viaţa lui să ia o altă cale pentru slava 
Bisericii, dar pentru îndumnezeitul predicator al Antiohiei, timpuri de 
osteneli strălucite, dar şi timpuri de suferinţe, de duşmănii şi uneltiri , 
de surghiun, de prigoană şi jertfă. 

In anul 397 moare Nectarie, arhiepiscopul Constantinopolei. Cu 
toate că erau mulţi pretendenţi la acest scaun, printre care şi un preot, 
Isidor, susţinut de Teofil arhiepiscopul Alexandriei, totuşi Dumnezeu a 
rînduit ca pe scaunul care fusese onorat, puţină vreme, de sfîntul Gri- 
gore din Nazianz înainte de Nectarie, să fie înălţat sfîntul loan Gură 
dc Aur. Şi Dumnezeu a împlinit lucrul acesta prin atotputernicul Eu- 
tropiu, primul ministru al împăratului Arcadiu. Eutropiu îl cunoscuse 
pe sfîntul loan în timpul unei călătorii în Antiohia şi aflase de vredni¬ 
cia şl de talentul său oratoric. Şi pentru că Eutropiu se temea şi de 
împotrivirea poporului antiohian, care n-ar fi fost de acord cu plecarea 
predicatorului lui iubit, dar şi de un refuz din partea lui loan, pe care-I 
şfla fără ambiţie şi cu totul legat de oraşul său natal, s-a hotărît să-l 
fure, A recurs la o viclenie : a convins pe împărat să scrie guvernatoru¬ 
lui Antiohiei să-l trimită pe loan la Constantinopole fără să prindă de 
veste poporul. Şi astfel guvernatorul l-a poftit într-o zi pe preotul loart 
să-l însoţească în afară de oraş pentru a vizita bisericile mucenicilor ţ 
acolo, l-a suit într-o trăsură şi a poruncit să-l ducă la Constantinopole. 
Teofil, arhiepiscopul Alexandriei, care dorea să-şi pună omul lui pe 
scaunul episcopal din capitala imperiului, s-a împotrivit la început; dar 
pînă la sfîrşit a fost silit, vrînd-nevrînd, sâ-l hirotonească, fiindu-i teamă 
de Eutropiu. Hirotonirea sfîntului loan ca arhiepiscop al Constantino- 
pol>‘i s-a făcut la 17 decembrie 397, iar intrnnizarea, la 28 februarie 398 . 

Cu venirea sfîntulul loctn CJură de Aur în capitala imperiului începe 
viaţa lui de mucenicie. Ajuns arhiepiscop ai Constantinopolei, sfîntul 
Joan Gură de Aur a socotit o datorie sfîntâ să lucreze pentru însănăto¬ 
şirea vieţii bisericeşti. In acest scop a luat aspre măsuri împotriva cle¬ 
ricilor care ţineau în locuinţele lor călugăriţe, împotriva clericilor care 
se îmbogăţeau de pe urma preoţiei, împotriva clericilor care duceau o 
viaţă nevrednică de preoţi, care erau robi pîntecelui, desfătării şi desfrî- 
nării, care trăiau ca nişte paraziţi şi linguşitori. Şi putea face aceasta, 
pentru că el însuşi ducea o viaţă simplă şi sărăcăcioasă, atît în îmbră¬ 
căminte, cît şi la masă. A poruncit ca din economiile realizate de pe 
urma cheltuielilor fără rost în palatul arhiepiscopal să fie ajutaţi săracii 
şi văduvele. A zidit spitale pentru bolnavi, case de adăpost pentru bă- 
trîni şi săraci ; a organizat într-un mod sistematic opera de asistenţă 
socială. Pe lingă opera socială, sfîntul Ioan Gură de Aur a făcut şi operă 
misionară. A adus la ortodoxie pe mulţi dintre goţii care locuiau in ju¬ 
rul Constantinopolei; le-a dat o biserică în care să slujească, le-a hi¬ 
rotonit preoţi dintre goţi şi a dat dispoziţie ca slujba bisericească şi pre¬ 
dica să se facă în limba gotă. A trimis apoi monahi pentru răspîndin'ii 
creştinismului în Sciţia, Persia şi Fenicia. Sfîntul Ioan Gură de Aur, 
prins de atîtea griji din lăuntrul şi din afara Bisericii, a găsit totuşi timp 
şi să predice şi să scrie. 

La începutul arhiepiscopatului său lucrurile au mers bine -, chiar îm¬ 
părăteasa Eudoxia îl preţuia, că în timpul ducerii unor sfinte moaşte de 
la Biserica Mare din Constantinopole la Biserica sfîntului Toma din 
afară de oraş, împărăteasa a urmat pe jos în timpul nopţii cortegiul, iar 
în predica rostită cu acest prilej, arhiepiscopul laudă zelul şi credinţa 
împărătesei. 

Dar măsurile administrative, reformele introduse în viaţa clerului 
şi predicile sale, care biciuiau pe faţă viciile, au creat duşmănii şi ne¬ 
mulţumiri. 

Au nemulţumit în primul rînd pe oamenii palatului arhiepiscopal; 
aceştia s-au văzut lipsiţi dintr-o dată de luxul şi banchetele cu carc-i 
obişnuise fostul arhiepiscop Nectarie, pentru că sfîntul Ioan introdusese 
în palat vieţuire ascetică ; el însuşi mînca o dată în zi, mîncâri simple ; 
mînca singur la masă şi apa îi era băutura. 

Au nemulţumit pe clericii abuzivi şi nedemni ; au nemulţumit pe 
clericii care exploatau pe credincioşi în folosul lor ; au nemulţumit pe 
călugăriţe şi pe vagabonzi, pe care i-a pus la treabă ; au nemulţumit pe 
episcopii simoniaci, pe care i-a caterisit la sinodul convocat de el la 

I fes In 401 i au nemulţumit pe doamnele din anturajul Împărătesei, care 
s-au simţit insultate, că In predicile sale stlntul Ioan mustra pe femeile 
t urc îşi etalau luxul lor şi In biserică. 

Siîntul Ioan Gură de Aur şi-a creat apoi şi duşmani personali, pe trei 
episcopi: Acacic al Bereii din Siria f acesta, prieten cu sfîntul Ioan, a 
venit in Constantinopole ca să-l viziteze , dar pentru că arhiepiscopul 
nu i-a dat o locuinţă pe placul lui, s-a supărat şi s-a jurat că se va răz¬ 
buna ) episcopul Severian al Gabalei, care prin intrigi şi minciuni căuta 
să-l ia scaunul ; şi Antioh al Ptolemaidei. în sfirşit şi-a mai tăcut şi un 
alt mare duşman, tocmai pe Eutropiu, omul prin a cărui putere şi ini¬ 
ţiativă fusese adus sfîntul Ioan pe scaunul arhiepiscopal al Constan- 
tlnopnlei. Şi iată pricina: Eutropiu era un om lacom, vindea 
funcţiile publice şi confisca în folosul său averile celor condamnaţi de 
tribunal. In predicile sale, sfîntul Ioan condamna nişte abuzuri ca aces¬ 
tea ; şi poate că Eutropiu ar fi suportat predicile lui Ioan şi ar fi tăcut , 
pentru că se ştia vinovat, dar n-a mai putut suporta cînd Ioan s-a împo¬ 
trivit cu tărie lui Eutropiu cînd acesta a cerut împăratului să suprime 
dreptul de azil al Bisericii. Eutropiu s-a mîniat şi a obţinut de la împă¬ 
rat suprimarea acestui drept de azil. S-a întîmplat, însă, că nu după mult 
timp, revolta unui ofiţer got a avut ca rezultat căderea în dizgraţie a lui 
Eutropiu. Şi el, care suprimase dreptul de azil al Bisericii, el, pentru a-şi 
salva viaţa, s-a refugiat în biserică, un loc pe care-1 refuzase celor per¬ 
secutaţi de el. Soldaţii împăratului au venit la arhiepiscop sâ-1 ceară ■, 
arhiepiscopul a refuzat şi, în prezenţa lui Eutropiu, a rostit celebrul cu- 
\ înt către Eutropiu, care are ca temă textul scripturistic : «Deşertăciu- 
neu deşertăciunilor, toate sînt deşertăciuni» 7 . Soldaţii, neputîndu-1 lua 
pe Eutropiu, l-au luat pe arhiepiscop şi l-au dus în faţa împăiatului. Şi 
pe (îmi sfîntul Ioan era dus de soldaţi la împărat, Eutropiu a părăsit bi¬ 
serica şl a fugit în Cipru, unde a fost omorît după cîtăva vreme. Un alt 
prilej pentru sfîntul Ioan Gură de Aur de a rosti cel de al doilea cu- 
\ înt despre Eutropiu, în care arată că dacă Eutropiu ar fi rămas în bi¬ 
serică n-ar fi fost prins şi ucis. în finalul acestui cuvînt, arhiepiscopul 
vorbeşte de folosul pe care-1 are cel ce rămâne în biserică şi citeşte 
Scripturile. 

Dar duşmanul cel mai puternic, care a dus şi la deznodomîntul tra¬ 
gic al vieţii siîntului Ioan Gură de Aur, a fost însăşi împărăteasa Eu- 
doxia. Supărarea ei a venit de acolo că arhiepiscopul a intervenit pe 
lingă împărăteasă în favoarea unei văduve, căreia împărăteasa îi luase 
întreaga avere la moartea soţului ei surghiunit. O astfel de intervenţie 






Jiudoxiu a socotit-o drept Insultă. Duşmănia ei a crescut şi mal mult cînd 
doamnele de onoare au convins-o că Hrisostom a vizat-o şi pe ea în cu¬ 
vintele sale rostite împotriva femeilor care fac lux şi se împodobesc. 

Se crease astfel o atmosferă potrivnică arhiepiscopului Constanti- 
nopolei ; atmosfera era încărcată, trebuia numai o mică seînteie ca să 
declanşeze tragedia. Şi seînteia aceasta a fost adusă de aşa numiţii Fraţi 
Lungi. Aceştia au fost izgoniţi din Alexandria de Teofil pentru învinui¬ 
rea că sînt origenişti; ei au venit la Constantinopole să se plîngă arhi¬ 
episcopului spre a le face dreptate. Sfîntul loan Gură de Aur le-a oferit 
găzduire în casa de oaspeţi a Bisericii învierii, dar nu i-a primit în co¬ 
muniune cu el ; i-a sfătuit ca plîngerea lor să o adreseze împăratului. îm¬ 
păratul le-a ascultat plîngerea, a găsit-o îndreptăţită şi a poruncit să 
fie chemat Teofil la Constantinopole pentru a fi judecat. Teofil a venit 
Ia Constantinopole, dar cu alte gînduri. A adus cu el mulţi episcopi 
egipteni şi l-a convins şi pe sfîntul Epifanie să-l însoţească. Episcopul 
Salaminei s-a lăsat convins, mai ales cînd a auzit că este vorba de orige- 
nism, el care era un înfocat duşman al lui Origen. Epifanie, însă, ajuns 
în Constantinopole, şi-a dat seama de ce uneltea Teofil împotriva arhi¬ 
episcopului Constantinopolei şi a plecat din capitala imperiului spre 
patria sa. 

Teofil era chemat de împărat ca acuzat; dar el, prin intrigile lui, 
prin coaliţia cu cercurile duşmănoase de la palatul imperial şi cu cer¬ 
curile nemulţumite ale clerului, în frunte cu cei trei duşmani personali' 
ai sfîntului loan Gură de Aur, a reuşit să se transforme din acuzat în 
acuzator şi a obţinut de la împărat aprobarea de a ţine un sinod care să 
judece pe sfîntul loan Gură de Aur pentru învinuirile aduse de duşmanii 
lui. Teofil cu episcopii aduşi din Alexandria, cu cei trei duşmani per¬ 
sonali ai sfîntului loan şi cu episcopii nemulţumiţi din Constantinopole 
au ţinut în 403 un sinod aproape de Calcedon, într-un loc numit La Ste¬ 
jar. Teofil, însă, n-a avut nici curajul şi nici îndrăzneala să prezideze el 
sinodul, ci l-a pus preşedinte pe Pavel, mitropolitul Heracleii Acuza¬ 
ţiile împotriva sfîntului loan au fost aduse de doi diaconi din Constanti¬ 
nopole, pe care sfîntul loan îi excomunicase, pe unul pentru omor, iar 
pe celălalt pentru adulter. Cei doi diaconi au formulat aceste acuzaţii 
avînd făgăduinţa că vor fi primiţi în Biserică; ceea ce s-a şi întîmplat 
după exilarea lui Hrisostom. 

8. Nu mult după sinodul de la Stejar, chiar în anul 403, Pavel, mitropolitul He¬ 
racleii, a murit în chip surprinzător. 

I s-au adus 2(1 capete de acuzaţie, Intre care şl acestea : 

— câ a vlndut vasele sllnte ale Bisericii şt a risipit veniturile Bise¬ 
ricii 9 , 

— câ a insultat pe episcopi, alcătuind cărţi calomnioase împotriva 
clerului 10 ; 

— că In Biserica Siinţilor Apostoli a lovit în faţă pe Menmon aşa 
dc tare că i-a curs singe din gură, după care a săvlrşit sfinta taină , 

— cd intervine în eparhii străine şi hirotoniseşte episcopi 11 ; 

— că mănincă singur ia masă şi că nu este ospitalier 12 , 

— câ primeşte in camera sa femei una cîte una, fără să fie cineva 
de faţă 11 , 

— că nu se închină nici cînd intră, nici cînd iese din biserică 14 , 

—- câ mănincă după sfinta împărtăşanie anaforă 15 

— că a împărtăşit pe unii după ce mîncaseră 16 ; 

— că a primit şi are în Biserică păgîni, care au vorbit de rău pe 
creştini l7 . 


9. E adevărat, sfîntul Ioan Gură de Aur, pentru a veni în ajutorul celor săraci 
$1 pentru a zidi locaşuri de asistentă socială — spitale, aziluri pentru bătrîni, orfeli¬ 
nate şi alte instituţii de acest gen — a vîndut unele vase ale Bisericii, care nu mai 
erau de folos şi a Întrebuinţat veniturile Bisericii în scopurile amintite. 

10. Esle vorba de lucrările sfîntului Ioan Gură de Aur în care condamna obi¬ 
ceiul tmpămîntenit In Constantinopole de a trăi sub acelaşi acoperiş clericii — episcopi 
şl monahi — cu călugăriţele. 

11. Sflntul Ioan Gură de Aur a ţinut ia Efes, în anul 401, un sinod în care au 
fost depuşi din treaptă episcopii simoniaci şi au fost hirotoniţi alţii în locul lor. 

12 . Sflntul Ioan Gură de Aur mînca singur la masă din pricina bolii sale de sto¬ 
mac doblndltă In anii sihăstriei sale în munţii de lîngă Antiohia ; de multe ori voma 
tu timpul mesei şi nu dorea să facă şi pe alţii părtaşi ai suferinţei sale. 

13. In scrisoarea către episcopul Chiriac, faţă de această acuzaţie exclamă : «Spun 
că m-flin culcat cu femei. Dezbrăcaţi-mi trupul meu şi veţi găsi mortificarea mădu- 
lărlJor mei» I» (MG, 52, 683). 

14. Au adus această acuzaţie omului care învăţa pe credincioşii săi că ceea ce 
«ata apa pontru peşti aceea este rugăciunea pentru creştin. 

15. Paladle, In «Dialogul» său (MG, 47, 5—82), spune că aceasta este singura 
acuzaţia adevărată din toate acuzaţiile aduse sfîntului Ioan Gură de Aur. într-adevăr, 
Iflntui Ioan recomanda credincioşilor săi ca după ce se împărtăşeau să ia anaforă, 
t'O nu cumva, fără să vrea, să arunce odată cu scuipatul şi rămăşiţele din sfin- 
tdo taine. 

10. Tot In Scrisoarea către episcopul Chiriac sfîntul Ioan Gură de Aur, revoltat 
dt* această acuzaţie, spune : «Multe au tîlcuit împotriva mea ! Spun că am împărtăşit 
pe unii după ce au mîncat. Dacă am făcut una ca asta, să fie şters numele meu din 
cartea opiscopilor, să nu fie scris î» cartea credinţei ortodoxe I Dacă am făcut una ca 
asta, să mă scoată Hristos din împărăţia Sa ! Iar dacă tot mai susţin asta, dacă tot se 
lnrăpăţlncază, să-l doboare atunci şi pe Pavel, care a botezat o întreagă casă după ce 
jiu mîncat I Să-l doboare chiar pe Domnul, Care după cină a împărtăşit pe apostoli». 
(MG, 52, 683). 

17. Duşmanii sfîntului Ioan Gură de Aur au transformat în acuzaţie rîvna arhi¬ 
episcopului dc ii converti pe pagini la creştinism. 

Sfîntul Ioan Gură dc Aur a fost chemat să se prezinte in faţa sino¬ 
dului lui Teofil. La aceas'tă chemare, arhiepiscopul Constantinopolei a 
adunat în locuinţa sa mai mult de 40 de episcopi şi a răspuns că nu se 
prezintă decît cu condiţia plecării din sinod a celor patru episcopi, care 
sînt pe faţă împotriva lui, adică: Teofil, Severian, Acacie şi Antioh. în 
urma acestui răspuns, sinodul lui Teofil l-a caterisit. Împăratul Arcadie 
a confirmat hotărîrea şi a poruncit să fie exilat. Poporul capitalei, care 
adora pe episcopul său, a căutat să împiedice plecarea lui ; dar siîntul 
Ioan, pentru a nu provoca vărsări de sînge, s-a dat de bună voie în mîna 
ostaşilor şi s-a lăsat dus în surghiun. N-a ajuns, însă, decît pînă în Bi- 
tinia, că împărăteasa înspăimântată de un zgomot puternic din camera 
sa şi socotindu-1 o ameninţare dumnezeiască, a rugat pe împărat să-l 
cheme înapoi pe arhiepiscop. Siîntul Ioan a fost adus înapoi poporul l-a 
primit cu entuziasm, cerînd să fie înscăunat îndată pe tronul episcopal > 
siîntul Ioan, însă, a cerut ca intronizarea să se facă de un sinod mai marc 
decît acela care îl depusese. Pe cînd se petreceau aceste lucruri, Teofil, 
de frica poporului, a fugit, pe ascuns, în grabă din Constantinopole. 

Duşmanii arhiepiscopului, însă, nu s-au lăsat ; după două luni au 
început din nou să se mişte. Şi au găsit un prilej potrivit: în marea piaţă 
din faţa senatului şi a bisericii Sfînta Sofia a fost înălţată o statuie dc 
argint a împărătesei Eudoxia. Cu prilejul inaugurării ei, s-au făcut ser¬ 
bări mari, cu muzică, dansuri şi spectacole teatrale. Zgomotul a turburat 
liniştea din biserica Sfînta Sofia, unde Ioan săvîrşea sfînta litur¬ 
ghie. In predica rostită de pe amvon, arhiepiscopul a protestat împo¬ 
triva zgomotului. A fost de ajuns să i se aducă împărătesei la cunoştinţă 
protestul arhiepiscopului, că Eudoxia s-a pornit din nou cu ură împo¬ 
triva sfîntului. Dorind să scape definitiv de el, a scris lui Teofil ; acesta 
i-a răspuns că ar putea fi îndepărtat definitiv în chip canonic dacă s-ar 
convoca un sinod care să-l depună din treaptă cu motivarea că fiind de¬ 
pus de un sinod n-a fost repus în drepturi tot de un sinod. Sinodul a fost 
convocat în martie 404 şi a hotârît depunerea din treaptă pe temeiul mo¬ 
tivelor date de Teofil al Alexandriei. In seara Sîmbetei Mari, pe cînd 
siîntul Ioan Gură de Aur se pregătea să săvîrşeascâ botezul catehume- 
nilor, au intrat în biserică soldaţi şi au scos afară pe toţi credincioşii 
aflaţi înăuntru. Poporul a fost silit să săvîrşeascâ Paştele în afara ora¬ 
şului. Timp de două luni, sfîntul Ioan nu s-a arătat, pînă cînd la porunca 
împărătească a trebuit să plece. Şi sfîntul Ioan, pentru a nu atrage asupra 
credincioşilor urgia împărătească, pe ascuns, s-a predat în mîinile sol¬ 
daţilor. Cînd poporul a aflat de plecarea în surghiun a păstorului lui, a 
fost cuprins de furie. Incendiul care a cuprins biserica Sfînta Sofia şi 


l — Sfîntul Ioan Gură du Aur 

palutul senatului a atras asupra prietenilor Iul Hrlsostom, intre care 40 
do eţăscopl, persecuţia Împăratului. 

A fost dus din Constantlnopole, fără să i se spună locul surghiunu¬ 
lui i abia in Nlceca l-a aliat: Cucuson, în Armenia. Călătoria pînă acolo, 
o călătorie extrem de obositoare, a durat 70 de zile. A trecut prin Ancira 
Sl prin Cesareea / episcopii din aceste oraşe, spre deosebire de credin¬ 
cioşi, care l-au primit cu mare cinste, i-au pus viaţa în primejdie. De 
aceea slîntul Ioan, în una din scrisorile sale, spune : «De nimic nu mă 
tem mai mult decît de episcopi, afară de cîţiva» iS . în scrisorile sale 
slîntul Ioan se plînge de suferinţele la care a fost supus atît din pricina 
climei ţinutului, cît şi din pricina lipsei celor de neapărată trebuinţă. A 
fost de două ori bolnav. Peste acestea mai erau şi năvălirile isaurilor, 
din pricina cărora în iarna anului 406 a trebuit să se mute într-o fortă¬ 
reaţă din apropiere, de unde în primăvară s-a întors iarăşi în Cucuson . 
Din îndepărtatul lui surghiun, sfîntul Ioan a stat în necontenită legătură 
epistolară cu prietenii săi şi cu cei care i-au rămas credincioşi, fie cle¬ 
rici, fie laici; n-a încetat să se intereseze de problemele bisericeşti şi 
mai ales de opera misionară, pe care o începuse în Constantinopole. Dar 
corespondenţa lui cu cei din afară, grija arătată de el pentru treburile 
bisericeşti, precum şi vizitele dese ale antiohienilor, au neliniştit pe 
duşmanii săi, care vedeau în toate acestea putinţa unei întoarceri a lui 
Ioan pe scaunul său } şi au reuşit în 407 să obţină de la împărat transfe¬ 
rarea sfîntului Ioan din Cucuson într-un loc mai îndepărtat de capitala 
imperiului, Pitiunta, un orăşel aşezat pe ţărmul oriental al Mării Negre. 
Epuizat de boală şi de slăbiciune, pe o arşiţă cumplită de vară, a lunii 
Iulie 407, excortat de soldaţi, sfîntul Ioan a trebuit să ia drumul ultimu¬ 
lui său surghiun. Nu putea face decît trei kilometri pe zi. După trei luni 
de călătorie obositoare, la 13 septembrie, ajunge într-un sat în apropiere 
de Comana, unde se afla o bisericuţă a sfîntului mucenic Vasilisc 19 . Lingă 
capela sfîntului Vasilisc era locuinţa preotului şi cît ev a case. Sfîntul a 
poposit in casa preotului. Noaptea, în vis, i s-a arătat sfîntul mucenic 
Vasilisc şi i-a spus: *Curaj, frate Ioane, mîine vom fi împreună!». A 
doua zi dimineaţa, era 14 septembrie, cu puterile slăbite, s-a rugat sfîn¬ 
tul de căpetenia soldaţilor să amîne plecarea cu cinci ceasuri. Nu i s-a 
îngăduit şi au plecat la drum. Dar nu făcuseră decît cîtăva cale şi sfîntul 
Ioan Gură de Aur a fost cuprins de o slăbiciune atît de mare, îneît a 
trebuit să recunoască şi neomenosul ostaş că nu mai poate continua dru¬ 
mul. A dat poruncă să fie adus înapoi la biserica sfîntului Vasilisc. A 

IB. Scrisoarea !), 4 c către Olimpiada, ediţia Anne-Marie Malingrey. 

10. Vasilisc <i fost episcop al Comanei ; a suferit mucenicia în timpul persecuţiei 
iul Mtiximin, Io unul 011 In Nlcomidia Bitiniei. 

intrat in biserică, a cerut vesmintele bisericeşti şi şi-a schimbat toată Îm¬ 
brăcămintea sa pînă la Încălţăminte. Hainele sale le-a dăruit celor din 
jur. Apoi, îmbrăcat cu hainele de slujbă, a săvîrşit silnta liturghie şi s-a 
împărtăşit cu prea curatele Taine. După Împărtăşire a înălţat rugăciunea 
de mulţumire, a dat sărutarea cea mai de pe urmă celor care erau lingă 
el, s-a culcat spunînd cuvintele: «Slavă lui Dumnezeu pentru toate I». 
După ce şi-a făcut semnul sfintei cruci şi a rostit cuvîntul: *Amin», şi-a 
dat sufletul. 

Aceasta s-a petrecut în ziua de 14 septembrie, ziua praznicului înăl¬ 
ţării Sfintei Cruci. Biserica Ortodoxă, pentru a nu lăsa ca pomenirea 
marelui ierarh, păstor şi teolog, să fie eclipsată de strălucirea praznicu¬ 
lui înălţării Sfintei Cruci, a mutat ziua pomenirii sale la 13 noiembrie. 

în cinstea sflntului Ioan Gură de Aur, Biserica Ortodoxă a mai rîn- 
duit şi alte zile de pomenire : 15 decembrie, în care se pomeneşte hiro¬ 
tonirea sa ca arhiepiscop al Constantinopoîei ; 27 ianuarie, cînd se să- 
vîrşeşte pomenirea aducerii moaştelor sfîntului Ioan Gură de Aur în 
Constantinopole, săvîrşitâ în anul 438 de Proclu, arhiepiscopul Cons/an- 
tinopolei, ucenicul sfîntului Ioan Gură de Aur ; şi la 30 ianuarie — de 
Sfinţii Trei Ierarhi — cînd se prăznuieşte amintirea lui cu ceilalţi dof 
mari dascăli ai Bisericii: sfIntui Vasile cel Mare şi sfintui Grigore Cu- 
vîntâtorul de Dumnezeu. 

Pentru frumuseţea şi strălucirea cuvintelor sale, sfîntul Ioan a fost 
numit de contemporanii săi « Hrisoroas», adică : «rîu în ale cărui valuri 
curge aur » ; numele acesta i-a fost dat de marele epistolograi Isidor PJ- 
lusiotul ; cu un secol mai tîrziu, i s-a adăugat la numele său de Ioan su¬ 
pranumele de «Hrisostom», adică «Gura de Aur», care va însoţi perma¬ 
nent numele fiului bunei mame şi evlavioasei creştine Antusa. 

* 

* * 

Bunul Dumnezeu a rînduit ca viaţa acestui strălucit sfînt să fie 
scurtă ; după unii 60 de ani, după alţii 63, iar după alţii 52 de ani > In 
schimb, însă, a fost bogată în fapte şi scrieri. Scrierile sale — ajunse pînă 
la noi — umplu 18 volume din Patrologia greacă a lui Migne, volumele 
47 pînă la 64. Dacă ar fi tipărite în volume de cîte 350—400 pagini, de 
mărimea volumelor din colecţia *Izvoarele Ortodoxiei», ar umple 80 de 
volume. Au fost şi slnt o mină de aur pentru teologii din răsărit şi din 
apus, din timpurile vechi şi din timpurile noi ; toţi le-au folosit fără să 
împuţineze şi fără să secătuiască gîndirea celui cu gura de aur şi cu min¬ 
tea de sclipirea fulgerului. Autorul lor va rămîne veşnic izvorul la care 
vor alerga toţi cei însetaţi de frumuseţile gîndirii şi vieţuirii creştine. 

Aceste însuşiri deosebite au făcut 
se săvîrşcască în bisericile ortodoxe în toate zilele anului, cu excepţia 
cîtorva zile. Acesta este omagiul pe care ortodoxia îl aduce marelui ei 
teolog. 

+ 

* * 



SCRIERILE SFlNTULUI IOAN GURA DE AUR, DUPĂ STRUCTURA LOR, 

SE POT ÎMPĂRŢI IN : 


I. Tratate 

II. Cateheze 

III. Scrieri despre Sfînta Scriptură 

IV. Comentarii Ia Sfînta Scriptură 


V. Omilii 

VI. Cuvîntări 

VII. Ecloge 

VIII. Scrisori 

IX. Cărţi de cult 


I. Tratate 


a) Tratate pastorale : 

— Despre preoţie, Cartea I—VI, MG, 48, 623—692. 

— E primejdios lucru şi pentru predicator şi pentru ascultători, ca predicatorul 
*ă predice pe placul ascultătorilor, MG, 50, 653—662. 

b) Tratate cu privire la viaţa monahală : 

— Către Teodor cel căzut, I—II, MG, 47, 277—316. 

— Către cei care atacă viaţa monahală, I—III, MG, 47, 319—386. 

— Comparaţie Intre împărat şi monah, MG, 47, 387—392. 

— Către călugării care locuiesc la un loc cu călugăriţele, MG, 47, 495—514. 

— Călugăritele nu trebuie să locuiască la un loc cu călugării, MG, 47, 513—532. 
— Către Stagirie ascetul, I—III, MG, 48, 423—494. 

— Despre feciorie, MG, 48, 533—596. 
cj Tratate cu privire la căsătorie : 

— Laudă lui Maxim. Cu ce femei să ne căsătorim, MG, 51, 225—242. 

— Către o femeie rămasă văduvă de tînără, MG, 48, 599—610. 

— Către aceeaşi, Despre monandrie, MG, 48, 609—620. 
d) Tratate pedagogice şi morale: 

— Despre slava deşartă şi despre creşterea copiilor, editată în : Jean Chrysos- 
tome, Sur Ia vaine gloire et l'^ducation des enfants. Introduction, texte critique, tra- 
durtion et notes par Anne-Marie Malingrey, Paris, 1972, 64—196 (Sources Chretiennes, 

188 ) 

— Către Dimitrie, Despre căinţă, MG, 47, 393—410. 

— Către Stelehie, Despre căinţă, MG, 47, 411—422. 

— Nimeni nu poate vătăma pe cel care nu se vatămă singur, MG, 52, 459—480. 

c) Tratate apologetice şl dogmatice : 

— Dovedire către iudei şi eleni că Hristos este Dumnezeu, MG, 48, 813—838. 

— Către iudei, I -VIII, MG, 48, 843—942. 


MG — Mlqm\ Putrologla greacă. 

— La fericitul Vavlla şl împotriva Iul Iulian şl către eleni, MG, 50, 533—572. 

— Cuvînt către cel care s-au scandalizat din pricina nenorocirilor întîmplate şi 
din pricina prigoanei şi tulburării venite peste popor şi mulţi preoţi ; despre nepu¬ 
tinţa de a înţelege pe Dumnezeu; către iudei, MG, 52, 479—528. 

— împotriva anomeilor, I—XII, MG, 48, 701—812. 

— Despre soartă şi providenţă, I—VI, MG, 50, 749—774. 

II. Cateheze 

— Cateheza I—II, editate în MG, 49, 223—240. 

— Cateheza I—VIII, editate în: Jean Chrysostome, Huit catechăses baptismales 
inădites, texte critique, traduction et notes de Antoine Wenger, Paris, 1957 (Sources 
Chrătiennes, 50). 


III. Scrieri despre Sfînta Scriptură 

— Sinopsa Sfintei Scripturi, MG, 56, 313—386. 

IV. Comentarii Ia Sfînta Scriptură 

— Din comentarul la Cărţile împăraţilor, MG, 64, 501—502. 

— Din comentarul la Iov, MG, 64,504—656 

— Comentar la Proverbe, MG, 64, 659—740. 

— Din comentarul la profetul Isaia, MG, 56, 11—94. 

— Din comentarul Ia profetul Ieremia, MG, 64, 739—1038. 

— Comentar la profetul Daniel, MG, 56, 193—246. 

— Comentar la Epistola către Galateni, MG, 61, 611—682. 

— Din comentarul la epistola lui Iacov, MG, 64, 1039—1052. 

— Din comentarul la Epistola I a lui Petru, MG, 64, 1057—1058. 

— Din comentarul la Epistola II a lui Petru, MG, 64, 1051—1060. 

— Din comentarul la Epistola I a lui Ioan, MG, 64, 1060—1061. 

V. Omilii 

a) Omilii la cătţi din Vechiul Testament : 

— Omilii la Facere, I—LXVII, MG, 52—53, 23—580. 

— Omilii la Psalmi (3—12 j 41 ; 43—49; 108—117; 119—150), MG, 55, 35—498. 

b) Omilii la texte din Vechiul Testament : 

— Cuvîntul I—IX la Facere, MG, 54, 581—620. 

— La cuvintele din Psalmul 48, 17, I—II, MG, 55, 499—511. 

— La cuvintele din Psalmul 145, 2, MG, 55, 519—528. 

— La Serafimi, I—VI, MG, 56, 97—142. 

— La cuvintele din Isaia, 45, 7, MG, 56, 141—152. 

— La cuvintele din Ieremia, 10, 23, MG, 56, 153—162. 

— Despre obscuritatea profeţiilor, I—II, MG, 56, 163—192. 

c) Omilii Ia cărţi din Noul Testament : 

— Omilii la Matei, I—XC, MG, 57—58, 13—794. 

— Omilii la Ioan, I—LXXXVIII, MG, 59, 23—482. 

— Omilii la Faptele Apostolilor, I—LV, MG, 60, 13—384. 

— Omilii la Romani, I—XXXII, MG, 60, 391—682. 






- Omilii la I Corlntonl, I—XLIV, MG, 01, 11—382. 

- Omilii la II Corlntonl, I—XXX, MG, 61, 361—610. 

■ Omilii la Efesenl, I—XXIV, MG, 62, 9-176. 

- Omilii la Fllipeni, I—XV, MG, 62, 177—298. 

Omilii la Coloseni, I—XII, MG, 62, 299—302. 

Omilii la I Tesaloniceni, I—XI, MG, 62, 391—468. 

Omilii la II Tesaloniceni, I—V, MG 62, 467—500. 

- Omilii la I Timotei, I—XVIII, MG, 62, 501—600. 

Omilii la II Timotei, I—X, MG, 62, 599—662. 

- Omilii la Tit, I—VI, MG, 62, 663—700. 

— Omilii la Filimon, I—III, MG, 62, 701—720. 

Omilii la Evrei, I—XXXIV, MG, 63, 13—236. 

(1) Omilii la texte din Noul Testament: 

La Matei, 6, 10—13, MG, 51, 41—48. 

-- La Matei, 9, 37, MG, 63, 515—524. 

- La Matei, 15, 21—28, MG, 52, 449—460. 

-- - La Matei, 18, 23—26, MG, 51, 17—30; MG, 64, 444—452. 

— La Matei, 26, 39, MG, 51, 31—40. 

— La Luca, 5, 18—24, MG, 51, 47—64. 

— La Luca, 16, 20—31, MG, 48, 963—1054. 

— La Ioan, 5, 2—16, MG, 48, 801—812. 

— La Ioan, 5, 19, MG, 56, 247—256. 

— La Ioan, 11, 1—45, MG, 50, 641—644. 

— La Începutul Faptelor Apostolilor, I—IV, MG, 51, 65—112. 

— - La Romani, 5, 3 şi 8, 28, MG, 51, 165—172. 

— La Romani, 12, 20, MG, 51, 171—186. 

— La Romani, 16, 3, MG, 51, 187—208. 

— Fragment din omiliile la Romani, MG, 64, 1037. 

— La I Corlnteni, 7, 2, MG, 51, 207—218. 

— La I Corinteni, 7, 39-^0, MG, 51, 217—220. 

— La I Corinteni, 10, 1, MG, 51, 241—252. 

— La I Corinteni, 11, 19, MG, 51, 251—261. 

— La II Corinteni, 4, 13, MG, 51, 271—302. 

— - La II Corinteni, 11, 1, MG, 50, 301—310. 

— La Galateni, 2, 11, MG, 51, 371—388. 

— La Filipeni, 1, 18, MG, 51, 311—320. 

La I Timotei, 5, 9, MG, 51, 321—338. 

— La II Timotei, 3, 1, MG, 56, 271—280. 

VI. Cuvtntărl 

a) La pmznice Împărăteşti: 

— La Naşterea Domnului, MG, 49, 351—362 i 56, 385—396. 

— La Botezul Domnului, MG, 49, 363—372. 

— La trSdarea iul Iuda, I—II, MG, 49, 373—392. 

— La cimitir şi In crucea Domnului, MG, 49, 393—398. 

— I.a cruce .şl la tllhar, I—II, MG, 49, 399—418. 

- f.n înviere şl Împotriva beţivilor, 50, 433—442. 

— La sfintele Pa^tt, MU, 52, 705 772. 

— La înălţarea Domnului, MG, 50, 441 - 452 , 52, 773 -792. 

, — La Rusalii, I—II, MG, 50, 453, 470. 

b) La sfinţi : 

— La Ana, I—V, MG, 54, 631—676. 

— La Avraam, MG, 50, 737—740. 

— La David şi Saul, I—III, MG, 54, 675—708. 

— La muceniţa Drosida, MG, 50, 683—694. 

— La Eleazar şi cei şapte copii, MG, 63, 523—530. 

— La sfîntul Eustaţiu, arhiepiscopul Antiohiei, MG, 50, 597—606. 

— La sfîntul sfinţit mucenic Foca, MG, 50, 699—706. 

— La sfîntul sfinţit mucenic Ignatie, Purtătorul de Dumnezeu, MG, 50, 587—596. 

— La Ilie şi la văduvă, MG, 51, 337—348. 

— La sfîntul mucenic Iulian, MG, 50, 665—676. 

— La sfinţii mucenici Iuventin şi Maximin, MG, 50, 571—578. 

— La sfîntul mucenic Lucian, MG, 50, 519—526. 

— La sfinţii Macabei şi la mama lor, I—IV, MG, 50, 617—628. 

— La Melchisedec, MG, 56, 257—262. 

— La sfîntul Meletie, arhiepiscopul Antiohiei, MG, 50, 515—520. 

— La sfîntul apostol Pavel, 1—VII, MG, 50, 473—514. 

— La sfînta muceniţă Pelaghia, MG, 50, 579—584; 585—586. 

— La Petru apostolul şi Ilie profetul, MG, 50, 725—736. 

— La sfîntul mucenic Roman, MG, 50, 607—612 ; 611—618. 

— La sfînta întîia muceniţă şi apostol Tecla, MG, 745—748. 

— La sfîntul mucenic Varlaam, MG, 50, 675—682. 

— La sfîntul mucenic Vasu, MG, 50, 719—724. 

— La sfîntul sfinţitul mucenic Vavila, MG, 50, 527—534. 

— La sfintele muceniţe Vernica şi Prosdoca şi Domnina, mama lor, MG, 50, 
629—640. 

— La mucenici, MG, 50, 645—654 ; 661—666. 

— La sfinţii mucenici egipteni, MG, 50, 693—698. 

— La toţi sfinţii din toată lumea care au suferit mucenicia, MG, 50, 705 -712. 

c) La diferite împrejurări: 

— Cînd a fost hirotonit preot, către sine, către episcop şi către mul ţi meii du 
popor, MG, 48, 693—700. 

— La calende, MG, 48, 953—962. 

— La statui, I—XXI, MG, 49, 15—222. 

— După cutremur, MG, 50, 713—716. 

— La EutFopiu, I—II, MG, 52, 391—414. 

— Cînd Saturnin şi Aurelian au fost exilaţi, MG, 52, 413—420. 

— Despre întoarcerea sfîntului Ioan din Asia la Constantinopole, MG, 52, 421 -424 
— Cînd a trebuit să primească pe Severian, MG, 52, 423—426. 

— Rostită înainte de exil, MG, 52, 427—432. 

— Rostită cînd a plecat în exil, MG, 52, 435—438. 

— Rostită după întoarcerea din primul exil, MG, 52, 439—442 ; 443 -448. 

— în cinstea lui Diodor episcopul, MG, 52, 761—766. 

- - Rostită în Biserica de la Piatra cea Veche, MG, 63, 462—468. 

„F 

— Rostita tind ImpărăteaNa n venit In miezul nopţii în Biserica cea Maro, MG, 
53, 407—472. 

— Rostită cînd împăratul a venit în Biserica Apostolului şl Mucenicului Toma, 
MG, 63, 475—478. 

— Rostită In Biserica învierii, MG, 63, 477—486 j 493—500. ' 

— Rostită în Biserica Sfînta Irina, MG, 63, 485—492. 

— Rostită în Biserica Sfinţilor Apostoli, MG, 63, 491—494. 

— Rostită în Biserica Sfîntului Pavel, MG, 63, 499—510. 
d) morale: 

— Nu trebuie să anatematizăm nici pe vii, nici pe morţi, MG, 48, 945—952. 
— Despre diavol, I—III, MG, 49, 241—276. 

— Despre pocăinţă, I—IX, MG, 49, 277—350. 

— Despre învierea morţilor, MG, 50, 417—432. 

— Despre rugăciune, I—II, MG, 50, 775—786. 

— Despre schimbarea numelui, I—IV, MG, 51, 113—156. 

— Despre milostenie, MG, 51, 261—272. 

— Despre desfătarea celor viitoare, MG, 51, 347—354. 

— Să nu dăm în vileag păcatele fraţilor noştri, MG, 51, 353—364. 

— Să nu ne deznădăjduim, MG, 51, 363—372. 

— împotriva celor ce părăsesc biserica şi se duc la hipodrom, MG, 56, 263—270. 
— Despre dragostea desăvîrşită, MG, 56, 279—290. 

— Despre înfrînare (în latină), MG, 56, 291—294. 

— Despre mîngîiere în faţa morţii (în latină), I—II, MG, 56, 293—306. 

— Nu trebuie să ne ducem, la hipodrom, MG, 63, 511—516. 

— La pocăinţa ninevitenilor, MG, 64, 423—434. 

VII. Ecloge 

Eclogele, în număr de 48, sînt extrase, aranjate pe teme, din toată opera sfîn- 
tulul Ioan Gură de Aur. Ele sînt alcătuite de Teodor Dafnopates, scriitor bizantin din 
secolul al zecelea. Haldacher, unul din cei mai buni cunoscători ai operei sfîntului 
Ioan Gură de Aur, a identificat locurile de unde au fost luate extrasele: Studieri iiber 
Chrysostomus-Eklogen, în: Sitzungsber. der k. Akad. der Wiss. in Wien, Philos.-Hist. 
Kl., Bd. 144, 4, Viena, 1902. 

— Ecloga 1, Despre dragoste, MG, 63, 567—580. 

— Ecloga 2, Despre rugăciune, MG, 63, 579—590. 

— Ecloga 3, Despre pocăinţă, MG, 63, 589—596. 

— Ecloga 4, Despre post şi castitate, MG, 63, 595—602. 

— Ecloga 5, Despre feridire şi nefericire, MG, 63, 601—606. 

— Ecloga 6, Despre învăţătură şi sfătuire, MG, 63, 605—616. 

— Ecloga 7, Despre smerenie, MG, 63, 615—622. 

— Ecloga 8, Despre suflet, MG, 63, 621—624. 

— Ecloga 9, Să nu dispreţuim Biserica lui Dumnezeu şi sfintele taine, MG, 63, 
623—632. 

— Ecloga 10, Despre provLdenţă, MG, 63, 631—638. 

— Ecloga 11, Despre bogăţie şi sărăcie, MG, 63, 637—646. 

— Ecloga 12, Despre lăcomia la mîncare şi beţie, MG, 63, 645—652. 

— Ecloga 13, Despre boli >1 dorlorl, MC», 63, 051—636. 

— Ecloga 14, Despre femei şl podoabe, MG, 63, 657—666. 

— Ecloga 15, Despre lăcomie, MG, 63, 665—672, 

— Ecloga 16, Despre îngîmfare şi slava deşartă, MG, 63, 671—678. 

— Ecloga 17, Despre invidie, MG, 63, 677—682. 

— Ecloga 18, Despre ură şi vrăjmăşie, MG, 63, 681—686. 

— Ecloga 19, Despre tristeţe şi mîhnire, MG, 63, 685—690. 

— Ecloga 20, Despre mînie şi furie, MG, 63, 689—694. 

— Ecloga 21, Despre conducere, putere şi slavă, MG, 63, 695—702. 

— Ecloga 22, Despre răbdare şi îndelungă răbdare, MG, 63, 701—716. 

— Ecloga 23, Despre milostenie şi iubirea de străini, MG, 63, 715—752. 

— Ecloga 24, Despre păcat şi mărturisire, MG, 63, 751. 

— Ecloga 25, Despre judecata viitoare, MG., 63, 743—754. 

— Ecloga 26, Despre virtute şi viciu, MG, 63, 753—764. 

— Ecloga 27, Despre creşterea copiilor, MG, 63, 763—772. 

— Ecloga 28,.Despre jurămînt, MG, 63, 771—778. 

— Ecloga 29, Despre lipsa de răutate, blîndeţe şi despre ţinerea de minte a 
răului, MG, 63, 777—788. 

— Ecloga 30, Cuvînt de laudă la sfîntul apostol Pavel, MG, 63, 787—802. 

— Ecloga 31, Despre moarte, MG, 63, 801—812. 

— Ecloga 32, Despre bărbăţie şi putere, MG, 63, 811—818. 

— Ecloga 33, La sfîntul praznic al Stîlpărilor, MG, 63, 817—822. 

— Ecloga 34, La sfînta Naştere a lui Hristos, MG, 63, 821—834. 

— Ecloga 35, Bespre pocăinţă, MG, 63, 833—840. 

— Ecloga 36, Cuvînt de laudă la sfîntul apostol Pavel, MG, 63, 839—848. 

— Ecloga 37, Despre tăcere şi despre cele ce nu se pot grăi, MG, 63, 847 848. 

— Ecloga 38, Să nu ne ruşinăm a mărturisi sfînta cruce, MG, 63, 849—854. 

— Ecloga 39, Dumnezeu ne-a dat multe căi ca să nu păcătuim, dacă voim, MG, 
63, 853—860. 

— Ecloga 40, Trebuie să facem totul pentru mîntuirea fraţilor noştri, MG, 63, 
859—864. 

— Ecloga 41, Trebuie să imităm pe slugile noastre ori de cîte ori aceia mun¬ 
cesc pentru că le e frică de noi, ca şi noi de frica lui Dumnezeu să facem la fel, 
MG, 63, 863—868. 

•— Ecloga 42, Să nu ne tulburăm cînd vedem că cei buni o duc rău, iar cel 
răi au de toate, MG, 63, 867—874. 

— Ecloga 43, Cel care dispreţuieşte pe cele de aici le are şi pe acestea şi pe 
cele de dincolo, MG, 63, 873—880, 

— Ecloga 44, Despre zdrobirea inimii, despre răbdare şi despre dorul bunătăţilor 
viitoare, MG, 63, 879—888. 

— Ecloga 45, Să nu plîngem tare pe cei care mor, MG, 63, 887—892. 

— Ecloga 46, Chiar dacă sîntem vinovaţi de multe păcate, ne putem mîntui prin 
mărturisire, MG, 63, 893—896. 

— Ecloga 47, Să nu ne apropiem cu nevrednicie de sfintele taine, MG, 63, 895 —900. 
— Ecloga 48, Ce să facă creştinul ca să moştenească viaţa veşnică, MG, 63, 
^ 898—902. 

VIII. Scrisori 

a) Scrisori cătro frursoa/w ollclaja : MG, .02, 529-542) 64, 493—496. 

b) Scrisori către Olimpiada , MG, 52, 549 - 642 ţi In : Jean Ctuysostome, Lettres 
A Olymplas, Secunde dditlon augmentăe. Introductlon, texte critigue, traduction et notes 
pnr Anne-Marlc Mnllngrey, Paris, 1968 (Sourres Chrătiennes, 13 bis). 

r) Scrisori către alte persoane: MG, 52, 642—748) 755—760) 56, 517—518; 64, 
490—500. 


IX. Cărţi de cult 

u) Slujba SI ini ci Liturghii: MG, 63, 902—922. 

b) Rugăciuni: MG, 63, 923—928; 64, 1061—1068. 

* 

* * 

Omiliile la Facere ale sfîntului Ioan Gură de Aur — 67 la număr — sînt traduse 
«cum pentru lntîia oară în limba română. 

S-au propus diferite date cu privire la timpul cînd au fost ţinute şi la locul 
unde au fost rostite: Savilius (fi 622) a fost de părere că marele ierarh le-a rostit în 
epoca sa constantinopolitană 20 ) Viaţa anonimă a sfîntului Ioan Gură de Aur Istori¬ 
seşte că au fost ţinute în al doilea şi al patrulea an al arhiepiscopiei sale, adică în 
399 şi 401 21 ; Tillemont (-J-1698) şi Montfaucon {+1741) au ajuns la concluzia că omi¬ 
liile au fost rostite în anul 395, deci în Antiohia 22 ; Bonsdorff este pentru anul 
389”) prinţul Max von Sachsen împărtăşeşte opinia lui Savilius şi a Vieţii anonime, 
că adică au fost rostite în Constantinopole 24 ; G. Rauschen le plasează în anul 388 25 ; 
această dată este acceptată şi de Otto Bardenhewer 26 şi Chrysostomus Baur 27 . 

Dacă asupra anului în care au fost rostite aceste omilii mai pot fi discuţii, apoi 
cu privire la perioada anului în care s-au rostit nu se pun probleme, pentru că însuşi 
sflntul Ioan Gură de Aur ne oferă puncte de reper în omiliile la Facere. 

Omiliile la Facere se împart în două grupe: prima grupă, Omiliile II—XXXII au 
fost rostite în cele patruzeci de zile ale postului mare, cu excepţia cîtorva zile, pînă 
In Săptămîna Mare ; grupa a doua, Omiliile XXXIII—LXVII, după Sfintele Paşti. 

Omilia I a fost rostită în Duminica lăsatului sec de brînză, iar Omilia II, a doua zi, 
luni, prima zi din postul mare 2S . In Omilia XII sfîntul Ioan Gură de Aur arată pri- 

20. J. Bareille, Prefaţa de la Oeuvres c ompietes de Saint Jean Chrysostome, VII, 
Paris, 1867, 1. 

21. Ibidem, 1. 

22. Ibidem , 3—4. 

23. Chrysostomus Baur, Der heilige Johannes Chrysostomus und seine Zeit, I, 
'Mftnchen, 1929, 235. 

24. Ibidem, 235—236. 

25. Jahrb. der christl. Kirche, 295, 522—524. 

26. Otto Bardenhewer, Geschichte der altkirchlichen Literatur, III, Munchen, 
1923, 388. 

27. Op. cit., 235. 

28. «Cînd mă gîndesc la schimbarea grabnică petrecută astăzi şi mă duc cu gîn- 
dul la neorinduiala zilei de ieri, mă mir şi mă minunez de puterea postului ; că a 
intrat In cugetul fiecăruia, i-a schimbat gîndul, i-a curăţit mintea, nu numai a con¬ 
ducătorilor, ci şi a conduşilor ; nu numai a bărbaţilor, ci şi a femeilor; nu numai a 
color liberi, cf şi a robilor; nu numai a bogaţilor, ci şi a săracilor; nu numai a celor 
ce şi-au făcut rulturu în limba greacă, ci şi a celor barbari. Dar pentru ce vorbesc eu 

i’lnlle caro l-au fărut să întrerupă Omiliile la Facere tn unele zile din postul maro ** i 
In Omiliia XV spune e<i n trecut jumătate din postul mare 30 ; în Omilia XXIV marele 
predicator aminteşte ascultătorilor săi că mal sînt două săptămîni pînă la Paşti !l , 
iar în Omilia XXX, că a ajuns la sfîrşitul sfîntului post de patruzeci de zile - 2 ; în sfîr- 
şit, în Omilia XXXIII, pe care o rosteşte după Sfintele Paşti, arată pricinile pentru 
care n-a continuat comentarul la Cartea Facerii în Săptămîna Mare 33 . In Omilia 

de conducători şi de supuşi ? Chiar cugetul celui ce poartă pe cap diadema împără¬ 
tească arată aceeaşi supunere ca şi ceilalţi. Nu mai poţi vedea astăzi deosebire intre 
masa bogatului şi masa săracului ; pretutindeni mîncăruri simple ; s-au dus mîncăru- 
rile scumpe şi gătite cu migală j astăzi ne apropiem de masa aceasta săracă cu mai 
multă plăcere decît atunci cînd ni se puneau în faţă mîncăruri pregătite cu fel de fel 
de dresuri şi mult vin» (M.G., II, 1). 

29. «Haide să-mi împlinesc astăzi făgăduinţa, să vă tin obişnuitul cuvînt de în¬ 
văţătură şi să leg cele ce v-am grăit mai înainte cu cele ce am să vă spun acum 
Ştiţi că de două ori m-am grăbit şi am vrut să fac aceasta, dar grija de fraţii mei 
mi-au mutat limba spre sfătuirea lor. Odată, cînd am căutat să conving cu multe 
rugăminţi şi sfaturi pe fraţii noştri slabi cu duhul, care din obişnuinţă şi prejudecată 
s-au despărţit de adunarea aceasta duhovnicească şi ne-au stricat bucuria sfintei săr¬ 
bători; cînd i-am rugat să nu se mai despartă multă vreme de turma lui Hrislus şi 
nici să nu mai rătăcească în afara acestui staul duhovnicesc, să fie adică uniţi cu ii"i 
cu cuvîntul şi cu numele, să nu mai urmeze iudeilor, care şed în umbră şi mai stau 
Ungă opaiţ după ce a răsărit Soarele dreptăţii. Altă dată, cînd am vorbit catehumenllor 
adunaţi aici, i-am îndemnat să alerge la chemarea cea duhovnicească, să scuture 
de pe ei tot somnul şi toată trîndăvia şi, cu dor fierbinte şi cu rîvnă puternică, să so 
pregătească pentru primirea darului împărătesc, să se grăbească spre Acela, Caro dă¬ 
ruieşte iertare de păcate şi dă cu dărnicie mii de bunătăţi. Aşadar după ce am dat potri¬ 
vita putere de grijă şi le-am dat leacul trebuitor rănii şi celor care greşesc tu privire la 
sărbătoarea Paştelor şi care îşi aduc mari pagube prin păzirea acelei neînsemnate prr- 
scripţiuni a legii mozaice şi după ce am dat şi sfaturile cuvenite catehumenilor, osie 
firesc, deci, ca după ce m-am împotrivit bolilor care ne asaltau, să vă întind astăzi 
tuturor îndeobşte masa cea duhovnicească» (Omilia XII, 1). 

30. «Numai dacă noi, îngrijindu-ne de mîntuirea noastră, nu căutăm numai să 
treacă timpul, nici nu ne uităm dacă a trecut jumătate din postul mare, ci dacă am 
săvîrşit vreo faptă bună în acest timp, dacă am scăpat de vreuna din patimile ce ne 
turburau» (Omilia XV, 5). 

31. «Dacă aţi asculta de cuvintele mele, aţi alunga tristeţea care v-a cuprins 
mai înainte sufletul. Mai ales acum, cînd a rămas puţin din postul de patruzeci de zile, 
veţi putea să vă ştergeţi şi păcatele şi să atrageţi asupra voastră şi multa iubire 
de oameni a lui Dumnezeu. Stăpînul n-are nevoie de multe zile, nici de vreme îndelun¬ 
gată ; dacă voim, putem îndrepta mult păcatele noastre chiar în aceste două săptămîni» 
(Omilia XXIV, 8). 

32. «Iată am ajuns Ia sfîrşitul sfîntului post de patruzeci de zile ; am terminat bogă¬ 
ţia postului şi cu harul lui Dumnezeu am ajuns la liman,... Şi după cum corăbierii, aler¬ 
gătorii şi atleţii îşi măresc străduinţa şi luarea aminte atunci cînd ajung la sfîr.şit, tot 
aşa se cade să facem şi noi, pentru că am ajuns şi noi, cu ajutorul lui Dumnezeu, In 
Săptămîna Mare» (Omilia XXX, lj. 

33. «Văzînd că aţi venit azi cu drag Ia biserică şi că vi-i mare dorul de ascultarea 
cuvîntului meu, vreau să vă plătesc datoria, ce-o datoram dragostei voastre. îmi dau 
seama că mulţi poate aţi uitat că vă eram dator din pricina zilelor multe ca s-au scurs 
între timp, iar cuvîntul meu a fost atras spre alte subiecte. Sărbătorile Paştilor au în¬ 
trerupt şirul tîlcuirii. Nici nu era cu cale ca de sărbătoarea crucii Stăpînuiui să vă 
vorbesc de altceva; trebuia să întind masă potrivită acestei împrejurări. De acrea 
cînd a sosit ziua vînzării Domnului am întrerupt şirul tîlcuirii şi obligat do vin/are 
mi-am ascuţit limba împotriva vînzătoruiui şi iarăşi am vorbit de cruce. Apoi, clini 
a venit ziua învierii trebuia neapărat să vorbesc dragostei voastre de învierea Stăpt- 
nului; şi iarăşi în zilele următoare am căutal sa vă fac dovada învierii cu minunile 

.SI IV, «fintul loan Gură do Aur spuno că In ajun vorbise despre femela samarl- 
noancă 34 , deci In Duminica a clncea după Paşti | pe temeiul acestei mărturii urmează 
că plnă In Duminica sainarinencil rostise 12 omilii, Iar restul de 23 de omilii după 
această duminică. Nu ştiu cum s-ar putea Împăca aceste mărturii cu spusele lui- 
t'hrysostomus Bour că ultimele 35 de omilii la Facere au fost rostite după Rusalii 35 . 

* 

• * 

Şl acum la sfîrşitul acestei introduceri sînt dator cu două lămuriri: 

— Literatura străină şi română cu privire Ia viaţa, opera şi gîndirea sfîntului 
loan Gură de Aur va fi publicată In volumul 26 al acestei colecţii, cînd se vor pu¬ 
blica Omiliile la Epistola cătrte Romani ale sfîntului loan Gură de Aur ; 

— Pentru Identificarea locurilor din Sfînta Scriptură am folosit, ca de altfel în 
toate traducerile mele, pentru Vechiul Testament: Biblia adică Demnezeeasca Scrip¬ 
tură a Legii Vechi şf a celei Nouă, Bucureşti, 1914, iar pentru Noul Testament, textul 
revizuit de Mitropolitul Irineu Mihălcescu şi Profesorul Teodor M. Popeseu, pe care 
io socot a fi pînă acum cele mai bune texte ale Sfintei Scripturi în limba română. 

săvtrşite după înviere | atunci am tîlcuit şi din Faptele Apostolilor; şi din ele am întins 
obişnuitul ospăţ şi am făcut în fiecare zi cuvînt de sfătuire celor de curînd învredniciţi 
do harul botezului. Acum, dar, trebuie neapărat să vă aduc aminte de datoria ce v-o 
datorez şl să caut s-o plătesc» (Omilia XXXIII, 1). 

34. «Cuvlntul despre femeia samarineanca’ ne-a arătat îndestulător ieri şi nespusa 
Îngăduinţă a Stăplnului şi covîrşitoarea Lui purtare de grijă de ea, dar şi recunoştinţa 
el» (Omilia XLIV, 1). 

35. Chrysostomus Baur, op. cit., 235. 


Pr. D. FECIORU 

OMILIA I 


Cuvînt de sfătuire 
la începutul sfîntului post 
de patruzeci de zile 

I 

Mă bucur şi mă veselesc cînd văd biserica lui Dumnezeu împodobită 
cu mulţimea fiilor ei, iar pe voi toţi strînşi aici cu multă bucurie. Cînd 
mă uit la chipurile voastre vesele, am cea mai mare dovadă de bucuria 
ce vă stăpîneşte sufletele, aşa precum şi un înţelept spunea : «Cînd inima 
se veseleşte, ânîloreşte ţaţa» b De asta şi eu, cu mai multă tragere de 
inimă m-am sculat să iau parte împreună cu voi la această duhovni¬ 
cească bucurie ; vreau să vă fiu vestitorul sosirii sfîntului post de pa¬ 
truzeci de zile, leacul sufletelor noastre. 

Ca un părinte iubitor, Stăpînul nostru obştesc al tuturora, vrînd să ne 
spălăm păcatele, a pus la îndemîna noastră postul acesta sfînt pentru tă¬ 
măduirea păcatelor noastre. 

Nimeni, dar, să nu fie trist; nimeni să nu pară amărît, ci să salte,, 
să se bucure şi să slăvească pe purtătorul de grijă al sufletelor noastre 
— Care ne-a deschis această minunată cale — şi cu mare bucurie să pri¬ 
mească venirea postului acestuia ! Să se ruşineze păgînii, să-şi acopere- 
feţele iudeii, văzîndu-ne cu cît drag îmbrăţişăm venirea postului şi să cu¬ 
noască, chiar din fapte, cît de mare este deosebirea dintre noi şi ei. Să 
numească ei sărbătoare şi prăznuire beţia, petrecerile desfrînate şi cele¬ 
lalte fapte urîte, care se nasc de obicei din ele ! Biserica lui Dumnezeu,, 
însă, să numească sărbătoare pe cele împotriva lor : postul, dispreţul 
pintecelui şi orice altă virtute adusă de acestea. Că acolo e adevărată 
sărbătoare, acolo unde e mîintuire sufletelor, unde e pace şi înţelegere, 
unde e alungat orice gînd lumesc, unde e izgonit strigătul, zgomotul, um¬ 
bletele bucătarilor, tăierile de animale ; unde, în locul acelora, sălăşlu- 


3 


1. Prov., 15, 13. 

leşte liniştea, pacea, dragostea, bucuria, bunătatea şi alte nenumărate 
bunătăţi. 

Haide, dar, să vorbesc puţin dragostei voastre despre post, rugîn- 
du-vă, mai întîi, să ascultaţi cu linişte mare cuvintele mele, ca să plecaţi 
acasă cu frumoase roade sufleteşti. Că nu ne-am adunat aici fără rost 
şi In zadar, ca unul să vorbească, iar altul să aplaude spusele şi cu asta 
să plecăm de aici, ci ca eu să vă spun ceva folositor, ceva care -să vă ajute 
la mîntuirea voastră, iar voi să plecaţi de aici după ce aţi cîştigat ceva 
din predica mea, după ce aţi cules mult folos sufletesc. 

Da, Biserica este un spital duhovnicesc şi se cade ca aceia care vin 
«ici să primească leacuri potrivite, să şi le pună pe rănile lor şi aşa să 
plece acasă. Că numai ascultarea predicii fără împlinirea prin faptă a cu¬ 
vintelor predicii e fără de folos. O spune fericitul Pavel. Ascultă! «Nu 
auzitorii legii sînt drepţi la Dumnezeu, ci făcătorii legii se vor îndrep¬ 
tăţi» 2 ; iar Hristos, grăind către popor, în predica de pe munte, spunea : 
«Nu tot cel ce-Mi spune : Doamne, Doamne, va intra în împărăţia ceru¬ 
rilor, ci cel ce face voia Tatălui Meu Celui din ceruri» 2 3 . Ştiind, dar, iu¬ 
biţilor, că nu ne e de vreun folos ascultarea predicii, dacă nu-i urinează 
Împlinirea ei prin fapte, să nu fim numai auzitorii predicii, ci şi făcătorii 
el, pentru ca faptele ce urmează cuvintelor să ne fie temei de multă în- 
drăznire către Dumnezeu. 

Desfaceţi-vă, dar, sînurile minţii voastre şi aşa să primiţi cuvintele 
mele despre post! Şi după cum cei ce vor să se căsătorească cu o fată 
cuminte şi cu bună-cuviinţă, împodobesc peste tot cu perdele camera de 
nuntă, curăţă toată casa, îndepărtează slujnicele rele, şi aşa îşi aduc mi¬ 
reasa în casă, tot aşa şi eu vreau ca voi să vă curăţiţi cugetul, să vă 
luaţi rămas bun de la petreceri şi de la îmbuibări şi aşa să primiţi, în 
sînurile deschise ale minţii voastre, pe mama tuturor bunătăţilor, pe 
dascălul cuminţeniei şi al întregii virtuţi, adică postul, pentru ca voi să 
simţiţi mai multă plăcere, iar postul să vă dea leacul trebuincios. Dacă 
tloctorii, cînd au de dat doctorii celor ce vor să-şi cureţe stomacul de 
sucuri rele şi stricate, poruncesc bolnavilor să se înfrîneze de la mîncare, 
ca să nu fie mîncarea piedică puterii doctoriei, ci să lucreze şi să-şi îm¬ 
plinească lucrarea ei, apoi cu mult mai mult se cuvine ca noi, cei ce avem 
să primim leacul acesta duhovnicesc, adică postul, acest fel deosebit de 
mîncare, să ne curăţim cugetul, să ne facem mintea mai uşoară pentru ca 
întunecată de beţie, să nu ne fie postul zadarnic şi nefolositor. 


2. Rom., 2, 13. 

3. Matei, 7, 21. 

II 

Ştiu că pe muilţi au să-l mire cuvintele ce le voi spune azi; dar, vă 
rog, să nu fim robi obişnuinţei, ci să ne călăuzim viaţa după dreapta 
judecată. 

Avem noi, oare, vreun ciştig de pe urma îmbuibării de fiecare zi şi 
a beţiei? Dar pentru ce vorbesc, oare, de ciştig? Dimpotrivă, avem multă 
pagubă şi nespusă vătămare. Cînd mintea ni se întunecă de multă bău¬ 
tură, chiar de la început a pierit tot cîştigul postului. Spune-mi, te rog, ce 
e mai dezgustător, ce e mai urît deeît un om care suge vin pînă la mie¬ 
zul nopţii, iar în zori, la ivirea razelor de soare, miroase ca şi cum ar fi 
fost muiat în vin? E dezgustător celor care-1 întîlnesc, e dispreţuit de 
slugi, e luat în rîs de toţi care înţeleg cît de cît cum trebuie să fie un om, 
dar mai presus de toate atrage asupra lui mînia lui Dumnezeu din pricina 
beţiei şi a necumpătării lui nepotrivite şi nefolositoare. « Beţivii, spune 
Pavel, nu vor moşteni împărăţia lui Dumnezeu» 4 . Poate fi, oare, o mai 
mare ticăloşie deeît aceea de a fi izgonit din pridvoarele împărăţiei pen¬ 
tru o plăcere vătămătoare şi de scurtă durată ? 

Dar să nu dea Dumnezeu ca cineva din cei veniţi aici să fie stăpîni I 
de această patimă! Dimpotrivă, după ce am mîncat şi astăzi cu toată fi- 
losofia şi cuminţenia, după ce ne-am scăpat de furtuna şi turburarea pe 
care o aduce de obicei beţia, să intrăm în limanul sufletelor noastre, adică 
în post, ca să putem culege de pe urma postului, cu îmbelşugare, roadele 
cele bune. Că după cum îmbuibarea cu mîncare este pricină şi prilej de 
nenumărate rele pentru oameni, tot aşa postul şi dispreţul pîntecelui ne 
este totdeauna pricină de nespuse bunătăţi. La început, cînd a făcut Dum¬ 
nezeu pe om, ştiind că postul trebuie să-i fie mai cu seamă leacul pentru 
mîntuirea sufletului, îndată, chiar de la început, i-a dat celui întîi-zidit 
această poruncă şi i-a zis: «Din tot pomul cel din rai să mîncaţi, dar din 
pomul cunoştinţei binelui şi răului să nu mîncaţi » 5 . Icoană a postului a 
fost spusa: «Din acesta mănîncăl» şi: «Din acesta nu mîncal». Adam 
trebuia să păzească porunca şi n-a făcut-o. A fost biruit de neînfrîngerea 
pîntecelui; n-a ascultat şi a fost osîndit la moarte. Vicleanul demon, vrăj¬ 
maşul acela cumplit al neamului nostru, a văzut traiul din paradis al celui 
dintîi zidit, a văzut viaţa aceea lipsită de necazuri, a văzut că omul, îm¬ 
brăcat cu trup, trăieşte ca un înger pe pămînt; de aceea, vrînd să-l îm¬ 
piedice şi să-l doboare, cu nădejdea unor mai mari făgăduinţe, i-a luat 
omului şi pe cele ce le avea în mîini. Atît de cumplit lucru este să nu 
rămîi în hotarele tale proprii, ci să doreşti mai mult! Asta o arată un In- 

4. / Cor., 6, io. 

5. Fac., 2, 16—17. 


3 — Sfîntul loan Ciurft do Aur 








34 WWTUt, IQAN OUWA mc AUR 


telept clnd spuno : •Prin pizma diavolului moartea a Intrat in lume» 6 . 
Ai văzut, iubite, că de ia început din pricina îmbuibării cu mîncare a ve¬ 
nit moartea pe lume ? Iată, însă, că şi mai tîrziu dumnezeiasca Scriptură 
lnvinuie necontenit îmbuibarea cu mîncare şi băutură. Uneori spune : «A 
şezut poporul de a mlncat şl a băut şl s-a sculat să joace» 7 , iar alteori: 
•A mlncat şi a băut şi s-a îngrăşat şi s-a îngroşat şi a zvîrlit din picioare 
cel iubit» 8 . Locuitorii Sodomei au atras asupra lor urgia cea mare a lui 
Dumnezeu şi din pricina asta, pe lingă celelalte păcate. Ascultă că o 
spune proorocul : «Aceasta e fărădelegea Sodomei, că s-au desfătat cu 
saturare de pline» 9 . îmbuibarea este, deci, un fel de izvor, un fel de 
rădăcină a tuturor relelor. 


Ai văzut cit de vătămătoare este îmbuibarea ? Vezi-mi acum şi câte 
bunătăţi aduce postul! 

Moise a putut să ia plăcile legii după ce a postit patruzeci de zile l0 . 
Dar cînd, la coborârea de pe munte, a văzut nelegiuirea poporului, a arun¬ 
cat la pămînt şi a sfărâmat plăcile pe care cu atâta mfrînare le dobândise, 
pentru că a socotit că este o nebunie ca un popor beat şi nelegiuit să 
primească legea Stăpînului 11 . De aceea acest minunat prooroc a avut ia¬ 
răşi nevoie de alte patruzeci de zile de post ca să poată primi şi aduce 
<le sus alte plăci în locul celor sfărâmate din pricina fărădelegii poporu¬ 
lui 12 . Marele Ilie a postit atîtea şi atîtea zile ,• şi, pentru că a postit, a 
scăpat de tirania morţii, s-a urcat în cer cu o căruţă de foc 13 şi nici până 
azi n-a ştiut ce-i moartea. Iar Daniil, bărbatul doririlor 14 , după ce a 
postit multe zile, a fost învrednicit de acea minunată vedenie 15 ; a pus 
frîu furiei leilor şi i-a făcut blînzi ca nişte oi, nu schimbîndu-le firea, ci 
schimbîndu-le voinţa, cu toate că le rămăsese cruzimea 16 . Ninivitenii, 
apoi, folosindu-se de post, au schimbat hotărârea Stăpînului l7 . Au pus 
la post nu numai pe oameni, ci şi pe animale; şi aşa, despărţindu-se fie¬ 
care de obiceiurile lui rele, a aplecat spre milostivire pe Stăpînul tutu- 

6. In{. Sol., 2, 24. 

7. leş., 32, 6. 

8. Deut., 32, 15. 

9. le2., 16, 49. 

10. leş., 24, 18 ; 31, 18. 

11. leş., 32, 19. 

12. leş., 34, 28. 

13. /V Regi, 2, 11. 

14. Dan., 9, 23. 

15. Dan., 10, 5 -7. 

10. Dan., 0, 10 23. 

17. luna, 3, 7 10. 

rora. Dar pentru ce să mai vorbesc de robi —cu toate că pot înşira şi pe 
alţii mulţi, atît din Vechiul cit şi din Noul Testament, care au strălucit 
prin post — cînd ar trebui să venim la Stăpînul nostru obştesc al tutu¬ 
rora ? Că şi Domnul nostru Itsus Hristos, şi El, după ce a postit patruzeci 
de zile, a început lupta cu diavolul 18 , dîndu-ne tuturor pildă, ca să ne 
înarmăm cu postul; şi după ce ne-am întărit cu postul să pornim la lupta 
cu diavolul. 

Dar poate că cineva din cei care au privirea pătrunzătoare şi sînt 
ascuţiţi la minte mă va întreba : 

—• Dar pentru ce Stăpînul a postit tot atîtea zile cît şi robii şi n-a 
depăşit numărul de zile ? 

— Nu s-a petrecut asta fără rost şi la întîmplare, ci cu înţelepciune 
şi potrivit nespusei Lui iubiri de oameni. Ca să nu se creadă că a venit 
în aparenţă pe pămînt, ca să nu se creadă că n-a luat trup sau că a fost 
în afară de firea omenească, de aceea a postit tot atîtea zile şi n-a mai 
adăugat zile, ca să închidă gura celor cu gînd neruşinat de ceartă. Dacă 
aşa, că a postit patruzeci de zile, şi tot mai sînt unii încă şi acum care 
îndrăznesc să spună că n-a avut trup omenesc, ce n-ar fi îndrăznit sil 
zică dacă prin pr eşti in ţa Lui nu le-ar fi tăiat şi acest prilej ? De asta n-a 
vrut să postească mai multe zile, ci tot atîtea cit şi robii, ca să ne înveţe 
cu fapta că a avut şi El acelaşi trup ca «şi noi, că nu era în afara firii ome¬ 
neşti. 

IV 

Ne-au arătat, dar, şi robii, ne-a arătat-o şi Stăpînul, că mare e puterea 
postului şi mult e cîştigul pe care postul îl aduce sufletului. Aşa că rog 
dragostea voastră ca, odată ce cunoaşteţi folosul postului, să nu pier¬ 
deţi din pricina trîndăviei folosul acesta, nici să vă întristaţi la venirea 
postului ; dimpotrivă, să vă bucuraţi şi să vă veseliţi, potrivit spuselor 
fericitului Pavel : «Cu cît se strică omul nostru din aiară, pe atît se înno¬ 
ieşte cel din lăuntru» l9 . Postul este hrană sufletului şi după cum hrana 
trupească îngraşă trupul, tot aşa şi postul face mai puternic sufletul, îl 
face mai uşor, îi dă aripi, îl face să stea la înălţime, să se gîndească la 
cele de sus şi să se ridice mai presus de plăcerile şi dulceţile acestei vieţi. 
Şi după cum corăbiile uşoare străbat mai iute mările, iar dacă sînt încăr¬ 
cate peste măsură se scufundă, tot aşa şi postul face mai uşoară mintea 
şi o pregăteşte să străbată cu uşurinţă oceanul acestei vieţi ,• o face să 
se îndrăgostească de cer şi de cele din cer, să socotească o nimica pe 


18. Matei, 4, 1—11. 

cole din lumea aceasta şi să treacă pe lingă ele mai cu multă nepăsare 
decît pe lingă umbră şi vis. Beţia şi îmbuibarea dimpotrivă, îngreunind 
mintea şi îngrăşînd trupul, robesc sufletul > îl asediază din toate părţile, 
nu-i lasă sănătoasă puterea de judecată, îl fac să se arunce în prăpăstii 
şi să lucreze totul împotriva mîntuirii lui. 

Să nu» rînduim, dar, cu trîmdăvie, iubiţilor, cele ce privesc mintuirea 
noastră, ci, cunoscînd cîte rele aduc beţia şi îmbuibarea, să căutăm să 
iugim de vătămarea adusă de ele. 

Beţia şi îmbuibarea sînt oprite nu numai în Noul Testament, unde 
filosof ia e mai înaltă, luptele mai grele, sudorile mai multe, iar răsplăţile 
şi cununile nespuse, ci şi în Vechiul Testament, cînd oamenii stăteau 
încă in umbră, cînd erau cu ochii aţintiţi la opaiţ, cînd primeau treptat- 
treptat învăţături şi erau hrăniţi ca şi copiii cu lapte, nici atunci nu erau 
Îngăduite beţia şi îmbuibarea. Şi ca să nu socotiţi că spun acestea în- 
vinuind fără temei desfătarea cu mîncări şi băuturi, ascultaţi pe profetul 
care spune : «V ai de cei ce vin la ziua cea rea 20 , de cei ce dorm pe pa¬ 
turi de fildeş şi se răsiaţă în aşternuturile lor, de cei ce mănîncâ iezi din 
turme şi viţei de lapte din mijlocul cirezilor 21 , de cei ce beau vin stre¬ 
curat şi se ung cu cele mai de frunte parfumuri 22 şi le socotesc pe toate 
ca şl cum ar sta şi nu ca şi cum ar fugi» 23 . Aţi văzut cit de mult învi¬ 
nuieşte profetul desfătarea ? Şi gîndeşte-te că le vorbea iudeilor, unor ne¬ 
simţitori, unor nerecunoscători, oare se îmbuibau în fiecare zi! Uită-te 
cită precizie în cuvinte! După ce a osîndit îmbuibarea şi îmbătarea cu 
vin, a adăugat: «Şi le socotesc pe toate ca şi cum ar sta şi nu ca şi cum 
ar fugi» ; aproape că le-a spus că desfătarea cu ele este numai pînă la 
buze şi gîtlej şi nu merge mai departe. Da, plăcerea e scurtă şi trecătoare, 
pe cînd durerea adusă de desfătare e continuă şi fără de sfîrşit. «Cu toate 
că ei ştiu asta din viaţa cea de toate zilele, spune profetul, totuşi le so¬ 
cotesc pe toate ca şi cum ar sta, ca şi cum ar rămîne şi nu ca şi cum ar 
fugi, ca şi cum ar zbura, ca şi cum n-ar rămîne decît puţin». 

Aşa sînt toate cele omeneşti, toate cele trupeşti ? nici n-au apucat 
Să vină, că şi zboară. Aşa e desfătarea, aşa e slava omenească, aşa e pu¬ 
terea, aşa e bogăţia, aşa e fericirea acestei vieţi ! Nu au nimic trainic, ni¬ 
mic statornic, nimic nemişcat. Trec mai repede ca apa rîurilor şi lasă 
pustii şi goi pe cei îndrăgostiţi de ele. Cele duhovniceşti, însă, nu sînt 
aşa i sînt trainice, statornice, neschimbătoare, întinse cit toată veşnicia. 

20. Amos, 6, 3. 

21. Amos, 6, 4. 

22. Amos, 6, 6. 

23. Amos, G, 5 

Nu este, oare, o mare nebunie să schimbi pe cele statornice cu cele nesta¬ 
tornice, pe cele veşnice cu cele vremelnice, pe cele ce rămîn necontenit 
cu cele ce zboară, pe cele ce ne aduc în veacul ce va să fie multă desfă¬ 
tare cu cele care ne pricinuiesc acolo mare osîndă ? 

Gîndindu-ne, dar, la toate acestea, iubiţilor, să ne îngrijim mult de 
mîntuirea noastră şi să dispreţuim desfătarea cea nefolositoare şi vătă¬ 
mătoare. Să îmbrăţişăm postul şi toată filosofia credinţei ,• să ne schim¬ 
băm mult viaţa şi să ne grăbim în fiecare zi spre săvîrşirea faptelor 
bune, pentru ca în tot timpul sfîntului post de patruzeci de zile neguţă- 
torind neguţătoria cea duhovnicească şi adunînd multă avere de virtuţi, 
să fim învredniciţi să ajungem şi sfintele Paşti şi cu îndrăznire să ne 
apropiem de masa cea înfricoşătoare şi duhovnicească, să ne împărtăşim 
cu conştiinţă curată cu acele tainice şi nemuritoare bunătăţi şi să ne 
umplem de harul lor, cu rugăciunile şi solirile celor ce bine au plăcut 
lui Hristos, Dumnezeul nostru Cel iubitor de oameni, cu Care Tatălui 
împreună cu Sfîntul Duh, slavă, putere, cinste, acum şi pururea şi în 
vecii vecilor, Amin. 

La începutul facerii lumii 
«La început a făcut Dumnezeu cerul şi pămîntul» 1 

I 

De multă bucurie sînt astăzi plin, cînd văd doritele voastre chipuri. 
Nu se bucură şi nu se veselesc atîta părinţii cei iubitori de copii, cînd îi 
înconjoară copiii şi cînd le fac multă plăcere cu purtările lor frumoase 
şi cu dragostea lor, cît mă bucur şi mă veselesc eu acum, cînd văd această 
adunare duhovnicească a voastră strînsă aici cu atîta bună-cuviinţă şi cu 
dor înflăcărat de a auzi dumnezeieştile cuvinte, cînd vă văd că aţi dispre¬ 
ţuit. hrana trupească şi v-aţi grăbit spre cea duhovnicească, arătînd prin 
lapte cuvîntul Domnului ce spune : «Nu numai cu pline va trăi omul, ci 
cu tot cuvîntul care iese din gura lui Dumnezeu» 2 . 

Haide, dar, să fac şi eu ceea ce fac plugarii! Aceia, cînd văd ogorul 
curăţit şi scăpat de toate buruienele netrebnice, aruncă seminţele cu 
multă dărnicie ; tot aşa şi eu, pentru că acum, cu harul lui Dumnezeu, mi-i 
curăţit acest ogor duhovnicesc de patimi supărătoare, pentru că e izgo¬ 
nită departe desfătarea, iar în cugete nu mai este nici turburare, nici fur¬ 
tună, ci seninătate şi linişte deplină, iar mintea vă e întraripată şi, ca să 
spun aşa, îndreptată spre cer, gîndind cele duhovniceşti în locul celor 
trupeşti, haide, dar, să grăiesc dragostei voastre cîteva cuvinte şi să în¬ 
drăznesc a vă vorbi astăzi despre nişte lucruri mai înalte, oferindu-vă 
învăţături din dumnezeieştile Scripturi. Dacă nu vom face aceasta acum, 
cînd e post, cînd e nesocotit pîntecele şi cînd e atîta seninătate de gîn- 
duri curate, cînd vom putea oferi dragostei voastre aceste învăţături ? 
Cînd e desfătare, îmbuibare şi nepăsare mare ? Dar atunci nici eu n- am 
să pot face aceasta cum trebuie, nici voi nu veţi putea primi ceva din 
cele spuse, căci veţi fi prinşi de turburarea gîndurilor ca de întuneric. 
Acum, şi nu altă dată, este timpul unor astfel de învăţături, acum cînd 
trupul nu se mai ridică împotriva sufletului, ci este uşor de înfrînat, 

cînd este supus şi ascultător, dud slnt potolite mişcările trupului şi ră- 
mîn în hotarele lui. 

Postul este seninătatea sufletelor noastre, podoaba bătrînilor, peda¬ 
gogul tinerilor, învăţătorul celor ce trăiesc în curăţie trupească şi sufle¬ 
tească. Postul împodobeşte ca o diademă orice vîrstă şi pe bărbaţi şi pe 
femei. Nicăieri nu mai e astăzi turburare, nici strigăt, nici tăiere de vite, 
nici alergăturile bucătarilor. Toate s-au dus, iar oraşul nostru seamănă 
cri o femeie cuminte, cu bună-cuviinţă şi înţeleaptă. Cînd mă gândesc la 
schimbarea grabnică petrecută astăzi şi mă duc cu gândul la neorîndu- 
iala zilei de ieri, mă mir şi mă minunez de puterea postului; că a intrat 
în cugetul fiecăruia, i-a schimbat gândul, i-a curăţit mintea, nu numai a 


conducătorilor, ci şi a conduşilor ; nu numai a bărbaţilor, ci şi a femei¬ 
lor ; nu numai a celor liberi, ci şi a robilOT ; nu numai a bogaţilor, ci 
şi a săracilor j nu numai a celor ce şi-au făcut cultura în limba gre¬ 
cească, ci şi a celor barbari. Dar pentru ce vorbesc eu de conducă lori 
şi de supuşi? Chiar cugetul celui ce poartă pe cap diadema împără¬ 
tească arată aceeaşi supunere ca şi ceilalţi. Nu mai poţi vedea astăzi 
deosebire între masa bogatului şi masa săracului. Pretutindeni mîneă- 
ruri simple : s-au dus mâncărurile scumpe şi gătite cu migală ; aslăzi 
ne apropiem de masa aceasta săracă cu mai multă plăcere decât atunci 
cînd ni se puneau în faţă mâncăruri pregătite cu fel de fel de dresuri şi 
mult vin. 

II 

Aţi văzut, iubiţilor, chiar de la început, puterea postului ? De asia şi 
eu vă vorbesc astăzi cu mai multă tragere de inimă decît mai înainte i 
ştiu că arunc sefriinţeie într-un pământ gras şi arat adine, în stare să-mi 
întoarcă îndată înmulţite rodurile seminţelor aruncate. 

Să aflăm, dar, dacă vreţi, puterea cuvintelor citite astăzi din fericitul 
Moise. Dar fiţi cu luare aminte, vă rog, la cele ce voi spune. Nu spun 
cuvintele mele, ci pe acelea pe care harul lui Dumnezeu mi le va da 
spre folosul vostru. 

— Care sînt aceste cuvinte ? 

«Ia Început a făcut Dumnezeu cerul şi pămîntul» 3 . 

Se cade să ne mirăm aici, pentru ce acest fericit profet, care a trăit 
mai tîrziu, după multe generaţii, ne-a lăsat nouă acestea. Nu fără rost, 
nici în zadar. 

La început, cînd a făcut Dumnezeu pe om, Dumnezeu vorbea cu oa¬ 
menii, atît cît era cu putinţă oamenilor să-L audă. De pildă, a venit la 


3. Fac., 1, 1. 

Adam şi i-a vorbit i a certat pe Caln > a stat de vorbă cu Noe > a fost 
oaspetele lui Avraam. Dar nici cînd toţi oamenii au căzut în grele păcate, 
nici atunci Creatorul tuturora nu şl-a întors desăvîrşit faţa de la neamul 
omenesc. Cînd, în sfîrşit, oamenii au ajuns nevrednici de a mai vorbi cu 
Dumnezeu, Dumnezeu, vrînd să reînnoiască prietenia cu ei, le-a trimis 
scrieri ca unor oameni care stau departe, pentru a atrage la El toată 
firea omenească. Aceste scrieri le-a trimis Dumnezeu, dar le-a primit 
Moise. 

— Ce spun scrierile ? I 

— «La început a făcut Dumnezeu cerul şi pămîntul». 

Uită-te, iubite, cit de minunat şi cît de deosebit este acest prooroc ! 
Toţi ceilalţi prooroci au spus sau cele ce aveau să se întîmple după 
multă vreme sau cele ce aveau să se întîmple în vremea lor, pe cînd 
fericitul Moise, care a trăit după multe generaţii de la facerea lumii, 
condus fiind de mîna cea de sus, a fost învrednicit să spună acelea care 
fuseseră create de Stăpînul tuturor înainte de naşterea lui! De asta a şi 
început spunînd aşa : «La început a tăcut Dumnezeu cerul şi pămîntul». 
Aproape că ne strigă tuturora cu voce tare şi ne spune : «Rostesc, oare, 
acestea fiind învăţat de oameni ? Nu ! Cel care a adus pe acestea de la 
nefiinţă la fiinţă, Acela a mînat şi limba mea spre grăirea lor!». Aşa că 
vă rog să luăm aminte la cele spuse, nu ca şi cum le-am auzi de la 
Moise, ci de la Dumnezeul universului prin gura lui Moise. Să 
zicem adio gîndurilor noastre, spunînd: « Gîndurile oamenilor sînt 
siiouse şi cu greşeală cugetările lor» 4 . Să primim cu multă recu¬ 
noştinţă cuvintele Scripturii j să nu depăşim măsura noastră, dar nici să 
Iscodim cele mai presus de noi, aşa cum au păţit duşmanii adevărului, 
care, voind să cerceteze totul cu propriile lor gînduri, nu s-au gîndit că 
este cu neputinţă omului să cunoască desăvîrşit creaţia lui Dumnezeu. 
Dar pentru ce vorbesc eu de creaţia lui Dumnezeu ? Nu ne e cu putinţă 
să cunoaştem desăvîrşit nici lucrurile ieşite din mîna omului. Spune-mi, 
te rog, cum iese aurul din meşteşugirea minerului ? Sau cum se face din 
nisip sticla cea atît de transparentă ? Dar nu poţi spune! Dacă nu poţi 
cunoaşte, omule, acestea pe care le avem înaintea ochilor şi pe oare le 
iăvlrşeşte priceperea omenească, datorită iubirii de oameni a lui Dumne¬ 
zeu, cum poţi cunoaşte desăvîrşit pe cele create de Dumnezeu ? Ce ier¬ 
tare mai poţi avea ? Ce cuvînt de apărare, cînd eşti atît de nebun de-ţi 
închipui cele mai presus de firea ta ? Este semnul celei mai mari nebunii 
să spui că toate s-au făcut dintr-o materie preexistentă şi să nu mărturi¬ 
seşti că Dumnezeu, Creatorul universului, le-a adus din nefiinţă. Aşadar, 

acest fericit profet, închlzlnd gurile celor lipsiţi de judecată şi avînd a 
începe cartea a început aşa : «La Început a făcut Dumnezeu ceru I şi 
pâmîntul». 

Cînd auzi «a făcut», nu iscodi nimic alltceva, ci caută în jos şi crede 
în cele ce s-au spus. Dumnezeu este Cel Ce face şi preface pe toate şi le 
rânduieşte pe toate după voinţa Lui. Uită-te la covîrşirea pogorămîntului! 
Nu spune nimic de puterile nevăzute! N-a spus : «La început a făcut 
Dumnezeu pe îngeri sau pe arhangheli». Nu fără rost, nici în zadar ne-a 
deschis nouă această cale de învăţătură. Vorbea iudeilor, unor oameni 
îndrăgostiţi peste măsură de cele din lumea aceasta, unor oameni care 
nu puteau să-şi închipuie nimic spiritual ; de aceea Moise îi duce deo¬ 
camdată de la cele materiale la Creatorul universului, pentru ca din 
creaturi, cunoscînd pe Meşterul întregului univers, să se închine Celui 
Ce-a lucrat totul şi să nu se mai oprească la creaturi. Dacă Moise, fă- 
cînd asta, iudeii totuşi n-au contenit a îndumnezei creaturile şi a se în¬ 
china celor mai de necinste animale, unde n-ar fi ajuns cu nebunia, de 
nu s-ar ii folosit Moise de un pogorămînt atît de mare! 

III 

Să nu te miri, iubite, dacă Moise apucă această cale cînd grăieşte, 
atunci, la început, iudeilor celor atît de înguşti la minte, de vreme ce şi 
Pavel, pe timpul harului, cînd propăşise atît de mult predica, avînd a le 
vorbi atenienilor îşi începe învăţătura de la cele văzute, grăindu-le aşa : 
«Dumnezeu, Care a făcut lumea şi toate cele ce sint în ea, Acesta fiind 
Domnul cerului şi al pămîntului, nu locuieşte în temple făcute de mîini, 
nici nu se slujeşte de mîini omeneşti» 5 . Pavel apucă această cale, pentru 
că ştia că această învăţătură le e pe măsura priceperii lor. Povăţuit de 
Duhul Sfînt, Pavel dădea învăţătura pe măsura înţelegerii celor ce pri¬ 
meau învăţăturile lui. Şi ca să vezi că deosebirea de persoane şi îngusti¬ 
mea minţii ascultătorilor este pricina acestui lucru, ascultă-1 pe Pavel! 
Cînd le scrie colosenilor nu mai apucă această cale, ci le vorbeşte altfel, 
spunînd : «în El s-au făcut toate cele din ceruri şi cele de pe pămînt, cele 
văzute şi cele nevăzute, fie tronuri, fie domnii, fie începătorii, fie stâpî- 
nii, toate prin El şi în El s-au făcut» 6 ; iar Ioan, fiul tunetului, striga zi- 
cînd : « Toate prin El s-au făcut şi fără de El nimic nu s-a făcut din ce s-a 
făcut» 7 . Moise, însă, n-a grăit aşa. Şi pe bună dreptate. Nici nu era po¬ 
trivit să dea hrană tare celor care aveau încă nevoie să fie hrăniţi cu 

lupte. După cum învăţătorii, oare Iau de la părinţi pe copiii mici ca să-i 
înveţe carte, le predau cele dlntîi elemente de învăţătură, iar profesorii, 
oare urmează acestora, după ce iau copiii, le predau învăţăturile cele 
mal desăvîrşite, tot aşa a făcut şi fericitul Morse, dascălul neamurilor, tot 
aşa şi fiul tunetului. Moise, luînd pe oameni la început, i-a învăţat pe 
ascultătorii săi primele elemente ; iar cei care i-au luat de la Moise le-au 
predat învăţături mai desăvîrşite. 

Deocamdată am aflat pricina pogorămîntului, anume că Moise, gră¬ 
ind sub inspiraţia Duhului, a dat învăţăturile lui pe măsura înţelegerii 
ascultătorilor. Totodată, prin cuvintele : «La început a făcut Dumnezeu 
cerul şl pâmîntul», a smuls de la început toate ereziile care aveau să ră¬ 
sară ca neghina în Biserică. De vine maniheul 8 sau Marcion. 9 sau Valen- 
Itn 10 sau filosofii greci şi-ţi spun că materia a preexistat, spune-le lor : 
*La început a făcut Dumnezeu cerul şi pâmîntul». Spui că nu cred în 
Scriptură ? Atunci întoarce-le spatele ca unor nebuni, ca unor ieşiţi din 
minţi ! Căci ce iertare poate avea omul care nu crede în Creatorul uni¬ 
versului şi socoteşte adevărul minciună ? Culoarea feţei lor li-i plăs¬ 
muită, îşi acopăr chipul cu masca blîndeţii, ascund lupul în pielea oii. Tu, 
Insă, nu te lăsa înşelat! Dimpotrivă tocmai pentru asta urăşte-1 mai mult, 
că vine la tine, semenul lui, cu chip făţarnic de om blînd, dar porneşte 
război împotriva lui Dumnezeu, Stăpînul universului, fără să-şi dea 
seama că aleargă împotriva mîntuirii lui. Noi, însă, să stăm pe piatra 
cea tare şi să ne întoarcem iarăşi la aceste cuvinte de temelie : «La 
Început a făcut Dumnezeu cerul şi pâmîntul». 

Iată că străluceşte firea dumnezeiască chiar din felul în care a fost 
creată lumea. Dumnezeu a făcut lumea intr-un chip cu totul contrar de 
cum obişnuieşte să lucreze omul ; a întins mai întîi cerul şi apoi a zidit 
pămîntul ,• mai întîi acoperişul şi apoi temelia. Cine a mai văzut, cine a 
mai auzit aşa ceva ? Niciodată nu s-ar putea face aşa o clădire ome¬ 
nească ! Dar cînd Dumnezeu porunceşte, toate se pleacă, toate se supun 
voinţei Lui. Să nu iscodim, dar, operele lui Dumnezeu cu mintea noastră 

8. Adept al lui Manes, fondatorul maniheismului. Manes, născut în Mesopotamia 
pe la 215—216, mort în 276, a fost mai mult un întemeietor de religii decît un eretic 
creştin. A încercat să unească creştinismul cu păgînismul oriental, împrumutînd din 
creştinism şi din religia persană elementele noii sale religii. 

9. Marcion, s-a născut în oraşul Sinope din Pont pe la anul 85. Tatăl său, care 
era episcop, l-a excomunicat pentru învăţăturile sale greşite. Ducîndu-se la Roma, a 
fost excomunicat în anul 144. A murit pe la anul 160. Marcion a fost cel mai periculos 
eretic din secolul al doilea. Sfîntul Policarp al Smirnei l-a numit «întîiul născut al 
lui satan». 

10. Valentin, eretic gnoslic din secolul al doilea, s-a născut probabil în Alexan¬ 
dria. A răspîndit erezia sa în Egipt şi Asia, iar între anii 136 şi 165 în Roma. Des¬ 
coperit aici < a erotic, a fost izgonit din Roma şi a fugit în Cipru. 

omenească, ci, povăţuiţi de operele Sale, să-L admirăm pe Meşler. «Cele 
nevăzute ale Lui, spune Scriptura, se văd de la zidirea lumii, uitîndu-te 
la făpturi» 11 . 

IV 

Iar daca duşmanii adevărului stăruie, susţinînd că e cu neputinţă să 
fie adus ceva la existenţă din ceea ce nu există, să le grăim aşa : Din 
ce a fost făcut cel dintîi om ? Din pământ sau din altceva ? Negreşit că 
ne vor răspunde şi vor fi de acord cu noi că din pământ. Să ne spună 
acum nouă : Cum s-a făcut din pământ carnea ? Că din pămînt se face lu¬ 
tul, cărămida, oalele, vasele ! Cum, dar, s-a făcut din pământ carnea ? 
Cum s-au făcut oasele, nervii, arterele, muşchii, pielea, unghiile, părul ? 
Cum s-au făcut dintr-o singură materie atâtea organe atât de deosebite în 
ce priveşte calitatea lor? La aceste întrebări n-au să poată deschide 
gura niciodată ! Dar pentru ce vorbesc eu de trupul nostru ? Să ne spună 
nouă de pîinea cu care ne hrănim în fiecare zi; cum se face că, fiind de 
un singur fel, se preface în sînge, în flegmă, în fiere şi în fel de Ic! de 
sucuri ? Apoi pîinea este de cele mai multe ori de culoarea griului, pe 
cînd sângele este roşu sau negru. Aşadar, dacă nu pot să ne spună despre 
acestea, care se petrec sub ochii noştri în fiecare zi, cu atît mai puţin vor 
putea să ne spună de creaţiile lui Dumnezeu. Iar dacă şi după atîta bo¬ 
găţie de dovezi, ereticii stăruie, cu gîndul de a-şi întări ambiţia lor, noi 
nici aşa să nu încetăm a le spune din nou aceleaşi cuvinte : «La început 
a făcut Dumnezeu cerul şi pămintul». Aceste singure cuvinte sînt îndestu¬ 
lătoare să dărîme toate turnurile duşmanilor şi să smulgă chiar din ră¬ 
dăcină toate gândurile omeneşti; iar dacă ei ar voi vreodată să pună 
capăt certei, aceste cuvinte ar putea să-i ducă pe calea adevărului. 

«Iar pămintul era nevăzut şi netocmit » i2 . 

Spune-mi, te rog, pentru ce a făcut Dumnezeu cerul luminos şi desă¬ 
vârşit, iar pământul netocmit ? N-a făcut-o fără de rost nici pe aceasta, 
ci pentru ca, aflând tu puterea Lui creatoare din partea cea mai bună a 
universului, să nu te îndoieşti, nici să socoteşti că pământul s-a făcut aşa 
din pricina slăbiciunii puterii Lui. De altfel şi pentru altă pricină Dum¬ 
nezeu a făcut pămintul netocmit. Pământul este mama şi hrănitoarea 
noastră; din el am fost făcuţi şi din el ne hrănim ; el ne este şi patrie şi 
ţaormînt de obşte ; în el ne întoarcem iarăşi, după ce ne-am îndulcit din 
el cu mii şi mii de bunătăţi; de aceea Dumnezeu a arătat pământul ne- 

tocmit şl fără de forma, ca nu cumva oamenii, din pricina nevoii ce o 
au de el, să-l cinstească mal mult decît merită, ca nu cumva să soco¬ 
tească binefacerile pămlntulu! datorate naturii pămîntului şi nu datorită 
Celui co l-a adus din nefiinţă la fiinţă. De asta a spus : 

«/ar pămîntul era nevăzut şi netocmit». 

Poate că chiar de la început am chinuit mintea voastră cu gînduri 
greu de priceput; de asta se cuvine să opresc aici cuvîntul meu, rugind 
dragostea voastră să vă aduceţi aminte de cele spuse şi să vă răsune ne¬ 
contenit In minte. Iar la plecarea de aici, după ce aţi stat la masă, întin- 
deţi şi masa cea duhovnicească. Bărbatul să spună unele din cele grăite 
aici» să le audă soţia, să le înveţe şi copiii, să le înveţe şi slugile ! Să 
ajungă, deci, casa biserică, pentru ca să fie pus pe fugă diavolul, să 
fie alungat acel demon rău, vrăjmaşul mîntuirii noastre şi să se sălăşlu- 
iască acolo harul Sfîntului Duh şi toată pacea şi înţelegerea să întărească 
pe cei din casă. Dacă vă veţi aduce aminte de cele spuse pînă acum şi 
dacă veţi primi cu şi mai multă tragere de mimă cele ce voi semăna mai 
tîrziu, apoi şi eu voi predica cu mai mult drag şi cu mai mult belşug cele 
date mie de harul lui Dumnezeu, cînd am să văd că au odrăslit semin¬ 
ţele pe care le-am aruncat. Pentru că şi plugarul cultivă cu mai multa 
tragere de inimă ogorul, cînd vede seminţele răsărite; atunci e gata să 
semene cu sîrg şi altele. 

V 

Aşadar, ca să mă faceţi mai rîvnitor, păstraţi bine cele ce-am spus 
pînă acum şi sîrguiţi-vă ca împreună cu dreptele învăţături să aveţi şi 
viaţa curată. «Să lumineze, spune Hristos, lumina voastră înaintea oame¬ 
nilor, ca să vadă faptele voastre cele bune şi să slăvească pe Tatăl vostru 
cel din ceruri» 13 . Viaţa voastră să fie pe măsura învăţăturilor, iar învăţă¬ 
turile să predice viaţa, căci «credinţa fără lapte este moartă» l4 , iar fap¬ 
tele fără credinţă sînt tot moarte. De avem învăţături sănătoase, dar viaţă 
ticăloasă, de nici un folos nu ne sînt învăţăturile ,• şi iarăşi, dacă avem 
viaţă curată, dar şchiopătăm în ce priveşte învăţăturile, nici aşa nu 
avem vreun cîştig. De aceea trebuie ca din amîndouă părţile să întărim 
această zidire duhovnicească. «Tot cel ce aude aceste cuvinte ale Mele, 
spune Hristos, şi le face pe ele, se va asemăna bărbatului înţelept» 15 . 
Vezi, dar, că Hristos vrea ca noi să nu auzim numai, ci să şi facem şi 

13. Matei. 5, 16. 

14. lacov, 2, 26. , 

1.0. Maici, 7,24. • 










OMn.ri t.A FACEHK 


45 


să ne arătăm prin fapte ascultarea. Hristos a numit «înţelept» pe omui 
ale cărui fapte urmează cuvintelor i pe cînd pe cel care se mărgineşte la 
cuvinte l-a numit «fard de minte» 16 . Şi pe bună dreptate. Unul ca acesta, 
spune Hristos, şi-a zidit casa pe nisip 17 ; de aceea casa nici n-a putut 
înfrunta viforul vînturilor, ci iute a căzut. Aşa sînt sufletele trîndave, 
care nu sînt întărite pe piatra cea duhovnicească. Că nu e vorba aici de 
o clădire sau de o casă, ci e vorba de sufletele care se turbură din pri¬ 
cina oricărei ispite. Prin cuvintele : vînt, ploaie şi rîuri 18 , Domnul a vrut 
să ne arate şirurile de ispite. Omul tare, cu grijă de el şi treaz, ajunge 
prin aceste ispite mai puternic ; şi cu cit se prelungesc necazurile, pe 
atît îi creşte şi bărbăţia ; pe cînd omul trîndav şi nepăsător se clatină 
şi cade îndată, de-ar veni doar o boare trecătoare de ispită; cade, nu 
din pricina naturii ispitelor, ci din pricina slăbiciunii voinţei. De aceea 
trebuie să priveghem, să fim treji şi pregătiţi totdeauna spre toate, ca să 
fim tari, cînd ne merge bine ■, şi cu mintea trează, cînd vin peste noi ne¬ 
cazuri. Să-I fim foarte recunoscători bunului Dumnezeu şi să-I mulţu¬ 
mim necontenit. Dacă ne vom rîndui aşa viaţa noastră, ne vom bucura 
de mare ajutor de sus şi vom putea trece în linişte şi viaţa aceasta, iar 
pentru viaţa ce va să fie vom dobîndi multă îndrăznire înaintea lui Dum¬ 
nezeu, de care dea Dumnezeu să avem parte cu toţii, cu harul şi iubirea 
de oameni a Domnului nostru Iisus Hristos, cu Care Tatălui, împreună 
cu Sfîntul Duh, slavă, putere şi cinste, acum şi pururea şi în vecii ve¬ 
cilor, Amin. 

16. Matei, 7, 26. 

17. Matei, 7, 26. 

18. Matei, 7, 25, 27. 

La cele rămase ale cuvintelor : 

«La început a făcut Dumnezeu cerul şi pămîntul», pînă la: 
«Şi a fost seara şi a fost dimineaţa, zi una» 1 

I 

Cu o comoară se aseamănă citirea dumnezeieştilor Scripturi. După 
cum dacă ai putea lua dintr-o comoară o parte cit de mică, te poţi îm¬ 
bogăţi cu ea, tot aşa şi cu dumnezeieştile Scripturi ,• într-un cuvînt cit 
de mic poţi găsi putere mare de gînduri şi nespusă bogăţie. Cuvintele 
dumnezeieşti, însă, nu-s numai comoară, ci imită şi izvorul care dă dru¬ 
mul la curgeri bogate de ape. Şi asta am aflat-o ieri prin fapte cu toţii. Că 
tîlcuind cuvintele de la începutul cărţii Facerii: «La Început a făcut 
Dumnezeu cerul şi pămîntul» 2 am terminat toată învăţătura, dar nici aşa 
u-am putut să înţelegem totul. Că mare este bogăţia acestei comori şi 
mare este belşugul curgerilor de apă ale acestui izvor duhovnicesc ! Să 
nu te minunezi că am păţit aceasta ! Şi cei dinaintea mea au scos după 
puterea lor apă din acest izvor şi vor încerca să facă aceiaşi lucru şi cei 
de după mine, dar cu toate acestea nu vor putea desăvîrşit să-l sece ; 
dimpotrivă, curgerile de apă cresc mereu şi apele se umflă. Aşa e natura 
apelor celor duhovniceşti! Cu cît ai vrea să scoţi din dumnezeieştile 
Scripturi mai multă apă, cu atît mai mult harul cel duhovnicesc creşte şi 
izvorăşte. De asta şi Hristos spunea : «De însetează cineva, să vină la 
Mine şi să bea. Din pîntecele celui ce crede în Mine rîuri de apă vor 
curge, precum a zis Scriptura» 3 . în aceste cuvinte Hristos ne arată bogă¬ 
ţia apelor. Aşadar, pentru că aşa este firea acestor ape duhovniceşti, 
haide ca fiecare din noi să aducem vasele minţii noastre ca să le um¬ 
plem şi aşa să plecăm cu ele acasă. Cînd va vedea harul Duhului că ni-i 
clocotitor dorul şi trează mintea, har bogat ne va dărui. 

1. Pur., 1, 1—5. 

I'IIC., 1, 1. 

:t. Inan, 7, :î7 3B. 






Deci, după ce nc-dm depărtat de cele lumeşti, după ce am tăiat 
grijile, care puteau înăbuşi ca nişte mărăcini cugetul nostru, să ne mu¬ 
tăm întreaga noastră minte spre dorirea celor duhovniceşti, ca să plecăm 
de aici încărcaţi cu mult folos şi cu cîştig mare şi frumos. 

Dar ca să va fac mai lămurit cuvîntul meu, reamintesc pe scurt dra¬ 
gostei voastre cele grăite ieri, ca să unesc, ca intr-un singur trup, cele 
ce voi grăi astăzi cu cele ce v-am grăit ieri. 

V-am arătat ieri, după cum vă amintiţi, că fericitul Moise, istorisin- 
du-ne creaţia acestor stihii văzute, spunea : «La început a făcut Dumne¬ 
zeu cerul şi pămîntul, şi pămîntul era nevăzut şi netocmit» 4 . Şi v-am 
spus şi pricina pentru care Dumnezeu a făcut pămîntul netocmit şi fără 
de formă şi cred că ţineţi minte bine tot ce eu v-am spus. Astăzi trebuie 
neapărat să mergem mai departe. După ce Moise a spus : «Şi pămîntul 
era nevăzut şi netocmit» ne arată precis ce «era nevăzut şi nc- 
tocmit», grăind : 

«Şi întuneric era deasupra adîncului şi Duhul lui Dumnezeu se purta 
pe deasupra apei». 5 

Uită-te aici cit de scurte sînt cuvintele fericitului prooroc ! Nu is¬ 
toriseşte pe larg pe toate cele create, ci ne-a arătat numai elementele 
principale ale creaţiei ,• aminteşte numai de cer şi de pămînt şi lasă la 
o parte pe toate celelalte. Fără să vorbească undeva de crearea apelor, 
spune : «Şi întuneric era deasupra adîncului, şi Duhul lui Dumnezeu se 
purta pe deasupra apei». Că întunericul şi adîncul apelor acopereau faţa 
pămîntului. învăţam, deci, de aici că tot ce se vedea era adînc de ape 
acoperit de întuneric şi că era nevoie de un Creator înţelept, care să în¬ 
depărteze această urîţenie şi să înfrumuseţeze totul. 

«Şi întuneric era deasupra adîncului şi Duhul lui Dumnezeu se purta 
pe deasupra apei». 

— Ce vrea să spună prin aceste cuvinte : «Duhul lui Dumnezeu se 
purta pe deasupra apei» ? 

— După părerea mea, aceste cuvinte arată că în ape era o energie 
plină de viaţă ; nu era simplu o apă stătătoare şi nemişcătoare, ci miş¬ 
cătoare, care avea putere de viaţă în ea. Că ceea ce-i nemişcător este 
negreşit nefolositor, pe cînd ceea ce se mişcă este capabil să facă multe. 



4 . Fac., 1 , 1 — 2 . 

5 . Fac., 1 , 2 . 

II 



Deci, cq să ne arate că apa aceasta, multă şi nespus de-ntinsă, avea 
o putere plină de viaţă, Moise a spus : «Şi Duhul lui Dumnezeu se purta 
Pe deasupra apei». Nu fără rost o spune mai dinainte asta dumnezeiasca 
Scriptură, ci pentru că avea să ne spună mai tîrziu că prin porunca Crea¬ 
torului universului au fost şi animalele aduse la fiinţă din aceste ape. 
De aceea ne învaţă chiar de pe acum că apa aceasta nu era o simplă 
apă, ci una care era în mişcare, care se frămînta şi cuprindea totul. Şi 
pentru că urîţenia se întindea peste tot, Dumnezeu, marele Meşter, a 
poruncit şi a împrăştiat urîţenia ,• a adus la fiinţă frumuseţea aceasta 
nespusă a luminii văzute, a izgonit întunericul şi a luminat totul, că 
spune Scriptura : 


«Şi a zis Dumnezeu: «Să se facă lumină» şi s-a făcut lumină» 6 . 

A spus şi s-a făcut. A poruncit, întunericul a fost alungat şi lumina 
a fost adusă. Ai văzut putere nespusă ? Dar cei încurcaţi cu rătăcirea 
ereziei nu iau aminte la şirul celor spuse, nici nu ascultă pe fericitul 
Moise, care a spus : «La început a făcut Dumnezeu cerul şi pămîntul» şi 
apoi a adăugat: «Şi pămîntul era nevăzut şi netocmit», pentru că era 
acoperit de întuneric şi de ape — că aşa hotărîse Stăpînul dintru în¬ 
ceput să facă pămîntul —, ci spun că materia a preexistat şi a preexis¬ 
tat şi întunericul. Ce nebunie ar putea fi, oare, mai mare ca aceasta ? 
Auzi că «la început a făcut Dumnezeu cerul şi pămîntul» şi că a făcut 
pe cele ce sînt din cele ce nu sînt şi mai spui că a preexistat materia ? 
Care om cu mintea întreagă ar îndura una ca aceasta? Este, oare, om 
Creatorul, ca să aibă nevoie de o materie preexistentă, pentru a-şi arăta 
arta Sa ? Este Dumnezeu ! Lui I se pleacă toate; creează cu cuvîntul şi 
cu porunca. Iată ! A spus numai şi a şi fost adusă la fiinţă lumina şi a şi 
plecat întunericul. 


«Şi a despărţit Dumnezeu lumina de întuneric» 7 . 

— Ce înseamnă «a despărţit» ? 

— A dat fiecăruia un loc propriu, a rînduit fiecăruia un timp po¬ 
trivit. 

Şi cînd a făcut aceasta, atunci a pus fiecăruia numele ce i se po¬ 
trivea : 


«Şi a numit Dumnezeu lumina zi şi întunericul l-a numit noapte» 8 . 




6. Fac., 1, 3. 

7. Fac., 1, 4. 
3. Fac., 1, 5. 

Ai văzut împărţire nespus de bună, creaţie minunată, care depă¬ 
şeşte orice înţelegere, făcută numai prin cuvînt şi prin poruncă ? Ai vă¬ 
zut de cît pogorămînt s-a folosit acest fericit prooroc, dar, mai bine spus, 
iubitorul de oameni Dumnezeu, prin gura profetului, ca să înveţe neamul 
omenesc să cunoască ordinea celor create, să cunoască cine este Crea¬ 
torul universului, să ştie cum a fost adus la fiinţă fiecare ? 

Pe atunci, pe timpul lui Moise, oamenii erau încă nedesăvîrşiţi şi nu 
puteau să se ridice la înţelegerea lucrurilor celor mai înalte ; de aceea 
Duhul cel Sfînt a istorisit aşa pe toate acestea, coborînd limba profetu¬ 
lui la puterea de înţelegere a ascultătorilor. Şi ca să cunoşti că din pri¬ 
cina nedesăvîrşirii minţii lor s-a folosit de acest pogorămînt în istorisi¬ 
rea sa, ascultă pe fiul tunetului. Cînd oamenii au propăşit în virtute, 
Ioan Evanghelistul n-a mai mers pe această cale, ci pe una care ducea 
pe ascultători la o învăţătură mai înaltă. Că, după ce a spus : «La în¬ 
ceput era Cuvlntul şi Cuvîntul era la Dumnezeu şi Dumnezeu era Cu- 
vîntul» 9 , a adăugat: « Era Lumina cea adevărată, Care, venind în lume, 
luminează pe tot omul» I0 . După cum la facerea lumii, cînd, la porunca 
Stăpînului, a fost adusă la fiinţă lumina aceasta materială s-a ascuns 
întunericul acesta văzut, tot aşa şi acum lumina cea spirituală a alungat 
întunericul înşelăciunii şi a condus la adevăr pe cei rătăciţi. 

III 

Să primim, dar, cu multă încredere învăţăturile dumnezeieştii Scrip¬ 
turi. Să nu ne împotrivim adevărului, să nu rămînem în întuneric, ci să 
ne grăbim către lumină şi să facem fapte vrednice de lumină şi de zi, 
precum ne îndeamnă şi Pavel, zicînd : «Să umblăm cuviincios, ca ziua» 11 
şi să nu lucrăm faptele întunericului. 

«Şi a numit Dumnezeu lumina zi şi întunericul l-a numit noapte». 

Dar trebuie neapărat să vă spun şi cuvintele pe care puţin mai îna¬ 
inte le-am lăsat la o parte. 

După ce dumnezeiasca Scriptură a spus : «Să se facă lumină şi s-a 
tăcut lumină», a adăugat: 

«Şi a văzut Dumnezeu că lumina este frumoasă» l2 . 

9. Ioan, 1,1. 

10. Ioan, 1, 9. 

11. Rom., 13, 13. 

12. Fac., 1, 4. Cu privire la această traducere : «că lumina este frumoasă », depăr¬ 
tată de traducerea veche a Bibliilor româneşti, să se vadă ce am spus în nota 18 de 
la Omilia II la Hexaemeron a Sfîntului Vasile cel Mare, 

Priveşte-mi, iubite, şi ald, cit de mare este pogorămîntuil cuvinte¬ 
lor ! Ce ? Nu ştia, oare, Dumnezeu că lumina este frumoasă înainte de a 
o face ? Trebuia să vadă Creatorul frumuseţea ei, după ce lumina fusese 
adusă la fiinţă ? Care om cu mintea întreagă ar putea spune aceasta ? 
Dacă un om, care are o meserie oarecare, ştie la ce are să folosească un 
lucru făcut de el mai înainte de a-1 face şi mai înainte de a-i da forma 
cuvenită, apoi cu mult mai mult Creatorul universului, Care cu Cuvîntul 
J<>-a adus pe toate de la nefiinţă la fiinţă, ştia că lumina este frumoasă, 
chiar mai înainte de a o crea. 

— Dar atunci pentru ce a folosit Moise aceste cuvinte ? 

— Acest fericit prooroc le-a folosit pogorîndu-se la chipul în care 
oamenii vorbesc şi gîndesc de obicei. După cum oamenii, după ce fac un 
lucru oarecare cu multă luare aminte, cînd ajung la capătul muncii lor 
şi pun la probă lucrul făcut, laudă ce au săvîrşit, tot aşa şi dumneze¬ 
iasca Scriptură pogorîndu-se la slăbiciunea înţelegerii noastre a spus în- 
Lîi : «Şi a văzut Dumnezeu că lumina este frumoasă», apoi a adăugat: 
*Şi u despărţit Dumnezeu lumina de întuneric şi a numit Dumnezeu 
lumina zi şi întunericul l-a numit noapte». A împărţit fiecăruia locul său 
propriu, fixîndu-îe de la început unele hotare, pe care să le păzească 
mereu neîmpiedicat. Şi orice om cu judecată poate vedea că de atunci 
şi pînă acum nici lumina n-a depăşit propriile ei hotare şi nici întune¬ 
ricul n-a călcat rînduiala sa, făcînd amestec şi turburare. E îndestulător 
numai acest lucru ca sa-i facă pe cei ce vor să se îndărătnicească să 
asculte şi să se supună cuvintelor dumnezeieştii Scripturi, să imite şi 
ei rînduiala acestor stihii, a luminii şi a întunericului, care păzesc neîm¬ 
piedicat drumul lor şi nu depăşesc măsurile proprii, ci-şi cunosc propria 
lor natură. 

Apoi după ce a dat fiecăruia un nume, le strînge pe amîndouă la 
un loc şi zice : 

«Şi a fost seară şi a fost dimineaţă, zi una» l3 . 

A numit o zi sfîrşitul zilei şi sfîrşitul nopţii, ca să fie o ordine şi 
un şir în celle văzute, şi ca să nu fie nici un amestec. 

Şi putem şti, învăţaţi fiind de Duhul cel Sfînt prin gura acestui fericit 
profet, ce lucruri au fost create în ziua întîia şi ce lucruri în celelalte 
zile. Şi acesta este tot un pogorămînt al iubitorului de oameni Dumnezeu. 

Nu putea, oare, mina Lui cea atotputernică şi nesfîrşita Lui înţelep¬ 
ciune să aducă la fiinţă pe toate şi într-o singură zi ? Dar pentru ce spun 
eu într-o singură zi ? Putea să le aducă într-o clipită ! Dar pentru că 











Dumnezeu n-a adus la fiinţă pentru trebuinţa Lui nimic din cele ce sînt 
— că El n-are nevoie de nimic, fiind desăvîrşit, ci a făcut totul din pri¬ 
cina iubirii Sale de oameni şi a bunătăţii Lui — pentru aceea le creează 
treptat, iar prin gura fericitului profet ne învaţă lămurit despre cele ce 
s-au făcut, pentru ca, ştiindu-le bine, să nu cădem în greşelile celor 
ce judecă mînaţi de gînduri omeneşti. Dacă chiar aşa stînd lucrurile, mai 
sînt unii care spun că toate cele din lume s-au făcut de la sine, ce n-ar 
fi îndrăznit cei care se străduiesc să spună şi să facă totul împotriva pro¬ 
priei lor mîntuiri, dacă Dumnezeu nu s-ar fi folosit de un atît de mare 
pogorămînt şi învăţătură ? 


Ce poate fi mai ticălos şi mai nesocotit decît a încerca să spui şi să 
susţii că toate cele ce există s-au făcut de la sine şi, gîndind aşa, să lip¬ 
seşti creaţia de purtarea de grijă a lui Dumnezeu ? Spune-mi, cum se 
poate susţine că atîta podoabă şi atîtea stihii pot fi conduse fără un con¬ 
ducător, care le ţine pe toate ? Corabia n-ar putea nicicând străbate va¬ 
lurile mării fără un cîrmaci, nici soldatul n-ar putea săvîrşi o faptă de 
vitejie fără un general, nici o casă nu s-ar putea înălţa fără un arhitect, 
iar lumea aceasta mare şi podoaba acestor stihii au putut veni, oare, de 
la sine şi la întîmplare, fără să fie cineva care să le conducă pe toate 
şi care, potrivit înţelepciunii lui, să ţină şi să păstreze pe toate cele ce 
se văd ? Dar pentru ce să ne mai încăpăţânăm să dovedim acestor oa¬ 
meni acelea pe care, după cum spune proverbul, le vede şi un orb ? To¬ 
tuşi să nu încetăm a le pune înainte învăţăturile Scripturii şi a ne da 
toată silinţa ca să-i scăpăm de înşelăciune şi să-i readucem la adevăr. 
Da, sînt încă stăpîniţi de înşelăciune, dar sînt fraţii noştri şi se cuvine 
să avem mare purtare de grijă de ei; să nu stăm nicicînd nepăsători, ci, 
cu multă luare aminte, să facem tot ce stă în puterea noastră, să le dăm 
leacul potrivit, ca odată şi odată să se întoarcă la învăţătura cea sănă¬ 
toasă ! La nimic nu ţine Dumnezeu atîta de mult ca la mîntuirea sufle¬ 
tului. O strigă Pavel, spunînd : «Cel Care voieşte ca toţi oamenii să se 
mîntuiască şi la cunoştinţa adevărului să vină» 14 , şi iarăşi, InsUşi Dum¬ 
nezeu o spune : «Nu voiesc moartea păcătosului, ci să se întoarcă şi să 
fie viu» l5 . Cu acest scop a adus Dumnezeu la fiinţă toată această lume ! 
Ne-a creat pe noi, nu ca să ne piardă, nici ca să ne trimită în iad, ci ca 
să ne mîntuiască, ca să ne scape de înşelăciune şi să ne dăruiască desfă¬ 
tarea împărăţiei. Nouă ne-a pregătit această împărăţie nu după ce ne-a 

14 . 1 Tim., 2 , 4 . 

15. 7cz„ 18, 23. 

făcut pe noi, ci înainte de întemeierea lumii, după cum însuşi spune : 
*Veniţi binecuvântaţii Părintelui Meu de moşteniţi Împărăţia cea pregă¬ 
tită vouă de Ia Întemeierea lumii» 1# . Vezi cit de iubitor de oameni este 
Dumnezeu, că înainte de facerea lumii, înainte de a aduce pe lume pe 
om, î-a pregătit omului mii şi mii de bunătăţi, ca să ne arate cită purtare 
de grijă are de neamul nostru şi că vrea ca toţi să ne mîntuim. 

Avînd, dar, un Stăpîn ca Acesta, aşa de iubitor de oameni, aşa de 
bun, aşa de blînd, să ne îngrijim de mîntuirea noastră şi de mîntuirea 
fraţilor noştri. Temei de mîntuire ne este nouă cînd nu ne străduim 
numai pentru mîntuirea noastră, ci şi cînd căutăm să fim de folos seme¬ 
nilor noştri, cînd îi povăţuim pe calea adevărului. Şi ca să vezi ce mare 
bine este să poţi mîntui şi pe altul odată cu tine, ascultă ce spune pro¬ 
fetul ca din partea lui Dumnezeu : «CeJ care face om cinstit dintr-un om 
nevrednic, va fi ca gura Mea» 17 . 

— Ce vor să spună cuvintele acestea ? 

— «Cel care duce pe un om de la înşelăciune la adevăr, spune Dum¬ 
nezeu, cel care întoarce pe semenul său de la păcat la virtute, acela, 
atlt cît omeneşte este cu putinţă, Mă imită pe Mine». 

Că însuşi El, Dumnezeu fiind, nu pentru vreo altă pricină a îmbrăcat 
trupul nostru şi S-a făcut om pentru mîntuirea neamului omenesc. Dar 
pentru ce spun că a îmbrăcat trupul nostru şi că a îndurat toate cele 
omeneşti, cînd a primit şi crucea, ca să ne slobozească de blestem pe noi, 
care eram supuşi păcatului. O strigă asta Pavel, spunînd : «Hristos ne-a 
răscumpărat din blestemul legii, făcîndu-Se pentru noi blestem» 18 . Aşa¬ 
dar dacă El, Dumnezeu fiind şi avînd fiinţa aceea care este mai presus 
de înţelegere, a primit, din pricina iubirii Lui nespuse de oameni, toate 
acestea pentru noi şi pentru mîntuirea noastră, ce n-ar trebui să facem 
noi pentru semenii noştri, pentru mădularele noastre, ca să-i smulgem 
din gîtlejul diavolului şi să-i ducem pe calea virtuţii ? Cu cît sufletul e 
mai bun decît trupul, cu atît au dreptul la mai mare răsplată decît cei 
oare ajută cu bani pe cei nevoiaşi, cei care prin sfaturi şi necontenită 
învăţătură aduc pe cei nepăsători şi pe cei căzuţi pe calea cea dreaptă, 
arătîndu-de urîţenia păcatului şi marea frumuseţe a virtuţii celei după 
Dumnezeu. 

10. M atei, 25, 34. 

17. Ier., 15, 19. 









V 

Ştiindu-le, dar, pe toate acestea, să vorbim semenilor noştri de mîn- 
tuirea sufletului în locul tuturor celorlalte vorbe lumeşti, făcîndu-i să 
aibă şi ei aceeaşi grijă. Cit de dorit ar fi, cit de dorit ar fi ca sufletul 
să audă necontenit aceste cuvinte, ca să poată ieşi din adîncul păcatelor 
în care trăieşte şi să poată birui atacul patimilor, care necontenit ase¬ 
diază sufletul nostru. Dar pentru asta avem nevoie de multă luare 
aminte, că necontenită ne este şi lupta, iar răgaz nu avem nicicînd. De 
aceea şi Pavel spunea efesenilor în epistola sa : « Lupta noastră nu este 
împotriva sîngelui şi trupului, ci, împotriva începătoriilor, împotriva stă- 
pîniilor, împotriva stăpînitorilor lumeşti ai întunericului veacului aces¬ 
tuia, împotriva duhurilor răutăţii din văzduhuri » 19 . «Să nu socotiţi, ne 
spune Pavel cu alte cuvinte, că ne stă în faţă o luptă uşoară ; nu avem de 
luptat cu semeni de-ai noştri şi nici armele de luptă nu ne sînt egale. 
Sîntem îmbrăcaţi cu trup şi ni s-a poruncit să luptăm cu puteri fără de 
trup ! Dar să nu vă temeţi! Da, e neegală lupta, dar puterea armelor 
noastre este mare!». Aproape că a spus : «Pentru că ştiţi cine sînt vrăj¬ 
maşii, nu vă pierdeţi curajul, nici nu şovăiţi în faţa luptei, ci luaţi ar¬ 
mura lui Dumnezeu pentru a putea sta împotriva uneltirilor diavolu¬ 
lui» 20 . Multe sînt uneltirile lui, multe căile lui, prin care încearcă să pună 
piedică celor mai trîndavi! De aceea trebuie să cunoaştem bine unelti¬ 
rile lui ca să scăpăm de laţurile lui şi să nu-i lăsăm nici o portiţă de in¬ 
trare. Să ne păzim bine limba, să punem strajă ochilor, să ne curăţim 
mintea şi să fim totdeauna gata de luptă, ca şi cum ar năvăli asupra 
noastră o fiară sălbatică ce încearcă să ne vatăme. Pentru asta şi Pavel, 


sufletul acela care a ajuns pînă la cer, dascălul neamurilor, limba în¬ 
tregii lumi, cel care a făcut şi a gîndit totul pentru mîntuirea ucenicilor 
săi, după ce a spus « luaţi armura lui Dumnezeu», a adăugat iarăşi, pen¬ 
tru a ne întări din toate părţile şi a ne face nebiruiţi, grăind aşa : «Staţi, 
deci, tari, încingîndu-vă mijlocul cu adevărul şi îmbrăcîndu-vă cu pla¬ 
toşa credinţei şi încăîţîndu-vă picioarele întru gâtirea Evanghelici păcii, 
luînd peste toate pavăza credinţei, cu care veţi putea stinge toate să¬ 
geţile cele aprinse ale vicleanului, luaţi şi coiful mîntuirii şi sabia Du¬ 
hului, care este cuvîntul lui Dumnezeu» 21 . Ai văzut că ne-a înarmat 
toate mădulările ? Şi ca şi cum ar fi avut de gînd să ne trimită la luptă, 
aşa, mai întîi ne-a încins cu cingătoarea, ca să ne fie uşor drumul, apoi 
ne-a dat platoşa, ca să nu fim răniţi de săgeţi ,• apoi ne-a asigurat picioa- 



J 


19. Efes., 6, 12. 

20. Efes., 6, 11. 

21. Efes., 6, 14—17. 

role şi în slîrşit no-a întărit din toate părţile cu credinţa. «Această ar¬ 
mură, aceasta, spune Pavel, va putea stinge şi săgeţile cele aprinse ale 
vicleanului f». 

— Dar care sînt săgeţile diavolului ? 

— Poftele cele rele, grindurile cele necurate, patimile cele pierză¬ 
toare, mînia, invidia, gelozia, urgia, ura, pofta de bani şi toate celelalte 
păcate. «Pe toate acestea, spune Pavel, va putea să le stingă sabia Du¬ 
hului». Dar pentru ce spun să le stingă ? Va putea chiar să taie capul 
vrăjmaşului. 

Ai văzut cum a întărit Pavel pe ucenicii lui ? Ai văzut că i-a făcut 
mai tari ca fierul pe cei ce erau mai moi decît ceara ? Pentru că lupta 
noastră nu este împotriva sîngelui şi trupului, ci împotriva puterilor ce¬ 
lor netrupeşti, de aceea nici nu ne-a dat arme trupeşti, ci toate duhov¬ 
niceşti şi aşa de strălucitoare, ca demonul acela viclean să nu poată 
suferi nici strălucirea lor. 


VI 

înarmaţi dar cu nişte arme ca acestea, să nu ne temem de luptă, 
nici să fugim de încăierare, dar nici să ne trîndăvim ! După cum dacă 
sîntem treji, demonul acela viclean nu biruie nicicînd puterea armelor 
noastre — şi dacă voim putem să-i facem netrebnice armele lui —, tot 
aşa, dacă ne trîndăvim, armele nu ne sînt de nici un folos, pentru că 
duşmanul mîntuirii noastre priveghează necontenit şi face orice împo¬ 
triva mîntuirii noastre. Să ne întrarmăm, dar, de pretutindeni! Să fim cu 
luare aminte la cuvintele pe care le rostim ,• să ne ferim de faptele care 
pot să ne vatăme ,• şi, odată cu. înfrînarea de la bucate şi cu celelalte 
fapte bune, să fim darnici şi cu cei săraci, cunoscînd cită răsplată ne stă 
Înainte dacă ajutăm pe cei nevoiaşi. «Cel ce miluieşte pe sărac, spune 
Scriptura, împrumută pe Dumnezeu» 22 . Vezi ce împrumut neobişnuit şi 
nemaiauzit I Unul primeşte împrumutul şi altul este obligat să-l dea îna¬ 
poi I Dar nu numai atît, ci şi aceea că acest împrumut nu aduce cu el 
nici nerecunoştinţa, nici vreo altă pagubă. Dumnezeu, apoi, nu făgădu¬ 
ieşte să dea, ca aici pe pămînt, un procent de unu la sută, ci de o sută 
de ori mai mult decît împrumutul. Şi nu se mărgineşte la atîta, ci dă 
atîta de mult în viaţa de acum, iar în veacul ce va să fie dă viaţă veş¬ 
nică. Aici pe pămînt, dacă ne-ar făgădui cineva că ne dă numai de două 
ori cît l-am împrumuta, i-am da cu dragă inimă toată averea noastră, 
deşi de multe ori nerecunoştinţa e mare şi multe sînt poftele lacomilor. 









Mai mult chiar, aici pe pămlnt mulţi oameni de foarte bunii credinţa nu 
întorc împrumutul, fie' din nerecunoştinţă, fie că sînt împiedicaţi de multe 
ori de sărăcie. Dar cu împrumutul pe care-1 facem Stăpînului tuturor nu 
se petrece lucrul acesta ? împrumutul rămîne întreg şi Dumnezeu ne fă¬ 
găduieşte să ne dea aici înapoi de o sută de ori mai mult decît am dai, 
iar în veacul ce va să fie ne pregăteşte viată veşnică. Ce cuvînt de apă¬ 
rare mai putem, oare, avea dacă nu ne silim, dacă nu ne grăbim să pri¬ 
mim însutit în locul celor puţine, cele viitoare în locul celor de acum, 
cele veşnice în locul celor vremelnice, ci încuiem cu plăcere banii cu 
uşi şi cu zăvoare şi nu vrem să dăm acum celor săraci banii, care stau 
încuiaţi fără rost şi în zadar, ca să ne bucurăm în veacul viitor de aju¬ 
torul pe care aceştia ni-1 pot da ? «Faceţi-vă prieteni cu bogăţia cea ne¬ 
dreaptă, ca, atunci clnd veţi sărăci, să vă primească în corturile lor co/e 
veşnice » 23 

Ştiu că multora nu numai că nu le plac cuvintele mele ; dimpotrivă, 
cînd le aud le socotesc basme şi poveşti şi nu iau aminte la cele ce spini. 
Dar eu sufăr şi mă doare inima şi pentru aceea că nici viaţa cea de toate 
zilele, nici făgăduinţa asta mare a lui Dumnezeu, nici frica de cele vii¬ 
toare, nici predicile mele din fiecare zi n-au putut mişca inima unorj mi 
aceştia. Totuşi nici aşa n-am să încetez a predica pînă ce, prin continuii 
predicare am să pot birui, pînă ce am să-i fac să se trezească pe aceia şi 
să-i ridic din somnul lor adine şi din beţia, pe care a adus-o peste ei poftii 
de bani, întunecîndu-le mintea. Ştiu, ştiu că pe lingă harul lui Dumnezeu 
şi predicile mele continui şi rîvna dată de post vor putea, în sfîrşit, să-i 
scape de boala aceasta cumplită şi să-i facă deplin sănătoşi, ca să scape 
şi ei de pedeapsa gătită unora ca aceştia şi să scap şi eu de tristeţe 
şi să înalţ pentru toate slavă Tatălui şi Fiului şi Sfîntului Duh, acum şi 
pururea şi în vecii vecilor, Amin. 

23. Luca, 16, 9. 

«Şi a zis Dumnezeu : «Să se facă tărie în mijlocul apei; 
şi să fie despărţind apa de apă». 

Şi s-a făcut aşa» 1 

I 

Văzîndu-vă, iubiţilor, că veniţi la biserică în fiecare zi cu tragere 
do inimă, mă bucur nespus şi nu încetez a slăvi pe iubitorul de oameni 
Dumnezeu pentru sporul vostru cel duhovnicesc. După cum foamea este 
semn al bunei stări trupeşti, tot aşa şi rîvna de auzdrea cuvintelor dum¬ 
nezeieşti este dovada cea mare a sănătăţii voastre sufleteşti. De aceea 
şi Domnul nostru Iisus Hristos, în fericirile acelea rostite pe munte, spu¬ 
nea : *iariciţi cei ce flămînzesc şi însetează de dreptate, că aceia se vor 
sătura» 2 . Cine ar putea să vă laude după cum se cuvine că v-aţi învred¬ 
nicit de această fericire a Stăpînului universului şi că aşteptaţi şi bună¬ 
tăţile cele nenumărate ? Aşa e Stăpânul nostru ! Cînd vede că un suflet 
se apropie cu mare dor şi cu înflăcărată rîvna de cele duhovniceşti, îi dă 
cu îmbelşugare harul şi-i dăruieşte şi bogatele Lui daruri. De aceea mă 
aştept şi eu, ca, pentru folosul vostru, să-mi dea şi mie mai bogat cuvîn- 
tul învăţăturii spre zidirea dragostei voastre. Pentru voi şi pentru spo¬ 
rul vostru duhovnicesc îndur toată această osteneală ,• ca voi să urcaţi 
mal iute spre culmile virtuţii şi să fiţi tuturor celor ce se uită la voi 
dascăli ai vieţuirii celei după Dumnezeu, iar eu să capăt şi mai multă 
îndrăznire, văzând că nu m-am ostenit în zadar şi fără de folos, ci că 
In fiecare zi a sporit sămînţa aceasta duhovnicească şi că nu mi s-au în- 
tîmplat şi mie cele întîmplate semănătorului din pilda evanghelică. 
Acolo numai o parte din seminţe a scăpat; trei părţi s-au pierdut. O 
parte din seminţe, căzută pe oale, a rămas fără rod ■, o altă parte a fost 
înăbuşită de spini ; o altă parte, căzută pe piatră, a rămas deasupra pie- 

1. Pac., l, 6. 

2. Matei, . r >, 6. 

*5 

trei şi n-a putut să facă rod Alei, Insă, cu harul lui Dumnezeu, nădăj¬ 
duiesc ca toate seminţele să cadă pe pămînt bun şi unele să aducă o 
sută, altele şaizeci, iar altele treizeci. Asta îmi va spori rîvna, asta îmi 
va deştepta mintea, că ştiu că nu vorbesc în zadar şi fără rost, ci că 
primiţi cuvintele mele cu urechi deschise şi cu mintea încordată! 

Nu vă spun aceste cuvinte ca să vă linguşesc, ci mă gîndesc la rîvna 
cu care ieri mi-aţi ascultat cuvintele. Vă vedeam pe toţi, pe cînd vă 
vorbeam, atîrnaţi de buzele mele, făcînd totul ca să nu scăpaţi nimic 
din cele spuse. De altfel şi necontenitele aplauze au fost cea mai mare 
dovadă că primeaţi cu plăcere cuvintele mele. Iar cel care ascultă cu 
plăcere ce i se spune arată că i se înfig în minte spusele şi că rămîn 
neşterse cele scrise de el pe latul minţii. Cine ar putea, după vrednicie, 
să vă laude pe voi, iar pe mine să mă fericească, pentru că grăiesc la 
urechile celor ce ascultă ? « Fericit este, spune Scriptura, cel ce grăieşte 
la urechile celor ce ascultă » 4 . Aceasta se datoreşte postului; acest leac 
a lucrat mîntuirea sufletelor noastre. Dacă postul a arătat chiar de la 
început o putere atîta de mare, la cit folos nu trebuie să ne aşteptăm că 
ne va aduce cu scurgerea zilelor postului mare ? Numai, vă rog, «lucraţi 
cu frică şi cu cutremur la mîntuirea voastră» 5 şi nu lăsaţi nici o portiţă 
de intrare duşmanului mîntuirii voastre. Cînd vede acum bucuria voastră 
cea duhovnicească, înnebuneşte şi se sălbăticeşte şi *umblă răcnind ca un 
leu, căutînd pe cine să înghită» 6 . Dar dacă sîntem cu mintea trează, cu 
harul lui Dumnezeu, pe nimeni nu poate birui. 

II 

Aşa sînt armele noastre cele duhovniceşti cu care ne-a înarmat harul 
Duhului, precum am învăţat ieri dragostea voastră. Aşadar, dacă ne în¬ 
tărim necontenit cu ele toate mădulările, nici una din săgeţile slobozite 
de vrăjmaş nu poate să ne-atingă, ci se întorc la el fără să ne fi făcut 
ceva ,• că harul lui Dumnezeu ne face mai tari decît oţelul ; şi, dacă voim, 
ne face desăvîrşit nebiruiţi. După cum cel care izbeşte în oţel nu vatămă 
oţelul cu nimic, ci el îşi iroseşte propria-i putere, iar cel care loveşte cu 
picioarele în bolduri îşi umple de sînge picioarele lui, tot aşa va fi şi 
cu noi şi cu vrăjmaşul mîntuirii noastre, dacă ne întărim necontenit cu 
armele date nouă de harul Sfîntului Duh. Atît de mare e puterea lor, că 

3. Matei, 13, 3—8. 

4. Inf. Sir., 25, 12. 

5. Filip., 2, 12. 

6. I Petru, 5, 8. 

vrăjmaşul nu poc!o înfrunta nici strălucirea lor, ti 1 se orbesc privirile 
din pricina strălucirii slobozită ele ele. Cu aceste arme, vă rog, să ne 
întărim necontenit i cu elo să Ieşim în piaţă, cu ele să întîlnim prietenii, 
cu ele să facem lucrurile noastre. Dar pentru ce vorbesc de piaţă ? Chiar 
cînd venim la biserică să avem cu noi armele acestea, să le avem şi cînd 
plecăm acasă şi cînd dormim şi cînd ne deşteptăm ; în nici o clipă din 
toată viaţa noastră să nu le lepădăm ; să plece cu noi şi de aici de pe 
pămînt, ca să ne fie dincolo temei de mare îmdrăznire. Armele acestea nu 
îngreunează trupul ca celelalte arme ; îl fac uşor, îl fac să zboare şi-i dau 
adaos de putere. Numai să curăţim în fiecare zi armele acestea, ca, stră¬ 
lucitoare la vedere, să orbească datorită luminii lor de fulger ochii vi¬ 
cleanului demon, care unelteşte totul împotriva mîntuirii noastre. 

Haide, dar, pentru că v-am întrarmat îndeajuns, să vă întindem obiş¬ 
nuita masa şi să punem înaintea dragostei voastre urmarea celor spuse 
Ieri I Să-l facem iarăşi pe fericitul Moise, minunata gazdă care dă ospă¬ 
ţul, să-l facem iarăşi pe marele profet povăţuitor al acestei învăţături 
frumoase. Să vedem care sînt acelea pe care vrea să ne înveţe astăzi. 
Să fim cu mare luare aminte la spusele lui. Nu grăieşte cu propria-i pu¬ 
tere, ci grăieşte acelea pe care harul Duhului i le-a insuflat; pe acelea 
le rosteşte cu propria lui limbă, ca sa înveţe neamul omenesc. 

Deci după ce a terminat cuvîntul despre ziua cea dinţii şi după ce a 
spus că după facerea luminii «a fost seară şi a fost dimineaţă, zi una» 7 , 
a spus iarăşi: 

«Şi a zis Dumnezeu: «Să se facă tărie în mijlocul apei ; şi să fie 
despărţind apa de apă» 8 . 

Uită-mi-te aici, iubite, la înlănţuirea învăţăturii. După ce Moise ne 
spusese mai înainte că după facerea cerului şi a pămîntului « pămîntul 
era nevăzut şi netocmit» şi pentru că ne-a adăugat şi pricina, — că era 
nevăzut, pentru că era acoperit de întuneric şi de ape — că apă şi întu¬ 
neric era peste tot şi nimic altceva — după ce ne mai spusese că la po¬ 
runca Stăpînului a fost adusă la fiinţă lumina şi s-a făcut despărţire în¬ 
tre lumină şi întuneric, iar lumina a primit numele de zi şi întunericul 
numele de noapte, vrea acum să ne înveţe iarăşi că după cum Dumne¬ 
zeu, aducînd pe lume lumina, a despărţit întunericul şi a pus fiecăruia 
un nume potrivit, tot aşa Ia porunca Lui a despărţit şi mulţimea de ape. 

Uită-te Ia puterea nespusă, care depăşeşte orice minte omenească ! 
Porunceşte numai, şi una din stihii este adusă la fiinţă, iar alta se re¬ 
trage. 


«Şi a zis Dumnezeu : «Să se facă tărie in mijlocul apei ; şi să tic des- 
părţind apa de apă». 


— Ce înseamnă cuvintele «Să se facă tărie» ? 


— Este ca şi cum ar spune cineva cu glas omenesc : Să se pună în¬ 
tre ele un zid, o îngrăditură, care să despartă apele. 

Şi ca să cunoşti marea ascultare a stihiilor şi covîrşitoarea putere a 
Creatorului, Moise a spus : «Şi s-a făcut aşa» 9 . 

A spus numai, şi fapta a şi urmat. 


«Şi a făcut Dumnezeu tăria • şi a despărţit Dumnezeu între apa care 
era sub tărie şi între apa care era deasupra tăriei» 10 . 

După ce s-a făcut tăria, Dumnezeu — spune Moise — a poruncit ca 
o parte din ape să se poarte sub tărie, iar altă parte să fie pe spatele 
tăriei. 


Dar ar putea să mă întrebe cineva : 

— Ce este tăria ? Este, oare, apă condensată, aer concentrat sau altă 
substanţă ? 

— Orice om care gîndeşte bine n-ar putea susţine una sau alta. De 
aceea se cuvine ca, plini de pricepere, să primim cele spuse de Sfînta 
Scriptură şi, nedepăşind hotarele firii noastre, să nu cercetăm cele mai 
presus de noi, ci numai aceasta să ştim şi să reţinem că la porunca Stă- 
pînului a fost adusă la fiinţă tăria, care face despărţire între ape, aşa că 
unele sînt jos, iar altele sus. 

«Şi a numit Dumnezeu tăria cer» ll . 

Vezi că şi acum dumnezeiasca Scriptură s-a folosit de aceeaşi înlăn¬ 
ţuire de fapte ? După cum a spus ieri: «Să se facă lumină» 12 şi, după ce 
a fost adusă lumina, a adăugat: «Să se despartă lumina de întuneric» 13 şi 
a numit lumina zi, tot aşa şi astăzi a spus : «Să se facă tărie în mijlocul 
apei» l4 . Şi după cum ne-a dat învăţătură cu privire la lumină, tot aşa ne 
învaţă şi despre rostul tăriei : «Ca să despartă apa de apă» 15 . Şi după 



9. Fac., l, 6. 

10. Fac., 1, 7. 

11. Fac., 1, 8. 

12. Fac., 1, 3. 

13. Fac., 1, 4. 

14. Fac., 1, 6. 

15. Pac., 1, C. 

cum atunci, după ce no arătase rostul luminii, a dat nume luminii, tot 
aşa şi aici a dat nume târlei: «Şl a numit tăria cer», ceea ce se vede. 

Poate câ voi fi întrebai: 

— Cum, însă, unii vor să spună că s-au făcut mai multe ceruri ? 

— N-au fost învăţaţi asta de dumnezeiasca Scriptură, ci minaţi de 
propriile lor gînduri. Fericitul Moise nu ne-a spus nimic de asta. După 
ce ne-a spus : «La Început a iăcut Dumnezeu cerul şi pămîntul» 16 , apoi 
după ce ne-a arătat pricina pentru care pămîntul era nevăzut — pentru 
că era acoperit de întuneric şi de apele adîncului — după facerea lu¬ 
minii, folosindu-se de o ordine şi de o înlănţuire oarecare, spune : «Şi 
a zis Dumnezeu să se facă tăria» 17 . Apoi după ce ne-a arătat precis ros¬ 
tul acestei tării, spunînd : ««Ca să despartă apa de apă» 18 , a numit cer 
tăria care face despărţirea între ape. Care om, după o învăţătură atît de 
precisă, ar mai putea îngădui pe cei care voiesc să grăiască întemeiaţi 
numai pe judecata lor şi care încearcă, împotriva dumnezeieştii Scrip¬ 
turi, să spună că sînt mai multe ceruri ? 

Dar iată, mi se poate obiecta : 

— Iată că fericitul David, înălţînd laudă lui Dumnezeu, a spus : 
«Lăudaţi-L pe El cerurile cerurilor» 19 . 

— Nu te turbura, iubite, nici nu socoti că Sfînta Scriptură se contra¬ 
zice cumva, ci afla adevărul celor spuse ; şi cunoscînd adevărata ei învă¬ 
ţătură, astupă-ţi urechile faţă de cei ce grăiesc împotriva acestei învăţă¬ 
turi. 

IV 

Ascultaţi cu multă luare aminte ce vreau să vă spun, ca să nu fiţi 
zdruncinaţi cu uşurinţă de cei care vor să spună tot ce le trece prin 
minte. 

Toate cărţile dumnezeieşti ale Vechiului Testament au fost scrise 
dintru început în limba ebraică. In privinţa asta toţi sînt de acord cu 
noi. Nu cu mulţi ani înainte de venirea lui Hristos, un împărat, Ptolo- 
meu, cu mare rîvnă pentru strîngerea de cărţi, după ce a adunat multe 
şi felurite cărţi, s-a gîndit că trebuie să le aibă şi pe acestea. A trimis, 
dar, după nişte iudei din Ierusalim şi le-a poruncit să traducă dumne¬ 
zeiasca Scriptură în limba greacă. Şi i s-a adus la îndeplinire porunca. 
Dar şi asta a fost lucrarea rînduielii lui Dumnezeu, ca să culeagă folos 
din dumnezeieştile cărţi nu numai cei care cunoşteau limba ebraică, ci 

16. Fac., 1, l. 

17. Fac., 1, 6. 

18. Fac., 1, 6. 

19 . Ps„ 148 , 4 . 

şi toţi locuitorii pămînlulul. Şl lucru minunat şi străin este că n-a făcut 
lucrul acesta un iudeu, ci un închinător la idoli, unul potrivnic religiei 
iudaice. Aşa sînt toate rînduielie Stăpînului nostru. Totdeauna, prin cel 
potrivnici Lui, răspîndeşte poruncile adevărului. 

N-am istorisit dragostei voastre fără rost acestea, ci ca să puteţi 
şti că dumnezeiasca Scriptură n-a fost scrisă în limba aceasta, adică în 
limba noastră, ci în limba ebraică. Cei care cunosc bine limba ebraică 
spun că cuvîntul cer este de numărul plural la evrei; aceasta o mărtu¬ 
risesc şi cei care cunosc limba siriană. Nimeni dintre iudei n-ar spune în 
limba lor cer, ci ceruri. Asta e pricina că fericitul David a spus : «cerurile 
cerurilor», şi nu pentru că sînt mai multe ceruri — că nu ne-a învăţat 
asta fericitul Moise —, ci pentru că în limba ebraică se obişnuieşte să 
se întrebuinţeze pluralul pentru cuvîntul cer. Că dacă ar fi fost mai 
multe ceruri, n-ar fi lăsat Duhul cel Sfînt să nu ne vorbească prin gura 
acestui fericit profet şi de facerea celorlalte ceruri. 

Ţineţi, vă rog, bine minte lucrurile acestea, ca să puteţi închide gura 
celor ce vor să aducă în Biserică învăţături potrivnice şi ca să cunoaş¬ 
teţi cu siguranţă puterea celor scrise în dumnezeieştile Scripturi. Do 
asta şi veniţi des la biserică, iar eu vă predic mai des, ca să fiţi pregă¬ 
tiţi să lămuriţi pe oricine vă întreabă. 

Dar, dacă vreţi, să ne întoarcem la şirul cuvîntării noastre. 

«Şi a numit Dumnezeu tăria cer şi a văzut Dumnezeu că este fru¬ 
mos» 20 . 

Uită-te cît de mare este pogărămîntul cuvintelor din pricina slăbi¬ 
ciunii omeneşti! După cum la facerea luminii a spus : «Şi a văzut Dum¬ 
nezeu că lumina este frumoasă» 21 , tot aşa şi acum la facerea cerului, 
adică a tăriei, a spus : «Şi a văzut Dumnezeu că este frumos», ca să ne 
•arate prin aceste cuvinte nemeşteşugita frumuseţe a cerului. Cine nu 
-se va mira, cine nu se va minuna, că în atîta scurgere de vreme cerul 
şi-a păstrat în floare frumuseţea lui şi cu cît trece vremea cu atît se con¬ 
tinuă şi frumuseţea lui ? Ce poate fi mai frumos decît ceea ce a fost lău¬ 
dat de Creator ? Dacă noi la vederea unui lucru desăvîrşit, făcut de un 
om, îi admirăm forma, aşezarea, frumuseţea, analogia, ritmul şi toate 
celelalte însuşiri, cine poate lăuda după vrednicie un lucru creat de 
Dumnezeu şi mai ales cînd Însuşi Stăpînul l-a lăudat ? Scriptura a grăit 
aşa pe măsura înţelegerii noastre ; şi vei vedea că Moise la fiecare din 
cele create a grăit aşa, tăind mai dinainte îndrăzneala celor ce mai tir- 









22. Inf. Sol., 13, 5. 

23. Ps„ 103, 25. 

z\u iiveou să-şi ascute limba Împotriva creaţiei Iul Dumnezeu şi aveau 
să zlc-ă : «Pentru ce a fost făcut cutare sau cutare lucru ?» Luîndu-o, dar, 
Înainte celor ce vor Încerca aceasta, Moise a spus : «Şi a văzut Dumne¬ 
zeu cu este frumos». Iar cînd auzi că Dumnezeu a văzut şi a lăudat, în¬ 
ţelege cuvintele acestea într-un chip vrednic de Dumnezeu, aşa cum se 
potriveşte cu Dumnezeu. Cel Care a creat cerul cunoştea, înainte de 
a-1 crea, frumuseţea creaturii Sale ; dar pentru că noi sîntem oameni şi 
nu putem, din pricina slăbiciunii noastre, înţelege altfel, de aceea Dum¬ 
nezeu a pregătit limba fericitului profet să se folosească de aceste cu¬ 
vinte grosolane pentru învăţătura neamului omenesc. 


Cînd înalţi, deci, privirea şi priveşti frumuseţea, măreţia şi folosul 
cerului, urcă-te atunci de la cer la Creator — aşa precum spunea un în¬ 
ţelept : «Din măreţia şi frumuseţea făpturilor se cunoaşte in chip ase¬ 
mănător Făcătorul» 22 — şi vezi şi din crearea acestor stihii cît e de mare 
puterea Stăpînului tău! Un om cu suflet ales, dacă ar vrea să cerceteze 
pe fiecare din cele văzute — dar pentru ce spun eu pe fiecare din cele 
văzute ? — dacă ar vrea să cerceteze bine trupul lui, va vedea chiar în 
rolo mai mici organe ale trupului lui puterea nespusă şi nepovestită a 
lui Dumnezeu. Dacă aceste lucruri văzute sînt îndestulătoare să ne 
arate măreţia puterii Creatorului, ei bine, dacă te-ai urca la puterile cele 
nevăzute, dacă ai înălţa gîndul nostru la oştile îngerilor, ale arhanghe¬ 
lilor, ale puterilor celor de sus, ale tronurilor, ale domniilor, ale începă- 
toriilor, ale stăpîniilor, ale heruvimilor, ale serafimilor, care minte, care 
cuvînt ar fi în stare să ne spună măreţia Lui nepovestită ? Dacă David, 
fericitul prooroc, la vederea frumuseţii celor văzute a strigat, zicînd : 
«Cît s-au mărit lucrurile Tale, Doamne! Toate întru înţelepciune le-ai 
făcut» 23 , şi era un bărbat învrednicit cu atîta duh, învrednicit să cu¬ 
noască cele nevăzute şi ascunse ale înţelepciunii Lui — ce mai putem 
spune noi, care sîntem pămînt şi cenuşă, care trebuie să cătăm necon¬ 
tenit în jos şi să ne minunăm de nespusa iubire de oameni a Stăpînului 
tuturor ? Dar pentru ce vorbesc eu de proorocul David ? Fericitul Pavel, 
sufletul acela care a ajuns pînă la cer, omul care îmbrăcat cu trup s-a 
luat la întrecere cu puterile cele fără de trup, omul care mergea pe pă¬ 
mînt, dar cu rîvna păşea în cer, întrezărind o parte din rînduielile lui 
Dumnezeu — adică aceea cu privire la iudei şi la eleni, cum unii au fost 

scoşi afară, iar ceilalţi aduşi în locul lor —, cuprins de nedumerire şi de 
ameţeala, a strigat cu glas mare şi a zis : «O, adlncul bogăţiei şi Înţelep¬ 
ciunii şi cunoştinţei lui Dumnezeu I Cit slnt de cu neputinţă de cercetat 
judecăţile Lui şi de negăsit urma căilor Lui !» 24 . 

Dar cu acest prilej tare aş vrea să spun celor ce îndrăznesc să isco¬ 
dească naşterea Fiului lui Dumnezeu şi încearcă să micşoreze vrednicia 


Sfîntului Duh : «Spuneţi-mi, vă rog, de unde îndrăzneala asta atît de 
mare ? De la ce furie pornind aţi ajuns la o atît de mare nebunie ? Dacă. 


Pa vel, omul acesta atît de mare şi atît de valoros, a spus că judecăţile 
Lui, adică rînduielile şi conducerea Lui, sînt cu neputinţă de cercetat, şi 


n-a spus neînţelese, ci cu neputinţă de cercetat, că nu primeşte nici cer¬ 
cetare să fie, iar urma căilor Lui spune el că este de negăsit — că nu¬ 


meşte căi hotărîrile şi poruncile Lui — cum îndrăzniţi voi să iscodiţi fi¬ 
inţa Unului-Născut şi să micşoraţi, atît cît vă stă în putinţă, vrednicia 
Sfîntului Duh ?». 


Vedeţi, iubiţilor, ce rău mare este să nu fii cu mare luare aminte 
la cele scrise în dumnezeiasca Scriptură ! Aceştia, dacă ar fi priimit cu 
inima curată învăţăturile dumnezeieştii Scripturi şi n-ar fi pus în ele 
gîndurile lor n-ar fi căzut într-o nebunie atît de mare. Dar eu n-am să 
încetez nici aşa de a le grăi lor cuvintele dumnezeieştii Scripturi, iar 
vouă de a vă cere să vă astupaţi urechile faţă de pierzătoarele lor în¬ 
văţături. 

VI 


Nu ştiu, însă, cum s-a făcut că iarăşi, luat de cuvînt, am ajuns să 
vă vorbesc de acestea, depărtîndu-mă de subiect; de aceea trebuie să 
întorc iarăşi cuvîntul meu la cele spuse mai înainte. 

«Şi a numit Dumnezeu tăria cer. Şi a văzut Dumnezeu că este fru¬ 
mos. Şi a fost seară şi a fost dimineaţă, ziua a doua». 25 

După ce a dat nume tăriei şi după ce a lăudat ce s-a făcut, a pus 
capăt zilei a doua şi a zis : 


«Şi a fost seară şi a fost dimineaţă, ziua a doua» 26 . 

Ai văzut că ne învaţă precis că Dumnezeu a numit sfîrşitul luminii 
seară, iar sfîrşitul nopţii, dimineaţă; şi pe amîndouă le-a numit zi, ca 
să nu ne înşelăm, nici să socotim că seara este sfîrşit zilei, ci să ştim 
bine că lungimea amândurora face o zi ? Se poate dar spune, pe bună 
dreptate, că seara, sfîrşitul luminii, şi dimineaţa, sfîrşitul nopţii, fac o 



24. Rom., 11, 33. 

25. Fac., 1, 8. 

26. Fac., 1, 8. 

zi deplină. Asta vrea să arate dumnezeiasca Scriptură prin cuvintele : 
«Şi a fost seaiă şi a fost dimineaţă, ziua a doua». 

Poate că am lungit prea mult cuvîmtul, dar fără voia mea, tîrît, cum 
s-ar putea spune, de înlănţuirea cuvintelor, ca de un şuvoi puternic. Dar 
voi sînteţi de vină, voi care ascultaţi cu plăcere cuvintele mele. Că ni¬ 
mic nu poate însufleţi atîta pe un vorbitor, nimic nu-i poate da o bogă¬ 
ţie mai mare de gînduri ca atenţia ascultătorilor. Şi după cum nişte au¬ 
ditori nepăsători şi neatenţi îl fac mai trîndav pe cel ce are darul vor¬ 
birii, tot aşa voi, cu harul lui Dumnezeu, chiar de-aş fi mai fără de glas 
decît pietrele, sînteţi în stare să mă treziţi din amorţeala mea, să mă 
deşteptaţi din somn şi să mă siliţi să spun ceva folositor, ceva care să 
ducă la zidirea voastră sufletească. 


Aşadar, pentru că sînteţi învăţaţi de Dumnezeu 27 şi în stare, după 
fericitul Pa vel, să sfătuiţi şi pe alţii 28 , haide să vă rog, dacă nu altă dată, 
cel puţin în timpul acestui post, să vă îngrijiţi mult de virtutea cea după 
Dumnezeu şi să nu vă săturaţi de auzirea predicii mele, deşi vă vor¬ 
besc In fiecare zi de aceleaşi lucruri. Mie, după cum spune fericitul Pa- 
vel, nu mi-i greu să vă vorbesc de aceleaşi lucruri, dar vouă vi-i de fo¬ 
los 2B . Că sufletul nostru, fiind trîndav, are nevoie de continuă aducere 
aminte. Şi după cum trupul acesta are nevoie în fiecare zi de hrană tru¬ 
pească, ca nu cumva sa nu mai poată lucra din pricina prea multei slă¬ 
biri, tot aşa şi sufletul are nevoie de hrană duhovnicească şi de vieţuire 
curată, pentru ca, obişnuindu-se să facă cele bune, să nu mai poată fi 
biruit, de uneltirile vicleanului. 


VII 


Să cercetăm, dar, în fiecare zi tăria sufletului nostru şi să nu înce¬ 
tăm nicicînd de a ne examina pe noi înşine. Să ne facem o socoteală 
nouă înşine de ce am băgat şi ce am scos din el ,• ce cuvînt folositor am 
rostit, ce cuvînt rău a ieşit din gura noastră ; şi iarăşi, ce cuvînt folosi¬ 
tor am băgat prin auz în sufletul nostru ; şi iarăşi ce cuvînt, care poate 
să vatăme, l-am lăsat să intre înăuntru. Să punem limbii canoane şi în¬ 
grădiri, ca să gîndim cuvintele înainte de a le rosti; să ne instruim min¬ 
tea să nu dea drumul nici unui gînd vătămător ; dacă intră din afară un 
astfel de gînd, să-l alungăm ca de prisos şi în stare să ne vatăme, iar dacă 
se naşte în mintea noastră, să-l izgonim iute cu gîndurile cele binecre- 
dincioase. Să nu socotim că e de ajuns pentru mîntuire să stăm nemîn- 




i 


27. I Tcs ., 4, 9. 

28. Rom., 15, 14. 
20. Pilii)., 3, 1, 

cati pînă la lăsatul serii ! Dacă iudeilor celor fără de Judecată le spunea 
Stăpînul cel iubitor de oameni prin profetul: «/a/d şaptezeci ele ani l 

Oare post Mi-aţi postit Mie ? Şi dacă veţi mînca şi veţi bea, oare, nu voi 
mîncaţi şi beţi ? 30 Acestea zice Domnul atotţiitorul: judecaţi cu drep¬ 
tate ; fiecare să fie milostiv şi îndurător cu semenul său ; pe văduvă, pe 
orfan, pe străin şi pe sărac nu asupriţi ; şi, în inimile voastre, fiecare 
să nu păstreze răutate împotriva fratelui lui» 31 . Dacă, deci, acelora care 
stăteau în umbră şi erau cuprinşi de întunericul înşelăciunii, nu le-a 
fost de nici un folos postul singur, de vreme ce n-au făcut fapte bune şi 
n-au izgonit din inimile lor răutatea ce o purtau semenilor lor, ce cuvînt 
de apărare mai putem avea noi, cărora ni se cere mai mult, cărora nu 
ni s-a poruncit să facem numai acestea, ci şi să iubim pe duşmani şi să 
le facem bine ? Dar pentru ce spun : Să le facem bine ? Trebuie să ne 
rugăm pentru ei, să rugăm pe Stăpînul, să-I cerem să poarte de grijă de 
ei! Acest lucru, mai mult decît toate, ne va fi de ajutor în ziua cea 
înfricoşătoare şi vom şterge cu totul păcatele noastre, dacă ne purtăm 
aşa cu duşmanii noştri. 

Da, porunca este mare şi grea * dar dacă te gîndeşti la răsplata ce 
se dă celor ce o îndeplinesc, nu ţi se mai pare deloc grea, oricît ar fi de 
grea. 

— Care e răsplata ? 

— «Dacă faceţi aceasta, spune Domnul, veţi fi asemenea Tatălui 
vostru Celui din ceruri» 32 . Şi ca să facă mai lămurit cuvîntul, a adău¬ 
gat : «Că răsare soarele Lui peste răi şi buni şi plouă peste drepţi şi ne¬ 
drepţi» 33 «Imită, îţi spune Domnul, pe Dumnezeu după puterile tale 
omeneşti! După cum Acela face să răsară soarele nu numai peste cei 
drepţi, ci şi peste cei ce fac rele, şi după cum El nu dă ploi numai peste 
cei buni, ci şi peste cei răi, tot aşa şi tu, dacă nu iubeşti numai pe cei ce 
te iubesc, ci şi pe cei ce te duşmănesc, imiţi, după puterea ta, pe Dum¬ 
nezeu». 

Ai văzut cum Hristos a urcat pe cea mai înaltă culme pe cel ce poale 
săvîrşi această virtute ? Dar nu te gîndi, iubite, numai la aceea că e grea 
porunca ! Ci mai înainte de asta, gîndeşte-te de ce mare cinste ai să fii 
învrednicit. Cinstea aceasta să-ţi facă uşoară greutatea şi povara. N-ar 
trebui, oare, să mulţumeşti că, făcînd bine duşmanului, găseşti prilej să 
ţi se deschidă uşile îndrăznirii către Dumnezeu şi să ţi se şteargă păra- 
tele ? 

30. Z ah., 7, 5—6. 

31. Z ah., 7, 9—10. 

32. Matei, 5, 45. 

33. Matei, 5, 45. 

Dar poate că doreşti să te răzbuni pe duşmanul tău, să-i plăteşti la 
fol, Im poate chiar mai mult celui ce ţi-a făcut rău. Şi ce folos ai de aici, 
cînd pe lingă că nu ai nici un cîştig cu răzbunarea ta, mai ai să fii şi 
oslndit pentru fapta asta înaintea înfricoşătorului judeţ pentru că ai fal¬ 
sificat legile date de El? Spune-mi, dacă un împărat de pe pămînt ar da 
o lege ca supuşii săi sau să dubească pe duşmani, sau să fie osîndiţi la 
moarte, spune-mi, n-ar alerga toţi de frica morţii acesteia trupeşti să îm¬ 
plinească legea ? De cită osîndă nu eşti vrednic, dar, dacă de frica mor¬ 
ţii trupeşti, pe care şi fără asta o aduce negreşit asupra noastră legea fi¬ 
rii, primeşti să faci orice, iar de frica morţii celei veşnice nici nu-ţi pasă, 
disproţuind legea dată de Stăpînul tuturor ? 


VIII 


Dar fără să-mi dau seama spun aceste lucruri unor oameni care nu 
iubesc la fel nici pe cei care îi iubesc pe ei. Cine ne va scăpa, oare, de 
osînda aceea, cînd nu numai că stăm departe de porunca iubirii de vrăj¬ 
maşi, dar nici nu facem ce fac vameşii ? «Dacă iubiţi pe cei ce vă iu¬ 
besc, spune Hriistos, ce lucru mare faceţi ? Nu şi vameşii iac aşa ?» 34 Ce 
nădejde de mîntuire mai avem, cînd nici asta nu o facem ? De aceea, vă 
rog, să iiu fim fără inimă, ci să îmblînzim cugetul nostru şi mai întîi să ne 
învăţăm să întrecem în dragoste pe aproapele nostru ; şi, după cum 
spune fericitul Pavel, să socotim pe ceilalţi a fi mai de cinste decît noi 35 ? 
să nu suferim a-i iubi mai puţin decît ne iubesc ei, ci să-i întrecem în 
dragoste, să nu ne lăsăm întrecuţi, să le arătăm o dragoste mai mare şi 
mai fierbinte. Dragostea mai cu seamă ţine şi susţine viaţa noastră şi 
prin asta ne deosebim de animale şi de fiare ; prin putinţa noastră — şi 
asta atîrnă de voinţa noastră — de a păstra rînduiala cuvenită nouă şi 
de a ne uni strîos cu semenii noştri. 

Să silim, apoi, cugetul nostru să sfîşie fiara aceea sălbatică, mînia 
adică î să-i punem în faţă chinurile înfricoşătorului judeţ; să-i arătăm 
că va avea parte de mari bunătăţi dacă se împacă cu vrăjmaşii, iar dacă 
se încăpăţînează, va fi pedepsit cumplit. Nu se cuvine să ne pierdem vre¬ 
mea în zadar, ci în fiecare zi şi în fiecare ceas să avem înaintea ochilor 
scaunul de judecată al lui Hristos ; să ne întrebăm care sînt acele fapte 
caro ne pot da multă îndrăznire înaintea lui Dumnezeu şi care sînt acelea 
care ne măresc osînda. 


34. Matei, r>, 40. 

35. Flllp., 2, 3. 

Frămîntînd aşa acestea In gîndurlle noastre, vom birui patimile, vom 
potoli şi vom omorî zburdările trupului nostru, «mădulările noastre cele 
pămînteşti, după cuvîntul fericitului Pavel, desfrînarea, necurăţia, pa¬ 
tima, pofta cea rea, mînia, lăcomia 36 , slava deşartă, invidia». Dacă omo- 
rîm aceste patimi, ca să nu mai lucreze în noi, vom putea primi harul 
Duhului, care este «dragostea, bucuria, pacea, îndelungă răbdarea, 
bunătatea, facerea de bine, credinţa, blîndeţea, întrînarea 37 . Acestea să 
arate deosebirea între un creştin şi un necredincios ! Acestea să ne fie 
semnele după care să ne recunoască lumea ! Să nu ne împodobim nu¬ 
mai cu numele de creştin, nici să ne mîndrim cu înfăţişarea ! Dar, mai 
bine spus, chiar dacă am avea însuşirile pe care le-am enumerat mai sus, 
nici atunci să nu ne mîndrim, ci, mai cu seamă, atunci să ne smerim. 
Că spune Hristos : «Clnd veţi face toate, să ziceţi: «Slugi netrebnice 
sîntem» 38 . 

Dacă vom fi cu luare aminte asupra noastră şi ne vom îngriji de 
mîntuirea noastră, vom putea să ne fim şi nouă de foarte mare folos, 
scăpînd de chinurile cele viitoare şi să fim şi dascăli folositori celor ce 
privesc la viaţa noastră, pentru ca, sfîrşind bine această viaţă să ne în¬ 
vrednicim în cea viitoare şi de iubirea de oameni a lui Dumnezeu, pe 
care face Dumnezeu ca noi toţi să o dobîndim cu harul şi cu îndură¬ 
rile Domnului nostru Iisus Hristos, împreună cu Care Tatălui slavă, pu¬ 
tere şi cinste în vecii vecilor, Amin. 


36. Col., 3, 5. 

37. Gal., 5, 22. 

38. Luca, 17, 10. 

«Şi a zis Dumnezeu : «Să se adune apa cea de sub cer 
într-o adunare şi să se arate uscatul» 1 


I 


Haide sa întind şi astăzi dragostei voastre masa din cuvintele fe¬ 
ricitului Moise şi să privim cu luare aminte la cele create de Stăpîn în 
ziua a treia. Dacă cei care sapă pământul aurifer, cînd găsesc vine de 
pămînt cu citeva firişoare de aur, nu se opresc pînă ce nu dau la o 
parte tot pămîntul, ca să se coboare în adâncul lui spre a aduna de acolo 
bogăţie mare, apoi cu mult mai mult noi, care avem de căutat nu firi¬ 
cele de aur, ci ne aşteptăm să găsim comoară nespusă, se cuvine să cău¬ 
tăm comoara aceasta în fiecare zi, oa să adunăm din ea multă bogăţie 
duhovnicească şi aşa să ne întoarcem acasă. Bogăţia cea materială naşte 
de multe ori primejdii celor ce o stăpânesc, dar chiar înainte de primej¬ 
dii, după ce-i desfată puţină vreme, zboară pe neaşteptate, luată fie de 
calomniatori, fie de tîlhari, fie de spărgători, fie de slugile care o păzesc 


şi fug cu ea. Bogăţia cea duhovnicească, însă, nu suferă unele ca aces¬ 
tea » nu poate fi luată, pentru că e adăpostită în vistieriile minţii noas¬ 
tre i oricare ar fi uneltirile, nimeni nu poate pune mîna pe ea, afară nu¬ 
mai dacă noi, trîndăvindu-ne, dăm prilej celor ce vor să ne-o răpească. 
Că duşmanul nostru, adică vicleanul diavol, cînd vede că am strîns bo¬ 
găţia duhovnicească, se înnebuneşte, scrîşneşte din dinţi şi stă nespus 
de atent ca să găsească prilej potrivit să ne ia ceva din cele puse înăun¬ 
trul sufletului nostru. Şi nu-i alt prilej potrivit pentru el decît numai 
trîndăvia noastră. De aceea se cuvine să fim necontenit treji ca să oprim 
atacurile lui. Dacă diavolul vede că sîntem treji şi cu multa luare aminte 
de noi înşine, după un atac sau două îşi dă seama că încearcă zadarnic 
şi pleacă ruşinat, cunoscând că nu va avea nici un câştig, pentru că paza 
noastră e mare. 

Ştiind, dar, că trebuie să fim gata de luptă toată viaţa noastră, să ne 
înarmăm în aşa fel ca şi cum am avea pe vrăjmaş necontenit în faţa 


1. Fac., 1, !). 

noastră şi ne-ar pîndi neîncetat, că doar-doar, aţipind puţin, i-am da pri¬ 
lej să ne atace. Uită-te la cel caro au multe averi ! Cită grijă nu au de 
paza lor cînd se aşteaptă la un atac duşman ! Unii le încuie cu uşi şi cu 
zăvoare, ca să le pună în siguranţă ; alţii le îngroapă în pămînt, ca ni¬ 
meni să nu poată şti unde au fost puse. Tot aşa se cuvine ca şi noi, care 
strîngem bogăţie de virtute, să o păzim cu toată grija ; să n-o punem în 
văzul tuturora, ci s-o ascundem în vistieria cea mai sigură a sufletului 
nostru; s-o ferim de toate atacurile celui ce se străduieşte să ne-o ia, 
pentru ca, păzind-o nefurată, s-o putem avea ca merinde la plecarea 
noastră din viaţa de aici. Şi după cum cei care sîut într-o ţară străină, 
cînd au de gînd să se întoarcă în patria lor, se străduiesc şi caută cu 
multă vreme înainte să strîngă încetul cu încetul atîtea merinde cîte pot 
să le ajungă pentru lungimea drumului, ca nu cumva, fără să-şi dea 
seama, să piară de foame, tot aşa şi noi, ca şi cum ne-am găsi aici într-o 
ţară străină — că şi sîntem străini şi trecători — să ne îngrijim de pe 
acum să ne strîngem mai dinainte merinde de virtuţi, pentru ca atunci, 
cînd va porunci Stăpînul, să ne întoarcem în patria noastră, să fim pre¬ 
gătiţi, ca pe unele merinde să le luăm cu noi, iar pe altele să le trimi¬ 
tem înainte. Că aşa e natura acestor merinde ; acelea pe care voim să le 
trimitem mai dinainte, prin săvîrşirea faptelor bune, ajung înaintea noas¬ 
tră acolo ,• ne deschid uşile îndrăznirii celei către Stăpînul, ne pregătesc 
intrarea, ca să intrăm în toată voia şi să găsim multă bunăvoinţă la Ju¬ 
decător. 

II 

Şi ca să vezi, iubite, că aşa stau lucrurile, gîndeşte-mi-te că acela care 
face cu dărnicie milostenie şi trăieşte aici cu cuget curat va găsi, la 
plecarea lui de pe lumea asta, multă milă la Judecător şi va auzi, pe 
lîngă altele, şi acele fericite cuvinte : «Veniţi, binecuvîntaţii Părintelui 
Meu, de moşteniţi împărăţia gătită vouă de la întemeierea lumii, că am 
flămînzit şi Mi-aţi dat să mănînc» 2 . Acelaşi lucru se petrece şi cu cele¬ 
lalte virtuţi. Aşa se întîmplă şi cu mărturisirea păcatelor şi cu rugăciu¬ 
nile stăruitoare. Dacă în viaţa aceasta ne spălăm prin mărturisire păca¬ 
tele şi căpătăm iertare de la Stăpînul, plecăm dincolo fără de păcate şi 
cu multă îndrăznire înaintea lui Dumnezeu. Căci cel care nu şi-a spălat 
păcatele în viaţa de aici nu va găsi dincolo nici o mîngîiere. *ln iad, 
spune Scriptura, cine se va mărturisi Ţie ?» 3 Şi pe bună dreptate. Acesta 
este timpul nevoinţelor, al întrecerilor, al luptelor ; celălalt, al cunu- 

2. Matei, 25, 34—35. 

3. Ps., 6, 5. 

ni lor, ol răsplăţilor, til premiilor, Să no luptăm, dar, aşa ta şi turn am fi 
im stadion, pentru ca alunul, tind va trebui să se dea cununa şi să se 
răsplătească ostenelile, să nu fim făcuţi de ruşine, ci să primim cu în¬ 
drăzni re cununa pe capetele noastre. 

N-am făcut dragostei voastre introducerea aceasta fără rost şi în 
zadar, ci cu gînduil de a vă aduce aminte în fiecare zi de faptele cele 
bune, pentru ca, ajungînd desăvîrşiţi şi strălucitori, prin viaţa voastră 
virtuoasă să fiţi neprihăniţi şi curaţi, să fiţi fii neîntinaţi ai lui Dumne¬ 
zeu şi să vă arătaţi ca nişte luminători în lume, avîrnd în voi cuvîntul 
vieţii, spre lauda mea în ziua lui Hristos, pentru ca numai cu arătarea 
voastră să fiţi de folos celor cu care vă întîlniţi, iar cei care stau de 
vorbă cu voi să se împărtăşească din vieţuirea voastră curată şi din mi¬ 
reasma voastră duhovnicească. După cum întovărăşirea cu cei răi va- 
tămă de obicei pe cei ce se amestecă cu ei, precum spune şi fericitul Pa- 
vel : «Vorbele rele strică obiceiurile bune» i , tot aşa şi întovărăşirea cu 
cei buni foloseşte nespus de mult celor care se apropie de ei. Asta e 
pricina că Stăpînul nostru cel iubitor de oameni a îngăduit să se ames¬ 
tece cei buni cu cei răi, ca să cîştige cei răi ceva din această întovără¬ 
şire şi să nu rămînă mereu în răutatea lor, oi, avînd mereu sub ochi 
pilda acelora, să culeagă ceva din această întovărăşire. Atît de mare 
putere are virtutea, că este respectată şi mult lăudată chiar de cei care 
nu o practică ,• tot aşa şi cu păcatul ; îl osîndesc necontenit chiar cei ce-1 
săvîrşesc. Atît de evident şi de lămurit este lucrul acesta, că n-ai să 
găseşti repede pe cineva care să se laude cu păcatul ; şi ceea ce-i mai 
minunat este că adeseori îl osîndesc cu cuvîntul şi caută să ascundă de 
oameni ceea ce săvîrşesc cu fapta. Şi acesta este un semn al iubirii de 
oameni a lui Dumnezeu făcut cu neamul omenesc, că a pus în fiecare 
din noi conştiinţa, judecător drept, care ştie precis ce este binele şi ce 
este răul. Conştiinţa mai cu seamă ne ia orice cuvînt de apărare ; pen¬ 
tru că noi nu cădem în păcate din neştiinţă, ci din trîndăvia sufletului 
şi a nepăsării faţă de virtute. 

III 

Să ne gîndim totdeauna la aceste lucruri şi să avem mare grijă de 
mîntuirea noastră, pentru ca nu cumva, trecînd vremea, să ne trezim cu 
pagube nespus de mari. 

Dar destul cu introducerea ! Sa auzim, dacă vreţi, care sînt învăţă¬ 
turile pe care vrea să ni le dea astăzi harul Duhului prin gura lui Moise. 

«Şl a zis Dumnezeu : *Sd ae adune apa cea de sub cer intr-o adu¬ 
nare şl să sc arate uscatul». Şl s-a făcut aşa» r> . 

Uită-mi-te aici, iubite, la minunata înlănţuire şi ordine. La început a 
spus : « Pămîntul era nevăzut şi netocmit» 6 , pentru că era acoperit de în¬ 
tuneric şi de ape ; apoi, în ziua a doua, poruncind să se facă tăria, a 
despărţit apele şi a numit tăria cer ; acum ne învaţă iarăşi că în ziua a 
treia a poruncit apei celei de sub cer, adică de sub tărie, să se adune 
într-o singură adunare şi să se arate uscatul. Şi s-a făcut aşa. Pentru 
că toate erau pline cu apă, Dumnezeu a poruncit ca mulţimea de ape să 
se adune într-o adunare, ca astfel să se arate uscatul. Observă că no 
arată treptat-treptat frumuseţea şi podoaba pămîntului. 

«Şi s-a făcut aşa». 

— Cum ? 

— Cum a poruncit Stăpînul. A spus numai şi a urmat fapta. Aceas- 
ta-i propriu lui Dumnezeu, să se plece creaturile voinţei Lui. 

«Şi s-a adunat apa cea de sub cer în adunările sale şi s-a arătat us¬ 
catul» 7 . 

După cum la crearea luminii, fiind întuneric peste tot, a poruncii sa 
se facă lumină şi a despărţit lumina de întuneric, aşa că lumina a fus! 
partea zilei, iar întunericul partea nopţii, iar la facerea tăriei a porun¬ 
cit ca unele ape să fie deasupra tăriei, iar altele dedesubtul tăriei, tot 
aşa şi acum porunceşte apelor de sub tărie să se adune într-o singurii 
adunare, ca să se arate uscatul, şi atunci îi dă şi uscatului un nume, pre¬ 
cum dăduse luminii şi întunericului. 

«Şi s-au adunat apele în adunările lor şi s-a arătat uscatul. Şi a 
numit Dumnezeu uscatul pământ» 8 . 

Ai văzut, iubite, că Dumnezeu dezbracă, ca să spun aşa, pămîntul, 
care era nevăzut, netocmit şi acoperit cu ape, ca de nişte perdele, ne 
arată faţa lui şi-i pune nume ? 

«Şi adunările apelor le-a numit mări» 9 . 

Iată că şi apele au primit un nume. Precum un meşter mare, cînd 
are de făcut un obiect oarecare cu ştiinţa lui, nu dă nume acestui obiect 
pînă ce nu-1 termină de făcut, tot aşa şi Stăpînul cel iubitor de oameni 

5. Fac., 1, 9. 

6. Fac., 1, 2. 

7. Fac., 1, 9. 

8. Fac., 1, U—10. 

9. Fac., 1, 10. 

n-a dat nume stihiilor pînrt ce prin porunca Lui n-a primii flecare locul 
său. Astfel şi-a primit pilmintui numele lui şi şi-a căpătat forma lui, iar 
apele s-au strîns şi au fost Învrednicite şi ele de un nume. 

După ce a spus : «A numit adunările apelor mări», a adăugat iarăşi : 
«■Si a văzut Dumnezeu că este frumos» 10 . 

Pentru că firea omenească este slabă şi nu poate lăuda după vred¬ 
nicie făpturile lui Dumnezeu, de aceea dumnezeiasca Scriptură, luîndu-o 
înainte, ne arată lauda dată de însuşi Creatorul făpturilor Sale. 


Cînd, deci, auzi că însuşi Creatorului I-au apărut frumoase făp¬ 
turile, mirarea îţi va fi şi mai mare şi nici nu vei putea găsi un cuvînt 
mai mare de laudă şi de admiraţie ca acesta. Ai un Stăpîn care face ast¬ 
fel de lucruri, care nici nu pot fi lăudate după cuviinţă ! Intr-adevăr, cum 
ar putea omul lăuda sau cînta, după vrednicie, operele lui Dumnezeu ? 

Şi uită-mi-te acum, în cele ce urmează, la înţelepciunea nespusă a 
meşterului Dumnezeu ! După ce ne-a arătat faţa pămîntului, îi dăruieşte, 
prin poruncă, frumuseţea cuvenită lui, împodobindu-i faţa cu felurimea 
seminţelor. 

«Şi a zis Dumnezeu: *Să răsară pămintul iarbă verde, care să se¬ 
mene sămânţă după fel şi după asemănare şi pom roditor, care să facă 
rod, a cărui săminţă să fie în el după asemănare, după fel, pe pămînt». 
Şi s-a făcut aşa» u . 

— Ce înseamnă : «Şi s-a făcut aşa» ? 

— Stăpânul a poruncit şi îndată pămîntul s-a deşteptat spre a naşte 
şi a ajuns gata să odrăslească seminţele. 

«Şi a dat pămîntul iarbă verde, care să semene sămânţă, după fel şi 
după asemănare şi pom roditor cu sămînţă, după fel, pe pământ» 12 . 

Gîndeşte-mi-te aici, iubite, cum s-au făcut toate pe pămînt la cuvân¬ 
tul Stăpânului. Nu era om care să-l lucreze, nu era plug, nu erau boi de 
ajutor, nu avea pămîntul nici vreo altă îngrijire, ci a auzit numai po¬ 
runca şi îndată a dat rodurile lui. Din aceasta să învăţăm că şi acum nu 
munca plugarilor, nici osteneala lor, nici vreo altă oboseală care se face 
Ia lucrarea pămîntului ne aduce nouă belşugul de roade, ci, înaintea tu¬ 
turor acestora, cuvîntul lui Dumnezeu, care i-a fost grăit pămîntului din- 

10. Fac., 1, io. 

11. Fac., 1, 11. 

12. Fac., 1, 12. 

tru început. Do altfel dumnezeiasca Scriptură îndreaptă lipsa de Jude¬ 
cată de mai tîrziu a oamenilor, istorfsindu-ne cu de-amănuntul toate, în 
ordinea creaţiei lor, ca să surpe pălăvrăgelile celor ce grăiesc în zadar, 
întemeiaţi pe propriile lor gînduri, şi care încearcă să spună că pentru 
creşterea roadelor e nevoie de ajutorul soarelui. Sînt şi alţii care în¬ 
cearcă să atribuie asta chiar unora din stele. De aceea ne învaţă Duhul 
cel Sfînt că, înainte de crearea acestor stihii, pămîntul, ascultînd de 
cuvîntul şi porunca lui Dumnezeu, a dat toate seminţele, fără să aibă 
nevoie de ajutorul cuiva. I-a fost de ajuns, în loc de orice altceva, cu¬ 
vîntul acela care a spus : «Să răsară pămîntul iarbă verde». 

Urmînd, dar, cuvintelor dumnezeieştii Scripturi, să întoarcem spatele 
celor ce grăiesc tot ce le trece prin minte. Chiar dacă oamenii lucrează 
pămîntul, chiar dacă animalele le stau într-ajutor, chiar dacă pămîntul 
este bine cultivat, chiar dacă are parte de buna întocmire a văzduhului 
şi de celelalte ajutoare, totuşi, dacă n-ar fi voia lui Dumnezeu, toate ar 
fi în zadar şi de pomană ; oamenii n-ar avea nici un cîştig de pe urma 
multei lor munci şi osteneli dacă n-ar fi mîna cea de sus care să le stea 
în ajutor şi să ducă la desăvîrşire seminţele aruncate în pămînt. 

Cine nu s-ar mira, cine n-ar rămîne mut de admiraţie la gîndul că 
acest cuvînt al Stăpînului, Care a spus : «Să răsară pămîntul iarbă 
verde», acesta, coborîndu-se în sînurile pămîntului, a împodobit faţa 
pămîntului cu fel de fel de flori, ca şi cum ar fi aşternut deasupra lud un 
minunat covor. Şi puteai vedea că dintr-o dată, pămîntul, mai înainte 
fără de formă şi netocmit, a primit atîta frumuseţe, că aproape-aproape 
să se ia la întrecere cu cerul. Că după cum cerul, nu după multă vreme, 
avea să se împodobească cu felurimea stelelor, la fel şi pămîntul aşa 
a fost împodobit cu fel de fel de flori, încît chiar Creatorul l-a lăudat. 
Că spune Scriptura : 

Şi a văzut Dumnezeu că este frumos» i3 . 

V 

Ai văzut că Scriptura spune că Dumnezeu, la fiecare creaţie, a lău¬ 
dat ceea ce a creat ? Aceasta, pentru ca mai tîrziu omenirea, instruită 
de aceste cuvinte, să se urce cu mintea de la creaturi la Creator. Dacă 
făpturile lui Dumnezeu sînt de aşa fel încît depăşesc firea omenească 

îjil nimeni nu le poale lăuda după vrednicie, ce mai poţi spune ele Crea- , 
torul lor ? «Şi a văzut Dumnezeu că este frumos». 


«Şi a fost seară şi a fost dimineaţă, ziua a treia» H . 

Ai văzut că prin repetarea cuvintelor de mai înainte, Scriptura vrea 
să fixeze în mintea noastră puterea celor spuse ? Ar fi trebuit să spună : 
«Şi a fost ziua a treia». Dar iată că la fiecare zi spune aşa : « Şi a fost 
seară şi a fost dimineaţă, ziua a treia», nu în zadar, nici fără rost, ci ca 
să nu confundăm ordinea, nici să socotim că odată cu venirea serii s-a 
lerminat ziua, ci ca să vedem că seara este sfîrşit al luminii şi începu¬ 
tul nopţii, iar dimineaţa, sfîrşit al nopţii şi plinirea zilei. Asta vrea să 
ne înveţe fericitul Moise prin cuvintele : «Şi a fost seară şi a fost dimi¬ 
neaţă, ziua a treia». 

Şi să nu te miri, iubite, dacă dumnezeiasca Scriptură spune aceste 
cuvinte de repetate ori. Dacă după atîta repetare, iudeii, oamenii aceş¬ 
tia stăpîniţi încă de rătăcire şi împietriţi la inimă, se încă patinează şi 
socot seara începutul zilei următoare, înşelîndu-se pe ei înşişi şi înne- 
bunindu-se singuri, stînd încă în umbră, cînd adevărul s-a arătat tutu¬ 
rora, stînd tot lîngă opaiţ, cînd Soarele dreptăţii îşi trimite pretutindeni 
razele Sale, deci dacă Scriptura n-ar fi fost atît de precisă în învăţătura 
sa, cine ar mai fi putut suferi încăpăţânarea acestor oameni fără de 
minte ? 


Dar aceia să-şi aştepte plata nebuniei lor! Noi, însă, care am fost 
învredniciţi să primim strălucirile Soarelui dreptăţii, să ascultăm de în¬ 
văţătura dumnezeieştii Scripturi; şi, urmînd rînduiala ei, să depozităm 
în vistieriile minţii noastre învăţăturile cele sănătoase ? iar odată cu 
păzirea lor să ne îngrijim mult de mântuirea noastră şi să fugim de 
învăţăturile care ne vatămă, ca nişte otrăvuri, sănătatea sufletului nos¬ 
tru. De toate învăţăturile de acest fel să ne depărtăm ! Mult mai mare e 
vătămarea asta şi cu atît mai mare cu cît e mai bun sufletul decît trupul. 
Otrăvurile aduc moartea aceasta trupească, dar otrăvurile care vatămă 
sănătatea sufletului aduc moarte veşnică. 

— Care sînt otrăvurile care ne vatămă sufletul ? 


— Multe şi felurite ! Dar mai cu seamă goana nebună după slava 
omeneasca şi neştiinţa de a o dispreţul. Aceasta este pricina multor rele. 
Iar dacă avem oarecare bogăţie duhovnicească, ne-o ia şi ne lasă lipsiţi 
de folosul ei. Poate fi, oare, ceva mai cumplit decît această vătămare, 
cînd ne ia şi ceea ce ni se pare că avem ? Aşa a ajuns fariseul acela mai 


14. rac., 1, 13. 

mic decît vameşul 18 , pentru eM n-« putut să-şi înfrîneze limba, d prin 
ea, ca printr-o portiţei, a dat afară toată bogăţia lui. Atît de mare rău 
este slava deşartă ! 


VI 


Spune-mi, te rog, pentru ce umbli. înnebunit după lauda oameni¬ 
lor ? Nu ştii că este ca umbra, ba mai trecătoare decît umbra ? Aşa se 
risipeşte şi se pierde în aer lauda de la oameni! în afară de aceasta 
oamenii sînt schimbători şi nestatornici; aceiaşi oameni astăzi te laudă 
şi mîine te bîrfesc. Cu lauda lui Dumnezeu nu se întîmplă niciodată 
asta! Să nu fim, dar, fără de minte, nici să ne înşelăm singuri în zadar 
şi fără rost. De facem vreo faptă bună şi n-o facem numai pentru aceea 
ca să plinim porunca Stăpînului nostru şi ca să fim cunoscuţi numai de 
El, ne-am ostenit în zadar şi ne-am lipsit de rodul faptei noastre bune. 
Omul care face o faptă bună, ca să vîneze slavă de la oameni, poale» 
că o dobîndeşte, poate că nu ; că de multe ori, tocmai pentru că o face 
cu acest scop, nici n-o poate dobîndi ; dar fie că o dobîndeşte, li o c«t 
nu, şi-a luat îndestulătoare plată aici, şi nu va mai primi dinc olo nici 
o răsplătire pentru fapta Iui. 

— Pentru ce ? 


— Pentru că luîndu-o înainte s-a lipsit de dărnicia Judecătorului, 
preferind cele de aici în locul celor viitoare şi slava de la oameni în 
locul laudei dreptului Judecător. Şi dimpotrivă, dacă facem vreo faptă 
duhovnicească numai cu scopul de a plăcea ochiului aceluia neadormit, 
căruia toate sînt goale şi descoperite 16 , şi cămara noastră ne rămîno 
nefurată şi răsplata întreagă ,• iar aşteptarea aceasta bună ne dă şi multă 
mîngîiere, pentru că, odată cu păstrarea răsplăţii noastre în vistieria 
cea nejefuită, va urma şi slava de la oameni. Atunci ne bucurăm de mai 
multă slavă cînd dispreţuim slava, când n-o căutăm, cînd n-o urmărim. 
Şi pentru ce te minunezi că se întîmplă asta cu cei care se îndeletni¬ 
cesc cu filosofia cea duhovnicească, cînd chiar cei mai mulţi dintre 
oamenii prinşi cu totul de treburile din această lume, chiar ei nesoco¬ 
tesc şi dispreţuiesc pe cei ce umblă după laudele oamenilor ? Şi vei 
vedea că toţi îşi bat joc de cei care se dau în vînt după slava deşartă ! 
Poate fi, oare, o ticăloşie mai mare decît aceea ca noi, care ne înde¬ 
letnicim cu cele duhovniceşti, să ne dăm în vînt ca şi aceia după lauda 
de la oameni şi să nu ne mulţumim cu lauda cea de la Dumnezeu V 
Aşa precum spune şi Pavel: «A cărui laudă nu este de la oameni, a 





15 . Luca, 18 , 9 — 14 . 

16 . Evr., 4 , 13 . 

dc ]a Dumnezeu» i7 . Uită-te, iubite, la cei care conduc caii in hipodrom ! 
Tot poporul este de faţă < se Înalţă mii şi mii de aplauze, dar ei nu-şi 
întorc capetele, nici nu simt vreo plăcere de pe urma laudelor acelora, 
ci se uită numai la unul singur, la împăratul care stă în mijloc şi la 
semnul aceluia privesc, nesocotind mulţimea de popor ? şi numai atunci 
se mîndresc cînd împăratul le pune pe capul lor cunună. Fă şi tu, iu¬ 
bite, ce fac aceia ! Nu pune mult temei pe laudele oamenilor, nici nu 
fl virtuos de dragul laudelor, ci aşteaptă lauda de la dreptul Judecător ! 
IJită-te la semnul Aceluia şi aşa rînduieşte-ţi toată viaţa ta, ca şi aici 
să fii hrănit necontenit cu bune nădejdi, iar dincolo să te desfătezi de 
veşnicele bunătăţi, pe care facă Dumnezeu ca noi toţi să le dobîndim, 
cu harul şi cu iubirea de oameni a Domnului nostru Iisus Hristos, cu 
Care Tatălui, împreună cu Sfîntul Duh, slava, putere şi cinste, acum şi 
pururea şi în vecii vecilor, Amin. 










OMILIA A Vl-a 


«Şi a zis Dumnezeu : «Să se facă luminători 
în tăria cerului, ca să lumineze pe pămînt, 
ca să despartă între zi şi între noapte ; 
şi să fie spre semne şi spre vremi 
şi spre zile şi spre ani» 1 

I 

Vreau să-mi încep obişnuitul cuvînt de învăţătură, dar preget şi 
şovăi. Nor de tristeţe a venit asupră-mi şi mi-a înnourat şi turburat cu¬ 
getul ; dar mai bine spus, nu numai nor de tristeţe, ci şi de mînie, că nu 
ştiu ce să fac ; nedumerirea îmi stăpîneşte mintea. Cînd mă gîndesc 
că puţin a suflat diavolul şi aţi dat uitării repetatele mele cuvinte de 
învăţătură şi îndemnurile mele din fiecare zi, că aţi alergat cu toţii 
Ia acel alai drăcesc şi că aţi umplut hipodromul, cu ce tragere de inimă 
voi putea să predic iarăşi, cînd s-au risipit atît de neaşteptat cele ce 
v-am spus mai înainte? Ceea ce-mi măreşte tristeţea şi-mi face mai 
cumplită mînia este că odată cu îndemnurile mele aţi aruncat din su¬ 
fletul vostru şi cinstirea cuvenită acestui sfînt post de patruzeci de zile 
şi aşa aţi intrat cu totul în mrejele diavolului. Cum poţi, oare, îndura, 
chiar de-ai avea sufletul de piatră, o nepăsare atît de mare ? Mă ruşi¬ 
nez, credeţi-mă, şi-mi roşeşte obrazul, cînd văd că m-am ostenit zadar¬ 
nic şi am semănat pe piatră ! Eu, însă, să ştiţi, îmi am desăvîrşită plata, 
fie de ascultaţi spusele mele, fie de nu le ascultaţi. Am făcut tot ce tre¬ 
buia să fac : am dat argintul la zaraf, am predicat. Teamă mi-i şi mă 
neliniştesc numai de aceea, să nu vă fiu eu pricină de mai grea osîndă. 
Că «sluga aceea, spune Domnul, care a ştiut voia Domnului său, dar n-a 
făcut-o, se va bate mult» 2 . Nimeni din voi nu poate spune că n-a ştiut, 
că eu în fiecare zi am făcut să răsune la urechile voastre aceleaşi în¬ 
văţături, în fiecare zi v-am arătat şi cursele diavoleşti şi uşurinţa mare 
a virtuţii, dacă voim să fim cu mintea trează. Oare nu ştiţi că dumne¬ 
zeiasca Scriptură îi aseamănă cu cîinii pe cei care îşi neglijează aşa 

niintuiroa lor, şi vin uneori aici, iar alle ori intră în mrejile diavolu¬ 
lui ? Scriptura spune : *Oiriul care se depărtează de păcatul lui, dar se 
Întoarce iarăşi la el, este asemenea clinelui care se Întoarce la vărsă¬ 
tura lui » 3 . Vezi cu cine se aseamănă cei care au alergat la acel spec¬ 
tacol nelegiuit? N-aţi auzit, oare, pe Hristos zicînd : «Tot cel ce aude 
aceste cuvinte ale Mele şi nu le face asemăna-se-va bărbatului fără de 
minte, care şi-a zidit casa pe nisip şi au venit riurile, au suflat vinturile 
şi au lovit In casa aceea şi a căzut şi a fost căderea ei mare» 4 . Cei care 
au alergat la hipodrom au ajuns mai răi decît acesta. Casa aceluia a 
căzut, după ce a fost lovită ; Domnul a spus că au venit riurile şi vîn- 
turile, nu ca să ne spună de mulţimea apelor şi de tăria vînturilor, ci 
ca să ne arate straşnica năvală a ispitelor ,• a vorbit de căderea casei, 
nu ca să ne gîndim la o casă materială, ci la sufletul care nu poate 
înfrunta loviturile ispitelor ce vin peste ei. Pe voi nu v-a mişcat nici 
vîntul, nici riurile nu s-au năpustit asupra voastră, ci a bătut numai o 
mică suflare diavolească şi v-a aruncat pe toţi la pămînt. Poate fi, oare, 
o nebunie mai mare ? Spune-mi la ce ţi-a folosit postul ? Ce ai cîştigat 
din venirea la biserică? Cum să nu vă plîng pe voi, cum să nu mă ne¬ 
fericesc pe mine ? Pe voi, că aţi pierdut dintr-odată tot ce-aţi adunat, 



că aţi deschis vicleanului diavol uşile minţii voastre, ca să intre şi să 
vă ia cu multă uşurinţă toată bogăţia voastră duhovnicească ; iar pe 
mine, pe bună dreptate, să mă nefericească, că am grăit unor urechi 
amorţite şi am îndurat atîta pagubă, semănînd în fiecare zi fără să pot 
culege ceva. Credeţi că mă sîrguiesc să vă predic numai pentru a vă 
îneînta auzul sau pentru că doresc laudele voastre ? Dacă n-aţi cîştiga 
nimic din predicile mele, atunci ar fi mai bine să tac. N-aş vrea să vă 
măresc osînda. Aţi păţit şi voi ce păţeşte un negustor care face comerţ 
pe mare, căruia după ce a strîns multă marfă, după ce şi-a umplut co¬ 
rabia cu multe bogăţii, i se scufundă corabia cu oameni cu tot, venind 
peste ea o furtună neaşteptată şi biruindu-o furia vînturilor ; şi ajunge 
negustorul acela tuturora privelişte vrednică de milă, rămîmînd dintr-o 
dată gol şi sărac lipit pămîntului, după ce avusese multă şi nespusă bo¬ 
găţie. Aşa v-a lăsat şi pe voi diavolul. A găsit corabia voastră cea du¬ 
hovnicească plină de multă bogăţie ; văzîndu-vă nespusa voastră co¬ 
moară, pe care aţi putut-o aduna atît din post, cît şi din repetatele 
predici, a adus înaintea voastră, ca o furtună, alergările acelea de cai, 
nefolositoare şi vătămătoare, şi v-a lăsat goi şi lipsiţi de toată bo¬ 
găţia voastră. 


3 . Piov., 20 , 11 . 

• 1 . Muici, 7 , 20 27. 

îmi dau seama că v-am mustrat cu asprime ; iertaţi-mă, vă rog. Aşa 
e cînd te doare sufletul. N-am grăit acestea din ură, ci din dragoste şi 
clin purtare de grijă. De aceea lăsînd la o parte asprimea,- de vreme ce 
am oprit întinderea rănii, vreau să vă dau bune nădejdi, ca să nu vă 
pierdeji nici nădejdea, nici curajul. Nu se întîmplă cu cele duhovniceşti 
ce se întîmplă cu cele materiale. în cele materiale nu este cu putinţă 
ca un om să ajungă îndată bogat, după ce a rămas sărac lipit pămân¬ 
tului ; în cele duhovniceşti, însă, datorită iubirii de oameni a lui Dum¬ 
nezeu, e de ajuns numai să voim să ne osîndim faptele noastre şi să 
punem capăt trîndăviei, că putem să ne întoarcem îndată la bogăţia de 
mai înainte. Aşa e Stăpînul nostru ! Atît e de darnic şi de mărinimos ! 
Strigă prin profetul, zicînd : «Nu vreau moartea păcătosului, ci să se 
întoarcă şi să fie viu» 5 . Ştiu că sînteţi oameni simţitori şi vă daţi seama 
de greşeala voastră. Cunoştinţa mărimii păcatelor micşorează calea în¬ 
toarcerii la virtute. Dar să nu-mi aduci înainte iarăşi cuvintele acelea 
ale înşelăciunii diavoleşti şi să-mi spui : «Ce păcat e să vezi cai aler- 
gînd ?» Că dacă ai vrea să cercetezi cu judecată toate cele ce se petrec 
la hipodrom, ai vedea că toate sînt pline de lucrare satanică. Nu vezi 
acolo numai cai alergînd, ci auzi şi strigăte, înjurături şi nenumărate 
cuvinte urîte ; vezi acolo femei stricate şi tineri afemeiaţi. Ţi se par, 
oare, mici lucrurile acestea pentru a-ţi robi sufletul ? Dacă de multe ori 
întîlnirile întîmplătoare pun piedică, doboară şi coboară în prăpastia 
pierzării pe cel ce nu ia aminte, ce nu poate păţi unul care se duce sin¬ 
gur acolo şi-şi satură ochii cu priveliştile acelea nelegiuite ? Nu pleacă, 
oare, de acolo ca un desăvîrşit desfrînat ? Stăpînul nostru Cel iubitor 
de oameni, însă, cunoscînd că firea noastră cade iute în ispită şi că 
viclenia diavolului este iscusită şi felurită, a căutat să ne întărească 
bine ,• şi voind să ne facă să nu cădem în cursele diavolului, ne-a dat 
această lege, spunând : «Oricine caută la o femeie, spre a o pofti, a şi 
făcut preadesinnare cu ea în inima lui» 6 . A numit preadesfrînare de- 
săvîrşită căutătura cu poftă la o femeie. Să nu-mi spui dar : «Cu ce mă 
vatăm dacă mă duc la hipodrom?» Chiar numai alergarea cailor este în 
stare să strecoare multă pierzanie în suflet. Ce iertare mai putem avea, 
ce cuvânt de apărare ne mai rămîne, cînd ne pierdem timpul cu lucruri 
fără de folos, care nu numai că nu ajută cu nimic sufletul, ba îl mai şi 
vatămă, cînd schimbăm cuvinte fără rost şi grăim vrute şi nevrule ? 

5. lez., 18, 23. 

G. Matei, 5, 28. 

E Aici, dacă lungesc cit do cît cuvlntul de învăţătură, mulţi se supără, se 
plictisesc, spun că-i doare trupul şi că obosesc! Şi spun asta cînd aco¬ 
perişul acesta minunat e în stare să le uşureze şederea aici ; nu-i su¬ 
pără frigul, nici ploaia, nici tăria vînturiilor • la hipodrom, însă, se dez¬ 
lănţuie şi iureş de ploaie, suflă şi vînturi puternice, iar uneori îi topeşte 
faza fierbinte a soarelui ; şi stau acolo, nu un ceas sau două, ci cea mai 
mare parte din zi. Şi nici bătrînul nu-şi respectă părul său alb şi nici 
tînărul nu roşeşte în faţa pornirilor celor cu părul alb. Atît de mare e 
înşelăciunea, că primesc cu plăcere în suflete momeala aceea şi nu se 
gîndesc că plăcerea aceasta vătămătoare este scurtă şi trecătoare, pe 
cînd durerea e continuă, iar învinuirea conştiinţei cumplită. Mă uit 
acum la feţele unora, mă gîndesc la starea sufletului lor şi văd cît de 
mare Ie e acum căinţa ce le macină sufletul. Dar ca să nu mai cădeţi 
iarăşi în aceleaşi păcate şi nici să alergaţi iarăşi la acele adunări dră¬ 
ceşti, după ce v-am sfătuit atît de mult, trebuie să-mi daţi mărturie că 
nu o veţi mai face. Nu e totdeauna bine să dai leacuri plăcute! Cînd 
buboiul nu dă înapoi, trebuie să întrebuinţăm şi leacuri care ustură şi 
dor, pentru ca vindecarea să se facă degrab. 

III 

Să cunoască, dar, toţi cei ce s-au făcut vinovaţi de păcate, că daca 
şi după această sfătuire a mea, stăruie mai departe în trîmdăvia lor, 
n-am să mai rabd, ci am să mă folosesc de legile Bisericii, ca să-i dăscă¬ 
lesc cu multă asprime, ca să nu mai cadă în astfel de păcate şi nici să 
mai asculte cu atît dispreţ cuvintele dumnezeieşti. Cuvintele acestea 
nu le spun despre toţi cei de aici, ci numai de cei vinovaţi. E drept, 
cuvîntul meu se adresează tuturora, dar fiecare din ascultători să ia 
leacul potrivit. Cel cu păcate să pună capăt trîndăviei, să nu meargă 
mai departe, ci cu sîrguinţa pe care o va arăta şă se ridice şi să-şi în¬ 
drepte păcatele ,- cel fără de păcate să se întărească şi mai mult, ca să 
nu fie prins în laţul diavolului şi nici să mai păcătuiască vreodată. 

Dar ca să vă dovedesc cu fapta că din dragostea şi puterea de grijă 
de voi mi-i îndurerat sufletul şi că am grăit cuvintele acestea, temîn- 
du-mă tare de mîntuirea voastră, haide ca iarăşi, hrănindu-mă cu bune 
nădejdi, să vă pun înainte cuvîntul obişnuit de învăţătură, arătîndu-vă 
bunăvoinţa părintească pe care v-o port. Dar vă rog fiţi cu luare aminte 
la ce am să spun ca sa culegeţi mai mult folos şi aşa să plecaţi acasă. 

Este de neapărată trebuinţă să spun dragostei voastre textele care 
au fost ci Iile : 

•Şi a zis Dumnezeu : *Să se facă luminători In tăria cerului, ca să 
lumineze pe pămînt şi să despartă Intre zi şi Intre noapte ; şi să fie spre 
semne şi spre vremi şi spre zile şl spre ani. Şi să tie spre luminare in 
tăria cerului, ca să lumineze pe pămînt». Şi s-a făcut aşa» 7 . 

Ieri ne-a învăţat fericitul Moise că Făcătorul universului a împo¬ 
dobit urîţenia pămîntului cu ierburi, cu fel de fel de flori şi cu planle ; 
astăzi vorbeşte de podoaba cerului. După cum pămmtul s-a împodobit 
cu cele ce-au ieşit din el, tot aşa şi cerul acesta văzut a fost făcut de 
Dumnezeu mai strălucitor şi mai frumos, împodobindu-1 cu fel de fel 
de stele, şi cu crearea celor doi mari luminători, soarele şi luna. 

«Şi a făcut Dumnezeu cei doi luminători mari ; luminătorul cel marc 
spre stăpînirea zilei şi luminătorul cel mai mic spre stăpinirea nopţii 
şi stelele» 8 9 . 

Ai văzut înţelepciunea Creatorului? A spus numai şi a fosl adus 
la fiinţă stihia aceasta minunată, soarele. Pe acesta îl numeşte lumină¬ 
torul'cel mare şi spune de el că a fost făcut spre stăpînirea zilei. Soa¬ 
rele face mai strălucitoare ziua, slobozind razele sale pline de lumina 
şi arătînd în fiecare zi proaspătă frumuseţea sa. Se arată odată cu zo¬ 
rile şi deşteaptă pe fiece om la munca sa. Vrînd fericitul profet David 
să înfăţişeze frumuseţea soarelui, a spus : « Şi el ca un mire ce iese din 
cămara lui, bucum-se-va ca un uriaş care aleargă drumul lui ; de la 
marginea cerului ieşirea lui şi oprirea lui pînă la marginea cerului» 
Vezi ca ne-a arătat şi frumuseţea lui şi iuţeala lucrării lui? Prin cuvin¬ 
tele : «De la marginea cerului ieşirea lui şi oprirea lui pină ia marginea 
cerului», ne-a arătat că într-o clipită de vreme străbate întreaga lume, 
că-şi sloboade razele sale de la o margine la alta a pămîntului şi că 
aduce mare folos. Nu încălzeşte numai, ci şi usucă; şi nu usucă numai, 
ci şi arde şi ne aduce multe şi felurite foloase. Mare este minunea 
acestei stihii ! Nimeni n-ar putea-o spune după cum merită. Spun aceste 
lucruri şi laud cu cuvîntul stihia, ca să nu te opreşti aici, iubite, ci să 
porneşti de la ea şi să duci minunea la Făcătorul stihiei. Cu cit va fi 
arătată mai mare stihia, cu atît vei arăta mai mare minunea Creatorului. 


IV 

Dar paginii, minunîndu-se de soare şi admirîndu-1, n-au putut pă¬ 
trunde lucrurile şi n-au lăudat pe Creatorul lui, ci s-au oprit la aceaslă 
stihie şi au îndumnezeit-o. Pentru aceasta şi fericitul Pavel spune : «Şi 


7. fac., 1, 14—15. 

8. Fac., 1, 16. 

9. Ps„ 18, 5—7. 

nu cinstit tăptura $1 l-uu slujit el In locul Făcătorului » |0 . Poate fi, oare, 
o faptul mai prostească declt asta, că neputînd cunoaşte din făpturi pe 
Făcător, să cazi într-o rătăcire atit de mare, încît să iei făptura şi zidi¬ 
rea drept Creator ? De asta şi dumnezeiasca Scriptură, ştiind mai dina¬ 
inte că cei trîndavi sînt înclinaţi spre rătăcire, ne învaţă că soarele a 
fost creat după trei zile, după ce au răsărit toate seminţele din pămînt, 
după ce pămîntul şi-a primit podoaba sa, pentru ca nimeni din cei de 
mai tîrziu să nu poată spune că fără lucrarea soarelui n-ar fi ajuns la 
dosăvîrşire cele din pămînt. De asta îţi arată, înainte de crearea soare¬ 
lui, pămîntul acoperit cu de toate, ca să nu atribui soarelui desăvîrşirea 
roadelor, ci Creatorului universului, Carele spusese dintru început: «Să 
răsară pămîntul iarbă verde» Jl . Dacă cineva mi-ar spune că ajută şi 
soarele cu ceva la creşterea roadelor, n-am să-l contrazic ; aşa cum pot 
spune că şi plugarul ajută cu ceva la lucrarea pămîntului, dar nu mă 
((îndese să atribui totul plugarului,• dimpotrivă, oricît ar lucra plugarul, 
dacă Cel Care dintru început a deşteptat pămîntul prin porunca Sa, n-ar 
voi să mişte pămîntul ca să facă roade, n-ar fi de nici un folos ostene¬ 
lile lui cele multe, cu toată munca lui, cu tot ajutorul soarelui, al lunii 
şi al bunei întocmiri a văzduhului, nu va fi nici un cîştig, dacă dreapta 
Celui de sus n-ar fi alăturea. Cînd mîna aceea puternică vrea, atunci şi 
lucrarea acestor stihii este mare. 

Cunoscînd bine aceste lucruri, căutaţi să închideţi gurile celor ce 
mai vor încă să meargă pe calea cea rătăcită şi să nu îngăduiţi să fie 
dală făpturilor cinstea ce se cuvine Făcătorului. Asta e pricina că dum¬ 
nezeiasca Scriptură nu ne vorbeşte numai de frumuseţea soarelui, nici 
numai de măreţia lui şi de folosul lui —- ca atunci cînd spune : «Ca un 
mire» i2 , sau : «Bucura-se-va ca un uriaş, care aleargă drumul lui» 13 — 
c i ne vorbeşte şi de slăbiciunea lui, de nimicnicia lui. Ascultă ce zice în 
altă parte : «Ce este mai luminos declt soarele ? Şi acesta scade!» 14 . «Să 
nu te înşele priveliştea lui, ne spune Scriptura. De ar voi Creatorul să 
poruncească, ar pieri ca şi cum nici n-ar fi fost!». De-ar fi înţeles păgînii 
aceste lucruri, n-ar fi rătăcit atît de mult, ci ar fi văzut bine că se cuvine 
să se ridice de la contemplarea creaturilor la Creator. 

Apoi, tot pentru asta Dumnezeu a creat soarele în ziua a patra, ca 
să nu socoteşti că datorită lui aveam ziua. Ce am spus despre seminţe, 
aceea voi spune şi despre zi, că fuseseră trei zile înainte de crearea soa- 



10. Rom., 1, 25. 

11. Pac., 1, 11. 

12. Ps., 18, 5. 

13. Ps., 18, 6. 

14. tril. Sir., 17, 26. 










relui. Dar a voit Stă pinul sil facil cu ajutorul acestei stihii şi mai strălu¬ 
citoare lumina zilei. Acelaşi lucru putem să-l spunem şi de luminătorul 
cel mai mic, de lună ; fuseseră trei nopţi înainte de facerea ei. Dar şi luna, 
adusă la fiinţă, ne dă folosul ei, că împrăştie întunericul nopţii; şi 
aproape că putem spune că, împreună cu soarele, împlineşte acelaşi rost 
faţă de toate celelalte făpturi. 

Soarele a fost hotărît «spre stăpânirea zilei», iar «luna spre stăpinirea 
nopţii». 

— Ce înseamnă : «Spre stăpinirea zilei» şi « Spre stăpinirea nopţii » ? 

— Soarele a luat în stăpînire ziua, iar luna, noaptea, pentru ca unul, 
cu razele sale, să facă ziua mai strălucitoare, iar cealaltă, cu lumina ei, 
să risipească întunericul şi să dea oamenilor putinţa de a se îndeletnici 
cu uşurinţă cu treburile lor. Atunci călătorul îndrăzneşte să plece în că¬ 
lătorie, corăbierul să dea drumul corăbiei ca să străbată mările. Fiecare 
din cei ce au o îndeletnicire îşi îndeplineşte atunci în toată tihna lucrul 
său. 

După ce fericitul Moise ne-a învăţat folosul acestor luminători, 
continuă : 

«Şi stelele. Şi i-a pus pe ei Dumnezeu in tăria cerului, ca să lumi¬ 
neze pe pămint şi să stăpinească peste zi şi peste noapte şi să despartă 
intre lumină şi intre intuneric» 15 . 

V 


Iată că ne-a arătat şi folosul mare al acestor luminători. 

«Şi i-a pus pe ei în tăria cerului». 

— Ce înseamnă : «i-a pus» ? Că ar putea spune cineva că i-a fixat! 

— Doamne fereşte ! Că-i vedem într-o clipită de vreme mergînd 
multă cale, că nu stau niciodată într-un singur loc, ci-şi îndeplinesc dru¬ 
mul ce li s-a poruncit de Stăpîn să-l facă. 

— Atunci ce înseamnă : «i-a pus» ? 

■— Cuvintele acestea sînt în locul cuvintelor: «Le-a poruncit să 
fie în cer». Şi ai să vezi mai departe în Scriptură că spune : «Şi a pus 
pe Adam în rai» 16 ; asta nu înseamnă că l-a fixat în rai, ci că a poruncit 
să fie în rai. în acelaşi chip putem spune şi despre stele, că Dumnezeu a 
poruncit să fie în tăria cerului, ca să trimită lumina lor pe pămînt. 
Gîndeşte-te, iubite, ce frumoasă e priveliştea cerului înstelat în miez 
de noapte ! E mai încîntător deeît multe livezi şi grădini cu flori! E îm¬ 


podobit, ca şi cu nişte flori, cu fel de fel de stele, cure-şi trimit pe pa- 




15. Fac., 1, 16—18. 

16. Fac., 2, 8. 

mint lumina lor. Că tic a«ta au şi fost puse pe cer, ca să lumineze pe 
pămînt şi să stăpînească ziua şl noaptea, lucru pe care îndeobşte îl spu¬ 
nem şi de luminătorii cei mari / că după ce ne-a vorbit de creaţia celor 
doi luminători şi a stelelor, grăieşte despre toţi în general, spunînd : 
«Ca să stăpînească peste zi şi peste noapte şi să despartă intre lumină 
şi intre Întuneric». După cum poţi vedea ziua stelele mergînd pe cer 
— că lumina soarelui prin marea ei strălucire, le acoperă rostul lor — 
tot aşa nici soarele nu se arată vreodată noaptea, pentru că luna cu lu¬ 
mina ei e îndestulătoare să lumineze întunecimea nopţii. Fiecare dintre 
stihii îşi păstrează drumul său şi nu-şi depăşeşte propria măsură ; ascultă 
de porunca Stăpînului, şi-şi împlineşte lucrarea ei. Cine poate vorbi de 
toate celelalte foloase pe care luminătorii aceştia şi stelele le aduc nea¬ 
mului omenesc ? 

«Sd fie, spune Scriptura, spre semne şi spre vremi şi spre zile şi 
spre ani» 17 . 

— Ce înseamnă : « Spre semne şi spre vremi şi spre zile şi spre ani» ? 

— Dumnezeiasca Scriptură vrea să ne înveţe că drumul acestora ne 
ajută să cunoaştem vremile, schimbarea solstiţiilor, numărul zilelor, dru¬ 
mul anului. Cu ajutorul lor putem cunoaşte pe toate. Corăbierul numai 
după ce priveşte drumul stelelor, după ce se uită la cer şi le cercetează 
bine pe toate, numai după aceea porneşte pe mare şi străbate oceanele ; 
uneori, cînd noaptea e întunecoasă tare, numai uitîndu-se la stele poate 
să conducă corabia şi cu ajutorul ştiinţei sale să scape viaţa celor din 
corabie. Plugarul iarăşi, tot uitîndu-se la cer, ştie cînd trebuie să se¬ 
mene, cînd să desfunde pămîntul, cînd să are, cînd să ascută secera, 
ca să culeagă grîiiele. Şi în viaţa noastră zilnică, nu puţin ne ajută 
luminătorii aceştia la cunoaşterea vremilor, la numărul zilelor şi la ci¬ 
clul anului. Poţi găsi încă multe alte lucrări săvîrşite de aceste creaturi 
care stau în ajutorul omului, lucrări pe care n-ai putea să le enumeri 
pe toate cu de-amănuntul. De aceea trebuie să ne dăm seama cît de 
mare e folosul acestor luminători, întemeiaţi numai pe cîteva fapte pe 
care le putem şti ; şi, minunîndu-ne de creaturi, să ne închinăm Creato¬ 
rului lor, să-L lăudăm şi să ne uimim de nespusa Lui dragoste pentru 
neamul omenesc ; că nu pentru altcineva a adus pe toate acestea pe 
lume, ci numai pentru om, pe care avea să-l pună, nu după multă vreme, 
împărat şi domn peste toate cele create de El. 

«Şi a văzut Dumnezeu că este frumos» ls . 










Vezi că de fiecare zl dumnezeiasca Scriptură ne arată că i-au plă¬ 
cut lui Dumnezeu cele ce fuseseră create, ca să taie orice pricină celor 
ce ar îndrăzni să învinuiască cele create de El ? Că acesta-i scopul 
urmărit de dumnezeiasca Scriptură se vede lămurit din repetarea aces¬ 
tor cuvinte la fiecare zi. Ar fi fost de ajuns ca, după ce ar fi creat pe 
toate, să fi spus o singură dată, că toate cîte a făcut sînt frumoase foarte ; 
dar pentru că Dumnezeu cunoştea covîrşitoarea slăbiciune a gîndurilor 
noastre, spune aceste cuvinte în fiecare zi a creaţiei, ca să ne înveţe 
că toate au fost aduse la fiinţă cu o deosebită înţelepciune şi cu o ne¬ 
spusă iubire de oameni. 

«Şi a fost seară şi a fost dimineaţă, ziua a patra» l9 . 

După ce a terminat podoaba cerului, înfrumuseţîndu-1 cu stele şi 
aducînd la fiinţă pe cei doi mari luminători, a pus capăt zilei, şi a spus : 
«A fost seară şi a fost dimineaţă, ziua a patra». Uită-te că de fiecare zi 
zice aşa, vrînd ca prin repetarea învăţăturii să fixeze în mintea noastră 
dogmele dumnezeieşti. 

VI 

Să ţinem, dar, toate aceste învăţături strîns lipite pe latul inimii 
noastre ; şi, scuturînd de pe noi orice fel de trîndăvie, sa păstrăm cu 
străşnicie dogmele cele sănătoase, iar pe cei prinşi în mrejele rătăcirii 
păgîneşti să-i învăţăm, cu toată blîndeţea, să nu amestece rînduiala ; 
să nu părăsească pe Creator şi să se închine creaturilor, care au fost fă¬ 
cute pentru mîntuirea noastră şi folosul nostru. Chiar de-ar plesni de 
necaz păgînii de mii şi mii de ori, eu am să strig cu voce tare că toate 
acestea au fost create pentru om, pentru că Creatorul nu avea nevoie 
de nici una dintre ele, că este desăvîrşit • dar, ca să-şi arate dragostea 
Sa faţă de noi, le-a adus pe lume pe toate acestea ca să arate cit de mult 
cinsteşte Dumnezeu neamul omenesc şi ca, povăţuiţi de aceste creaturi, 
să-I dăm lui Dumnezeu închinăciunea cuvenită. 


Cîtă nebunie nu-i să te pleci în faţa frumuseţii creaturilor, să to 
opreşti la ele şi să nu-ţi ridici privirea minţii la Cel ce le-a adus la fiinţă, 
dînd crezare fericitului Pavel, care spune : «Cele nevăzute ale Lui se văd 
de la zidirea lumii, cînd te uiţi la făpturi» 20 . Ce spui, omule ? Privind 
cerul, te minunezi de frumuseţea lui, de felurimea stelelor, de covîrşi¬ 
toarea lui strălucire ! Dar nu te opri aici, ci du-te cu mintea la Creatorul 
lor ! Te uimeşte iarăşi lumina soarelui, te minunezi cînd vezi cît ţi-i do 


19. Fac., 1, 19. 

20. Rom., 1, 20. 

folos şl-l admiri frumuseţea Iul cînd vezi că razele lui iţi luminează 
faţa ? Dar nu te opri aici ci glndeşte-te că, dacă făptura aceasta este 
atit de frumoasă şi de minunată, Incit depăşeşte orice minte omenească, 
apoi cît de frumos şi de minunat trebuie să fie Cel ce a adus-o la fiinţă 
numai prin poruncă şi cuvînt! La fel gîndeşte şi despre pămînt. Cînd îl 
vezi împodobit cu flori, ca şi cum ar fi împodobit cu o haină înflorată, 
cînd vezi că se aşterne pe toată faţa lui covorul de verdeaţă, nu te gîndi 
că prin puterea pămîntului s-au născut din el acestea, nici la ajutorul 
soarelui sau al lunii, oi gîndeşte cu cap şi judecată că, chiar înainte de 
crearea, acestora, a spus Dumnezeu atit: «Să răsară pământul iarbă 
verde» 21 şi îndată s-a împodobit faţa pămîntului. 

Dacă vom frămînta în mintea noastră în fiecare zi aceste gînduri, 
vom fi nişte oameni înţelepţi şi vom înălţa Stăpînului cuvenita doxolo- 
gie, dar mai bine spus, doxologia cea după putere. Să-L slăvim, dar, nu 
numai prin asta, ci şi prin viaţa noastră curată ,• să nu mai cădem iarăşi 
în aceleaşi păcate! Să spunem adio înşelăciunilor diavoleşti şi să atra¬ 
gem bunăvoinţa cea de sus prin luare aminte de noi înşine, prin rîvnă 
mare şi prin mărturisire cu inima zdrobită. Din pricina marii Lui iubiri 
de oameni, lui Dumnezeu îi este de ajuns numai să ne depărtăm de pă¬ 
cate. Dacă vom face asta, vom porni cu uşurinţă şi spre săvîrşirea fap¬ 
telor bune. 

Să nu se mai vadă nimeni, vă rog, în hipodrom şi nici să vă chel¬ 
tuiţi vremea în adunări nefolositoare. Să nu mai pierdeţi vremea la 
jocul de zaruri, în gălăgia ce se face acolo şi la alte adunări vătămă¬ 
toare. Spune-mi, te rog, care ţi-i folosul postului, de stai toată ziua 
nemîncat, dar te aşezi la jocul de zaruri, stai la pălăvrăgeli nefolositoare, 
iar adeseori îţi mai iroseşti ziua întreagă şi înjurînd şi bîrfind ? 

Nu, vă rog, să nu fim atit de nepăsători cu mîntuirea noastră ! Ci, 
mai bine, vorbele noastre să ne fie necontenit despre cele duhovniceşti, 
să luăm o carte dumnezeiască în mină, să chemăm pe vecini şi să întă¬ 
rim minţile noastre şi ale celor de faţă cu cuvintele dumnezeieşti, ca aşa 
să putem scăpa de uneltirile vicleanului, să culegem mari bunătăţi de 
pe urma postului şi să ne bucurăm de iubirea de oameni a lui Dumnezeu, 
cu harul şi cu îndurările Unuia-Născut Fiului Său, cu Care Tatălui, îm¬ 
preună cu Sfîntul Duh, slavă, putere, cinste, acum şi pururea şi în vecii 
vecilor, Amin. 









OMILIA A Vil-a 


«Şi a zis Dumnezeu: 

«Să scoată apele tîrîtoare cu suflete vii 
şi păsări zburătoare pe pămînt sub tăria cerului». 

Şi s-a făcut aşa. Şi a făcut Dumnezeu chiţii cei mari 
şi tot sufletul vietăţilor ce se tîrăsc, 
pe care le-au scos apele după felul lor » 1 

I 

îndeajuns am mustrat ieri pe cei ce s-au dus la hipodrom, ca sa 
le arăt cumplita vătămare ce au îndurat; că au pierdut dintr-odată bo¬ 
găţia cea duhovnicească adunată cu postul şi au ajuns pe neaşteptate 
săraci lipiţi pămîntului de multa lor avere. 

Haide, să folosesc astăzi leacuri mai pline de dulceaţă, să le punem 
pe rănile sufletelor lor, ca şi cum le-aş pune pe mădularele mele. Da, 
ieri le-am dat leacuri mai amare, nu atît ca să-i întristez şi să le măresc 
durerea, cît ca să pot vindeca boala cu amărăciunea lor. Tot aşa obiş¬ 
nuiesc să facă şi doctorii şi părinţii. Doctorii pun mai întîi cataplasmo 
mai dureroase şi numai după ce a ieşit rădăcina buboiului dau şi doc¬ 
torii care pot alina durerile ; părinţii, apoi, cînd văd că se obrăznicesc 
copiii îi ceartă la început cu asprime, dar după aceea le dau învăţături 
şi sfaturi. Tot aşa şi eu ; dacă ieri am fost mai aspru la cuvînt, apoi 
astăzi îmi voi îmblînzi cuvîntul, ca şi cum aş avea de tămăduit propri¬ 
ile-mi mădulare. După cum sporul vostru duhovnicesc îmi dă mai multă 
îndrăznire şi bogăţia mea duhovnicească este să vă văd propăşind iu 
cele duhovniceşti, strălucind în virtute şi depărtîndu-vă de cele ce pot 
a vă vătăma, tot aşa mă umplu de tristeţe şi, ca să spun aşa, ruşinea-mi 
stăpîneşte sufletul, cînd vă văd împiedicaţi şi subjugaţi de înşelăciunile 
drăceşti. Că, după cum spune fericitul Pavel, «atunci trăiesc, cină voi 
staţi tari in Domnul» 2 . 

Ca nişte oameni (losflvîrşlţl şi plini de înţelegere, aşa sil daţi uitării 
cele din urmă şi să căutaţi la cele dinainte ; şi după ce reînnoiţi făgădu¬ 
inţele făcute lui 1 iristos, păziţl-le pe viitor cu trăinicie ; închideţi, cu 
minte înţeleaptă, orice intrare uneltirilor diavolului; prin rîvoa voastră 
de acum înainte scuturaţi murdăria pusă pe voi din pricina trîndăviei. 
Biruiţi-vă obişnuinţa deşartă şi vătămătoare, gîndindu-vă că grozăvia 
nu-i numai aceea că voi care veniţi la biserică vă pricinuiţi multă vă¬ 
tămare, ci şi aceea că sînteţi altora mulţi pricină de poticnire. Cînd 
paginii şi iudeii văd pe unul din voi că vine la biserică în fiecare zi, că 
ascultă necontenit predica şi cînd îl văd apoi că dintr-o dată se arată în 
hipodrom şi că se amestecă cu ei, cum să nu socotească înşelăciune cre¬ 
dinţa noastră, cum să nu aibă despre noi toţi aceeaşi părere? Oare nu 
auzi pe fericitul Pavel îndemnînd cu glas puternic şi sfătuind : «Nu fiţi 
poticnire» 3 . Apoi, ca să nu socoteşti că porunca aceasta îi priveşte nu¬ 
mai pe creştini, a spus mai întîi : «Nici iudeilor, nici elenilor» şi apoi a 
adăugat : «nici Bisericii lui Dumnezeu » 4 . Nimic nu vatămă şi nu pîn- 
găreşle atît religia noastră ca prilejurile de atac pe care le dăm noi 
necredincioşilor. Cînd necredincioşii văd pe unii din noi strălucind în 
virtute şi cu dispreţ mare pentru lucrurile din lumea aceasta, unii din 
ei se înăbuşă de necaz, iar alţii de multe ori rămîn muţi de uimire că 
nu ducem aceeaşi viaţă cu ei, deşi avem aceeaşi fire. Dar dacă văd pe 
unul din noi cu un păcat cit de mic, îndată îşi ascut limba împotriva 
noastră a tuturora şi pornind de la păcatul unuia osîndesc pe toţi creş- 
linii. Şi nu se mărginesc la atîta, ci îndată, din pricina păcatelor creşti¬ 
nilor, încep să vorbească împotriva Stăpînului, îndrăznesc să hulească 
pe Stăpînul obştesc şi socot ca le poate fi păcatul altora scuză pentru 
propria lor rătăcire. 

II 

Că nespus de mare primejdie aduc asupra lor cei ce dau prilej să fie 
hulită credinţa noastră, ascultă strigătul profetului, care vorbeşte ca 
(lin partea lui Dumnezeu: «Vai de voi, că din pricina voastră, se hu¬ 
leşte numele Meu între neamuri» 5 . Înfricoşător e cuvîntul acesta şi plin 
de cutremur ! Cuvîntul «vai» este ca un plînset pentru cei care au să 
primească osînda aceea înfricoşătoare. După cum îi aşteaptă o pedeapsă, 
atîla de cumplită pe cei care din pricina vieţii lor păcătoase dau prilej 
păgînilor şi iudeilor să fie hulită credinţa noastră, tot aşa viaţa curată 

a color co se îngrijesc do vlrluto oslo pricină de nenumărate cununi. 
Asta ne învaţă Hristos dud spune : «Aşa să lumineze lumina voastră 
Înaintea oamenilor, ca să vadă laptele voastre cele bune şi să slăvească 
pe Tatăl vostru cel din ceruri» 6 . In chipul în care aceia, scandalizaţi 
de păcatele unora, îşi ascut limba împotriva Stăpînului nostru, tot aşa, 
cînd oamenii vă văd că sînteţi virtuoşi, nu se mărginesc să vă laude 
numai pe voi, ci, văzînd că faptele voastre vă luminează şi vă umplu 
de strălucire feţele voastre, aduc slavă Tatălui vostru Celui din ceruri. 
Iar cînd se face asta, iarăşi vi se înmulţeşte răsplata; şi pentru lauda 
adusă de aceia lui Dumnezeu, Stăpînul vă dăruieşte nenumărate bună¬ 
tăţi : «Pe cei ce Mă slăvesc, îi voi slăvi » 7 , spune Domnul. 

Să facem, dar, totul, iubiţilor, ca să fie slăvit Stăpînul nostru şi să 
nu dăm nimănui prilej de poticnire. Necontenit ne dă această învăţătură 
dascălul lumii, fericitul Pavel, uneori spunînd : «Dacă mîncarca face 
sminteală fratelui meu, nu voi mînca carne în veac» 8 , iar alteori, în all 
loc, zice : «Aşa păcătuind împotriva fratelui şi lovind cugetul lui cel 
slab, păcătuiţi faţă de Hristos» 9 . Cumplită e ameninţarea şi aduce cu 
ea grozavă osîndă ! «Să nu socoteşti, vrea să spună Pavel, că se mărgi¬ 
neşte numai la acela vătămarea ! Se urcă la însuşi Hristos, Care s-a 
răstignit pentru acela ! Aşadar dacă Stăpînul tău nu S-a dat în lături de 
a Se răstigni pentru el, oare tu să nu faci totul ca să nu-i dai fratelui 
tău prilej de poticnire ?» Şi vei vedea că pretutindeni Pavel dă aceste 
sfaturi ucenicilor săi. Că aceasta este ceea ce ţine viaţa noastră. De 
aceea şi în altă epistolă scrie aşa : «Nu căutaţi fiecare ale sale, ci fie¬ 
care pe ale altora» 10 ; şi iarăşi în altă parte : « Toate îmi sînt îngăduite, 
dar nu toate zidesc» 11 . Ai văzut pricepere apostolică ? «Dacă îmi este 
îngăduit să fac ceva, spune Pavel, şi asta nu mă vatămă cu nimic, totuşi 
nu vreau să fac lucrul acela, dacă prin el nu zidesc pe semenul meu». 
Ai văzut ce suflet plin de iubire ? Ai văzut că niciodată nu caută pe ale 
sale,' ci prin tot ce face arata că cea mai mare virtute este a te îngriji 
mult de zidirea semenilor ? 

Cunoscînd, dar, aceste porunci, să le păzim, vă rog ,• să ne ferim 
de tot ce poate pîngări bogăţia virtuţii noastre şi să nu facem niciodată 
ceea ce vatămă pe aproapele. O faptă ca aceasta ne măreşte şi păcatul 
şi ne face osînda şi mai grea. Să nu dispreţuim nici pe cel mai neînsem- 

nut om şi să nu spunem cuvintele acelea de gheaţă : «Ce-mi pasă mie 
de se poticneşte* cutare I» Ce spui, omule? Ce-ţi pasă? Ţi-a poruncit 
Hristos ca aşa să lumineze viaţa ta, ca să fii nu numai tu lăudat de cei 
ce te văd, dar să fie slăvit şi Stăpînul tău, şi tu faci tocmai dimpotrivă, 
faci să fie hulit în loc de slăvit şi nici nu-ţi pasă ? Unde-i sufletul 
■evlavios care cunoaşte bine legile lui Dumnezeu ? 

III 

Dacă cineva mai înainte a rostit cu nepăsare, tîrît de obişnuinţă, 
aceste cuvinte, acum îl rog, primindu-mi sfatul, să pună capăt acestor 
vorbe deşarte. Să se ostenească să facă toate în aşa chip ca să nu fie 
osîndit nici de ochiul cel neadormit, să nu fie învinuit nici de conştiinţă 
şi nici să pornească pe cei ce-1 văd la hulă împotriva Stăpînului. De rîn- 
cluim viaţa noastră cu atîta pază, vom avea parte şi de mare dragoste 
din partea Stăpînului şi vom scăpa şi de uneltirile diavolului. Da, dia¬ 
volul, cînd va vedea că sîntem aşa de treji şi cu atîta luare aminte, se 
depărtează de noi acoperit de ruşine, că se gîndeşte că încearcă za¬ 
darnic. 

Dar destul cu cuvintele introducerii! Haide să punem înainte^ dra¬ 
gostei voastre textul care a fost citit, să vă întindem ospăţul cel duhov¬ 
nicesc şi să vedem ce ne învaţă şi astăzi fericitul Moise, dar, mai bine 
spus, să vedem ce vrea să ne înveţe Duhul cel Sfînt prin gura acestuia. 

— Ce ne spune ? 

«Şi a zis Dumnezeu: «Să scoată apele Vuitoare cu suflete vii şi pă¬ 
sări zburătoare pe pămint sub tăria cerului». Şi s-a făcut aşa» 12 . 

Uită-te cît de bun e Dumnezeu ! Ne învaţă toată crearea lumii într-o 
oarecare ordine şi înlănţuire. Mai întîi ne-a învăţat că prin porunca Lui 
a deşteptat pămîntul pentru facerea de roduri ; apoi ne-a învăţat că a 
creat pe cei doi luminători, cărora le-a adăugat fel de fel de stele, prin 
care a făcut mai strălucitoare frumuseţea cerului. Astăzi, deci, vine la 
ape şi ne arată că, prin cuvîntul Lui şi prin porunca Lui, apele au dat 
din ele vietăţi însufleţite. «Să scoată apele tirîtoare cu suflete vii şi pă¬ 
sări zburătoare pe pămint sub tăria cerului». Spune-mi care cuvînt ar 
putea înfăţişa minunea ? Care limbă va fi îndestulătoare pentru a lăuda 
pe Creator ? A spus numai atît : «Să răsară pămîntul» ly , şi îndată l-a 
trezit spre naştere. Acum spune : «Să scoată apele». Vezi că sînt la fel 
poruncile Lui ? Acolo : «Să răsară», aici: «Să scoat.ă apele tirîtoare cu 

sufletele vii». După cum ptttnlnlulul l-a spus atît numai «Să răsuni», şi 
pămîntul a dat fel de fel de flori, de Ierburi şi de seminţe, şi cu un sin¬ 
gur cuvînt au fost aduse ţoale la fiinţă, tot aşa şi acum a spus : «Să scoată 
pămîntul tîrîtoare cu suflete vii şi păsări zburătoare pe pămînt sub tăria 
cerului» şi dintr-odată au fost create atîtea feluri de tîrîtoare, atit de 
deosebite păsări, că nici nu este cu putinţă a le înşira cu cuvîntul. Spusa 
e scurtă, un singur cuvînt, dar felurile de animale, multe şi deosebite. 

Dar asta să nu te uimească, iubite ! A fost cuvînt al lui Dumnezeu ,• 
şi cuvîntul Lui a dăruit existenţă celor create. Vezi că toate au fost 
aduse din nefiinţă la fiinţă ? Ai văzut cît de precisă e învăţătura ? Ai 
văzut cît pogorămînt a arătat Stăpînul faţă de neamul omenesc ? De 
unde am fi putut şti noi acestea cu atîta precizie, dacă El, pentru multa 
şi nespusa Lui iubire de oameni, nu ne-ar fi învrednicit să ne înveţe 
prin gura profetului, ca să putem cunoaşte şi ordinea creaţiei şi puterea 
Creatorului şi că s-a făcut faptă cuvîntul Lui şi că acest cuvînt a dăruit 
celor create şi existenţă şi venirea la existenţă. 


IV 


Dar sînt unii oameni fără judecată, care, chiar după atîta învăţă¬ 
tură, încearcă să nu creadă; unii nu îngăduie ca lumea aceasta să aibă 
un creator ; alţii spun că lumea şi cele din lume s-au făcut de la sine ,■ 
în sfîrşit, alţii spun că toate s-au făcut dintr-o materie preexistentă. 

Uită-te cît de mare e înşelăciunea diavolului! Cum a abuzat de 
uşurătatea gîndirii celor ce slujesc înşelăciunii! De asta fericitul Morse, 
insuflat de dumnezeiescul Duh, ne învaţă cu atîta precizie, ca să nu pă¬ 
ţim la fel cu ei, ci să putem şti bine şi ordinea în care au fost create făp¬ 
turile şi chipul în care a fost creată fiecare făptură. Dacă Dumnezeu nu 
s-ar fi îngrijit de mîntuirea noastră ca să conducă limba profetului, ar 
fi fost de ajuns să spună că Dumnezeu a făcut cerul şi pămîntul şi urarea 
şi animalele şi n-ar mai fi pus nici ordinea zilelor, nici ce s-a făcut 
în ziua întîia şi ce s-a făcut în zilele următoare. Dar ca să nu le rămină 
celor fără dreaptă judecată nici o umbră de apărare, împarte aşa de bine 
şi ordinea celor create şi numărul zilelor şi ne învaţă toate cu mult po¬ 
gorămînt, ca, aflînd tot adevărul, să nu mai dăm atenţie la rătăcirile ce¬ 
lor ce grăiesc orice, întemeiaţi pe propria lor gîndire, ci să putem şti 
puterea nespusă a Creatorului nostru. 

«Şi s-a făcut aşa». A spus : «Să scoată apele tîrîtoare cu suflete vii 
şi păsări zburătoare pe pămînt sub tăria cerului» şi a ascultat stihia şi 
a împlinit ce i s-a poruncit». «Şi s-a făcut aşa» cum a poruncit Stăpînul. 

«Şl a făcut Dumnezeu chilii cel mari şl tot sufletul vietăţilor tîrî- 
toare, pc care le-au scos apele după felul lor şi toată pasărea zburătoare , 
după fel. Şi a văzut Dumnezeu că sînt frumoase. Şi ie-a binecuvîntat 
Dumnezeu, zicind: «Creşteţi şi vă înmulţiţi şi umpleţi apele mării şi pă¬ 
sările să se înmulţească pe pămînt» u . 

Uită-mi-te iarăşi aici cit de mare este înţelepciunea Duhului ! După 
ce fericitul Moise a spus : «Şi s-a făcut aşa», ne arată cu de-amănuntul 
şi spune : «Şi a făcut Dumnezeu chiţii cei mari şi tot sufletul vietăţilor 
tîrîtoare, pe care le-au scos apele după felul lor şi toată pasărea zbură¬ 
toare, după fel. Şi a văzut Dumnezeu că sînt frumoase». Cu aceste cu¬ 
vinte spulberă îndrăzneala acelora ce rostesc orice fără să gîndească. Şi 
pentru ca să nu poată spune cineva : «Pentru ce au fost făcuţi chiţii ? 
Ce rost au ? Ce folos avem prin crearea lor ?» de aceea Moise, după ce a 
spus : « A făcut Dumnezeu chiţii cei mari şi tot sufletul vietăţilor tîrî- 
toarc şi păsările», a adăugat îndată : «Şi a văzut Dumnezeu că sînt fru¬ 
moase». Ca şi cum ar fi spus : «Pentru că tu nu cunoşti pricina celor 
ce au fost făcute, nu căuta să blamezi făpturile !» Cînd auzi că Stă- 
pînul hotărăşte şi spune că sînt frumoase, pentru ce te mai înnebuneşti 
şi îndrăzneşti să zici : «Pentru ce s-au făcut ?» Pentru ce huleşti spunînd 
că au fost făcuţi în zadar ? De eşti om cu judecată vei putea şi din crea¬ 
ţia acestor făpturi să cunoşti şi puterea Stăpînului tău, şi nespusa Lui iu¬ 
bire de oameni ,* puterea Lui, că a făcut, cu cuvîntul şi cu porunca, să 
aducă la fiinţă din ape astfel de vietăţi ; cu iubirea Sa de oameni, ca 
după ce le-a adus la fiinţă le-a dat lor un loc propriu şi le-a rînduit 
partea cea nesfirşită a mării, ca să nu vatăme pe nimeni, ci să locu¬ 
iască în ape ; iar prin înfăţişarea lor să ne arate puterea covîrşitoare 
a Creatorului, fără să aducă vreo vătămare neamului omenesc. Soco¬ 
teşti, oare, că este mică partea aceasta a iubirii de oameni a lui Dum¬ 
nezeu, ca chiţii să-ţi fie de un îndoit folos ? Chiţii îi duc pe cei ce vor 
să judece sănătos la cunoaşterea de Dumnezeu şi-i fac sa se minu¬ 
neze de măreţia iubirii Sale de oameni, că a scăpat neamul omenesc de 
vătămarea lor. Da, Dumnezeu n-a creat pe toate cele de pe lume numai 
pentru trebuinţa noastră, ci şi datorită marii Lui dărnicii : unele făpturi 
au fost aduse pe lume pentru trebuinţa noastră, altele ca să predice 
puterea Creatorului. Cînd auzi, deci, că «a văzut Dumnezeu că sînt fru¬ 
moase», nu îndrăzni să te împotriveşti dumnezeieştii Scripturi, nici nu 
iscodi, nici nu spune : Pentru ce s-a făcut cutare şi cutare lucru ? 

«Şi le-a binecuvîntat Dumnezeu şi a zis : «Creşteţi şi vă înmulţiţi şi 
umpleţi apele mărilor şi păsările să se înmulţească pe pămînt». 









V 


Aceasta este binecuvîmturea ! Ca să se înmulţească ! Pentru că vie¬ 
tăţile create de El erau însufleţite şi pentru că voia să se continue nea¬ 
mul lor, de aceea a adăugat: «Şi le-a binecuvîntat Dumnezeu şi a zis : 
«creşteţi şi vă înmulţiţi». Cuvîntul acela le ţine pe acestea pînă astăzi ; 
şi a trecut atâta lungime de timp şi nu s-a împuţinat nici una din aceste 
vietăţi. Că binecuvîntarea lui Dumnezeu şi cuvîntul care spune : «Creş¬ 
teţi şi vă înmulţiţi» le-a dăruit lor şi existenţa şi întreaga lor dăinuire. 

«Şi a fost seară şi a fost dimineaţă, ziua a cincea» 15 . 

Ai văzut că dumnezeiasca Scriptură ne-a arătat şi vietăţile care au 
fost făcute în ziua a cincea ? Dar aşteaptă puţin şi vei vedea iarăşi iu¬ 
birea de oameni a Stăpînului tău ! N-a trezit numai apele pentru naşte¬ 
rea de vietăţi, ci a •poruncit şi pămîntului să scoată vietăţi pămmleşli. 
Că nu-i nepotrivit să vorbesc puţin astăzi şi de cele ce au fost făcute 
în ziua a şasea. 

Scriptura spune : «Şi a zis Dumnezeu: «Să scoată pâmîntul suflet 
viu după fel, cu patru picioare şi tîrîtoare şi fiare pe pămînt şi dobitoace 
şi toate cele ce se tîrăsc pe pămînt, după fel» Şi s-a făcut aşa» 16 . 

Vezi că şi pămîntul, slujind poruncii Stăpînului, dă un îndoit rod ? 
Mai înainte a dat plantele şi seminţele ; acum pămîntul dă vietăţi însu¬ 
fleţite, animale cu patru picioare, tîrîtoare, fiare şi dobitoace. Iată ceea 
ce am spus şi mai sus aceea se arată şi acum, anume că Dumnezeu n-a 
creat pe toate numai pentru trebuinţa noastră, ci şi pentru dărnicia Lui, 
pentru ca noi, văzînd bogăţia nespusă a făpturilor Lui, să ne uimim do 
puterea Creatorului şi să putem şti că toate acestea au fost aduse la fi¬ 
inţă cu o înţelepciune şi bunătate nespusă, spre cinstirea omului ce avea 
să fie făcut. 


«Şi a făcut Dumnezeu — spune Scriptura — fiarele pămîntului după 
felul lor şi dobitoacele după felul lor şi toate tîrîtoarele pămîntului după 
felul lor. Şi a văzut Dumnezeu că sînt frumoase» l7 . 


Unde sînt acum cei ce îndrăznesc să spună': Pentru ce s-au făcut 
fiarele ? Pentru ce s-au făcut tîrîtoarele ? Să asculte dumnezeiasca 
Scriptură, care spune : «Şi a văzut Dumnezeu că sînt frumoase». Spu¬ 
ne-mi : însuşi Creatorul laudă cele făcute şi tu îndrăzneşti să le găseşti 
vină ? Nu-i asta o mare nebunie ? Da, între seminţe şi între pomi, pă- 

mlntu] n-a dat mimai pomi roditor], cl şi neroditori; n-a dat numai ier¬ 
buri folositoare, ci şi Ierburi al căror folos nu-1 ştim, ba de multe ori 
chiar vătămătoare. Dar pentru asta cine va Îndrăzni să blameze cele fă¬ 
cute ? Nimic nu s-a făcut în zadar, nimic nu s-a făcut fără rost! N-ar fi 
fost lăudate de Creator, dacă n-ar fi fost create spre oarecare trebuinţă ! 
După cum copacii nu sînt toţi roditori, ci mulţi sînt neroditori, şi cu toate 
acestea nu mai puţin decît cei roditori ne sînt de o minunată trebuinţă, 
fie că ne slujesc la odihna noastră, fie la facerea caselor, fie că facem 
din ei multe alte lucruri pentru înlesnirea noastră ; şi, în general vorbind, 
nu este creat nimic fără vreun scop oarecare, chiar dacă noi oamenii nu 
sîntem în stare să cunoaştem cu precizie scopul fiecărei creaturi, aşadar 
după cum cu copacii, tot aşa şi cu animalele ; unele sînt bune de mân¬ 
care, altele ne slujesc, tot aşa şi cu fiarele şi cu tîrîtoarele ; nu ne sînt 
de puţină trebuinţă. Iar dacă ai vrea să cercetezi cu minte luminată, ai 
vedea că, chiar acum cînd ni s-a luat stăpânirea ce-o aveam peste ele din 
pricina neascultării celui întîi-zidit, chiar acum ne sînt de mare folos. 
Doctorii folosesc multe fiare şi tîrîtoare pentru facerea de doctorii, care 
pot contribui la sănătatea trupurilor noastre. De altfel ce vătămare de 
pe urma creaţiei fiarelor, cînd şi ele, ca şi cele blînde, aveau să ajungă 
sub stăpînirea celui ce avea să fie creat nu după multă vreme ? Deocam¬ 
dată spun numai atît. 

VI 

Se cuvine, dar, să cunoşti covîrşitoarea iubire de oameni a Stăpî- 
nului tuturor, pe care a arătat-o neamului nostru! A întins cerul, a aş¬ 
ternut pămîntul, a creat tăria, ca un zid despărţitor între ape; a porun¬ 
cit apoi să se adune apele ; apele le-a numit mări, iar uscatul, pămînt ,- 
a împodobit pămîntul cu seminţe şi cu celelalte ierburi; a trecut apoi la 
crearea celor doi mari luminători şi a feluritelor stele, ca să împodo¬ 
bească cu ele cerul ,• a adus apoi la fiinţă din ape vieţuitoare însufleţite 
şi păsările zburătoare pe pămînt sub tăria cerului. A împlinit astfel nu¬ 
mărul celor cinci zile. Şi pentru că trebuia să fie create din pămînt ani¬ 
male, a poruncit Dumnezeu să fie aduse şi acestea la fiinţă; unele pen¬ 
tru hrana noastră, altele bune să ne slujească ; au mai fost create şi fia¬ 
rele şi tîrîtoarele. Deci, după ce a împodobit totul, după ce a pus în toate 
cele văzute cuvenita rînduială şi frumuseţe, după ce a pregătit masă 
scumpă plină cu fel de fel de mîncăruri, îmbelşugată şi bogată, după ce 
a înfrumuseţat în fel şi chip cele de sus şi cele de jos, şi a făcut, ca să 
spun aşa, palat împărătesc, strălucitor peste tot, ei bine atunci a creat pe 












cel ce avea să se bucure de toate aceste frumuseţi. I-a dai slăpînire peste 
ţoale cele văzute şi arată cu cil oslo inui de preţ decît toate cele ce fu¬ 
seseră create cel ce avea să fie plăsmuit, de vreme ce porunceşte ca 
toate cele făcute să fie sub stăpînirea şi conducerea lui. 

Dar, ca să nu lungesc prea mult cuvîntul, să mă mulţumesc cu cele 
spuse. Să păstrez pentru ziua următoare cele despre crearea acestei mi¬ 
nunate fiinţe, cuvîntătoare şi însufleţite, omul, făcîndu-vă şi acum obiş¬ 
nuita rugăminte, ca să ţineţi minte ce v-am spus şi, pornind de la toate 
cele ce vedem pe lume, să înălţaţi doxologie Stăpînului. Iar dacă nu 
ajungeţi sau nu puteţi pricepe raţiunea tuturor creaturilor, asta să nu vă 
fie vouă temei de necredinţă, ci pricină de slavoslovie. Cînd gîndul ră- 
mîne neputincios şi mintea nu mai poate cuprinde, du-te cu mintea la 
măreţia Stăpînului tău şi tocmai de aici conchide că atît de mare e pu¬ 
terea Lui, că noi nu putem şti precis nici raţiunea celor făcute de El. 
Atunci, ai o minte cu judecată sănătoasă şi un suflet treaz. Ele¬ 
nii pentru asta au rătăcit, că au îngăduit totul minţii lor şi n-au 
voit să ştie că mintea omenească e slabă ; au gîndit la lucruri 
mai presus de puterile lor, au depăşit măsura propriilor lor ho¬ 
tare şi au căzut din vrednicia cuvenită lor. într-adevăr, oameni 
cinstiţi cu raţiunea, oameni care au primit de la Creator un rang 
atît de înalt, care sînt mai de preţ decît toate făpturile cele vă¬ 
zute, ei bine aceştia au coborît la atîta lipsă de judecată că s-au 
închinat cîinilor, maimuţelor, crocodililor şi la alte animale şi mai ne¬ 
cinstite decît acestea. Dar pentru ce vorbesc eu de animalele necuvîn- 
tătoare ? Mulţi dintre ei au căzut în atîta nebunie şi nesimţire, că s-au 
închinat şi la ceapă şi la alte buruieni mai de nimic. De aceea profetul,, 
arătîndu-le, pe acestea, spunea : «S-au alăturat dobitoacelor celor fără 
de minte şi s-au asemănat lor» 18 . «Omul care a fost cinstit cu raţiune, 
vrea să spună profetul, şi învrednicit cu atîta înţelepciune, a ajuns ase¬ 
menea animalelor necuvîntătoare, ba poate şi mai rău». Acelea, pentru 
că sînt lipsite de judecată, nici nu sînt osîndite ,• pe cînd omul, cinstit 


cu raţiune, care s-a coborît la lipsa de raţiune a acelora va fi, pe bună 
dreptate, pedepsit mult, pentru că s-a arătat un nerecunoscător faţă do 
atîta binefacere. Asta e pricina că au numit dumnezei pietrele şi lem¬ 
nele şi au îndumnezeit aceste stihii văzute. Şi odată ce s-au abătut de la 
calea cea dreaptă, au pornit spre prăpastie şi s-au rostogolit în adîncui 
răutăţii. 


18. Ps., 48, 21. 


J 










VII 


Dar noi nici aşa să nu deznădăjduita de mîntuirea lor, ci să facem 
tot ce stă în puterea noastră, să vorbim cu ei cu tot dragul şi îndelungă 
răbdare, arătîndu-le şi cît de nebunească le e credinţa lor şi cît de mare 
le e vătămarea. Niciodată să nu pierdem nădejdea mântuirii lor. Poate 
că se vor încredinţa cu trecerea timpului, mai ales dacă noi ducem o 
astfel de viaţă, că nu le dăm nicicând prilej de a ne ataca credinţa. Da, 
mulţi din aceştia cînd văd că unii din noi se numesc creştini doar cu cu- 
vîntul şi cu numele, dar la fel cu ceilalţi oameni, răpesc, se lăcomesc, 
plzmuiesc, uneltesc, urzesc viclenii, că fac şi celelalte fapte urîte, o duc 
în petreceri şi mîncăruri cu nemiluita, nici nu mai iau în seamă sfaturile 
noastre cu cuvîntul ; socotesc înşelăciune credinţa noastră şi cred că 
toţi creştinii sînt la fel cu ei. Gîmdeşte-mi-te de cîte osânde nu sânt vred¬ 
nici unii ca aceştia, cînd nu numai că adună focul cel nestins peste ca¬ 
petele lor, dar mai sînt şi altora pricină de pierzanie dacă stăruiese în 
rătăcire, că le astupă urechile ca să nu mai audă învăţăturile despre vir¬ 
tute şi pe lîngă asta mai dau şi pricină de hulire a celor virtuoşi. Dar 
grozăvia grozăviilor este că prin ei se huleşte Stăpânul tuturor. Vezi cît 
de mare e prăpădul acestui păcat ? Vezi că cei care săvîrşesc acest pă¬ 
cat nu sînt vinovaţi de o osîndă mică, ci de foarte grea osîndă, de vreme 
ce au să fie osândiţi pentru toţi, nu numai pentru pierderea lor, ci şi 
pentru poticnirea celor prinşi în mrejele înşelăciunii, ale paginilor 
adică, şi pentru învinuirea celor virtuoşi şi pentru hulirea lui Dum¬ 
nezeu ? 


Gîndindu-ne, dar, la toate acestea, să avem grijă de mîntuirea 
noastră. Să ne dăm toată silinţa să trăim după voia lui Dumnezeu, ştiind 
că datorită purtării noastre sau vom fi osândiţi, sau vom avea parte de 
iubirea de oameni a lui Dumnezeu. Să ne purtăm în aşa fel ca să trăim 
şi noi cu conştiinţă curată şi să aducem la adevăr, prin purtarea noastră 
cea după placul lui Dumnezeu, şi pe cei prinşi în mrejele înşelăciunii. 
Să facem aşa ca toţi creştinii să se bucure de nume bun, dar mai presus 
de toate să fie slăvit Stăpînul nostru, ca să ne acopere şi mai mult cu 
purtarea Sa de grijă. Da, cînd oamenii câştigă văzînd viaţa noastră şi 
laudă pe Dumnezeu, atunci şi noi ne bucurăm de mai mult ajutor din par¬ 
tea Lui. Care om poate fi mai fericit decât acela care trăieşte în aşa fel că 
oamenii se minunează de el şi spun : «Slavă Ţie, Dumnezeule ! Ce fel 
de oameni sînt creştinii! Cită filosofie arată viaţa lor ! Cum dispreţuiesc 
cele lumeşti ! Pe toate le socotesc umbră şi vis şi nu se alătură de nimic 
din cele văzute, ci, ca şi cum ar locui într-o ţară străină, aşa-şi chiver- 










nisesc viata, grăbindu-so In flecarei zl pentru plecarea de aici I» Citii răs¬ 
plată de la Dumnezeu crezi că aduc aceste cuvinte încă de aici celor ce 
vieţuiesc aşa ? Şi lucru minunat şi de mirare e că aceia care grăiesc aşa 
de noi se desprind îndată de înşelăciune şi vin la adevăr. Şi este lămurit 
oricui cîtă îndrăznire Ie va prilejui şi dincolo celor care aici sînt pri¬ 
cina unor astfel de cuviinţe ! 

Ştiind, dar, că sîntem răspunzători şi de folosul şi de vătămarea se¬ 
menilor noştri, să ne rînduim aşa viaţa noastră, ca nu numai nouă să 
ne fim de ajuns, ci ca să fim temei de învăţătură şi celorlalţi, pentru ca 
şi aici să atragem asupra noastră ajutor mult de la Dumnezeu, iar în 
veacul ce va să fie să ne bucurăm din belşug de iubirea de oameni a iui 
Dumnezeu, cu harul şi cu îndurările Unuia-Născut Fiul Său, cu Care Ta¬ 
tălui, împreună cu Sfîntul Duh, slavă, putere şi cinste, acum şi pururea 
şi în vecii vecilor, Amin. 



Sfîntul Toan (îtirA <lr Aur 

«Şi a zis Dumnezeu: «Să facem om după chipul Nostru 
şi după asemănare şi să stăpînească peştii mării şi păsările 
cerului şi dobitoacele şi fiarele şi tot pămîntul şi toate vietăţile 

care se tîrăsc pe pămînt» 1 


I 


Haide să pun şi astăzi înaintea dragostei voastre cele citite adi¬ 
neaori, pentru că aţi ascultat ieri cu mult drag cuvintele mele, rugîn- 
du-vă mai întîi să fiţi cu mare luare aminte la cele ce spun şi să păs¬ 
traţi în mintea voastră cele ce am grăit mai înainte, ca să nu-mi fie za¬ 
darnică şi fără de rost atîta osteneală. Strădania mea este ca voi să cu¬ 
noaşteţi bine puterea cuvintelor Scripturii, în aşa fel ca să nu le cu¬ 
noaşteţi numai voi, ci să fiţi şi dascălii altora, ca să puteţi, după cum 
spune fericitul Pavel, să vă zidiţi unul pe altul 2 . Că de propăşiţi în Dom¬ 
nul şi aveţi spor în învăţătura celor duhovniceşti, mă bucuraţi şi pe mine 
mult. Aceasta-mi este toată fericirea ! Aceasta mi-i cea mai mare sărbă¬ 
toare ! «Care este nădejdea noastră sau bucuria sau cununa laudei noas¬ 
tre? spune Pavel. Oare nu şi voi 3 şi sporul vostru după Dumnezeu?» 
Fiecare dascăl cînd vede că şcolarii lui ţin bine minte învăţăturile date 
şi că dau roadă prin fapte, le predă cu mai mult drag mai departe în¬ 
văţăturile. Aşa şi eu ; cu cit vă văd cu mintea mai trează, cu dorul în¬ 
mulţit şi cu mintea înaripată, cu atît sînt mai plin de rîvnă în a vă pune 
înainte mai din belşug învăţătura. Cu cît văd că cresc mai mult în voi 
apele acestea duhovniceşti, cu atît creşte şi în mine izvorul pentru zidi¬ 
rea voastră şi pentru folosul sufletesc. Aici nu se intîmplă ce se în- 
tîmplă de obicei cu banii. Acolo, cel care dă vecinului bani îşi micşo¬ 



rează averea şi cu cît dă mai mult cu atît îşi împuţinează mai mult avu¬ 
ţia ; aici cu totul dimpotrivă ? atunci mai cu seamă îmi creşte avuţia, 
atunci îmi sporeşte mai mult această bogăţie duhovnicească, atunci cînd 
o revărs din belşug celor ce vor să se adape din această învăţătură. 


t. Fac., 1, 20. 

2 . I i es., r,. 11. 
li. I Ies. IU 


J 

Aşadar, pentru că lucrul acesta lml este inie temei de şi mai mulţii 
bogăţie şi avere, iar voi slnteţi nesăturaţi de această duhovnicească 
hrană, haide să vedem ce ne învaţă astăzi fericitul Moise prin cele ci¬ 
tite, dar, mai bine spus, ce ne grăieşte harul Duhului, nouă tuturora, prin 
limba acestuia. 

«Şi a zis Dumnezeu: «Sd iacem om după chipul Nostru şi după ase¬ 
mănare» 4 . 

Să nu trecem, iubiţilor, cu uşurinţă pe lingă cele spuse, ci să cerce¬ 
tăm fiecare cuvânt, să ne coborîm în adînc spre a descoperi puterea as¬ 
cunsă în aceste scurte cuvinte. Da, cuvintele sînt puţine, dar mare e 
comoara ascunsă în ele şi se cuvine ca acei cu mintea trează şi sînt eu 
luare aminte să nu se oprească la suprafaţa lor. Cei care caută aur, 
această comoară materială, nu sapă numai la suprafaţă, nici nu caută 
aurul numai acolo, ci cînd se coboară în adâncul pământului, atunci sapă 
sînurile pămîntului şi aşa, cu măiestria lor, despart aurul de pămînt şi, 
după multă osteneală, adeseori abia de pot găsi o fărîmă de aur. Aici nu-I 
aşa. Osteneala e mai mică, iar averea nespusă. Aşa sînt toate cele du¬ 
hovniceşti. 


Să nu fim dar mai răi ca aceia care se dau în vînt după cele mate¬ 
riale, ci să căutăm şi noi comoara aceasta duhovnicească, ascunsă în 
cuvintele acestea ! Să vedem mai întîi ce e nou şi nemaiauzit în ele şi 
pentru ce s-a folosit de cuvinte atît de schimbate acest fericit profet, dar 
mai bine spus, iubitorul de oameni Dumnezeu, Care grăieşte prin profet şi 
spune : «Sd facem om după chipul Nostru şi după asemănare». Mai îna¬ 
inte, după ce a făcut cerul şi pământul, L-am auzit spunând : «Să se facă 
lumină» 5 ; şi: «Sd se facă tărie în mijlocul apei» 6 ; şi «Sd se adune apa 
într-o adunare şi să se arate uscatul » 7 ? şi: «Sd scoată apele tîrîtoarc 
cu suflete vii» 8 . Ai văzut că numai cu cuvântul şi cu porunca a făcut 
toată zidirea creată în cinci zile ? Uită-te cită deosebire astăzi în cu¬ 
vinte ! N-a mai spus : «Să se facă om». 

— Dar ce ? 

— «Sd facem om după chipul Nostru şi după asemănare». 

4. Fac., 1, 26. 

5. Fac., 1, 3. 

6. Fac., 1, 6. 

7. Fac., 1, 9. 

8. Fac., 1, 20. 

— Caro este lucrul nou? Care este lucrul nemaiauzit? Cine este, 
oare, Creatorul acesta Caro are nevoie să se sfătuiască atîta şi să gîn- 
tlească atîta ca să facă pe om ? 

— Să nu rămîi uimit, iubite I Omul este mai de preţ decît toate fiin¬ 
ţele văzute ! Pentru el, Dumnezeu a adus la fiinţă pe toate acestea : ce¬ 
rul, pămîntul, marea, soarele, luna, stelele, tîrîtoarele, dobitoacele, toate 
vietăţile necuvîntătoare. 

— Dar pentru ce, dacă omul este mai de preţ decît toate, pentru ce 
a fost făcut pe urmă ? 

•— Pentru o pricină foarte dreaptă. După cum atunci cînd are să vină 
un împărat într-un oraş este nevoie să meargă înainte însoţitorii şi toţi 
ceilalţi, ca să pregătească palatul împărătesc şi aşa intră împăratul în 
palat, în acelaşi chip şi acum. Vrînd Dumnezeu să-l pună pe om peste 
toate cele de pe pămînt ca împărat şi stăpînitor, i-a zidit mai întîi această 
locuinţă frumoasă, lumea ; şi numai după ce a fost gata totul l-a adus 
pe om, ca să o stăpînească. Ne arată Dumnezeu, chiar prin fapte, cît de 
mult preţuieşte această fiinţă. 

Dar să întrebăm pe iudeu şi să vedem ce spune ! Cui au fost adre¬ 
sate cuvintele : « Să facem om după chipul Nostru» ? Scrierea, în care se 
găsesc cuvintele acestea, este a lui Moise, în care iudeii spun că cred, 
dar nu cred ; precum zice şi Hristos : «Dacă aţi crede in Moise, aţi Crede 
şl în Minc» 9 . Da, ei au scrierile lui Moise, dar noi avem înţelesul lor. Cui 
au fost adresate cuvintele : «Să facem om» ? Cu cine se sfătuieşte Stă- 
pînul ? Nu pentru că are nevoie de sfat şi de gînduri —• Doamne fereşte ! 
— ci pentru că vrea, sub înfăţişarea cuvintelor, să arate cinstea covîrşi- 
toare ce o dă omului pe care avea să-l creeze. Ce spun, dar, iudeii, care 
au încă voal pe inimile lor şi nu vor să înţeleagă nimic din cele scrise în 
Scriptură ? Ei spun că aceste cuvinte au fost adresate îngerului sau ar¬ 
hanghelului. Ce nebunie ! Ce mare neruşinare ! Cum poţi gîndi, omule, 
ca Stăpînul să se sfătuiască cu îngerul, Creatorul cu creatura ? Nu le 
este îngăduit îngerilor să stea la sfat cu Dumnezeu ; datoria lor e să stea 
drept înaintea lui Dumnezeu şi să-L slujească. Şi, ca să afli «sta, ascultă 
pe marele glăsuitor Isaia, care spune despre cele mai înalte puteri înge¬ 
reşti : «Am văzut heruvimii stînd în dreapta lui Dumnezeu şi serafimii; 
şi-şi acopereau feţele lor şi picioarele cu aripile» 10 . îşi acopereau feţele, 
pentru că nu puteau îndura lumina fulgerătoare a lui Dumnezeu ; şi stă¬ 
teau înaintea Lui cu multă frică şi cu cutremur. Creaturile lucrul acesta 
trebuie să-l facă, să stea drept înaintea Stăpînului. 

9. loan, !>, 46. 

10. Isaia, 0, 2. 

III 

Dar iudeii nu înţeleg nimic din cuvintele Scripturii şi grăiesc ce le 
trece prin minte. 

Deci după ce am spulberat pălăvrăgeala lor, se cuvine să învăţăm pe 
fiii Bisericii adevărul spuselor Scripturii. 

Cine este, dar, Acela, Căruia Dumnezeu I-a zis : «Să îacem om» ? 
Cine altul decît «îngerul de mare sfat, Sfetnicul minunat, Domn puter¬ 
nic, Domnul păcii, Părintele veacului ce va să fie» u , Unul-Născut Fiul 
lui Dumnezeu, Cel de o fiinţă cu Tatăl, prin Care s-au adus toate la fi¬ 
inţă ? Lui I-a spus : «Să facem om după chipul Nostru şi după asemănare». 
Cuvintele acestea dau o lovitură de moarte şi celor care gândesc ca 
Arie 12 . N-a spus poruncitor : «Fă», ca unui inferior, sau ca unuia mai 
mic după fiinţă, ci ca unuia care este de aceeaşi cinste : «Să facem». 
Şi cuvintele celelalte arată identitatea de fiinţă : «Să facem, spune Dum¬ 
nezeu, om după chipul Nostru şi după asemănare». 

Dar la auzul acestor cuvinte se năpustesc alţi eretici, care pîngăresc 
dogmele Bisericii şi zic : «Iată, a spus : «După chipul Nostru». Şi vor să 
spună că Dumnezeu are chip de om. Dar cea mai mare nebunie este să 
cobori la chip omenesc pe Cel fără de formă, fără de chip, neschimbător 
şi să dai Celui fără de trup forme şi mădulare ! Poate fi, oare, o nebunie 
asemenea aceleia să nu vrei să cîştigi din învăţătura Scripturilor insu¬ 
flate de Dumnezeu, ci dimpotrivă să vrei să te vatămi cu ele ? Aşa fac 
cei bolnavi şi cei care au vederile ochilor slabe. După cum aceştia se 
feresc de lumina soarelui din pricina bolii lor de ochi, iar cei bolnavi nu 
se ating nici de mîncărurile cele mai sănătoase, tot aşa şi cei bolnavi 

11. Isaia, 9, 6. 

12. Arie s-a născut în Libia pe la mijlocul secolului al doilea ; a fost ucenic 
al preotului Lucian din Antiohia şi al ereticului Pavel din Samosata. Stabilit în 
Alexandria, s-a amestecat, laic fiind, în schisma meletiană ; întors în sînul Bisericii, 
este hirotonit diacon de episcopul Petru al Alexandriei (-J-311). Datorită talentului său 
oratoric şi culturii sale filosofice reuşeşte să fie numit de episcopul Ahila (311—312) 
preot la cea mai de vază biserică din Alexandria. Pe la 315, sub'episcopul Alexandru 
(312—328), Arie a început să răspîndească, prin predici si scrieri, învăţăturile lui 
eretice. A fost condamnat în 318 de un sinod local din Alexandria, iar în 325 de în- 
tîiul sinod ecumenic. Arie, însă, prin legăturile pe care le avea la curtea imperială, 
reuşeşte să determine pe împăratul Constantin cel Mare (-j-337) să exileze pe episcopul 
Alexandriei, sfîntul Atanasie cel Mare (f 375) şi să hotărască primirea lui.Arie în Bi¬ 
serică. Dar în ajunul duminicii în care urma să aibă loc primirea oficială, degetul lui 
Dumnezeu l-a lovit şi a murit într-un closet public din Constantinopole. — După în¬ 
văţătura lui Arie, Cuvîntul nu este veşnic ; a fost un timp cînd nu era ; a fost făcut 
din nefiinţă; deci existenţa Lui are început. Este Fiu al lui Dumnezeu numai prin 
har, aşa cum au fost şi drepţii; nu este Dumnezeu adevărat, ci străin de Dumnezeu şi 
întru totul neasemănător Tatălui; este o creatură, care, crescînd în har şi merite, a 
ajuns vrednic de a fi slăvit. A fost creat pentru două scopuri : să creeze lumea şi să 
mîntuie pe oameni. Pentru a mîntui pe oameni, Cuvîntul S-a întrupat, dar a luat un 
trup fără suflet, căci Cuvîntul a luat locul sufletului. 

cu sufletul şi orbi Ui ml iile nu pot căuta la lumina adevărului. Tocmai 
He aceea noi să ne plinim daloria noastră şi să le întindem mînă de aju¬ 
tor, vorbindu-le cu multă blîndeţe. Şi fericitul Pavel ne îndeamnă la fel, 
zicînd : «Să povăţuim cu blîndeţe pe cei ce stau împotrivă, că doar le 
va da Dumnezeu pocăinţă spre cunoaşterea adevărului şi se vor trezi 
din cursa diavolului, prinşi fiind de el, pentru a-i face voia» 13 . Vezi că 
îi arată cu cuvîntul că sînt cufundaţi ca într-o beţie ? Cuvîntul «se vor 
trezi» arată că stăteau cufundaţi jos undeva. Şi iarăşi, prin cuvintele : 
«prinşi fiind de diavol», aproape că vrea să spună că sînt prinşi în 
mreaja diavolului. Ne trebuie multă blîndeţe şi îndelungă răbdare ca sa-i 
putem smulge şi scoate din cursele diavolului. Să le spunem : «Treziţi-vă 
puţin, uitaţi-vă la lumina dreptăţii, gîndiţi-vă la înţelesul adevărat al 
cuvintelor !» 


Da, după ce Dumnezeu a spus : «Să facem om după chipul Nostru 
şi după asemănare», nu S-a oprit aici, ci, prin cuvintele ce le-a adăugat, 
ne arată ce înţeles trebuie să dăm cuvîntului «chip». 


«Şi să stăpînească peste peştii mării şi păsările cerului şi peste 
toate tîrîtoarele care se tîrăsc pe pămînt» 14 . 

Deci prin cuvîntul «chip» trebuie înţeles stăpînire şi nimic altceva, 
că Dumnezeu l-a creat pe om ca să fie stăpîn peste toate cele de pe pă¬ 
mînt ; şi nimic nu este pe pămînt mai mare decît el, ci toate sînt sub stă¬ 
pânirea lui. 


IV 

Iar dacă şi după ce le-am explicat adevăratul înţeles al cuvintelor, 
ereticii tot se îneăpăţînează să spună că cuvîntul «chip» înseamnă 
«formă», atunci să le grăim aşa : Atunci nu numai bărbatul, ci şi femeia 
este după « chipul» lui Dumnezeu, că amîndoi au aceeaşi «formă». Dar 
explicaţia aceasta nu are raţiune. Ascultă pe Pavel, care spune : « Băr¬ 
batul nu e dator să-şi acopere capul, pentru că este chip şi slavă a lui 
Dumnezeu ; iar femeia este slavă a bărbatului» 15 . Bărbatul stăpîneşte, 
femeia se supune, aşa cum dintru început i-a spus Dumnezeu femeii : 
«Către bărbatul tău întoarcerea ta şi el te va stăpîni» 16 . Aşadar întrucît 
cuvîntul «chip» are înţeles de «stăpînire» şi nu de «formă», şi omul stă¬ 
pîneşte pe toate, iar femeia se supune, pentru aceea spune Pavel despre 
bărbat că este chip şi slavă a lui Dumnezeu, pe cînd femeia este slavă a 



13. II Tim., 2, 25—26. 

14. Fac., 1, 26. 

15. I. Car.. 11,7. 

16. Fac., 3, 16. 

bărbatului. Dacă ar fi vorbit riospro forma lor, nu i-ar fi despărţit, pen¬ 
tru că aceeaşi formă ar(> ţii bărbatul şl femela. 

Ai văzut cît de puternic a ieşit adevărul la lumină, că nu le mai ră- 
mîne celor ce grăiesc cu neruşinare nici un cuvînt de apărare ? Dar cu 
toate că aşa stau lucrurile să nu încetăm a ne purta cu ei cu îndelungii 
răbdare «că doar Ie va da Dumnezeu pocăinţă spre cunoaşterea adevă¬ 
rului» 17 . Să nu stăm de piatră. Să ne purtăm cu ei cu multă blîndeţe, 
poate că îi vom putea smulge din înşelăciunea diavolului. Iar, dacă vroi, 
să le astupăm iarăşi gura cu fericitul Pavel, care grăieşte aşa locuitorilor 
Atenei: «JVu trebuie să socotim că Dumnezeirea este asemenea aurului 
sau argintului sau pietrei sau ciopliturii meşterului şi gindului omului» ,H . 
Ai văzut pe înţeleptul dascăl cu cîtă precizie le-a spulberat toată înşelă¬ 
ciunea ? A spus că Dumnezeirea se deosebeşte de om nu numai în ce 
priveşte forma trupească, dar nici gândirea omului nu-i în stare să-şi în¬ 
chipuie cum e Dumnezeirea. Spuneţi-le necontenit aceste lucruri ! Nu 
încetaţi a face tot ce stă în puterea voastră, doar-doar se vor pleca, doai - 
doar vor vrea să caute la adevăr. 

Da, să nu încetaţi a le vorbi lor cu multă blîndeţe şi precizie, iar pe 
voi vă rog să ţineţi cu scumpătate dogmele Bisericii, fără să amestecaţi 
înlănţuirea celor spuse ; iudeilor să le grăiţi ca pentru ei, arătîndu-le că 
la facerea omului Dumnezeu n-a grăit către una din puterile slujitoare, 
ci către însuşi Unul-Născut Fiul lui Dumnezeu ; celor care gîndesc ca 
Arie, iarăşi să le dovediţi cu cuvintele Scripturii că Fiul este de aceeaşi 
cinste cu Tatăl; iar celor care-şi închipuie că Dumnezeirea are formă 
omenească să le puneţi în faţă cuvintele fericitului Pavel. Smulgeţi pe 
de o parte învăţăturile nesănătoase şi pierzătoare de suflet, care au cres¬ 
cut ca nişte neghine în învăţăturile Bisericii, iar pe de altă parte stră- 
duiţi-vă să ţineţi cu tărie învăţăturile cele binecredincioase. Vreau şi 
mă rog ca toţi sa ţineţi loc şi de dascăli şi să nu fiţi numai ascultători 
ai spuselor mele ; să le duceţi şi altora, să-i pescuiţi pe cei ce sînt încă 
rătăciţi şi să-i aduceţi pe calea adevărului, după cum spune Pavel : «Să 
vă zidiţi unul pe altul» 19 ; şi «Lucraţi cu frică şi cu cutremur la mln- 
tuirea voastră» 20 . Aşa, Biserica îşi va spori mulţimea credincioşilor, iar 
voi avînd multă grijă de mădularele voastre, de semenii voştri, vă veţi 
bucura de mai mult ajutor de sus. 

17. II Tim., 2, 25, 

18. Fapte, 17, 29. 

19. I Tes., 5, 19. 

V 

Dumnezeu nu vrea ou un creştin să se mulţumească numai cu min¬ 
tii i rea lui, ci să zidească şi pe alţii, nu numai prin învăţătură, ci şi prin 
viaţa şi purtarfea sa. Nimic nu îndeamnă pe cineva pe calea adevărului 
ca viaţa curată. Oamenii nu se uită atît la ce spunem noi, cit la ce fa¬ 
cem noi. Şi ca să vezi că lucrurile aşa stau, iată ! Chiar dacă am filosof a 
noi de nenumărate ori cu cuvîntul şi am vorbi despre supunerea la voia 
lui Dumnezeu, dar dacă atunci cînd se iveşte prilejul nu arătăm prin 
fapte ce am spus, nu foloseşte atît cuvîntul nostru, cit vatămă fapta ţ 
dar dacă şi înainte de a vorbi şi după ce am vorbit arătăm prin faptă 
că ne supunem voii lui Dumnezeu, sîntem crezuţi cînd dăm sfatul, pentru 
că împlinim cu fapta ce sfătuim. Hristos pe aceştia i-a fericit, spunînd : 
«Fericit cel ce face şi învaţă» 21 . Uită-te că întîi a pus fapta, apoi învă¬ 
ţătura. Cînd fapta merge înainte, chiar dacă nu urmează învăţătura, 
fapta e de ajuns să înveţe mai puternic decît glasul pe cei ce o văd. Asta 
să urmărim totdeauna, ca să învăţăm întîi cu fapta şi apoi cu cuvîntul, 
e>a să nu auzim şi noi de la Pavel: «Tu care înveţi pe altul pe tine nu 
te înveţi ?» 22 Cînd sfătuim pe cineva să facă vreo faptă bună să ne 
străduim să facem noi mai întîi fapta aceea, ca să dăm sfatul cu mai 
multă îndrăznire. Toată grija noastră să ne fie pentru mîntuirea sufle¬ 
tului, cum am putea înfrîna săltările trupului, ca să postim cu adevărat, 
adică să ne oprim de la rele. Acesta e postul. Că pentru aceasta ne 
oprim de la bucate, ca să înfrînăm tăria trupului, să facem calul uşor de 
strunit. Se cuvine ca acela care posteşte mai înainte de toate să-şi înfrî- 
noze mînia, să fie învăţat să fie bun şi blînd, să aibă inima zdrobită, să 
smulgă din minte gîndurile poftelor celor rele, să aibă înaintea ochilor 
ochiul cel neadormit al lui Dumnezeu şi scaunul cel drept de judecată ; 
să fie mai presus de bani, să fie darnic atunci cînd face milostenie şi să 
izgonească din sufletul său orice răutate faţă de semenul său. Acesta e 
adevăratul post, după cum spune şi Isaia, vorbind din partea lui Dum¬ 
nezeu : *Nu acest post am ales Eu, zice Domnul ; de ţi-ai îndoi ca un cerc 
grumazul tău, de ai aşterne sub tine sac şi cenuşă, nici aşa nu veţi chema 
post primit, zice Domnul» 23 . 

— Dar spune-mi, care post ? 

21. Matei, 5, 19. 

22. Rom., 2, 21. 

23. Isaia , 58, 5. 









OMILII LA FACERE 


105 


— «Dezleagă învoielile cele făcute cu sila 2 *, frînge cu cel llămînd 
plinea ta, adu în casa ta pe săracul fără adăpost» 25 . «Şi dacă vei face 
asta, spune mai departe Dumnezeu, « atunci va ieşi dimineaţa lumina ta 
şi sănătatea ta va înflori» 26 . 

VI 

Ai văzut, iubite, care este adevăratul post ? Aşa să postim şi să nu 
gîndim fără rost ca foarte mulţi, care mărginesc postul la atîta numai că 
stau nemîncaţi pînă seara. Nu ni se cere atîta nouă, ci ca împreună cu 
oprirea de la mîncăruri să ne oprim şi de la faptele care ne vatămă şi 
să ne dăm multă sîrguinţă pentru săvîrşirea faptelor celor duhovniceşti.. 
Cel care posteşte trebuie să fie smerit, liniştit, blînd, dispreţuitor al sla¬ 
vei vieţii de aici. Cum a dispreţuit trupul, aşa se cuvine să dispreţu¬ 
iască şi slava, deşartă şi să se uite numai la Acela Care cercetează ini¬ 
mile şi rărunchii 27 ; să se roage cu toată sîrguinţă, să se mărturisească 
lui Dumnezeu şi să se ajute după putere prin facerea de milostenii. 
Această poruncă de a face milostenii, da, aceasta mai cu seamă, poate să. 
ne şteargă toate păcatele, să ne smulgă din focul gheenii ; numai să fa¬ 
cem milostenia din belşug, şi nu de ochii oamenilor. Dar pentru ce spun 
eu : Nu de ochii oamenilor ? Dacă sîntem oameni cu judecată ar trebui 
să facem această faptă bună numai pentru ea însăşi şi pentru dragostea 
de cei de o fire cu noi, nu pentru răsplăţile făgăduite de Stăpînul. Dar 
pentru că nu ne putem urca cu mintea pînă la atîta înălţime, măcar pen¬ 
tru răsplata de la Dumnezeu să facem milostenie ; să nu urmărim deloc 
slavă de la oameni, pentru ca nu cumva să facem şi cheltuieli şi să fim 
lipsiţi şi de răsplată. Să ou căutăm numai asta cînd facem milostenia, ci 
şi cînd facem orice faptă bună ; să nu o facem de dragul laudei de la oa¬ 
meni. Că n-avem nici un folos nici de postim, nici de ne rugăm, nici de 
facem milostenie, nici de săvîrşim vreo altă faptă bună, dacă nu o fa¬ 
cem numai pentru Acela Care ştie şi cele tainice şi cele ce se află în 
adîncul cugetului nostru. Dacă aştepţi, omule, răsplată de la Acela, pen¬ 
tru ce mai vrei să fii lăudat de oameni ? Dar pentru ce spun eu lăudat ? 
De multe ori oamenii nu ne laudă, ci ne pizmuiesc. Sînt unii aşa de răi, 
că întorc pe dos şi faptele cele bune făcute de noi. Şi acum te întreb : 
Pentru ce ţii atît de mult la judecata lor stricată ? Ochiului celui neador¬ 
mit nu-i este tăinuită nici una din faptele noastre ; gîndindu-ne la 
aceasta, trebuie să ne rînduim cu atîta grijă viaţa noastră, că nu dupăi 

24. Isaia, 58, 6. 

25. Isaia, 58, 7. 

26. Isaia, 58, 8. 

27. Ps„ 7, 10. 

multă vreme vom tln socoteai*! şl de cuvintele şi de faptele şi chiar de 
gîndurile noastre. Să nu dispreţuim, dar, mîntuirea noastră. Nimic nu 
este egal virtuţii, iubitule ! In veacul ce va să fie virtutea ne scoate din 
gheenă şi ne dăruieşte desfătarea împărăţiei cerurilor, iar în veacul de 
acum ne face să fim mai presus de cei ce uneltesc în zadar şi fără rost 
împotriva noastră ; ne face mai puternici nu numai faţă de oameni, ci 
şi faţă de demoni şi de duşmanul mîntuirii noastre, diavolul. Cu ce poate 
fi egală virtutea, cînd face pe cei ce o practică să fie mai presus nu 
numai de oamenii vicleni, ci chiar şi de demoni ? A fi virtuos înseamnă a 
dispreţui toate cele omeneşti, a te gîndi în fiecare clipă la cele viitoare, a 
nu rămîne uimit de nimic din cele de aici, ci dimpotrivă a şti că toate 
cele omeneşti sînt umbră şi vis, dacă nu chiar mai puţin decît atît. A fi 
virtuos înseamnă a sta ca un mort faţă de lucrurile din viaţa aceasta ; şi 
ca un mort, aşa de nesimţitor să fii faţă de cele ce vatămă mîntuirea su¬ 
fletului. A fi virtuos înseamnă să trăieşti numai pentru cele duhovniceşti 
şi numai pe acelea să le săvîrşeşti, precum zice şi Pavel: «Nu mai tră¬ 
iesc eu, ci Hristos trăieşte în mine» 2S . 

Aşadar şi noi, iubiţilor, ca unii ce ne-am îmbrăcat în Hristos, aşa 
să lucrăm toate, ca să nu întristăm Duhul cel Sfînt. Cînd sîntem tulburaţi 
de patimi sau de pofte rele sau de ură sau de mînie sau de invidie, să ne 
gîndim la Cel ce locuieşte în noi şi să alungăm departe de noi nişte gîn- 
duri ca acestea'. Să ne ruşinăm de covîrşitorul har dat nouă de Dumne¬ 
zeu ? să înfrînăm toate patimile trupului, ca, luptînd după lege 29 în 
această scurtă şi trecătoare viaţă, să fim învredniciţi de acele mari cu¬ 
nuni în ziua aceea ce va să fie, ziua cea înfricoşătoare nouă, celor pă¬ 
cătoşi, dar dorită celor îmbrăcaţi cu virtutea, şi să fim învredniciţi de 
acele nespuse bunătăţi, cu harul şi iubirea de oameni a Domnului nos¬ 
tru Iisus Hristos, cu Care Tatălui, împreună cu Sfîntul Duh, slavă, putere 
şi cinste, acum şi pururea şi în vecii vecilor, Amin. 

în continuare la cuvintele : «Să facem om după chipul Nostru » 1 
şi către cei ce spun : «Pentru ce au fost create fiarele ?» 
şi : «Ce folos avem că au fost aduse la fiinţă ?» 

Dar mai cu seamă chiar aceasta arată şi cinstea dată omului 
şi nespusa iubire de oameni a lui Dumnezeu 

I 

Plugarii cei harnici, cînd văd cîmpul arat adine şi gras, aruncă din 
belşug seminţele, îl îngrijesc necontenit şi mult, îl cercetează în fie¬ 
care zi, ca nu cumva buruienile, care-i pot vătăma semănăturile, să-i ză¬ 
dărnicească mai dinainte toată osteneala. Tot aşa şi eu, cînd văd dorul 
vostru cel duhovnicesc şi dragostea voastră mare de ascultarea predi¬ 
cilor mele, mă străduiesc în fiecare zi să semăn în sufletele voastre ideile 
dumnezeieştilor Scripturi, arătîndu-vă şi învăţăturile care pot vătăma 
sămînţa aceasta duhovnicească, ca să nu cuprindă, nici să tulbure în¬ 
văţătura sănătoasă a dogmelor cu vătămarea celor ce încearcă să in¬ 
troducă în învăţăturile Bisericii gîndurile lor. Datoria voastră este, deci, 
să păstraţi cu grijă cele ce v-am încredinţat, să le ţineţi minte fără de 
greşeală, ca să puteţi urmări cu uşurinţă şi cele ce vă voi mai spune. 
Dacă eu nu cobor acum în adîncimile ideilor Scripturii, iar dacă voi nu 
vă încordaţi mintea, acum cînd e post, cînd mădularele ne sînt uşoare 
pentru înot, iar privirea minţii mai pătrunzătoare, cînd nu ne tulbură 
iureşul rău al petrecerilor, iar duhul e mai treaz ca să nu fie înăbuşit, 
apoi cînd voi putea face asta ? Gînd sînt petreceri, beţii, îmbuibarea pîn- 
tecelui şi celelalte rele care se nasc de aici ? Oare nu vedeţi că cei care 
vor să găsească pietrele preţioase din mare nu stau sus pe ţărm, nici nu 
numără valurile, ca aşa să le găsească, ci se coboară chiar în adîncul 
mării, se coboară, ca să spun aşa, în înseşi sînurile adîncului, ca astfel 
să găsească ce urmăresc ? Şi ce mare folos poate aduce vieţii noastre 
găsirea pietrelor acelora ? Dare-ar Dumnezeu să nu aducă vătămare 
mare şi pagubă multă ! De aici se nasc mii şi mii de rele ; din înnebuni- 

rea (lupii averi, din furia după bani. ŞI cu toate că se naşte din acelea 
allta pagubă, totuşi cei care se îndeletnicesc cu aceste meserii nu pre¬ 
getă a le face. Se expun primejdiilor, îndură oboseală multă, ca să poată 
găsi ce caută. Cu dumnezeieştile Scripturi, cu aceste pietre preţioase şi 
duhovniceşti nu este aşa, nu vezi nici primejdie, iar oboseala nu e mare, 
dar cîştigul nespus ; numai să facem cu tragere de inimă tot ce ne stă 
în putinţă. Harul lui Dumnezeu e gata şi caută pe cei ce vor să-l pri¬ 
mească din belşug. Aşa e Stăpînul nostru; cînd vede că sufletul ni-i 
treaz şi dorul clocotitor, ne dă cu îmbelşugare bogăţia Lui, depăşind prin 
dărnicia Lui cererea ce I-o facem. 


II 

Ştiindu-le, dar, pe acestea, iubiţilor, să ne curăţim cugetul de lucru¬ 
rile cele lumeşti; şi lărgindu-vă latul minţii voastre, primiţi cu multă 
tragere de inimă cele date de Duhul, ca întocmai ca un pămînt gras şi ro¬ 
ditor să înmulţiţi seminţele aruncate, ca să faceţi unul o sută, altul şai¬ 
zeci, iar altul treizeci 2 . 

Aţi auzit în zilele trecute de înţelepciunea nespusă a Celui Ce a zi¬ 
dit toate cele văzute, că le-a adus pe toate acestea la fiinţă numai cu 
voinţa şi cuvîntul. A spus : «Să se facă» şi s-au făcut ; îndată au fost 
aduse pe lume toate stihiile ; a fost de ajuns cuvîntul ca să fie făcute 
toate ; nu pentru că era cuvînt, ci pentru că era cuvînt al lui Dumnezeu. 
Vă aduceţi aminte de cele spuse de mine celor ce susţin că toate cele 
din lume s-au făcut dintr-o materie preexistentă, încereînd să introducă 
în învăţăturile Bisericii flecărelile lor. Aţi aflat, apoi, pentru ce a făcut 
cerul desăvîrşit, iar pămîntul fără formă şi netocmit. Şi v-am spus atunci 
că pentru două pricini: una, ca să nu punem la îndoială puterea Stăpî- 
nului, socotind că din pricina slăbiciunii puterii Sale a făcut pămîntul 
aşa, odată ce cunoaştem din creaţia stihiei celei mai bune, a cerului 
adică, puterea Sa ,- a doua este aceasta ; pămîntul ne este şi mamă şi 
hrănitor ; din el ne hrănim, din el avem celelalte desfătări şi în el ne în¬ 
toarcem iarăşi; pămîntul ne este şi patrie şi mormînt f deci, ca nu cumva 
trebuinţa mare ce-o avem de el să ne facă să gîndim lucruri mari despre 
pămînt, Dumnezeu ne-a arătat la început pămîntul fără formă, ca să ne 
învăţăm şi prin fapte, că nu firii pământului se datoresc toate cele spuse 
mai sus, ci puterii Celui Ce l-a adus la fiinţă. Aţi aflat iarăşi că a despăr¬ 
ţit apele, aducînd la fiinţă tăria aceasta văzută ; aţi văzut animalele cele 
însufleţite, pe care le-au dat apele şi pămîntul. 

Nu în zadar, nici fără do rost simt silit să repet şi să spun acum a 
doua oară acestea dragostei voastre / pe de o parte ca acelora ce le-au 
ascultat să le fie pricină a le ţine mai bine minte, iar pe de altă parte ca 
acelora ce n-au fost atunci de faţă să le fie îndestulătoare învăţătura de 
acum, ca să*nu aibă vreo pagubă, pentru că n-au fost atunci aici. Că şi 
părinţii, care-şi iubesc copiii, păstrează mîncare copiilor care au lipsit de 
la masă, pentru ca atunci cînd vin la masă păstrarea mâncării să le mîn- 
gîie absenţa. De aceea şi eu, cînd vă adunaţi aici cu toţii, mă îngrijesc 
de voi ca de propriile mele mădulare. Socotesc propăşirea voastră du¬ 
hovnicească slavă a mea ; de aceea doresc ca toţi să fiţi desăvîrşiţi şi 
plini de fapte bune spre slava lui Dumnezeu, spre numele bun al Bise¬ 
ricii şi spre lauda mea. 

Dacă nu vi se pare că vă plictisesc, haide să amintesc dragostei 
voastre pe scurt cele ce v-am spus ieri. Aţi văzut deosebirea dintre cre¬ 
area făpturilor şi facerea omului; aţi auzit de cită cinste a învrednicii 


Dumnezeu pe începătorul neamului nostru că, chiar la facerea lui, a arătat 
prin înseşi cuvintele întrebuinţate — prin cuvinte potrivite, negreşit 
— cinstea celui ce avea să fie făcut, spunînd : «Să facem om, după chipul 
Nostru şi după asemănare » 3 . Aţi aflat atunci ce înţeles are cuvîntul 
«chip» ; că el nu înseamnă asemănarea omului cu Dumnezeu după fiinţă, 
ci asemănarea cu El în ce priveşte stăpînirea ; nu în ce priveşte chipul 
formei, ci în ce priveşte stăpînirea ; de aceea a şi adăugat : «Să stăpî- 
nească peşti mării şi păsările cerului şi fiarele şi Vuitoarele pămintului» '. 


III 


Dar la auzul acestor cuvinte sar paginii şi spun că nu găsesc adevăr 
în cuvintele acestea pentru că nu stăpînim noi fiarele, cum s-a făgăduit, 
ci ele ne stăpînesc pe noi. 

Aceasta mai ales nu-i adevărat. In ziua de azi, cînd apare omul, fia¬ 
rele o iau îndată la fugă. Iar dacă uneori ne atacă, o fac fie silite de 
foame, fie pentru că noi le atacăm ? aşa că asta se întîmplă din pricina 
noastră, nu pentru că fiarele ne stăpînesc. La fel ca şi cu hoţii ? dacă nu 
ne trândăvim, ci ne înarmăm cînd ne atacă hoţii, atunci lucrul acesta nu 
se datoreşte stăpînirii lor asupra noastră, ci purtării noastre de grijă 
pentru scăparea noastră. 

Sa auzim totuşi cele spuse de Scriptură : «Să facem om după chipul 
Nostru şi după asemănare» 5 . După cum cuvîntul «chip» înseamnă stăpî- 



3. Fac., 1, 26. 

4. Fac., 1, 26. 

5. Fac., 1, 26. 


Jl 

nlre, tot aşa cuvînlul «asemănare» înseamnă ca noi să ajungem, atît 
cit ne stă în puterea noastră omenească, asemenea lui Dumnezeu ,• să ne 
asemănăm adică lui Dumnezeu în ce priveşte bunătatea, blîndetea, vir¬ 
tutea, precum zice şi Hristos : «Fiţi asemenea Tatălui vostru Celui din ce¬ 
ruri» 6 . După cum pe acest pămînt larg şi încăpător sînt unele animale 
blînde, iar altele sălbatice, tot astfel şi pe latul sufletului nostru sînt 
gînduri nesocotite şi dobitoceşti, sălbatice şi pline de cruzime. Pe acestea, 
dar, trebuie să le ţinem în frîu, să le supunem şi să le dăm în stăpînirea 
raţiunii. 

— Dar cum poţi supune un gînd sălbatic ? m-ar întreba cineva. 

— Ce spui, omule ? Supunem leii, le îmblînzim sufletele lor şi te 
îndoieşti dacă poţi îmblînzi sălbăticia unui gînd ? Şi doar la fiare săl¬ 
băticia este firească şi blîndeţea nefirească ; pe cînd la tine dimpotrivă, 
blîndetea este firească, şi nefirească sălbăticia şi cruzimea. Nu vei putea, 
oare, păstra în tine ce e firesc, tu, care scoţi din sufletul unei fiare ce e 
firesc şi pui în el ce e nefiresc ? Ce osîndă nu meriţi, oare ? Şi lucru mai 
minunat şi mai ciudat decît acesta este că atunci cînd e vorba de firea 
leilor mai este altă greutate pe lingă asta : animalul nu are raţiune ; şi 
totuşi de multe ori vedem lei îmblînziţi duşi prin piaţă şi mulţi negustori 
răsplătesc adeseori chiar cu bani pe cei care pot, prin arta şi înţelep¬ 
ciunea lor, îmblînzi fiarele, pe cînd sufletul tău are şi raţiune, are în el 
şi frica de Dumnezeu şi mult ajutor în multe privinţe. Nu-mi veni, deei r 
mie cu scuze şi pretexte ! Este cu putinţă, dacă vrei, să fii şi liniştit şi bun 
şi blînd. «Să facem, spune Dumnezeu, om după chipul Nostru şi după 
asemănare». 

IV 

Dar să ne întoarcem iarăşi la cele de care vorbeam mai înainte. Am 
dovedit în cele spuse mai înainte că omul avea la început stăpînire desă- 
vîrşită peste fiare. Că a spus Dumnezeu : «Să stăpînească peste peştii 
mării şi peste păsările cerului şi peste fiarele şi tiritoarele pămintului» 7 . 
Nici eu n-am să fiu împotrivă că acum ne temem, ne e frică de animale 
şi că nu mai avem stăpînire asupra lor; dar asta nu arată că e minci¬ 
noasă făgăduinţa lui Dumnezeu. La început lucrurile nu stăteau aşa, ci 
fiarele se temeau, tremurau şi se supuneau omului, stăpînul lor. Cînd 
omul a pierdut îndrăznirea din pricina neascultării, i s-a tăiat şi 
stăpînirea. Că toate animalele erau supuse omului, o spune Scriptura. 
Ascultă ! «Şi a adus Dumnezeu la Adam fiarele şi toate necuvîntătoarele, 

(j. Matei, r>, 45. 








OMIt.lt 1.A l'ACr.HF; 



să vadă cc nunii' lc 
el, n-a fugit, ci, ca un sUlpfn, care pune nume robilor de sul) stăpînirea sa, 
aşa a dat şi el nume tuturor fiarelor. *Şi numele pe care l-a dat Adam, 
acela a fost numele animalului» 9 , spune Scriptura. Acesta este semnul 
stăpînirii. Asta e pricina că Dumnezeu vrînd să-i arate lui Adam că e 
stăpîn peste toate cele văzute, i-a dat să pună nume animalelor. Dovada 
aceasta e îndestulătoare să arate că la început animalele nu înfricoşau 
pe om. Dar mai este şi o altă dovadă, nu mai neînsemnată decît aceasta, 
ci chiar cu mult mai puternică. 


i 


pune» \ Clnd Adam a văzut animalele alăturea de 



— Care e dovada ? 


— Vorbirea şarpelui cu femeia. Dacă şarpele l-ar fi înspăimîntat pe 
om, femeia n-ar fi rămas locului la vederea şarpelui, n-ar fi primit sfatul 
lui, n-ar fi vorbit cu el cu atîta linişte, ci îndată ce l-ar fi zărit s-ar fi spăi- 
mîntat şi ar fi fugit. Aşa, însă, vorbeşte şi nu se teme. Nu era pe lume* 
fricos. Dar cînd a intrat în lume păcatul, i s-a luat omului şi cinstea 
şi stăpînirea. Şi după cum se întîmplă cu slugile : slugile cele bune sînl 
frică pentru slugile celelalte, iar slugile rele se tem de cei de o seamă 
cu ei, tot aşa s-a întîmplat şi cu omul. Atîta vreme cît omul avea îndrăz- 
nire înaintea lui Dumnezeu, fiarele se temeau de om ,• dar după ce a pă¬ 
cătuit s-a temut el şi de cea din urmă făptură. Dacă nu primeşti spusele 
mele, dovedeşte-mi că înainte de păcat animalele îl înfricoşează pe om. 
Dar n-ai să poţi. Şi este semn nespus de mare al iubirii de oameni a lui 
Dumnezeu, că a intrat frica în om după căderea lui în păcat. Dacă omul 
ar fi păstrat mai departe cinstea dată lui şi după călcarea poruncii, nu 
s-ar fi sculat uşor din cădere. Dacă oamenii s-ar fi bucurat de aceeaşi 
cinste, fie de ascultau, fie de nu ascultau, s-ar fi învăţat să facă şi mai 
mult rău şi nu s-ar fi depărtat repede de păcat. Dacă acum cînd sînt ame¬ 
ninţări, pedepse şi chinuri, oamenii nu înţeleg să se înţelepţească, ce n-ar 
fi ajuns de n-ar fi fost pedepsiţi pentru păcatele lor ? Deci Dumnezeu, pur- 
tîndu-ne de grijă şi îngrijindu-se de noi, ne-a luat această stăpînire. 


V 

Şi aici uită-mi-te, iubite, la nespusa iubire de oameni a lui Dumne¬ 
zeu ! Adam a nesocotit întreaga poruncă, a călcat întreaga lege ; dar 
Dumnezeu, milostiv fiind şi biruind cu bunătatea greşelile noastre, nu i-a 
luat toată cinstea, nici nu l-a scos din toată stăpînirea, ci a lăsat în afara 
stăpînirii lui numai acele animale care nu-i ajută mult la trebuinţele 



8. Fac., 2, 19. 

9. Fac., 2, 19. 

vieţii; pe animalele de neapărată trebuinţă şi pe cele folositoare şi care 
slujesc mult vieţii noastro, pe acelea le-a lăsat să ne fie supuse şi roabe. 
A lăsat cirezile de boi, ca să arăm, să brăzdăm pămîntul, ca să aruncăm 
seminţele ; a lăsat animalele de povară, ca să ne ajute la ducerea pove¬ 
rilor i ca să ne micşoreze oboseala noastră ■, a lăsat turmele de oi, ca să 
avem cu ce ne face haine ; şi a lăsat şi alte feluri de animale, care ne 
dau mult ajutor. Cînd Dumnezeu l-a osîndit pe om din pricina neascul¬ 
tării, a spus : €În sudoarea feţei tale să-ţi mănînci plinea ta» 10 ; dar pen¬ 
tru ca să nu-i fie sudoarea asta şi osteneala aceasta de nesuferit, i-a uşu¬ 
rat greutatea şi povara sudorii cu o mulţime de animale, care stau într-a- 
jutorul oboselilor şi greutăţilor noastre. Dumnezeu a făcut la fel ca un 
stăpîn iubitor de oameni şi purtător de grijă, care, după ce-şi bate sluga, 
îi tămăduieşte rănile. Dumnezeu l-a osîndit pe păcătos, dar cu orice 
chip vrea să-i facă această osîndă mai uşoară; l-a osîndit la sudoare şi 
osteneală continuă, dar a făcut ca multe feluri de animale să-l ajute la 
munca lui. Deci, dacă ai cerceta bine şi cu judecată sănătoasă, ai vedea 
că Dumnezeu şi cînd i-a dat omului cinstea şi cînd i-a luat-o şi cînd l-a 
făcut să tremure în faţa fiarelor, pe toate le-a făcut cu multă înţelepciune, 
cu multă purtare de grijă, cu multă iubire de oameni. Pentru toate acestea 
să-I mulţumim lui Dumnezeu, să fim recunoscători Celui Care ne-a fă¬ 
cut atîta bine. Nici nu ne cere Dumnezeu ceva greu şi împovărător, ci 
numai să mărturisim că ne-a făcut atîtea faceri de bine şi să-I mulţumim 
pentru ele ; nu pentru că are nevoie de ele — că este desăvîrşit — ci 
ca noi să învăţăm să cunoaştem pe Dătătorul bunătăţilor ; să nu fim ne¬ 
recunoscători, ci să facem fapte de virtute vrednice de binefacerile Lui 
şi de o atît de mare purtare de grijă. Făcînd aşa, II chemăm şi mai mult 
în ajutor. 

Vă rog, dar, să nu ne trîndăvim, ci fiecare din voi să se gîndească 
în fiece clipă, de e cu putinţă, nu numai la binefacerea ce a făcut-o Dum¬ 
nezeu cu tot neamul omenesc, ci şi la binefacerile făcute cu fiecare din 
noi; nu numai la cele mărturisite şi ştiute de toţi, ci şi la cele personale 
şi tăinuite celorlalţi oameni. Aşa vei putea mulţumi necontenit Stapînu- 
lui. Aceasta-i cea mai mare jertfă, cea mai desăvîrşită ofrandă ; aceasta 
ne este pricină de îndrăznire înaintea lui Dumnezeu. Şi cum ? Am să vă 
spun eu ! Cel care frămîntă necontenit în mintea lui aceste gînduri, cel 
care-şi cunoaşte bine nimicnicia sa, cel care se gîndeşte la nespusa şi 
covîrşitoarea iubire de oameni a lui Dumnezeu, Care rînduieşte viaţa 
noastră nu după cum merită păcatele noastre, ci după bunătatea Lui, ei 










bine, un om c a acesta îşi pleacă gîndlren, îşi zdrobeşte cugetul, îşi micşo¬ 
rează toată mîndria şi fngîmfarea, învaţă să fie smerit, să dispreţuiască 
slava acestei vieţi, să-şi rîdă de toate cele văzute, să se gândească la bu¬ 
nătăţile cele viitoare, la viaţa cea veşnică şi fără de sfîrşit. Un om cu un 
astfel de suflet aduce lui Dumnezeu jertfă adevărată şi bine plăcută, după 
cum spune profetul : « Jertfa lui Dumnezeu duh umilit; inimă înfiinţa şi 
smerită, Dumnezeu nu va urgisi» Pe slugile cele cu judecata sănătoasă 
nu-i îndreaptă atît pedepsele şi osîndele, cît binefacerile şi conştiinţa că 
nu sînt pedepsiţi după cît merită pentru păcatele lor. 

VI 

Să ne zdrobim, dar, vă rog, cugetul nostru, să ne smerim, şi mai ales 
acum, cînd vremea postului ne dă mult ajutor. Dacă sîntem însufleţiţi de 
astfel de gînduri, ne vom putea face şi rugăciunile cu mintea trează ; şi, 
mărturisindu-ne păcatele, vom pogorî de sus asupra noastră mult bar. 
Şi ca să vezi că astfel de suflete îi plac Stăpânului, ascultă că o spune 
El : «Im cine voi căuta, decît numai la cel bllnd şi liniştit, la cel cure 
tremură de cuvintele Mele?» 12 . De aceea şi Hristos grăind ucenicilor 
Săi spunea : « Învăţaţi de la Mine că sînt bllnd şi smerit cu inima şi veţi 
găsi odihnă sufletelor voastre» 13 . Omul care se smereşte cu adevărul 
pe sine nu va putea niciodată să se supere, nici să se mînie pe semenul 
său, pentru că sufletul său e totdeauna potolit şi se gîndeşte numai la 
viaţa şi faptele sale. Poate fi, oare, o mai mare fericire decît aceea, să 
ai un astfel de suflet? Unul ca acesta stă necontenit în port, e scăpai 
de orice furtună şi se bucură de liniştea gîndurilor. De aceea şi Hristos 
spunea : «Şi veţi găsi odihnă sufletelor voastre». După cum cel caro 
îşi potoleşte patimile are multă linişte, tot aşa omul păcătos, omul trîn- 
dav, care nu-şi poate înfrâna cum trebuie patimile ce se nasc în el, se 
frămîntă necontenit, are războiul în el însuşi, se tulbură fără să-l su¬ 
pere cineva şi îndură vifor cumplit. Din pricina asta valurile se ridică 
năvalnic ; şi, pornindu-se viforul duhurilor rele, păcătosul ajunge sub 
valuri, iar corabia se scufundă din pricina nepriceperii corăbierului. Do 
asta trebuie să fim cu mintea trează, să luăm aminte şi să ne îngrijim 
mereu şi neîntrerupt de mântuirea sufletului nostru. Creştinul trebuii' 
să lupte totdeauna cu patimile trupului. Trebuie să ne răsune în urechi 


11. Ps., 50, 18. 

12. Isaia, 66, 2. 

13. Maici, IV 29. 

legile puse nouă de Slăptnul de obşte al tuturora şi să ne îngrădim cu 
ele. Să ne folosim cum trebuie de multa Lui îndelungă răbdare faţă de 
noi şi să nu aşteptăm să ne cuminţească viaţa, ca să nu se spună şi de 
noi: «Cînd îi ucidea, atunci ll căutau» 14 . 

Avînd, dar, iubiţilor, în ajutor postul de faţă, să ne grăbim cu toţii 
să ne mărturisim păcatele, să ne depărtăm de orice rău şi să facem orice 
faptă bună. Aşa ne învaţă fericitul profet David, zicmd : «Fereşte-fe de- 
rău şi fă binele» ls . Dacă ne rînduim aşa viaţa noastră şi dacă odată cu 
abţinerea de la mîncăruri ne abţinem şi de la păcate, vom putea avea şi 
noi mai multă îndrăznire înaintea lui Dumnezeu şi vom fi învredniciţi 
şi mai mult de iubirea Sa de oameni şi în viaţa de acum şi în ziua cea 
înfricoşătoare ce va să fie, cu rugăciunile şi solirile celor ce au bine 
plăcut Lui, cu harul şi iubirea de oameni a Domnului nostru Iisus Hris- 
tos, cu Care Tatălui, împreună cu Sfîntul Duh, slavă, putere şi cinste, 
acum şi pururea şi în vecii vecilor, Amin. 










OMILIA A X-a 


Sfătuire către cei ce s-au ruşinat să vină 
la slujba de seară după ce au mîncat. 
în continuare la cuvintele : 

«Să facem om după chipul Nostru şi după asemănare» 1 
şi la cuvintele : «Şi a făcut Dumnezeu pe om; 
după chipul lui Dumnezeu, l-a făcut pe el; 
bărbat şi femeie i-a făcut pe ei » 2 

I 

Mai mică ne este adunarea astăzi; mai puţini credincioşi au venit as¬ 
tăzi la biserică. Pentru ce ? Care e pricina ? Poate că unii s-au ruşinat să 
mai vină la masa aceasta duhovnicească după ce au stat acasă la masă. 
Asta este pricina absenţei lor ,• dar să audă pe înţeleptul care spune : «Esle 
ruşine care aduce păcat şi este ruşine care aduce slavă şi har» 3 . Nu e 
ruşine să vii la masa cea duhovnicească după ce ai luat parte la masa 
cea trupească. Cele duhovniceşti n-au anumite timpuri hotărîte ca lucru¬ 
rile trupeşti. Orice vreme din zi e potrivită ca să vorbeşti de cele du¬ 
hovniceşti. Dar pentru ce vorbesc eu de zi ? Chiar de te prinde seara, 
nici ea nu-i o piedică învăţăturii celei duhovniceşti. De aceea şi Pavel 
spunea lui Timotei, scriind : «Stăruie cu timp şi iăiă timp ; mustră, ceartă, 
îndeamnă» 4 . Şi iarăşi, ascultă ce spune fericitul Luca : «V rînd să plece 
Pavel a doua zi din Troada, le-a vorbit şi şi-a prelungit cuvîntul pînă la 
miezul nopţii» 5 . Te întreb: A adus, oare, timpul vreo vătămare cuvîn- 
tului de învăţătură ? L-a întrerupt ? Nu ! Credinciosul care ascultă pre¬ 
dica cu mintea trează, chiar de-ar fi mîncat, este vrednic de această 
adunare duhovnicească, pe cînd cel trîndav şi nepăsător, chiar de-ar fi 
nemîncat, n-are nici un folos de pe urma predicii. Spun asta nu ca să vă 
opresc de a posti — Doamne fereşte ! — ci dimpotrivă laud foarte mult 

1. Fac., 1, 26. 

2. Fac., 1, 27. 

3. înţ. Sir., 4, 23. 

4. II Tim., 4, 2. 

5. Fapte, 20, 7. 




postul şi-i laud şi p<> col ro postesc» spun asta pentru că vreau să vă 
Învăţ să vă îndeletniciţi cu minte trează cu cele duhovniceşti, nu să 
urmaţi orbeşte obişnuinţa. Nu e ruşine să iei parte la această învăţă¬ 
tură duhovnicească după ce ai mîncat, ci să iei parte La ea cu mintea 
Irîmlavă, asaltat de patimi şi cu mişcările trupului nepotolite. Nu mân¬ 
carea e un rău, — Doamne fereşte ! — vătămătoare e îmbuibarea şi mân¬ 
catul peste trebuinţă de-ţi plesneşte pîntecele. îmbuibarea te face să 
pierzi şi plăcerea mâncării, după cum nu e un rău să, bei cu cumpătare 
vin, ci să te îmbeţi, şi prin lipsa de măsură să-ţi strici minţile. De nu 
poţi, iubite, rămîi nemîncat pînă seara, din pricină că ţi-i bolnav tru¬ 
pul, nici un om cu judecată nu va putea să te învinuiască. Avem Stă- 
pîn blînd şi iubitor de oameni şi nu ne cere lucruri peste puterea noas¬ 
tră. Nici nu ne cere să ne abţinem de ia mâncări şi să postim aşa de 
dragul postului, nici pentru -asta să stăm nemîncaţi, ci ca să ne des¬ 
prindem de lucrurile cele lumeşti şi să folosim tot răgazul cu cele du¬ 
hovniceşti. Că dacă ne-am rîndui viaţa noastră cu mintea trează, dacă 
am întrebuinţa tot răgazul vieţii noastre cu cele duhovniceşti şi am 
mîn-ca atîta doar ca să plinim nevoia numai şi am cheltui toată viaţa 
noastră în fapte bune, nici n-am mai avea nevoie de ajutorul pe care 
ni-] dă postul. Dar pentru că firea omenească e trîndavă şi se îndreaptă 
mai degrabă spre tihnă şi plăceri, de aceea Stăpînul cel iubitor de oa¬ 
meni, ca un tată iubitor, ,a izvodit leacul postului, ca să ne desprindă 
şi de plăceri şi să ne şi ducă de la grijile lumeşti la lucrarea celor du¬ 
hovniceşti. Deci dacă sînt aici unii care, împiedicaţi de vreo boală tru¬ 
pească, nu pot sta nemîncaţi, pe aceştia îi sfătui să-şi aline şi boala 
trupului şi să nu se lipsească nici de această învăţătură duhovnicească, 
ci acesteia să-i arate mai mare rîvnă. 


Sînt, da, sînt -căi cu mult mai bune decît calea postului, care ne pot 
deschide uşile îndrăznirii celei către Dumnezeu. Cel ce mănîncă şi nu 
poate posti să facă milostenii mai bogate, să se roage cu mai multă stă¬ 
ruinţă, să fie cu mai multă rîvnă la ascultarea cuvintelor dumnezeieşti, 
la acestea boala trupului nu-i este o piedică. Să se împace cu duşmanii, 
să alunge din sufletul său orice gînd de răzbunare. De vrea să facă asta, 
a postit postul cel adevărat, acela pe care mai presus de toate îl cere 
de la noi Stăpînul. Că pentru aceasta porunceşte şi această abţinere de 
la mîncăruri, ca înfrînîndu-ne săltările trupului, să-l facem plecat pentru 
împlinirea poruncilor. Dar dacă din pricina unei boli trupeşti nu vrem 
să avem ajutorul ce ni-1 dă postul şi arătăm şi mai multă trîndăvie pen- 





tru împlinirea faptelor himo, atunci fără să ne dăm seama ne păgubim 
cumplit. Dar dacă postul nu ne e de nici un folos de ne lipsesc faptele 
bune de care am vorbit mai sus, apoi vom fi şi mai trîndavi de nu putem 
folosi nici leacul postului. 

Aflînd aceste lucruri de la mine, vă rog, ca pe cei ce puteţi posti sa 
duceţi mai departe, atît cit vă stă în putinţă, această frumoasă şi lău¬ 
dabilă rîvnă. «Cu cit se strică omul nostru cel din afară, cu atit se Înno¬ 
ieşte cel dinăuntru» 6 . Da, postul istoveşte trupul şi pune frîu zburdărilor 
celor fără de rînduială, dar face sufletul mai limpede, îl întraripează, îl 
face să se suie la înălţimi, îl face uşor. Iar pe fraţii voştri, care din pri¬ 
cina unei slăbiciuni trupeşti nu pot să postească, îndemnaţi-i să nu lip¬ 
sească de la această învăţătură duhovnicească ; învăţaţi-i, spuneţi-le cele 
grăite de mine, arătaţi-le că acela care mănîncă şi bea cu măsură nu-i ne¬ 
vrednic să vina la biserică şi să asculte predica ; nevrednic e cel trîndav, 
ce-1 leneş. Spuneţi-le cuvîntul apostolic : «Ce/ ce mănlncă pentru Dom¬ 
nul mănlncă; cel ce nu mănlncă pentru Domnul nu mănlncă; şi mulţu¬ 
meşte lui Dumnezeu» 7 . Deci şi cel ce posteşte mulţumeşte lui Dumne¬ 
zeu, că a avut putere să ducă osteneala postului ,• şi iarăşi şi cel ce 
mănîncă mulţumeşte lui Dumnezeu, pentru că aceasta cu nimic nu-i poale 
vătăma mîntuirea sufletului, dacă vrea. Atîtea căi ne-a deschis iubitorul 
de oameni Dumnezeu, cîte nici nu putem spune, prin care ne este cu 
putinţă, dacă vrem, să dobîndim cea mai înaltă îndrăznire către Dum¬ 
nezeu. 


îndestulătoare sînt cele ce am spus pentru cei ce au lipsit de la bi¬ 
serică, pentru a le spulbera orice pricină de ruşine şi a le arăta că nu 
trebuie să se ruşineze de asta ,- nu mîncarea ne face de rîs, ci păcatul. 
Păcatul e mare ruşine. De facem păcate, nu numai că trebuie sa ne ru¬ 
şinăm, dar să ne şi acoperim feţele ; şi ca şi cei ce se îneacă, aşa să ne 
nefericim. Dar, mai bine spus, nici atunci nu trebuie să ne descurajăm, ci 
să ne grăbim să ne mărturisim păcatele şi să fim recunoscători Stăpînu- 
lui. Avem un astfel de Stăpîn că nu ne cere nimic altceva după ce am 
săvîrşit păcatul, dacă am fost prinşi vreodată de trîndăvie, decît să ne 
mărturisim păcatele, să ne oprim la acestea şi să nu mai cădem în ace¬ 


leaşi păcate. Dacă mîneăm cu măsură să nu ne ruşinăm niciodată ,• că 
Stăpînul ne-a făcut cu un astfel de trup că nu-1 putem menţine altfel 
decît dacă mîneăm ; numai să ne depărtăm de lipsa de măsură ; mînca¬ 
rea cumpătată ajută nespus de mult şi la sănătatea noastră şi la buna 



1 

le aduc mesele Îmbelşugate şl lăcomia cea fără de măsură ? De unde 
durerile de picioare ? De unde durerile de cap ? De unde creşterea su¬ 
curilor stomacale vătămătoare ? De unde celelalte nenumărate boli ? Nu, 
oare, din pricina necumpătării şi din pricină că turnăm în noi mai mult 
vin decît trebuie ? După cum o corabie în care intră apă se scufundă 
îndată şi se îneacă, tot aşa şi omul cînd se pune pe băut şi pe îmbui¬ 
bare se aruncă în prăpastie, i se întunecă mintea, stă ca un cadavru însu¬ 
fleţit i rele poate face adeseori, dar cînd e vorba de făcut bine nu se deo¬ 
sebeşte întru nimic de un mort. 


III 

De aceea, vă rog, aşa cum spune fericitul Pavel, «să nu preiaceţi 
grija de trup în pofte» 8 , ci să vă îngrijiţi de trup atît cit să puteţi trăi 
şi săvîrşi cu rîvnă faptele cele duhovniceşti. 

Cînd grăiţi, deci, aceste cuvinte fraţilor voştri, convingeţi-i să nu 
se lipsească niciodată de această hrană duhovnicească de aici; chiar 
dacă au mîncat, să vină cu tot dragul la biserică, pentru ca, luînd învă¬ 
ţătură de aici, să poată sta cu vitejie împotriva uneltirilor diavolului. 

Haide, dar, să vă întind obişnuita masă, să vă răsplătesc pentru 
rîvma cu care-mi ascultaţi predica şi să vă plătesc datoria ce v-o da¬ 
torez. Ştiţi negreşit şi vă amintiţi că am început să vă vorbesc despre 
facerea omului, dar, stînjeniţi de timp, n-am putut tălmăci tot textul ci¬ 
tit, ci ne-am oprit atunci cînd vă vorbeam de fiarele sălbatice. Şi am 
arătat atunci că omul înainte de cădere a avut stăpînire peste ele, dar i 
s-a luat această stăpînire din pricina păcatului neascultării. De aceea 
astăzi vreau să vă vorbesc de cele ce au mai rămas de spus şi aşa să 
plecaţi de aici. Dar, ca să-mi fac mai lămurit cuvîntul, trebuie neapărat 
să vă amintesc unde am rămas cu învăţătura, pentru ca să încep de acolo 
şi aşa să împlinesc cele ce mai rămăseseră de spus. 

Vă explicam cuvintele : «Să facem om după chipul Nostru şi după 
asemănare şi să stăpînească peştii mării şi păsările cerului» 9 ; dar pen¬ 
tru că s-a lungit mult cuvîrutul şi noian mare de idei mi-au venit în minte, 
n-am putut merge mai departe, aşa că m-am oprit aici, fără să mă mai 
ating de cele ce urmau. De aceea trebuie să citesc dragostei voastre con¬ 
tinuarea textului Scripturii, ca să puteţi şti cele ce am a vă spune. 

Dumnezeiasca Scriptură a adăugat îndată : 

«Şi a făcut Dumnezeu pe om ; după chipul lui Dumnezeu l-a făcut 
pe el ; bărbat şi femeie i-a făcut pe . ei. Şi i-a binecuvîntat pe ei Dum- 










nezeu, z icînd : «Creştet! şl vă inmultlfl şl umpleţi pămîntul şl-1 stăplnifi ; 
şi stăpîniţi peştii marii şi păsările cerului şi toate dobitoacele şi tot pâ¬ 
mîntul şi toate tîrîtoarelc care se tîrăsc pe pămînt» l0 . 


Puţine sînt cuvintele, dar mare este comoara ce se află în aceste 
puţine cuvinte ! Acest fericit profet, vorbind prin Duhul, vrea să ne dea 
•acum o învăţătură tainică. 

Spunînd cuvintele «Să facem om». Creatorul universului ne-a în¬ 
făţişat un fel de sfătuire, ca să spunem aşa, un fel de deliberare, arătîn- 
-du-ne sub această formă cinstea celui ce avea să fie creat; ne-a învăţat, 
chiar înainte de a-1 crea, măreţia dregătoriei ce avea s-o încredinţeze 
omului. După ce a spus : «Să facem om după chipul Nostru şi după ase¬ 
mănare», a adăugat: «Şi să stăpînească peştii mării». Vezi că, chiar de la 
început ne arată comoara ascunsă. Profetul, grăind prin Duhul dumne¬ 
zeiesc, vede pe cele ce încă nu existau ca şi cum ar exista, ca şi cum 
•ar fi făcute. Spune-mi, pentru ce cînd a spus : «Să facem om», a adăugat 
îndată : «Şi să stăpînească». Ne descoperă aici o taină ascunsă. Pe cine 
să stăpînească ? Este lămurit că aceste cuvinte ne arată crearea femeii. 
Vezi că nici un cuvînt din dumnezeiasca Scriptură nu-d pus în zadar şi 
fără rost, ci chiar cel mai neînsemnat cuvînt are în el mare comoară ? 


IV 


Să nu te uimească, iubite, cuvîntul meu. Acesta este obiceiul tutu¬ 
ror profeţilor : vorbesc de cele ce nu s-au întîmplat ca şi cum s-ar fi 
.întîmplat. Profeţii vedeau cu ochii cei duhovniceşti cele ce aveau să se 
intîmple după un mare număr de ani; de aceea priveau acele fapte ca 
şi cum s-ar afla înaintea ochilor lor; şi aşa vorbeau de toate. Şi ca să 
vezi lămurit lucrul acesta, ascultă ce spune fericitul David, profeţind 
înainte cu atîtea generaţii de crucea lui Hristos, strigînd : « Strâpuns-au 
mîinile Mele şi picioarele Mele » 11 ; şi iarăşi: «Impărţit-au hainele Mele 
loruşi» 12 Vezi că vorbeşte mai dinainte de nişte fapte viitoare, care 
aveau să se intîmple după multă vreme ca şi cum s-ar fi şi întîmplat ? 
Tot aşa şi acest fericit profet Moise ne arată în chip enigmatic de pe 
acum crearea femeii, zicând : «Şi să stăpînească peştii mării». Apoi, mer- 
gînd mai departe, zice şi mai lămurit: «Şi a făcut Dumnezeu pe om -, 
după chipul lui Dumnezeu l-a făcut pe el; bărbat şi femeie i-a făcut pe 
ei». Vezi cîtă precizie în cuvinte ? Vorbeşte de acelaşi lucru de două 
ori, ca să poată fixa bine în mintea ascultătorilor săi cele ce le spune. 



10. Fac., 1, 27—28. 

11. Ps„ 21, 18. 

12. Ps„ 21, 20. 








Ducii n-ar fi urm iii i I n.sl a, s-ar fl mulţumii să spună : «Şi a făcut Dum¬ 
nezeu pe om» ; dar adaugă Iarăşi: «După chipul lui Dumnezeu l-a făcut 
pe el». Pentru că mai înainte ne spusese ce înţeles au cuvintele : «După 
chip», de aceea repetă aici aceleaşi cuvinte spunînd : «După chipul lui 
Dumnezeu l-a făcut pe el». Şi ca să nu lase nici un prilej neruşinat de 
apărare celor ce vor să lupte împotriva dogmelor Bisericii, mergînd pu¬ 
ţin mai înainte, ne învaţă tot acelaşi lucru, anume că s-a folosit de cuvîn- 
lul chip pentru a arăta că omul trebuie sa stăpînească toate făpturile şi 
că toate trebuie să fie supuse lui. Deocamdată să vedem ce spune : «Şi 
a făcut Dumnezeu pe om ; după chipul lui Dumnezeu l-a făcut pe el 
bărbat şi femeie i-a făcut pe ei». Ceea ce lăsase mai sus să se înţeleagă 
prin cuvintele : «Şi să stăpînească» aceea a spus aici mai lămurit, dar 
şi acum tot ascuns, căci fără să ne vorbească de crearea femeii şi fără 
să ne spună în ce chip a venit femeia pe lume, zice : «Bărbat şi femeie 
i-a făcut pe ei». Vezi că vorbeşte de ceea ce nu s-a făcut ca şi cum era 
făcut ? Aşa sînt ochii cei duhovniceşti ! Nici nu pot vedea aşa de bine 
cele văzute ochii aceştia trupeşti, cum văd cei duhovniceşti cele ce nu 
se văd, cele ce nici nu există încă. După ce a spus : « Bărbat şi femeie 
i-a făcut pe ei», îi binecuvintează pe amîndoi şi zice «Şi i-a binecu¬ 
vântat pe ei Dumnezeu zicînd : «Creşteţi şi vă înmulţiţi şi umpleţi pă- 
mlntul şi-l stăpîniţi şi stăpîniţi peştii mării». Iată în aceste cuvinte par¬ 
tea deosebită a binecuvîntării. Cuvintele : «Creşteţi şi vă înmulţiţi şi 
umpleţi pămîntul» le spusese şi vietăţilor necuvîntătoare şi tîrîtoarelor 
dar cuvintele : « Stăpîniţi pămîntul » şi : «« Stăpîniţi peştii mării...» le-a 
spus numai bărbatului şi femeii. Uită-te la iubirea de oameni a Stăpî- 
nului! înainte de a face pe femeie o face părtaşă cu bărbatul la stăpî- 
nirea lumii şi o învredniceşte şi pe ea de binecuvîntare. «Şi stăpîniţi, 
le spune, peştii mării, păsările cerului şi toate dobitoacele şi tot pămîn¬ 
tul şi toate tîrîtoarele care se tîrăsc pe pămînt». 

V 

Ai văzut putere nespusă ? Ai văzut măreţia stăpînirii ? Ai văzut că 
toate creaturile au fost puse sub stăpînirea omului ? Să nu-ţi închipui,, 
dar, niciodată lucruri mici de această fiinţă cuvîntătoare, ci gîndindu-te 
la măreţia cinstei lui şi la bunăvoinţa Stăpînului faţă de el, să rămîi ui¬ 
mit de nespusa iubire de oameni a lui Dumnezeu. 

«Şi a zis Dumnezeu : «Iată v-am dat vouă toată iarba ce face sâ- 
mînţă de semănat, care este deasupra întregului pămînt şi tot pomul, care 
arc în el rod cu sămînţă de semănat, ca să vă fie vouă de mîncare şi tu- 

turor fiarelor pămîntului şi tuturor păsărilor cerului şl oricărei tirltouro 
cc se tîrâşte pe pdmlnt, cure are în ea suflare dc viaţă; şi toată iarba 
verde de mîncare» Şi s-a făcut aşa» D . 


Uită-mi-te aici, iubite, ia precizia cuvintelor şi la nespusa iubire de 
oameni a lui Dumnezeu ! Să nu treci cu uşurinţă peste nici un cuvînt din 
cele spuse ! 

«Şi a spus Dumnezeu : «Iată am dat vouă toată iarba ce face sămîn- 
ţă v. Vorbeşte ca la două persoane ; şi aceasta cînd nu era făcută femeia. 
Apoi, ca să vezi covîrşitoarea Lui bunătate, uită-te că bunătatea Sa şi 
covîrşitoarea Lui dărnicie nu şi-o arată numai faţă de bărbat şi de fe¬ 
meia, care încă nu fusese făcută, ci o întinde chiar şi asupra necuvînlă- 
toarelor. După ce a spus : «Ca să vă fie vouă de mîncare», a adăugat : 
«Şi tuturor fiarelor pămîntului». Iată iarăşi alt noian de bunătate. Se în¬ 
grijeşte nu numai de animalele blînde şi de cele care ne sînt spre Imuni 
şi spre slujbă, ci şi de fiarele sălbatice. Dar cine poate vorbi după vred¬ 
nicie de această nesfîrşită bunătate ? «Ca să vă fie vouă de mîncare şi 
tuturor fiarelor pămîntului şi tuturor păsărilor cerului şi oricărei tiri- 
toare care se tîrăşte pe pămînt, care are în ea suflare de viaţă şi toata 
iarba verde de mîncare». Multă purtare de grijă arată Stăpînul omului 
creat de EI ! După ce l-a făcut şi după ce i-a încredinţat întreaga stăpî- 
nire asupra creaţiei, Dumnezeu, ca nu cumva omul, văzînd mulţimea 
de animale, să se simtă stînjenit chiar de la început că n-are să poată 
mulţumi atîtea vieţuitoare, bunul Stapîn, chiar înainte de a-i trece prin 
minte omului un astfel de gînd, luîndu-i-o înainte îl mîngîie, aşa-zicînd, 
şi-i arată că el şi toate animalele vor avea toate din belşug, pentru că 
pămîntul, la porunca Stăpînului, va sluji pentru hrănirea acestora, zi- 
cînd : «Ca să vă fie vouă de mîncare» ; şi a adăugat îndată : «Şi fiare¬ 
lor pămîntului şi păsărilor cerului şi oricărei tîrîtoare care se tîrăşte 
pe pămînt, care are în ea suflare de viaţă ; şi toată iarba verde de mîn¬ 
care». Şi s-a făcut aşa». 

Toate cîte a poruncit Creatorul s-au înfăptuit şi toate au primii rin- 
duiala cuvenită. Pentru aceasta Scriptura a adăugat îndată : 

«Şi a văzut Dumnezeu pe toate cîte a făcut şi iată erau bune 
foarte» l4 . 


13. Fac., 1, 20—30. 
M. Fac., 1, 31. 

VI 

Cine ar putea lăuda după vrednicie precizia dumnezeieştii Scrip¬ 
turi ? Iată că şi aici, spunînd un singur cuvînt: «Şi a văzut Dumnezeu 
toate cîte a făcut, şi iată erau bune foarte», a închis gura tuturor celor 
•de mai tîrziu, care vor încerca să se împotrivească spuselor dumneze¬ 
ieştii Scripturi. «Şi a văzut Dumnezeu toate cîte a făcut şi iată erau bune 
foarte». 


«Şi s-a făcut seară şi s-a făcut dimineaţă, ziua a şasea» 15 . 

Pentru că Dumnezeu spusese la fiecare din cele create de El : «Şi a 
văzut Dumnezeu că sînt frumoase», acum cînd le-a terminat pe toate şi 
au luat sfîrşit şi cele din ziua a şasea, cînd a fost adus la fiinţă şi cel 
care avea să se desfăteze de toate creaturile, a spus : «Şi a văzut Dum¬ 
nezeu toate cîte a făcut ; şi iată erau bune foarte». Vezi că strîngînd 
toate creaturile în cuvîntul acesta «toate», Dumnezeu a lăudat pe toate 
cele create de El ! Nu s-a mulţumit numai cu cuvîntul «toate», ci a 
adăugat : «cîte a făcut» ; şi nu s-a oprit aici, ci a mai spus : «şi iată erau 
■bune», şi « bune foarte». 

Aşadar cînd Stăpînul, Cel Care a adus pe toate de la nefiinţă la fi¬ 
inţă, spune că cele ce au fost create sînt bune şi foarte bune, cine mai 
poate îndrăzni, chiar de ar fi complet nebun, să deschidă gura şi să 
-grăiască împotriva celor spuse de Dumnezeu ? 

Intre cele văzute Dumnezeu a creat nu numai lumina, ci şi întune¬ 
ricul, potrivnic luminii ; nu numai ziua, ci şi noaptea, potrivnică zilei; 
între seminţele ieşite din pămînt sînt nu numai ierburi folositoare, ci şi 
otrăvitoare ,■ nu numai pomi roditori, ci şi neroditori; nu numai vieţui¬ 
toare blînde, oi şi sălbatice şi crude ,• între cele ieşite din ape nu sînt 
numai peşti, ci şi chiţi şi alte fiare de mare ; pămîntul, apoi, nu este 
numai pămînt locuit, ci şi nelocuit; nu numai cîmpii întinse, ci şi munţi 
şi dealuri; între păsări, nu sînt numai păsări blînde şi bune pentru hrana 
noastră, ci şi vietăţi sălbatice şi necurate : ulii, vulturi şi alte multe ase¬ 
menea i iar între cele ieşite din pămînt nu numai vietăţi blînde, ci şi 


şerpi, vipere, balauri, lei şi leoparzi; şi iarăşi în văzduh nu sînt numai 
,ploi şi vînturi bune şi folositoare, ci şi grindină şi omăt; iar dacă ai Vrea 
să cercetezi pe toate cu de-amănuntul vei găsi între cele create nu nu¬ 
mai creaturi folositoare nouă, ci şi altele socotite vătămătoare. Deci pen¬ 


tru ca nimeni din cei ce vor privi mai tîrziu la cele ce au fost create să 
spună : «Pentru ce asta ? La ce servesc astea ?» şi : «Acestea au fost 


15 . Fac., 1 , 31 . 









făcute bine, acelea n-au fost făcute bine», de aceea Sfinte Scriptură a 
închis, aşa-zicînd, gura tuturor celor ce vor încerca să grăiască astfel 
de nesocotinţe, spunând în ziua a şasea, după crearea tuturor : «Şi a vă¬ 
zut Dumnezeu toate cite a iăcut ; şi iată, erau bune foarte» 16 . Ce mărtu¬ 
rie mai vrednică de credinţă mai vrei decât aceasta ca însuşi Creatorul 
tuturor să hotărască şi să spună, că toate cele făcute sînt bune şi bune 
foarte ? Deci cînd vezi pe vreunul, mînat de propriile lui gînduri, că vrea 
să vorbească împotriva dumnezeieştii Scripturi, întoarce-i spatele ca 
unui nebun ! Dar mai bine spus, nu-i întoarce spatele, ci, fiindu-ţi milă 
de neştiinţa lui, pune-i în faţă cele spuse de dumnezeiasca Scriptură şi 
za că «Dumnezeu a văzut toate cite a făcut» şi a spus : '«Iată, erau 
bune foarte» ; şi poate că îi vei putea înfrâna neînfrînata lui limbă. 
Dacă în lucrurile omeneşti, cînd vedem pe unii dregători mari că îşi 
dau părerile asupra unor fapte, noi nu ne împotrivim lor, ci sin le ni 
de acord cu ei şi de multe ori preferăm judecata lor în locul judecă Iii 
noastre, cu atît mai mult trebuie să facem asta cînd e vorba de Dum¬ 
nezeul universului, de Creatorul tuturor celor văzute. Cînd cunoaştem 
hotărîrea Lui, să adormim gândurile noastre, să nu mergem deloc ni 
cutezanţa mai departe, ci să ştim şi să fim încredinţaţi că toate cele 
din lume au fost aduse la fiinţă prin cuvîntul şi prin iubirea Sa de oa¬ 
meni şi că nu-i nimic făcut la întîmplare şi fără de rost; ci chiar daca 
noi, din pricina neputinţei gândurilor noastre, nu cunoaştem trebuinţa 
celor făcute, să fim încredinţaţi că El le-a adus la fiinţă pe toate po¬ 
trivit înţelepciunii Lui şi potrivit marii Sale iubiri de oameni. 

VII 

«Şi a fost seară şi a fost dimineaţă, ziua a şasea» 17 . 

Odată cu sfîrşitul zilei a şasea a sfârşit şi de creat totul. De aceea 
a şi adăugat: 


«Şi s-au săvirşit cerul şi pămîntul şi toată podoaba lor» ls . 

Uită-te că nu-i nimic de prisos, nimic fără rost în dumnezeiasca 
Scriptură. Amintind stihiile mari, cele cuprinzătoare, n-a mai pomenit 
de celelalte cu de-amănuntul, ci, după ce a spus : «S-au săvirşit cerul şi 
pămîntul», a adăugat: «şi toată podoaba lor», arătînd prin aceste cu¬ 
vinte pe toate cele de pe pămînt şi din cer. Da, podoabă a pămîntului 
sînt toate cele date din el : ieşirea ierburilor, belşugul roadelor, fructele 



16 . Fac., 1 , 10 , 12 , 18 , 21 . 

17 . Fac., 1 , 31 . 

18 . Fac., 2 , 1 . 








pomilor şi ţoale celolnite cu cure Creatorul a împodobit pămîntul j iar 
podoabă a cerului sînt : soarele, luna, felurimea stelelor şi toate cele 
creult' Intre cer şi păinînl, De aceea, cînd dumnezeiasca Scriptură a 
amintit de cer şi de pămînt, a cuprins în aceste stihii întreaga creaţie. 

«Şi a săvîrşit, spune Scriptura, Dumnezeu în ziua a şasea lu¬ 
crurile Lui, pe care ie-a făcut» 19 . 

Vezi că spune acelaşi lucru de două ori, ca să cunoaştem că în¬ 
treaga creaţie s-a făcut în şase zile. 

«Şi a săvîrşit, spune Scriptura, lucrurile Lui pe care le-a făcut. Şî 
s-a odihnit în ziua a şaptea de toate lucrurile Lui pe care le-a făcut» 20 . 

— Ce înseamnă : «Şi s-a odihnit în ziua a şaptea de toate lucrurile 
Lui pe care le-a făcut» ? 

— Priveşte cît de omeneşte ne spune toate dumnezeiasca Scriptură,, 
pentru pogorămîntul ce-1 face faţă de noi ! Că de altfel nici n-am putea 
înţelege ceva din cele spuse în ea, dacă n-am fi avut parte de un atît 
de mare pogorămînt! ««Şi s-a odihnit Dumnezeu în ziua a şaptea de 
toate lucrurile Lui pe care le-a făcut». S-a oprit, spune Scriptura, de a 
mai crea şi de a aduce de la nefiinţă la fiinţă. Le-a adus la fiinţă pe 
toate cîte erau de trebuinţă şi a creat şi pe cel care avea să se desfăteze 
de toate acestea. 

«Şi a binecuvîntat Dumnezeu, spune Scriptura, ziua a şaptea şi a 
sfinţit-o, că în ea s-a odihnit de toate lucrurile Lui, pe care a început 
Dumnezeu să le facă» 21 . 

Pentru că a încetat să creeze şi pentru că a adus pe lume, prin po¬ 
runca Sa, toate cîte a voit, potrivit iubirii Sale de oameni, a pus capăt 
creaţiei în ziua a şasea. N-a mai voit să creeze altceva în ziua a şaptea,, 
pentru că împlinise de făcut tot ce voise ; dar ca să aibă şi ziua aceasta 
o cinste şi să nu pară mai mică pentru că nu s-a creat în ea nimic, 
Dumnezeu o învredniceşte cu binecuvîntare. «Şi a binecuvîntat Dum¬ 
nezeu, spune Scriptura, ziua a şaptea şi a sfinţit-o». 

— Ce ? Ziilele celelalte nu erau binecuvîntate ? 

— Da ! Dar lor le era de ajuns, în loc de orice binecuvîntare, adu¬ 
cerea la fiinţă în fiecare zi a creaturilor. Asta e pricina că în celelalte 
zile n-a spus : «a binecuvîntat», şi numai în ziua a şaptea a spus cuvîn- 
tul acesta şi a adăugat : «şi a sfinţit-o». 

— Ce înseamnă cuvintele : «a sfinţit-o» ? 


19. Fac., 2, 2. 

20. Fac., 2, 2. 

21. Fac., 2, 3. 

— A deosebil-o. Dumnezeiasca Scriptură, apoi, ca să ne arate şi pri¬ 
cina pentru care a spus : «şl a sfinflt-o» a adăugat : «Că în ca s-a odih¬ 
nit dc toate lucrurile Lui pc care a început Dumnezeu să le facă». 

Iată aici, chiar de la început, ne dă Dumnezeu în chip enigmatic o 
învăţătură ; ne învaţă ca o zi dintr-o săptămînă s-o afierosim, s-o dăm 
întreagă lucrării faptelor duhovniceşti. De asta şi Stăpînul în şase zile 
a împlinit de făcut toată creaţia, iar ziua a şaptea, învrednicindu-o cu 
binecuvîntare, a sfinţit-o, pentru că în ea «s-a odihnit de lucrurile Lui 
pe care a început să le facă». 

Dar aici văd că mi se iveşte în minte iarăşi ocean nesfîrşit de yîn¬ 
duri şi nu vreau să trec în grabă pe lingă ele, ci vreau să vă iau şi pe 
voi părtaşi la această neguţătorie duhovnicească. 

Care sînt, dar, gîndurile ce mi le-au trezit cuvintele acestea ale 
dumnezeieştii Scripturi ? 

Aici, dumnezeiasca Scriptură spune că s-a odihnit Dumnezeul do lu¬ 
crurile Lui; în Evanghelii Hristos zice : «Tatăl Meu pînă acum lucrează, 
şi Eu lucrez» 22 . Nu se pare, la auzul acestor cuvinte, că este contradic¬ 
ţie între cele spuse? Doamne fereşte ! Nu este nici o contradicţie între 
cele scrise în dumnezeiasca Scriptură. Cînd Scriptura ne spune aici ca 
Dumnezeu s-a odihnit de lucrurile Lui, ne învaţă că Dumnezeu în ziua 
a şaptea a terminat de creat şi de adus totul de la nefiinţă la fiinţă ; 
cînd Hristos ne spune că «Tatăl Meu pînă acum lucrează şi Eu lucrez » 
ne arată continua Lui purtare de grijă; numeşte lucrare menţinerea ce¬ 
lor ce au fost făcute, dăruirea dăinuirii lor şi conducerea lor în tot 
timpul. Dacă n-ar fi aşa, cum s-ar menţine universul acesta — toate 
cele văzute şi neamul omenesc —- dacă n-ar fi mîna cea de sus, caro le 
conduce şi le rînduieşte ? Dacă ai vrea să priveşti cu judecată şi cu 
cap pe toate care se săvîrşesc după felul lor în fiecare zi de Creatorul 
universului spre binele nostru, vei găsi adine de iubire de oameni. Caro 
gînd sau care minte va putea să atingă bunătatea Lui nespusă, pe care 
o arată neamului omenesc, răsărind soarele peste răi şi buni, ploui iul 
peste drepţi şi nedrepţi 23 şi dăruind şi. cealaltă îndestulare? 

Poate că am lungit cuvîntul mal mult deeît trebuia ; dar n-am fă¬ 
cut-o nici fără rost, nici în zadar, ci ca să afle prin voi cît s-au păgubiL 
cei ce n-au venit la biserică, lipsindu-se, din pricina hranei celei tru¬ 
peşti, de hrana cea duhovnicească. Dar ca să nu li se prelungească su- 

pttrorea, arătaţi-le frăţească bunăvoinţă, spunîndu-le lor cele spuse de 
mine aid. Acesta-i semn de dragoste curată. Dacă cei care fac lucrul 
acesta cu mîncăruriile, dacă păstrează adică pentru cunoscuţii lor cele 
de pe masă, dlnd cu aceasta cea mai mare dovadă de dragoste, apoi cu 
mult mai multă laudă ni se cuvine dacă facem asta cu cele duhovniceşti. 
Căci cele ce facem sînt tot spre folosul nostru. Cel ce se străduieşte să 
înveţe pe semenul său nu face atît bine aceluia cită răsplată îşi aduce 
luişi; are un îndoit cîştig : dobîndeşte şi mai multă răsplată de la Dum¬ 
nezeu şi îşi împrospătează şi el în minte cele auzite în biserică prin în¬ 
văţătura pe care încearcă s-o dea fratelui lui. 


Gîndindu-vă, aşadar, la cîştigul vostru, nu pizmuiţi pe fraţii voştri, 
ci chiar acum să afle de la voi cele spuse de mine. Dar, ca să nu le fie 
ca o favoare învăţătura ce le daţi, atrageţi-i la mine, convingîndu-i că 
statul la masă nu-i o piedică pentru ascultarea învăţăturii duhovniceşti ? 
dimpotrivă, să socotească orice timp potrivit pentru cuvintele duhov¬ 
niceşti. Dacă socotim bine cuvintele pe care le spun, vom putea, chiar 
stînd acasă, şi după masă şi înainte de masă, să luăm în mînă cărţile 
dumnezeieşti ca să scoatem dim ele folos şi să dăm sufletului hrană du¬ 
hovnicească. După cum trupul are nevoie de hrană, tot aşa şi sufletul are 
nevoie de hrană duhovnicească şi de zilnică reîmprospătare a cuvinte¬ 
lor dumnezeieşti, pentru ca întărindu-se să poată rezista răzvrătirilor 
trupului şi vrăjmaşului, care se năpusteşte necontenit asupra noastră, 
ca să ne robească sufletul. De aceea şi fericitul profet David a numit 
fericit pe acela care cugetă ia legea Domnului ziua şi noaptea 24 ? iar 
fericitul Moise, învăţînd pe poporul iudeu, îl dăscălea, zieînd : «Şi cînd 
mânînci şi cînd bei şi cînd te saturi, adu-ţi aminte de Dumnezeul tău !» 25 . 
Vezi că se cuvine să întinzi masă duhovnicească şi după ce ai stat la 
masă, ca nu cumva, trîndâvitndu-ţi-se sufletul, să cazi în vreun păcat 
greu, dînd loc uneltirilor diavolului, care caută orice împrejurare ca 
să ne dea lovitură de moarte ? Şi iarăşi în alt loc spunea acelaşi profet; 
«Şi cînd vă culcaţi şi cînd vă sculaţi, aduceţi-vă aminte de Domnul 
Dumnezeul vostru » 26 . Ai văzut că se cuvine ca niciodată să nu scoatem 


24. Ps„ 1, 2. 

25. Deut., 8, 10. 

26. Ueut., 6, 7 











din sui Jet aducerea aminte de Dumnezeu, ci să no /ie strîns lipită de 
cugetul nostru. Ai văzut că se cuvine să fim totdeauna gata de luptă 
şi să nu lăsăm nicicînd armele din mină, ci, cunoscînd furia celui care 
dezlănţuie război împotriva noastră, să fim treji, să privegheri, să-i 
închidem intrările şi să nu uităm niciodată hrana cea duhovnicească.. 
Aceasta este mîntuirea noastră, aceasta este bogăţia cea duhovni¬ 
cească, aceasta este paza noastră. De ne întărim aşa în fiecare zi şi 
prin citirea dumnezeieştilor cărţi şi prin ascultarea predicilor şi prin 
convorbiri duhovniceşti, vom putea fi şi noi de nebiruit, vom face fără, 
putere uneltirile diavolului şi vom dobîndi şi împărăţia cerurilor, cu 
harul şi iubirea de oameni a Domnului nostru Iisus Hristos, cu Cure 
Tatălui, împreună cu Sfîntul Duh, slavă, putere şi cinste, acum şi pu¬ 
rurea şi în vecii vecilor, Amin. 

Trebuie să ne îngrijim mult de virtute 
şi să imităm pe sfinţi; 
aceştia fiind de aceeaşi fire cu noi 
au săvîrşit virtutea deplin. 

Dacă ne trîndăvim, nu avem nici un cuvînt de apărare 

I 





Ştiu că zilele trecute am chinuit mintea voastră cu gînduri adinei ; 
de aceea vreau să vă pun astăzi înainte o învăţătură mai uşoară. După 
cum trupul istovit de post are nevoie de mică întărire, pentru ca aşa, cu 
rîvnă înnoită, să înceapă iarăşi nevoinţele postului, tot aşa şi sufletul 
are nevoie de odihnă şi de întărire. Nu trebuie nici să-l istovim, dar 
nici să-l lăsăm slobod, ci să facem cînd una, cînd alta, ca aşa să diri- 
guim şi starea sufletului şi zburdările trupului. După cum dacă te supui 
fără întrerupere la osteneli, slăbeşti şi cazi, tot aşa dacă stai necon¬ 
tenit degeaba te trîndăveşti. Aceasta se întîmplă şi cu sufletul şi cu 
Irupul. De asta totdeauna e bună măsura. Aceleaşi lucruri ne învaţă 
Dumnezeul universului chiar prin făpturile pe care le-a adus pe lume 
pentru menţinerea noastră. Şi ca să aflaţi asta am să vă dau pildă ziua 
şi noaptea, adică lumina şi întunericul. Dumnezeu a rînduit oamenilor 
ziua pentru lucru, iar întunericul nopţii pentru odihnă şi pentru înce¬ 
tarea lucrului f de aceea a pus şi uneia şi alteia măsuri şi hotare, ca 
noi toţi să ne bucurăm de binefacerile lor. Că lumina zilei este timp de 
lucru ascultă-1 pe David, care o spune : «Ieşi-va omul la lucrul său şi 
la lucrarea sa plnă seara» 1 . Şi bine a spus pînă seara ! Cînd se lasă 
seara, lumina se retrage, şi venind întunericul mină pe oameni la cul¬ 
care ; trupul obosit se odihneşte şi toate simţirile se destind ; şi noaptea, 
ca un minunat bucătar, hrăneşte şi întăreşte prin grija sa toate orga¬ 
nele simţurilor istovite de oboseli şi munci. Iar cînd s-a împlinit mă¬ 
sura nopţii, se apropie lumina, deşteaptă firea şi pregăteşte pe oameni 
să primească razele soarelui cu simţurile odihnite şi să înceapă lucră- 

1. l>s., io:», 24. 






rile lor obişnuite cu civilii InnoiUt şl sporită. Asta o poţi vedea cu se 
întimplă şi cu anotimpurile anului. După iarnă vine primăvara, iar ve¬ 
rii îi ia locul toamna, pentru ca prin aceste schimbări de temperatură 
să ni se odihnească trupurile ; ca nici să se vatăme din pricina gerului 
prea îndelungat, dar nici să se moleşească de tot dacă arşiţa verii ie-ar 
încălzi prea multă vreme ; de aceea înainte de venirea iernii, trupu¬ 
rile se deprind de cu toamnă cu frigul, iar înainte de sosirea verii se 
deprind cu căldura de primăvară. Iar dacă un om ar vrea să cerceteze 
pe toate cu cap şi judecată, ar găsi în toate cele create o ordine şi o 
raţiune şi ar vedea că nu s-a făcut nimic la întîmplare şi in za¬ 
dar. Aceasta o poţi vedea şi la seminţele care răsar din pămînt. Pămînlul 
nu dă în acelaşi timp toate plantele şi nici nu e potrivită aceeaşi vreme 
pentru creşterea celor ce răsar din el. Plugarul, cu înţelepciunea dată 
lui de Dumnezeu ştie vremea potrivită ,• ştie cînd să arunce seminţele, 
ştie cînd să pună în sînurile pămîntului puieţii de pomi şi butaşii de 
vie, ştie cînd să ascută secera pentru seceriş, cînd să culeagă rodul 
viei, cînd să taie strugurii şi în ce timp să culeagă rodul măslinului. Şi 
vei vedea, dacă ai vrea să cercetezi totul cu de-amănuntul, multă în¬ 
ţelepciune şi la cei care lucrează pămîntul. Acelaşi lucru îl poţi vedea 
nu numai pe pămînt, ci şi pe mare. Şi aici, iarăşi, altă minunată înţe¬ 
lepciune. Corăbierul ştie cînd trebuie să tragă corabia şi să o scoată 
din port pentru ca să străbată mările. Şi mai cu seamă la aceşti oa¬ 
meni poţi vedea priceperea pe care înţelepciunea lui Dumnezeu a 
pus-o în firea omenească. Nu ştiu atît de bine cei care merg pe pămînt 
cotiturile drumurilor, cît ştiu de bine cei care fac călătoria lor pe mare. 
De aceea şi Scriptura, minunîndu-se de covîrşitoarea înţelepciune a lui 
Dumnezeu, spune : «Cel ce ai dat pe mare cale şi în ape învălurate că¬ 
rare» 2 . Care minte omenească poate înţelege acestea ? Aceeaşi rîndu- 
iaiă o găsim şi în hrana oamenilor. Stăpînul ne-a dăruit felurite feluri 
de hrană pentru fiecare vreme şi pentru fiecare anotimp al anului ; iar 
pămîntul, ca un minunat bucătar, ascultînd de porunca Creatorului, ne 
dăruieşte cele ale lui. 

II 

Dar, ca să nu lungesc mai mult cuvîntul, las în grija voastră, că sîn- 
teţi pricepuţi, să cercetaţi şi buna rînduială a tuturor celorlalte. «Do 
celui înţelept pricină şi mai înţelept va fi» 3 . Nu numai în hrana noastră 
se poate vedea această rînduială, ci şi în hrana animalelor. Şi veţi putea, 

2. Inţ. Sol., 14, 3. 

3. Prov., 9, 9. 


3 — Sflntul Ioan Ciiirfi di' Aur 

darii voiţi, sii cunoaşteţi, cercetlnd altele multe, nespusa înţelepciune şi 
covirşiloare bunătate a Iul Dumnezeu, prea minunatul meşter. Veţi putea 
cunoaşte că fiecare lucru din lume s-a făcut cu o raţiune oarecare. Şi vom 
găsi că şi timpul acestui post de patruzeci de zile a fost rînduit cu oare¬ 
care socoteală. După cum pe drumul mare sînt staţii de oprire şi case 
de odihnă pentru ca drumeţii osteniţi să se odihnească şi să se între¬ 
meze, ca aşa să-şi poată continua iarăşi călătoria, iar pe mare sînt ţăr¬ 
muri, coaste de mare şi porturi, pentru ca să alerge acolo corăbierii după 
ce i-au lovit valurile şi s-au împotrivit furiei vînturilor, pentru a se 
odihni puţin, şi aşa să plece mai departe, tot aşa şi acum, în postul 
acesta de patruzeci de zile. Ne-a dăruit Stăpînul aceste două zile din 
săptămînă ca pe nişte staţii de oprire, ca pe nişte case de odihnă, ca pe 
nişte coaste de mare, ţărmuri şi porturi, ca să ne odihnim puţin, ca să 
ne întremăm puţin trupul de ostenelile postului şi să ne mîngîiem su¬ 
fletul, pentru ca iarăşi, după trecerea acestor două zile, să pornim din 
nou la drum cu tragere de inimă noi, care am pornit pe această cale 
bună şi folositoare. 

Haide, pentru că azi e zi de întremare, să rog şi eu dragostea voastră 
să păstraţi bine cîştiguriie adunate în post. Şi, după ce v-aţi odihnit pu¬ 
ţin, să adăugaţi noi cîştiguri la cele de mai înainte şi aşa, adunîndu-vă 
încetul cu încetul mare bogăţie, să ajungeţi şi Sfînta Înviere şi să intraţi 
în limanul sfintei sărbători cu corabia cea duhovnicească plină. Pentru 
că, după cum toate cele făcute de Stăpînul s-au creat cu o raţiune oare¬ 
care şi împlinesc un rost de neapărată trebuinţă, aşa cum cuvîntul ne-a 
arătat şi mărturia faptelor ne învaţă, tot aşa se cuvine ca şi cele făcute 
de noi să nu fie făcute în zadar şi fără de rost, ci spre folosul şi cîştigul 
mîntuirii noastre. Oamenii, care au o meserie, n-ar vrea să se îndeletni¬ 
cească cu acea meserie dacă n-ar şti mai dinainte că au un cîştig de pe 
urma acelei meserii ; tot aşa şi noi, mai mult decît aceia, avem dreptul 
să facem asta, să ţinem adică postul acesta de patruzeci de zile ; dar 
să nu aşteptăm numai să treacă săptămîniile postului, ci să ne cercetăm 
cugetul, să ne examinăm gîndurile, ca să vedem ce faptă bună am să- 
vîrşit în săptămînă asta, ce faptă bună în cealaltă, ce adaos am pus în 
următoarea şi ce patimă am îndreptat. De nu ne vom rîndui aşa viaţa 
noastră şi de nu vom avea o grijă atît de mare de sufletul nostru, de nici 
un folos nu ne va fi postul şi nici nemîncarea pe care o suferim ; şi mai 
cu seamă dacă luarea noastră aminte va fi mai mică decît a celor ce 
adună bani. Nu vedeţi că fiecare din aceştia îşi dau toată silinţa ca în 
fiecare zi să adauge ceva la banii adunaţi mai înainte şi nu se satură 
niciodată ? Dimpotrivă, cu cît le creşte averea, cu atît li se măreşte şi 

pofta şi rîvna. Deci dacă acolo unde rîvna este făiă de folos, iar banii 
aduc adeseori multă vătămare mîntuirii sufletului, este atîta sîrguinţă, 
cum să nu avem noi mai multă sîrguinţă aici, unde rîvna e de folos, 
răsplata nespusă, iar cîştigul nemăsurat ? Dincolo, pe lîngă toate cele 
spuse, este şi multă nestatornicie : stăpînirea de bani e nesigură, nu nu¬ 
mai pentru că banii rămîn aici cînd vine moartea şi nu mai sînt de nici 
un folos celui ce i-a adunat, dar i se mai cere neapărat cu multă asprime 
şi socoteală de banii care au rămas aici. De multe ori, însă, se mai in- 
tîmplă ca, chiar înainte de moarte, după multe osteneli, după multe su¬ 
dori şi necazuri, împrejurările vieţii ca o furtună să lovească pe cel ce a 
strîns avere multă şi să rămînă dintr-o dată mai sărac decît cei mai să¬ 
raci. Şi vezi că asta se întîmplă în fiecare zi. Cu bogăţia duhovnicească, 
însă, nu te poţi teme de aşa ceva. Ea e sigură şi statornică •, aici mai cu 
seamă ne este de folos, iar dincolo ne dă multă mîngîiere. 


III 


Aşadar, cît avem timp, să arătăm, rogu-vă, pentru npguţătorla 
aceasta duhovnicească măcar aceeaşi rîvnă pe care o au bogaţii pentru 
bani! Niciodată să nu încetăm să ne îngrijim dacă am făcut vreo faptă 
bună, dacă am pus pe fugă prin multa noastră priveghere vreuna din 
patimile care ne turbură, pentru ca, avînd încredinţarea conştiinţei, să 
culegem şi bucurie. Să nu căutăm atîta numai, să venim la biserică în 
fiecare zi, să ascultăm mereu predicile şi să postim tot postul mare •, că 
dacă nu vom cîştiga nimic din venitul regulat la biserică şi din ascultarea 
predicii, dacă nu vom pune ceva folositor în sufletul nostru în acest post, 
nu numai că nu vom avea nici un folos de pe urma tuturor acestora, ci 
ne vor fi pricină şi de mai mare osîndă, că am avut parte de atîta în¬ 
văţătură, dar am rămas aceiaşi, că cel nervos nu s-a potolit, că cel mî- 
nios n-a ajuns blînd, că cel invidios nu s-a urcat pînă la prietenie, că 
cel înnebunit după hani nu s-a depărtat de această patimă ca să fie 
gata să facă milostenie şi să hrănească pe săraci, că cel desfrînat nu 
s-a cuminţit, că cel îndrăgostit de slava deşartă n-a învăţat s-o dispre¬ 
ţuiască şi să îndrăgească adevărata slavă, şi, în sfîrşit, că cel ce nu 

iubeşte pe semenul său nu s-a trezit ca să se înveţe să nu fie numai 

mai prejos de vameşi — că spune Hr-istos : «Dacă iubiţi pe cei ce vă 

iubesc, ce faceţi mai mult ? Oare nu şi vameşii iac la fel ?» 4 —, ci 

să-şi pregătească cugetul să se uite cu drag la duşmani ţi să le arate 


multă dragoste. Dacă venim la biserică în fiecare zi, dacă ascultăm 


4. Matei, 5, 46. 

nocontenit predicii, dacii auzim atitea învăţături şi avem şi ajutorul 
postului, dar nu biruim aceste patimi şi celelalte care ni se nasc în 
suflet, apoi ce iertare mai avem, ce cuvînt de apărare ne mai rămîne ? 
Spune-mi, te rog, dacă ai vedea pe fiul tău că se duce în fiecare zi 
la şcoală, dar ca n-a învăţat nimic de acolo, cu toată vremea 
scursă, ai rămîne, oare, nepăsător ? N-ai bate, oare, copilul şi nu l-ai 
ocărî pe învăţător ? Dar apoi, dacă ai afla că învăţătorul a făcut totul, 
că n-a lăsat nimic la o parte, ci că de vină e lenea copilului, nu ţi-ai 
muta, oare, toată supărarea pe copil şi ai lăsa în pace pe învăţător? Şi 
este drept ca şi cu voi să se întîmple la fel. Eu, precum am fost rînduit 
de harul lui Dumnezeu, vă chem în fiecare zi la această şcoală ca pe 
nişte copii duhovniceşti şi vă pun înainte învăţătura cea mîntuitoare ,• 
nu vă grăiesc gînduri ale minţii mele, ci învăţăturile dăruite mie de Stă- 
pînul prin dumnezeieştile Scripturi ; pe acestea vi le pun în faţă şi cu 
ele vă adăp necontenit auzul. Aşadar, dacă eu îmi dau toată silinţa, dacă 
sînt mereu cu luare aminte ca să vă povăţuiesc în fiecare zi pe calea 
virtuţii, dar voi stăruiţi în aceleaşi păcate, gîndiţi-vă cît de mare îmi este 
- durerea şi vouă cît de mare vi-ri osînda, ca să nu spun ceva mai mult. 
Da, eu n-am nici o vină, pentru că n-am lăsat nimic la o parte din cele 
ce ţin de zidirea voastră sufletească •, dar nu mi-i sufletul liniştit, pentru 
că eu port grija mîntuirii voastre. Şi un învăţător, cînd îşi dă seama că 
şcolarii săi nu cîştigă nimic de pe urma strădaniei sale, se supără şi se 
amărăşte nu puţin cînd vede că munceşte în zadar. 

IV 

Vă spun acestea acum, nu ca să vă întristez, iubiţilor, ci ca să vă 
trezesc, ca să vă fac să nu vă chinuiţi în zadar trupul cu postul, nici să 
treceţi zilele sfîntului post de patruzeci de zile fără de folos şi fără de 
cîştig. Dar pentru ce vorbesc eu de zilele sfîntului post de patruzeci de 
zile, cînd se cuvine, dacă e cu putinţă, să nu treacă nici o zi din în¬ 
treaga noastră viaţă, în care să nu punem în noi înşine vreun folos du¬ 
hovnicesc sau cu rugăciunea sau cu mărturisirea sau cu facerea de fapte 
bune sau cu vreo altă faptă duhovnicească ? Dacă Pavel, omul acela atîta 
de mare şi atît de înduhovnioit, care a auzit cuvintele acelea tainice, 
pe care nu le-a cunoscut nimeni pînă astăzi 5 , striga zicînd : «în fiecare 
zi mor, o spun spre lauda voastră» 6 , — ca să ne arate că pentru dreapta 

credinţă se expune Iu ui Ucu primejdii, că era în primejdie de moarle în 
fiecare zi, lucru pe cari* firea omenească nu-1 poate săvîrşi r că noi cu 
toţii murim o singură dată > el prin voinţa lui puternică murea îli fiecare 
zi, chiar dacă iubitorul de oameni Dumnezeu îl păstra în viaţă pentru 
mîntuirea celorlalţi —, deci dacă Pavel, care strălucea în atîtea faplo 
bune, care arăta ca un înger pe pămînt —, deci dacă Pavel se străduia să 
cîştige ceva în fiecare zi, se arunca în primejdii pentru adevăr, îşi aduna 
bogăţia cea duhovnicească şi nu se oprea niciodată, ce cuvînt de apă¬ 
rare mai putem avea noi, care nu numai că sîntem lipsiţi de toate faptele 
cele bune, dar avem şi atît de mari păcate, încît numai un singur păcat 
e în stare să ne arunce în prăpastia pierzării, şi totuşi nu ne dăm nici o 
silinţă să le îndreptăm măcar pe acestea? Cînd noi înşine vedem adese¬ 
ori că nu avem numai un păcat, ci chiar mai multe, cînd vedem că sînlem 
plini de mînie, sîntem desfrînaţi, lacomi, pizmaşi, nervoşi, cînd vedem 
că nu voim nici aceste păcate să ni le îndreptăm şi nici să facem fapte 
de virtute, ce nădejde de mîntuire mai putem avea ? Spun acestea şi 
n-am să încetez a le spune, pentru ca fiecare din cei ce mă ascultă să 
ia din spusele mele leacul potrivit lui, să se grăbească tare, ca să se 
scape de patimile care-1 supără, ca să se facă din nou sănătos şi să 
ajungă în stare să savîrşească virtutea. Un doctor, de-ar da de mii de 
ori doctorii unui bolnav, dacă bolnavul nu vrea să ia doctoriile, dacă de 
multe ori se împotriveşte să primească pe doctor, dacă nu vrea să îndure 
durerile şi nici nu vrea să ştie de folosul dat de doctor, nimeni din cei 
cu judecată n-are să mustre pe doctor, pentru că doctorul a făcut tot 
ce i-a stat în putinţă. Tot aşa şi eu ; v-am dat doctoria învăţăturii du¬ 
hovniceşti ; dar datoria voastră este, deci, să înduraţi durerile, să primiţi 
îngrijirile, să scăpaţi de boală şi să vă faceţi deplin sănătoşi. Aşa făcînd, 
veţi simţi şi voi folosul, iar eu voi avea nu puţină mîngîiere, văzînd că 
s-au făcut repede sănătoşi cei ce fuseseră bolnavi mai înainte. 

Fiecare din voi, deci, să se sîrguiască, rogu-vă, măcar de acum îna¬ 
inte, dacă n-a făcut-o pînă acum ; să taie din suflet, folosind, ca un cuţit 
duhovnicesc, gîndul cel binecredincios, să taie păcatul căre-1 supără mai 
mult decît celelalte, ca să scape astfel de patimă. Ne-a dat Dumnezeu 
destulă minte, în stare, dacă vrem să deschidem puţin ochii, să ne facă 
biruitori asupra patimilor ce se nasc în noi. De asta harul Duhului ne-a 
lăsat în scris în duminezeieştile Scripturi viaţa şi traiul tuturor sfinţilor, 
ca să vedem că ei, de aceeaşi fire cu noi, au săvîrşit toate virtuţile şi ca 
să nu ne mai trîndăvim în împlinirea lor. 

Oare nu era de aceeaşi fire cu noi fericitul Pa vel ? Ard de dorul 
acestui bărbat şi de asta nu încetez a vorbi mereu de el! Uitîndu-mă la 
sufletul lui, ca la o icoană făcută de mina unui mare meşter, rămîn uimit 
de dispreţul arătat de el patimilor, de curajul său covîrşitor, de dragostea 
lui înflăcărată pentru Dumnezeu şi mă gîndesc că prin voinţa sa a reuşit 
să strîngă într-un singur om toate virtuţile ! Şi fiecare din noi nu vrea 
să săvîrşească nici o fărîmă de virtute ! Nimeni nu ne va scăpa de pe¬ 
deapsa cea neîndurătoare, de vreme ce Pavel, care avea aceeaşi fire cu 
noi, care era supus aceloraşi patimi şi trăia în nişte timpuri atît de grele, 
care era, ca să spun aşa, dus în fiecare zi în temniţă, bătut şi tîrît în 
văzul tuturora de vrăjmaşii predicii, pe care de multe ori socotind că a 
murit, îl lăsau, convinşi că şi-au adus la împlinire gîndul lor ucigaş ! Se 
găseşte, oare, printre noi cineva care să arate o atîta măreţie de virtute, 
cînd sîntem atît de căzuţi şi atît de trîndavi ? Dar ca să nu auziţi din 
gura mea de faptele mari săvîrşite de acest fericit, de curajul pe care-1 
arăta în fiecare zi pentru predicarea dreptei credinţe, trebuie neapărat 
să-l auziţi pe el grăind. 

Cînd a fost silit să vorbească de el însuşi din pricina înşelăciunii 
apostolilor mincinoşi, atît îi era de greu şi de neplăcut, încît şovăia şi 
nu voia nicicum să spună în auzul tuturor faptele lui mari ,• dimpotrivă 
mai degrabă îndrăznea să se numească hulitor şi prigonitor. Dar cînd s-a 
văzut constrîns, pentru ca să închidă gura înşelătorilor şi pentru ca să 
uşureze sufletul ucenicilor lui, după multe alte cuvinte, începe să gră¬ 
iască aşa : «Dar în ceea ce poate îndrăzni cineva, întru nebunie grăiesc, 
îndrăznesc şi eu» 7 . Uită-te ce suflet iubitor de Dumnezeu ! Nu numeşte 
fapta asta numai îndrăzneală, ci chiar nebunie, învăţîndu-ne să nu ne 
lăudăm niciodată cu faptele noastre, dacă găsim că am făcut vreo faptă 
bună fără vreo nevoie oarecare şi fără să ne constrîngă cineva. «Dar în 
ceea ce poate îndrăzni cineva, întru nebunie grăiesc, îndrăznesc şi eu». 
Cu alte cuvinte spune aşa : «Pentru că mă văd silit, vreau să îndrăznesc 
şi să fac o faptă nebunească. Evrei sînt ei ? Sînt şi eu ! Israiliţi sînt ei ? 
Sînt şi eu ! Sămînţa lui Avraam sînt ei ? Sînt şi eu ! 8 . Se mîndresc ei cu 
asta ? spune Pavel. Să nu creadă că eu sînt mai prejos de ei! Şi eu am 
ce au ei!» Apoi adaugă: « Slujitori ai lui Hristos sînt ei, ca un nebun 
grăiesc, apoi mai mult eu !» 9 . 


7. II Cor., 11, 21. 

8. II Cor., 11, 22. 

9. II Cor , II, 23. 

Priveşte-mi, aici, iubite, virtutea sufletului acestui fericiţi A numit 
îndrăzneală şi nebunie ceea ce făcea, deşi o făcea constrîns de o nevoie 
atît de mare î totuşi nu s-a mulţumit cu cele ce spusese ; ci, ca să nu 
socotească cineva că grăieşte aşa din iubire de sine, cînd avea să arate 
ca-i depăşeşte cu mult pe aceia, numeşte iarăşi nebunie cuvintele lui. 
Aproape că spune aşa : «Oare nu ştiu eu că fac un lucru care supără 
pe mulţi şi care nu mi-i cu cuviinţă mie ? Dar împrejurările mă constrîng 
la asta. De asta iertaţi-mă că grăiesc cuvinte de nebun !» O, dacă am 
imita noi măcar umbra acestui fericit apostol! Noi, care avem pe umeri 
poverile atîtor păcate! Dacă se întîmplă ca noi să facem uneori o mică 
faptă bună, nu ne îndurăm s-o păstrăm în vistieria sufletului nostru, ci, 
ca să vînăm laudă de la oameni, ne lăudăm cu ea, o punem înaintea tutu¬ 
rora şi ne lipsim de răsplata lui Dumnezeu prin această flecăreală fără 
rost. Acest fericit apostol n-a făcut una ca asta ! 


— Dar ce ? 


— A spus : «Slujitori ai lui Hristos sint ei, ca un nebun grăiesc, apoi 
mai mult eu !» După aceasta vorbeşte de acele fapte de care apostolii cei 
mincinoşi puteau vorbi. Cum puteau vorbi de astfel de fapte ei, care lup¬ 
tau împotriva adevărului, care făceau totul ca să împiedice predicarea 
dreptei credinţe şi să zdruncine minţile credincioşilor de rîncl ? 

După ce a spus : *Apoi mai mult eu», enumeră faptele sale mari şi 
zice : «In osteneli mai mult, în bătăi peste măsură, la morţi, adeseori» 10 . 

— Ce spui ? Neobişnuite şi ciudate sînt cuvintele tale ! Poţi muri de 
mai multe ori ? 


— Da, răspunde Pavel, dacă nu cu trupul, cu voinţa. 

Prin aceste cuvinte Pavel ne învaţă că pentru predicarea Evanghe¬ 
liei se arunca de multe ori în primejdii mari, care-i aduceau moar¬ 
tea ; dar harul lui Dumnezeu păzea pe atlet în mijlocul acestor pri¬ 
mejdii, ca să le fie ucenicilor de mult folos. «La morţi, adeseori; de la 
iudei am primit de cinci ori cîte patruzeci şi una ; de trei ori am iost 
bătut cu toiege, o dată am fost bătut cu pietre, de trei ori s-a siărîmat 
corabia cu mine, o noapte şi o zi am petrecut în adînc, în călătorii ade¬ 
seori, în primejdii de rîuri, în primejdii de tîlhari, în primejdii de Ia nea¬ 
mul meu, în primejdii de ia păgîni, în primejdii între fraţii cei mincinoşi, 
în primejdii în cetăţi, în primejdii în pustie, în primejdii pe mare» u . 




10. II Cor., 11, 23. 

11. // Cor., 11, 23 - 26. 

Sil nu trecem, iubirilor, cu uşurinţei pe lingă cele spuse. Fiecare cu- 
vîni luat în parte ne arată noian de încercări! N'-a făcut o singură călă¬ 
torie, ci multe călătorii ,• n-a fost într-o singură primejdie pe mare, ci în 
multe şi felurite primejdii ; şi pe toate le-a suferit cu multă covîrşire. 

Şi după toate acestea iarăşi zice : 

«în osteneală, în trudă, în privegheri de multe ori, în foame, în sete , 
în posturi, adeseori în frig, în goliciune, pe lingă cele din afară» 12 . 


Iată iarăşi alt noian de încercări deschis înaintea noastră! Cînd a 
spus : «Pe lîngă cele din afară», ne-a dat a înţelege că cele lăsate la o 
parte sînt negreşit mai multe decît cele spu-se. Şi nu s-a mărginit la atîta f 
ci ne vorbeşte şi de stăruinţele sale şi de necazurile pe care le-a în¬ 
durat, grăind aşa : « Stăruinţa mea de fiecare zi şi grija de toate biseri¬ 
cile “» 13 , Iată că şi această faptă este îndestulătoare, chiar de-ar fi 
numai ea singură, să-l urce pe cea mai înaltă culme a virtuţii ! « Grija 
de toate bisericile», spune Pavel. Nu de o biserică sau două sau trei, 
ci de toate bisericile din întreaga lume. Cit pămînt străbate soarele 
cînd îşi sloboade razele sale, de atît pămînt a avut grijă şi fericitul 
acesta ! Ai văzut ce suflet larg ? Ai văzut ce minte cuprinzătoare ? Prin 
cele ce spune mai departe, ascunde, ca să spun aşa, cele ce spusese mai 
înainte. « Cine este slab, spune el, şi eu să nu fiu slab ? Cine se potic¬ 
neşte şi eu să nu ard ?» 14 Vai, cît e de mare dragostea bărbatului aces¬ 
tuia ! Cit de mare îi este privegherea ! Cît de mare îi este grija ! Cărei 
mame i se sfîşie atîta inima, cînd copilul ei e cuprins de friguri şi zace 
la pat, ca inima acestui fericit apostol ? Se îmbolnăvea pentru bolnavii 
din fiecare loc din lume şi-i ardea inima de durere pentru cei ce se 
poticneau. Uită-mi-.te ce cuvinte foloseşte ! N-a spus : «Cine se potic¬ 
neşte şi eu să nu mă întristez», ci: «să nu mă ard». Prin acest cuvînt 
ne arată tăria durerii ; aproape că se arată pe el însuşi cuprins de flă¬ 
cări, arzînd pe dinăuntru pentru cei care cad pradă poticnirilor. 

Ştiu că am‘lungit mult cuvîntul meu de învăţătură, cu toate că mă 
gîndisem să-l fac astăzi mai scurt, ca să puteţi respira puţin de ostenelile 
postului. Dar nu ştiu cum, dînd de bogăţia faptelor mari ale acestui sfînt, 
a fost tîrîtă limba mea ca de tăria unui curent de ape. De aceea îmi opresc 

12. II Cor., 11, 27—28. 

13. II Cor., 11, 28. 

14. II Cor., 11, 29. 








aic i cuvîntul şi rog <1 r&ujosloct voastră să-l aveţi pe Pavei necontenit în 
minte şi să vă gîndiţi mereu că ol ora de,aceeaşi fire cu noi, era supus 
aceloraşi patimi ca şi noi, că avea o meserie proastă şi de dispreţuit, 
cosea piei şi stătea într-un atelier ; dar cînd a vrut şi s-a hotărît să se 
dea cu totul ostenelilor celor pentru virtute şi să se facă vrednic de 
primirea Sfîntului Duh, s-a bucurat mai din belşug de dărnicia cea de 
sus. Şi pe noi, dacă vrem să ne dăm toată strădania, nimic nu ne îm¬ 
piedică să ne bucurăm de aceleaşi daruri. Darnic este Stăpînul şi «vrea 
ca toţi oamenii să se mîntuiască şi să vină la cunoştinţa adevărului» i!i . 
Să ne facem, dar, pe noi înşine vrednici şi cu rîvnă fierbinte să înce¬ 
pem, măcar aşa de tîrziu, să facem fapte de virtute şi să ne îndreptăm 
patimile, ca să ajungem proprii pentru primirea Duhului, de care facă 
Dumnezeu ca noi toţi să fim vrednici, cu harul şi cu iubirea de oameni 
a Domnului nostru Iisus Hristos, cu Care Tatălui, împreună cu Sfinlu! 
Duh, slavă, putere, şi cinste, acum şi pururea şi în vecii vecilor, Amin 

Continuare la Cartea Facerii: 

«Aceasta este Cartea Facerii cerului şi a pămîntului, 
cînd au fost făcute ; în ziua în care a făcut Dumnezeu 
cerul şi pămîntul» 1 


I 


Haide să-mi împlinesc astăzi făgăduinţa, să vă ţin obişnuitul cuvînt 
<ie învăţătură şi să leg cele ce v-am grăit mai înainte cu cele ce am să 
vă spun acum. Ştiţi că de două ori m-am grăbit şi am vrut să fac aceasta, 
<lar grija de fraţii mei mi-a mutat limba spre sfătuirea lor. Odată, cînd 
am căutat să conving cu multe rugăminţi şi sfaturi pe fraţii noştri slabi 
cu duhul, care din obişnuinţă şi prejudecată s-au despărţit de adunarea 
aceasta duhovnicească şi ne-au stricat bucuria sfintei sărbători ; cînd 
i-am rugat să nu se mai despartă muiltă vreme de turma lui Hristos şi 
nici să nu mai rătăcească în afara acestui staul duhovnicesc, să fie adică 
uniţi cu noi cu cuvîntul şi cu numele, să nu mai urmeze iudeilor, care 
şed în umbră şi mai stau lingă opaiţ după ce a răsărit Soarele dreptăţii. 
Altădată, cînd am vorbit catehumenilor adunaţi aici, i-am îndemnat să 
■alerge la chemarea cea duhovnicească, să scuture de pe ei tot somnul 
şi toată trîndăvia şi, cu dor fierbinte şi cu rîvnă puternică, să se pregă¬ 
tească pentru primirea darului împărătesc, să se grăbească spre Acela 
Care dăruieşte iertare de păcate şi dă cu dărnicie mii de bunătăţi. Aşadar 
■după ce am dat potrivita purtare de grijă şi le-am dat leacul trebuitor 
rănii şi celor care greşesc cu privire la sărbătoarea Paştilor şi care îşi 
•aduc mari pagube prin păzirea acelei neînsemnate observaţiuni a legii 
mozaice şi după ce am dat şi sfaturile cuvenite catehumenilor, este fi¬ 
resc, deci, ca după ce m-am împotrivit bolilor ce ne asaltau, să vă întind 
•astăzi tuturor îndeobşte masa cea duhovnicească. După cum dacă aş fi 
continuat cuvîntăride la cartea Facerii şi nu m-aş fi îngrijit de fraţii noş¬ 
tri, nu i-aş fi sfătuit, ci i-aş fi trecut cu vederea, pe bună dreptate ar fi 
putut cineva să mă ţină de rău că am lăsat să treacă un timp atît de po- 


1. Far., 2, A. 

trlvit pentru o astfel de predicii, tot aşa acum, odată ce am făcut tot ce 
mi-a stat în putere, odată ce am vorbit, odată ce am depus argintul şi am 
aruncat seminţele în acest pămînt duhovnicesc, este firesc să vă pun ia¬ 
răşi înainte cele citite din feriticul Moise, ca să scoatem din ele folosul şi 
aşa să plecăm acasă. 

Să auzim, dar, cele citite ! 

«Aceasta este Cartea Facerii cerului şi a pămîntului, cind au fost 
făcute; în ziua în care a făcut Dumnezeu cerul şi pămîntul şi toată ver¬ 
deaţa cîmpului, înainte de a se fi făcut pe pămînt şi toată iarba câmpului 
înainte de a răsări. Că nu plouase Dumnezeu pe pămînt şi om nu era ca 
să lucreze pămîntul. Şi izvor ieşea din pămînt şi adăpa toată faţa pămîn¬ 
tului» 2 . 

Uită-mi-te iarăşi la priceperea acestui minunat profet, dar, mai bine 
spus, la învăţătura Sfîntuilui Duh i După ce ne-a povestit cu de-amăinin- 
tul toată creaţia, după ce ne-a trecut pe dinaintea ochilor toate lucrurile 
făcute de Dumnezeu în cele şase zile, după ce ne-a vorbit de eroarea 
omului şi de stăpânirea dată lui peste toate cele văzute, acum iarăşi, re¬ 
zumând toate, spune : « Aceasta este Cartea Facerii cerului şi a pămîn¬ 
tului, cînd au fost făcute». 

Merită să cercetăm aici pentru ce Scriptura numeşte cartea aceasta : 
«Cartea cerului şi a pămîntului», cînd ea cuprinde şi altele multe şi ne 
învaţă şi de altele şi mai multe, de virtutea celor drepţi, de iubirea de 
oameni a lui Dumnezeu, de pogorămîntul pe care l-a făcut cu cel întîi- 
zidit şi cu tot neamul omenesc şi încă despre multe altele, pe care n-am 
timp să le înşir acum. Să nu te minunezi de asta, iubite! Dumnezeiasca 
Scriptură obişnuieşte să nu ne povestească totdeauna toate cu de-amă- 
nuntul, ci ne spune cele cuprinzătoare şi lasă pe celelalte la înţelegerea 
celor ce primesc cu auz pătrunzător cele spuse. 

Şi, ca să vezi că aşa-i, îţi voi dovedi cu cele citite acum. Iată, mai 
înainte, dumnezeiasca Scriptură ne-a arătat cu de-amănuntul creaţia tu¬ 
turor lucrurilor ; acum nu mai aminteşte de toate, ci zice : « Aceasta est-' 
Cartea Facerii cerului şi a pămîntului, cînd au fost făcute ; în ziua în 
care a făcut Dumnezeu cerul şi pămîntul» şi celelalte. 

II 


Vezi că ne vorbeşte numai de cer şi de pămînt şi ne lasă pe noi să ie 
înţelegem pe celelalte? Cînd a spus cerul şi pămîntul, a cuprins în 
aceste cuvinte pe toate, şi cele de pe pămînt şi cele din cer. După cum 

alunei cînd a vorbii do eroarea făpturilor, n-a vorbit de fiecare în parte, 
ei le-a cuprins pe toate prlntr-un singur cuvînt, tot aşa şi cu cartea 
aceasta, a numit-o «Car/ca facerii cerului şi pămintului», deşi cuprinde 
şi altele multe, lăsîndu-ne, deci, pe noi Să ne gîndim că odată ce face po¬ 
menire de cer şi de pămînt, trebuie neapărat să se vorbească în ea de 
toate cele văzute, atît de cele din cer cît şi de cele de pe pămînt. 

«în care zi a făcut Dumnezeu cerul şi pămîntul şi toată verdeaţa 
t impului, înainte de a se fi făcut pe pămînt şi toată iarba ţarinii înainte 
de a răsări. Că nu plouase Dumnezeu pe pămînt şi om nu era ca să lu¬ 
creze pămîntul. Şi izvor ieşea din pămînt şi adăpa toată faţa pămîntu- 
lui ». Mare este comoara ascunsă în aceste scurte cuvinte ! De aceea se 
cuvine ca, sub povăţuirea harului lui Dumnezeu, să vă vorbesc cu multă 
luare aminte de cele spuse şi să vă fac părtaşi la această bogăţie duhov¬ 
nicească. Duhul cel Sfînt cunoştea cele viitoare; de aceea ca oamenii 
de mai tîrziu să nu găsească pricini de discuţie şi nici să nu poată pune 
In dogmele Bisericii gîndurile lor împotriva dumnezeieştii Scripturi, Sfîn- 
tul Duh, şi acum, după ce a arătat care este ordinea în care au fost create 
făpturile, după ce a arătat ce a fost creat mai întîi şi ce a fost creat mai 
pe urmă, după ce a arătat că pămîntul, supunîndu-se cuvîntului şi po¬ 
runcii Stăpînuiui, a dat din sinul său seminţele, că a fost trezit la 
naştere, fără să aibă nevoie de ajutorul soarelui — cum să aibă nevoie 
de el cînd nici nu era creat ? —, fără să aibă nevoie de ploi îmbelşugate 
sau de mina de lucru a omului —- că omul nici nu fusese adus pe pămînt 
— Sfîntul Duh, deci, pentru aceste pricini aminteşte în parte de toate, 
ca să închidă gura desfrînată a celor ce ar încerca să vorbească fără de 
ruşine. 

— Şi ce spune ? 

— «In ziua în care a făcut Dumnezeu cerul şi pămîntul şi 
toată verdeaţa cîmpului, înainte de a se fi făcut pe pămînt şi 
toată iarba ţarinii înainte de a răsări. Că nu plouase Dumnezeu 
pe pămînt şi om nu era ca să lucreze pămîntul. Şi izvor ieşea 
din pămînt şi adăpa toată faţa pămîntului». Aceste cuvinte vor să 
spună că, la cuvîntul şi la porunca Stăpînului, au fost aduse la 
existenţă cele ce nu existau mai înainte, că s-au arătat dintr-o 
dată cele ce nu erau. Verdeaţa aceasta a ieşit din pămînt; iar cînd 
spune «verdeaţă», spune toate seminţele. Dîndu-ne apoi învăţătură des¬ 
pre ploi, dumnezeiasca Scriptură a adăugat iarăşi : «Că nu plouase Dum¬ 
nezeu pe pămînt», adică nici nu se purtau nori pe deasupra. După aceasta 
ne arată că nici n-a fost nevoie de mîna de lucru a omului : «Om nu era 
ca să lucreze pămîntul», spune Scriptura. Aproape că strigă, spunîndu-le 

tuturor celor de mai tîrzlu : Ctnd tiuslţl aceste cuvinte, aflaţi că acelea pe 
care le dă pămîntul, toate au fost aduse dintru început şi nici să vă yîn- 
diţi că totul se datoreşte grijii celor ce lucrează pămîntul, şi nici să atri¬ 
buiţi acelora ivirea lor, ci cuvîntului şi poruncii date la început pămin- 
tulu-i de Creator. Toate acestea s-au scris ca să cunoaştem că pămîntul, 
ca să dea la iveală seminţele sale, n-a avut nevoie de ajutorul celorlalte 
stihii, ci i-a fost de ajuns porunca Creatorului. Şi lucru minunat şi străin 
este şi acesta, că Dumnezeu, Care a deşteptat l-a viaţă atîtea seminţe cu 
cuvîntul Lui — arătîndu-Şi puterea Lui ce depăşeşte orice minte ome¬ 
nească — a întemeiat pe ape pămîntul acesta greu, care poartă pe spa¬ 
tele său atîta podoabă, precum spune profetul : «Cei ce a întemeiat pd- 
mîntul pe ape» 3 . Care minte omenească poate înţelege acestea? Oame¬ 
nii, cînd îşi zidesc casa şi vor să-i pună temelie, sapă mai întii, se co¬ 
boară în adînc şi de văd o mică umezeală, fac totul să o înlături'; şi 
numai după aceea pun temelia } Dumnezeu, însă, a lucrat cu totul al!lei 
de cum lucrează omul, ca sa cunoşti şi de aici puterea nespusă aiul Dum¬ 
nezeu şi ca atunci cînd voieşte chiar stihiile ce sânt potrivnice prin lucră¬ 
rile lor unele altora, chiar ele slujesc poruncii Creatorului. 

III 

Dar, ca să vă fac mai lămurit cele ce v-am spus, am să vă mai vor¬ 
besc de aceste lucruri, apoi am să trec mai departe. 

Da, este contrar naturii apei să poarte pe ea un corp atît de greu 
Cum este pămîntul; şi iarăşi este contrar firii pămîntului să stea pe o 
temelie ca aceasta. Şi ce te miri? De-ai vrea sa cercetezi fiecare lucru 
din cele ce au fost create, vei găsi puterea nesfîrşită a Creatorului şi vei 
vedea că pe toate ce-Ie văzute ie conduce cu voinţa Sa. Lucrul acesta 
îl poţi vedea şi cu focul. Focul are putere mistuitoare ; arde cu uşurinţă 
tot ce atinge : pietre, lemne, trupuri, fierul; dar cînd a poruncit Crea¬ 
torul, focul nu s-a atins de nişte trupuri plăpînde şi stricăcioase, ci a 
păstrat nevătăfnaţi pe tineri în mijlocul cuptorului 4 . Să nu te minunezi 
că focul nu s-a atins de trupurile lor, ci că această stihie iraţională a 
arătat o atît de bună rinduială, cît nici nu se poate spune. Nici de părul 
lor nu s-a atins, ci-i înconjura şi-i avea la mijloc. Ca şi cum ar fi îm¬ 
plinit o ascultare, focul a slujit poruncii Stăpînului şi a păstrat întregi 
şi nevătămaţi pe acei minunaţi tineri; stăteau în cuptor atît de tihniţi ca 
şi cum s-ar fi plimbat într-o grădină sau pe o pajişte. Şi, ca să nu creadă 

cineva că ceea ce sg vedea nu era foc, Stăplnul cel iubitor de oameni n-a 
luat puterea focului, ci l-a lăsat focuilui puterea lui arzătoare şi a făcut 
ca focul să nu vatăme deloc pe slujitorii Săi ? dar ca să afle şi cei care 
i-au aruncat în cuptor cit de mare e puterea Dumnezeului universului, 
asupra acelora focul şi-a arătat puterea lui. Acelaşi foc a păzit pe cei din 
cuptor, dar pe aceia care stăteau afară i-a ars şi i-a mistuit. Ai văzut că 
atunci cînd vrea Stăpînul fiecare stihie îşi schimbă însuşirile în însuşiri 
contrarii ? Este Creator şi Stăpîn şi conduce pe toate după voinţa Lui. 

Vreţi să vedeţi că şi cu apele se întîmplă la fel ? După cum aici focul 
a păzit pe cei din mijlocul focului şi şi-a uitat propria-i lucrare, iar asupra 
celor din afară şi-a arătat-o, tot aşa şi apele ,• vom vedea că pe unii îi 
îneacă, iar în faţa altora se dau în lături, ca să treacă nevătămaţi. Adu- 
ceţi-vă aminte de Faraon, de egipteni şi de poporul evreilor. Aceştia în 
frunte cu Moise, la porunca Stăpînului, au trecut prin Marea Roşie ca 
pe uscat, pe cînd egiptenii cu Faraon, vrînd să meargă pe aceeaşi cale ca 
şi iudeii, au ajuns sub valuri şi s-au înecat 5 6 7 8 . Astfel şi stihiile au ştiut 
să respecte pe slujitorii Stăpînului şi să-şi stăpînească lucrările lor. 

Să auzim acestea toţi cîţi sîntem mînioşi şi nervoşi, toţi cîţi ne vin¬ 
dem mîntuirea noastră, fiind biruiţi de celelalte patimi din pricina trîn- 
dăviei. Să imităm ascultarea mare a acestor stihii lipsite de raţiune, noi 
care sîntem cinstiţi cu raţiune ! Dacă focul, care este aşa de mistuitor, 
atît de puternic, nu s-a atins de trupuri atît de plăpînde şi stricăcioase, 
ce iertare mai poate avea omul care la porunca Stăpînului nu vrea să-şi 
înfrîneze mînia şi să alunge din suflet ura ce-o are pe semenul său ? 
Şi ceea ce-i mai mult, focul, care are însuşirea firească de a arde, nu şi-a 
arătat puterea sa, pe cînd omul, care este o fiinţă blîndă, raţională şi 
bună, face lucruri împotriva firii lui şi ajunge din pricina trîndăviei tot 
atît de crud ca şi fiarele. De aceea şi dumnezeiasca Scriptură dă nume 
de animale, iar uneori de fiare, oamenilor cinstiţi cu raţiunea, dar stăpî- 
niţi de patimi. Uneori îi numeşte cîini, din pricina neruşinării şi îndrăz¬ 
nelii lor : «Cîini muţi, care nu pot lătra» 6 ; alteori îi numeşte cai, din 
pricina desfrînării lor : <Cai înnebuniţi după iemei s-au făcut ; fiecare 
nechează după femeia aproapelui său» 1 ; alteori îi numeşte măgari, din 
pricina prostiei şi a lipsei lor de judecată : « Alăturatu-s-au animalelor 
celor fără de minte şi s-au asemănat lor» 8 ; alteori îi numeşte lei şi leo- 
parzi, din pricina firii lor lacome şi răpitoare; alteori aspide, din pri- 

cina vicleniei lor: «Vmln dc aspidă sub buzele lor» 11 / alteori şerpi şi 
vipere, din pricina veninului şl răutăţii lor, precum striga şi fericitul 
Ioan, spunînd : «Şerpi, pui de vipere, cine v-a arătat să fugiţi de mînia 
ce va să fie 10 Şi le dă şi alte nume, potrivite cu patimile lor, doar se 
vor ruşina odată măcar aşa, ca să se întoarcă la nobleţea firii lor, ca 
să se împace cu cei de aceeaşi fire cu ei şi să prefere legile lui Dum¬ 
nezeu în locul patimilor lor, cărora au ajuns robi din pricina trîndăviei 
lor. 

IV 

Dar nu ştiu cum, luat de cuvînt, am ajuns să vorbesc de acestea. 
Haide, dar, să ne întoarcem la subiect şi să vedem ce altceva vrea să ne 
înveţe astăzi acest fericit profet. 

După ce a spus : «Aceasta este Cartea Facerii cerului şi a pămîntu- 
lui», merge mai departe şi vorbeşte mai precis de facerea omului. Şi pen¬ 
tru că mai sus spusese pe scurt: «Şi a făcut Dumnezeu pe om ; după 
chipul lui Dumnezeu l-a făcut pe el» u , acum spune : 

«Şi a făcut Dumnezeu pe om, ţărînă luind din pămint şi a suflat în 
faţa lui suflare de viaţă şi s-a făcut omul cu suflet viu» 12 . 

Mari sînt cuvintele acestea şi pline de uimire ! Depăşesc mintea 
omenească ! «Şi a făcut Dumnezeu pe om, luînd ţărînă din pămînt». După 
cum spuneam că la crearea tuturor făpturilor văzute, Creatorul univer¬ 
sului a făcut pe toate altfel de cum lucrează omul, ca să se arate şi prin 
aceasta nespusa Lui putere, tot aşa şi acum la facerea omului. Ai văzut 
că a întemeiat pămîntul pe ape, lucru pe care nu-1 poate primi mintea 
omenească fără de credinţă ; ai văzut la fel că face, cînd vrea, ca toate 
stihiile lumii să lucreze contrar propriilor lor energii. Acelaşi lucru ni-1 
arată dumnezeiasca Scriptură şi acum la facerea omului : «A făcut , 
spune Scriptura, Dumnezeu pe om, luînd ţărînă din pămînt». 

— Ce spui ? A făcut pe om luînd ţărînă din pămînt ? 

— Da, ne răspunde dumnezeiasca Scriptură. Şi n-a spus simplu «pă¬ 
mînt», ci «ţărînă», ca şi cum ai spune partea cea mai proastă şi mai de 
puţin preţ din pămînt. 

Mari şi ciudate ţi se pair cele spuse ! Dar dacă te gîndeşti cine e 
Creatorul, n-ai să te mai îndoieşti de ce s-a făcut, ci ai să te minunezi 
şi ai să te închini puterii Creatorului. Iar dacă ai vrea să cercetezi pe 

toate cu slăbiciunea yltulurilor tale, e firesc să-ti treacă prin minte şi 
aceea că din păminl nu se poate face niciodată trup omenesc, şi doar 
oale şi ulcele, trup ca acesta al nostru niciodată ! Vezi, că dacă nu avem 
în minte puterea Creatorului şi dacă nu potolim propriile noastre gîn- 
•duri, care dau la iveală marea noastră slăbiciune de gîndire, nu putem 
primi înălţimea spuselor Scripturii ? Cuvintele Scripturii au nevoie de 
ochii credinţei, cu toate că sînt spuse cu mult pogorămînt, pe măsura 
slăbiciunii noastre. Da, cuvintele acestea : «A iăcut Dumnezeu pe om şi 
a suflat » sînt nevrednice de Dumnezeu ; dar pentru noi, din pricina slă¬ 
biciunii noastre, dumnezeiasca Scriptură ni le istoriseşte aşa, pogorîn- 
du-se pînă la noi, pentru ca, învredniciţi de acest pogorămînt, să ne pu¬ 
tem urca la înălţimea aceea. 

«S'f a făcut Dumnezeu pe om, luind ţănnă din pămînt». Nu mici 
sînt gîndurile ce ni le trezesc în minte cuvintele acestea cu privire la 
smerenie, dacă sîntem cu mintea trează. Cînd ne gîndim de unde-şi are 
început făptura noastră, învăţăm îndată să ne smerim, să ne umilim, chiar 
de-am ridica sprîncenele de mii şi mii de ori. De aceea şi Dumnezeu, în- 
grijindu-se de mîntuirea noastră, a condus aşa limba acestui fericit pro- 
“ fel. La început dumnezeiasca Scriptură spusese : «Şi -a făcut Dumnezeu 
pe om ; după chinul lui Dumnezeu l-a făcut pe el» 13 şi i-a dat stăpînire 
peste toate cele văzute ; 14 de aceea, ca nu cumva omul, neştiind din ce 
e alcătuit, să-şi închipuie despre el lucruri mari şi să depăşească hota¬ 
rele sale, dumnezeiasca Scriptură mai vorbeşte încă o dată de facerea 
omului şi ne arată chipul alcătuirii lui, începutul naşterii sale ; ne spune 
din ce a fost făcut cel dinţii om şi cum a fost adus pe lumea asta. 

Dacă după ce am primit această învăţătură, dacă după ce ştim că din 
pămînt este începutul existenţei noastre, din acelaşi pămînt din care 
sînt plantele, din care sînt şi animalele necuvîntătoare, chiar dacă, dato¬ 
ri lă iubirii de oameni a lui Dumnezeu, ni s-a dăruit un loc de frunte între 
făpturi prin felul în care am fost făcuţi şi prin sufletul nostru nemuritor 
— că datorită iubirii de oameni a lui Dumnezeu avem raţiune şi stăpînire 
peste toate făpturile — dacă, deci, după ce am primit această învăţă¬ 
tură, omul cel făcut din pămînt, prin înşelăciunea şarpelui, s-a gîndit să 
ajungă asemenea cu Dumnezeu, în ce nebunie nu ne-am fi rostogolit, 
dacă acest fericit profet s-ar fi mulţumit cu prima istorisire despre 
facerea omului şi n-ar fi vorbit din nou de ea, învăţîndu-ne cu de-amă- 
nuntul cum a fost făcut omul ? 

V 

Mare lecţie de filosofic este, deci, să ştim cum am luat naştere. 

«Şi a făcut, spune Scriptura, Dumnezeu pe om, ţărină lulnd din pă- 
mlnt şi a suflat In faţa lui suflare de viaţă». 

Scriptura se foloseşte de cuvinte grosolane, pentru că vorbea oa¬ 
menilor care nu puteau înţelege altfel decît cum putem noi înţelege ; 
se foloseşte de aceste cuvinte ca să ne înveţe că iubirea de oameni a 
lui Dumnezeu a voit ca omul acesta făcut din pămînt să aibă suflet ra¬ 
ţional, ca să fie astfel o fiinţă întreagă şi desăvîrşită. 

«Şi a suflat, spune Scriptura, în faţa lui suflare de viaţă». Prin această 
suflare a dăruit celui făcut din pămînt putere de viaţă ; suflarea aceasta 
constituie fiinţa sufletului. Şi Scriptura a adăugat: «Şi s-a făcut omul 
cu suflet viu». Cel care a fost făcut, cel din ţărină, odată ce a primit 
prin suflarea lui Dumnezeu suflare de viaţă, «s-a făcut cu suflet viu*. 

— Ce înseamnă «cu suflet viu» ? 

— înseamnă lucrător, care are, prin lucrările lui, în slujba sa mă¬ 
dularele trupului, care urmează voinţei lui. Dar nu ştiu cum s-a făcut 
că noi oamenii am răsturnat ordinea aceasta ; atît de mult s-a întins pă¬ 
catul incit sufletul a fost silit să urmeze voilor trupului,• am silit su¬ 
fletul, care trebuia să stea în frunte, ca un stăpîn, şi să poruncească, l-am 
silit să se coboare de pe tron şi să asculte de plăcerile trupului ? n-am 
mai ţinut seamă de nobleţea lui şi de rangul lui cel mare. 

Gîndeşte-mi-te la rangul creaţiei omului! Gîndeşte-mi-te ce era 
cel plăsmuit înainte de a sufla Stăpînul în faţa lui, înainte de a avea în 
cl suflarea aceea carie i-a fost suflare de viaţă şi a ajuns suflet viu ! Ce 
era omul ? Un simplu corp neînsufleţit, nelucrător şi la nimic folositor. 
Ceea ce i-a dat totul şi l-a ridicat la o atît de mare cinste a fost suflarea 
aceea a lui Dumnezeu. Şi ca să vezi aceasta nu numai din cele făcute 
atunci, ci şi din cele ce se întîmplă acum în fiecare zi, gîndeşte-mi-te la 
trupul din care a ieşit sufletul! Cît e de urît şi de neplăcut! Dar pentru 
ce spun eu cît e de urît şi neplăcut ? Gîndeşte-mi-te cît de dezgustător, 
plin de miros urît şi lipsit de orice frumuseţe cel care mai înainte, cî,nd 
avea în el sufletul, care-1 conducea, era frumos, plăcut, plin de graţie, 
plin de pricepere şi destoinic spre lucrarea faptelor bune. 

Avînd, dar, în minte acestea toate şi gîndindu-ne la nobleţea sufle¬ 
tului nostru, să nu facem nici o faptă nevrednică de el, să nu-1 murdă¬ 
rim cu fapte urîte. Să nu-1 coborîm, supunîndu-1 trupului! Să nu no pur¬ 
tăm fără inimă şi fără de judecată cu sufletul nostru atît de nobil şi în¬ 
vrednicit cu un rang atît de mare. Prin el, noi, caro sîntem îmbrăcaţi cu 

trup, vom putea, dacii voim, ajutaţi şi de ajutorul lui Dumnezeu, să ne 
luăm la întrecere cu puterile cele netrupeşti ; vom putea, mergînd pe 
pămînt, să trăim în cer, cu nimic mai prejos decît puterile acelea, ba 
poete chiar mai mult cu ceva. Şi vă voi spune eu cum. Cum să nu fii 
învrednicit de mai mult ajutor de'la Dumnezeu, cînd vei fi găsit că tu, 
care eşti îmbrăcat cu trup stricăeios, duci aceeaşi viaţă ca şi puterile 
cele de sus, că ţi-ai păstrat neştirbită nobleţea sufletului, deşi eşti supus 
nevoilor trupului ? 

— Dar cine poate fi găsit aşa ? 

— Negreşit ni se pare lucru cu neputinţă din pricina secetei mari 
de virtute. Dar dacă vrei să afli că lucrul acesta nu-i cu neputinţă, gîn- 
deşte-te la cei care de la început pînă acum au bineplăcut Stăpînului! 
La marele Ioan, la vestitul fiu al celei sterpe, la locuitorul pustiei ; la 
Pavel, dascălul lumii, şi la toată adunarea sfinţilor ! Toţi aceştia au avut 
aceeaşi fire cu noi, au fost supuşi aceloraşi nevoi trupeşti ! Nu mai so¬ 
coti, deci, virtutea un lucru cu neputinţă, nici nu te mai trîndăvi la să- 
vîrşirea ei, odată ce ai primit de la Stăpînul atîtea pricini ca s-o îmbră¬ 
ţişezi cu uşurinţă. Ştia, doar, Stăpînul nostru cei iubitor de oameni că 
ni-i slabă voinţa, că alunecăm repede ! De aceea ne-a lăsat mari leacuri : 
citirea din dumnezeieştile Scripturi, ca, luînd din ele necontenit leacurile 
trebuitoare, să ne aprindem de rîvnă, gîndindu-ne Ia viaţa acelor mari 
şi minunaţi bărbaţi şi să nu părăsim virtutea, ci de păcat să fugim şi să 
facem totul ca să ajungem vrednici de acele bunătăţi nespuse, pe care 
facă Dumnezeu ca noi toţi să le dobîndim, cu harul şi cu iubirea de oa¬ 
meni a Domnului nostru Iisus Hristos, cu Care Tatălui, împreună cu 
Sfîntul Duh, slavă, putere şi cinste, acum şi pururea şi în vecii vecilor, 
Amin. 








OMILIA A XlII-a 


«Şi a sădit Dumnezeu rai în Eden către răsărit 
şi a pus acolo pe omul pe care l-a făcut» 1 


I 


Cînd vă văd nesăturat dorul, mare dorinţa şi încordate minţile, c l tul 
vă văd pe toţi îndrăgostiţi şi întraripaţi după cuvîntul duhovnicesc de 
învăţătură, deşi-mi ştiu multa-mi sărăcie, mă străduiesc să vă întind în 
fiecare zi această masă săracă şi modestă, încredinţat fiind că, înflăcă¬ 
raţi de dorinţă, veţi primi cu dragă inimă cuvintele mele. Că şi cu bu¬ 
catele de pe masă se întîmplă la fel. Cînd oaspeţii au poftă mare de mln- 
care, mănîncă cu mare poftă cele puse pe masă, chiar dacă masa e să¬ 
racă şi gazda sărmană ; dar cînd mesenilor li-i stinsă pofta de mîncarc», 
chiar de-ar fi masa bogată şi bucatele felurite, nici un folos, că nu sînt 
cei ce pot folosi cu plăcere cele pregătite. Aici, însă, pentru că, datorită 
harului lui Dumnezeu, rîvna voastră este vie şi masa e duhovnicească, 
vă grăiesc şi eu cu mult drag, ştiind că unor urechi deschise spun aceste 
dumnezeieşti învăţături. Plugarul, cînd vede că pămîntuil e gras şi rodi¬ 
tor, îl lucrează cît poate mai bine : scoate plugul şi taie brazdă adîncă, 
smulge spinii, aruncă din belşug seminţele şi, hrănit cu bune nădejdi, 
aşteaptă în fiecare zi răsărirea celor aruncate; e eu grijă de pămîntul 
cel roditor şi e gata să primească la seceriş înmulţite seminţele. Tot aşa 
şi eu ,• cînd văd că zi de zi vă creşte rîvna, că vă înfloreşte dorul şi vă 
sporeşte zelul, capăt şi eu bune nădejdi de voi şi mă silesc să predic 
după puterea mea cu şi mai mult zel şi tragere de inimă spre zidirea 
voastră, spre slava lui Dumnezeu şi lauda Bisericii. 

Haide, dacă vreţi, să repet pe scurt cele ce v-am grăit mai înainte 
şi apoi să trec la cele citite azi. Trebuie să vă spun de cele ce v-am vorbit 
mai înainte şi pînă unde, întinzînd cuvîntul, am terminat cuvîntul dr 
învăţătură. 




1 . Fac., 2 , 8 . 





1 48 «rtNTtM, lOAN C1URA DE AU» 


•Şi a făcut Dumnezeu pe om, spune Scriptura, ţărînă iulnd din pă¬ 
mînt vi a suflat în Icifu lut suflare de viată şi s-a făcut omul cu suflet 
viu» 2 . * 

Ceea ce spuneam atunci, asta o spun şi acum şi n-am să încetez s-o 
spun mereu : Mare şi nespusă este iubirea de oameni a Stăpînului uni¬ 
versului faţă de neamul omenesc ! De mult pogorămînt s-a folosit pentru 
m Intuirea noastră, de multă cinste a învrednicit această fiinţă, adică pe 
om, arătînd şi cu fapta şi cu cuvîntul ca de om poartă de grijă mai mult 
decît de toate cele ce se văd. 

Nimic nu mă împiedică să vorbesc şi astăzi dragostei voastre de ace¬ 
laşi lucru. După cum parfumurile dau miros mai puternic cu cit le freci 
mal mult în mînă, tot aşa şi dumnezeieştile Scripturi: cu cît te strădu- 
leşti să le citeşti mai mult, cu atît poţi vedea mai bine comoara ascunsă 
In ele şi poţi scoate din ele şi multă şi nespusă bogăţie. 

«Şi a făcut Dumnezeu pe om luînd ţărînă din pămînt». 

Uită-mi-te la această deosebire chiar de la cele dintîi cuvinte! 
Despre felul creaţiei tuturor celorlalte făpturi, fericitul Moise ne-a învă¬ 
ţat aşa : «Şi a zis Dumnezeu să se facă lumină, şi s-a făcut lumină» 3 ; 
«Să se facă tărie» 4 ; «Să se adune apele » 5 ; «Să se facă luminători» 6 t 
«Să răsară pămlntul iarbă verde» 7 ; «Să scoată apele tîrîtoare cu suflete 
vii» 8 ; «Să scoată pămlntul suflet viu» 9 . Ai văzut că le-a creat pe toate 
numai cu cuvîntul ? Dar să vedem acum ce spune şi de crearea omului. 
«Şi a făcut Dumnezeu pe om». Vezi că prin cuvintele acestea de pogoră¬ 
mînt, de care se foloseşte Scriptura din pricina slăbiciunii noastre, ne 
arată în acelaşi timp şi felul creării omului şi c'ni/pul deosebit în care a 
fost creat; şi, ca să vorbesc omeneşte, Scriptura aproape că ne arată 
că omul a fost făcut cu mîinile lui Dumnezeu, precum spune şi un alt 
profet: « Mâinile Tale m-au făcut şi m-au zidit » 10 . Spune-mi, te rog, dacă 
Dumnezeu ar fi poruncit doar atît ca omul să se facă din pămînt, oare 
nu s-ar fi făcut ce poruncise ? Negreşit că da ! Dar pentru ca, prin felul 
prin care am fost creaţi, să ne statornicească în suflet învăţătura de a 


2 . Fac., 2 , 7 . 

3 . Fac., 1 , 3 . 

4 . Fac., 1 , 6 . 

5 . Fac., 1 , 9 . 

6 . Fac., 1 , 14 . 

7 . Fac., 1 , 11 . 

8 . Fac., 1 , 20 . 

9 . Fac., 1 , 24 . 

10 . Iov, 10 , 8 . 

nu ne închipui despre noi lucruri mal mari declt ne e firea, de aceea is¬ 
toriseşte pe toate In chip precis şl spune : « A făcut Dumnezeu om, Iu- 
ind tărînă din pămînt». 

II 

Vezi şi în aceste cuvinte cinstea dată omului. N-a luat pămînt, ci 
tărînă — ai putea spune cel mai prost pămînt — şi această ţarină, luată 
din pămînt, a prefăcut-o prin porunca Lui în trup. După cum Dumnezeu 
adusese pămîntul din nefiinţă, tot aşa şi acum, cînd a voit, a prefăcut 
in trup ţarina, din pămînt. Bine este acum să strig cu fericitul Davkl : 
«Cine va grăi puterile Domnului, cine va face auzite toate laudele 
Lui ?» u . Prin toate îşi arată Dumnezeu iubirea Sa de oameni ! Şi că a fă¬ 
cut din tărînă o fiinţă ca aceasta şi că l-a ridicat la atîta cinste şi ca 
l-a încărcat chiar de la început cu atîtea binefaceri ! 

«Şi a suflat in faţa lui suflare de viaţă; şi s-a făcut omul cu suflet 
viu». 

Tîlcuind aceste cuvinte unii oameni nesocotiţi, minaţi de propriile 
lor gînduri, fără să ţină seamă de pogorămîntul cuvintelor Scripturii şi 
fără să aibă o judecată vrednică de Dumnezeu, încearcă să spună că su¬ 
fletul este din fiinţa lui Dumnezeu. Ce nebunie ! Ce sminteală ! Atîtea 
v şi atîtea căi de pierzare a croit diavolul celor ce vor să-i slujească I Şi 
ca să“vezi, uită-te că cei ce slujesc diavolului se contrazic între ei. Unii 
din ei, întemeiaţi pe cuvîntul «a suflat», spun că sufletele sînt din fiinţa 
lui Dumnezeu ; alţii, dimpotrivă, spun că sufletele se prefac în fiinţa ce¬ 
lor mai necinstite animale. Poate fi, oare, o prostie mai mare ca aceasta ? 
Pentru că li s-a întunecat mintea şi nu mai înţeleg sensul adevărat al 
Scripturii, ca şi cum li s-ar fi orbit privirile minţii, se aruncă, contra- 
zicîndu-se unii pe alţii, în prăpastie : unii înălţînd sufletul peste valoa¬ 
rea lui, alţii coborîndu-1 sub valoarea lui. Dacă I-am atribui gură lui 
Dumnezeu, pentru că Scriptura spune : «A suflat in faţa lui», atunci ar 
trebui neapărat să-I atribuim şi m linii pentru că a spus : «A făcut pe 
om». Dar ca nu cumva, fără voia mea, să pun în faţa voastră flecărelile 
acelora şi să fiu silit să vorbesc şi eu ce nu se cuvine, haide să întoar¬ 
cem spatele prostiei şi nebuniei lor şi să urmărim scopul dumnezeieştii 
Scripturi, care se interpretează pe ea însăşi; numai că ni se cere un 
singur lucru : să nu ne uităm la grosolănia cuvintelor, ci să înţelegem 
aceea că slăbiciunea minţii noastre este de vină că Scriptura foloseşte 
cuvinte atît de grosolane, adică cuvinte nepotrivite fiinţei Dumnezeirii. 
Auzul nostru omenesc nici n-ar fi putut înţelege altfel cuvintele Scrip¬ 
turii, dacă nu ar fi avut parte de un pogorămînt atît de mare. 


li. Ps., 105, 2. 










Gîndindu-ne, dor, ţii la ilăblciunea noastră şi la aceea că cele spuse 
în Scriptură sînt spuse despre Dumnezeu, să înţelegem cuvintele Scrip¬ 
turii aşa cum e firesc să fie spuse despre Dumnezeu ,■ să nu coborîm 
Dumnezeirea, atribuindu-i formă omenească şi mădulare, ci să gîndim 
toate cum se cuvine lui Dumnezeu, că Dumnezeirea este simplă, necom- 
pusă şi fără formă. Dacă ne-am lăsa duşi de gîndurile noastre şi I-am 
atribui lui Dumnezeu mădulare şi chip omenesc, am cădea, fără să ne 
dăm seama, în necredinţa elenească. Deci cînd auzi că Scriptura spune : 
« A tăcut Dumnezeu pe om», gîndeşte-te la puterea aceea care a spus : 
«Să se tacă», iar cînd auzi : «A suflat în tata lui suflare de viaţă», gîn- 
deşte-te iarăşi că a hotărît ca, aşa precum a adus la fiinţă puterile cele 
netrupeşti, tot aşa a hotărît ca şi acest trup făcut din ţărînă să aibă su¬ 
flet raţional, care să poată folosi mădularele trupului. Trupul creat la 
porunca Stăpînului stătea ca o unealtă ce avea nevoie de cineva care să 
o mişte ; dar mai bine spus, stătea ca o liră care avea nevoie de cineva, 
care să poată, prin arta şi priceperea lui, să înalţe, prin mădularele tru¬ 
pului, ca prin nişte coarde, cîntarea cuvenită Stăpînului. 

«A suflat In faţa lui suflare de viaţă şi s-a făcut omul cu suflet viu». 

— Ce înseamnă «a suflat suflare de viaţă» ? 

— Dumnezeu a voit şi a poruncit ca trupul creat de El să aibă pu¬ 
tere de viaţă, care s-a făcut în el în suflet viu, adică activ, care poate 
prin mişcarea mădularelor să-şi arate măiestria sa. 

III 

Uită-te cîtă deosebire este între crearea acestei minunate fiinţe ra¬ 
ţionale şi crearea animalelor ! Cînd a creat animalele, Dumnezeu a spus : 
*Să scoată apele tîrîtoare cu suflete vii» 12 şi îndată au ieşit din ape ani¬ 
male însufleţite. La fel şi pămîntului i-a spus : «Sd scoată pămîntul su¬ 
flet viu» 13 . Cînd a făcut pe ora n-a mai grăit aşa, ci mai întîi i-a creat 
trupul din ţărînă şi după aceasta i-a dat putere de viaţă, adică sufletul. 
Pentru aceasta spunea Moise despre animale : « Sîngele animalului este 
sufletul animalului» li . Sufletul omului, însă, este netrupesc şi nemuritor, 
mult superior trupului şi atît de deosebit de el cît e de deosebit trupes¬ 
cul de netrupesc. 

Dar poate că mă va întreba cineva : 

— Dar dacă sufletul este mai de preţ decît trupul, pentru ce a fost 
creat întîi ceea ce este mai de puţin preţ şi apoi ceea ce este mai mare 
şi mai de preţ ? 



12. Fac., 1, 20. 

13. Fac., 1 , 24. 

14. /.ev., 17, 11. 

— Nu vezi, iubite, ră s-a făcut la fel şi cu crearea lumii ? După cum 
mai întîi a creat cerul şl pămlntul, luna, stelele şi celelalte şi animalele 
cele necuvîntătoare şi In urm8 pe om, căruia avea să-i încredinţeze stă- 
pînirea peste toate acestea, tot aşa şl la crearea omului: mai întîi i-a 
făcut trupul şi apoi sufletul, partea cea mai de preţ. După cum anima¬ 
lele, care aveau să slujească omului, au fost create înaintea omului, pen¬ 
tru ca să fie gata spre slujbă omului, care avea să se folosească de ele, 
tot aşa şi trupul a fost creat înaintea sufletului, pentru ca atunci cînd 
Dumnezeu, potrivit nespusei Lui înţelepciuni, va crea sufletul, sufletul 
să-şi arate prin mişcările trupului propriile sale lucrări. 

«Şi a sădit — spune Scriptura — Dumnezeu rai in Eden, către ră¬ 
sărit ; şi l-a pus acolo pe omul pe care l-a făcut» l5 . 

După ce Stăpînul universului şi-a arătat iubirea Sa de oameni faţă 
de omul pentru care a creat pe toate cele văzute şi le-a adus la fiinţă, 
începe îndată să reverse asupra lui binefacerile Sale. 

« Şi a sădit Dumnezeu, spune Scriptura, rai în Eden către răsărit-. 
Uită-te şi aici, dubite! Dacă nu înţelegem cu cuviinţă dumnezeiască 
aceste cuvinte, cădem neapărat în adîncă prăpastie. Ce n-ar putea spune 
şi de aceste cuvinte cei care îndrăznesc să înţeleagă omeneşte toate cele 
spuse de Dumnezeu ? «Şi a sădit Dumnezeu rai». Te întreb : A avut 
Dumnezeu nevoie de sapă, a avut nevoie de plugărie şi de celelalte 
munci agricole, ca să înfrumuseţeze raiul ? Doamne fereşte ! Deci, şi 
aici, trebuie să înţelegem cuvîntul «a sădit » în înţelesul că a poruncit să 
se facă pe pămînt rai, în care să locuiască omul ce fusese creat. Că pen¬ 
tru om fusese creat raiul, ascultă că o spune Scriptura : «Şi a sădit Dum¬ 
nezeu rai în Eden cătie răsărit şi a pus acolo pe omul pe care l-a făcut». 

Fericitul Moise a lăsat în scris şi numele locului, ca să nu poată în¬ 
şela minţile oamenilor simpli, cei ce voiesc să flecărească zadarnic şi 
să spună că raiul nu a fost creat pe pămînt, ci în cer, şi să viseze şi alte 
basme la fel cu acestea. Dacă, chiar cu toată precizia folosită de dum¬ 
nezeiasca Scriptură, unii din cei ce se laudă cu elocinţa lor şi cu Înţe¬ 
lepciunea lor lumească îndrăznesc să grăiască împotriva celor scrise în 
Scriptură şi să spună că raiul n-a fost făcut pe pămînt şi altele decît cele 
ce sînt spuse de dumnezeiasca Scriptură, dacă gîndesc cum nu este scris, 
ci împotriva celor scrise, şi socot că cele spuse despre pămînt sînt spuse 
despre cer, unde n-ar fi alunecat aceştia dacă fericitul Moise, mişcat de 
Sfîntul Duh, nu s-ar fi folosit de aceste cuvinte smerite şi de pogoro- 








mint ? Şi doar Scriptura, clnd vrea să ne inveto astfel de lucruri, se in¬ 
terpretează pe sine Însăşi şi nu lasă pe cititor să rătăcească ! Dar pentru 
că mulţi vorbesc nu pentru ca să aibă vreun cîştig din dumnezeieştile 
Scripturi, ci ca să Incinte auzul ascultătorilor cu ce le trece prin minte, 
de aceea se străduiesc să atragă luarea aminte nu asupra celor de folos, 
ci mai cu seamă asupra celor ce pot incinta. De aceea vă rog să închi¬ 
deţi urechile unora ca acestora şi să urmaţi canonul Sfintei Scripturi. Iar 
cînd auzi, iubite, că «a sădit Dumnezeu rai în Eden către răsărit», în¬ 
ţelege cu cuviinţă dumnezeiască cuvîntul «a sădit», înţelege că «a po¬ 
runcit». 

Crede cele ce spune mai departe Scriptura, crede că raiul a fost fă¬ 
cut in locul în care a spus Scriptura. A nu crede în cele scrise în dum¬ 
nezeiasca Scriptură, ci a introduce altele din mintea ta, socot că acest 
lucru aduce mare primejdie pe capul celor ce îndrăznesc să facă aceasta. 

«Şi a pus acolo pe omul pe care l-a făcut». 


IV 


Uită-te cîtă cinste i-a dat îndată omului! L-a creat în afara raiului ; 
dar îndată l-a băgat în rai, ca să simtă prin cele făcute binefacerea şi 
să cunoască prin fapte cinstea, ce i-a dat, cînd l-a dus în rai. «Şi a pus 
acolo pe omul pe care I-a făcut». Cuvîntul « l-a pus» trebuie să-l înţele¬ 
gem iarăşi că a fost spus în locul cuvîntului: «a poruncit să locuiască 
acolo» ; pentru ca şi vederea raiului şi petrecerea ac'olo să-i pricinu¬ 
iască multă plăcere şi să-l îndemne să-I mulţumească lui Dumnezeu şi 
să-I fie recunoscător, gîndindu-se cît bine a primit fără să fi făcut încă 
ceva care să-l merite. 


Să nu te uimească, dar, cuvîntul: «l-a pus» ! Este totdeauna obiceiul 
Scripturii ca, pentru noi şi pentru folosul nostru, să se folosească de cu¬ 
vinte omeneşti. Şi ca să cunoşti asta, iată că şi mai înainte, cînd a creat 
luminătorii, s-a folosit de acelaşi cuvînt, spunînd : « Şi i-a pus pe ei în 
tăria cerului» 16 nu în sensul că i-a înfipt în cer — că fiecare îşi are dru¬ 
mul lui, mutîndu-se din loc în loc —, ci ca să ne înveţe că a poruncit 
ca ei să fie pe cer aşa cum a poruncit ca omul să trăiască în rai. 

«Şi a făcut Dumnezeu — spune Scriptura — să răsară încă din pă- 
mînt tot pomul frumos la vedere şi bun la mîncare şi pomul vieţii în 
mijlocul raiului şi pomul cunoştinţei binelui şi răului» ll . 





J 


16. Tac., 1, 17. 

17. Fac., 2, 9. 

Iată iarăşi şi un alt chip d» binefacere spre cinstea'celui care a fost 
creat! Dumnezeu a volt ca omul stt locuiască în rai ; de aceea a porun¬ 


cit ca din pămînt să răsară feluriţi arbori, care în acelaşi,timp să încînte 
prin înfăţişarea lor şi să fie buni şi de mîncare. «Tot pomul, spune 
Scriptura, frumos la vedere», adică la înfăţişare, şi «bun la mîncare », 
adică să poată bucura prin vederea lor şi să poată da multă plăcere prin 
mîncarea fructelor lor ; iar prin mulţimea şi belşugul pomilor să pricinu¬ 
iască bucurie celui ce avea să se folosească de ei. Cînd Scriptura a 
spus : «tot pomul» a vrut să spună că pămîntul a dat din el tot felul de 
pomi pe care i-ai putea numi. 

Ai văzut ce vieţuire lipsită de nevoi şi de necazuri ? Ai văzut ce 
viaţă minunată? Ca un înger trăia omul pe pământ; era îmbrăcat cu 
trup, dar nu era supus nevoilor trupeşti. Cm un împărat, împodobit cu 
purpură şi diademă, îmbrăcat în porfiră, aşa se desfăta omul în rai, avînd 
cu înlesnire totul din belşug. 

«Şi pomul vieţii în mijlocul raiului şi pomul cunoştinţei binelui şl 


răului». 


După ce dumnezeiasca Scriptură ne-a învăţat că la porunca Stttpî- 
nului pămîntul a dat tot felul de pomi, frumoşi la vedere şi buni la mîn¬ 
care, a spus : «Şi pomul vieţii în mijlocul raiului şi pomul cunoştinţei 
binelui şi răului». 


Stăpînul cel iubitor de oameni, ca un Creator ce era, cunoştea mai 
dinainte vătămarea ce avea să i se nască omului în scurgerea vremii din 
pricina tihnei lui din rai. De aceea a pus în mijlocul raiului şi pomul 
vieţii şi pomul cunoştinţei binelui şi răului, pentru că Dumnezeu avea, 
nu după multă vreme, să-i poruncească să nu mănînce din pomul cunoş¬ 
tinţei binelui şi răului. Scopul acestei oprelişti a fost ca omul să poată 
şti că prin harul şi iubirea de oameni a lui Dumnezeu are atâta fericire 
şi că Dumnezeu este Stăpîn şi Creator şi al firii lui, şi al tuturor celor 
văzute. 


Pentru aceasta, după ce a făcut pomenire de pomi, Scriptura ne vor¬ 
beşte în continuare şi de numele rîurilor şi de despărţirea lor, cum ar 
spune cineva; că din rîul care uda raiul ieşeau alte patru rîuri, care îm¬ 
părţeala regiunile pământului 18 . Dar poate că cei care vor să vorbească 
după propria lor înţelepciune nu îngăduie iarăşi ca aceste rîuri să fie 
rîuri, nici apele să fie ape, ci caută să convingă pe cei ce vor să-şi den 
lor spre ascultare auzul, ca să-şi închipuie cu totul altceva. Noi, însă, vă 
rog, să nu dăm ascultare acestora, ci să ne astupăm urechile la glasul 




J 

18. Fac., 2, 10—14. 

lor, să dăm crezare cuvintelor dumnezeieştii Scripturi, urmând spusele 
ol. Să ne străduim să punem în sufletele noastre învăţăturile cele sănă¬ 
toase şi odată cu asta să ducem şi viaţă curată, pentru ca şi viaţa să dea 
mărturie de dogmele noastre, dar şi dogmele să ne arate viaţa vrednică 
de credinţă. Nu avem nici un folos dacă dogmele ne sînf drepte, dar 
viaţa stricată ; şi iarăşi nici nu putem câştiga ceva de folos pentru mântu¬ 
irea noastră daca avem viaţă curată, dar nu ţinem seamă de dogme. Se 
cuvine, dar, să ne împodobim cu amîndouă, şi cu învăţături drepte şi cu 
viaţă curată, dacă vrem să scăpăm de iad şi să dobîndim împărăţia. Spu¬ 
ne-mi, ce folos ai de un copac care se întinde mult în sus, e plin de 
frunze, dar e gol de fructe ? Tot aşa şi creştinului nu-i sînt de nici un 
folos dogmele drepte, dacă viaţa lui e stricată. De aceea şi Hristos fe¬ 
riceşte pe cei ce au şi viaţa curată şi dogmele drepte, zicând : «Fericit 
cel ce face şi învaţă» 19 . învăţătura cu fapta este mai bună şi cu mult 
mai vrednică de credinţă decât învăţătura cu cuvîntul.Un om ca acesta 
poate să înveţe chiar cînd tace, chiar cînd nu e văzut : pe unii prin în¬ 
făţişarea sa, pe alţii prin auz,- se va bucura de multă bunăvoinţă de la 
Dumnezeu, pentru că face să fie slăvit Stăpînul său nu numai prin viaţa 
sa, ci prin viaţa celor ce se uită la el. Un om ca acesta va înălţa mulţu¬ 
miri şi laude Dumnezeului universului prin mii de limbi şi prin mii de 
guri. Se vor minuna de el şi de Stăpînul lui nu numai cei ce-1 cunosc şi 
cei care sînt martorii vieţii lui, ci şi cei care nu-;l cunosc, dar au aflat de 
la alţii viaţa lui, cei care locuiesc departe, în ţări depărtate. Vor res¬ 
pecta covârşitoarea lui virtute nu numai prietenii lui, ci şi duşmanii. 
Atît de mare este puterea virtuţii că închide gurile şi leagă limbile chiar 
ale acelor oameni care duc război virtuţii. După cum cei bolnavi de 
ochi nu îndrăznesc să privească la soare, tot aşa nici păcatul nu poate 
privi la virtute, ci se retrage, întoarce spatele şi-şi mărturiseşte înfrîn- 
gerea. 

încredinţaţi de adevărul acesta, să ne lipim de virtute şi să ne rîn- 
duim cu străşnicie viaţa noastră ; să ne străduim ca să ne depărtăm, cu 
cuvîntul şi cu fapta, chiar de păcatele care par mici şi neînsemnate. Dacă 
ne depărtăm de păcatele cele mici, nu vom cădea niciodată în păcate mai 
mari ; iar cu timpul vom putea, bucurîndu-ne şi de ajutorul cel de sus, 
să săvîrşim şi cele mai mari virtuţi, să scăpăm de osînda ce ne ameninţă 
şi să dobîndim bunătăţile cele veşnice, cu harul şi iubirea de oameni a 
Domniilui nostru Iisus Hristos, cu Care Tatălui, împreună cu Sfîntul 
Duh, slavă, putere şi cinste, acum şi pururea şi în vecii vecilor, Amin. 


19. Matei, 5, 19. 










OMILIA A XlV-a 


«Şi a luat Domnul Dumnezeu pe omul pe care l-a făcut 
şi l-a pus în raiul desfătării ca să-l lucreze 
şi să-l păzească» 1 


I 



Dacă vreţi, sa continui iarăşi şi astăzi şirul spuselor de ieri şi sa mă 
străduiesc să vă urzesc cu ele învăţătura cea duhovnicească. Mare estd 
puterea ascunsă în cele citite de curînd ! De aceea se cuvine să ne co- 
borîm în adîncul lor, să cercetăm totul cu de-amănuntul, ca să culegem 
din ele folosul. Dacă cei care vor să găsească în mare pietre preţioase 
îndură atîtea necazuri şi osteneli şi se aruncă în furia apelor ca să afle 
ce caută, apoi cu mult mai mult trebuie să ne încordăm noi mintea şi să 
ne coborîm în adîncul spuselor Scripturii, ca aşa să punem mîna pe 
aceste pietre preţioase. Dar să nu te sperii, iubite, cînd auzi de adine. 
Aici nu este iureş de ape fără rînduială! Aici harul Duhului ne lumi¬ 
nează mintea, ne ajută să găsim cu uşurinţă ce căutăm şi ne uşurează 
toată osteneala. Găsirea celorlalte pietre preţioase nu-i aduce atît de 
mare folos celui ce dă peste ele ; de multe ori îl păgubeşte chiar, pu- 
nîndu-i de nenumărate ori viaţa în primejdie ; iar bucuria găsirii lor nu-i 
atît de mare cît e de mare supărarea ce-o îndură după ce le-a găsit : des¬ 
chide împotriva lui ochii invidioşilor şi porneşte la luptă împotriva lui 
pe lacomi. Aşa că găsirea acelor pietre nu numai că nu aduce vreun fo¬ 
los vieţii noastre, dar mai este şi pricină de multe lupte : hrăneşte lăco¬ 
mia, aprinde cuptorul iubirii de argint, asaltează sufletul celor stăpîniţi 
de această patimă. Cu pietrele preţioase duhovniceşti n-ai a te teme de 
aşa ceva ; bogăţia adunată din ele este nespusă, plăcerea nevestejită şi 
întrece cu mult bucuria pricinuită oamenilor de celelalte pietre. Şi de 
lucrul acesta, ascultă-1 pe David, care zice : «Dorite sint cuvintele Tale 
mai mult de cit aurul şi piatra preţioasă» 2 . Vezi că vorbind de aşa soco- 

1. Fac., 2, 15. 

2. Ps„ 18, 11. 







tltele pietre preţioasa nu s-a mulţumit numai cu comparaţia, ci a adău¬ 
gat şi cuvîntul «mal mult » şi numai atunci a arătat superioritatea cuvin¬ 
telor lui Dumnezeu ? «Mai mult decît aurul şi piatra preţioasă». Grăieşte 
aşa nu pentru că numai atît de dorite sînt cuvintele dumnezeieşti, ci 
pentru că în ochii oamenilor numaiaurul şi pietrele preţioase sînt cele 
mai dorite ; - şi astfel Dayid a arătat superioritatea cuvintelor Duhului 
şi dorinţa arzătoare de ele. Şi ca să vedeţi că dumnezeiasca Scriptură 
obişnuieşte să compare totdeauna folosul cuvintelor Scripturii cu lu¬ 
cruri materiale, ca aşa să arate superioritatea lor, ascultă şi cele ce ur¬ 
mează. David adaugă : «Mai dulci decît mierea şi fagurul» 3 . Şi aici, nu 
pentru că sînt numai atît de dulci cuvintele Scripturii, nici pentru că 
pot pricinui numai atîta plăcere, ci pentru că David n-a găsit între lu¬ 
crurile materiale altceva cu care să poată compara dulceaţa cuvin¬ 
telor dumnezeieşti. De asta a amintit de miere şi de fagure ; şi aşa a 
arătat iarăşi superioritatea învăţăturilor duhovniceşti şi a spus că mai 
mare este plăcerea învăţăturilor duhovniceşti. Şi vei vedea că Hristos 
în Evanghelii se foloseşte de aceeaşi regulă. Cînd le vorbea ucenicilor 
Săi şi ucenicii doreau să cunoască tălmăcirea pildei celui ce a semănat 
sămînţă bună în ţarină şi a vrăjmaşului care a aruncat neghină printre 
grîu 4 , Hristos le-a tîlcuit cu de-amănuntul toată pilda ; Ie-a spus cine 
este cel ce a semănat sămînţă bună, ce înfăţişează ţarina, pe cine arată 
neghinele, cine este cel ce le-a semănat, cine sînt secerătorii şi cînd e 
timpul secerişului. După ce le-a descoperit lămurit pe toate, zice : «Şi 
drepţii vor străluci ca soarele în împărăţia Tatălui lor» 5 . Asta nu în¬ 
seamnă că numai atîta strălucire vor avea drepţii, ci cu mult mai multă ; 
dar a spus atîta, pentru că între cele văzute nu putea găsi o comparaţie 
mai bună ca aceasta. Prin urmare, cînd auzim în Scriptură astfel de 
comparaţii, să nu rămînem la cele spuse, ci do la cele materiale şi vă¬ 
zute să ne ducem cu mintea la superioritatea celor duhovniceşti. 

Aşadar dacă putem găsi în Scriptură şi plăcere mai mare şi dulceaţă 
mai multă — că sînt dumnezeieşti şi duhovniceşti cuvintele Scripturii şi 
pot să nască în sufletele noastre multă bucurie duhovnicească —, să as¬ 
cultăm cu mare poftă şi puternică dorinţă cele spuse, ca să plecăm acasă, 
după ce am cîştigat aici bogăţia cea adevărată şi după ce am primit din 
belşug seminţele filosofiei celei după Dumnezeu. 

3. Ps„ 18, 11. 

4. Matei, 13, 24—30 

5. Matei, 13, 43. 










II 


Să auzim, deci, ce s-a citit azi. Dar să-mi fiţi cu mintea trează, să 
scuturaţi de pe voi orice trîndăvie şi grijă lumească şi aşa să ascultaţi 
cele spuse ! Sînt legi dumnezeieşti pogorîte de sus, din ceruri, spre mîn- 
tuirea noastră. Dacă la citirea scrisorilor împărăteşti se face multă li¬ 
nişte. dacă este alungat orice zgomot şi orice tulburare şi toţi stau cu 
urechile încordate, doritori să audă ce spun scrisorile împărăteşti, şi pri¬ 
mejdie mare ameninţă pe cel ce face chiar un mic zgomot şi întrerupe 
şirul cititului, apoi cu mult mai mult aici trebuie să staţi cu frică şi cu 
cutremur, să tăceţi molcum, să alungaţi tulburarea gîndurilor, ca să şi 
puteţi înţelege cele spuse, iar împăratul cerurilor, văzîndu-vă asculta¬ 
rea, să vă învrednicească şi de mai mari daruri. 

Să vedem, dar, ce ne învaţă şi acum fericitul Moise, care nu gră¬ 
ieşte acestea numai cu propria lui gură, ci insuflat de harul lui Dum¬ 


nezeu. 


«Şi a luat Domnul Dumnezeu pe omul pe care l-a făcut». 

Bine a pus dumnezeiasca Scriptură, chiar de la început, aceste' doua 
nume! Că n-a spus numai « Domnul » şi a tăcut, ci a adăugat şi «Dum¬ 
nezeu». Cu asta ne-a dat o învăţătură tainică şi ascunsă, ca să putem şti 
că, fie de auzim numele Domn, fie de auzim numele Dumnezeu, nu este 
nici o deosebire între aceste nume. N-am amintit fără de rost aceasta, c i 
ca atunci cînd auzi pe Pavel spunînd : « Este un singur Dumnezeu, Tatăl, 
din Care sînt toate, şi un singur Domn, Iisus Hristos, prin Care sînt 
toate» 6 , să nu socoteşti că este vreo deosebire între cuvinte, că un cu- 
vînt arată pe unul mai mare, iar celălalt pe unul mai mic. Scriptura în¬ 
trebuinţează fără deosebire aceste cuvinte, ca să nu le mai dea nici o 
putinţă vrăjmaşilor credinţei să mai introducă vreo născocire proprie în 
dreapta învăţătură. Şi ca să vezi că dumnezeiasca Scriptură nu rosteşte 
nici un cuvînt la întîmplare, uită-te cu luare aminte la cele spuse acum : 
«Şi a luat Domnul Dumnezeu». Despre cine vrea ereticul să fie spus 
aceste cuvinte ? Numai despre Tatăl ? Bine ! Ascultă-1, dar, pe Pavel, 
Spunînd : « Este un singur Dumnezeu, Tatăl, din Care sînt toate, şi un 
singur Domn, Iisus Hristos, prin Care sînt toate». Vezi că numele Domn 
este dat Fiului ? Cine ar mai putea spune acum. că numele Domn e mai 
mare decît numele Dumnezeu ? Vedeţi cîtă absurditate şi cită blasfemie ? 


Cînd un om nu vrea să urmeze canonul dumnezeieştii Scripturi, ci vrea i 


6. I Cor., 8, 6. 

să facă Joc propriilor Iul glnduri, tulbură mintea şl aduce In învăţătura 
cea sănătoasă lupte de cuvinte şi discuţii fără de sfîrşit. 

«Şi a luat Domnul Dumnezeu pe omul pe care l-a făcut şi l-a pus 
In raiul desfătării ca sâ-1 lucreze şi să-l păzească». 

Uită-te cită grijă are Dumnezeu de omul pe care l-a creat! Ieri fe¬ 
ricitul Moise ne-a învăţat spunînd : «A sădit Dumnezu raiul şi l-a pus 
acolo pe om» 7 8 , în loc de : «A voit ca omul să-şi aibă acolo locuinţa, ca să 
locuiască în desfătarea raiului». Astăzi ne arată iarăşi nespusa iubire 
de oameni a lui Dumnezeu faţă de om, şi repetînd cuvîntul zice : «Şi a 
luat Domnul Dumnezeu pe omul pe care l-a făcut şi l-a pus în raiul des¬ 
fătării». N-a spus simplu : «în rai», ci a adăugat : «al desfătării», ca să 
ne arate covîrşitoarea plăcere de care avea să se bucure omul datorită 
locuinţei lui. Şi după ce a spus : «L-a pus pe el în raiul desfătării», a 
adăugat: «ca să-l lucreze şi să-l păzească». Şi acesta este semnul unei 
mari purtări de grijă. Dar pentru că locuirea în rai îl umplea pe Adam 
de toată desfătarea, pentru că era încîntat de priveliştea pe care o vedea 
şi de bucuria ce i-o dădea această desfătare, de aceea, pentru ca omul 
să nu alunece din pricina covîrşitoarei tihne şi desfătări — «Că lenevi- 
rea duce la orice păcat» 8 — Dumnezeu i-a poruncit să lucreze raiul şi 
să-l păzească. 

— Dar aş putea fi întrebat: Raiul avea nevoie să fie lucrat ? 

— Nu spun asta! Dar Dumnezeu a vrut ca omul să aibă deocam¬ 
dată puţină grijă de paza raiului şi de lucrarea lui. Dacă omul ar fi fost 
cu totul scăpat de oboseală, îndată ar fi alunecat spre trîndăvie din pri¬ 
cina marii lui tihne ; aşa, însă, împlinind o muncă lipsită de durere şi de 
greutăţi, putea fi mai înţelept. La fel, cuvîntul «ca să-l păzească», n-a 
fost adăugat fără rost. Cuvîntul acesta este cuvînt de pogorămînt; s-a 
spus ca omul să poată şti că este supus unui Stăpîn, Care, dîndu-i o atît 
de mare desfătare, i-a dat odată cu desfătarea şi păzirea raiului. Dum¬ 
nezeu face totul şi săvîrşeşte totul spre folosul nostru ; şi tot spre folosul 
nostru a dăruit omului şi desfătarea şi tihna. Dacă Dumnezeu, din pri¬ 
cina covîrşitoarei Lui iubiri de oameni, ne-a pregătit, înainte de a fi nea¬ 
mul nostru, acele bunătăţi negrăite, precum însuşi spune : «Veniţi bine- 
cuvîntaţii Părintelui Meu de moşteniţi împărăţia cea pregătită vouă 
înainte de întemeierea lumii» 9 , apoi cu mult mai mult ne va da din bel¬ 
şug toate cele de pe lumea asta. 

7. Fac., 2, 8. 

8. Inţ. Sir., 33, 32. 

9. Matei, 25, 34. 

III 

Atîtea şi atîtea binefaceri a făcut Dumnezeu omului pe care l-a 
creat! Mai întîi l-a adus de la nefiinţă la fiinţă ; apoi l-a învrednicit de 
i-a făcut trup din ţărînă ; apoi, ceea ce e mai însemnat, prin suflare, i-a 
dăruit suflet; apoi a poruncit să se facă raiul şi a rînduit ca omul să 
locuiască acolo ; după aceasta iarăşi, ca un tată iubitor, îi dă omului, ca 
să nu alunece, ca unui copil tînăr care se bucură de toate libertăţile şi 
înlesnirile, şi o mică şi neînsemnată grijă ; îi porunceşte Stăpînul Dum¬ 
nezeu lui Adam să lucreze şi să păzească raiul, ca împreună cu desfă¬ 
tarea mare pe care o avea, împreună cu multa libertate şi tihnă, să aibă 
şi aceste două mici griji, care să-l împiedice să meargă mai departe. 
Acestea sînt deocamdată binefacerile date de Dumnezeu omului ce fu¬ 
sese creat ; cele date mai pe urmă, ne arată iarăşi covârşitoarea Lui iubire 
de oameni şi pogorămîntul arătat omului, datorită tot bunătăţii lui Dum¬ 
nezeu. Căci ce spune Scriptura ? 

«Şi a sfătuit 10 Domnul Dumnezeu pe Adam» n . 

Iată că şi aici Scriptura foloseşte aceleaşi cuvinte ca mai sus : 
« Domnul Dumnezeu », pentru ca prin repetarea acestor cuvinte să pri¬ 
mim o învăţătură precisă şi să nu suferim pe cei care îndrăznesc să îm¬ 
partă aceste două nume : unul să-l dea Tatălui, iar pe celălalt Fiului. 
Pentru că fiinţa amîndurora este una, de aceea şi dumnezeiasca Scrip¬ 
tură dă, fără deosebire, acelaşi nume cînd Tatălui, cînd Fiului. 

«Şi a sfătuit, spune Scriptura, Domnul Dumnezeu pe Adam, zicînd».. 

Se cade, la auzul acestor cuvinte, să ne uimim de iubirea de oameni 
a lui Dumnezeu, care depăşeşte orice cuvînt, arătată nouă prin aceste 
scurte cuvinte : «Şi l-a sfătuit», spune Scriptura. Vezi cîtă cinste îi dă 
omului, chiar de la început ? N-a spus : «I-a poruncit», sau : «I-a dat 
ordin». 

— Dar ce ? 

— « L-a sfătuit». După cum un prieten vorbeşte prietenului său de 
cele de neapărată trebuinţă, tot aşa şi Dumnezeu vorbeşte cu Adam 

10. ’EvetEtXaxo de la evteXXco, al cărui sens este a recomanda, a comanda, a po¬ 
runci, a ordona. Traducătorii români ai textului sfînt, ca de altfel şi traducătorii în alte 
limbi, au tradus acest cuvînt prin cel mai frecvent sens al lui: «a porunci» ; dar iată 
că sfîntul Ioan Gură de Aur, în comentarul său, pentru raţiuni pe care cu uşurinţă le 
poate afla fiecare, lasă la o parte sensul curent al cuvîntului şi foloseşte primul lui 
sens : «a recomanda», adică a «sfătui», care stă pe altă linie semantică decît «a po¬ 
runci» ; că una este « sfătui », şi alta este «a porunci». E drept, cuvîntul «a siătui» 
este tot o poruncă ; dar este o poruncă îndulcită, pornită dintr-un suflet plin de dra¬ 
goste pentru cel sfătuit; şi tocmai acest sens îl vrea sfîntul Ioan Gură de Aur pentru 
evxeXXm, folosit în acest text al Sfintei Scripturi. 

11. Fac., 2, 16. 

■aproape că voieşte ca, prin cinstirea atît de mare po care i-o dă Iui 
Adam, să-l înduplece srt-I asculte sfaturile. 

*Şi l-a stâtuit Dumnezeu pe Adam zicînd : Din tot pomul cel din 
rai să măninci, dar din pomul cunoştinţei binelui şi răului să nu mîn- 
caţi din el, că în ziua în care veţi mînca din el cu moarte veţi muri» 12 . 

Tare uşoară e porunca, dar cumplită este trîndăvia, iubite ! După 
cum trîndăvia ne face să ni se pară grele lucrurile uşoare, tot aşa rîvna 
şi luarea aminte fac uşoare pe cele grele. Spune-mi, ce sfat poate fi mai 
uşor decît acesta ? Ce cinste poate fi mai mare deeît cinstea dată de 
Dumnezeu ? I-a dat să locuiască în rai, să se încîinte de frumuseţea celor 
văzute, să se bucure de priveliştea raiului şi să culeagă mare plăcere de 
pe urma acestei desfătări. Gîndeşte-te ce minunat era să vezi pomii plini 
de roade, felurimea florilor, varietatea ierburilor, bogăţia frunzelor şi 
toate celelalte cîte era firesc să fie în rai, şi intr-un rai sădit de Dum¬ 
nezeu ! De aceea dumnezeiasca Scriptură, luîndu-o înainte, a spus : «A 
răsărit încă din pămînt tot pomul frumos la vedere şi bun la mîncare» 13 , 
ca să putem şti că omul, bucurîndu-se de atît de mare belşug, a călcat 
sfatul ce i s-a dat, din pricina marii lui neînfrînări şi trîndăvii. Gîn- 
deşte-mi-te, iubite, la cinstea covîrşitoare cu care a fost învrednicit! 
I s-a dăruit în rai masă proprie şi deosebită, ca să nu creadă că are şi 
el aceeaşi hrană cu animalele ! I s-a dăruit să locuiască în rai ca un îm¬ 
părat şi să se ddsfăteze de cele de acolo şi, ca un stăpîn, să fie despăr¬ 
ţit de animalele puse în slujba lui. 

«Şi l-a sfătuit, spune Scriptura, Domnul Dumnezeu pe Adam zicînd : 
Din tot pomul din rai să, mănînci, dar din pomul cunoştinţei binelui şi 
răului să nu mîncaţi din el, că în ziua în care veţi mînca din el, cu 
moarte veţi muri». Aproape că îi spune : «îţi cer, oare, un lucru greu şi 
împovărător ? Nu ! îţi îngădui să mănînci din toţi pomii ; numai de 
acesta te sfătuiesc să nu te atingi ! Iţi hotărăsc, însă, şi o mare pedeapsă, 
ca, înţelepţit de frică, să păzeşti sfatul ce ţi-am dat». A făcut la fel ca 
un stăpîn darnic, care încredinţează cuiva o casă mare ; dar, pentru ca 
să-i rămînă întreagă stăpînirea asupra casei, cere să i se dea un mic 
venit. Tot aşa şi Stăpînul nostru Cel iubitor de oameni, i-a îngăduit lui 
Adam să se bucure de toţi pomii din rai, dar l-a sfătuit să nu se atingă 
de unul singur, ca să poată şti omul că are un stăpîn de Care se cuvine 
să asculte şi să se plece poruncilor Lui. 

12. Fac., 2, 16—17. 

13. Fac., 2, 9. 

Cine ar putea admira după vrednicie dărnicia Stăpînului obştesc ul 
tuturora ? De cîte binefaceri nu l-a Învrednicit pe Adam fără să fi făcut 
încă ceva ! Nu i-a îngăduit să mănince numai din jumătate din pomii ra¬ 
iului, nici nu i-a poruncit să nu se atingă de cei mai mulţi din ei şi să 
se desfăteze cu restul, oi a voit ca Adam să mănince din toţi pomii din 
rai afară de unul, din care l-a sfătuit să nu mănince. Dumnezeu a arătat 
cu fapta că n-a făcut asta pentru altă pricină, ci numai pentru ca omul 
să poată şti cine i-a făcut binefaceri atît de mari. 

Pe lingă celelalte, uită-te, şi cu acest prilej, la bunătatea lui Dum¬ 
nezeu ! Cu cită cinste a acoperit pe femeia pe care avea s-o facă din 
Adam ! Nu fusese încă adusă pe lume femeia şi Dumnezeu porunceşte, 
ca şi cum ar vorbi amîndurora : «Să nu mincaţi din el» şi : *ln ziua In 
care veţi mînca din el, cu moarte veţi muri». A arătat chiar dintru înce¬ 
put că bărbatul şi femeia una sînt, aşa precum zice şi Pavel: «Bărbatul 
este cap femeii» u . Dumnezeu vorbeşte, deci, ca la doi, pentru ca mal 
tîrziu, după ce o va fi făcut pe femeie din el, bărbatul să aibă pricină tr-1 
face şi ei cunoscută porunca lui Dumnezeu. 

Ştiu că se pălăvrăgeşte mult despre pomul din rai! Mulţi din cel ce 
vorbesc fără nici o teamă, caută să arunce vina de pe om pe Dumnezeu 
şi cutează a zice : «Pentru ce a mai dat Dumnezeu porunca aceasta, 
odată ce ştia că omul are s-o calce ?» Şi mai spun : «Pentru ce a pp- 
runcit să fie pomul acesta în rai ?» Şi multe altele. Dar ca să nu părem 
că tălmăcim căderea omului, înainte de a ajunge la căderea lui, este 
de neapărată trebuinţă să aşteptăm istorisirea fericitului Moise, pentru 
ca ajunşi la locul cuvenit să vă învăţ înţelesul adevărat al Scripturii, 
aşa cum îmi va da harul Duhului a vorbi. Şi, cunoscînd adevărul celor 
scrise în Scriptură, să înălţaţi Stăpînului cuvenita doxologie şi să nu 
învinuiţi pe Dumnezeu cel fără de vină, lăsînd nevinovat pe cel ce a 
păcătuit. 

Dar deocamdată, dacă vreţi, să trecem acum la cuvintele următoare 
ale Scripturii : 

«Şi a zis Domnul Dumnezeu : «Nu este bine să fie omul singur» ,r ‘. 

Iată că şi acum spune iarăşi, ca şi mai înainte : « Domnul Dumnezeu», 
ca să ni se înfigă în minte aceste cuvinte şi să nu mai socotim mai di*, 
preţ gîndurile omeneşti decît cuvintele dumnezeieştii Scripturi. 

14. Eies., 5, 23. 

15. Fac., 2, 18. 


II — Sflntul Ion» tiiirrt Aur 

«ŞI a spus Domnul Dumnezeu : «Nu este bine să Ile omul singur». 
Vezi că bunul Dumnozeu nu s-a oprit, ci adaugă binefaceri lingă bine¬ 
faceri ! Plin de bunătate, Dumnezeu vrea să încarce cu toată cinstea pe 
fiinţa aceasta cugetătoare / şi, p*e lingă cinste, îi dă şi un trai lesnicios. 

«A zis Domnul Dumnezeu, spune Scriptura : «Nu este bine să fie 
omul singur. Să-i facem lui ajutor asemenea lui» 16 . 

Iată iarăşi şi aici: «Să facem». Precum la început la facerea omului, 
spusese : «Să facem om după chipul Nostru şi după aăemănare» 17 , tot 
aşa şi acum, cînd avea să facă pe femeie, se foloseşte de acelaşi cuvînt 
şi spune : «Să facem». Cu cine vorbeşte? Nu vorbeşte cu vreo putere 
creată, ci cu Cel născut din El, cu Sfetnicul Cel minunat, Cel tare, Dom¬ 
nul păcii 18 , Fiul Lui cel Unul-Năseut. Şi ca să afle Adam că fiinţa ce va 
fi făcută este de aceeaşi cinste cu el, Dumnezeu grăieşte la fel ca şi la 
crearea lui. După cum atunci spusese : «Să facem», tot aşa şi acum 
spune : «Să-i facem lui ajutor asemenea lui». Amândouă cuvintele au 
multă greutate ; şi cuvîntul «ajutor», şi cuvîntul «asemenea lui». «Nu 
vreau ca omul să fie singur, spune Dumnezeu, ci vreau să aibă oarecare 
mîngîiere din această împreună vieţuire ,• şi nu vreau numai atîia, ci 
trebuie să-i dau şi ajutor asemenea Iui», vorbind de femeie. De aceea a 
spus : «Sâ-i facem lui ajutor» şi a adăugat: «asemenea lui», ca nu 
cumva cînd vezi că sînt aduse îndată la existenţă fiarele şi toate păsările 
cerului 19 , să socoteşti că e vorba de una din acestea. Chiar dacă multe 
din animalele necuvîntătoare îi ajută pe om la muncile lui, dar nici una 
la fel cu femeia, înzestrată cu raţiune. De aceea a spus : «Ajutor ase¬ 
menea lui» şi a adăugat: 

«Şi a făcut Dumnezeu încă din pămînt toate fiarele ţarinii şi toate 
păsările cerului şi le-a adus la Adam să vadă ce nume le va pune ; şi 
tot numele pe care l-a pus Adam sufletului viu, acela a fost numele 
lui» 2 o. 

Nu în zadar, nici fără de rost a adus Dumnezeu fiarele şi păsările 
în faţa lui Adam, ca să le pună nume, ci pentru cele ce aveau să se 
întîmple nu după multă vreme. Dumnezeu, cunoscând mai dinainte cele 
ce aveau să se întîmple, prin cuvintele acestea ale Scripturii ne arată 


16. Fac., 1, 18. 

17. Fac., 1, 26. 

18. Isaia, 9, 6. 

19. Fac., 2, 19. 

20. Fac., 2, 19. 

marea înţelepciune po care a dărult-o omului creat do El, pentru ca 
atunci, cînd va călca porunca cea dată Iul de Dumnezeu, să nu socoteşti 
că a călcat-o din neştiinţă, ci să poţi şti că a căzut din pricina Lrîndăviei. 


Află, deci, din punerea numelor animalelor, că omul era plin de 
multă înţelepciune. «Şi le-a adus la Adam să vadă ce nume le va pune». 
Dumnezeu face asta voind să ne dea dovadă de multa înţelepciune a lui 
Adam. Şi iarăşi spune : «Şi numele pe care l-a pus Adam sufletului viu, 
acela a fost numele lui». 

Dar lucrul acesta s-a făcut nu numai pentru ca să aflăm de înţelep¬ 
ciunea lui Adam, ci ca să ni se arate, prin punerea numelor, că omul este 
stăpînul lor. Şi oamenii obişnuiesc să facă la fel ca să arate că sini 
stăpîni: atunci cînd cumpără robi, le schimbă numele. De aceea Dum¬ 
nezeu îl pregăteşte pe Adam ca pe un stăpîn, să pună nume tuturor 
animalelor. 

Nu trece eu uşurinţă, iubite, pe lingă cele spuse ! Gîndeşlc-Le cît 
de mare îi era înţelepciunea lui Adam, ca să poată pune nume atîlor 
neamuri de păsări, de tîrîtoare, de fiare, de dobitoace şi tuturor celor¬ 
lalte animale, domestice şi sălbatice, celor care trăiesc în apă, celor 
care ies din pămînt, într-un cuvînt tuturor animalelor şi să pună fie¬ 
cărui neam de animale numele lui propriu şi potrivit. «Tot numele, 
spune Scriptura, pe care l-a pus Adam sufletului viu, acela a fost nu¬ 
mele lui». Ai văzut putere desăvîrşită ? Ai văzut autoritate de stăpîn ? 
Pe lîngă toate celelalte, gîndeşte-te şi la aceea că au venit la Adam cu 
toată supunerea, ca la un stăpîn, ca să primească nume, şi leii şi pan¬ 
terele şi viperele şi scorpiile şi şerpii şi toate celelalte fiare mai sălba¬ 
tice decît acestea. Şi omul nu s-a temut de nici una din ele. 

Să nu osîndească nimeni făpturile create de Stăpîn şi să-şi ascută 
limba împotriva Creatorului, dar mai bine spus, împotriva capului lui 
şi să spună acele netrebnice cuvinte : «Pentru ce au fost făcute fiarele 
sălbatice ?». Punerea numelor ne arată bine că toate fiarele sălbatice, 
la fel ca acelea blînde, au recunoscut că omul le e stăpîn şi ele îi sînt 
roabe. Numele date atunci animalelor dăinuieşte pînă astăzi, iar Dum¬ 
nezeu a întărit asta, ca să ne aducem aminte necontenit şi de cinstea 
pe care a primit-o omul de la început de la Stăpînul universului, cînd 
toate animalele îi erau supuse, şi să ne aducem aminte şi de pierderea 

acestei cinste. Sa ne aducem aminte de toate acestea, ca să-l atribuim 
omului vina că, prin păcat, şi-a tăiat puterea ce-o avea asupra anima¬ 
lelor. 

•Şi a pus Adam — spune Scriptura — nume tuturor dobitoacelor şi 
tuturor păsărilor cerului şi tuturor fiarelor pămmtului» 21 . 

La auzul acestor cuvinte, uită-mi-te iubite, la libertatea voii omului, 
la covîrşitoarea lui pricepere şi nu mai spune că omul nu ştia ce e binele 
şi ce e răul! Cum să nu fie plin de toată înţelepciunea şi priceperea 
cel ce a putut pune nume potrivite şi dobitoacelor şi păsărilor şi fiarelor, 
cel ce n-a încurcat ordinea, nici n-a pus animalelor sălbatice numele 
ce se potrivea animalelor blînde, şi nici n-a dat animalelor blînde nu¬ 
mele potrivit celor sălbatice, ci tuturor le-a dat numele ce i s-a potri¬ 
vit ? Pornind de aici gîndeşte-te, deci, cit de mare este puterea acelei 
suflări a lui Dumnezeu şi cît de mare este înţelepciunea sufletului fără 
de trup, pe care i-a dăruit-o Stăpânul cînd a alcătuit din două substanţe 
o fiinţă ca aceasta, omul, şi minunată şi cugetătoare, şi cînd a unit sub¬ 
stanţa netrupească a sufletului, meşter prea bun, cu trupul ca de un 
organ. Aşadar, cînd te gîndeşti la înţelepciunea atît de mare a acestei 
fiinţe, să rămîi uimit de puterea Creatorului! Dacă frumuseţea cea vă¬ 
zută a cerului te face, pe tine spectator cu judecată sănătoasă, să înalţi 
slavă Creatorului, apoi cu mult mai mult această fiinţă cugetătoare, 
omul, te va face să lauzi necontenit pe Creator şi să înalţi, după putere, 
slavă Stăpînului, cînd te gîndeşti la propria-ţi făptură, la covîrşitoarea 
cinste dată ţie de Creator, la măreţele daruri şi la nespusele Lui bi¬ 
nefaceri ! 

Aş fi vrut să comentez şi cele spuse mai departe de Scriptură ■, dar 
trebuie să-mi opresc aici neapărat cuvîntul de învăţătură, ca să nu în¬ 
tunec amintirea celor ce-am spus pînă acum cu mulţimea celor ce aş mai 
spune. Ceea ce urmăresc nu este să vă spun multe lucruri. Nu ! Ci vă 
vorbesc pentru ca să vă rămînă înfipte necontenit în minte cele ce vă 
spun, pentru ca nu numai voi să ştiţi cele cuprinse în dumnezeieştile 
Scripturi, ci să fiţi şi dascălii altora, să fiţi în stare să-i învăţaţi şi pe alţii. 

Vă rog, dar, ca fiecare din voi, după ieşirea de la biserică, să repe¬ 
taţi cu semenii voştri cele auzite aici ; fiecare să spună ce-a ţinut minte 
şi să primească de la celălalt cele ce el a reţinut. In acest chip să strîngeţi 
în mintea voastră tot ce aţi auzit şi aşa să plecaţi acasă ,• şi avînd vie în 
minte predica, să frământaţi în voi înşivă aceste dumnezeieşti învăţături. 








OMIU1 LA KACKHK 


105 


De veţi avea mare grijă do ele şi vă veţi ocupa cu ele mintea, veţi putea 
birui cu uşurinţă patimile ce vă supără şi veţi putea scăpa şi de uneltirile 
diavolului. Demonul cel viclean, de va vedea că sufletul vostru are atîta 
grijă de cele ale lui Dumnezeu, că se gîndeşte necontenit la ele şi că 
le frămîntă, nici nu va îndrăzni să se apropie de voi, ci va fugi îndată, 
alungat ca de foc de lucrarea Duhului. 

Aşadar sa ne ocupăm mintea cu aceste dumnezeieşti învăţături ca şi 
noi să cîştigăm cele mai mari daruri şi ca şi pe acela să-l putem birui şi 
să atragem asupra noastră şi mai mult ajutorul lui Dumnezeu. Făcînd aşa, 
vom avea spor în tot ce facem ; cele grele vor ajunge uşoare, cele ce par 
a fi pline de tristeţe vor lua sfîrşit şi nimic din cele prezente nu ne va 
putea întrista. Dacă ne îngrijim de cele ale lui Dumnezeu, atunci şi Dum¬ 
nezeu se va îngriji de cele ale noastre şi vom străbate în toată liniştea 
oceanul vieţii acesteia. Şi călăuziţi de marele Corăbier, Dumnezeul uni¬ 
versului, vom ajunge la limanul iubirii Sale de oameni, Căruia slava şi 
puterea, acum şi pururea şi în vecii nesfîrşiţi ai vecilor, Amin. 









OMILIA A XV-a 


«Iar lui Adam nu i s-a găsit ajutor asemenea lui. 

Şi a adus Domnul Dumnezeu somn adine 1 
peste Adam şi a adormit. / 

Şi a luat una din coastele lui şi a împlinit 
cu carne locul ei. Şi a făcut Domnul Dumnezeu femeie 
din coasta pe care a luat-o din Adam» 2 


I 

Vă mulţumesc că aţi ascultat cu mare drag predica mea de ieri • că 
nu numai că nu v-aţi plictisit de lungimea cuvîntului meu, dar m-aţi şi 
urmărit pînă la sfîrşit cu atît interes, incit dorul de ascultare v-a rămas 
viu. Asta îmi dă bune nădejdi că veţi împlini cu fapta cuvintele mele. 
Da ! Cine ascultă cu atîta plăcere arată că e gata să prefacă în faptă 
cele ce aude. De altfel chiar venirea voastră la biserică, într-un număr 
atît de mare, este o dovadă a sănătăţii sufletului vostru. După cum foa¬ 
mea este semn de sănătate trupească, tot aşa şi dorul de cuvintele dum¬ 
nezeieşti este cel mai mare semn de sănătate sufletească. Aşadar, pentru, 
că fructul rîvnei voastre îmi arată că ati împlinit ceea ce aţi auzit, haide 
să dau dragostei voastre şi plata făgăduită ieri ; numesc plată această 
învăţătură duhovnicească, care poate să-mi sporească şi mie celui ce o 
plătesc averea şi să vă îmbogăţească şi pe voi cei care o primiţi. De 
acest fel sînt toate bogăţiile cele duhovniceşti; cu lucrurile materiale 
nu-i cu putinţă asta. Acolo cel ce plăteşte îşi împuţinează averea, iar 
cel ce primeşte ajunge bogat; aici nu-i aşa ; ci şi cel ce plăteşte îşi 
sporeşte cu asta mai mult bogăţia, dar şi cei ce primesc ajung mai bo¬ 
gaţi. 

Aşadar, pentru că şi eu sînt gata să-mi arăt recunoştinţa, iar voi, 
cekce aveţi a primi bogăţia aceasta duhovnicească, aveţi pregătite sînu- 
rile minţii, haide să-mi împlinesc făgăduinţa şi să continui tîlcuirea celor 



1. în textul grec: Ixcxasic cuvîntul acesta înseamnă: pierderea conştiinţei, nar¬ 
cotizare, amorţire. Am acceptat, însă, în traducerea mea, vechea lectură: «somn ac/lnc », 
respertînd tradiţia românească a textului biblic. 

2. Fac., 2, 20-22. 

citite din fericitul Molsr», ca aă vă dau cu asta plat*. Trebuie neapărat să 
pun Sn faţa voastră cele citit# astăzi, pentru ca, cercetînd cu de-amă- 
nuntul bogăţia de gînduri ascunse în cuvinte, să o trec dragostei voastre. 

Aţi auzit de curînd că dumnezeiasca Scriptură a spus : 

«far lui Adam nu i s-a găsit ajutor asemenea lui». 

Ce vrea să spună acest scurt cuvînt: «far lui Adam» ? Pentru ce a 
mai adăugat conjuncţia «iar» ? Nu era de ajuns să spună : «Lui Adam» ? 
Nu fără rost mă străduiesc să cercetez acestea şi nici din ambiţie zadar¬ 
nică, ci pentru ca, cercetînd totul cu de-amănuntul în faţa voastră, să vă 
învăţ că nu trebuie lăsat la o parte nici cel mai mic cuvînt, nici o silabă 
din cele ce se găsesc în dumnezeieştile Scripturi. Cuvintele Scripturii nu 
sînt simple cuvinte, ci cuvinte ale Duhului Sfînt; de aceea poţi găsi, chiar 
într-o silabă, mare comoară. Fiţi, vă rog, dar, cu mare luare aminte [Ni¬ 
meni trîndav! Nimeni somnoros ! Daţi-mi cu toţii treze minţile voastre ! 
Nimeni cu gîndurile auirea ! Nimeni să nu stea aici, tîrînd cu el griji 
lumeşti 1 Fiecare să se gîndească la vrednicia acestei adunări duhovni¬ 
ceşti, că auzim pe Dumnezeu vorbindu-ne prin gura profeţilor. Aşa să-şi 
deschidă fiecare auzul şi aşa să aibă încordată mintea, ca nici una din 
seminţele aruncate de mine să nu cadă pe piatră sau pe cale sau în spini, 
ci toată sămînţa să fie aruncată în pămînt bun, adică pe latul sufletului 
vostru, ca să vă poată aduce rod îmbelşugat şi să înmulţească seminţele 
aruncate de mine. ( 

Dar să vedem ce vrea să ne spună conjuncţia aceasta. 

«far lui Adam nu i s-a găsit ajutor asemenea lui». 

Uită-te ce precisă e dumnezeiasca Scriptură! După ce a spus : «far 
lui Adam nu i s-a găsit ajutor», nu s-a oprit aici, ci a adăugat: « aseme¬ 
nea lui» ; prin acest adaos ne-a arătat pricina pentru care a pus con¬ 
juncţia. Cred că cei sprinteni la minte pot să prevadă de pe acum ce 
vreau să vă spun. Dar pentru că se cuvine să vă fac tuturor lămurită în¬ 
văţătura şi să. vă explic cuvintele mele, haide să vă învăţ pentru ce 
Scriptura a grăit aşa. Dar, îngăduiţi puţin. în cuvintele de mai înainte 
ale Scripturii, după cum vă aduceţi aminte, după ce dumnezeiasca 
Scriptură a spus: « Să-i facem lui ajutor asemenea lui» z , ne-a vorbit 
îndată de facerea fiarelor, a tîrîtoarelor şi a tuturor necuvîntătoare- 
lor ; că a spus : «Şi a făcut Dumnezeu încă din pămînt toate fiarele şl 
păsările cerului şi le-a adus lui Adam ca să vadă ce nume le va pune » 4 . 
Şi omul, ca stăpîn, le-a pus tuturora nume, dînd nume potrivit fiecărui 

neam de fiare, de pâstArl / Intr-un cuvîat tuturor animalelor, potrivit 
înţelepciunii date lui de Dumnezeu. Deci Scriptura a vorbit îndată de 
facerea animalelor, ca să putem şti că toate sînt necuvîntătoare şi cu 
mult inferioare omului : împlinesc şi animalele o oarecare slujbă, ajută 
pe om la munca lui şi sînt omului în multe treburi de folos, dar totuşi 
sînt necuvîntătoare. Că îl ajută pe om, o arata însăşi viaţa ; unele ne 
ajulă la căratul poverilor, altele la lucrarea pămîntului ,• boul trage plu¬ 
gul, taie brazda şi ne dă şi alte ajutoare la lucrarea pămîntului; asinul, 
Iarăşi, ne este de mare folos la căratul poverilor ; şi alte multe animale 
ne slujesc la multe trebuinţe ale trupului; oile ne dau lînă pentru facerea 
hainelor ; caprele, iarăşi la fel, ne slujesc cu părul lor, cu laptele şi cu 
altele pentru hrana noastră. Deci, ca să nu credem că despre aceste ani¬ 
male a spus Dumnezeu : «Să-i tăcem lui ajutor», de aceea acum, cînd 
îşi începe cuvîntul, spune : «far lui Adam nu i s-a găsit ajutor asemenea 
lui». Fericitul Morse aproape că ne spune cu acest cuvînt «iar», că toate 
aceste animale au fost create şi au primit de la Adam nume, dar că nu 
s-a găsit nici una din ele vrednică să-i fie omului de ajutor. Vrea, deci 
Moise să ne înveţe că are să fie făcută o nouă fiinţă,- şi că aceasta este 
fiinţa care avea să fie creată şi despre care zice : «Să-i facem lui ajutor 
asemenea lui» ; adică de aceeaşi fiinţă cu el, vrednică de el, întru nimic 
inferioară lui. Asta e pricina că Scriptura a spus : «Iar lui Adam nu i 
s-a găsit ajutor asemenea lui». Cu aceste cuvinte fericitul Moise ne arată 
că oricît de mare ajutor ne-ar da animalele, ajutorul dat de femeie lui 
Adam este altul şi cu mult mai mare. 



Aşadar, după ce au fost făcute toate animalele şi după ce au primit 
nume de la cel întîi zidit, Stăpînul cel iubitor de oameni caută'să-i facă 
ajutor asemenea lui. Şi astfel Cel ce a rînduit totul pentru omul creat de 
El, Cel ce a adus pentru om toată această zidire văzută, după ce a creat 
pe toate celelalte, creează şi pe femeie. Şi iată, Moise ne arată cu de-amă- 
nuntul cum a fost creată femeia ! Ne spusese că Dumnezeu voia să-i facă 
lui Adam ajutor asemenea lui, că ne spusese mai sus : «Să-i facem lui 
ajutor asemenea lui » s , iar în textul citit acum spune : «Nu s-a găsit aju¬ 
tor asemenea lui» ; de aceea Dumnezeu îi face ajutor din însăşi substanţa 
lui Adam : 

«Şi a adus Dumnezeu somn adine peste Adam şi a adormit. Şi a luat 
una din coastele lui şi a împlinit cu carne locul ei. Şi a făcut Domnul 

r j. Fac.. 2, 18. 

Dumnezeu femeia din cuanta pe care a luat-o din Adam nl a adun-o pe 
ea la Adam». 

Mare este puterea acestor cuvinte ! Depăşesc orice înţelegere ome¬ 
nească ! Nici nu poţi înţelege altfel adîncimea acestor cuvinte decît dacă 
priveşti totul cu ochii credinţei. 

«Şi a adus Dumnezeu peste Adam somn adine şi a adormit». Vezi 
cit de precisă este învăţătura ? Acest fericit profdt, dar mai bine spus, 
Duhul cel Sfînt prin gura lui, a pus pe amîndouă — şi somnul şi adormi¬ 
rea — ca să ne arate şirul celor întîmplate : «A adus asupra lui Adam 
somn adine şi a adormit». Ceea ce a adus asupra lui Adam n-a fost nici 
numai somn adînc, nici somn obişnuit. Dar pentru că înţeleptul şi meşte¬ 
rul Creator al firii noastre avea să-i scoată una din coastele lui Adam, 
de aceea, ca să-l facă pe Adam să nu simtă durere, ca nu cumva, aducin- 
du-şi aminte de fiinţa aceea care i-a produs durere, să se uite cu duşmă¬ 
nie la cea plăsmuită din coasta lui şi să o urască, Dumnezeu a adus peste 
Adam atîta somn, un somn adînc, poruncind să fie cuprins ca de lin fel 
de amorţire, ca să nu simtă deloc ce se întîmplă cu el. Şi astfel Dumnezeu, 
ca un meşter prea minunat, a luat ce-a hotărît să ia, a completat lipsa şi 
din ce a luat a făcut femeia, potrivit propriei Sale iubiri de oameni. 

«A adus, spune Scriptura, asupra lui Adam somn adine şi a adormit. 
Şi a luat una din coastele lui şi a implinit cu carne locul ci», ca nu 
cumva Adam, după scularea din somn, să simtă din ceea ce-i lipseşte ce 
s-a întîmplat cu el. Avea negreşit să afle mai tîrziu, deşi n-a ştiut nimic 
în timpul luării coastei. Deci, ca să nu simtă Adam nici durere în timpul 
ce i se lua coasta şi nici mai pe urmă să nu-1 întristeze lipsa, Dumnezeu 
a rînduit bine pe amîndouă ; i-a luat coasta fără durere şi a plinit lipsa i 
cu asta Adam nici n-a simţit ce s-a întîmplat cu el. 

«Şi luind această coastă, spune Scriptura, Domnul Dumnezeu a făcut 
pe femeie». 

Minunate sînt cuvintele acestea şi biruie cu multă covîrşire mintea 
noastră ! Aşa sînt toate cele făcute de Stăpînul J Nu e mai puţin minunată 
facerea femeii ca facerea omului din ţărînă. Şi uită-te la pogorămîntul 
dumnezeieştii Scripturi, de ce cuvinte se slujeşte pentru slăbiciunea 
noastră. «Şi a luat, spune Scriptura, una din coastele lui». Să nu judeci 
în chip omenesc cuvintele acestea. Grosolănia cuvintelor pune-o pe sea¬ 
ma slăbiciunii de înţelegere a minţii noastre. Dacă Scriptura nu s-ar fi fo¬ 
losit de aceste cuvinte, cum am fi putut afla aceste taine nespuse ? Să 
nu ne oprim, dar, la cuvinte, ci toate cuvintele acestea să le înţelegem 
dumnezeieşte, aşa cum se potriveşte cu Dumnezeu. Cuvîntul «a luat » şi 

toate cele asemenea, au fost spuse din pricina slăbiciunii noastre de în¬ 
ţelegere. 

Uită-te acum că şi la facerea femeii, ca şi la facerea lui Adam, Scrip¬ 
tura foloseşte aceleaşi cuvinte. După cum la facerea lui Adam a spus 
•o dată, de două ori şi de mai multe ori: «Şi a luat Domnul Dumnezeu pe 
omul pe care l-a făcut» 6 ; şi iarăşi ,• «Şi l-a sfătuit Domnul Dumnezeu 
pe Adam» 7 ; şi iarăşi: «Şi a spus Domnul Dumnezeu ; «Să-i facem lui 
ajutor asemenea lui» 8 ,• tot aşa şi acum, la facerea femeii, zice : «Şi a 
făcut Domnul Dumnezeu femeie din coasta pe care a luat-o din Adam» ; 
şi iarăşi mai sus : «Şi a adus Domnul Dumnezeu somn adine peste Adam», 
ca să afli că aceste cuvinte — «Domnul Dumnezeu» — nu arată o deose¬ 
bire între Tatăl şi Fiul, ci că Scriptura se foloseşte fără deosebire 
de aceste cuvinte, pentru că una este fiinţa Tatălui şi Fiului. Iată 
că şi la facerea femeii sînt folosite aceleaşi cuvinte : «Şi a făcut Domnul 
Dumnezeu femeie din coasta pe care a luat-o din Adam». Ce mai pot 
spune acum ereticii care vor să iscodească totul şi-şi închipuie că pot 
înţelege naşterea Creatorului universului ? Ce cuvînt o poate tălmăci ? 
Ue minte o poate înţelege ? 

Scriptura spune că Dumnezeu a luat o coastă. Cum a făcut din 
această singură coastă o fiinţă întreagă ? Dar pentru ce spun eu cum a 
făcut o fiinţă întreagă din această singură coastă ? Spune-mi, cum a fost 
luată coasta ? Cum n-a simţit Adam cînd i s-a luat ? La întrebările aces¬ 
tea nu poţi răspunde. Răspunsul îl ştie numai Cel ce a făcut creatura. 
Deci dacă nu putem înţelege pe cele de dinaintea ochilor noştri, dacă 
nu putem înţelege cum a fost făcută fiinţa aceasta asemenea nouă, nu-i, 
oare, cea mai mare nebunie, cea mai mare sminteală să iscodeşti naşterea 
Creatorului şi să spui că înţelegi acelea pe care nu le pot înţelege bine 
nici puterile cele netrupeşti şi dumnezeieşti, ci înalţă necontenit sla- 
voslovii cu frică şi cutremur. 



«Şi a făcut Domnul Dumnezeu femeie din coasta pe care a luat-o din 
Adam. 

Uită-te cît de precisă e Scriptura : N-a spus : «a plăsmuit», ci : «a 
făcut», pentru că a luat o parte dintr-un întreg ce era plăsmuit; ai putea 
spune că i-a dăruit ceea ce lipsea. De asta a spus : «Şi a făcut» ; n-a făcut 
altă plăsmuire, ci a luat o mică parte din plăsmuirea gata făcută şi cu ea 

6. Fac., 2, 15. 

7. Fac., 2, 16. 

8. Fac., 2, 18. 












OMILII LA FACERE 171 

a făcut o fiinţă desăvîrşită. Cit de mare e puterea lui Dumnezeu, Marele 
Meşter ! Din partea aceea foarte mică a făcut atîtea mădulare, a creat 
atîtea simţuri şi a făcut o fiinţă întreagă, completă şi desăvîrşită, în 
stare şi să stea de vorbă cu Adam şi să aibă şi multă mîngîiere cu el, 
datorită comuniunii de fiinţă. Pentru această mîngîiere a fost creată fe¬ 
meia. De aceea şi Pavel spunea : «Pentru că nu bărbatul a fost făcut pen¬ 
tru femeie, ci femeia pentru bărbat» 9 . Vezi că toate s-au făcut pentru 
om ? După crearea universului, după aducerea pe lume a animalelor, 
unele bune de mîncare, altele bune de muncă, omul avea nevoie de ci¬ 
neva cu care să vorbească, de cineva de aceeaşi fiinţă cu el, care să-i 
poată aduce multă mîngîiere. De aceea Dumnezeu a creat din coasta 
lui Adam această fiinţă cugetătoare ; şi, cu marea Lui înţelepciune, a 
făcut-o desăvîrşită şi întreagă, întru totul asemenea omului, adică raţio¬ 
nală, în stare să-i dea omului ajutor în împrejurări grele, în nevoi şi în 
cele ce menţin viaţa. Că era Dumnezeu, Cel care a rînduit pe toate 
cu înţelepciune ! Chiar dacă noi nu putem înţelege felul în care au fost 
făcute cele de pe lume, din pricina slăbiciunii gîndirii noastre, totuşi 
credem că toate se pleacă voii Lui şi vine pe lume tot ce porunceşte El. 

«Şi a făcut Domnul Dumnezeu femeie din coasta pe care a luat-o din 
Adam şi a adus-o pe ea la Adam» i0 . 

Prin aceste din urmă cuvinte Scriptura arată că pentru Adam a făcut 
Dumnezeu pe femeie. «A,aclus-o pe ea la Adam», spune Scriptura. «Pen¬ 
tru că nu ţi-am găsit nici un ajutor între toate celelalte vieţuitoare, ase¬ 
menea ţie, vrea să spună Dumnezeu lui Adam, iată ceea ce ţi-am făgăduit 
— că-ţi făgăduisem să-ţi fac un ajutor asemenea ţie — iată, am împlinit 
şi ţi-1 dau !». «Şi a adus-o pe ea la Adam», spune Scriptura. 

«Şi a zis Adam: «Iată acum os din oasele mele şi trup din trupul 

meu» 11 . 

Cată la aceste cuvinte, iubite ! Iată că Adam a fost învrednicit şi cu 
harul profeţiei în afară de înţelepciunea aceea nespusă dată lui de Dum¬ 
nezeu, de care a dat dovadă cînd a pus nume atîtor neamuri de animale 
necuvîntătoare ! Dar, pentru aceea Moise, acest fericit profet, ne-a spus 
în cele de mai sus că a luat o coastă din Adam după ce Adam a adormit 
şi a căzut într-un somn adînc şi că n-a ştiut deloc ce s-a petrecut cu el, 
pentru ca acum, cînd afli că Adam, după ce a văzut pe femeie, vesteşte 
cu precizie tot ce s-a întîmplat, să fii încredinţat pe deplin că rosteşte 
aceste cuvinte printr-un har profetic, fiind inspirat de învăţătura Sfîntu- 

9. / Cor., u, a. 

10. Fac., 2, 22. 

11. Fac., 2, 23. 

Jui Duh. Fără să ştie ceva de cele lntîmplate, Adam spune cînd i-a fost 
adusă femeia : *lată acum os din oasele mele şi trup din trupul meu». Un 
alt traducător al Sfintei Scripturi în loc de «acum» zice : <iată odată» 12 , 
pentru a arăta că lucrul acesta s-a petrecut numai o singură dată, că pe 
viitor nu se va mai face aşa femeia. Acum, spune el, femeia s-a făcut 
din bărbat ,* dar mai tîrziu nu va mai fi aşa, ci din femeie bărbatul ; dar 
mai bine spus, nu din femeie, ci din împreună-lucrarea amîndurora». Aşa 
precum spune şi Pavel: *Că nu bărbatul este din femeie, ci femeia din 
bărbat ; pentru că n-a fost făcut bărbatul pentru femeie, ci femeia pentru 
bărbat» 13 . 

— Da, dar cele spuse arată că femeia s-a făcut din bărbat. 

— Aşteaptă, însă, şi vei vedea în cele ce spune Pavel mai departe 
precizată învăţătura. Că spune : «Dar nici bărbatul fără femeie, nici fe¬ 
meia fără bărbat» u . Ne arată, deci, în aceste cuvinte că prin împreună 
lucrarea amîndurora vine pe lume şi bărbatul şi femeia. De aceea şi 
Adam spunea : « Iată acum os din oasele mele şi trup din trupul meu». 


Şi ca să vezi cît de precisă e profeţia şi că spusele lui Adam au pu¬ 
tere pînă acum şi vor avea putere pînă la sfîrşitul lumii, ascultă cele 
spuse mai departe de Scriptură : 

*Aceasta se va numi femeie, că din bărbatul ei s-a luat ea. Pentru 
aceasta va lăsa omul pe tatăl său şi pe mama sa şi se va lipi de femeia 
lui şi vor fi cei doi un trup» i5 . 

Ai văzut că ne-a descoperit toate, arătînd prin această profeţie fie¬ 
care lucru cu de-amănuntul ? 

«Aceasta se va numi femeie, că din bărbatul ei s-a luat ea». Ne vor¬ 
beşte iarăşi de luarea coastei. 

Apoi, ca să arate ce se va întîmpla în viitor, spune : «Pentru aceasta 
va lăsa omul pe tatăl său şi pe mama sa şi se va lipi de femeia sa şi vor 
ti cci doi un trup». Spune-mi, te rog, cum i-a venit în minte lui Adam să 
rostească aceste cuvinte ? De unde ştia viitorul ? De unde ştia că are 
să se înmulţească neamul omenesc ? De unde ştia că au să trăiască îm¬ 
preună bărbatul şi femeia ? Că după călcarea poruncii a trăit bărbatul 
cu femeia ; pînă atunci trăiau în rai ca îngerii; nu erau aprinşi de poftă, 

12. In nota din MG (col. 122) se spune: «Nu numai un tălmăcitor, ci doi traduc 
aţa : *Iată odată*, anume Simah şi Teodofian. 

13. 1 Cor., 11, 8—9. 

14. I Cor., 11, 11. 

15 . Far., 2 , 23 - 24 . 

nu erau asaltaţi de alto patimi, nu erau supuşi nevoilor firii, tl au fost 
făcuţi cu totul nestrirădoşi şl nemuritori, că nici nu aveau nevoie de Îm¬ 
brăcăminte : 

«Erau, spune Scriptura, amlndoi goi şi nu se ruşinau » 16 . 

Nu intrase încă păcatul şi neascultarea ; erau îmbrăcaţi cu slava cea 
de sus ; de aceea nici nu se ruşinau ; după călcarea poruncii, însă, a in¬ 
trat şi ruşinea şi au cunoscut că sînt goi. 

Spune-mi, de unde i-a venit lui Adam în minte să rostească aceste 
cuvinte ? Oare toate acestea nu ne arată că înainte de neascultare, Adam 
avea har profetic, că vedea pe toate acestea cu ochi duhovniceşti ? 

Nu vă amintesc fără de rost acum de aceste cuvinte, ci ca su cu¬ 
noaşteţi şi de aici covîrşitoarea iubire de oameni a lui Dumnezeu pe caro 
a arătat-o omului. Dumnezeu i-a dăruit omului dintru început viaţă în¬ 
gereasca, l-a umplut de mii şi mii de binefaceri şi pe lingă toate cel el <i II o 
l-a mai învrednicit şi cu har profetic. V-am spus toate acestea ca alunei 
cînd veţi vedea trândăvia omului după atîtea binefaceri, să nu mai arun¬ 
caţi vina pe Dumnezeu, ci să puneţi totul în sarcina omului. El însuşi a 
fost luişi pricina tuturor relelor, după cum veţi afla şi mai tîrziu ; el a 
fost pricina pierderii atâtor bunuri şi a osîndei pe care a suferit-o din 
pricina neascultării. Cînd mă gîndesc la felul de viaţă pe care Dumnezeu 
l-a dăruit omului, făcîndu-i atît de bogate binefaceri ,■ cînd mă gândesc 
mai întîi că, înainte de facerea lui, Dumnezeu a adus la fiinţă pentru el 
toată podoaba zidirii, că l-a făcut mai tîrziu să se bucure de toate cele 
văzute ; cînd mă gîndesc apoi că Dumnezeu a poruncit să se facă raiul, 
pentru că a voit ca omul să locuiască în el, că l-a despărţit de animalele 
necuvântătoare, că i-a dat putere asupra tuturor şi i-a poruncit să ie pună 
nume tuturor, aşa cum pune nume un stăpîn robilor şi supuşilor, cînd 
mă gîndesc, apoi, că Adam fiind singur avea nevoie de un ajutor de 
aceeaşi fiinţă cu el, ca să-i ţie tovărăşie, şi că Dumnezeu nici asta n-a 
lăsat-o la o parte, ci a făcut pe femeie în chipul în care a voit şi i-a în¬ 
credinţat-o lui şi că odată cu toate acestea i-a dăruit şi vrednicia pro¬ 
feţiei ,• cînd mă gîndesc, apoi, că după aceste nespuse binefaceri i-a dă¬ 
ruit şi binele cel mai mare din toate, anume că l-a scăpat de toate grijile 
trupului, că l-a făcut să nu aibă nevoie nici de haine, nici de vreo altă 
trebuinţă, ci că a voit, după cum spuneam mai înainte, ca omul să tră¬ 
iască pe pămînt ca înger pămîntean i deci, cînd mă gîndesc la toate* 
acestea, mă minunez de iubirea de oameni a Stăpânului faţă de neamul 
nostru, de trîndăvia omului şi de invidia diavolului, că nu suferea vi¬ 
cleanul demon să vadă pe om că duce viaţă îngerească în trup omenesc. 

Dar ca să nu lungesc mult cuvîntul, am să las, dacă vreţi, pentru altă 
dată cele ce am a spune despre uneltirea vicleanului demon şi să sfîrşesc 
aici cuvîntul, rugind dragostea voastră să vă aduceţi bine aminte de cele 
ce v-am spus, să le frămîntaţi pe toate în sufletul vostru, ca să vi se înră¬ 
dăcineze în mintea voastră. Dacă ne aducem necontenit aminte de bine¬ 
facerile făcute de Dumnezeu neamului nostru, vom fi şi recunoscători 
şi vom şi propăşi mult pe calea virtuţii. E lămurit că cel ce-şi aduce 
aminte de binefacerile lui Dumnezeu se va sili să nu se arate nevrednic, 
ci să arate atîta rîvnă şi recunoştinţă, ca să fie învrednicit şi de alte bi¬ 
nefaceri. Stăpînul nostru e darnic, iar cînd vede că sîntem recunoscători 
pentru binefacerile primite pînă acum, îşi revarsă asupra noastră şi mai 
din belşug harul şi ne învredniceşte iarăşi de mai mari daruri. Numai 
dacă noi, îngrijindu-ne de mîntuirea noastră, nu căutăm numai să treacă 
timpul, nici nu ne uităm dacă a trecut jumătate din postul mare, ci daca 
am săvîrşit vreo faptă bună în acest timp, dacă am scăpat de vreuna 
din patimile ce ne tulburau. Că dacă e vorba să stăm aici în fiecare 
zi şi să ascultăm numai aceste învăţături duhovniceşti, fără să ne afie- 
rosim virtuţii şi fără să smulgem din sufletul nostru fel de fel de pă¬ 
cate, nu numai că nu avem vreun folos, ci ne mai şi păgubim nespus de 
mult. Da, îţi aduci pe capul tău mai mare focul gheenii, cînd nu cîştigi 
nimic, deşi ai parte de o atît de mare purtare de grijă. De aceea vă rog 
să întrebuinţaţi cum se cuvine timpul postului ce ne-a mai rămas. Să 
ne cercetăm pe noi înşine în fiecare săptămînă, dar mai bine spus, în 
flecare zi, ca să dezrădăcinăm din sufletul nostru păcatele noastre şi să 
adăugăm dobîndire de fapte bune ; şi după cum ne îndeamnă profetul, 
să ne depărtăm şi de rău şi să facem şi binele 17 . Acesta-i adevăratul 
post. Mîniosul, cu gînduri pline de evlavie, să izgonească din suflet pa¬ 
tima ce-1 supără şi să îmbrăţişeze blîndeţea şi bunătatea. Trîndavul şi 
desfrînatul, îndrăgostitul în toată voia de frumuseţile trupurilor, să pună 
frlu gîndului, să-şi înscrie pe latul inimii lui legea lui Hristos, care 
spune : « Oricine caută la femeie spre a o pofti, a şi făcut desfrînaie cu 
ea în inima lui» 18 ; să alunge patima desfrînării şi să se cuminţească. 
Cel slobod la limbă, care grăieşte tot ce-i trece prin minte, să imite ia¬ 
răşi pe fericitul profet David şi să spună: «Pune, Doamne, pază gurii 
mele şi uşă de îngrădire împrejurul buzelor mele» 19 ; să nu mai gră¬ 
iască niciodată cum se întîmplă şi cum îi vine la gură, vrute şi nevrute, 


17. Ps., 36, 27. 

18. Matei, 5, 28. 

19. Ps., 140, 3. 

ci să asculte pe Pa vel, car» 1 spune : •Tot strigătul, mînia, hula, vorbele 
de ruşine şi vorbele proaste să se lepede de la voi Împreună cu toată 
răutatea» 20 ; şi iarăşi : «Ci numai de este vreun cuvlnt bun spre zidire 
după trebuinţă, ca să dea har celor ce-1 aud» 21 . Să fugă cu totul de ju¬ 
răminte, ascultând de hotărârea lui Hristos, care zice: «S-a zis celor de 
demult: «Sa nu juri strîmb», iar Eu vă zic vouă : «Să nu te juri deloc I» u . 
Să nu-mi spui : «Mă jur pe drept!». Nu ţi-i îngăduit să te juri, nici pe 
drept, nici pe nedrept! Să ne păzim, dar, gura curată de jurământ! Cu 
toate aceste porunci să ne îngrădim şi limba şi buzele şi mintea, ca să 
nu se nască înăuntru vreunul din gândurile cele rele şi să-l rostească 
limba. Să ne îngrădim bine şi auzul, ca să nu primească nici un cuvînl 
deşert, precum poruncea fericitul Moise, zicând : « Cuvînt deşert să nu 
primeşti» 23 -, şi iarăşi fericitul David spunea : «Pe cel ce clevetea In as¬ 
cuns pe vecinul său, pe acela l-am izgonit» 2i . 

Ai văzut, iubite, câtă trebuinţă avem de luare aminte şi de cită oste- 
neală pentru virtute ? Ai văzut că dacă puţin de tot nu luăm aminti', 
atragem asupra noastră întreaga primejdie ? De asta şi în altă parte 
David striga, ţinînd de rău pe cel ce făcea o faptă ca aceasta : «Şczlnd 
împotriva fratelui tău ai clevetit şi împotriva fiului maicii tale ai pus 
sminteală» 2S . 

Dacă ne îngrădim aşa toate mădularele noastre, vom putea săvîrşi 
fapte de virtute ? vom putea să ne îndeletnicim limba cu doxologii şi 
laude spre slava Dumnezeului universului, auzul cu ascultarea şi învă¬ 
ţarea cuvintelor dumnezeieşti, mintea cu înţelegerea învăţăturilor 
dumnezeieşti, mîinile, nu cu răpiri şi lăcomie, ci cu milostenie şi 
cu faceri de fapte bune, picioarele, nu la teatru, hipodrom şi specta¬ 
cole vătămătoare, ci la biserică, la mînăstiri, la raclele sfinţilor muce¬ 
nici, pentru ca, dobîndind de la ele binecuvîntare, să nu cădem In 
cursele diavolului. Dacă sîntem cu atîta luare aminte şi ne îngrijim aşa 
de mîntuirea noastră, vom putea culege folos şi de pe urma postului, 
vom putea scăpa şi de uneltirile vicleanului şi vom putea atrage şi mult 
ajutor de sus, pe care facă Dumnezeu ca noi toţi să-l dobîndim cu harul 
şi cu iubirea de oameni a Domnului nostru Iisus Hristos, cu Care Tatălui, 
împreună cu Sfîntul Duh, slavă, putere şi cinste, acum şi pururea şi în 
vecii vecilor, Amin. 


20. Eies., 4, 31. 

21. Eies., 4, 29. 

22. Matei, 5, 33—34. 

23. leş., 23, 1. 

24. Ps., 100, 6. 

25. Ps., 49, 21. 




OMILIA A XVI-a 


Despre călcarea poruncii celor dinţii oameni 


I 


«Şi erau cei doi goi, şi Adam şi femeia lui, şi nu se ruşinau» l . 

Vreau să vă deschid astăzi, iubiţilor, comoară duhovnicească, ce se 
împarte şi niciodată nu se cheltuieşte, îmbogăţeşte pe toţi şi cu nimic nu 
se împuţinează, ci dimpotrivă creşte. După cum dacă ai putea lua puţin 
de tot dintr-o comoară de aur, te-ai îmbogăţi mult, tot aşa e şi cu dum¬ 
nezeiasca Scriptură ; intr-un text scurt poţi găsi multă putere de gîndire, 
bogăţie nespusă. Aşa e natura acestei comori ! îmbogăţeşte pe cei ce o 
primesc şi nu se împuţinează niciodată, că izvorul Duhului Sfînt revarsă 
comoara aceasta ! Lucrul vostru nu este altul decît să păstraţi cu grijă 
cele ce primiţi, să le ţineţi bine minte, ca să puteţi urmări cu uşurinţă 
spusele, iar lucrul meu este acela numai de a vi le oferi cu rîvnă. Harul 
este gata să caute pe cei ce-1 primesc cu inima deschisă. 

Să auzim, dar, şi cele citite astăzi, ca să aflăm iubirea nespusă de oa¬ 
meni a lui Dumnezeu şi de cît pogorămînt se foloseşte pentru mîntuirea 
noastră. 


«Şi erau cei doi goi, şi Adam şi femeia lui, şi nu se ruşinau». 

Gîndeşte-te la covîrşitoarea lor fericire ! Erau mai presus de toate 
cele trupeşti ; ca şi cum ar fi fost în cer aşa trăiau pe pămînterau în 
trup, dar nu îndurau cele trupeşti; n-aveau nevoie nici de casă, nici de 
acoperiş, nici de haine ; de nimic din toate acestea ! Şi nu fără rost, nici 
In zadar ne-a spus dumnezeiasca Scriptură lucrul acesta, ci ca să cu¬ 
noaştem ce viaţă lipsită de dureri duceau cei dintîi oameni în rai, ca 
să cunoaştem traiul lor fără durere şi, ca să spun aşa, starea lor înge¬ 
rească, pentru ca atunci cînd vom vedea că au pierdut totul, că din atît 
de bogaţi au ajuns în neagră sărăcie, să punem totul pe seama trîndă- 
viei lor. Dar trebuie neapărat să auzim cuvintele citite din Scriptură. 



1. Fac., 2, 25. 

După ce fericitul Molso a spui că erau goi şi nu se ruşinau - că nici 
nu ştiau că erau gcxi, pentru că Ji acoperea slava cea nespusa, care-i 
împodobea mai bine declt orice haină — continuă : 

«far şarpele era cel mai Înţelept dintre toate fiarele cele de pe pă- 
mint, pe care le-a făcut Domnul Dumnezeu. Şi a zis şarpele femeii: «Cc 
este că a zis Dumnezeu: «Să nu mincaţi din tot pomul raiului» ? 2 

Uită-te la invidia vicleanului demon şi la mult împleticită lui 
uneltire ! L-a văzut pe omul creat ajuns la cea mai înaltă cinste, aproape 
cu nimic mai prejos decît îngerii — precum spune şi fericitul David : 
«Micşoratu-l-ai pe dînsul cu puţin faţă de îngeri» 3 ; iar acest «puţin» 
l-a adus păcatul neascultării, că profetul a spus aceste cuvinte după 
neascultare — deci demonul, începătorul răutăţii, văzîndu-1 pe om ajuns 
înger pe pămînt, era mistuit de invidie, pentru că el — care petrecuse 
între puterile cele de sus şi fusese aruncat jos de la înălţimea aceea din 
pricina voii sale rele şi a covârşitoarei lui răutăţi — s-a folosit de niullă 
şiretenie, ca să lipsească pe om de bunăvoinţa lui Dumnezeu, să-l facă 
să fie nerecunoscător, să-i ia atîtea bunătăţi atît de mari date lui de 
iubirea de oameni a lui Dumnezeu. Şi ce a făcut demonul? A găsit 
fiara aceasta, adică pe şarpe, care întrece în înţelepciune pe celelalte 
animale, precum mărturiseşte şi fericitul Moise, spunând : «Iar şarpele 
era cel mai înţelept dintre toate fiarele cele de pe pămînt, pe care le-a 
făcut Domnul Dumnezeu». S-a folosit diavolul de şarpe, ca de o unealtă; 
şi prin el a înşelat vasul cel fără vicleşug, cel mai slab, adică pe femeie, 
vorbind cu ea : «Şi a zis şarpele femeii». Cînd auzi iubite, aceste cuvinte, 
gîndeşte-te, că la început nici una din fiarele făcute nu erau înfricoşă¬ 
toare nici bărbatului, nici femeii, ci toate li se supuneau şi-i recunoş¬ 
teau stăpînia ; erau blînde şi s upuse şi. f iar e le să lbatice, aşa cum sînl 
acum cele domestice. 


II 

Dar poate că cineva ar fi nedumerit şi ar căuta să afle dacă şar¬ 
pele a vorbit! Nu, n-a vorbit — Doamne fereşte ! — dar noi, mergînd 
totdeauna pe urmele duhului dumnezeieştii Scripturi trebuie să ne gîn- 
dim că acele cuvinte erau ale diavolului, care datorită invidiei s-a por¬ 
nit spre această înşelăciune ; că s-a slujit de acest animal, ca de o 
unealtă potrivită, ca să poată strecura momeala înşelăciunii lui; a 
smintit mai întîi pe femeie, pentru că totdeauna ea poate fi mai uşor 

2. Fac., 3, 1.. 

3. Ps„ 8, G. 

înşelată şi apoi prin i>a po cel lntîi-zidit. Folosindu-se, dar, pentru îm¬ 
plinirea vicleniei lui, do acest animal necuvîntător, vorbeşte prin el 
cu femeia şi-i spune : «Ce este că a zis Dumnezeu : « Să nu mîncaţi din 
tot pomul raiului ?». Uitaţi-vă, aici, cît e de măiastră viclenia diavolu¬ 
lui ! înfăţişează ca sfat şi întrebare ce n-a spus Dumnezeu, ca şi cum 
ar avea grijă de ei. Asta vrea să arate prin cuvintele : «Ce este că a zis 
Dumnezeu : «Să nu mîncaţi din tot pomul raiului». Cu alte cuvinte acest 
viclean demon spune aşa : «Pentru ce v-a lipsit Dumnezeu de o atît de 
mare desfătare ? Pentru ce n-a îngăduit să vă împărtăşiţi de bunătăţile 
raiului ? V-a dăruit să vă desfătaţi cu vederea pomilor, dar nu v-a lă¬ 
sat să mîncaţi din ei, ca să vă fie plăcerea şi mai mare !». 

«Ce este că a zis Dumnezeu». «Pentru ce aceasta? spune diavolul. 
Ce folos că vieţuiţi în rai, cînd nu puteţi să vă bucuraţi de el, ba dim¬ 
potrivă, prin aceasta vi se măreşte şi mai mult durerea, că vedeţi po¬ 
mii, dar nu aveţi bucuria să mîncaţi din ei!». Ai văzut cum îşi bagă prin 
cuvintele lui, ca o momeală, veninul ? Ar fi trebuit ca femeia să înţe¬ 
leagă chiar din încercarea diavolului covîrşitoarea lui nebunie ar fi 
trebuit să înţeleagă că diavolul intenţionat spune cele ce n-au fost, 
că se preface că are grijă de ea, ca să poată afla ce poruncă le-a dat 
Dumnezeu şi să-i ducă astfel la călcarea poruncii. Femeia putea, dar, 
să-şi dea seama de înşelăciune şi să-i întoarcă spatele, să nu asculte 
vorbele lui de prisos şi să n-o pogoare la atîta smerenie, dar n-a vrut. 
Ar fi trebuit ca de la început să nu fi suferit să stea de vorbă cu el, ci 
să fi vorbit numai cu acela pentru care a fost adusă la existenţă, numai 
cu acela care era de aceeaşi vrednicie cu ea şi căruia i s-a dat ca aju¬ 
tor. Dar pentru că a fost tîrîtă, nu ştiu cum, de a stat de vorbă cu şar¬ 
pele şi a primit de la şarpe, ca printr-o unealtă, pierzătoarele cuvinte 
ale diavolului, ar fi fost firesc ca îndată ce a văzut că se contrazic cu¬ 
vintele lui, că dă o altă poruncă decât Creatorul ei şi că grăieşte alte 
cuvinte, potrivnice celor spuse de Creatorul ei, da, ar fi fost firesc să-i 
întoarcă spatele, să fugă de vorbele lui şi să-i fie scîrbă de cel ce în¬ 
drăznea să-şi aseută limba împotriva poruncii date lor de Dumnezeu. 
Femeia, însă, din pricina marii ei neatenţii, nu numai că nu i-a întors 


spatele, ba i-a mai şi descoperit întreaga poruncă şi a aruncat înain¬ 
tea porcului mărgăritarele, împlinind cele spuse de Hristos : «Nu arun¬ 
caţi mărgăritarele voastre înaintea porcilor, ca nu cumva să le calce 
în picioare şi întoreîndu-se să vă siîşie» i . Aşa s-a întîmplat şi acum. 
A pus mărgăritarele cele dumnezeieşti înaintea porcului, înaintea aces¬ 
tei fiare viclene, adică a demonului, care lucra prin şarpe ; şi nu nu- 


4. Matei, 7, 6. 

mai că le-a călcat in picioare, cfl a pornit luptă împotriva spuselor Iul 
Dumnezeu şi s-a pierdut nu numai pe ea, ci a aruncat odată cu ea şi 
pe cel întîi-zidit în prăpastia neascultării. Atît de mare rău este să des¬ 
coperi orişicui şi la întîmplare tainele cele dumnezeieşti. Să audă asta 
cei care vorbesc tuturor oamenilor fără deosebire. Că Hristos nu ni' 
vorbeşte acolo de porci, ci de oamenii care seamănă cu porcii, care, 
asemeni acestor animale, se tăvălesc în mocirla păcatului, pentru a ne 
învăţa să ştim să facem deosebire între persoane şi să căutăm oameni 
cu viaţă curată, cînd trebuie să descoperim ceva din cuvintele dum¬ 
nezeieşti, ca să nu-i vătămăm şi pe aceia şi pe noi. Unii ca aceştia nu 


numai că nu cîştigă nimic din cele spuse, dar tîrăsc adeseori odată cu 
ei în prăpastia pierzării şi pe cei care le-au pus înainte, fără cercel urc, 
aceste bune mărgăritare. De aceea se cuvine să le păzim cu deosebită 
grijă, ca să nu păţim la fel cu cei înşelaţi acum. Da, şi acum, dacă l<<- 
meia n-ar fi vrut să pună înaintea porcului mărgăritarele cele dumne¬ 
zeieşti, nici ea n-ar fi căzut în prăpastia aceasta şi n-ar fi tîrît nici pe 
bărbatul ei. 


III 


Dar să auzim ce-i răspunde femeia şarpelui! 

Cînd şarpele a spus : «Ce este că a zis Dumnezeu : «Să nu mîncaţi 
din tot pomul raiului» ?, femeia a zis şarpelui : 

«Din tot pomul raiului să mîncăm ; dar din rodul pomului care este 
în mijlocul raiului, a spus Dumnezeu: «Să nu mîncaţi, nici să vă atin¬ 
geţi de el, ca să nu muriţi» 5 . 

Ai văzut viclenia diavolului ? A spus ce nu spusese Dumnezeu, ca 
s-o facă pe femeie să spună ce le spusese Dumnezeu. Femeia, deci, în¬ 
credinţată că şarpele îi vorbeşte ca un prieten, îi descoperă întreaga 
poruncă şi-i spune cu de-amănuntul totul. Şi astfel, prin răspunsul dat 
şarpelui, s-a lipsit de orice cuvînt de apărare. 

Ce puteai spune, femeie ? Diavolul ţi-a spus : « Dumnezeu a zis : 
«Să nu mîncaţi din tot pomul raiului». Tu trebuia să-i răspunzi că nu 
grăieşte adevărul şi să-i spui : «Pleacă de aici, înşelător ce eşti ! Nu 
ştii nici puterea poruncii date nouă de Dumnezeu, nici măreţia desfă¬ 
tării, nici bogăţia darului! Tu spui că Dumnezeu ne-a zis să nu gus¬ 
tăm din nici un pom ; dar Stăpînul şi Creatorul, pentru multa Lui bună¬ 
tate, ne-a dat voie să mîncăm din toţi pomii şi ne-a poruncit ca numai 
de unul singur să nu ne atingem ; şi aceasta iarăşi tot din grija ce ne-o 
poartă, ca nu cumva mîncînd din el să murim». Ar fi trebuit, do era cu 

1H0 


mkIntiii, ioan OIJHA l>»; A uit 


j ud oca Ui, să-i spun/i diavolului aceste cuvinte, să-i întoarcă spatele, să 
nu mai vorbească deloc cu el, nici să-i mai asculte vreun cuvint. Fe¬ 
mela, însă, i-a descoperit porunca, i-a spus cele ce le spusese lor Dum¬ 
nezeu şi primeşte de la diavol alt sfat, pierzător şi aducător de moarte. 
Şi cînd femeia i-a spus : «Din tot pomul raiului să mîncăm, dar din ro¬ 
dul pomului care este în mijlocul raiului, a spus Dumnezeu : «Să nu 
mîncaţi din el, nici să vă atingeţi de el, ca să nu muriţi», iarăşi viclea¬ 
nul şi duşmanul mîntuirii noastre dă un sfat potrivnic poruncii Stăpî- 
nului. Iubitorul de oameni Dumnezeu, pentru marea Lui purtare de 
grijă, oprise pe om să mănînce din pom, ca să nu moară prin neascul¬ 
tare i diavolul, însă, spune femeii : 

«Nu veţi muri cu moarte» 6 . 

Cine ar putea învrednici pe femeie de iertare, că a deschis urechile 
unuia care rostea cuvinte atît de îndrăzneţe ? Dumnezeu spusese : «Să 
nu vă atingeţi de el, ca să nu muriţi» ; diavolul spune : «Nu veţi muri 
cu moarte». Mai mult, diavolul nu se mulţumeşte cu atît că rosteşte cu¬ 
vinte potrivnice celor rostite de Dumnezeu, dar, ca invidios, huleşte pe 
Creator, ca să-şi poată strecura înşelăciunea, să poată sminti pe fe¬ 
meie, spre a-şi ajunge scopul. Şi spune : 

«Nu veţi muri cu moarte. Că ştia Dumnezeu că în ziua în care 
veţi mînca din el vi se vor deschide ochii voştri şi vejj Ji ca nişle^dum- 
nezei, cunoscînd binele şi răul» 7 . 

Iată momeala întreagă! A umplut paharul cu otravă, l-a dat fe¬ 
meii ; dar femeia n-a vrut să vadă că e aducător de moarte — ar fi pu¬ 
tut cunoaşte asta chiar de la început, dacă ar fi voit —. Ea nu ; cînd a 
auzit pe diavol că pentru aceasta i-a oprit Dumnezeu să mănînce din 
pom, pentru că «ştia că vi se vor deschide ochii voştri şi veţi ii ca nişte 
dumnezei, cunoscînd binele şi răul», s-a îngîmfat cu nădejdea că are 
să al ungă egală lui Dumnezeu. Şi a început, deci, să-şi închipuie lu¬ 
cruri mari. Aşa sînt uneltirile vrăjmaşului. Ne urcă prin înşelăciune 
la mare înălţime, ca să ne coboare de acolo în adîncul prăpastiei. In- 
chipuindu-şi, dar, că va ajunge egală lui Dumnezeu, femeia s-a grăbit 
să mănînce din pom. Acolo îi era, deci, şi gîndul şi mintea ; nu se gîn- 
dea la altceva decît cum să bea paharul, pregătit de vicleanul demon. 

Femeia a primit, prin sfatul şarpelui, otrava aceea pierzătoare. Şi 
ca să afli că femeia s-a grăbit să mănînce, ascultă Scriptura, care spune : 









*Şl a văzut femela că este bun pomul la mîncare şt plăcut ochilor 
la vedere şl frumos la Înfăţişare ; şl a luat din rodul lui şi a mlncat» N . 


Cu adevărat « vorbele rele strică obiceiurile bune» n . Pentru ce, îna¬ 
inte de sfatul acelui viclean demon, femeia n-a simţit una ca asta, nici 
nu s-a uitat la pom, nici nu i-a văzut frumuseţea lui ? Pentru că se te¬ 
mea de porunca lui Dumnezeu şi de pedeapsa ce o va primi de va mînca 
din pom ! Dar, acum, după ce a fost înşelată de această fiară vicleană, 
spunîndu-i-se că nu numai că nu vor muri, ba dimpotrivă, vor ajunge 
egali cu Dumnezeu, atunci nădejdea făgăduinţei a împins-o să mă- 
nînce din pom ,• n-a mai vrut să rămînă în hotarele ei, ci a socotit mai 
vrednic de credinţă pe duşmanul şi vrăjmaşul mîntuirii noastre decît 
cuvintele lui Dumnezeu; dar a aflat, prin ea însăşi, nu după multă 
vreme, că pierzător fusese sfatul şi că mîncarea din pom adusese peste 
ei nenorocire. « Cînd femeia a văzut că pomul este bun la mîncare şl 
plăcut ochilor la vedere şi frumos la înfăţişare», s-a gîndit în sine, mi¬ 
nata de înşelăciunea diavolului, venită ei prin şarpe : «Dacă pomul 
este aşa de bun la mîncare, dacă poate îneînta atîta ochii şi frumuseţea 
lui este nespusă, apoi mîncatul din el ne va aduce şi cea mai înaltă cin¬ 
ste şi vom avea aceeaşi vrednicie ca şi Creatorul! Pentru ce, dar, să nu 
mîncăm din el ?». 

IV 


Ai văzut cum a robit-o diavolul, cum i-a furat mintea şi a făcut-o 
să gîndească la lucruri mai mari de vrednicia ei, pentru ca, îngîmfafă cu 
nădejdi deşarte, să piardă şi pe cele ce le avea ? 


«Şi a luat —- spune Scriptura, — din rodul lui şi a mlncat; şi a dat 
şi bărbatului ei ; şi au mlncat. Şi li s-au deschis ochii lor şi au cunoscut 
că erau goi» 10 . 

Ce-ai făcut, femeie ? Nu numai că ai primit pierzătorul sfat, călcînd 
legea dată de Dumnezeu şi făcînd de ocară porunca, nu numai că ai fost 
atît de neînfrînată că nu te-ai mulţumit cu atîta desfătare, ci ai îndrăz¬ 
nit să pui mîna şi pe rodul singurului pom, de care ţi-a poruncit Dum¬ 
nezeu să nu te atingi ! Te-ai încrezut în cuvintele şarpelui, a.i socotit mai 
vrednic de credinţă sfatul lui decît porunca dată de Cel ce te-a croat * 
Ai fost aşa de cumplit înşelată că nici iertare nu mai meriţi ! Oare era 
de acelaşi fel cu tine cel ce ţi-a dat sfatul ? Nu ! Era unul din supuşii 
tăi, din robii tăi peste care aveai putere. Pentru ce te-ai făcut atîta de 

ruşine ? Ai părăsii pe cel pentru care ai fost creată, spre ajutorul căruia 
ai fosL adusă pe lume, a cărui părtaşă la vrednicie erai, cu care erai de 
aceeaşi fiinţă şi de un glas şi ai primit să stai de vorbă cu şarpele şi 
prin animalul acesta ai primit sfatul diavolului, vădit potrivnic legiuirii 
Creatorului ! Şi nici aşa nu i-ai întors spatele, ci, cu nădejdea făgădu¬ 
inţei lui, ai îndrăznit să mănînci din pom ! Fie ! Te-ai prăvălit în pră¬ 
pastie şi ai pierdut o cinste atît de mare ! Dar pentru ce ai luat tovarăş 
la această cumplită cădere şi pe bărbatul tău, pentru ce ai fost duşman 
celui căruia trebuia să-i fii ajutor, pentru ce pentru puţină mâncare ai în¬ 
străinat bunăvoinţa lui Dumnezeu de la el, după ce o înstrăinaseşi de 
la tine ? Ce nebunie mare te-a dus Ia atîta îndrăzneală ? Nu-ţi era de 
ajuns că duceai o viaţă lipsită de suferinţe, că aveai trup, dar nu aveai 
nevoie de nimic din cele trupeşti ? Nu-ţi era de ajuns că te bucurai de 
toate cele din rai, afară de un singur pom ? Nu-ţi era de ajuns că erau 
sul) stăpînirea voastră toate cele văzute, că aveaţi stăpînirea peste 
ţoale? Ţi-au fost, oare, nădejdile înşelate, de doreai să ajungi pe cea 
mai înaltă culme ? De aceea vei cunoaşte, prin însăşi viaţa ta, că nu 
numai că nu vei dobîndi ce doreai, ci te vei lipsi, şi pe tine şi pe băr¬ 
batul tău, de toate darurile date pînă acum ! Veţi ajunge să vă căiţi, dar 
fără de folos, iar vicleanul demon, care v-a dat sfatul acesta pierzător, 
va rîde şi-şi va bate joc de voi, pentru că aţi ajuns tot atît de jos ca şi 
ol şi suferiţi ce suferă el. Da, după cum acela, cugetînd la lucruri mai 
presus de vrednicia lui, a fost izgonit din vrednicia dată şi a fost dobo- 
rît din cer pe pămînt, tot aşa a vrut să facă şi cu voi; a vrut să aducă 
asupra voastră, prin călcarea poruncii, pedeapsa morţii şi să-şi împli¬ 
nească invidia lui, precum spunea şi un înţelept: «Prin invidia diavolu¬ 
lui a intrat moartea in lume» “. 

«Şi a dat şi bărbatului ei ; şi au mincat ; şi li s-au deschis lor ochii». 

Mare a fost şi trîndăvia bărbatului ! Da, era şi ea de aceeaşi fiinţă 
cu el, îi era femeie, dar ar fi trebuit să-i sune încă în urechi porunca lui 
Dumnezeu şi să o prefere pe aceasta în locul acelei pofte deşarte ,• ar fi 
trebuit să nu ia parte la călcarea poruncii, să nu se lipsească pentru o 
mică plăcere de atît de mari bunătăţi, să supere atîta pe Binefăcător, 
Care i-a arătat atîta iubire de oameni şi i-a dăruit o viaţă lipsită de trudă 
şi dureri. Nu putea, oare, să se bucure din belşug de toate celelalte bu¬ 
nătăţi din rai ? Pentru ce, dar, cînd porunca era atît de uşor de păzit, 
n-a vrut nici el s-o păzească ? Dar probabil că a auzit de la femeie fă¬ 
găduinţa sfatului pierzător şi, îngîmfat şi el de nădejde, a fost gata să 
mănînce. De asta şi pedeapsa i-a lovit pe amândoi. 


11 . ini. Sol, 2 , 24 . 

însăşi Viata, dori, vtt lnvoţtt iii nu socotiţi mal vrednic de credinţa 
sfatul vicleanului demon dorit porunca lui Dumnezeu. 

«Şi a dat şi bărbatului ci , şl au mlncat ; şi li s-au deschis ochii lor 
şi au cunoscut că erau gol». 


Cuvintele acestea, însă, pun o problemă foarte mare şi v-am Îngă¬ 
duit mai înainte să v-o dezleg. 

Pe bună dreptate mă poate întreba cineva : 

— Ce putere a avut pomul acela îneît mâncarea din el să le des¬ 
chidă ochii ? Şi : Pentru ce pomul se numeşte pomul cunoştinţei binelui 
şi răului? 

— Dacă vreţi, îngăduiţi-mă! Vreau să vă vorbesc puţin despre 
aceste lucruri şi să vă învăţ că dacă am voi să primim cu dreaptă jude¬ 
cată cuvintele dumnezeieştii Scripturi, nimic nu ni se va părea greu din 
spusele Scripturii. Nu mîncarea din pom le-a deschis lor ochii — c.i el 
vedeau pomul şi înainte de a mînca —- ci mîncarea din pom a fost temei 
de neascultare şi de călcare a poruncii date lor de Dumnezeu, din cure 
pricină li s-a luat şi slava care-i înconjura, s-au făcut şi pe ei înşişi ne¬ 
vrednici de o cinste atît de mare. De aceea Scriptura, următoare obiceiu¬ 
lui ei, spune : «Au mlncat şi li s-au deschis ochii lor şi au cunoscut că 
erau goi». Din pricina călcării poruncii, fiind dezgoliţi de ajutorul cel de 
sus, au simţit că sînt cu trupul gol, ca să cunoască bine, prin ruşinea 
ce i-a cuprins, în ce prăpastie i-a dus călcarea poruncii Stăpînului. Ei, 
care mai înainte se bucurau de atît de mare îndrăznire, ei, care nici nu 
ştiau că sînt goi — că nici nu erau goi, pentru că slava de sus îi acope¬ 
rea mai bine decît haina — după ce au mîncat, adică după ce au călcat 
porunca, au ajuns la atîta înjosire, îneît au căutat acoperămînt că nu 
mai puteau suferi ruşinea. Da, călcarea poruncii le-a luat îmbrăcămin¬ 
tea aceea nouă şi nemaiauzită, adică slava şi bunăvoinţa cea de sus, cu 
care erau îmbrăcaţi, i-a făcut să simtă goliciunea lor şi i-a cuprins ruşine 
nespusă. 

«Şi au cusut frunze de smochin şi şi-au făcut acoperămînt Împre¬ 
jurul lor» 12 . 

Gîndeşte-mi-te, iubite, de la ce înălţime şi în ce prăpastie adîncă i-a 
coborît sfatul diavolului! Ei, care erau îmbrăcaţi cu atîta slavă, cos 
acum frunze de smochin şi-şi fac acoperămînt împrejurul lor ! Acesta 
este ciştigul înşelăciunii diavolului! Aceasta a uneltit sfatul aceluia I 

12. Fac., 3, 7. 

Nu numai că nu Jt»-« ctdus mal maro cinste, dar 1-a lăsat şi goi şi lipsiţi 
şi de tot ce aveau. Şl pentru că mlncarea a săvîrşit neascultarea, de aceea 
Scriptura spune : *Şi au mîncat şl li s-au deschis lor ochii». Nu e vorba 
de ochii trupului, ci de ochii minţii. Pentru că au călcat porunca, de 
aceea şi-au dat seama acum de ceea ce nu-şi dăduseră seama mai îna¬ 
inte, din pricina bunăvoinţei ce le-o arătase Stăpînul. Deci cînd auzi că 
«11 s-au deschis lor ochii», înţelege că i-a făcut să simtă goliciunea lor 
şi că au căzut din slava de care se bucurau înainte de mîncarea din pom. 
Că acesta este obiceiul Scripturii, ascultă că o spune şi în altă parte. 
Cînd roaba Sarrei a fugit de la stăpîna ei şi rătăcea prin pustie, a aruncat 
copilul alături de un brad 13 ,• şi de la depărtare privea moartea copilu¬ 
lui ,• apoi Scriptura spune : «A deschis Dumnezeu ochii lui Agar» 14 ; nu 
pentru că nu vedea mai înainte, ci pentru că i-a deşteptat mintea ei. 
Vezi, dar, că acest cuvînt «a deschis » nu se referă la ochii trupeşti, ci la 
ochii minţii. 

Acelaşi lucru îl vom spune şi de cealaltă problemă pusă de aceste 
cuvinte ale Scripturii. Pentru ce se numeşte pomul acesta pomul cunoş¬ 
tinţei binelui şi răului ? Da, mulţi din vrăjmaşii dumnezeieştii Scripturi 
încearcă să spună că Adam a avut cunoştinţa de a deosebi binele şi răul 
după ce a mîncat din pom. Dar asta e cea mai mare prostie. Prevăzînd 
această obiecţie, v-am vorbit mai înainte pe larg de înţelepciunea dată 
de Dumnezeu omului şi v-am arătat priceperea omului din punerea nu¬ 
melui, din numele pe care l-a dat tuturor fiarelor, păsărilor şi animale¬ 
lor ; v-am mai arătat, apoi, că pe lingă această nespusă înţelepciune, 
omul a mai fost învrednicit şi cu har profetic, ca să nu mai poată spune 
nimeni nimic. Cum ar fi putut să nu cunoască ce este binele şi ce este 
răul cel care a dat nume animalelor, cel care a făcut o profeţie atît de 
minunată despre femeie, aşa precum am arătat mai înainte ? Dacă am 
accepta — Doamne fereşte ! — că omul a cunoscut binele şi răul după 
ce a mîncat din pom, atunci hula s-ar îndrepta iarăşi împotriva lui Dum¬ 
nezeu. Cum ar fi dat Dumnezeu porunca aceasta unuia care nu ştia că 
este un rău călcarea poruncii ? Dar nu-i aşa! Doamne fereşte! Omul 
ştia desăvîrşit ce e binele şi răul. Asta e pricina că Dumnezeu dintru în¬ 
ceput a făcut această fiinţă cu voie liberă. Dacă n-ar fi fost aşa, n-ar fi 
trebuit ca fiinţa aceasta să nu fie pedepsită nici de călca porunca şi n-ar 
fi trebuit să fie încununată nici dacă o păzea. Că a ajuns muritor din 
pricina călcării poruncii, se vede şi din însăşi porunca şi din cele în- 
tîmplate mai tîrziu. Ascultă că însăşi femeia spune şarpelui: «Din rodul 


13. Fac., 21, 14—15 

14. Fac., 21, 19. 





pomului, care este în mijlocul ralului, a spus Dumnezeu să nu mîncaji 
din el cu să nu muriţi». Prin urmare erau nemuritori înainte de a mînca 
din pom ; dacă n-ar fi fost aşa, n-ar fi adus asupra lor moartea ca o pe¬ 
deapsă după ce au mîncat. 

VI 


Mai poţi, oare, suferi pe cei ce vor să spună că omul a avut cunoş¬ 
tinţa binelui şi răului după ce a mîncat din pom, cînd chiar înainte de a 
fi mîncat era plin de atîta înţelepciune şi pe lingă înţelepciune mai era 
învrednicit şi de har profetic ? Cum mai poţi gîndi asta, cînd caprele, 
oile şi toate animalele ştiu care iarbă e bună de mîncare şi care e vătă¬ 
mătoare, cînd ştiu să se ferească, cu multă grijă, de unele ierburi şi să 
alerge la altele, iar omul, fiinţă cugetătoare, să nu fi ştiut ce e binele şi 
ce e răul ? 


Mi se poate, însă, spune : 

— Dar iată, Scriptura a numit pomul acesta pomul cunoştinţei bi¬ 
nelui şi răului! 

— Ştiu şi eu ! Dar dacă ai vrea să înţelegi felul în care obişnuieşte 
să vorbească dumnezeiasca Scriptură, ai şti pentru ce a dat acest nume 
pomului. N-a fost numit aşa pentru că avea calitatea de a da cunoştinţă, 
ci pentru că el a prilejuit călcarea poruncii şi, deci, prin el a intrat în 
om conştiinţa păcatului şi ruşinea. Pentru asta a fost numit aşa. Dum¬ 
nezeiasca Scriptură obişnuieşte să dea nume locurilor de la întîmplările 
ce s-au petrecut în acele locuri. Deci, dumnezeiasca Scriptură a numii 
pomul acesta pomul cunoştinţei binelui şi răului pentru că el avea să 
fie prilej al călcării sau păzirii poruncii. Da, Stăpînul cel iubitor de oa¬ 
meni, vrînd să înveţe pe om chiar de la început că are un Creator, Care a 
făcut şi a adus la fiinţă pe toate cele ce se văd, Care l-a făcut şi pe om, 
a vrut prin această mică poruncă să-i arate stăpînirea Lui. După cum un 
stăpîn darnic dă în folosinţă cuiva o casă mare şi minunată, dar nu vrea 
să ceară pentru asta adevăratul preţ, ci puţin de tot, ca el să-şi păstreze- 
stăpînirea asupra casei, iar acela să ştie bine că nu este stăpîn pe casă, 
ci o foloseşte prin harul şi dărnicia stăpînului ei, tot aşa şi Stăpînul nos¬ 
tru a încredinţat omului toate cele văzute, i-a dat ca locuinţă raiul şi 
toate cele din rai în folosinţă; dar pentru ca nu cumva încetul cu înce¬ 
tul să se lase tîrît de minte şi să creadă că toate cele văzute s-au făcui 
de la sine şi să-şi închipuie lucruri mai presus de vrednicia lui, i-a po¬ 
runcit să nu se atingă de un singur pom şi i-a rînduit pedeapsă aspră de 
calcă porunca, ca sa poată şti că are un Slăpîn şi că se bucură de cele- 

Iftlte bun tiuiţi din Inmo datorită dărniciei Stăpînului. Dar pentru că omui, 
din pricina marii salo neluări aminte, a căzut împreună cu femeia lui în 
această prăpastie, pentru că a călcat porunca dată lui şi a gustat din 
pom, de aceea Dumnezeu a numit pomul acesta pom al cunoaşterii bi¬ 
nelui şi răului. Deci nu l-a numit aşa pentru că omul nu cunoştea ce e 
binele şi ce e răul — că ştia ne-o arată femeia în vorbirea ei cu şar¬ 
pele : «A zis Dumnezeu, spune ea, să nu mîncaţi din el ca să nu muriţi» ; 
deci ştia că de calcă porunca are să fie pedepsită cu moartea —, ci l-a 
numit pom al cunoştinţei binelui şi răului, pentru că după ce vor fi mîn- 
cat din el aveau să fie despuiaţi de slava cea de sus şi aveau să simtă 
că sînt goi, pentru că pomul acesta avea să fie, s-ar putea spune, o în¬ 
cercare a ascultării sau neascultării lor. 

Aţi aflat pentru ce Scriptura a spus : «Li s-au deschis ochii lor şi 
•au cunoscut că sint goi» ? Aţi cunoscut pentru ce pomul acesta s-a nu¬ 
mit pomul cunoştinţei binelui şi răului ? Gîndiţi-vă ce ruşine mare au 
simţit după ce au mîncat din pom, călcînd porunca Stăpînului, ca «şi-au 
cusut frunze de smochin şi şi-au făcut acoperămînt împrejurul lor» ! 

Iată din ce slavă au căzut şi la ce nimicnicie au coborît! Ei, care 
mai înainte vieţuiau ca îngeri pămînteni, îşi născocesc îmbrăcăminte de 
frunze ! Atît de mare rău este păcatul! Nu numai că ne ia bunăvoinţa 
•de sus, dar ne mai şi coboară la mare ruşine şi smerenie, ne lipseşte de 
bunătăţile pe care le avem şi ne răpeşte orice îndrăznire. 

Dar ca să nu umplu de tristeţe predica mea, vorbind tot mereu de 
păcatul ce l-a cuprins pe om în urma mîncării din pom şi a neascultării, 
haide, dacă vreţi, să mutăm cuvîntul de la acest pom la alt pom, de la 
pomul acesta la lemnul crucii, ca să vedem ce rele a adus unul şi ce 
bunătăţi celălalt; dar mai bine spus, nu pomul a adus relele, ci voinţa 
liberă a omului, trîndăvia şi dispreţul pe care l-a arătat omul poruncii 
Stăpînului. Unul a adus moartea — că după călcarea poruncii a intrat 
moartea în lume — celălalt ne-a dăruit nemurirea; unul ne-a scos din 
rai, celălalt ne-a ridicat la ceruri,- unul, din pricina unei călcări 
de poruncă, a fost supus unei atît de mari osînde, celălalt ne-a 
şters mii şi mii de poveri de păcate şi ne-a dăruit îndrăznirea îna¬ 
intea Stăpînului. Aţi văzut deosebirea între unul şi altul ? Aţi văzut vi¬ 
clenia diavolului, trîndăvia omului şi iubirea de oameni a Stăpînului ? 

Să ne întrarmăm, dar, iubiţilor, cu arma acestui lemn de viaţă făcă¬ 
tor şi să omorîm cu puterea lui patimile cele stricătoare de suflet, după 
•cum spune şi apostolul: «far cei ce sint ai lui Hristos şi-au răstignit tru- 

pul împreună cu patimile şi cu poftele» ,0 . Cu alte cuvinte, apostolul 
spune dşa : «Cei care s-au afierosit cu totul lui Hristos au otnorît orice 
poftă ruşinoasă care se naşte în trup şi vatămă toate lucrările sufle¬ 
tului». 

Fiind şi noi următori celor ce s-au afierosit cu totul lui Hristos, să 
facem mădularele noastre neiucrătoare faţă de tirania care se ridică în 
noi prin lucrarea diavolească, ca şi în viaţa de aici să străbatem netul- 
burati oceanul acesta învălurat şi primejdios şi ajungînd la limanul cel 
liniştit al iubirii de oameni a lui Dumnezeu să ne învrednicim a dobîndi 
bunătăţile făgăduite celor ce-L iubesc pe El, în Hristos Iisus Domnul 
nostru, Căruia slava, împreună cu Tatăl şi cu Sfîntul Duh, acum şi pu¬ 
rurea şi în vecii vecilor, Amin. 

«Şi au auzit glasul Domnului Dumnezeu, 

Care umbla prin rai după amiază» 1 

I 

Socot că în cuvîntul de mai înainte v-am vorbit îndestulător, după 
puterea mea, de pomul din rai şi am arătat dragostei voastre pentru care 
pricină l-a numit dumnezeiasca Scriptură pomul cunoştinţei binelui şi 
răului. Aşa că astăzi vreau să trec mai departe, ca să cunoaşteţi nespusa 
iubire de oameni a lui Dumnezeu şi să vedeţi cit pogorămînt foloseşte 
Dumnezeu în purtarea Lui de grijă de neamul omenesc. Dumnezeu a 
făcut totul şi a scos la iveală pe toate, ca această fiinţă cugetătoare, cre¬ 
ată de El, să aibă toată cinstea, să duică o viaţă întru totul asemănătoare 
îngerilor şi să aibă chiar în trup nepătimirea acelora. Dar, din pricina 
trîndăviei, au călcat amândoi porunca Lui, deşi îi întărise şi le atrăsese 
luarea aminte prin ameninţarea cu moartea. Nici aşa, însă, Dumnezeu 
nu şi-a oprit de la om iubirea Sa de oameni, ci a mers mai departe cu 
bunătatea Sa. După cum un tată iubitor, când vede pe copilul său că face 
din trindăvie o faptă nevrednică de bunul său nume, îl coboară din cea 
mai înaltă cinste la cea mai din urmă necinste; dar încălzit de dragos¬ 
tea părintească nu-1 trece cu vederea, ci-i arată iarăşi iubirea sa, vrînd 
să-l scape puţin cîte puţin de necinstea în care căzuse şi să-l ridice ia¬ 
răşi la vechea cinste ; tot aşa şi bunul Dumnezeu : a avut milă de om, 
care căzuse pradă vicleniei diavolului, fiind înşelat împreună cu femeia 
lui şi primind prin şarpe sfatul vicleanului demon. De aceea s-a apropiat 
îndată de om cum se apropie un doctor de un bolnav, care are nevoie de 
îngrijirile şi mîinile doctorului. Dar ca să cunoaşteţi chiar din cuvin¬ 
tele Scripturii pogorămîntul nespus al lui Dumnezeu, trebuie neapărat 
să auziţi cuvintele ce s-au citit. 

«Şi ou auzit glasul Domnului Dumnezeu, Care umbla în rai după 
amiază ; şi s-au ascuns Adam şi femeia lui de la faţa Domnului între 
pomii raiului» 2 . 

Să nu trecem, iubiţilor, cu uşurinţă pe lingă spusele dumnezeieştii 
Scripturi şi nici să ne oprim la cuvinte, ci să ne gîndim că Scriptura, din 
pricina slăbiciunii noastre, întrebuinţează nişte cuvinte atît de nepotri¬ 
vite i dar toate cu cuviinţă dumnezeiască se fac pentru mîntuirea noas¬ 
tră. Spune-mi, te rog, n-ar fi în Scriptură multe lucruri absurde, dacă am 
voi să ne oprim numai la cuvinte şi nu le-am înţelege cum se cuvine lui 
Dumnezeu ? Iată, să ne uităm chiar la cuvintele de la începutul textului 
ce s-a citit. «Şi au auzit glasul Domnului Dumnezeu, Care umbla în rai 
după amiază; şi s-au ascuns ». Ce spui? Oare Dumnezeu umblă? Să-I atri¬ 
buim, oare, lui Dumnezeu picioare ? Să nu înţelegem, oare, din aceste 
cuvinte nimic înalt ? Dumnezeu nu umblă ! Doamne fereşte ! Cum ar um¬ 
bla El, Care este pretutindenea şi umple totul ? Este cuprins, oare, în- 
tr-o grădină, El, al Cărui tron e cerul şi al Cărui aşternut al picioarelor e 
pămîntul ? 3 Care om cu judecată poate spune asta ? 

Atunci, cum trebuie să înţelegem cuvintele : «Au auzit glasul Dom¬ 
nului Dumnezeu, Care umbla prin rai după amiază» ? 

Trebuie să le înţelegem în sensul că Dumnezeu a vrut să-i facă pe 
Adam şi Eva să simtă atît de mult încît să bage frica în ei. Şi aceasta s-a 
şi întîmplat. I-a cuprins atîta teamă, că au încercat să se ascundă, ca şi 
cum ar fi venit Dumnezeu. Au intrat în ei păcatul şi călcarea poruncii 
şi i-a cuprins ruşinea. Judecătorul cel drept, conştiinţa adică, deşteptată, 
le-a strigat cu glas tare, i-a învinuit, le-a arătat fapta, ca şi cum le-ar fi 
scris înaintea ochilor mărimea păcatului lor. Da, chiar de la început, de 
cînd a făcut pe om, Stăpînul Cel iubitor de oameni a pus în om con¬ 
ştiinţă, acuzator nelipsit din om, care nu poate greşi, nici nu poate fi 
înşelat. Chiar de ai putea ascunde de toţi oamenii păcatul săvîrşit sau 
fapta de ruşine, de acest acuzator n-o poţi ascunde! Acuzatorul acesta 
pe care-1 ai în tine te însoţeşte mereu, te supără, te chinuie, te biciu¬ 
ieşte şi niciodată nu se linişteşte, ci se năpusteşte asupra ta şi în piaţă 
şi între lume şi la masă şi cînd dormi şi cînd te scoli; îţi cere socoteală 
de cele ce ai greşit, îţi pune sub ochi şi mărimea păcatelor şi pedeapsa 
care urmează. Şi după cum un doctor bun nu încetează de a da doctorii 
unui bolnav pînă ce nu-1 vede făcut sănătos, tot aşa şi conştiinţa nu se 
opreşte, ci are necontenit grijă. 

II 

Lucrarea conştiinţei este să ne aducă necontenit aminte de faptele 
noastre rele şi să nu îngăduie să dăm uitării ce am săvîrşit, ci să ni le 
pună sub ochi, ca, măcar aşa, să nu mai facem ce-am făcut. Dacă chiar 

cu acest ajutor, cu ajutorul dat de conştiinţă, cu acest acuzator puternic, 
cure ne biciuie sulletul, ne sflşie inima şi tăbărăşte asupra noastră mai 
cumplit decît un călău, nici aşa, mulţi dintre noi sînt biruiţi de trîndăvie, 
unde n-am ajunge de-am fi lipsiţi de ajutorul conştiinţei ? 

Din pricina asta şi cel întîi-zidit, simţind mustrările conştiinţei şi 
gîndindu-se la venirea Stăpînului, s-a ascuns îndată. Spune-mi, pentru 
ce ? Pentru că a văzut că se năpusteşte asupra lui acest acuzator, con- 
ştiinţa. Nu era un altul care să-l vădească, care să fie martor al greşelii 
lui, ci numai martorul acela, pe care-1 purta înăuntrul lui. De altfel pe 
lingă mustrarea conştiinţei Ie-a mai arătat celor dinţii oameni şi goli¬ 
ciunea lor, mărimea păcatului săvîrşit ca şi luarea slavei care-i acoperea 
mai înainte ca o haină strălucitoare. Aşadar, după săvîrşirea păcatului 
acela cumplit, le-a fost grozav de ruşine şi-au încercat să se ascundă. 
«Au auzit, spune Scriptura, glasul Domnului Dumnezeu, Care umbla prin 
rai după amiază ; şi s-au ascuns Adam şi femeia lui, de la faţa Domnului 
Dumnezeu în mijlocul raiului». 

Nimic nu este mai rău, iubite, ca păcatul. Odată intrat în noi ne 
umple nu numai de ruşine, dar ne face şi nepricepuţi din pricepuţi şi în¬ 
ţelepţi cum eram mai înainte. Uită-mi-te cît de nepriceput a ajuns Adam, 
el care mai înainte era atît de înţelept, el care prin fapte ne-a arătat 
înţelepciunea dată lui, el care făcuse o profeţie atîta de mare ! « Auzind 
glasul Domnului Dumnezeu, Care umbla prin rai după amiază ; s-a ascuns 
el şi femeia lui de la faţa Domnului Dumnezeu între pomii raiului». Poate 
fi, oare, o prostie mai mare ca aceea să încerci să te ascunzi de Dumne¬ 
zeu, Care este pretutindenea, de Creatorul, Care a adus totul din nefiinţă 
la fiinţă, de Cel ce ştie cele tăinuite, de Cel ce a zidit îndeosebi inimile 
oamenilor 4 , de Cel ce pricepe toate faptele lor, de Cel ce cercetează 
inimile şi rărunchii 5 şi ştie chiar mişcările inimilor noastre ? 6 Dar, nu 
te minuna, iubite ! Aşa e obiceiul celor ce păcătuiesc ! Chiar de nu pot 
să se ascundă, totuşi încearcă să se ascundă. Aşa au făcut şi cei dintîi 
oameni ,• neputînd suferi ruşinea ce i-a cuprins după păcat, dezbrăcaţi 
de slava aceea nestricăcioasa, căutau să se ascundă undeva. Şi s-an 


ascuns în mijlocul raiului. După cum slugile rele, care primesc bătaie fără 
încetare, neputînd să se ascundă de stăpînul lor, aleargă în toate col¬ 
ţurile casei, cînd ici, cînd colo, pentru că frica le zdruncină mintea, tot 
aşa şi cei dintîi-zidiţi, negăsind nici o scăpare, se învîrt în casa lor, 
adică în rai. 


4. Ps., 32, 15. 

5. Ps.. 7, 10. 
C. Ps., 43, 73. 

Nu fură rost no vorbeşte Scriptura şi do timpul In caro s-au ascuns : 
«Au auzit, spune Scriptura, glasul Domnului Dumnezeu, Care umbla prin 
rai după amiază». Ne-a vorbii de timp, ca să afli iubirea de oameni a 
Stăpânului. Da, Dumnezeu n-a amînat deloc, ci îndată ce a văzut fapta 
lor şi mărimea rănii, s-a şi grăbit să-i vindece, ca nu cumva să se întindă 
rana şi să nu se mai poată vindeca ; de aceea o ia înainte, şi opreşte în¬ 
dată întinderea rănii; mergînd pe urmele bunătăţii Sale, Dumnezeu nu 
lasă nimic necercetat. 

Duşmanul mîntuirii noastre, el care pizmuieşte totdeauna binele nos¬ 
tru, a fost atît de furios, că, chiar de la început începe să uneltească, pen¬ 
tru ca prin sfatul lui pierzător să-i lipsească pe cei dintîi-zidiţi de acea 
minunată vieţuire din rai. Dar înţeleptul Dumnezeu, Cel ce rînduieşte 
viaţa noastră după înţelepciunea Lui, cînd a văzut şi viclenia diavolului 
şi trândăvia omului, prin care a fost înşelat dimpreună cu femeia şi s-a 
umplut de atîta ruşine, a venit îndată la ei ; şi ca un judecător bliiul şi 
iubitor de oameni începe judecata cea plină de frică şi de cutremur şi 
face cercetarea cu de-amănuntul. Prin aceasta ne învaţă să nu osîndim 
pe semenii noştri înainte de a-i cerceta cu de-amănuntul. 

III 

Să auzim, aşadar, dacă vreţi, ce-i întreabă Judecătorul, ce răspund 
osîndiţii, ce pedeapsă primesc şi cu ce osîndă a fost osîndit cel care a 
uneltit atîta împotriva lor. Încordaţi-vă, vă rog, mintea şi luaţi aminte 
cu multă frică la cele spuse. Dacă atunci cînd vedem pe un judecător 
pămîntesc stînd pe scaun înalt de judecată, şi vedem că aduce în faţă 
pe osîndiţi, că bate şi pedepseşte, stăm atunci cu multă teamă alături, 
vrînd să auzim ce spune judecătorul şi ce răspunde vinovatul, apoi cu 
mult mai mult este drept să facem asta acum, cînd vedem că însuşi Crea¬ 
torul firii judecă pe cei creaţi de El. Dar dacă veţi lua bine aminte, veţi 
vedea cît este de mare deosebirea între mila cu care judecă Dumnezeu 
pe om şi asprimea cu care judecă oamenii pe oameni. 

«Şi a chemat Domnul Dumnezeu pe Adam şi i-a zis : «Adame, unde 
eşti ?» 7 . 

Chiar din această întrebare se cade să te minunezi de mila şi covârşi¬ 
toarea iubire de oameni a lui Dumnezeu ! Nu numai că l-a chemat pe 
Adam, ci că chiar El l-a chemat. La judecăţile cele de aici, oamenii nu 
suferă să facă asta cu semenii lor, deşi sînt cu toţii de aceeaşi fire. Ştiţi, 
doar, că atunci cînd stau pe scaunul înalt de judecată şi judecă po cei 

ce au făcut rele, Judecătorii nu le fac cinstea vinovaţilor să-i Întrebe 
direct, pentru a le arăta cu asta cît dispreţ au de ei din pricina faptelor 
lor rele ,• ci judecătorul întreabă şi altul trece întrebarea de la judecător 
la vinovat; şi iarăşi este adus răspunsul de la acela la judecător. Aşa e 
pretutindeni obiceiul judecătorilor. Dumnezeu, însă, n-a făcut aşa ! 

— Dar cum ? 

— Dumnezeu l-a chemat chiar El pe Adam. « Şi a chemat Domnul 
-Dumnezeu pe Adam şi i-a zis lui: « Adame, unde eşti ?». Uită-te cită pu¬ 
tere au aceste cîteva cuvinte 1 însuşi faptul că Dumnezeu l-a chemat 
arată marea şi nespusa Lui iubire de oameni; faptul că i-a dat lui Adam 
prilej să vorbească, lui care era plin de ruşine şi nici nu îndrăznea să 
•deschidă gura şi să mişte limba, arată marea bunătate a lui Dumnezeu ; 
iar faptul că l-a întrebat : « Unde eşti» arată, pe lîngă iubirea Sa de oa¬ 
meni, şi tăria acestei iubiri. Aproape că îi spune : «Ce s-a întîmplat ? 
Intr-un loc te-am lăsat şi în alt loc te găsesc acum ; cu slavă te-am lăsat 
îmbrăcat şi gol te găsesc acum. Unde eşti ? Cum ti s-a întîmplat asta ? 
Care tîlhar, care spărgător ţi-a luat aşa pe neaşteptate toată bogăţia şi 
te-a lăsat atîta de sărac ? Cum ţi—ai dat seama de goliciunea ta ? Cine 
ţi-a răpit acea minunată haină cu care erai îmbrăcat ? Ce înseamnă 
•această neaşteptată schimbare ? Care furtună, atît de puternică, ţi-a îne¬ 
cat iute toată încărcătura corăbiei tale ? Ce s-a întîmplat, că încerci să 
te ascunzi de Cel ce ţi-a făcut atîta bine şi te-a ridicat la atît de mare 
cinste ? De cine te temi de cauţi acum să te ascunzi ? Care acuzator te 
urmăreşte ? Ce martori stau lîngă tine ? De unde a intrat în tine atîta 
teamă şi frică ?». 

«Am auzit glasul Tău, a spus Adam, umhlind prin rai şi m-am temut 
■că sint gol şi m-am ascuns» 8 . 

«Spune-mi, cum ai cunoscut că eşti gol ? Ce este acest cuvînt nou 
şi nemaiauzit ? Cine ar fi putut vreodată să-ţi spună asta dacă n-ai fi 
fost tu însuţi pricinuitorul ruşinii, dacă n-ai fi mîncat din pomul din care 
ţi-am poruncit să nu mănînci ?». 


Uită-te la iubirea de oameni a Stăpînului şi la covîrşitoarea Lui răb¬ 
dare ! Ar fi putut, doar, să nu-1 învrednicească nici de întrebare pe cel 
ce păcătuise atîta de mult, ci să-i dea îndată pedeapsa ce o hotărîse mai 
înainte. Dar nu ! Dumnezeu îndelung rabdă, îndură, întreabă, primeşte 
•răspuns şi iarăşi întreabă, numai şi numai ca să-l îndemne să se apere, 
ca să aibă prilej, ca, şi după o călcare atîta de mare de poruncă, să-şi 


arate iubirea Sa de oameni. Cu asta ne învaţă ca şi noi cînd avem de ju- j 


8. Fac., 3, 10. 

decât pe cei vinovaţi să nu nc purtăm fără milă cu ei, să nu le arătăm 
cruzime de fiară, ci să fim cu milă şi cu Îndelungă răbdare, că judecăm, 
doar, mădulare de-ale noastre / şi, glndindu-ne că şi ei sînt oameni, să 
unim pedeapsa cu mila. Nu fără rost se foloseşte dumnezeiasca Scriptură 
de atît de mare pogorămînt, ci pentru ca prin aceste cuvinte grosolane, 
nepotrivite Dumnezeirii, să ne înveţe şi iubirea de oameni a lui Dumne¬ 
zeu şi să ne facă şi rîvnitori, ca să imităm, după puterea noastră, bună¬ 
tatea Stăpînului. 



«Şi i-a zis lui: «Cine ţi-a spus că eşti gol ? Fără numai că ai mîncat 
din pomul din care ţi-am poruncit: Numai din acesta să nu mă- 
nînci ?» 9 . 


«De unde ai fi putut şti asta, îl întreabă Dumnezeu, de unde ai fost 
cuprins de atîta ruşine? Nu din altă parte decît numai că ai fost neîn- 
frînat, că ai dispreţuit porunca Mea ?». 


IV 


Uită-te, iubite, la covîrşitoarea bunătate a lui Dumnezeu ! Vorbeşte 
cu Adam ca de la prieten la prieten şi îl ţine de rău că i-a călcat po¬ 
runca : «Cine ţi-a spus că eşti gol ? Fără numai că ai mîncat din pomul 
din care ţi-am poruncit: Numai din qcesta să nu mănînci ?». Nu puţină 
tărie au şi cuvintele : «Numai din acesta ». «Ţi-am stînjenit, oare, atît de 
mult desfătarea ? îi spune Dumnezeu. Nu ţi-am dat, oare, toată liberta¬ 
tea, nu ţi-am dat, oare, stăpînire peste toţi pomii din rai şi numai de 
acesta ţi-am poruncit să nu te atingi, ca să poţi şti că ai un Stăpîn şi că 
eşti dator să-I dai ascultare ? De u-nde, dar, atîta de mare nepăsare, că, 
în ciuda unei libertăţi aşa de mari, n-ai vrut să nu te atingi nici de acest 
singur pom, ci ai dispreţuit îndată porunca dată de Mine şi ai adunat pe 
capul tău atîtea rele? Ce folos ai avut? Nu ţi-am spus asta de mai îna¬ 
inte ? N-am vrut, oare, să te opresc cu frica de pedeapsă şi să te întă¬ 
resc ? Nu v-am spus ce are să vi se întîmple ? Oare nu pentru asta v-am 
oprit să mîncaţi din pom, tocmai ca să nu cădeţi în aceste rele ? Cine 
te-ar putea învrednici de iertare, cînd ai fost aşa de nerecunoscător, după 
ce ţi-am dat atîtea porunci ? Nu ţi-am poruncit, oare, ca un tată copilu¬ 
lui său, nu ţi-am spus să mănînci din ceilalţi pomi, dar de acesta să nu 
te atingi, ca să nu-ţi pîngăreşti toate bunătăţile ? Dar poate că ai socotii 
mai bun şi mai vrednic de credinţă sfatul celuilalt decît porunca Mea şi 
ai făcut aceasta pentru că te aşteptai să ajungi la mai mari bunătăţi, 
dacă-i urmezi sfatul! De asta ai dispreţuit porunca Mea şi ai îndrăznit să 



9. Fac., 3, 11. 

mănînci din pom I Iatâ ce-al păţit ! Ai aflat cît de pierzător a fost sfatul 
acela !». 


Ai văzut iubirea de oameni a Judecătorului ? Ai văzut blîndeţea şi 
nespusa Lui lipsă de răutate ? Ai văzut pogorămîntul, care depăşeşte 
orice minte şi cuvînt ? Ai văzut cum vrea să-i deschidă, prin întrebare 
şi prin cele ce-i spune, uşă de apărare : «Cine /i-a spus ţie că eşti gol, 
ţâră numai că ai mîncat din pomul din care ţi-am poruncit: Numai din 
acesta să nu mănînci ?», ca să-Şi arate iubirea Sa de oameni faţă de un 
păcătos aşa de mare ! 

Să auzim, dar, şi pe osîndit, ce răspuns îi dă. 

« Femeia pe care mi-ai dat-o să îie cu mine, ea mi-a dat din pom şi 


am mincat» 10 . 

Mişcătoare cuvinte şi pline de multă milă! îndestulătoare să atragă 
spre iubire de oameni pe Stăpînul cel atît de bun, a Cărui bunătate depă¬ 
şeşte păcatele noastre. 

îndelunga răbdare a lui Dumnezeu i-a zguduit inima şi i-a arătat cît 
de mare îi este păcatul! De aceea Adam îşi alcătuieşte aproape o apărare 
şi-I spune lui Dumnezeu : « Femeia pe care mi-ai dat-o să fie cu mine , 
ea mi-a dat din pom şi am mincat». «Ştiu, spune Adam, ştiu că am păcă¬ 
tuit ; dar femeia, pe care mi-ai dat-o să fie cu mine şi despre care Tu 
ai spus : « Să-i facem lui ajutor asemenea lui» 11 , ea a fost pricina alune¬ 
cării mele ! Femeia pe care mi-ai dat-o să fie cu mine! M-am aşteptat 
eu, oare, să mă acopere cu această ruşine tocmai ea, care a fost creată 
ca să-mi aducă mîngîiere ? Tu mi-ai dat-o ! Tu ai adus-o la mine ! Ea r 
dar, nu ştiu de cine îndemnată, mi-a dat din pom şi am mîncat». 

Cuvintele acestea par a fi o apărare, dar sint lipsite de orişice ier¬ 
tare. 

— «Ce iertare meriţi, îi spune Dumnezeu, cînd ai uitat de porunca 
Mea şi ai socotit mai bun darul femeii decît spusa Mea ? Da, femeia ţi-a 
dat să mănînci, dar porunca Mea şi frica de pedeapsă erau îndestulătoare 
să te facă să fugi, să nu mănînci din pom ! Oare nu ştiai asta ? Oare n-o 
runoşteai? Din grija ce v-o port, v-am spus-o mai înainte, tocmai ca să 
nu cădeţi în această greşeală. Deci, chiar dacă femeia ţi-a slujit la căl¬ 
carea poruncii, totuşi nici aşa nu eşti lipsit de vină. S-ar fi cuvenit să 
socoteşti mai vrednică de credinţă porunca ce ţi-am dat şi să refuzi nu 
numai tu mîncarea, ci să-i fi arătat şi femeii cît de mare e păcatul. Eşti, 
doar, capul femeii, iar ea a fost adusă pe lume pentru tine ? tu, însă, 
stricat-ai rînduiala şi nu numai că n-ai îndreptat-o, dar te-ai lăsat tîrît şi 


t 


10. Fac., 3, 12. 

11. Fac., 2, 18. 

tu ! Ar fi trebuit ca trupul să urme*e capului \ s-a Intîmplat însă contra¬ 
rul : capul a luat-o după trup, aşa că au ajuns cele de Jos sus ! De asta 
dar, pentru că ai stricat toată rinduiala, de asta eşti acum aşa, tu care 
mai înainte erai înconjurat de atîta slavă ! Cine te-ar putea plînge după 
vrednicie pentru pierderea unor bunătăţi aşa de mari ? Da, au venit peste 
tine acestea toate ! Totuşi nu da pe altul vina, ci pe tine şi pe trîndăvia 
ta ! Dacă n-ai fi voit, femeia nu te-ar fi putut duce pe povîrnişul acesta ! 
Te-a rugat, oare? Nu! Ţi-a vorbit, oare? Nu! A căutat, oare, să te în¬ 
şele ? Nu ! Ţi-a dat ; şi tu îndată, cu atîta uşurinţă, ai mîncat, fără să-ţi 
mai aduci aminte măcar de porunca Mea ; ba dimpotrivă, ai socotit că 
vreau să te înşel; că de asta nu ţi-am îngăduit să mănînci din pom, ca 
să nu ajungi mai mare ! Cum poate avea temei că am căutat să te înşel, 
cînd Eu te-am încărcat cu atîtea binefaceri? Nu era, oare, acesta sem¬ 
nul cel mai mare al facerii de bine că ţi-am spus mai dinainte să nu mă¬ 
nînci din pom, ca să nu cazi în nenorocirile în care ai căzut acum ? Dur 
tu n-ai ţinut seamă de nimic şi iată că pe pielea ta ai aflat cit de maro 
ţi-e păcatul! Deci nu da vina numai pe femeia ta, ci şi pe trîndăvia tu !». 



După ce Dumnezeu i-a vorbit din destul lui Adam şi după ce Adam, 
care socotea că femeia e de vină, a mărturisit că a păcătuit, iată că bunul 
Stăpîn se foloseşte iarăşi de marele Său pogorămînt şi o învredniceşte şi 
pe femeie de întrebare : 

«Şi a zis Dumnezeu iemeii: «Pentru ce ai făcut aceasta ?» u . 

«Ai auzit, îi spune Dumnezeu, că bărbatul aruncă vina pe tine şi 
pune totul pe seama ta, care i-ai fost dată spre ajutor, care ai fost adusă 
pe lume tocmai ca să-i aduci mîngîiere în viaţă, pentru că eşti de aceeaşi 
fire cu el şi ai aceeaşi făptură. Pentru ce ai făcut asta, femeie ? Pentru 
ce ai fost, şi pentru tine şi pentru bărbatul tău, pricina unei atît de mari 
ruşini ? Ce folos ai avut de pe urma unei atît de mari neînfrînări ? Ce 
cîştig ai avut de pe urma înşelăciunii, cu care ai fost înşelată, la care ai 
făcut părtaş şi pe bărbatul tău ?». 

Ce a răspuns femeia ? 

«Şarpele m-a amăgit şi am mîncat» 13 . 

Iată că şi ea este cuprinsă de mare spaimă şi caută să se dezvinovă¬ 
ţească de greşeală. După cum bărbatul socotea că prin cuvintele: «Fe¬ 
meia mi-a adus, mi-a dat şi am mîncat », trece vina asupra femeii, tot 

12. Fac., 3, 13. 

13. Fac., 3, 13. 

aşa şi ea, negăslnd vreo acăpare, mărturiseşte ce s-a intimplat şi spune : 
«Şarpele m-a a mag ll >7 am mîncat». «Fiara aceea vicleană, spune ea, ne-a 
făcut să alunecăm, sfatul el cel pierzător ne-a dus în această ruşine! 
Şarpele m-a înşelai şi am mîncat!». 

Să nu trecem, iubiţilor, cu uşurinţă peste aceste cuvinte, ci să le 
cercetăm cu de-amănuntul, ca să scoatem din ele mult folos. Are loc 
acum judecată înfricoşătoare şi plină de frică. Trebuie să ascultăm totul 
cu mare luare aminte, ca să punem în suflete comoara mare a celor ce 
se grăiesc la această judecată. 

Ai văzut că bărbatul a spus : « Femeia pe care mi-ai dat-o să fie cu 
mine, ea mi-a dat şi am mîncat». Nici o silnicie, nici o violenţă! I-a dat 
să aleagă, să facă ce vrea ! Femeia i-a dat numai! Nu l-a silit, nu l-a for¬ 
ţat. La rîndul ei, femeia, cînd a căutat să se apere, n-a spus : « Şarpele 
m-a silit şi am mîncat». Dar ce ? «Şarpele m-a amăgit». Şi ea, la rîndul ei, 
era stăpînă să fie amăgită sau nu. « Şarpele m-a amăgit », spune ea. Duş¬ 
manul mîntuirii noastre, lucrînd prin fiara aceea vicleană, a înşelat-o pe 
femeie cu sfatul; n-a silit-o, nici n-a forţat-o, ci prin sfatul cel pierzător 
a prefăcut în faptă înşelăciunea, pentru că a găsit că femeia poate fi 
înşelată uşor cu o înşelăciune lipsită de orice iertaie. « Şarpele m-a în¬ 
şelat şi am mîncat». 

Şi bunul Stăpîn se mulţumeşte cu aceste cuvinte ale lor şi nu-i si¬ 
leşte să vorbească mai mult. Dumnezeu nu i-a întrebat pentru că nu ştia, 
că ştia, şi ştia foarte bine, ci pentru ca să-şi arate iubirea Sa de oameni. 
Se pogoară pînă la slăbiciunea lor şi le cere să-şi mărturisească păcatul. 
De aceea nu-i întreabă mai mult. Ar fi trebuit să afle şi chipul în care 
au fost înşelaţi ; dar ca să ne arate că nu din neştiinţă îi întreabă, se 
mulţumeşte cu spusele lor. Cînd femeia a spus : « Şarpele m-a înşelat 
şi am mîncat», a spus odată cu asta şi sfatul cel pierzător primit de la 
diavol prin şarpe, că : « După ce veţi mînca veli fi ca nişte dumnezei» l4 . 

Aţi văzut cu cîtă precizie a fost întrebat Adam ? Aţi văzut cu cîtă 
lipsă de răutate a fost cercetată şi femeia ? Aţi văzut cum se apără 
fiecare ? Vedeţi, deci, în acestea covârşitoarea iubire de oameni a Jude¬ 
cătorului ! 

După ce femeia a spus : « Şarpele m-a amăgit şi am mîncat», Dumne¬ 
zeu nu-1 mai învredniceşte pe şarpe de întrebare şi nici nu-i mai dă pri¬ 
lej să se apere şi nici nu-1 mai întreabă ca pe bărbat şi pe femeie ; ci, 
după ce a primit răspunsul lor, a trecut asupra diavolului vina tuturor 
relelor săvîrşite. 

Şi pentru că Dumnezeu, ca unul Care cunoaşte tainele, ştia că şar¬ 
pele slujise vicleniei diavolului şl Invidiei pe care diavolul o purta omu¬ 
lui, de aceea, ca să cunoşti bunătatea Lui, Dumnezeu n-a spus acestei 
viclene fiare ce spusese bărbatului şi femeii; că lui Adam îi spusese : 
«Unde eşti ? Cine ţi-a spus că eşti gol ?» ls , iar femeii îi spusese : «Pen¬ 
tru ce ai făcut aceasta ?» le . 


Dar ce i-a spus ? 


«Şi a zis Domnul Dumnezeu şarpelui: «Pentru că ai făcut aceasta» l7 . 

Ai văzut deosebirea ? Femeii i-a spus : « Pentru ce ai tăcut aceasta ?», 
iar şarpelui: « Pentru că ai făcut aceasta». «Pentru că ai făcut acest rău, 
spune Dumnezeu, pentru că ai dat acest sfat pierzător, pentru că ai slu¬ 
jit unei invidii atît de mari, pentru că ţi-ai ascuţit invidia împotriva făp¬ 
turii creată de Mine, 


«blestemat să fii tu din toate dobitoacele şi din toate fiarele pămln- 
tuiui. Pe piept şi pe pîntece să te tirăşti şi pămînt să mănînci in toate zi¬ 
lele vieţii tale. Şi vrăjmăşie voi pune între tine şi femeie şi între sămînţa 
ta şi sămînţa ei. Acela va pîndi capul tău, şi tu vei pîndi călcîiul lui» ,H . 


VI 

Uită-mi-te aici la ordinea şi înlănţuirea faptelor pline de iubire ale lui 
Dumnezeu! Cînd a întrebat, a început cu bărbatul, apoi a trecut la fe¬ 
meie ; dar cînd femeia I-a spus că şarpele a fost de vină, s-a îndreptat 
către şarpe ; dar pe el nu-1 mai învredniceşte de răspuns, ci aduce asupra 
lui pedeapsa ; şi o pedeapsă ca aceea care se întinde de-a lungul tuturor 
veacurilor, ca prin vederea şarpelui, şarpele să ajungă un dascăl per¬ 
manent tuturor celor de mai tîrziu, ca nimeni să nu mai primească sfatul 
acela pierzător şi nici să se lase înşelat de uneltirile lui. 

Dar poate că cineva mă va întreba : 

— Pentru ce şarpele a primit o pedeapsă atît de mare, cînd diavo¬ 
lul este cel ce a dat prin şarpe sfatul ? 

— Şi aceasta este lucrarea nespusei iubiri de oameni ă lui Dumne¬ 
zeu. După cum un tată care-şi iubeşte copilul, cînd pedepseşte pe cel 
ce i-a ucis fiul, sfărîmă şi face în mii de bucăţi şi sabia şi cuţitul cu care 
a ucis, tot aşa şi bunul Dumnezeu, pentru că şarpele a slujit ca o unealtă 
vicleniei diavolului, aduce asupra lui o pedeapsă veşnică, pentru ca prin 



15. Fac., 3, 11. 

16. Fac., 3, 13. 

17. Fac., 3, 14. 

18. Fac., 3, 14-1.5. 

cele ce vedem srt no gtndlm la marea necinste In care a ajuns diavolul, 
într-adevăr, ce pedeapsă trebuie să fi primit acesta, dacă şarpele, care 
a slujit numai de unealtă, a fost pedepsit aşa ? Dar, mai bine spus, şi 
aceasta ne-a spus-o Hristos în dumnezeieştile Evanghelii, grăind către 
cei din stingă : «Duceţi-vâ de la Mine, blestemaţilor, în focul cel veşnic, 
care este gătit diavolului şi îngerilor lui » l9 . De mult i-a fost pregătită 
diavolului pedeapsa aceasta ! Iar focul cel nestins pe el îl aşteaptă ! 
Poate fi, oare, o nenorocire mai mare decît aceea de a fi pedepsit cu o 
pedeapsă gătită diavolului, din pricină că nu te-ai îngrijit de mîntuirea 
ta ? Că nouă ne este pregătită împărăţia cerurilor, dacă voim să facem 
fapte de virtute şi să urmăm legilor puse de Hristos, o spune tot Hristos. 
Ascultă! «Veniţi, binecuvântaţii Părintelui Meu de moşteniţi împărăţia 
gătită vouă de la întemeierea lumii» 20 . Ai văzut că diavolului îi este gă¬ 
tit focul cel nestins, iar nouă împărăţia, dacă nu ne trândăvim ? 

Gîndindu-ne, dar, la acestea, să ne îngrijim de viaţa noastră, să fu¬ 
gim de păcate şi să căutăm să nu fim înşelaţi niciodată de uneltirile dia¬ 
volului. 

Dar dacă vreţi şi nu v-aţi plictisit, să vorbesc iarăşi de pedeapsa dată 
şarpelui, pentru ca, ajungînd aşa la sfârşitul judecăţii, să vedem marea 
iubire de oameni a lui Dumnezeu. Dacă adeseori oamenii, cînd văd că 
un judecător judecă, stau toată ziua ca să vadă ce hotărîre va da osîn- 
diţilor şi nu pleacă pînă ce nu văd că se ridică judecătorul, apoi cu mult 
mai mult se cuvine acum ca noi să vedem pe bunul Dumnezeu, cu mai 
multă rîvnă, cum pedepseşte cumplit pe şarpe, pentru ca prin pedepsirea 
acestui animal, de care s-a slujit diavolul ca de o unealtă, să ne dăm 
seama de pedeapsa viitoare ce-1 aştepată pe diavol ; să vedem că şi fe¬ 
meii şi bărbatului le dă o pedeapsă măsurată, care este mai mult dojana 
decît pedeapsă; pentru ca, uitîndu-ne bine la toate acestea, să ne mi¬ 
nunăm de purtarea de grijă pe care o are bunul Dumnezeu de neamul 
omenesc. 

Ce spune Dumnezeu ? 

— «Şi a zis Domnul Dumnezeu şarpelui: «Pentru că ai făcut asta, 
blestemat să fii tu din toate dobitoacele şi din toate fiarele pămîntului. Pe 
piept şi pe pîntece să te tîrăşti şi pămînt să mănînci în toate zilele vieţii 
tale. Şi vrăjmăşie voi pune între tine şi femeie şi între sămînţa ta şi să- 
mînţa ei. Acela va pîndi capul tău, şi tu vei pîndi călcîiul lui». 

19 . Matei, 25 , 41 . 

20 . Matei, 25 , 34 . 

Mare şi cumplită este mînla lui Dumnezeu, pentru că mare a fost şi 
înşelăciunea cu care a înşelat pe om vicleanul diavol! «Şi a zis Domnul 
Dumnezeu şarpelui«Pentru că ai iăcut asta». «Pentru că ai slujit unei 
astfel de viclenii, îi spune Dumnezeu, pentru că făcînd aşa i-ai înşelat, 
dîndu-le un sfat pierzător şi pregătindu-le o otravă ucigătoare ; pentru 
că ai făcut asta şi pentru că ai voit să-i scoţi din dragostea Mea pe cei 
creaţi de Mine, slujind voinţei vicleanului diavol, care, din pricina invi¬ 
diei şi a covîrşitoarei lui mîndrii, a fost aruncat din cer pe pămînt, de 
aceea, pentru că ai fost folosit în toate acestea ca unealtă, îţi dau o veş¬ 
nică pedeapsă, pentru ca prin cele întîmplate ţie să poată cunoaşte şi 
diavolul ce pedeapsă îl aşteaptă şi pe el şi să capete şi oamenii do mai 
tîrziu învăţătură, să nu mai asculte de sfaturile diavolului şi nici să Iii' 
înşelaţi de el, ca să cadă în aceeaşi osîndă. De aceea blestemat eşti tu 
din toate fiarele, pentru că nu te-ai folosit cum trebuie de priceperea 
ta, ba dimpotrivă, însuşirea deosebită pe care o ai faţa de celelalte ani¬ 
male, tocmai ea ţi-a fost pricina tuturor relelor. — «Că şarpele era c el 
mai înţelept din toate dobitoacele şi fiarele pămîntului» 21 . — De aceea 
blestemat să fii din toate dobitoacele şi fiarele pămîntului». Şi pentru că 
blestemul nu se simţea, nici nu se vedea, de aceea îi dă şi o pedeapsă vă¬ 
zută, pentru ca să avem necontenit sub ochi semnele pedepsei lui. «Pe 
piept şi pe pîntece să te tîrăşti şi pămînt să mănînci în toate zilele vieţii 
tale , pentru că nu te-ai folosit cum trebuie de făptura ta, ci ai cutezat 
să stai de vorbă cu fiinţa raţională creată de Mine. După cum diavolul, 
care a lucrat prin tine şi căruia i-ai slujit ca unealtă, a fost doborît din 
cer, pentru că s-a gîndit la lucruri mai mari decît merita, tot aşa şi tu, 
la porunca Mea, vei lua altă înfăţişare. Ai să te tîrăşti pe pămînt şi să 
mănînci pămînt, ca să nu poţi ridica sus capul. Ai să fii necontenit în 
această stare ; şi tu singur, dintre toate animalele, ai să te hrăneşti cu 
pămînt. Şi nu numai aceasta, ci şi: vrăjmăşie voi pune între tine şi femeie 
şi între sămînţa ta şi sămînţa ei. Şi nu mă voi mulţumi cu atîta, ca să te 
tîrăşti pe pămînt, ci voi face ca femeia să-ţi poarte ură neîmpăcată ; şi 
nu numai ea, ci voi face să-ţi ducă război veşnic sămînţa ei seminţei tale. 
Acela va pîndi capul tău, şi tu vei pîndi călcîiul lui. Da, voi da seminţei 
ei atîta putere, că-ţi va zdrobi necontenit capul, iar tu vei sta sub picioa¬ 
rele ei». 

Ai văzut, iubite, din pedeapsa dată acestui animal, cîtă purtare de 
grijă are Dumnezeu de neamul omenesc ? Şi asta cînd e vorba de şarpele 

acosta văzut, do po prtmlnt î Dar dacă vrei să urmezi şirul spuselor Scrip¬ 
turii, poţi şti că dacă Dumnezeu a spus acestea de şarpele acesta văzut, 
apoi cu mult mai mult trebuie să se aplice aceste cuvinte şarpelui celui 
nevăzut 1 Că şi pe acesta smerindu-1 l-a pogorît sub picioarele noastre 
şi a făcut să-i putem zdrobi capul. Oare nu o arată aceasta Hristos prin 
cuvintele : «Veţi călca peste şerpi şi peste scorpii » 22 ? Şi, ca să nu soco¬ 
tim că a vorbit de şerpi şi de scorpii, a adăugat: «şi peste toată puterea 
vrăjmaşului» 23 . Aţi văzut covîrşitoarea iubire de oameni a lui Dumne¬ 
zeu şi din pedeapsa dată uneltei diavolului. 

Să ne întoarcem acum, dacă vreţi, la femeie. Pentru că şarpele a în¬ 
şelat-o, de aceea şarpele a fost pedepsit întîi; şi pentru că a înşelat întîi 
pe femeie şi pentru că în urmă ea a atras pe bărbat, de aceea femeia este 
pedepsită înainte de bărbat cu o pedeapsă plină de povaţă. 

«Şi a zis femeii ; «înmulţind voi înmulţi durerile tale şi suspinul tău ; 
în dureri vei naşte fii şi spre bărbatul tău întoarcerea ta şi el te va 
stăpîni» 2i . 

Vezi cit de bun este Stăpînul ? De cită blîndeţe se foloseşte după 
o atît de mare călcare de poruncă ! «Înmulţind voi înmulţi durerile tale 
şi suspinul tău». «Eu, îi spune Dumnezeu, aş fi vrut să ai o viaţă lipsită 
de dureri şi de necazuri, lipsită de orice supărare şi tristeţe, plină de 
toate bucuriile ; nici să nu simţi că eşti în trup. Dar pentru că nu te-ai 
folosit cum trebuie de atîta fericire, ci mulţimea bunătăţilor te-a făcut 
aşa de nerecunoscătoare, de aceea îţi pun frîu, ca să nu mai zburzi şi 
te osîndesc la necazuri şi suspine. înmulţind voi înmulţi durerile tale şi 
suspinul tău ; în dureri vei naşte fii. Voi face ca temeiul unei mari bucu¬ 
rii şi a naşterii de fii să-ţi fie început de durere, ca să-ţi aminteşti şi tu 
necontenit, odată cu durerile fiecărei naşteri, cit de greu e păcatul ce 
l-ai săvîrşit şi cit de mare e călcarea de poruncă şi ca să nu uiţi, cu tre¬ 
cerea vremii, ce s-a întâmplat, ci să poţi şti că înşelăciunea este pricina 
tuturor acestora, de aceea înmulţind voi înmulţi durerile tale şi suspinul 
tău ; în dureri vei naşte fii». 

Prin aceste cuvinte Dumnezeu arată durerile naşterii şi chinul acela 
mare pe care trebuie neapărat să-l îndure femeia ,• anume copilul, pe 
care îl poartă, ca o povară, atîtea luni, suferinţele dese ce se nasc de 
aici, ruperea mădularelor şi acele dureri cumplite pe care le cunosc nu¬ 
mai acelea care au născut. 

22. Luca, 10, 19. 

23. Luca, 10, 19. 

24. Fac., 3, 16. 

Totuşi iubitorul ele oameni Dumnezeu a dat odată cu durerile şi o 
atît de mare mîngîiere, Incit bucuria pentru pruncul născut precumpă¬ 
neşte durerile acelea care sfîşie pîntecele femeii vreme de atîtea luni. 
Da, femeile care au îndurat atîta durere şi au fost atît de chinuite de 
suferinţe, incit se poate spune că nu mai aveau nădejde că vor scăpa 
cu viaţă, după ce au născut şi s-au bucurat de rodul durerilor naşterii, 
ca şi cum ar fi uitat toate cele petrecute, dau naştere la alţi copii! Aşa 
a rînduit iubitorul de oameni Dumnezeu, ca să se păstreze neamul ome¬ 
nesc. Totdeauna nădejdea unui bine viitor ne face să îndurăm cu uşu¬ 
rinţă necazurile prezente. Şi poţi vedea că şi cei care fac comerţ pe maro 
îndură astfel de necazuri : străbat oceane întinse, înfruntă naufragii şi 
piraţi şi de multe ori după acele multe primejdii nici nu-şi ajung scopul i 
cu toate acestea, nu se ostoiesc, ci o iau iarăşi de la capăt. Acelaşi lucru 
îl poţi vedea şi la plugari : şi ei taie brazdă adîncă, cultivă cu multă grijă 
pămîntul, aruncă din belşug seminţe ; dar adeseori li se spulberă toate 
nădejdile fie din pricina secetei, fie din pricina ploii prea multe, fie că 
a venit rugina peste semănături chiar aproape de seceriş ; cu toate astea, 
nu se ostoiesc nici ei, ci încep iarăşi lucrul cîmpului cînd vine vremea. 
Şi aşa face orice muncitor. La fel şi femeia; şi ea, de multe ori, după 
acele multe luni de sarcină, după durerile acelea cumplite, după nopţile 
nedormite, după sfîşierea mădularelor — şi se mai poate întîmpla şi ne¬ 
norocirea să nască pruncul înainte de vreme, neformat şi fără de chip ; 
sau format, dar crud, nesănătos şi adesea chiar mort, incit ea abia do 
scapă de primejdie —; ei bine, după toate acestea, ca şi cum le-ar fi 
uitat pe toate, femeia naşte mai departe copii şi îndură aceleaşi sufe¬ 
rinţe. Dar pentru ce vorbesc eu de aceleaşi suferinţe ? Adeseori se în- 
tîmplă să moară odată cu noul născut; şi nici aşa celelalte femei nu se 
învaţă minte şi întîmplarea nu le convinge să se liniştească. Atît de 
mult a înfrăţit Dumnezeu cu durerile plăcerea şi bucuria ! Pentru asta a 
şi spus : « Înmulţind voi înmulţi durerile tale şi suspinul tău ; în dureri 
vei naşte fii». Acest lucru l-a spus şi Hristos, grăindu-le ucenicilor Săi, 
arătîndu-le şi mărimea durerii şi covîrşirea bucuriei: « Femeia cînd naşte 
are întristare, că i-a venit ceasul ei» 25 ; apoi, vrînd să ne arate că du¬ 
rerea fuge repede şi îi urmează bucuria şi veselia, a spus : «/ar dacă se 
naşte copilul, nu-şi mai aduce aminte de întristare din pricina bucuriei , 
că s-a născut un om pe lume» 26 . Ai văzut ce mare purtare de grijă ? 

25. Ioan, lB'tÂ.' 

26. Ioan, 10, 21. 

Ai văzut ce pedo<ipnfl Însoţită de sfătuire ? *ln dureri vel naşte fii». 
Apoi: «Spre bărbatul tău Întoarcerea ta şi el te va stăplni». Iubitorul 
•de oameni Dumnezeu spune aceste cuvinte femeii, ca şi cum s-ar scuza 
aproape : «Eu dintru început te-am creat de aceeaşi cinste cu bărbatul 
tău şi am vrut să iei parte cu el în toate la aceeaşi vrednicie ; ţi-am în¬ 
credinţat şi ţie, ca şi bărbatului tău, stăpînirea peste toate din lume ; 
dar pentru că nu te-ai folosit cum se cuvine de cinstea ce ţi-am dat, de 
aceea supune-te bărbatului tău. Şi către bărbatul tău întoarcerea ta şi 
el te va stăplni. Pentru că ai părăsit pe cel de aceeaşi cinste cu tine, pe 
cel care e de aceeaşi fire cu tine şi pentru care ai fost creată ; pentru că 
ai voit să stai de vorbă cu şarpele, fiara cea vicleană, şi să primeşti sfat 
de la el, de aceea supune-te bărbatului tău şi hotărăsc să-ţi fie el stăpîn, 
ca să cunoşti stăpînia lui ! Şi pentru că n-ai ştiut să conduci, învaţă să 
fii condusa bine ! Către bărbatul tău întoarcerea ta şi el te va stăplni. E 
mai bine pentru tine să fii sub el, să ajungi sub stăpînirea lui, decît, slo¬ 
bodă şi stăpînă, să fii aruncată în prăpastie. E mai de folos ca un cai 
să aibă frîu şi să meargă bine, decît să fie fără frîu şi să te ducă în pră¬ 
pastie. Caut, deci, folosul tău f vreau ca tu să te supui lui, să urmezi lui 
cum urmează trupul capului şi să primeşti cu bucurie stăpînia lui». 

Ştiu că v-am obosit cu lungimea celor spuse ! Dar fiţi, vă rog, încă 
puţin cu mintea trează, ca să nu las neterminată judecata, pe care Dum¬ 
nezeu o face omului, nici să plecăm, lăsînd pe judecător încă pe scaunul 
>de judecată. Şi cu asta ajungem la sfîrşit. 


Să vedem, aşadar, ce spune Dumnezeu bărbatului, după ce a vorbit 
femeii, şi să vedem ce pedeapsă îi dă lui. 

«Iar lui Adam i-a zis : «Pentru că ai ascultat de glasul femeii taie şi 
ai mîncat din pomul din care ţi-am poruncit ca numai din acesta să nu 
mănînci şi ai mîncat din el, blestemat să fie pămîntul între lucrurile taie. 
In necazuri vei mînca în el în toate zilele vieţii tale. Spini şi ciulini îţi va 
răsări şi vei mînca iarba cîmpului. în sudoarea feţei tale vei mînca pli¬ 
nea ta pînă ce te vei întoarce în pămîntul din care ai fost luat; că 
pămînt eşti şi în pâmînt te vei întoarce» 27 . 

Şi în aceste cuvinte se arată marea şi nespusa purtare de grijă de 
•oameni a Stăpînului. Dar să ascultăm cu luare aminte fiecare cuvînt al 
Său. 


27. rar., 3, 17 -19. 

•Iar lui Aclam l-a spus : •Pentru că al ascultat de glasul femeii talc 
■şl ai mîncat din pomul din care (l-am poruncit ca numai din acela să nu 
mănînci, şi ai mlncat din el». 

«Pentru că ai ascultat de femeia ta, îi spune Dumnezeu, şi ai mîn¬ 
cat din pom, pentru că ai pus înaintea poruncii Mele sfatul ei şi n-ai 
voit să te abţii numai de la acest singur pom, din care ţi-am poruncit 
să nu mănînci — ţi-am poruncit Eu, oare, să te abţii de la toţi pomii ? 
Nu ! De la unul singur numai, şi nici atîta n-ai vrut —, ci ai uitat po¬ 
runca Mea şi ai ascultat de femeie, pentru aceasta vei cunoaşte prin 
fapte cit de mare păcat ai făcut». 

Să le audă cuvintele acestea bărbaţii! Să le audă şi femeile! Unii, 
ca să nu primească sfaturile rele ale femeilor, celelalte, ca să nu don 
astfel de sfaturi. Dacă Adam n-a fost iertat, cu toate că a dat vina pe 
femeie, ce cuvînt de apărare mai poţi avea cînd spui că din pricina le- 
meii am săvîrşit cutare şi cutare păcat, că din pricina femeii am Incul 
cutare şi cutare faptă? De aceea a şi ajuns femeia sub stăpîniron tn şi 
ai fost rînduit stăpînul ei, ca ea să-ţi urmeze ţie, nu să urmeze capul pi¬ 
cioarelor. De multe ori, însă, se vede că se întîmplă contrarul ; cel cari» 
trebuie să fie capul nu ia nici locul picioarelor ; iar aceea caro tre¬ 
buie să fie picioare ajunge cap. Pentru aceea şi fericitul Pavel, dască¬ 
lul lumii, care a prevăzut toate acestea, spunea : «Ce ştii, femeie, dacă 
iţi vei mântui bărbatul ? Sau ce ştii, bărbate, dacă îţi vei mîntui fe¬ 
meia ?» 28 . Totuşi trebuie şi bărbatul să aibă multă grijă ca să îndepăr¬ 
teze sfaturile cele pierzătoare ale femeii, iar femeia să aibă mereu in 
urechi pedeapsa primită de Eva, care a dat bărbatului ei sfatul acela 
pierzător. Femeia să nu îndrăznească să dea astfel de sfaturi, nici să 
imite pe Eva, ci din cele întîmplate Evei să se înţelepţească şi să dea 
acele sfaturi care pot să o scape, şi pe ea şi pe bărbatul ei, de pedeapsă 
şi osîndă. 

Dar să ne întoarcem la cuvintele Scripturii! 

«Iar lui Adam i-a spus Dumnezeu : «Pentru că ai ascultat de glasul 
femeii tale şi ai mîncat din pomul din care ţi-am poruncit ca numai 
din acesta să nu mănînci şi ai mîncat din el». 

«Pentru că ai fost atît de nepăsător faţă de paza poruncii ce ţi-am 
dat, i-a spus Dumnezeu, şi pentru că nu ţi-a fost de folos nici frica, 
nici prevenirea Mea de cele ce au să vi se întîmple dacă vei mîncu, ci 
ai alunecat într-un păcat atît de mare că n-ai putut să te abţii să nu 

mănlnci dintr-un singur pom, cu toate că te desfătat din toţi ceilalţi, do 
aceea blestemat su fie pămintul Intre lucrurile tale». 

Uită-te la iubirea de oameni a Stăpînului! Uită-te cum a pedepsit 
pe şarpe şi cum pedepseşte pe om, pe această fiinţă cugetătoare ! Şar¬ 
pelui i-a spus : « Blestemat eşti tu pe pămînt» 29 . Pe om nu-1 pedepseşte 
aşa. 

— Dar cum ? 

— «Blestemat să fie pămintul intre lucrurile tale». 

Şi pe bună dreptate, că pentru om a fost adus la fiinţă pămintul, 
ca să se poată bucura aşa de toate roadele lui ,* că, iarăşi, tot pentru 
om, din pricina lui, pentru că a păcătuit, a adus asupra pămîntului 
blestemul. Şi pentru că blestemul pămîntului avea să-i ia tihna şi li¬ 
niştea omului, de aceea Dumnezeu spune : « Blestemat să fie pămintul 
intre lucrurile tale». 

Apoi ca să vezi ce înseamnă «blestemat», a adăugat: «în necazuri 
vei minca in el, în toate zilele vieţii tale». Vezi că fiecare pedeapsă se 
întinde de-a lungul veacurilor, ca să le fie de folos nu numai lor, ci ca 
să afle, din însăşi pedeapsa, şi oamenii de mai tîrziu de unde le-a ve¬ 
nit pedeapsa. «în necazuri, spune Dumnezeu, vei minca în el în toate- 
zilele vieţii tale». Apoi, ca să cunoşti mai bine felul pedepsei şi pri¬ 
cina necazului, a adăugat: «Spini şi ciulini îţi va răsări». Iată semnele 
blestemului! «Pămintul va da, spune Dumnezeu, spini şi ciulini, ca să 
lucrezi cu multă trudă şi osteneală 1 Te voi face ca toată vremea s-o 
duci în necazuri, ca să-ţi fie necazurile un frîu, ca să nu te crezi mai 
mult decît eşti, ci să ai mereu în minte fiinţa ta şi să nu te mai laşi 
niciodată înşelat». 

«Şi vei minca iarba cîmpului. în sudoarea feţei tale vei minca pli¬ 
nea ta». Vezi că după neascultarea sa, Adam are o stare cu totul potriv¬ 
nică celei dintîi ? Eu, îi spune Dumnezeu, cînd te-am adus pe lumea 
aceasta, am vrut să fii fără necazuri, fără osteneli şi fără sudori; am 
vrut să fii mulţumit şi fericit ,• am vrut să nu fii supus nici nevoilor tru¬ 
pului, ci să fii scăpat de toate acestea ca să ai deplină libertate. Dar 
pentru că nu te-ai folosit de înlesnirea asta, de aceea blestem şi pă- 
mîntul, ca să nu dea roade ca mai înainte, cînd nu-1 arai, nici nu-1 se- 
mănai. Aduc peste tine multe osteneli, multe neplăceri şi strâmtorări, 
pun în jurul tău necontenite necazuri şi supărări şi las să faci totul cu 
sudoare, pentru ca silit de acestea să te înveţi necontenit să te smereşti 
şi să-ţi cunoşti firea ta. Blestemul acesta nu va fi pentru puţină vreme, 
ci se va întinde pe toată viaţa ta. în sudoarea feţei tale vei minca pîi- 

nea ta, pînă ce te vel Întoarce In pămîntul din care al fost luat > că pă- 
mînt eşti şi în pâmlnt tc vel Întoarce. Al să suferi toate acestea piuă 
la sfîrşitul vieţii tale şi al să te desfaci în pămîntul clin care ai fost 
plăsmuit. Da, pentru iubirea Mea de oameni ţi-am dăruit trup ; dar trupul 
fiind din pămînt, va fi iarăşi pămînt, că pămînt eşti şi în pămînt tc 
vei întoarce. De aceea ţi-am spus : «Să nu vă atingeţi de pom ; şi 
am adăugat: în ziua în care veţi mînca din el, cu moarte veţi muri » 30 . 
Nu voiam asta. Am făcut tot ce ţinea de Mine. Dar pentru că tu ţi-ai 
adus singur pe cap toate acestea, nu da vina pe altul, ci pe propria ta 
trîndăvie». 

Se mai naşte, însă, şi o altă întrebare, la care, dacă vreţi, am să 
răspund pe scurt şi cu asta termin cuvîntul. 

Aş putea fi întrebat: 

— Dumnezeu a zis : «în ziua în care veţi mînca din pom, cu moarte 
veţi muri»; cu toate acestea noi vedem că Adam şi Eva au trăit tm 
număr mare de ani după ce au călcat porunca şi au mîneat din pom. 

— Intr-adevăr, pentru cei care citesc superficial Scriptura, se pari* 
că textul acesta pune oarecare greutăţi; dar pentru cel care o citeşte 
cu judecată, textul este clar şi nu pune nici o greutate. Da, Adam şi 
Eva au trăit încă mulţi ani; dar cînd au auzit: « Pămînt eşti şi in pă¬ 
mînt te vei întoarce» au şi primit sentinţa de moarte ; au ajuns muri¬ 
tori şi se poate spune că din acea clipă au şi murit. Acest lucru îl la¬ 
să şi Scriptura să se înţeleagă; cuvintele : « In ziua în care veţi mînca, 
cu moarte veţi muri» sînt în loc de : «Veţi primi, deci, sentinţa de a fi 
muritori». După cum la tribunal, cînd primeşte cineva sentinţa să i se 
taie capul este socotit ca şi mort şi nu se deosebeşte întru nimic de cei 
morţi, deşi pînă să i se taie capul mai este aruncat în.închisoare şi ră- 
mîne acolo multă vreme, tot aşa şi Adam şi Eva, din ziua în care au pri¬ 
mit sentinţa osîndirii la moarte, prin sentinţa aceea ei au şi murit, cu 
toate că au mai trăit încă multă vreme. 

Ştiu că am vorbit mult şi mi-am lungit mult cuvîntul de învăţătură, 
Şi pentru că, prin harul lui Dumnezeu după puterile mele am pus capăt 
tălmăcirii cuvintelor Scripturii ce v-au fost citite, să sfîrşesc aici cu¬ 
vîntul. 

X 

Ar mai fi trebuit să mai adaug şi alte cuvinte ca să va arăt iarăşi 
că, chiar pedeapsa dată celor dintîi oameni şi ajungerea lor muritori, 
cuprinde în ea mare adînc de iubire de oameni. Dar ca să nu obosesc 

mintea voastră cu mulţimea spuselor, haide să vă rog ca, după ce ple¬ 
caţi de aici, să nu vă adunaţi la un loc fără de folos, nici să nu flecă- 
riţi vrute şi nevrute, ci să vă adînciţi în voi înşivă şi să adunaţi unii 
cu alţii cele ce s-au grăit aici i să vă aduceţi aminte ce a întrebat Ju¬ 
decătorul, cum s-au apărat vinovaţii, cum Adam a aruncat vina pe Eva 
şi Eva pe şarpe ,• cum a pedepsit Dumnezeu pe şarpe şi că pedeapsa 
dată lui se întinde de-a lungul veacurilor; că Dumnezeu s-a supărat 
tare pe şarpe şi că Dumnezeu şi-a arătat purtarea Sa de grijă faţă de 
cei înşelaţi. Da, prin pedeapsa dată înşelătorului, Dumnezeu arată cît 
îi sînt de dragi cei ce fuseseră înşelaţi. Apoi de aici să vă aduceţi 
aminte de pedeapsa dată femeii, dar mai bine spus de povaţa dată ei, 
şi aşa să vă amintiţi de cele spuse lui Adam ; iar cînd vă vine în minte 
sentinţa dată lui Adam : «Pămînt eşti şi în pămînt te vei întoarce», mi- 
nunaţi-vă de nespusa iubire de oameni a lui Dumnezeu, că nouă, care 
sîntem din pămînt şi ne desfacem în pămînt, ne-a făgăduit dobîndirea 
acelor bunătăţi nespuse gătite celor ce-L iubesc pe El «pe care ochiul 
nu le-a văzut, urechea nu le-a auzit şi la inima omului nu s-au suit» 3l , 
dacă noi am voi să săvîrşim fapte de virtute şi să fugim de păcat. 

Sîntem datori, deci, să aducem multe mulţumiri Stăpînului pentru 
nişte binefaceri atît de mari şi să nu le uităm niciodată! Dimpotrivă, 
prin fapte bune şi prin fugirea de fapte rele, să-L îmblînzim şi să ni-L 
facem binevoitor. N-ar fi, oare, un semn de mare nerecunoştinţă ca El, 
fiind Dumnezeu şi nemuritor, să ia firea noastră muritoare, ca El să nu 
se scîrbească de trup pămîntesc, ca să slobozească firea noastră de ve¬ 
chea osîndă, să o urce la cer, să-i dea cinstea de a şedea alături de Ta¬ 
tăl şi să o învrednicească de închinăciunea întregii oştiri cereşti, iar noi 
să nu ne sfiim a-L răsplăti cu fapte cu totul potrivnice, să lipim, cum 
ar spune cineva, sufletul nostru nemuritor de trup şi să-l facem să fie 
pămîntesc, mort şi neputincios ? Nu, vă rog să nu fim atît de nerecu¬ 
noscători faţă de Cel ce ne-a făcut atîta bine, ci să urmăm legile Lui, 
să facem cele poruncite de El şi bineplăcute Lui, ca să ne arate vred¬ 
nici şi de veşnicele bunătăţi, de care facă Dumnezeu ca noi toţi să fim 
vrednici, cu harul şi cu iubirea de oameni a Domnului nostru Iisus 
Hristos, cu Care Tatălui, împreună cu Sfîntul Duh, slavă, putere şi 
cinste, acum şi pururea şi în vecii vecilor, Amin. 

«Şi a pus Adam numele femeii sale Eva, adică Viaţă, 
pentru că ea este mamă tuturor celor vii. 

Şi a făcut Domnul Dumnezeu lui Adam şi femeii lui 
îmbrăcăminte de piele şi i-a îmbrăcat pe ei. 

Şi a zis Dumnezeu : «Iată Adam a ajuns ca unul din Noi» 1 

I 

Ati văzut ieri iubirea de oameni a Judecătorului ? Aţi văzut cer¬ 
cetare plină de bunătate ? Aţi văzut deosebire între pedepse ? Aţi vă¬ 
zut cum a fost pedepsit cel care a înşelat şi că pedeapsa dată celor în¬ 
şelaţi arată marea iubire de oameni a lui Dumnezeu? Ati văzut de cit 
de mare folos ne-a fost înfăţişarea lui Adam şi a Evei înaintea Judecă¬ 
torului şi cît de mare folos am avut cînd am văzut cum s-a desfăşurat 
cercetarea ? Am cunoscut de cîte şi de cît de mari bunătăţi s-au lipsit 
şi Adam şi Eva din pricina călcării poruncii date lor ! Au fost dezbră¬ 
caţi de slava aceea nespusă şi de viaţa aceea, care nu era întru nimic 
mai prejos de a îngerilor. Am văzut cît de străină îi este Stăpînului 
răzbunarea ,■ am învăţat ce mare rău este trîndăvia şi că trîndăvia ne 
face să pierdem şi bunătăţile de aici şi ne umple şi de multă ruşine. De 
aceea, vă rog, sa priveghem ! Să ne fie căderea lor leac, iar trîndăvia 
lor temei de îndreptare ! Pentru că este şi mai mare pedeapsa celor ce 
fac acum aceleaşi păcate, deoarece n-au vrut să se înveţe minte prin 
pildele de mai înainte. Nici nu vor primi aceeaşi pedeapsă cei care vor 
păcătui la fel cu cei dintîi oameni! Şi asta o putem afla pe scurt de la 
înţeleptul dascăl al lumii, de la fericitul Pavel, care spune: «Toţi cî/i 
au păcătuit fără lege, vor şi pieri fără lege } şi toţi ciţi au păcătuit în 
lege, vor fi judecaţi prin lege» 2 . înţelesul acestor cuvinte este acesta : 
Nu vor primi aceeaşi pedeapsă cei dinainte de darea legii şi cei de 
după darea legii, ci vor suferi mai grea pedeapsă cei care au păcătuit 
după ce a fost dată legea. «To/i ciţi au păcătuit fără lege, vor şi pieri 

lără leg o, adică mal uşoară le va îi pedeapsa acelora care n-au avut 
învăţătura şi ajutorul legii, «Şi toţi ciţi au păcătuit in lege, vor ii ju¬ 
decaţi prin lege», adică cel care au făcut aceleaşi păcate, dar nu s-au în- 
ţelepţit, cu toate că au avut legea dascăl, vor primi o şi mai mare pe¬ 
deapsă. 

Dar să ascultăm cuvintele Scripturii citite azi. 

*Şi a pus Adam numele femeii sale Eva, adică Viaţă, că ea este 
mamă tuturor celor vii» 3 . 

Vezi cit de precisă e dumnezeiasca Scriptură ? Nici lucrul acesta 
nu l-a trecut sub tăcere, ci ne-a învăţat că Adam a pus nume şi femeii 
sale. « A pus, spune Scriptura, nume femeii sale Eva, adică Viaţă, că ea 
■este mamă tuturor celor vii» ; cu alte cuvinte ea este început tuturor 
celor ce se vor naşte din ea ,• este rădăcină şi temelie şirului de oa¬ 
meni de după ea. 

Apoi, după ce ne-a vorbit de punerea numelui femeii, Scriptura 
ne arată iarăşi bunătatea lui Dumnezeu, anume că Dumnezeu n-a tre¬ 
cut cu vederea pe cei creaţi de El, ajunşi într-o atît de mare ruşine şi 
goliciune. 


«Şi a făcut, spune Scriptura, Domnul Dumnezeu lui Adam şi femeii 
lui îmbrăcăminte de piele şi i-a îmbrăcat pe ei» 4 . 

După cum un tată iubitor, care are un copil frumos la chip, pe care 
l-a crescut cu toată grija, care s-a bucurat de toate desfătările, care a 
locuit într-o casă strălucită, care a fost îmbrăcat cu haine de mătase 
şi s-a folosit în toată voia de averea şi bogăţia părintească, după cum, 
deci, un tată cu un astfel de copil, cînd vede mai tîrziu că fiul său a 
alunecat dintr-o viaţă plină de belşug în adîncul răutăţii, îi ia toate 
acele bunătăţi, îl pune sub stăpînirea lui, îl dezbracă de haina cea fru¬ 
moasă şi-l îmbracă cu o haină sărăcăcioasă şi adeseori chiar cu una de 
rob, ca să nu fie cu totul gol şi hidos ; tot aşa şi iubitorul de oameni 
Dumnezeu, cînd a văzut că Adam şi Eva s-au arătat nevrednici de îm¬ 
brăcămintea aceea frumoasă şi strălucitoare, care-i împodobea şi-i fă¬ 
cea mai presus de orice nevoie trupească, i-a dezbrăcat de toată slava 
aceea şi de toată fericirea pe care o aveau înainte de a cădea în acea 
grozavă cădere ; dar şi-a arătat marea Lui milă faţă de ei şi i-a miluit 
în căderea lor ; şi văzîndu-i acoperiţi de multă ruşine că nu ştiau ce 
să facă pentru a nu mai fi goi şi urîţi, le-a făcut îmbrăcăminte de piele 
şi i-a îmbrăcat. Aşa sînt meşteşugirile diavolului! Cînd diavolul a vă- 

zut că Adam şi Eva îl ascultă, l-a doborlt cu o scurtă plăcere şl i-a co- 
borît în adîncul păcatului i Iar după ce i-a umplut de ruşine şi necinste, 
i-a lăsat să zacă jos. Jalnică privelişte tuturora! Dar Purtătorul de 
grijă al sufletelor noastre, văzîndu-i cu totul neputincioşi, nici aşa n-a 
îngăduit să-i treacă cu vederea, ci le face îmbrăcăminte şi le arată, 
prin îmbrăcămintea cea sărăcăcioasă, ce îmbrăcăminte merită. 

«Şi a făcut Domnul Dumnezeu lui Adam şi femeii lui îmbrăcăminte 
de piele şi i-a îmbrăcat pe ei». 

Uită-te cît de mare e pogorămîntul dumnezeieştii Scripturi ! Ceea 
ce am spus de atîtea ori, o spun şi acum : Să înţelegem cuvintele 
Scripturii într-un înţeles vrednic de Dumnezeu. Cuvîntul «a făcut» să-l 
înţelegem ca fiind spus în locul cuvîntului «a poruncit». A poruncit 
să se îmbrace cu haine de piele, semn veşnic al neascultării lor. 

II 

Să audă bogaţii cei care se desfătează cu haine ţesute din fire de 
viermi de mătase, care se îmbracă în mătăsuri şi să afle că Stăpimul cel 
iubitor de oameni, învăţînd dintru început pe oameni, le-a făcut lor 
haine de piele, pentru că cel dintîi-zidit a avut nevoie de haină ca să-şi 
acopere ruşinea, atunci cînd prin călcarea poruncii a fost pedepsit cu 
moartea. Cu asta ne-a învăţat şi pe noi Dumnezeu să fugim de o viaţă 
trîndavă şi desfrînată şi să nu urmărim o viaţă desfătată şi plină de pe¬ 
treceri, ci să îmbrăţişăm mai bine viaţa aspră. 

Dar poate că bogaţii, supăraţi de cele spuse, mă vor întreba : 

— Ce ? Dumnezeu ne porunceşte să ne îmbrăcăm cu haine de 
piele ? 

— Nu spun asta ! Nici cei dinţii oameni n-au folosit mereu îm¬ 
brăcăminte de piele. Stăpînul cel iubitor de oameni a adăugat mereu 
alte binefaceri la cele de mai înainte. După ce Adam şi Eva au ajuns 
supuşi nevoilor trupeşti, pierzînd nepătimirea şi vieţuirea cerească, 
Dumnezeu a rînduit ca oamenii să-şi facă haine din lîna oilor, nu pen¬ 
tru altă pricină decît aceea ca să-şi facă îmbrăcăminte pentru ca această 
fiinţă cugetătoare să nu trăiască gol şi dezbrăcat ca celelalte animale. 
Hainele, deci, să ne fie continuă aducere aminte de pierderea bunătă¬ 
ţilor din rai, să ne fie învăţătură de pedeapsa pe care a primit-o nea¬ 
mul omenesc din pricina neascultării. Să ne spună nouă cei care se îm¬ 
bracă cu haine luxoase, cei care nici nu vor să ştie de haine din lină 
de oaie, ci se îmbracă în mătăsuri şi alunecă la atîta nebunie că ţes 
chiar aur în îmbrăcăminte — dar mai cu seamă femeile au această slă¬ 
biciune —, să ne spună nouă, pentru ce îşi împodobesc trupul cu aceste 

haine, pentru ce se bucură de ele şi nu se gîndesc că Îmbrăcămintea a 
fost dată ca o pedeapsă foarte mare pentru călcarea de poruncă. De ce 
nu ascultă pe Pavel, care spune : «Dacă avem ce mînca şi cu ce ne Îm¬ 
brăca, avem de toate» * ? Vedeţi, dar, că de un singur lucru trebuie să 
ne îngrijim, să nu ne fie trupul gol, atît; să ni-1 acoperim şi să nu ne 
îngrijim deloc de felul îmbrăcămintei. 

Dar să venim la textul următor al Scripturii : 

*Şi a zis Dumnezeu ; «Iată Adam a ajuns ca unul din Noi, cunos- 
cînd binele şi răul. Şi acum, ca nu cumva să-şi Întindă mina lui şi să ia 
din pomul vieţii şi să mănînce şi să trăiască in veci...». De aceea l-a 
scos pe el Domnul Dumnezeu din raiul desfătării, ca să lucreze pămintul 
din care a fost luat» 6 . 

Uită-te iarăşi la pogorămîntul lui Dumnezeu! «Şi a zis, spune 
Scriptura, Domnul Dumnezeu : «Iată Adam a ajuns ca unul din Noi, 
cunoscînd binele şi răul». Ai văzut cîtă smerenie în aceste cuvinte ? Pe 
toate aceste cuvinte trebuie să le înţelegem într-un chip vrednic de 
Dumnezeu. Prin ele Scriptura vrea să ne aducă aminte de înşelăciunea 
cu care au fost înşelaţi cei dintîi oameni prin şarpe. Acela le spusese r 
«Dacă veţi mînca din el veţi fi ca nişte dumnezei» 7 ,• iar ei, în nădejdea 
că vor ajunge dumnezei, au îndrăznit să mănînce. De aceea şi Dumne¬ 
zeu, voind să-i facă iarăşi de ruşine, să-i facă să simtă greşeala şi să le 
arate cît de mare le-a fost neascultarea şi cît de covîrşitoare înşelă¬ 
ciunea, le-a spus : « Iată Adam a ajuns ca unul din Noi». Cît de mare 
ruşinare cuprind aceste cuvinte ! Pot să doboare pe cel ce călcase po¬ 
runca ! Ai dispreţuit porunca Mea, îi spune Dumnezeu, închipuindu-ţi 
că ai să ajungi Dumnezeu ca şi Mine ? Iată ai ajuns ce-ai nădăjduit! 
Dar mai bine spus, nu ce nădăjduiai, ci ce meritai să ajungi! «Iată 
Adam a ajuns ca unul din Noi, cunoscînd binele şi răul». Că asta le 
spusese înşelătorul diavol prin şarpe : «Vi se vor deschide ochii voştri 
şi veţi fi ca nişte dumnezei, cunoscînd binele şi răul» 8 . 

«Şi acum, ca nu cumva să-şi întindă mina şi să ia din pomul vieţii 
şi să mănînce şi să trăiască în veci». 

Uită-te acum la iubirea de oameni a Stăpînului! Da, trebuie să 
cercetăm cu luare aminti cuvintele acestea ca să nu ne scape nimic 
din cele ascunse în adîncul lor. Oînd Dumnezeu i-a dat lui Adam po¬ 
runca, nu i-a poruncit să se abţină de la alt pom, ci numai de la pomul 

acela din care, dacă îndrăznea să mănînce, primea ca pedeapsă moar¬ 
tea ; numai porunca aceasta i-a dat-o să n-o calce ; de pomul vieţii 
nu i-a spus nimic. Pentru că, după cum socot eu şi după cum se şi poate 
vedea, Dumnezeu l-a creat pe Adam nemuritor, aşa că-i era îngăduit, 
dacă voia, să mănînce şi din ceilalţi pomi, deci şi din pomul vieţii, care 
putea să-i dea viaţă veşnică. De aceea Dumnezeu nu i-a dat nici o 
poruncă cu privire la acest pom. 


III 

Iar dacă eşti curios şi ai vrea să ştii pentru ce pomul acesta a fost 
numit pomul vieţii, află că omul, cu raţiunea lui, nu poate urmări, nici 
nu poate privi cu de-amănuntul toate operele lui Dumnezeu. Stăpînul 
a hotărît ca omul creat de El, care locuia în rai, să facă exerciţiu de as¬ 
cultare şi de neascultare ; în acest scop a făcut să crească în rai doi 
pomi : unul al vieţii, iar altul, aşa-zicînd, al morţii ; mâncarea din po¬ 
mul acesta şi călcarea poruncii îi aduceau omului moartea ; cînd omul 
a mîncat din el a ajuns muritor, deci supus necesităţilor trupului,• 
atunci a luat început ivirea păcatului, din pricina căruia Dumnezeu a 
rînduit spre folos moartea. Dumnezeu, deci, nu l-a mai lăsat pe Adam 
în rai, ci i-a poruncit să. iasă de acolo, arătînd cu asta că nu pentru 
altă pricină a făcut lucrul acesta, decît pentru dragostea ce o avea pen¬ 
tru Adam. Şi ca să vedem bine lucrul acesta, trebuie neapărat să mai 
citim încă o dată cuvintele dumnezeieştii Scripturi. 

«Şi acum, ca nu cumva să-şi întindă mina şi să ia din pomul vie¬ 
ţii şi să mănînce şi să trăiască în veci». 

Cu alte cuvinte Dumnezeu spune aşa : «Pentru că omul a dat do¬ 
vadă de mare neînfrînare, călcând porunca ce i s-a dat, a ajuns muri¬ 
tor ; de aceea, ca omul să nu mai îndrăznească iarăşi să mănînce şi din 
pomul celălalt, care îi dădea viaţă veşnică, şi deci să păcătuiască veşnic, 
e mai bine pentru el să fie scos din rai». Aşadar scoaterea lui Adam din 
rai este mai degrabă o faptă de purtare de grijă decît de mânie. Aşa este 
Stăpînul nostru f Ne poartă de grijă tot atît de mult şi cînd ne pedep¬ 
seşte, ca şi atunci cînd ne face bine. Aduce peste noi pedeapsă, tocmai 
ca să ne povăţuiască. Dacă Dumnezeu n-ar şti că ajungem mai răi de 
rămînem nepedepsiţi pentru păcatele noastre, nu ne-ar pedepsi nicio¬ 
dată. Dar ca să nu ajungem din răi în mai răi, ca să ne taie avîntul spre 
păcat, Dumnezeu, mergînd pe urmele iubirii Sale de oameni, ne pedep¬ 
seşte. Aşa a făcut şi acum cu Adam. Purtând grijă de cel dintîi-zidit, a 
poruncit să fie scos din rai. 






212 


HClNTUt, lOAN OUHA DN AUH 


«Şi 1-u scos pe t îl Pumnul Dumnezeu din ralul desfătării, ca să lu¬ 
creze pămlnlul, din care a losl luat». 

Uită-te iarăşi şi alei Ia precizia dumnezeieştii Scripturi ! «L-a scos 
Domnul Dumnezeu din ralul desfătării, ca să lucreze pământul, din care 
a fost luat». 

Iată că sentinţa lui Dumnezeu se preface în faptă ! L-a scos din raiul 
desfătării şi l-a pus să lucreze pămîntul, din care a fost luat. Nu fără 
rost a spus cuvintele : «din care a fost luat!». Le-a spus, ca Adam să-şi 
aducă aminte necontenit de starea sa umilită prin lucrarea pămîntului, ca 
să poată şti că de acolo se trage şi că din pămînt îşi are început trupul. 
«Să lucreze pămîntul acela, spune Dumnezeu, din care a fost făcut şi 
el 1». Lucrul acesta îl spusese şi în sentinţa ce-o dăduse : «/n sudoarea 
feţei tale vei mânca plinea ta» 9 . Acelaşi lucru îl spune şi acum cînd 
zice : «ca să lucreze pămîntul, din care a fost luat». 

Apoi, ca să cunoaştem la ce distanţă de rai l-a pus să locuiască, 
ne-o spune Scriptura zicînd : 

«Şi a scos Domnul Dumnezeu pe Adam şi l-a pus să locuiască în 
faţa raiului desfătării» 10 . 

tJită-te că fiecare din faptele săvîrşiîe de Stăpînul nostru obştesc 
este temei de iubire de oameni şi că fiecare fel de pedeapsă este plin de 
multă bunătate. Nu numai scoaterea din rai este semn de iubire de oa¬ 
meni şi de bunătate, ci şi aşezarea lui în faţa raiului 1 Ca să-l doară 
inima neîncetat, gîndindu-se în fiecare zi de unde a căzut şi în ce stare 
a ajuns. Dar chiar dacă vederea raiului îi pricinuia durere nespusă, to* 
tuşi asta nu-i era un temei de mic folos, pentru că necontenita privire a 
raiului era pentru cel îndurerat o întărire pentru viitor, ca să nu mai 
cadă iarăşi în acelaşi păcat. Aşa obişnuim să facem şi noi oamenii în 
cele mai multe cazuri. Cînd ne desfătăm cu multe bunătăţi, nu ştim să 
ne folosim cum trebuie de ele ; cînd, însă, le pierdem, ne cuminţim şi 
atunci prin experienţă ne dăm seama de trîndăvia noastră şi aşa, prin 
schimbarea lucrurilor, învăţăm ce am pierdut şi în ce rele am căzut. 
Deci porunca dată celui căzut din rai de a locui alăturea de rai, chiar 
în faţa raiului, a fost un semn nespus de marea purtare de grijă a lui 
Dumnezeu, pentru ca omul şi din vederea raiului să-şi aducă aminte de 
locul unde a fost, iar asta să-i fie de folos, ca să nu aibă nici dorinţa 
dragostei de viaţă, ca să intre în rai şi să îndrăznească să mănînce din 










pomul vieţii. Toate aceste lucruri ni le spune dumnezeiasca Scripturii, 
coborîndu-se la puterea de Înţelegere a omului, zicînd : 


«Şi a pus heruvimi şi subic de foc învîrtitoare, ca să păzească intra¬ 
rea ia pomul vieţii» 1( . 

Neascultarea şi nepăsarea, pe care au arătat-o faţă de porunca dală, 
au fost pricina că Dumnezeu a întărit aşa intrarea în rai. Gîndeşte-mi-le 
că iubitorul de oameni Dumnezeu nu s-a mulţumit cu atît, să-i aşeze in 
faţa raiului, ci a pus şi puterile acestea, heruvimii şi sabie de foc învii-- 
titoare, ca să păzească drumul care ducea acolo. Nu fără rost a adăugat : 
« învlrtitoare», ci ca să ne arate că i-a zăgăzuit orice intrare ; că sabia 
aceea, prin învîrtirile ei, îi închidea toate drumurile care duceau în rai, 
putea să-l înfricoşeze necontenit şi să-i aducă aminte mereu de locul de 
unde fusese scos. 

«far Adam a cunoscut pe Eva, femeia lui». 

Uită-te cînd s-a întâmplat asta ! După călcarea poruncii, după scoa¬ 
terea din rai! Atunci a luat început unirea trupească dintre Adam şi 
Eva. înainte de călcarea poruncii duceau viaţă îngerească şi n-a fost 
vorba deloc de unire trupească. Cum putea să fie vorba de aşa ceva, 
cînd nu erau supuşi nici nevoilor trupeşti ? Deci, la început şi dintru 
început a stapînit fecioria ; dar cînd a intrat, prin trîndăvie, neasculta¬ 
rea şi şi-a făcut intrare păcatul, fecioria a zburat, pentru că cei dinţii 
oameni s-au făcut nevrednici de măreţia unui atît de mare bun, şi a 
intrat, deci, în lume legea unirii trupeşti. Gîndeşte-mi-te, dar, iubite, cit 
de mare este vrednicia fecioriei ! Gîndeşte-te ce bun înalt şi mare este ! 
Gîndeşte-te că depăşeşte firea omenească, că are nevoie de harul cel 
de sus. Ascultă-L pe Hristos spunând saducheilor că cei care au ales de 
bună voie fecioria arată în trup vieţuirea puterilor celor fără de trup. 
Saduehei'i voiau să li se dea răspuns despre înviere şi L-au întrebai: 
«Invăţătorule, erau la noi şapte fraţi ; şi cel dintîi însurîndu-se, a murit 
neavînd copii şi a lăsat pe femeia Iui fratelui său ; şi a murit şi al doi¬ 
lea şi, neavind copii, a lăsat pe femeia lui fratelui său , asemenea şi al 
treilea şi al patrulea şi al cincilea şi al şaselea şi al şaptelea. Aşadar la 
înviere a căruia dintre cei şapte fraţi va fi femeia, că toţi au avut-o ?>■. 
Ce le-a răspuns Hristos ? « Rătăciţi, neştiind Scripturile, nici puterea lui 
Dumnezeu. La înviere nici nu se însoară, nici nu se mărită, ci sînt ca 
îngerii» l2 . Ai văzut că cei care au îmbrăţişat fecioria de dorul lui Hris¬ 
tos imită viaţa îngerească, deşi merg pe pămînt şi trăiesc în trup? Cu 



11. Fac., 3, 24. 

12. Maici, 22, 2.1 30. 

cit este mai mare $1 mai Înălţătoare fapta, cu atît mai mari, dar mai bine 
spus, cu mult mal mari slnt cununile, răsplăţile şi bunătăţile făgăduite 
celor care împreună cu fecioria fac şi fapte bune. 

«Zar Adam, spune Scriptura, a cunoscut pe Eva, femeia lui, şi zămis¬ 
lind, a născut pe Cain» 13 . 

După ce prin neascultare a intrat păcatul şi după ce sentinţa lui 
Dumnezeu i-a făcut muritori, înţeleptul Dumnezeu, deci, rînduind, po¬ 
trivit înţelepciunii Lui, dăinuirea neamului omenesc, a îngăduit ca nea¬ 
mul omenesc să se înmulţească prin unire trupească. 

«Şi a zis Eva : «Am dobîndit om prin Dumnezeu» u . 

Vezi că pedeapsa a făcut-o mai înţeleaptă pe femeie? Nu socoteşte 
copilul născut datorită firii, ci lui Dumnezeu, şi-şi arată faţă de El recu¬ 
noştinţa ei. Ai văzut că osînda a ajuns pentru Adam şi Eva temei de 
povăţuire ? «Am dobîndit, spune femeia, om prin Dumnezeu». «Nu fi¬ 
rea mi-a dăruit copilul, spune ea, ci harul cel de sus». 

«Şi a mai născut pe Abel, fratele lui» 15 . 

Pentru că Eva a mulţumit lui Dumnezeu pentru copilul cel dinţii şi a 
recunoscut cea dintîi binefacere, a dobîndit şi pe a doua. Aşa e Stăpî- 
nul nostru ! înmulţeşte darurile Sale, cînd ne arătăm recunoscători pen¬ 
tru binefacerile primite mai înainte şi cînd cunoaştem pe Binefăcător. 
Şi Eva, deci, a primit şi alt copil, pentru că a socotit că pe cel dintîi l-a 
avut datorită lui Dumnezeu. Naşterea de moştenitori a fost pentru ei 
cea mai mare mîngîiere pentru pierderea nemuririi. De aceea şi iubi¬ 
torul de oameni Dumnezeu, îndată, chiar de la început, le-a uşurat greu¬ 
tatea pedepsei, a smuls masca înfricoşătoare a morţii, dăruindu-le celor 
dintîi oameni urmaşi. S-ar putea spune că prin asta Dumnezeu a schi¬ 
ţat o imagine a învierii, rînduind ca în locul celor morţi să se ridice 
alţii. 

«Şi a fost, spune Scriptura, Abel păstor de oi, iar Cain a fost lucră¬ 
tor de pămînt» 16 . 

Dumnezeiasca Scriptură ne arată meseria fiecăruia din fii. Unul a 
ales să fie păstor, altul plugar. 

«Şi după zile, Cain a adus Domnului jertfă din rodurile pămîntu- 
lui» J7 . 


13. Fac., 4, 1. 

14. Fac., 4, 1. 

15. Fac., 4, 2. 
Hi. Fac., 4, 2. 
17. Far., 4, 3. 

Vezi cum Creatorul firii a pus în conştiinţa omului cunoştinţa de 
Dumnezeu ! Spune-mi, cine l-a dus pe Cain la această idee ? Nimeni 
altul decît cunoştinţa de Dumnezeu din conştiinţa lui. «A adus Domnu¬ 
lui jertfă din rodurile pămîntului». Ştia şi cunoştea că se cuvenea să-I 
aducă, ca unui Stăpîn, ceva din cele ce avea. Nu pentru că Dumnezeu 
avea nevoie de ele, ci ca să-şi arate recunoştinţa sa pentru nişte bine¬ 
faceri ca acelea de care se bucurase. Da, Dumnezeu n-are nevoie de ni¬ 
mic şi nu-I trebuie nici unul din lucrurile noastre ; dar pentru nespusa 
Lui iubire de oameni, coborîndu-se pînă la noi, primeşte pentru mîntu- 
irea noastră să-I aducem jertfe, pentru ca să ne fie cunoaşterea lui Dum¬ 
nezeu o şcoală de virtute. 

«Şi Abel a adus şi el din cele intii născute ale oilor lui» 18 . 

Nu fără rost, nici la întîmplare spuneam dragostei voastre cînd 
am început tîlcuirea, la începutul cuvîntului, că Stăpînul nostru nu face 
deosebire între om şi om, ci cercetează voinţa fiecăruia şi încununează 
gîndul. Iată că şi acum face asta. 

Să fim, dar, iubiţilor, cu mare luare aminte la cuvintele Scripturii 
şi să vedem ce ne spune despre Cain şi ce ne spune despre Abel. Să nu 
trecem cu uşurinţă peste cuvintele Scripturii. Dumnezeiasca Scriptură 
nu vorbeşte în zadar şi la întîmplare, ci chiar o silabă, chiar un semn, 
are ascuns în el comoară. Aşa sînt toate cele duhovniceşti. Ce spune, 
dar, Scriptura ? 

«Şi după citeva zile a adus Cain jertfă Domnului din rodurile pă¬ 
mântului ; şi Abel a adus şi el din cele intii născute ale oilor lui şi din 
grăsimea lor» i9 . '*■ 

V 

Cei cu mintea pătrunzătoare au putut chiar la citirea textului să-şi 
dea seama de înţelesul celor spuse. Dar pentru că se cuvine să am grijă 
de toţi — că învăţătura duhovnicească nu cunoaşte deosebire de 
feţe — haide să vă lămuresc cuvintele Scripturii, repetîndu-le iarăşi : 

«Cain a adus jertfă Domnului din roadele pămîntului». Apoi, dum¬ 
nezeiasca Scriptură, voind să ne spună şi despre Abel, zice că şi el a 
adus jertfă din rodurile meseriei lui, din munca sa de păstor : «A adus 
şi el din cele intii născute ale oilor lui şi din grăsimea lor». 

Uită-te că Scriptura ne dezvăluie gîndul iubitor de Dumnezeu al lui 
Abel, că el n-a adus jertfă oi la întîmplare, ci «din cele intii născute», 

adică din ceh* de preţ, din cele alese ; apoi din înseşi aceste întîi născute 
iarăşi părţile cele mal de preţ : «Şi din grăsimea lor», spune Scriptura, 
adică din cele mai bune părţi, din cele mai scumpe. Despre Cain n-a 
spus aşa ceva, ci că «a adus jertfă din roadele pămîntului». Ai putea 
spune că a adus ca jertfă roade la întîmplare, fără să-şi dea silinţa să le 
aleagă. Iarăşi o spun, şi nu voi înceta de a o spune, că Dumnezeu pri¬ 
meşte jertfele nu pentru că are nevoie de ceva de la noi, ci pentru că 
vrea ca, şi prin acestea, să ne arătam recunoştinţa noastră faţă de El. Cel 
care aduce jertfă lui Dumnezeu ceva din cele ce are, cel care se gîn- 
deşte cîtă deosebire este între el şi Dumnezeu şi că, om fiind, este în¬ 
vrednicit de o aşa de mare cinste, trebuie sa-i aducă lui Dumnezeu, pe 
cit îi este cu putinţă, ceea ce are mai de preţ. Dar uită-mi-te şi aici, iu¬ 
bite ! Cain a avut temeiuri să facă ce trebuia şi n-a făcut ; de aceea, pe 
bună dreptate, a fost pedepsit, pentru că din pricina trîndăviei şi-a tră¬ 
dat propria sa mîntuire. Nici Abel n-a avut dascăl, nici Cain n-a avut 
sfătuitor sau povăţuitor, ci fiecare, mişcat de învăţătura conştiinţei şi 
de înţelepciunea dată de sus neamului omenesc, s-a îndreptat spre o ast¬ 
fel de aducere de jertfă ; dar deosebirea gîndului cu care a adus fiecare 
jertfa şi trîndăvia voinţei au făcut ca jertfa unuia să fie bine primită, 
iar a celuilalt aruncată. 

«Şi a căutat Dumnezeu spre Abel şi spre darurile lui » 20 . 

Vezi că se împlinesc şi aici spusele Evangheliei, că cei dinţii vor fi 
pe urmă şi cei de pe urmă întîi 21 . Iată, Cain a fost intîiul născut şi el a 
adus mai întîi jertfă ; dar s-a arătat mai prejos de fratele său, pentru 
că n-a adus cum se cuvine jertfa. Amîndoi au adus jertfă ,■ dar dumne¬ 
zeiasca Scriptură spune : «Şi a căutat Dumnezeu spre Abel şi spre daru¬ 
rile lui». 

— Ce înseamnă : «A căutat» ? 

— în loc de : «A primit, i-a lăudat gîndul, i-a încununat voinţa ? 
Dumnezeu, s-ar putea spune, s-a mulţumit cu ce a făcut». Deşi grăim de¬ 
spre Dumnezeu şi îndrăznim să ne deschidem gura despre firea nemuri¬ 
toare a lui Dumnezeu, totuşi, pentru că sîntem oameni, nu putem să gîn- 
dim aceste lucruri decît exprimîndu-le cu limba. Uită-te ce lucru mi¬ 
nunat ! « Dumnezeu a căutat spre Abel şi spre darurile Iui». Scriptura a 
numit daruri oile aduse de Abel, din pricină că a adus oi de preţ, alese 
şi neîntinate. A căutat, deci, la Abel, pentru că a adus jertfa cu gînd 
curat; a căutat şi la darurile aduse, nu numai pentru că erau fără pată, 

ci şi pentru că în totul au fost cinstite ; şi din pricina gîndului celui care 
le-a adus şi din pricină că erau întîi-născute şi din pricină că a adus cele 
mai alese părţi din ele, părţile grase ale lor ,• şi din acestea, pe cele 
mai bune. 

«Şi a căutat Dumnezeu spre Abel şi spre darurile lui, iar Ia Cain 
şi la jertfele lui nu s-a uitat» 22 . 

Pentru că Abel a adus darurile sale cu gînd curat şi cu inimă sin¬ 
ceră « Dumnezeu a căutat la el», adică i-a primit darurile, s-a mulţumit 
cu ele, l-a lăudat. A numit cele aduse daruri; şi cu asta a cinstit şi gîn- 
dul celui care le-a adus. 

«Iar la Cain şi la jertfele lui nu s-a uitat». Uită-te cit de precisă este 
Scriptura ! Cînd a spus : «Nu s-a uitat», a arătat că a aruncat cele aduse 
de Cain. Cînd Scriptura a numit «jertfă» roadele pămîntului aduse de 
Cain, ne-a mai învăţat şi altceva. Scriptura ne arată şi prin cele petre¬ 
cute şi prin cuvinte că Stăpînul vrea să fie făcute de noi toate acestea, 
ca să facem cunoscute adică prin fapte gîndul şi voinţa noastră şi ca să 
arătăm că avem un Stăpîn şi Creator, Care ne-a adus de la nefiinţă la 
fiinţă. Dumnezeiasca Scriptură, numind oile daruri, iar roadele pămîntu¬ 
lui jertfă, ne învaţă că Stăpînul nu ne cere nici aducerea de animale, 
nici aducerea de roade ale pămîntului, ci numai dispoziţia voinţei şi 
gîndului nostru. Din pricina asta şi acum a primit aducerea lui Abel, 
deşi a fost dar, dar a respins-o pe a lui Cain, deşi a fost jertfă. Iar cu¬ 
vintele : «A căutat la Abel şi la darurile lui, iar la Cain şi la jertfele lui 
nu s-a uitat», trebuie înţelese intr-un chip vrednic de Dumnezeu. Cu¬ 
vintele acestea vor să spună că Dumnezeu le-a făcut cunoscut că a pri¬ 
mit voinţa unuia şi că a respins nerecunoştinţa celuilalt. 

Unele ca acestea a făcut Dumnezeu ! Să vedem, însă, ce se întîmplă 
mai departe. 

«Şi s-a întristat Cain foarte şi s-a mîhnit fata lui» 23 , spune Scrip- 



— Ce înseamnă : «Şi s-a întristat Cain foarte» ? 

— Supărarea lui Cain a fost îndoităs-a supărat nu numai că a fost 
respins, ci şi pentru că a fost primit darul fratelui lui. «Şi s-a întristat 
Cain foarte şi s-a mîhnit faţa lui». 

— Ce l-a întristat ? 

— Amîndouă ! Şi pentru că Stăpînul nu s-a uitat la jertfa lui, şi 
pentru că a fost bine primit darul fratelui său. Şi ar fi trebuit să-şi în- 

22. Fac., 4, 4—5. 

23. Fac., 4, 5. 

drepte greşeala, odată ce ştia pricina din cele petrecute. Stăpînul nostru, 
fiind iubitor de oameni, clnd păcătuim, nu-şi întoarce faţa de la noi alit 
de mult cînd păcătuim, cit atunci cînd stăruim în păcat. Cain nici nu s-a 
ţjîndit să facă aşa ceva. 

VI 

Şi ca să afli şi să vezi bine măreţia nespusă a iubirii de oameni a 
lui Dumnezeu, vezi din cele ce se întîmplă acum covîrşitoarea Lui bună¬ 
tate şi marea Lui lipsă de răutate. 

Cînd Dumnezeu l-a văzut pe Cain că se întristează peste măsură, că 
are să fie, ca să spun aşa, înecat de valurile tristeţii, nu-1 trece cu vede¬ 
rea i îi arată şi lui, cel ce fusese atît de nerecunoscător, aceeaşi iubire de 
oameni, ce i-o arătase tatălui său, cînd i-a dat prilej să se apere, cînd i-a 
deschis uşă de îndrăznire, spunîndu-i : « Unde eşti ?» 24 , după ce săvîrşise 
acel cumplit păcat ; îi întinde şi lui Cain, care era pe cale să se prăvă¬ 
lească în prăpastie, mînă de ajutor, vrînd să-i dea prilej să-şi îndrepte 
păcatul, şi-i spune : 

«De ce te-ai întristat şi pentru ce s-a mîhnit faţa ta ? N-ai fi păcă¬ 
tuit dacă ai fi adus drept; dar n-ai împărţit drept! Linişteşte - te! Spre 
tine întoarcerea lui şi tu îl vei stăpîni» 23 . 

Uită-mi-te, iubite, ce pogorămînt nespus de purtare de grijă face 
Dumnezeu ! L-a văzut asaltat, ca să spun aşa, de patima invidiei şi iată 
că, mergînd pe urmele bunătăţii Sale, îi dă leacurile potrivite, ca să-i 
scoată îndată şi să nu se înece. «De ce te-ai întristat, şi pentru ce s-a 
mîhnit faţa ta ?». «Pentru ce te-a cuprins o tristeţe atîta de mare, îl în¬ 
treabă Dumnezeu, că ţi se vede pe faţă mărimea supărării ? Pentru ce 
s-a mîhnit faţa ta ? Pentru ce te-au durut aşa de mult cele întîmplate ? 
Pentru ce nu te gîndeşti la ceea ce trebuia să faci ? Ai adus, oare, ofrande 
unui om pe care-1 puteai înşela ? Nu ştii, oare, că nu am nevoie de 
ofrande, ci de gîndul curat al celor ce aduc ofrandele ? De ce te-ai în¬ 
tristat şi pentru ce s-a mîhnit faţa ta ? N-ai fi păcătuit dacă ai fi adus 
drept; dar n-ai împărţit drept! Că te-ai gîndit să-Mi aduci ofrande, te 
laud ! Dar n-ai împărţit drept! Ei bine asta M-a făcut să nu-ţi primesc 
ofrandele. Cel care aduce ofrande lui Dumnezeu trebuie să împartă 
foarte bine. Şi pe cît de mare este deosebirea între Cel ce primeşte 
ofranda şi cel ce o aduce, pe atît de mare trebuie să fie deosebirea la 

împărţire. Tu, însă, nu te-al gindlt la asta şi Mi-ai adus ca ofrandă ce 
s-a întîmplat. De aceea nici n-o putut fi primită. După cum gîndul cu care 
mi-ai adus ofranda a făcut să-ţi fie respinsă jertfa, pentru că nu te-ui 
.gândit la deosebirea dintre Mine şi tine, tot aşa şi gîndul fratelui tău 
fiind, drept, a făcut să fie bine primite darurile lui, pentru că a avut 
multă grijă la împărţirea darurilor. Cu toate acestea nu te pedepsesc 
pentru păcatul tău. Iţi arăt numai păcatul şi te sfătuiesc ; iar dacă ai 
vrea să-Mi primeşti sfatul şi să-ţi îndrepţi păcatul, n-ai să mai cazi în 
păcate şi mai grele! Ei, ce ? Ai păcătuit! Ai păcătuit greu, dar nu te 
pedepsesc pentru acest păcat! Sînt iubitor de oameni şi nu voiesc moar¬ 
tea păcătosului, ci să se întoarcă şi să fie viu 26 . Pentru că ai păcătuit 
linişteşte-te, înseninează-ţi gîndurile, scapă-te de furia valurilor, care-li 
asaltează mintea ; potoleşte tulburarea, ca nu cumva să adaugi uu pa 
cat mai greu la cel de dinainte, nici să-ţi treacă prin minte vreun gind, 
pe care nu-1 mai poţi îndrepta. Nu te da cu mîinile legate vicleanului 
diavol ! Ai păcătuit, linişteşte-te». 

Dumnezeu ştia de mai înainte ce are să-i facă Cain fratelui său 
şi de aceea caută să-l întoarcă de la gîndul său prin aceste cuvinte, Că 
Dumnezeu cunoştea tainele sufletului şi ştia mişcările inimii lui ; de 
aceea îil povăţuieşte stăruitor, şi-i dă leacul potrivit, folosindu-se de cu¬ 
vinte apropiate de înţelegerea lui. Dumnezeu a făcut tot ce-a depins de 
El ; Cain, însă, a respins leacul şi s-a prăbuşit în prăpastia uciderii de fra¬ 
te. «Ai păcătuit, linişteşte-te ! Să nu socoteşti, îi spune Dumnezeu, că dacă 
ţi-am respins jertfa, din pricina gîndului tău nedrept, şi că dacă am primit 
darul fratelui tău, din pricina voinţei lui curate, am să te lipsesc de întîi- 
. etate şi am să te scot din vrednicia de întîi-născut. Linişteşte-te ! Da, fra¬ 
tele tău a fost cinstit de Mine şi darurile lui au fost bine primite, dar 
spre tine întoarcerea lui şi tu îl vei stăpîni. Deci, şi după acest păcat, îţi 
îngădui ca tu să ai mai departe dreptul de întîi-născut şi poruncesc ca el 
să fie sub stăpînirea ta, ca tu să-l conduci». 

Uită-te la iubirea de oameni a Stăpânului! Cum vrea să-i potolească 
mînia şi furia şi să-i oprească furia prin cuvintele acestea ! Văzindu-i 
mişcările sufletului şi cunoscîndu-i neomenosu-i gînd de ucidere, vrea 
să-i potolească mai dinainte gîndul, să facă linişte în mintea sa, supu- 
nîndu-i pe fratele său şi dîndu-i stăpânire asupra lui. Dar şi după o alit 
de mare purtare de grijă şi după atîtea leacuri, Cain n-a cîştigat nimic. 
Atîta putere are voinţa rea şi răutatea covîrşitoare ! 

Dar, ca să nu par a vă plictisi, iubiţilor, lungind prea mult cuvîntul, 
şi ca să nu socotiţi obositoare cuvîntarea mea, obosindu-vă auzul, pun 
aici cuvînlului sfîrşit. Vă rog numai, iubiţi ascultători, să nu faceţi ce-a 
făcut Cain. Să spuneţi adio păcatului. Să împliniţi, cu rîvnă mare şi din 
toată inima, portfncile Domnului, mai cu seamă după nişte pilde ca 
acestea atît de convingătoare. Nu vom putea da vină pe neştiinţa noastră. 
Dacă acesta, adică Cain, care n-a avut înainte de el pe cineva care să fi 
făcut o astfel de faptă, a îndurat o pedeapsă atîta de grozavă, cunoscută 
de cei de după el, ce vom îndura noi, care facem aceleaşi păcate, ba 
chiar şi mai grele, acum cînd harul s-a revărsat din belşug asupra noas¬ 
tră ? Nu ne va aştepta, oare, focul cel veşnic, viermele cel neadormit, 
scrîşnetul dinţilor, întunericul cel mai din afară, gheena focului şi cele¬ 
lalte pedepse groaznice ? Nu ne va rămîne nici un cuvînt de apărare, 
dacă sîntem tot aşa de trîndavi şi molateci. Putem spune, oare, că nu ştim 
ce trebuia să facem şi ce nu trebuia ? Cei ce fac fapte bune vor avea 
întîile cununi, iar cei ce cad în păcate vor îndura cele mai grozave chi¬ 
nuri. De aceea, vă rog, mă cuceresc, v-o cer să nu fie fără de folos ve¬ 
nirea voastră la biserică ! Ascultării cuvintelor să-i urmeze fapta, pentru 
ca, ajutaţi de îndrăznirea conştiinţei noastre şi hrăniţi de aici de pe pă¬ 
ru înt cu bune nădejdi, să putem străbate cu uşurinţă oceanul greutăţilor 
acestei vieţi, să ajungem la limanul iubirii de oameni a lui Dumnezeu 
şi să dobîndim acele bunătăţi nespuse, făgăduite de Domnul celor ce-L 
iubesc pe El, cu harul şi îndurările Fiului Lui cel Unul-Născut, împreună 
cu Care Sfîntului şi închinatului Lui Duh, slavă, putere, cinste, acum 
şi pururea şi în vecii vecilor, Amin. 

«Şi a zis Cain către Abel, fratele lui: 

«Să ieşim la cîmp » 1 

I 

După cum rănile care nu se pot vindeca nu se vindecă nici cu doc¬ 
torii usturătoare, nici cu doctorii ce pot aduce alinare, tot aşa şi sufletul, 
care a ajuns odată rob, care s-a dat cu totul păcatelor şi nu mai vrea 
să-şi vadă folosul lui, de i-ai da mii de sfaturi, nimic nu cîştigă, ci, ca 
şi cum ar avea urechile moarte, nu primeşte nici un folos de pe urma 
povăţuirii, nu pentru că nu poate, ci pentru că nu vrea. Şi doar actele 
noastre de voinţă nu-s ca rănile trupului! Adeseori rănile trupului nu 
pot fi înlăturate, pe cînd cu actele noastre de voinţă nu-i aşa. De multe 
ori omul, care are o voinţă rea, poate să se schimbe şi să ajungă bun, 
iar cel bun să alunece spre păcat, dacă se trîndăveşte. Dumnezeul uni¬ 
versului a înzestrat firea noastră cu voinţă liberă şi-şi arată faţă de noi 
toată bunătatea Sa ; cunoseînd tainele noastre şi gîndurile din adîneul 
sufletului nostru, ne îndeamnă, ne sfătuieşte şi înăbuşă pornirile noastre 
spre rău ; nu ne constrînge ; ne dă leacuri potrivite, dar lasă ca voinţa 
noastră să săvîrşească totul. 

Lucrul acesta l-a făcut şi cu Cain. Dar uită-te în ce nebunie a alune¬ 
cat, după atîta purtare de grijă ! Ar fi trebuit să caute să se îndrepte, 
odată ce şi-a dat seama de păcat; dar el, ca un om beat, adaugă altă 
rană la rana de mai înainte ; nu primeşte doctoria ce i s-a dat cu atîta 
grijă, ci se grăbeşte să prefacă în faptă gîndu-i ucigaş ; îşi începe fapta 
nelegiuită folosindu-se de viclenie şi şiretenie şi cu cuvinte false în- 
şală pe fratele său. Atît de sălbatic este omul cînd e pornit spre rău ! 
După cum este mare şi de preţ omul, fiinţa aceasta cuvîntătoare, mai 
ales cînd este pornit spre săvîrşirea virtuţii, tot aşa este crud ca ani¬ 
malele sălbatice, cînd înclină spre rău. Iar cînd s-a sălbăticit ca anima¬ 
lele sălbatice, fiinţa aceasta, blîndă şi cugetătoare, întrece cu mult în 
sălbăticie animalele sălbatice. 

Să vedem, clar, şl aici ce se întîmplă I Scriptura spune 



«Si a spus Culn Iul Abel, tratele său : «Să ieşim la cîmp» 2 . 

Cuvintele sint de frate, dar gîndul de ucigaş ! 

Ce faci, Câine ? Nu ştii cui îi vorbeşti ? Nu înţelegi că vorbeşti cu 
fratele tău ? Nu te gîndeşti că aveţi aceeaşi mamă ? Nu te gândeşti ia. 
fapta blestemată ce vrei s-o faci? Nu te temi de Judecătorul, Care nu 
se lasă înşelat ? Nu te cutremuri la gîndul faptei ce îndrăzneşti ? Pentru 
ce atragi la cîmp pe fratele tău ? Pentru ce l-ai dus departe de braţele 
părinteşti ? Pentru ce-1 lipseşti de ajutorul părintesc ? Ce lucru nou s-a 
întîmplat că îţi atragi la cîmp fratele şi încerci să faci acum ce n-ai făcut 
pînă acum ? Pentru ce iei chip de dragoste frăţească, dar vrei să te porţi 
cu el ca un duşman ? Ce nebunie e asta ? Ce furie te-a apucat ? Haide, 
să zicem că, orbindu-ţi-se judecata, nu mai ţii seamă că ţi-i frate, nu 
mai cunoşti nici glasul sîngelui! Dar pentru ce îl duşmăneşti atîta, cînd! 
nu ţi-a făcut nici un rău ? Ce ai să spui părinţilor, peste capul cărora vrei 
să aduci o supărare atîta de mare, tu începătorul acestei tragedii înfri¬ 
coşătoare, tu, cel dinţii care ai să le pui sub ochi această moarte sil¬ 
nică ? Aşa le răsplăteşti că te-au crescut ? Ce meşteşugire diavolească 
te-a împins la această faptă ? Poţi spune, oare, că dragostea Dumnezeu¬ 
lui obştesc al universului pentru fratele tău l-a făcut să se semeţească 
faţă de tine ? Nu ! Oare, nu pentru a îndepărta din sufletul tău acest 
gînd ucigaş, Dumnezeu ţi l-a supus şi l-a pus sub stăpînirea ta, zicînd : 
«Spre tine întoarcerea lui şi tu îl vei stăpîni» 3 4 ? 

Cuvintele acestea trebuie înţelese despre supunerea lui Abel faţă 
de fratele său ! Sint, însă, unii care susţin că Dumnezeu a spus aceste 
cuvinte despre jertfa adusă de Cain în înţelesul acesta: «La tine se va 
întoarce», adică darul ,• «şi tu îl vei stăpîni», în loc de : şi tu te vei bu¬ 
cura de dar. Eu pun înaintea înţelegerii voastre amîndouă interpretările, 
ca voi să o alegeţi pe aceea ce vi se pare mai firească. După părerea 
mea, cuvintele acestea au fost spuse despre Abel, fratelui lui, nu despre 
jertfa lui Cain. 

«Şi a fost cînd erau ei pe cîmp, că s-a sculat Cain asupra fratelui său 
Abel şi l-a omorît» *. 

înfricoşătoare este fapta ! Plină de primejdii îndrăzneala, blestemată 
încercarea, de neiertat păcatul, sălbatică ideea ! «S-a sculat, spune Scrip¬ 
tura, asupra fratelui său şi l-a omorît». O, mină blestemată ! O, mină ti- 


t 


2. Fac., 4 , 8 . 

3 . Fac., 4 , 7 . 

4 . Fac., 4 , 8 . 

caloasă ! Dar, mai bine spus, nu trebuie să numim blestemată şi ticăloasă 
mina, ci voinţa de care s-a slujit mina ! Să spunem, dar, aşa : O, voinţă 
îndrăzneaţă, blestemată şi ticăloasă ! Dar oricum îi vei spune, nu-i vet 
spune cuvîntul ce-1 merită ! Cum nu i-a amorţit mîna ? Cum a putut ţine- 
cuţitul ca să dea lovitura ? Cum nu i-a zburat sufletul din trup ? Cum a 
putut duce la capăt cutezanţa aceea nelegiuită ? Cum nu i-a tresărit 
inima ? Cum nu şi-a schimbat gîndul ? Cum nu s-a gîndit la glasul sîn- 
gelui ? Cum nu s-a gîndit la urmările faptei, înainte de a o începe ? Cum 
a putut suferi după omor să vadă trupul fratelui său zvîrcolindu-se la 
pămînt ? Cum a putut vedea trupul mort întins pe pămînt şi n-a leşinat 
îndată in faţa acestei privelişti ? Dacă noi, după atîta număr de ani, noi,, 
care vedem în fiecare zi oameni morţi, şi aceştia morţi de moarte bună„ 
sîntem zdrobiţi de durere, fără să avem vreo legătură cu ei, iar dacă ne- 
sînt duşmani, punem capăt duşmăniei, apoi cu mult mai mult ar fi trebuit 
să leşine Cain de durere şi să-i iasă dintr-o dată sufletul din piept, cîncT 
l-a văzut dintr-o dată fără suflare, zăcînd şi zvîrcolindu-se fără putere pe- 
pămînt, pe cel cu care vorbise cu puţin mai înainte, pe fratele său, pe cel 
cu acelaşi tată, pe cel din aceeaşi mamă, pe cel care atrăsese asupra Iul 
bunăvoinţa lui Dumnezeu ? 


Dar să vedem iarăşi de cît de mare pogorămînt şi de cît de mare iu¬ 
bire de oameni se foloseşte Dumnezeul universului şi după fapta aceasta 
blestemată şi după cutezanţa asta lipsită cu totul de iertare. 

«Şi a zis Dumnezeu lui Cain» 5 . 

Cît de mare bunătate arată Dumnezeu faţă de Cain ! îl învredniceşte 
să stea de vorbă cu El, după ce săvîrşise o faptă ca aceea ! Dacă noi ade¬ 
seori ne sclrbim de cei care «ăvîrşesc astfel de fapte, apoi cu mult mar 
mult trebuie să ne minunăm de bunul Dumnezeu, că s-a purtat cu Cain 
cu atîta lipsă de răutate. Şi pe bună dreptate ! El este doctor şi părinte- 
iubitor : ca doctor face totul şi se străduieşte să facă sănătoşi pe cei cu¬ 
prinşi de boli grele ; iar ca tată iubitor vrea să-i aducă iarăşi, cu dra¬ 
gostea sa părintească, la fericirea de mai înainte pe cei care, din trîndă- 
via lor, şi-au pierdut buna lor stare. Aşadar, pentru că nespus de mare 
este bunătatea Lui, Dumnezeu vrea să-şi arate marea Sa iubire de oa¬ 
meni şi spre unul care a săvîrşit o faptă atît de grozavă şi-i spune : 

«Unde este Abel, fratele tău ?» 6 . 

5. Fac., 4, 9 . 

6 . Fac., 4, 9 . 

Maro şi nemărginită este bunătatea lui Dumnezeu I Dumnezeu nu l-a 
întrebat pentru ră nu ştia i ei a făcut ceea ce făcuse şi cu tatăl său, cu 
Adam. Nimic nu mă împiedică să mai spun ce-am spus. După cum atunci, 
cînd a văzut că Adam s-a ascuns din pricina ruşinii goliciunii sale, Dum¬ 
nezeu l-a întrebat : «Unde eşti ?» 7 , şi l-a întrebat, nu pentru că nu ştia 
unde-i, ci ca să-i dea prilej de îndrăznire, ca prin mărturisirea păcatului 
să-i spele păcatul — că aşa a fost obiceiul lui Dumnezeu de la început 
să ne ceară să ne mărturisim păcatele, ca să ne dea iertare —, tot aşa şi 
acum îl întreabă pe Cain şi-i zice : «Unde este Abel, fratele tău ?». Iubi¬ 
torul de oameni Dumnezeu se preface că nu ştie, ca prin întrebare să-l 
facă pe cel ce a săvîrşit păcatul să şi-l mărturisească, ca să poată că¬ 
păta iertare şi poate şi milă. 

«Unde este Abel, fratele tău ?». 

Ce răspunde nerecunoscătorul, nesimţitul, obraznicul, neruşinatul ? 

Ar fi trebuit să se gîndească, că Dumnezeu nu-1 întreabă pentru că 
nu ştia unde. e fratele lui, ci pentru că-i cerea să mărturisească ; pentru 
ca să ne înveţe pe noi că niciodată să nu osîndim pe fraţii noştri îna¬ 
inte de a avea dovada faptelor lor, şi să avem în minte sfatul Stăpînului, 
■Care a voit să înlăture fapta lui Cain, Care, ştiind înainte de săvîrşirea 
ei ce gîndea Cain, i-a dat temeiuri care puteau să-l întoarcă de la gîndul 
lui. Cain ar fi trebuit să se gîndească la toate acestea şi să-şi oprească 
aici nebunia ; ar fi trebuit să spună ce-a făcut, să-I arate Doctorului rana 
şi să primească leacuri de la El. Dar, nu ! El măreşte rana şi o face şi mai 
adîncă. 

«Şi a zis : «Nu ştiu» 8 . 

Uită-te ce răspuns neruşinat! Vorbeşti, oare, cu un om pe care poţi 
să-l înşeli ? Nu ştii, ticălosule şi nenorocitule, Cine-i Cel Ce-ţi vorbeşte ? 
Nu-ţi trece prin minte că, din pricina bunătăţii Lui, te întreabă vrînd să 
■găsească un prilej prin care să-şi arate iubirea Sa de oameni, pentru ca 
după ce El a făcut totul, tu să nu mai ai cuvînt de apărare, cînd îţi vei 
atrage singur asupră-ţi pedeapsa ? 

«Şi a spus : «Nu ştiu ! Sint eu, oare, păzitorul fratelui meu ?» 9 . 

Uită-te că îl acuză conştiinţa ! Mînat, ca să spun aşa, de conştiinţă, 
nu se mărgineşte să spună : «Nu ştiu», ci a adăugat : «Sînt eu, oare, pă¬ 
zitorul fratelui meu ?» Aproape că se descoperă singur. 

7 . Fac., 3 , 9 . 

8 . Fac., 4, 9 . 

9 . Fac., 4, 9 . 










OMILII LA F ACERE 


225 


Daca ai fi făcut totul, după cum era firesc, dacă ai fi ascultat de gla¬ 
sul sîngelui, ar fi trebuit să fii paznicul mîntuirii fratelui tău ! Sîngele 
îţi poruncea asta şi ar fi trebuit să vă păziţi unul pe altul, că amîndoi 
sîmteţi din aceeaşi mamă. Iar dacă n-ai vrut asta, nici n-ai vrut să fii 
păzitorul fratelui tău, pentru ce ai ajuns ucigaşul lui, pentru ce l-ai 
ucis, cînd nu ţi-a făcut nici un rău şi ai socotit că n-are cine te vădi ? 
Dar aşteaptă ! Vei vedea că cel ucis te acuză, că cel mort te învinuieşte 
cu o voce mai puternică decît un om viu, decît unul care merge ! 

«Şi a zis Dumnezeu : «Pentru ce-ai tăcut aceasta ?» 10 . 

Mare este tăria acestor cuvinte ! 

Dumnezeu îl întreabă ; «Pentru ce ai făcut aceasta ? Pentru ce ai 
săvîrşit această faptă nelegiuită, această faptă blestemată şi de neiertat, 
nebunia asta de nesuferit, crima aceasta nouă şi străină, pe care mîna ta 
a adus-o pentru întîia oară în viaţa omenească ? Pentru ce ai făcut 
această faptă grozavă şi înfricoşătoare, care nu are alt pîfeat care s-o 
întreacă ?» 

«Glasul sîngelui fratelui tău strigă către Mine din pămînt» 11 . 

«Sînt Eu, oare, om, spune Dumnezeu, ca să aud numai glasul rostit 
cu limba ? Nu ! Sînt Dumnezeu şi pot auzi şi pe cel care strigă cu sîm- 
gele şi pe cel care zace la pămînt! Iată cît de sus zboară glasul sîngelui 
acestuia. De pe pămînt s-a urcat la cer ! A străbătut cerul cerului, a tre¬ 
cut dincolo de puterile cele de sus, s-a oprit chiar la tronul cel împără¬ 
tesc, ca să se plîngă de crima ta, să acuze fapta ta nelegiuită! Glasul 
sîngelui fratelui tău strigă din pămînt I Ai făcut, oare, nelegiuirea asta 
unui străin ? Nu, ci fratelui tău, care nu ţi-a făcut pici un rău ! Dar 
poate că dragostea ce i-am arătat Eu te-a împins să-l ucizi şi, neputîn- 
du-te lupta cu Mine, ţi-ai vărsat nestăpînita-ţi mînie asupra lui. De 
aceea îţi voi da o pedeapsă aşa de cumplită, încît fapta ta îndrăzneaţă 
să nu fie dată uitării, iar suferinţele tale să fie de învăţătură pentru toţi 
oamenii de după tine». 

«Şi acum, pentru că ai făcut asta, pentru că ai prefăcut în faptă gîn- 
dul tău cel rău, şi pentru că invidia ta cea mare te-a' dus la crimă, 

blestemat să fii tu pe pămînt» t2 . 

10. Fac., 4, io. 

11. Fac., 4, 10. 

12. Fac., 4, 11. 


15 — Sflntul Ioan Guri de Aur 

Vezi deosebirea de blestem, iubite ? Nu trece cu uşurinţă pe lingă 
acest blestem, ci, din mărimea blestemului, gîndeşte-te la grozăvia fap¬ 
tei. Cit de mare e păcatul lui Cain faţă de călcarea de poruncă a celui 
dintîi-zidit, se poate vedea, dacă vrei să gîndeşti, din deosebirea de 
blestem. Lui Adam Dumnezeu îi spusese : «Blestemat să fie pămîntul in¬ 
tru lucrurile tale» 13 ; blestemul s-a îndreptat asupra pămîntului; l-a 
cruţat pe om. Aici, pentru că fapta era cumplită, îndrăzneala nelegiuită, 
încercarea de neiertat, este blestemat Cain : « Blestemat să fii tu pe pă- 
mlnt». Cain făcuse aproape ceea ce făcuse şarpele, care slujise ca unealtă 
voinţei diavolului,• după cum şarpele adusese, prin înşelăciune, moartea, 
tot aşa şi Cain şi-a înşelat fratele ; l-a scos la cîmp, şi-a înarmat dreapta 
împotriva lui şi a săvîrşit uciderea. De aceea Dumnezeu, aşa cum îi spu¬ 
sese şarpelui : «Blestemat să fii tu dintre toate fiarele pămîntului» li , tot 
aşa îi spune şi lui Cain, pentru că făcuse aceeaşi faptă ca şi acela. După 
cum diavolul, mînat de invidie şi ură, neputînd îndura dintru început ne¬ 
spusele binefaceri făcute omului, de la invidie s-a pornit spre înşelă¬ 
ciune şi prin ea a adus moartea, tot aşa şi Cain, văzînd că Stăpînul pri¬ 
veşte cu bunăvoinţă la fratele său, de la invidie s-a pornit spre omor. 
De aceea îi spune : « Blestemat să fii tu pe pămînt». «Blestemat vei fi, îi 
spune Dumnezeu, pe pămîntul acela 

«care a deschis gura sa ca să primească sîngele fratelui tău din 
mina ta» is . 

«Pe acest pămînt, îi spune Dumnezeu, vei fi blestemat, pe acest pă¬ 
mînt care a îndurat să fie stropit cu un astfel de sînge, să fie umplut de 
o ură atîta de mare şi să fie udat de o mină aşa de nelegiuită». 

Apoi Dumnezeiasca Scriptură tîlcuieşte şi mai lămurit blestemul 
spunînd : 

«Cînd vei lucra pămîntul, nu va adăuga să-ţi dea ţie puterea lui» ie . 

Grozav chip de pedeapsă ! Plin de cumplită mînie ! 

«Vei îndura, îi spune Dumnezeu lui Cain, oboselile muncii, te vei 
osteni cu toată puterea ta, ca să lucrezi pămîntul întinat de un astfel 
de sînge, dar nu vei avea nici un cîştig văzut de pe urma muncii tale ,• 
fără de folos îţi va fi toată osteneala !». 


13 . Fac., 3 , 17 . 

14 . Fac., 3 , 14 . 

15 . Fac., 4 , 11 . 

16 . Fac., 4 , 12 . 

Dar pedeapsa nu se mărgineşte la atîta, ci: 

«Gemînd şi tremurî/jd vei fi pe pămînt» u . 

Iarăşi, ce cumplit chip de pedeapsă ! Să gemi şi să tremuri mereu ! 

«Pentru că nu te-ai folosit, îi spune Dumnezeu, cum trebuie de tăria 
trupului tău şi de bună starea mădularelor tale, te osîndesc să tremuri 
mereu, ca să ai nu numai tu mustrare necontenită, care să-ţi aducă 
aminte de fapta ta nelegiuită, ci ca şi toţi cei ce te văd să se înveţe, prin 
înfăţişarea ta, ca prin un glas care strigă tare, să nu mai îndrăznească 
unele ca acestea, ca să nu păţească şi ei la fel. Pedeapsa ta va fi un 
dascăl pentru toţi, ca să nu mai pângărească pămîntul cu un astfel de 
sînge. De aceea nici n-am să aduc degrabă asupra ta sfîrşitul, ca să nu 
se uite fapta ta, ci am să fac să-ţi fie mai grea viaţa decît moartea, ca 
însăşi viaţa să-ţi arate ce crimă grozavă ai săvîrşit». 

«Şi a zis Cain către Domnul: «Vina mea este prea mare ca să mi se 
poată ierta» 18 . 

Mare şi mult folos putem găsi în aceste cuvinte pentru mîntuirea 
noastră. 




«Şi a zis Cain: «Vina mea este prea mare ca să mi se poată ierta». 


Iată mărturisire desăvârşită ! «Atît e de mare păcatul ce-am săvîrşit, 
spune Cain, că nu poate fi iertat!». 

Iată, s-a mărturisit, s-a mărturisit cum trebuia, dar mărturisirea e 
fără de folos, iubite ! N-a fost făcută cînd trebuia. Ar fi trebuit s-o facă 
la timpul cuvenit, cînd era cu putinţă să capete milă de la Judecător. 
Aduceţi-vă acum aminte de cele ce vă spuneam cu puţin mai înainte, că 
în ziua cea înfricoşătoare, la tribunalul acela ce nu poate fi cumpărat cu 
bani, fiecare ne vom căi de păcatele săvârşite, văzînd înaintea ochilor 
chinurile acelea înfricoşătoare şi pedepsele cele de neînlăturat, dar nu 
vom avea nici un folos, că a trecut timpul, pentru că numai pocăinţa 
făcută înainte de venirea pedepsei are rost şi putere nespusă. De aceea, 
vă rog, să ne folosim de pocăinţă, acum cînd are putere acest minunat 
leac. Să întrebuinţăm doctoria pocăinţei, acum cînd sîntem în această 
viaţă! Să ştim bine că pocăinţa nu ne va fi de nici un folos cînd tea¬ 
trul lumii acesteia se va sfîrşi, cînd'timpul luptelor s-a dus. 




17. Fac., 4, 12. 

18. Fac., 4, 13. 

Să ne întoarcem, însă, la textul Scripturii. . 

Ar fi trebuit ca atunci cînd Cain a fost întrebat de Stăpînul: «Unde 
este Abel, fratele tău ?», atunci ar fi trebuit să-şi mărturisească păcatul, 
atunci ar fi trebuit să cadă la pămînt, să se roage, să-şi ceară iertare. 
Dar atunci a refuzat leacul; acum, însă, după ce Dumnezeu a rostit sen¬ 
tinţa, după ce au luat sfîrşit toate, după ce a fost învinuit cu mare glas 
de sîngele celui ce zăcea la pămînt, acum îşi mărturiseşte păcatul, dar 
fără de folos. De aceea şi profetul spunea : «Dreptul este pîrîşul lui de 
la cel dinţii cuvint al său» 19 . Şi Cain, deci, dacă şi-ar fi mărturisit pă¬ 
catul înainte de a-1 vădi Stăpînul, ar fi fost învrednicit poate de oarecare 
milă, datorită nemărginitei bunătăţi a Stăpînului. Că nu este păcat, chiar 
foarte mare, care să biruie iubirea de oameni a lui Dumnezeu, dacă ne 
pocăim la timpul cuvenit, dacă ne cerem iertare. Şi a spus Cain : «Vina 
mea este prea mare ca să mi se poată ierta». îndestulătoare mărturisire, 
dar nu la timpul cuvenit. 

Şi a zis Cain : 

«Dacă mă scoţi azi de pe faţa pămîntului şi mă voi ascunde de faţa 
Ta, voi fi gemînd şi tremurînd pe pămînt ; şi va fi că tot cel ce mă va 
găsi mă va omorî» 20 . 

Uită-te cît de vrednice de milă sînt cuvintele lui şi din pricină că 
n-au fost rostite cînd trebuia şi din pricină că nu mai aveau nici o pu¬ 
tere, că le trecuse timpul. Şi a spus : « Dacă mă scoţi azi de pe faţa pă- 
mîntului şi mă voi ascunde de faţa Ta, voi fi gemînd şi tremurînd pe pă¬ 
mînt şi va fi că tot cel c n mă va găsi mă va omorî». «Dacă m-ai făcut 
să fiu blestemat pe pămînt, spune Cain, şi dacă Ţi-ai întors faţa de la 
mine şi mi-ai dat o pedeapsă atîta de mare, ca să gem şi să tremur, atunci 
nu mai este nici o piedică pentru ca unul ca mine, lipsit de ajutorul Tău, 
să fie ucis de orişicine. Cu uşurinţă vcij fi ucis de oricine ar voi. Nici nu 
pot să mă împotrivesc, de vreme ce mădularele mele sînt neputincioase 
şi tremur tot ? şi pentru că ştiu toţi că sînt lipsit de ajutorul Tău, ei bine 
asta îi va face pe toţi să vrea să mă ucidă». 

Ce-i răspunde Stăpînul cel bun şi iubitor de oameni ? 

«Şi Domnul Dumnezeu i-a zis lui: «Nu aşa» 21 . 



19. Prov.. 18, 17. 

20. Fac., 4, 14. 

21. Fac., 4, 15. 

«Să nu socoteşti, îi spune Dumnezeu, că va fi aşa şi nici nu va fi ca 
să te ucidă cel ce va voi. Dimpotrivă, îţi voi prelungi viaţa şi-ţi voi face 
şi mai mare durerea. Te voi lăsa să fii dascăl generaţiilor viitoare, pen¬ 
tru ca vederea ta să le fie de învăţătură, pentru ca nimeni să nu mai 
meargă pe urmele gîndului tău. 

«Şi Domnul Dumnezeu i-a zis lui: «Nu aşa I Tot cel ce va omori pe 
Cain va ii pedepsit de şapte ori» 22 . 

Poate că a fost lungă cuvîntarea mea şi poate că v-am obosit şi 
trupul. Dar ce să fac ? Văzînd că mă ascultaţi cu dragoste şi că dorinţa 
vă e vie, vreau să vă citesc şi cuvintele rămase şi să vi le tîlcuiesc 
după puterea mea. 

Ce vor să spună cuvintele : «Va fi pedepsit de şapte ori» ? 

Dar iarăşi mă tem ca nu cumva cu mulţimea spuselor mele să vă în¬ 
carc memoria şi să vă par de nesuferit. Dacă, însă, nu aţi obosit, ascul- 
taţi-mă - r şi după ce vă voi explica aceste din urmă cuvinte, voi termina 
cuvîntul. 

«Şi Domnul Dumnezeu a zis lui: «Nu aşaf Tot cel ce va omorî pe 
Cain va fi pedepsit de şapte ori». Şi a pus Domnul Dumnezeu semn lui 
Cain, ca oricine îl va afla să nu-1 omoare» 23 . 

«De asta te temi, îi spune Dumnezeu, să nu te omoare cineva ? Ai 
curaj, nu se va întîmpla asta. Cel care o va face va fi pedepsit de şapte 
ori. De aceea îţi pun şi semn, ca nu cumva cineva, fără să ştie, să te 
omoare şi să primească pedepse atîta de grozave». 

V 

Se cuvine, însă, să vă explic mai pe larg pentru ce va fi pedepsit 
de şapte ori cel ce va ucide pe Cain. Fiţi, însă, cu luare aminte, vă rog! 
Că dacă nici acum — aşa precum v-am spus adeseori în zilele trecute 
dragostei voastre —, dacă nici acum nu înţelegem exact cele scrise în 
Dumnezeieştile Scripturi, acum, cînd este post, cînd ne bucurăm de atîta 
linişte, cînd sîntem scăpaţi de gîndurile care ne turbură mintea, în ce 
altă vreme vom mai putea face lucrul acesta ? De aceea, vă rog, mă cu¬ 
ceresc şi cer, vă cad aproape în genunchi, să ascultăm cele spuse cu 
mintea încordată, ca să culegem gînduri alese şi frumoase şi aşa să 
plecăm acasă. 

Ce înseamnă, dar, cuvintele : «Va li pedepsit de şapte ori» ? 

In primul Joc numflrul şapte este întrebuinţat în Dumnezeiasca Scrip¬ 
tură spre a arăta un număr mare. In multe locuri îl găsim în acest înţe¬ 
les, de pildă : *Şi cea stearpă a născut şapte» 24 şi alte locuri asemenea 
acestuia. Prin aceste cuvinte Scriptura vrea să ne arate cît e de cumplită 
fapta îndrăznită de Cain ,• păcatul săvîrşit de el nu-i un singur păcat, 
ci şapte păcate •, şi fiecare păcat trebuie pedepsit deosebit. 

— Dar cum ajungem la numărul de şapte ? 

— Dacă ne gîndim, găsim cele şapte păcate. Primul, că a pizmuit pe 
fratele său din pricina bunăvoinţei arătate de Dumnezeu aceluia ; să fi 
fost numai păcatul acesta şi era în stare să-i aducă pierzania; al doilea, 
că a pizmuit pe propriul său frate; al treilea, că a urzit viclenie •, al pa¬ 
trulea, că a ucis ,• al cincilea, că a ucis pe propriul său frate ; al şaselea, 
că este cel dintîi om care a ucis ; al şaptelea, că a minţit pe Dumnezeu. 
Aţi urmărit cele ce v-am spus sau voiţi să vi le mai număr iarăşi, ca 
să vedeţi că fiecare din aceste păcate merită cea mai mare pedeapsă ? 
Cine ar învrednici de iertare pe un om care pizmuieşte pe cel ce se bu¬ 
cură de bunăvoinţa lui Dumnezeu ? Nimeni ! Iată primul păcat foarte 
mare şi de neiertat! Iarăşi, păcatul acesta e şi mai mare cînd cel pizmuit 
este fratele tău, care nu ţi-a făcut nici un rău. Iată iarăşi că şi acest păcat 
nu-i un păcat întîmplător. Al treilea păcat, că, urzind viclenie, şi-a înşe¬ 
lat fratele ; l-a scos Ia cîrnp şi nu s-a sfiit că e de acelaşi sînge cu el. Al 
patrulea păcat, însăşi crima pe care a săvîrşit-o. Al cincilea păcat, că a 
ucis pe fratele său, pe cel din aceeaşi mamă. Al şaselea păcat, că este 
cel dintîi om care a adus pe lume omorul. Al şaptelea păcat, că a îndrăz¬ 
nit să mintă, cînd l-a întrebat Dumnezeu. 

«Cel ce va încerca să te omoare, i-a spus Dumnezeu, va fi pedepsit 
de şapte oti. Nu te teme, deci, că are să te ucidă cineva ! Iată îţi pun 
semn ca să te cunoască toţi cîţi te-or întîlni. Toată viaţa vei tremura, ca să 
fii de folos generaţiilor viitoare. Cînd te vor vedea gemînd şi tremurînd, 
toţi vor afla fapta pe care ai făcut-o singur, fără martori. Văzîndu-te toţi 
suspinînd şi tremurînd şi aproape strigînd prin tremuratul tău, le vei 
spune : «Nimeni altul să nu mai îndrăznească să săvîrşească fapta pe 
care am săvîrşit-o eu, ca să nu primească o pedeapsă ca aceasta !». 









m 

VI 


m 


Auzind acestea, iubiţilor, să nu trecem cu uşurinţă pe lingă cele 
spuse, nici să urmărim atîta numai să venim aici în fiecare zi ca să ne 
desfătăm de masa cea duhovnicească. Că n-avem nici un folos de auzim 
predica, dar nu săvîrşim cele ce auzim. Gîndindu-ne de unde a pornit 
Cain spre acest cumplit şi de neiertat păcat şi că invidia ce o purta fra¬ 
telui său, care nu-i făcuse nici un rău, l-a dus la o astfel de faptă, dar, 
mai bine spus, la uciderea propriului său frate, să nu fugim de cei ce 
ne fac rău, ci mai degrabă să ne ferim de a face noi altora rău. Pentru 
că numai cel ce voieşte să facă rău semenului său, numai acela suferă 
cu adevărat. Şi ca să vezi că spusele mele sînt adevărate uită-mi-te aici: 
Cine a suferit în chip rău ? Cel ce a ucis sau cel ucis ? Negreşit, cel ce 
a ucis ! 

— De ce ? 

— Pentru că cel ucis este şi pînă acum cîntat de gurile tuturora, 
este lăudat, este încununat ca cel dintîi mucenic al adevărului, precum 
spune şi fericitul Pavel: «Deşi a murit, Abel grăieşte încă» 25 . Cel ce a 
ucis, dimpotrivă, a dus şi atunci o viaţă mai nenorocită deeît toţi oamenii, 
iar mai tîrziu continuă să fie învinuit de toată lumea. Dumnezeiasca 
Scriptură apoi îl dă ca pildă de om blestemat şi urît de Dumnezeu. Şi 
acestea în viaţa aceasta trecătoare de aici! Dar ce cuvînt va putea în¬ 
făţişa binele sau răul, pe care trebuie să-l primească fiecare din cei doi, 
în veacul viitor, cînd dreptul Judecător va răsplăti fiecăruia după faptele 
sale ? Nici un cuvînt nu poate înfăţişa nici binele, nici răul de atunci. Pe 
unul îl vor primi, în împărăţia cerurilor, corturile ,cele veşnice, cetele 
patriarhilor, ale profeţilor şi ale apostolilor şi mulţimea tuturor sfinţilor, 
ca să împărăţească veacuri nesfîrşite cu împăratul Hristos Iisus, Fiul 
Unul-Născut al lui Dumnezeu şi Dumnezeu, pe celălalt îl vor primi 
gheena focului şi toate celelalte chinuri nemuritoare, ca să fie osîndit 
veacuri nesfîrşite, împreună cu toţi cei care au făcut fapte asemănă¬ 
toare lui şi au fost subjugaţi de patimi ruşinoase. Ascultă ce spune feri¬ 
citul Pavel: «Toţi ciţi au păcătuit fără lege, fără lege vor şi pieri», — 
adică vor fi pedepsiţi mai uşor, pentru că n-au avut legea care să-i şi 
ameninţe, să-i şi îndrepte —, «Şi toţi ciţi au păcătuit în timpul legii, vor 
fi judecaţi după lege 26 ; aceia, spune Pavel, care au săvîrşit aceleaşi 


J 


25. Evr., 11, 4. 

26. Rom., 2, 12. 

păcate după co au primit ajutorul dat de lege, vor fi pedepsiţi mai greu 
şi mai cumplit». Şl pe bunii dreptate, pentru că nu i-a cuminţit şi nu i-a 
făcut mai buni, nici legea, nici pedeapsa dată altor păcătoşi. 

De aceea, vă rog, ca măcar de acum înainte să ne îmţelepţim cu pil¬ 
dele altora, să ne călăuzim viaţa noastră spre ascultarea de Domnul, su- 
punîndu-ne legilor Lui. Nici invidia, nici ura, nici dragostea trupească, 
nici slava şi puterea lumii acesteia, nici plăcerea pîntecelui şi nici altă 
poftă ruşinoasă sa nu mai stăpînească gîndurile sufletului nostru ! Să ne 
c urăţim de toată tina şi de toată turburarea cea lumească ,• să spunem 
adio patimilor ruşinoase şi nechibzuite şi să ne grăbim spre viaţa cea fe¬ 
ricită şi spre bunătăţile cele nespuse pe care le-a pregătit Dumnezeu ce¬ 
lor ce-L iubesc pe El, de care, facă Dumnezeu ca noi toţi să ne învred¬ 
nicim, cu harul şi iubirea de oameni a Domnului nostru Iisus Hristos, cu 
Care Tatălui împreună cu Sfîntul Duh, slavă, putere şi cinste, acum şi 
pururea şi în vecii vecilor, Amin. 

«A ieşit Cain de la faţa lui Dumnezeu 
şi a locuit în pămîntul Naid, 
în faţa Edenului» 1 şi celelalte 

I 

Haide, să tîlcuim astăzi iarăşi cele ce s-au citit, ca să pun înainte 
învăţătura cuprinsă în ele! Să rostesc obişnuita predică din cartea feri¬ 
citului Moise, dar, mai bine spus, din cuvintele Duhului, pe care prin 
gura acestuia ni le-a dat harul cel dumnezeiesc. 

Dar ca să fac mai lămurit cuvîntul meu, trebuie neapărat să aduc 
aminte dragostei voastre de cele rostite pînă acum : să vă aduc aminte 
unde mi-am sfîrşit cuvîntul, ca pornind de acolo să încep tîlcuirea celor 
citite azi. 

Ştiţi că, pornind de la viaţa lui Abel, pe temeiul faptelor şi pe te¬ 
meiul jertfei pe care cei doi fraţi au adus-o Stăpînului, am arătat că în 
firea noastră este înnăscută cunoştinţa celor ce trebuie făcute şi celor ce 
nu trebuie făcute ; am arătat că am fost înzestraţi de Creatorul univer- ( 
sului cu voinţă liberă şi că totdeauna Dumnezeu ne osîndeşte sau ne- 
încununează după gîndul cu care săvîrşim o faptă —că datorită gîndului 
jertfa lui Cain a fost respinsă, iar darurile lui Abel primite —; v-am. 
mai arătat că fratele mai mare, Cain, mînat de invidie s-a pornit spre 
uciderea fratelui său, că după fapta aceea nelegiuită, Dumnezeu a vrut 
să-l facă să-şi mărturisească păcatul, dar Cain n-a vrut să primească- 
leacuL vindecării, ci adăugind acelfei blestemate crime şi minciuna, a 
atras asupra lui pedeapsă grozavă ; a pierdut ajutorul de sus, a ajuns, 
pildă de înţelepţire celor de după el, iar prin sentinţa, pe care a pri¬ 
mit-o, vorbeşte întregului neam omenesc şi aproape că strigă şi zice : 
«Nici unul din voi să nu mai îndrăznească vreodată una ca aceasta,, 
ca să nu primească aceeaşi osîndă!». Aţi văzut iubirea de oameni a 
Stăpînului, că prin pedepsirea lui Cain, n-a vrut să-l Inţeiepţească numai 

pe el, cl să-l Înveţe pe toţi cel de mai tîrziu, să caute să fugă cu orice 
chip de o astfel de faptă. 

Haide, deci, să mergem mal departe şi să vedem ce ne istoriseşte şi 
astăzi acest fericit profet, insuflat de harul Duhului. 

După ce Cain a primit sentinţa, 

«A ieşit, spune Scriptura, de la iaţa lui Dumnezeu» 2 . 

Ce înseamnă : «A ieşit de la iaţa lui Dumnezeu» ? înseamnă că a fost 
lipsit de ajutorul lui Dumnezeu din pricina acelei fapte blestemate. 

«Şi a locuit în pămîntul Naid, în iaţa raiului» 3 . 

Scriptura ne spune şi locul pe care şi l-a ales ca locuinţă şi ne arată 
că nu locuia departe de rai, ca, fiind în faţa lui, să-şi aducă necontenit 
aminte şi de cele'întîmplate tatălui său din pricina călcării poruncii şi de 
grozăvia păcatului îndrăznit de el, pentru care a primit o pedeapsă atîta 
de mare, pentru că nici pedepsirea tatălui său nu-1 înţelepţise. însuşi lo¬ 
cul, în care locuia, era o continuă aducere aminte a tremurăturii şi a 
■zgîlţîiturii trupului lui, nu numai pentru el, ci şi pentru generaţiile de 
după el, pentru că numele Naid este un cuvînt ebraic, care înseamnă 
cutremur. Dumnezeu l-a pus, deci, să locuiască în pămîntul Naid, ca să-l 
Invinuiască necontenit şi numele locului, ca şi cum i-ar fi fost înscrisă 
vina pe o coloană de aramă. 

Scriptura spune mai departe : 

«Şi a cunoscut Cain pe iemeia lui; şi zămislind, a născut pe Enoh» 4 . 

Fiind muritor, era firesc să se îngrijească mult de moştenitori. 

Dar poate că cineva mă va întreba : 

— Cum a avut Cain femeie, cînd Scriptura nu ne vorbeşte nicăieri 
de altă femeie în afară de Eva ? 

— Să nu te uimească lucrul acesta, iubite ! Dumnezeiasca Scriptură 
nu face nicăieri cu exactitate catalogul femeilor, ci tot ce-i de prisos 
lasă la o parte ; pe bărbaţi îi pomeneşte numai în parte şi nici despre ei 
totul, ci pe scurt, spunînd : cutare a născut fii şi fiice şi a murit. Este 
firesc, deci, ca Eva să fi născut şi o fată după Cain şi Abel, pe care a 
luat-o de femeie Cain. Era la început şi pentru că trebuia să se înmul¬ 
ţească neamul omenesc, s-a îngăduit să se căsătorească fraţii între ei. 
Aceasta e pricina că Scriptura, lăsînd pe seama înţelegerii noastre ur¬ 
marea faptelor, ne-a povestit numai atît, spunînd : «Şi a cunoscut Cain 
pe iemeia Iui ; şi zămislind, a născut pe Enoh». 


2. Fac., 4, 16. 

3. Fac., 4, 16. 

4. Far., 4, 17. 

«Şi a zidit cetate ; şi a numit cetatea cu numele lui Enoh, fiul lui» 5 . 



Iată că se înţelepţeşte Cam încetul cu încetul. Pentru că erau muri¬ 
tori, vor să se păstreze necontenit pomenirea lor şi prin fiii lor şi prin 
numele dat de ei locurilor, nume la fel cu numele copiilor lor. Şi pe 
bună dreptate poţi spune că toate acestea sînt aduceri aminte ale păca¬ 
telor lor şi pierderii slavei din rai! Dacă ar fi rămas acolo, n-ar fi avut 
nevoie Adam şi Eva de nimic din acestea, ci ar fi fost mai presus de 
toate. 

«Şi a născut, spune Scriptura, Enoh pe Gaidad şi Gaidad a născut pe 
Maleleel şi Maleleel a născut pe Matusala şi Matusala a născut pe 
Lameh» 6 . 

Uită-te Că fericitul Moise făcînd genealogia, pomeneşte numai pe 
bărbafi şi nu vorbeşte deloc de femei. Şi după cum cînd a fost vorba 
de Cain, a spus, că «a cunoscut pe femeia lui», fără să ne spună de unde 
a avut femeia, tot aşa şi aici iarăşi spune : 


«Şi şi-a luat Lameh două femei ; numele uneia Ada, iar numele ce¬ 
lei de a doua Sela. Şi a născut Ada pe Iobel. Acesta a fost tatăl celor 
care locuiesc în corturi, al hrănitorilor de dobitoace. Şi numele fratelui 
lui, lubal ; acesta este cel ce a descoperit psaltirea şi chitara» 7 . 


II 

Uită-te cit de precisă e Scriptura! Ne-a arătat şi numele celor 
născuţi din femeia lui Lameh şi meseriile lor : unul creştea vite, iar altul 
' a descoperit psaltirea şi chitara. 

«far Sela a născut şi ea pe Tobel şi era bătător teu ciocanul, făurar 
de aramă şi de fier» 8 . 

Scriptura ne arată iarăşi şi meseria fiului Selei, că el a ales meseria 
de făurar. Vezi că încetul cu încetul Dumnezeu a rînduit cele ce duceau 
la menţinerea neamului omenesc. întîi, Cain a dat numele fiului său 
oraşului pe care l-a zidit,- apoi, fiii lui Lameh, născuţi din femeile lui, 
şi-au ales şi ei cîte o meserie: unul s-a făcut crescător de vite, altul 
fierar, iar celălalt cîntăreţ din psaltire şi chitară. 

«Iară sora lui Tobei, Noema» 9 . 


5. Fac., 4, 17. 

6. Fac., 4, 18. 

7. Fac., 4, 19—21. 

8. Fac., 4, 22. 

Ce lucru nou şl nemallntllnit! Acum, pentru întlia oară, Scriptura 
pomeneşte de naşterea unei femei. Nu fără pricină, nici în zadar a făcut 
asta fericitul profet, el a vrut să ne arate o taină. Lucrul acesta, însă, 
vi-1 păstrez pentru altă dată ; acum să mergem mai departe. Ceea ce ur¬ 
mează nu e ceva întîmplător, ci un lucru care are nevoie de foarte multă 
strădanie, de o tîlcuire precisă, pentru ca, lămurind bine totul, să putem 
avea mult folos. 

«$i a zis Lameh femeilor lui ; Ada şi Sela : «Ascultaţi glasul meu, 
femeile lui Lameh ; băgaţi în urechi cuvintele mele ; am omorît un băr¬ 
bat spre rană mie şi un tînăr spre vătămare mie. Cain a fost răzbunat de 
şapte ori, iar Lameh de şaptezeci de ori cîte şapte» i0 . 

încordaţi-vă mintea, vă rog. îndepătaţi orice gînd lumesc. Să tîlcuim 
cu grijă cuvintele acestea, ca să nu ne scape nimic ; să coborîm după 
putere în adîncul lor, ca să putem culege comoara ascunsă în aceste 
scurte cuvinte. 

*Şi a zis, spune Scriptura, Lameh femeilor lui: Ada şi Sela : « Ascul¬ 
taţi glasul meu, femeile lui Lameh, băgaţi în urechi cuvintele mele». 

Uită-te, că îndată, dintru început, cît de mare a fost folosul pedepsei 
lui Cain ! Lameh nu mai aşteaptă să fie vădit de altcineva că a făcut 
acelaşi păcat sau unul mai mare. Nu! Se dă singur pe faţă, fără să-l pî- 
rască sau să-l certe cineva. Spune ce a săvîrşit, povesteşte femeilor lui 
păcatul său cel mare. Aproape că împlineşte cuvintele spuse de profet: 
«Dreptul este pîrîşul lui de la cel dintîi cuvînt» ll . De foarte mare ajutor 
este mărturisirea pentru îndreptarea păcatelor, după cum tăgăduirea pă¬ 
catului măreşte şi mai mult păcatul. Aşa a păţit Cain, ucigaşul acela de " 
frate. Cînd a fost întrebat de iubitorul de oameni Dumnezeu, nu numai 
că nu şi-a mărturisit păcatul, ba a şi îndrăznit să-L mintă pe Dumnezeu, 
ca să-şi prelungească viaţa. Lameh a căzut şi el în acelaşi păcat i gîn- 
dindu-se că celălalt îşi mărise pedeapsa tăgăduind păcatul, şi-a chemat 
femeile sale şi fără să-l silească cineva şi fără să-l pîrască cineva, cu 
limba lui şi-a mărturisit păcatul şi-şi hotărăşte singur pedeapsa, compa- 
rînd fapta lui cu fapta lui Cain. 

Ai văzut purtarea de grijă a Stăpînului ? Ai văzut că pedepsele date 
de El sînt temeiuri ale iubirii Sale de oameni, că iubirea Sa de oa¬ 
meni nu se mărgineşte la cel pedepsit, ci dă leac folositor şi celorlalţi, 
dacă vor să-i culeagă folosul? Spune-mi, de unde a fost dus Lameh la 
o atît de mare mărturisire, dacă nu de acolo că amintirea celor intim- 

plate lui Cain îi cutremurase necontenit mintea ? «Lameh a spus, zice 
Scriptura : « Ascultaţi glasul meu şi băgaţi în urechi cuvintele mele». Ai 
văzut că cere să fie judecat şi că se roagă de femeile sale să nu asculte 
cu uşurinţă cuvintele sale ? Cuvintele lui: « Ascultaţi glasul meu şi bă¬ 
gaţi în urechi cuvintele mele», aceasta arată! «încordaţi-vă mintea 
voastră, le spune el, şi fiţi cu mare luare aminte la cele ce vă voi spune ! 
N-am să vă vorbesc de fapte de mică însemnătate ! Am să vă spun lu¬ 
cruri tainice, pe care nimeni altul nu le ştie decît numai eu şi ochiul cel 
neadormit, de care mă tem. Mă silesc şi mă grăbesc să vă spun ce am 
făcut şi ce pedeapsă grea merit pentru fapta mea nelegiuită. Am ucis 
un bărbat spre rană mie şi un tînăr spre vătămare mie. Cain a fost răz¬ 
bunat de şapte ori, Lameh de şaptezeci de ori cîte şapte». Grele sînt cu¬ 
vintele lui, foarte grele ! Mare este bunul simţ al bărbatului! Nu numai 
că-şi mărturiseşte fapta, nu numai că face cunoscute crimele săvîrşite, 
dar îşi mai hotărăşte şi pedeapsa, comparînd fapta lui cu fapta lui Cain. 
«Ce iertare mai poţi avea, îşi spune el, cînd nu te înţelepţeşte pedeapsa 
altuia, ci faci un îndoit păcat, cu toate că ţi-i vie în minte pedeapsa ce¬ 
luilalt ? Am ucis un bărbat spre rană mie şi un tînăr spre vătămare mie. 
Nu le-am făcut atîta rău acelora pe care i-am ucis, cit mi-am făcut mie. 
Am adus asupra mea o pedeapsă de care nu pot scăpa, am săvîrşit un 
păcat fără de iertare. Dacă acela, Cain, pentru o singură crimă a meritat 
şapte pedepse, apoi este drept ca eu să fiu pedepsit de şaptezeci de ori 
cîte şapte». 

— De ce ? 

— «Cain, continuă să spună Lameh, a ucis; şi-a ucis fratele, dar nu 
mai văzuse pe altul înaintea lui săvîrşind aceeaşi faptă, nici n-a mai 
văzut pe altul care să fi fost pedepsit pentru fapta lui şi să fi suferit 
mînia lui Dumnezeu. Acestea două îmi măresc pedeapsa : şi că am avut 
înaintea ochilor crima lui Cain, şi că am văzut pedeapsa lui atît de 
dreaptă şi nu m-am înţelepţit. De aceea, chiar dacă aş primi o pedeapsă 
de şaptezeci de ori cîte şapte mai mare ca acela, tot nu sînt pedepsit după 
cum merit». 

III 

Ai văzut, iubite, că Dumnezeu ne-a făcut cu voie liberă ? Ai văzut 
că după cum trîndăvia ne duce la cădere, tot aşa pe cei ce voiesc să ia 
aminte de ei înşişi îi învaţă ce trebuie să facă ? Spune-mi: Cine l-a îm¬ 
pins pe Lameh Ia o mărturisire atît de zguduitoare ? Nimeni altul decît 
conştiinţa, acest judecător nepărtinitor. După ce Lameh, împins de trîn- 
dăvie, a săvîrşit păcatul, conştiinţa s-a răzvrătit îndată şi a început să 

strige şi mărimea pârâtului şi pedeapsa pe care o merită. Aşa e păcatul ! 
înainte de a fl săvîrşit ne întunecă judecata şi ne înşală mintea ; dar 
după ce a fost săvîrşit ne apare lămurit înaintea ochilor grozăvia lui ; 
plăcerea aceea scurtă şi ruşinoasă ne chinuie mereu şi ne umple de ru¬ 
şine. 

Stăpînul cel iubitor de oameni a pus în noi un astfel de acuzator 
care nu stă liniştit nicicînd, ci e în noi şi necontenit strigă şi cere pe¬ 
deapsă pentru păcatele făcute. Şi asta o poţi vedea chiar din fapte. 
Desfrînatul, preadesfrînatul sau un alt om care a făcut un păcat asemă¬ 
nător nu are linişte ? chiar de s-ar putea ascunde de ochii tuturora, chiar 
de-ar locui în singurătate, are totuşi acest aspru judecător ,• se teme de 
bănuieli, tremură de umbre ; îi este frică şi de cei ce-i cunosc păcatul 
şi de cei ce nu-1 cunosc ; are în suflet veşnică furtună şi valuri peste 
valuri. Unuia ca acesta nici somnul nu-i este dulce, ci e plin de groază 
şi vedenii; mîncarea nu-i face plăcere, iar statul de vorbă cu prietenii 
nu-i poate muta gîndurile, nici nu-i depărtează chinul, care îl frămîntă. 
Ca un călău, conştiinţa însoţindu-1 îl sfîşie şi-l biciuieşte fără de răgaz ? 
astfel, după săvârşirea acelei fapte nesăbuite, conştiinţa merge cu el şi, 
fără să ştie nimeni, îl pedepseşte groaznic, fiind şi pîrîş şi judecător. 

Cu toate acestea, dacă păcătosul ar vrea să se folosească cum tre¬ 
buie de ajutorul conştiinţei, dacă ar vrea să-şi mărturisească faptele 
şi să arate Doctorului rana, Doctorului care vindecă şi nu ocărăşte, dacă 
ar vrea să primească leacurile Lui, să vorbească numai cu El, fără să 
ştie cineva, dacă ar vrea să spună totul cu de-amănuntul, îşi va îndrepta 
iute greşelile făcute. Că mărturisirea păcatelor este ştergere a păcatelor. 
Ce iertare mai putem avea noi, care nu voim să ne mărturisim păcatele 
Celui Care cunoaşte bine de tot greşelile noastre, cînd Lameh acesta nu 
s-a ferit să spună femeilor lui crimele făcute de el ? Să ştiţi că Dumnezeu 
vrea să afle de la noi păcatele noastre, nu pentru că nu le-ar cunoaşte ! 
Nu ! Nu pentru că nu le-ar cunoaşte ne cere să le mărturisim Cel Ce cu¬ 
noaşte pe toate înainte de facerea lor, ci pentru că vrea ca noi, odată 
cu simţirea păcatelor noastre, prin mărturisirea lor, să ne arătăm şi re¬ 
cunoştinţa noastră. Avem, oare, nevoie să cheltuim bani ? Nu ! Avem, 
oare, de făcut cale îndepărtată ? Nu ! Ne pricinuieşte, oare, dureri şi su¬ 
ferinţe tratamentul acesta ? Nu ! Ne vindecăm şi fără bani şi fără dureri 
şi iute ! Stăpînul dăruieşte leacurile rănilor pe măsura tăriei rîvnei celui 
care se apropie de El. Cel ce vrea, deci, să se facă mai repede sănătos 
şi să-şi vindece mai repede rănile sufletului, să se apropie de Doctor cu 
inima zdrobită, îndepărtînd de el toate gîndurile lumeşti! Să verse la¬ 
crimi fierbinţi, să arate stăruinţă mare, să mărturisească credinţă dreaptă 

şi aşa să aibă încredere în ştiinţa Doctorului şi va lua iute vindecare! 
Ai văzut că dărnicia Doctorului pune în umbră dragostea oricărui pă¬ 
rinte ? Cere El, oare, ceva greu şi împovărător de la noi ? Nu ! Cere 
zdrobire de inimă, cuget umilit, mărturisire de păcate, stăruinţă mare; 
şi ne dăruieşte nu numai vindecarea rănilor şi curăţirea de păcate, ci 
face şi drept pe cel încărcat mai înainte cu mii şi mii de poveri de pă¬ 
cate. Ce mare iubire de oameni! Ce covîrşitoare bunătate! Declară 
dintr-odată drept pe păcătosul care şi-a mărturisit păcatele, care a cerut 
iertare şi arată tărie pe viitor. Şi ca să cunoşti lămurit asta, ascultă pe 
profetul care spune : «Spune tu întîi fărădelegile tale, ca să te îndrep- 
tezi» 12 N-a spus numai: « Spune tu fărădelegile tale», ci a adăugat r 
«întii», adică : Nu aştepta pe cel ce te vădeşte, nu aştepta să te pîrască 
cineva. Ia-o înaintea lui cu spusul, ca să închizi gura pîrîşului. 

IV 

Ai văzut iubirea de oameni a Judecătorului ? La tribunalele ome¬ 
neşti, cînd cineva primeşte să facă ce-a făcut Lameh, cînd o ia înaintea 
martorilor şi-şi mărturiseşte faptele, va putea poate scăpa de chinuri şi 
de desele biciuiri, şi asta dacă are noroc de un judecător milos, dar de 
osînda la moarte nu va scăpa nicidecum; la scaunul de judecată al iu¬ 
bitorului de oameni Dumnezeu, al Doctorului sufletelor noastre, bunăta¬ 
tea este nespusă, iar dărnicia depăşeşte orice cuvînt. Dacă o luăm înain¬ 
tea vrăjmaşului nostru, adică a diavolului, care în ziua judecăţii va sta 
în faţa noastră, dacă chiar în viaţa aceasta de acum, înainte de a intra 
la scaunul de judecată, ne vom mărturisi păcatele, dacă vom fi noi cei 
dinţii care le vom spune, dacă vom fi pîrîşii noştri, vom face pe Stăpîn 
atît de bun, că nu numai că ne va da slobozire de păcate, dar ne va nu¬ 
măra şi în catalogul drepţilor. Dacă Lameh acesta, ştiind ce a îndrăznit, 
a dat pe faţă fapta lui şi s-a osîndit singur, cînd nu era dată legea care-l 
putea învăţa, cînd nu auzise pe profeţi, nici povaţa altcuiva, ci numai 
minat de judecătorul din sufletul lui, cum vom mai putea noi avea parte 
de cuvînt de apărare, cînd nu arătăm în toată graba Stăpînului rănile 
noastre, ca să primim de la El vindecarea lor ? Dacă nu facem asta acum 
cînd e post, cînd gîndurile ne sînt atît de liniştite, cînd petrecerile au 
fost puse pe fugă, apoi cînd vom mai putea să ne gîndim la cele ce-am 
făcut ? De aceea vă rog ca totdeauna să luăm seama de noi înşine, să 
priveghem ; toată viaţa să ne-o cheltuim cu asta, ca, prin străduinţa 
noastră, să putem scăpa de chinul acela groaznic şi să fim în afara ghe- 


12. Isaia, 42, 26. 

enei focului. Şl mal cu «aamă acum, cu mai multă sirguinţă, trebuie făcut 
lucrul acesta, acum dnd, datorită timpului de post, vi se predică mai 
mult şi mai des. 

«Şi a cunoscut, spune Scriptura, Adam pe Eva, femeia lui; şi ză¬ 
mislind a născut fiu şi i-a pus numele Set, zicînd : «Mi-a ridicat mie 
Dumnezeu altă sămînţă în locul lui Abel, pe care l-a omorît Cain» 13 . 

Dumnezeiasca Scriptură se opreşte cu genealogia lui Lameh şi se 
Întoarce iarăşi la Adam şi la femeia lui şi spune : «Şi Adam a cunoscut 
pe femeia lui -, şi zămislind a născut fiu şi i-a pus numele Set, zicînd : 
«Mi-a ridicat mie Dumnezeu altă sămînţă în locul lui Abel, pe care l-a 
omorît Cain». 

«A născut fiu, spune Scriptura, şi i-a pus numele Set». Şi mama găsind 
că nu e de ajuns numele pe care i l-a pus, a adăugat : «Mi-a ridicat mie 
Dumnezeu altă sămînţă în locul lui Abel, pe care l-a omorît Cain». Vezi 
că şi mama, prin numele dat copilului născut, face să dăinuiască pome¬ 
nirea acelei fapte rele ; şi pentru ca generaţiile viitoare să poată şti 
crima săvîrşită de Cain, spune : «In locul lui Abel, pe care l-a omorît 
Cain». Cuvinte de suflet îndurerat sînt cuvintele acestea! Sînt cuvin¬ 
tele unui suflet, care se cutremură la,amintirea faptei săvîrşite şi aduce 
mulţumiri pentru noul născut. Aproape că îl ţintuieşte pe Cain la stîlpul 
infamiei prin numele dat noului copil. Şi într-adevăr, nu jale mică le-a 
pricinuit Cain părinţilor! Şi-a înarmat dreapta împotriva fratelui lui! 
A arătat părinţilor, întins la pămînt mort, nesimţitor, pe cel iubit de ei, 
pe cel dorit. Chiar dacă Adam primise pedeapsa care spunea : « Pămînt 
eşti şi în pămînt te vei întoarce» 14 ; şi: «în ziua în care veţi mînca, cu 
moarte veţi muri» 15 , totuşi sentinţa aceasta fusese pînă atunci numai în 
cuvinte, nu ştiau încă ce-i moartea. Dar Cain, din pricina urii ce o 
purta fratelui său şi a invidiei născute în sufletul lui, a luat-o înainte, 
a ucis pe Abel şi a pus înaintea ochilor părinţilor săi cumplită privelişte. 
De aceea mama, ridicînd puţin capul, cu naşterea acestui copil, a putut 
găsi în sfîrşit puţină mîngîiere acelei mari dureri şi înalţă mulţumiri Stă- 
pînului. Ţintuieşte la stîlpul infamiei uciderea de frate şi-i adaugă şi ea 
această mare pedeapsă: să se pomenească în veci groaznica lui faptă. 

Aţi văzut ce mare rău este păcatul ? Aţi văzut că încarcă de ruşine 
şi ocară pe cei ce-1 săvîrşesc ? Aţi văzut că din pricina păcatului a pier¬ 
dut harul cel de sus şi a ajuns batjocura tuturora ? Aţi văzut că din pri¬ 
cina faptei lui rele a ajuns o urîciune în ochii părinţilor lui, împinşi în 

13. Pac., 4, 25. 

14. Fac., 3, 19. 

15. Pac., 2, 17. 

chip firesc spre dragostea de copii ? Să fugim, dar, vă rog, de păcat, care 
aduce peste noi atîtea rele i să îmbrăţişăm virtutea, care pogoară peste 
noi şi dragostea lui Dumnezeu şi ne scapă şi de iad. 

«Şi lui Set, spune Scriptura, i s-a născut fiu şi i-a pus numele Enos. 
Acesta a nădăjduit a chema numele Domnului Dumnezeu» 16 . 

Vezi că încetul cu încetul oamenii încep să se înveţe minte ! Prin 
numele pe care-1 dau copiilor îşi arată recunoştinţa lor faţă de Dumne¬ 
zeu. Şi Set, spune Scriptura, cînd a născut fiu, i-a pus numele Enos. Iar 
Dumnezeiasca Scriptură, voind să tîlcuiască numele, spune : « Acesta a 
nădăjduit a chema numele Domnului Dumnezeu». 

Începînd, deci, cu Set, fericitul profet face genealogia neamului ome¬ 
nesc : de Cain şi de cei născuţi din el pînă la Lameh nici nu pomeneşte ; 
i-a scos din catalogul genealogiei şi pe el şi pe urmaşii lui, pentru că au 
întinat, prin voinţa lor cea rea, întîietatea dată lor de fire, adică dreptul 
de întîi-născut. Set, deci, care nu avea din fire dreptul de întîi-născut, a 
fost învrednicit de acest drept datorită voinţei lui bune ,• spre el s-a mu¬ 
tat dreptul de întîi-născut, nu datorită firii, ci datorită voinţei lui bune : 
iar cei născuţi din el s-au învrednicit de acelaşi drept datorită genealo¬ 
giei. Şi după cum Enos a fost numit cu acest nume, pentru că a chemat 
numele Domnului Dumnezeu, tot aşa şi urmaşii lui s-au învrednicit de 
acelaşi nume. Asta e pricina că fericitul profet Moise opreşte .aici isto¬ 
risirea faptelor şi începe, de aici, o altă istorisire. 

V 

Dar ca nu cumva începînd tîlcuirea acestei noi povestiri să-mi lun¬ 
gesc prea mult cuvîntul de învăţătură, îmi opresc aici cuvîntul, ca şi 
acest fericit profet, rămînînd, dacă Dumnezeu va îngădui, să-mi continui 
tîlcuirea. Deocamdată vreau să rog dragostea voastră să culegeţi ceva 
de folos din spusele mele. Vreau ca în fiecare zi să cercetaţi ce aţi 
cîştigat din acest cuvînt de învăţătură, ce aţi cîştigat din celălalt. Nu 
vreau ca spusele mele să fie auzite numai, ci vreau să le puneţi în su¬ 
fletul vostru şi, cugetînd mereu la ele, să le fixaţi în minte. Vreau să 
nu vă fiţi numai vouă înşivă de folos, ci să fiţi învăţători şi altora, 
ca să puteţi sfătui şi pe alţii. Vreau să faceţi asta nu numai cu cuvîntul, 
ci să învăţaţi pe semenii voştri să săvîrşească virtutea şi cu fapta. Gîn- 
deşte-mi-te că, dacă aţi voi ca în fiecare zi să cîştigaţi cîte ceva din 
venirea la biserică şi aţi îndrepta patimile care vă necăjesc, apoi încetul 
cu încetul aţi ajunge pe înalta culme a virtuţii. N-am să încetez a vă 

vorbi în fiecare zl $1 a grăi urechilor voastre despre o vieţuire curată şi 
sfîntă, ca să stîrpiţl patimile acestea pierzătoare, mînia adică, ura şi in¬ 
vidia. Odată stîrpite acestea, veţi putea îndrepta cu mai multă uşurinţă 
şi dragostea nebună după banij iar dacă puneţi capăt şi acestei nebunii 
se vor potoli cu mai mare lesniciune şi gîndurile nechibzuite, gîndurile 
cele pline de ruşine. Da, «rădăcina tuturor relelor este iubirea de ar¬ 
gint» 17 . Dacă tăiem rădăcina şi o smulgem din adine, vom stîrpi mai uşor 
ramurile. Culmea păcatelor, acropola păcatelor, ea să spun aşa, este 
goana nebună după bani. Dacă am voi să o biruim, nimic nu ne mai 
împiedică să scăpăm de această nebunie şi odată cu ea să smulgem din 
suflet şi să tăiem toate patimile pierzătoare. Să nu socotiţi că este lucru 
greu şi împovărător să dispreţuiţi banii! Cînd mă gîndesc că mulţi oa¬ 
meni, pentru o ambiţie goală şi fără de folos, cheltuiesc mulţi talanţi 
de aur pe ceea ce nu trebuie, ci ca să culeagă laude de la oameni, de 
la nişte oameni care-şi pierd vremea în piaţă, de la oameni de trei pa¬ 
rale, ca să culeagă laude care :se sfîrşesc înainte de lăsatul serii, iar de 
cele mai multe ori nu ţin nici pînă înserează, ba, chiar înainte de sfîr- 
şitul zilei, îi cuprind mii de amărăciuni de banii cheltuiţi ; cînd mă gîn¬ 
desc iarăşi la alţii, prinşi de rătăcirea filosofici greceşti, dar îndrăgostiţi 
şi ei de laudele oamenilor, pentru dobîndirea cărora se străduiesc cît 
pot, se despart de toate averile lor, îşi păstrează pentru ei numai toiagul 
şi mantaua de filosof şi aşa o duc toată viaţa, preferind să îndure orice 
oboseală şi orice necaz numai ca să fie lăudaţi de oameni; deci, cînd 
mă gîndesc la toţi aceştia, nu ştiu ce cuvînt de apărare sau ce iertare 
mai putem noi avea cînd nu vrem să ne despărţim nici de cea mai mică 
parte din averile noastre pentru porunca dată nouă de Dumnezeu şi 
pentru slava cea nemuritoare şi fără de sfîrşit, ci sîntem mai răi 
decît aceia şi nici nu ne gîndim cît de mare este deosebirea între 
noi şi ei ; nu ne gîndim că aceia se despart de atîtea averi pentru laudele 
nefolositoare ale oamenilor, ale celor de aceeaşi fire cu ei, pe cînd noi 
de multe ori nu vrem să dăm celor din nevoi cît de puţin pentru Stăpînul 
nostru Care ne-a dat şi averile noastre şi ne-a făgăduit şi acele nespuse 
daruri. Cu ce ochi ne vom uita la Judecătorul, a Cărui poruncă, atîta de 
uşoară o dispreţuim ? Ne-a poruncit, oare, să aruncăm toate averile 
noastre ? Nu ! Foloseşte-te, dar, în toată voia de averile tale! împli- 
neşte-ţi cu ele nevoile tale ! Dar fă de folos ceea ce-ţi prisoseşte, ceea 
ce stă fără întrebuinţare în casa ta! împarte-le celor sugrumaţi de 
foame, celor îngheţaţi de frig. Trimite-le prin mîinile acestora în patria 

17. I Tim., 0, 10. 

ta, în caro te vei duce iui (lupii tnullă vreme. Siiracii, mai cu seamil, 
vor putea să-ţi ducă averile tale în patria ta, ca să le găseşti pe toate 
pregătite cînd te vei duce acolo. Te vei bucura cînd vei vedea că averile 
tale au crescut, văzîndu-le înmulţite de cei ce le-au dus acolo, dar mai 
bine spus de iubirea de oameni a lui Dumnezeu. Trebuie, oare, să te 
osteneşti ca să faci lucrul acesta ? Iţi dă, oare, bătaie de cap şi grijă ? 
Nu ! N-ai nevoie de animale de jug ca să-ţi duci averile acolo ! N-ai ne¬ 
voie de paznic, nici de un altul asemenea acestuia ! Pe drumul care duce 
acolo nu umblă nici tîlharii, nici spărgătorii, ca să fure cele ce trimiţi. 
Averile pe care le pui în mîinile săracilor, le pui într-o vistierie sigură, 
în mina lui Dumnezeu. Mina lui Dumnezeu îţi va da averile înapoi, în¬ 
tregi şi bine păzite,- iar cînd te vei duce în patria ta, odată cu primi¬ 
rea averilor tale, vei fi lăudat, vei fi încununat şi pe deplin mulţumii 
şi fericit. Să vărsăm, dar, vă rog, în pîntecele săracilor tot prinosul 
nostru ! Să semănăm cît e încă timp de semănat, ca să secerăm la vreme 
potrivită! Să nu pierdem prilejul de acum, ca să ne căim mai tîrziu fără 
de folos ! Crezi, oare, că Stăpînul cel iubitor de oameni pentru asta ţi-a 
dat ţie mai multă bogăţie, ca să o cheltuieşti numai pentru trebuinţa ta, 
iar ceea ce-ţi rămîne să o încui în -cufere şi lăzi ? Nu pentru asta, ci 
pentru ca, după îndemnul apostolic, prisosul tău să împlinească lipsa 
celorlalţi 18 . Poate că cheltuieşti mai mult decît ai nevoie. Cheltuieşt i 
mulţi bani cu petrecerile, cu hainele, cu luxul; cheltuieşti mulţi bani şi 
cu slugile şi animalele. Săracul nu-ţi cere să chelutieşti atlta cu el. Iţi 
cere numai să-i potoleşti foamea ,- îţi cere să-i dai atîta cît îi esle de 
neapărată trebuinţă, să-i dai pîinea cea de toate zilele ca să-şi ţină zilele 
şi să nu piară. Şi nici atîta nu vrei să faci, nici nu te gîndeşti că, dacă 
mori pe neaşteptate, laşi aici tot ce-ai adunat, iar uneori toată averea ta 
trece în mîinile duşmanilor şi vrăjmaşilor tăi, iar tu, la plecarea de aici, 
iei cu tine toate păcatele pe care le-ai făcut, adunîndu-ţi averea. Ce vei 
spune în ziua cea înfricoşătoare a judecăţii ? Cum ai să te aperi c înd 
ţi-ai rînduit cu atîta nepăsare mîntuirea ta ? De asta, ascultă-mă, şi îm¬ 
parte prisosul averilor tale cît mai ai încă timp ca să dobîndeşti mîn¬ 
tuirea şi să găseşti ca răsplată veşnicele bunătăţi, pe care facă Dumnezeu 
ca noi toţi să le dobîndim, cu harul şi iubirea de oameni a Domnului 
nostru Iisus Hristos, cu Care Tatălui împreună cu Sfîntul Duh slavă, pu¬ 
tere şi cinste, acum şi pururea şi în vecii vecilor, Amin. 




Ifî. II Cor., 8, 14. 

«Aceasta este Cartea Facerii oamenilor, 
în ziua în care a făcut Dumnezeu pe Adam ; 
după chipul lui Dumnezeu l-a făcut pe el; 
bărbat şi femeie i-a făcut pe ei; 
şi a chemat numele lui Adam, 
în ziua în care i-a făcut pe ei» 1 


I 

Mare şi nespusă este, iubiţilor, comoara cuvintelor Scripturii citite 
de curînd. Ştiu că mulţi, uitîndu-se la catalogul numelor şi dînd puţină 
luare-aminte cuvintelor citite, socot că spusele acestea nu au în ele 
nimic deosebit, ci sînt doar simple nume. Dar eu vă rog pe toţi să nu 
treceţi cu uşurinţă pe lîngă cele scrise în Dumnezeieştile Scripturi. Nu-i 
nici un cuvînt scris în Scriptură care să nu cuprindă în el multă bogăţie 
de idei ; şi pentru că fericiţii profeţi au scris insipraţi de Duhul Sfînt, 
de aceea cele scrise au mare comoară ascunsă în ele. Să nu te miri, dar, 
dacă-ţi făgăduiesc să-ţi arăt acum ascunsă în catalogul numelor mare 
bogăţie de idei. Nu este silabă, nu este chiar virgulă din Scriptură, în 
care să nu se afle comoară pusă în adîncul ei. De aceea se cuvine ca, 
povăţuiţi de harul cel de sus şi luminaţi de Duhul Sfînt, cu astfel de 
gînduri să citim dumnezeieştile cuvinte. Dumnezeiasca Scriptură n-are 
nevoie de înţelepciunea omenească pentru înţelegerea celor scrise în ea, 
ci de descoperirea Duhului, pentru ca, aflînd adevăratul înţeles al cu¬ 
vintelor ei, sa primim din ele mult folos. Dacă în actele întocmite de 
oameni pentru afaceri lumeşti, distruse adeseori de vreme, are mare 
putere data pusă în fruntea actului, iar adeseori chiar o silabă, apoi cu 
mult mai mult poţi vedea lucrul acesta în Dumnezeieştile Scripturi, scrise 
de Duhul Sfînt. Cu o singură condiţie : să fim cu mintea trează, să nu 
trecem cu uşurinţa peste ele, ci să ne încordăm mintea ca să vedem 
cu de-amănuntul totul; să nu fim mai răi decît cei care se străduiesc 
mult pentru cele materiale. Cei care caută aur în pământ nu sapă pămîn- 
tul la suprafaţă, ci se coboară adînc de tot, ca să poată găsi cîteva firi- 

1 . rar., !>, 1 2 . 

mituri do aur; apoi cu mulţii oboseală şi răbdare caută în pămîntul să¬ 
pat ; şi după munca aceea Istovitoare abia de-şi mingîie puţin ostene¬ 
lile i şi totuşi, cu toate că folosul le e mai mic decît ostenelile, iar de 
multe ori, după multă osteneală şi nesomn, îşi văd nădejdile înşelate, nici 
aşa nu contenesc munca, ci, minaţi de nădejde, nici nu simt oboseala. 
Dacă aceştia se străduiesc atîta pentru nişte lucruri stricăcioase şi pieri- 
toare, în care de multe ori nici nu ştii de ai să cîştigi ceva, apoi cu mult 
mai mult se cuvine ca noi să arătăm aceeaşi rîvnă, ba chiar mai multă, 
cînd cercetăm Scripturile, în care şi bogăţia este nefurată şi comoara este 
neîmpuţinată, iar nădejdile nedezminţite, ca să putem dobîndi ce căutăm. 
Şi astfel, culegînd folosul ce ni-1 dau Scripturile şi văzînd nespusa iu¬ 
bire de oameni a lui Dumnezeu, să fim recunoscători Stăpânului nostru 
şi cu ajutorul Lui să scăpăm de cursele diavolului. 

Haide, dar, să vă pun în faţă cuvintele Scripturii citite de cui inii 
şi să le tîlcuiesc cu de-amănuntul, ca să plecaţi acasă după ce vop 
asculta obişnuitul cuvînt de învăţătură. 

«Aceasta este Cartea Facerii oamenilor, în ziua în care a făcut Dum¬ 
nezeu pe Adam ; după chipul lui Dumnezeu l-a făcut pe el; bărbat ,>7 
femeie i-a făcut pe ei. Şi a chemat numele lui Adam, în ziua în care 
i-a făcut pe ei» 2 . 

Uită-mi-te la priceperea acestui minunat profet; dar mai bine spus, 
la învăţătura Sfîntului Duh ; că Moise ne grăieşte toate cuvintele salo 
insuflat de Duhul ; Moise i-a împrumutat limba, iar harul Duhului ne în¬ 
vaţă prin el lămurit totul. Uită-te, aşadar, că ia cuvântul de la început, 
şi, ca să spun aşa, vrea să ne povestească iarăşi totul de la capăt. 

— Pentru ce ? 

— Pentru că a văzut că oamenii de pînă atunci au fost foarte neîn- 
ţelepţi şi că nu s-au înţelepţit din cele pătimite de cei întîi zidiţi, ci s-au 
prăvălit în prăpastia răutăţii : cel născut din Adam, Cain, din invidie şi-a 
ucis fratele ; din pricina asta a şi primit pedeapsa aceea grozavă, aşa 
precum am arătat mai înainte dragostei voastre ; apoi iarăşi, oamenii do 
după el nu s-au învăţat minte nici din pedeapsa lui Cain, ci au căzut în 
păcate şi mai grele, aşa cum aţi auzit ieri pe Lameh spunînd femeilor 
lui păcatul său şi dîndu-şi singur pedeapsa. Deci, pentru că Moise a văzut 
că răutatea lor creşte ca o scurgere rea, care e pe cale să cuprindă tot 
trupul, de aceea opreşte năvala răutăţii şi nu mai face pomenire de ge¬ 
neraţiile de oameni de la Cain pînă la Lameh. Face astfel un nou început i 
şi vrînd să mingîie jalea lui Adam şi a Evei, în care a îndrăznit să-i cu¬ 
funde ucigaşul de frate, înarmîndu-şi mîna împotriva lui Abel, îşi începe 

povestirea uşu : «Aceasta este Cartea Facerii oamenilor, In ziua In care 
a făcut Dumnezeu pe Adam / după chipul lui Dumnezeu l-a făcut pe el; 
bărbat şi femeie i-a făcut pe ei ; şi a chemat numele lui Adam, in ziua in 
care i-a făcut pe ci». 


II 

Uită-te că se foloseşte de aceleaşi cuvinte ca şi la început, ca să ne 
arate că generaţiile dintre Cain şi Lameh, dovedindu-se nevrednice, nici 
nu mai merită să fie pomenite. Aşa că acum începe genealogia neamului 
omenesc de la noul născut, adică de la Set, ca să afli şi de aici cit de 
mult iubeşte Dumnezeu neamul omenesc şi cit de mult urăşte pe cei cu 
gînduri ucigaşe. De aceştia nici nu mai face pomenire, ca şi cum nici 
n-ar fi existat ,• cu asta ne arată ce cumplit lucru este păcatul, şi că cei 
ce II săvîrşesc se vatămă cumplit pe ei înşişi. Iată că au fost şterşi din 
catalogul neamului omenesc • au fost pomeniţi pentru atîta numai ca să 
ţintuiască la stîlpul infamiei păcatul lor şi ca să fie temei de înţelepţire 
generaţiilor viitoare. Cel omorît pe nedrept, cel ucis de mină de frate, 
de atunci şi pînă acum, este cîntat de gurile tuturor. Pomenirea lui n-a 
stins-o vremea, dar nici crima ucigaşului. Unul este lăudat de toţi în 
fiecare zi, celălalt ţintuit necontenit la stîlpul infamiei. 

Aţi văzut cit de păgubitor este păcatul şi cită putere are virtutea ? 
Aţi văzut că păcatul se stinge şi piere chiar dacă luptă şi biruie, pe 
cînd virtutea ajunge mai strălucită, mai luminoasă, chiar cînd i se duce 
război şi suferă mii şi mii de lovituri ? Şi aş putea să dovedesc acum 
dragostei voastre adevărul spuselor mele şi cu alte fapte ; dar, ca să 
nu mă depărtez de şirul cuvîntării, haide să ne întoarcem la spusele 
Scripturii : 

*Aceasta este Cartea Facerii oamenilor, in ziua în care a făcut Dum¬ 
nezeu pe Adam ; după chipul lui Dumnezeu l-a făcut pe el ; bărbat şi 
femeie i-a făcut pe ei; şi a chemat numele lui Adam, în ziua în care i-a 
făcut pe ei». 

Iată că Dumnezeiasca Scriptură, luînd iarăşi de la început istorisirea, 
ne aminteşte de cită cinste a fost învrednicit omul. «în ziua în care l-a 
făcut pe Adam ; după chipul lui Dumnezeu l-a făcut pe el». Aceste cu¬ 
vinte sînt în loc de : «l-a pus stăpîn pe toate cele văzute» ; că acest lu¬ 
cru înseamnă : «după chipul lui Dumnezeu». După chipul lui Dumnezeu 
în ce priveşte conducerea, în ce priveşte stăpînirea. După cum Dumne¬ 
zeul universului are stăpînire peste toate cele văzute şi cele nevăzute, 
fiind Creatorul tuturora, tot aşa a voit Dumnezeu ca şi această fiinţă 
cugetătoare, pe care a creat-o, să aibă stăpînire peste toate cele văzule. 

De aceea i-a dăruit şi suflet, vrlnd să fie nemuritor j dar omul a alunecat 
din pricina trîndăviei şi « călcat porunca dată lui ; totuşi Dumnezeu, 
mergînd pe urmele iubirii Sale de oameni, nu şi-a întors faţa desăvîrşit 
de la om ; i-a luat nemurirea, osîndindu-1 la moarte, dar i-a lăsat aproape 
aceeaşi stăpînire peste cele văzute. Cînd Cain a alunecat în o alît de 
mare nebunie, cînd el, cel dintîi, a adus pe lume omorul — moartea 
aceea silnică — şi şi-a arătat neînţelepciunea sa, unind minciuna cu 
omorul, Dumnezeu a vrut să-l înţelepţească prin o pedeapsă continuă, 
pentru ca să cîştige nu numai el din suferinţele lui, ci ca să-i înveţe şi 
pe oamenii de după el cît de grozavă e fapta lui Cain şi cît de cumplită 
nebunia lui. Iar cînd mai tîrziu şi urmaşii lui Cain, tot din pricina trin- 
dăviei, au căzut încetul cu încetul în păcate şi mai mari, Dumnezeu vo¬ 
ind să mîngîie, ca să spun aşa, pe Adam, căzut în amară tristeţe im 
numai din pricina păcatului săvîrşit de el, ci şi din pricina crimei lui 
Cain ; voind, deci, Dumnezeu să-i mîngîie jalea aceea nesuferită, pe 
care o văzuse cu proprii săi ochi, uciderea fiului lui — că oamenii piuă 
la Cain nici nu ştiau ce-i moartea, deşi primiseră sentinţa de moarlo i 
şi durerea lui Adam era îndoită şi întreită : văzuse pentru întîia dată 
în viaţa lui un om mort ; văzuse o moarte silnică săvîrşită de copilul 
lor ; văzuse pe Cain ucigînd pe fratele Iui, pe cel de aceeaşi mamă şi din 
acelaşi tată, care nu-i făcuse nici un rău — deci, iubitorul de oameni 
Dumnezeu, vrînd să-i dea lui Adam o mîngîiere, care să-i precumpă¬ 
nească durerile, îi dă un alt copil, pe Set, care-i este îndestulătoare mîn¬ 
gîiere, pentru că de la acest copil avea să înceapă genealogia neamului 
omenesc. Aceasta este pricina că şi Moise, acest fericit profet, începe, 
grăind aşa : « Aceasta este Cartea Facerii oamenilor». Apoi, făgăduind 
să istorisească naşterea oamenilor, iată cum continuă : 

«Şi a trăit Adam, spune Scriptura, două sute şi treizeci de ani şi a 
născut după chipul lui şi după asemănarea lui } şi a numit Set numele 
lui. Şi au fost zilele lui Adam şapte sute şi a născut iii şi fiice. Şi au 
fost toate zilele lui Adam nouă sute şi treizeci de ani şi a murit» 3 . 

III 

Nu spuneam bine în cuvîntările mele de la început că nimic nu-i scris 
în zadar şi fără rost în Dumnezeiasca Scriptură ? Iată şi acum cu cită 
precizie vorbeşte acest fericit profet! «Şi a născut Adam după chipui 
lui şi după asemănarea lui ; şi a numit Set numele lui». Despre fiul di¬ 
urni înainte, despre Cain adică, nu însemnase asta. Prevăzuse mai dina- 

inte pornireu Iul spui rftu. Şl pe bună dreptate. Cain nu păstrase însuşirile 
părinteşti, ci îndată s-a pornit spre păcat. Aici, însă, spune : «După chipul 
lui şi după asemănarea lui», adică Set are aceleaşi însuşiri ca şi tatăl 
său, păstrează aceleaşi caractere de virtute şi arată prin faptele lui 
chipul părintesc ; poate, prin virtutea sa, să îndrepte păcatul lui Cain. 
Cînd Scriptura ne spune : «după chipul lui şi după asemănarea lui», nu 
ne vorbeşte aici despre asemănarea trupească cu Adam, ci despre însu¬ 
şirile sufleteşti ale lui Set, ca să aflăm că nu este la fel cu fratele său. 
De aceea şi mama, cînd a pus nume copilului, l-a pus cu bucurie, că n-a 
socotit naşterea lui datorită firii, ci puterii lui Dumnezeu. Puterea lui 
Dumnezeu a deşteptat spre naştere firea. Scriptura spune : «Şi i-a pus 
numele Set, zicînd : «Mi-a ridicat mie Dumnezeu altă săminţă în locul 
lui Abel, pe care l-a omorît Cain» *. Uită-te cît de precis este cuvîntul 
ei. N-a spus : «Mi-a dat Dumnezeu», ci: «Mi-a ridicat mie». Iată că aici, 
prin aceste cuvinte, ni se arată în chip obscur semnele care prevestesc 
învierea. Cu alte cuvinte Eva a grăit aşa : «în locul celui mort, Dumne¬ 
zeu mi l-a sculat pe acesta. Chiar dacă Abel a căzut la pămînt de mîna 
fratelui său şi a murit, totuşi puterea lui Dumnezeu mi l-a ridicat pe 
acesta în locul celui căzut». Pentru că nu era încă timpul învierii, Dum¬ 
nezeu n-a ridicat pe cel căzut, ci pe altul în locul aceluia. De aceea şi 
Eva a spus : «Mi-a ridicat mie Dumnezeu altă sămînţă în locul lui Abel, 
pe care l-a omorît Cain». Ai văzut înţelepciunea femeii! Ai văzut iu¬ 
birea de oameni a Stăpînului ? Ai văzut cît de repede i-a mîngîiat pe 
cei întîi-zidiţi ? 

Să facem şi noi cu toţii ce a făcut Eva! Să socotim har de sus totul 
din viaţa noastră. Chiar dacă natura lucrează, totuşi nu cu puterea ei ,• 
natura ascultă de porunca Creatorului. Femeile niciodată să nu se plîngă 
că n-au copii, ci, cu gînd plin de înţelepciune, să alerge la Creatorul na¬ 
turii şi de la Stăpînul naturii să ceară copii! Să nu atribuie naşterea de 
copii traiului împreună al soţilor sau altui fapt, ci Creatorului tuturor, 
Care a adus pe om de la nefiinţă la fiinţă ; El poate îndrepta iarăşi şi 
natura betejită. Aşa a făcut Eva ! A făcut din jale prilej de slavoslovie, 
a atribuit totul Stăpînului, zicînd : «Mi-a ridicat mie Dumnezeu altă să- 
mînţâ în locul lui Abel, pe care l-a omorît Cain». Vezi că nu numai că nu 
s-a supărat, dar nici n-a rostit cuvânt supărător ? — Dacă ar fi grăit, nu 
l-ar fi trecut sub tăcere Dumnezeiasca Scriptură ! — A îndurat cu băr¬ 
băţie întîmplarea şi a căpătat iute mîngîiere. Se arată şi mai înţeleaptă, 
lăudînd binefacerea primită de la Stăpînul. Uită-te cît de darnic e Stă¬ 
pînul ! Nu i-a dăruit numai un alt copil, dar prevesteşte că va fi şi vir- 

4 . Far., 4 , 25 . 

tuos. «A născut, spune Scriptura, după chipul lui şi după asemănarea 
lui». Şi ca să cunoaştem îndată virtutea noului născut, iată că Scriptura 
ne arată sufletul său iubitor de Dumnezeu prin numele pe care l-a pus 
fiului său. «Şi iui Set i s-a născut un fiu, spune Scriptura, şi i-a pus nu¬ 
mele Enos. Acesta a nădăjduit să cheme numele Domnului Dumnezeu» 5 .. 
Ai văzut nume mai strălucitor decît o diademă, mai frumos decît purpura 
împărătească ? Poate fi, oare, o mai mare fericire decît aceea să ai un 
nume care să cheme numele lui Dumnezeu, ca însăşi chemarea lui Dum¬ 
nezeu să-ţi fie numele ? 

Vezi că în aceste simple nume, aşa cum spuneam şi la început, se 
ascunde mare bogăţie de gînduri ? Ele arată nu numai dragostea de Dum¬ 
nezeu a părinţilor, dar şi multa lor grijă de copii. Prin numele pe care-1 
dădeau copiilor lor, părinţii de altădată îi învăţau pe copiii lor să-şi ali¬ 
pească sufletul de virtute ,• nu făceau ca părinţii de acum care pun nume 
la întîmplare copiilor lor. «Să punem copilului numele bunicului sau al 
străbunicului», spun aceştia de acum. Cei vechi nu făceau aşa ! îşi dă¬ 
deau toată silinţa cînd puneau nume copiilor ; iar numele dat copiilor 
nu era numai un îndreptar spre virtute pentru cei ce îl purtau, ci era şi 
învăţătură de mare înţelepciune şi pentru ceilalţi şi pentru generaţiile 
viitoare. Dar vom cunoaşte lucrul acesta încetul cu încetul pe măsura 
înaintării cuvîntului nostru. Deci nici noi să nu dăm nume întîmplătoare 
copiilor noştri, să nu le dăm numele bunicilor, ale străbunicilor sau ale 
celor ce au strălucit în neamul nostru, ci numele sfinţilor bărbaţi care 
au strălucit în virtute, al celor care au avut multă îndrăznire înaintea lui 
Dumnezeu. Dar mai bine spus, nu trebuie să se bizuie numai pe numele 
acestora nici părinţii, nici copiii, care primesc aceste nume ! Numele nu 
foloseşte la nimic dacă cel ce poartă numele este lipsit de virtute ; ci 
trebuie să aibă nădejdea mîntuirii în săvîrşirea faptelor de virtute ; nu 
trebuie să se laude cu numele ce-1 poartă, nici cu înrudirea cu sfinţii 
bărbaţi, nici cu altceva, ci cu îndrăznirea ce le-o dau propriile lor fapte.. 
Dar mai bine spus, nici cu acestea să nu ne lăudăm, ci mai cu seamă 
atunci să ne smerim şi să fim modeşti, cînd putem aduna mare bogăţie 
de virtute. Aşa vom putea păstra şi bogăţia adunată şi vom atrage asupra 
noastră şi bunăvoinţa lui Dumnezeu. De aceea şi Hristos spunea uceni¬ 
cilor Săi : «Cînd faceţi toate, spuneţi: Slugi netrebnice sintem» 6 . Tot¬ 
deauna Hristos căuta să potolească gîndurile de mîndrie ale ucenicilor, 
să-i convingă să se smerească şi să nu se laude cu faptele lor bune ? 

să ştie cd mai cu Noainfl cea mal mare virtute din toate este să te sme¬ 
reşti cînd faci fapte bune. 



Dar să ne întoarcem iarăşi la şirul cuvîntării şi să vedem pe cei care 
s-au născut după Enos. Poate ca înaintînd puţin cîte puţin vom găsi mai 
mare comoară şi bogăţie multă şi nespusă. 

« Şi a trăit Enos acesta, spune Scriptura, fiul lui Set, o sută nouăzeci 
de ani ; şi a născut pe Cainan 7 ; şi Cainan a născut pe Maleleel 8 ; şi 
Maleleel a născut pe Iared 9 ; şi lared a născut pe Enoh 10 ; şi a trăit Enoh 
o sută şaizeci şi cinci de ani şi a născut pe Matusala 11 ; şi a bineplăcut 
lui Dumnezeu Enoh, şi a trăit Enoh după ce a născut pe Matusala două 
sute de ani şi a născut fii şi fiice 12 ; şi au fost zilele Iui Enoh trei sute 
şasezcci şi cinci de ani 13 ; şi a bineplăcut lui Dumnezeu Enoh şi nu s-a 
mai găsit, pentru că l-a mutat pe dînsul Dumnezeu » 14 . 

Nu spuneam eu bine, că înaintînd cu cuvîntarea noastră vom găsi 
în aceste nume multă şi nespusă bogăţie duhovnicească ? Gîndeşte-mi-te 
acum, iubite, şi la virtutea dreptului Enoh şi la covîrşitoarea iubire de 
•oameni a bunului Dumnezeu şi la precizia Dumnezeieştii Scripturi! 

«A trăit Enoh, spune Scriptura, o sută şasezeci şi cinci de ani şi a 
născut pe Matusala ; şi a bineplăcut Enoh, spune Scriptura, lui Dum¬ 
nezeu după ce a născut pe Matusala». 

Să audă şi bărbaţii şi femeile şi să cunoască virtutea dreptului 
Enoh ! Să nu mai socotească căsătoria o piedică pentru a bineplăcea lui 
Dumnezeu ! Tocmai de aceea Dumnezeiasca Scriptură a însemnat de două 
ori că Enoh a născut pe Matusala şi atunci a bineplăcut lui Dumnezeu 
şi iarăşi de două ori a spus aceleaşi cuvinte, zicînd : «şi a bineplăcut 
după ce l-a născut pe el», ca să nu socotească nimeni că naşterea de 

copii e o piedică în calea virtuţii. Dacă sîntem cu mintea trează, apoi 

nici căsătoria, nici creşterea copiilor, nici altceva nu ne va 

putea împiedica să bineplăcem lui Dumnezeu. Iată Enoh ! A 
fost de aceeaşi fire cu noi şi fără să fie dată legea, fără 

să aibă învăţătura Scripturilor şi fără să-l îndrumeze cineva 
spre filosofie, el, de capul lui, din propria lui voinţă, a făcut 

7 . Fac., 5 , 9 . 

8 . Fac., 5, 12. 

9 . Fac., 5 , 15 . 

10 . Fac., 5 , 18 . 

11 . Fac., 5 , 21 . 

12 . Fac.., 5, 22 . 

13 . Fac., 5 , 23 . 

14 . Far., , r >, 24 . 

fapte atît de plăcute lui Dumnezeu Imit trăieşte şi uzi ; că nici piuă 
acum n-a cunoscut moartea. Dacă ar fl fost, iubite, căsătoria şi creşte¬ 
rea de copii o piedică în calea virtuţii, Creatorul universului n-ar fi adus 
pe lume căsătoria. Căsătoria nu numai că nu ne împiedică cu nimic în 
trăirea filosofiei celei după Dumnezeu, dacă voim să fim cu mintea 
trează, dar aduce în viaţa noastră şi multă uşurare. Căsătoria potoleşte 
furiile firii noastre, nu lasă ca oceanul să se frămînte, ci ne ajută să 
ducem totdeauna corabia în port. Pentru asta a dăruit Dumnezeu nea¬ 
mului omenesc căsătoria. Şi dreptul acesta arată că adevărate sînt spu¬ 
sele mele. Enoh a plăcut lui Dumnezeu, spune Scriptura, după ce a născut 
pe Matusala ; şi spune mai departe că a săvîrşit fapte de virtute iui 
cîţiva ani, ci doua sute. Iată că după călcarea de poruncă a celui dini îi - 
zidit s-a găsit un om care s-a urcat pînă pe culmile virtuţii; şi pi iu 
bunăplăcerea lui înaintea lui Dumnezeu a îndreptat greşeala strămo¬ 
şului lui. Uită-te acum la covârşitoarea iubire de oameni a lui Dumne¬ 
zeu ! Găsind, deci, Dumnezeu un om care a putut îndrepta păcălii! lui 
Adam, arată cu fapta că nu cu voia Sa a adus peste neamul omenesc 
moartea din pricina călcării poruncii; de aceea pe cel ce primise po¬ 
runca, pe Adam, l-a osîndit, iar pe acesta, care îndreptase păcatul lui 
Adam, pe Enoh, l-a mutat de viu. «Şi a bineplâcut Enoh lui Dumnezeu ; 
şi nu s-a mai găsit , pentru că l-a mutat pe dînsul Dumnezeu». Ai văzul 
înţelepciunea Stăpînului ? L-a mutat de viu, nu i-a dăruit nemurirea, 
pentru ca să nu se slăbească frica de păcat, ci frica de păcat să răni'mă 
vie în neamul omenesc. Pentru aceea acum Dumnezeu iarăşi, în chip 
obscur şi pe nesimţite, ca să spun aşa, vrea să facă fără putere hotărîrea 
pe care a dat-o împotriva lui Adam. Nu face asta pe faţă, ca frica să 
fie spre înţelepţire. Deci, pentru că Enoh a bineplăcut lui Dumnezeu, 
Dumnezeu l-a mutat. 

Iar dacă cineva ar vrea să iscodească şi să mă întrebe unde l-a mu¬ 
tat şi dacă mai trăieşte în trup şi acum, acela să ştie că nu se cuvine să 
asculte de gîndurile omeneşti, ca să iscodească cele făcute de Dumnezeu, 
ci să creadă în ce spune Dumnezeu. Cînd Dumnezeu spune ceva, nu tre¬ 
buie să ne împotrivim celor spuse, ci să socotim mai vrednice de credinţă 
cele grăite de Dumnezeu decît cele ce cad sub ochii noştri. Să credem 
ce a spus Scriptura ; şi Dumnezeiasca Scriptură a spus că Dumnezeu l-a 
mutat de viu, că n-a murit, că, prin viaţa sa bineplăcută lui Dumnezeu, 
porunca dată împotriva neamului omenesc: n-a mai avut nici o putere 
asupra lui. Scriptura nu ne-a spus unde l-a mutat şi cum trăieşte acum. 

Ai văzut bunătatea Slăpînului ? Cînd a găsit un. bărbat plin de vir- 
tule, nu l-a lipsit de slava pe care o dăruise celui întîi-zidit, înainte de 
călcarea de poruncă. Prin asta ne învaţă că Adam, dacă n-ar fi preferat 
înşelăciunea în locul poruncii date, ar fi fost învrednicit de aceleaşi da¬ 
ruri, dacă nu şi mai mari. 

«Şi a trăit, spune Scriptura, Matusala o sută optzeci şi şapte de ani 
şi a născut pe Lameh 15 ; şi a trăit Lameh o sută optzeci de ani şi a născut 
fiu 16 ; şi i-a pus numele Noe, zidind: «Acesta ne va odihni de lucrurile 
noastre şi de necazurile mîinilor noastre şi de pămîntul pe care l-a 
blestemat Domnul Dumnezeu» i7 . 

lata, iarăşi, că şi în numele fiului lui Lameh sînt ascunse taine mari, 
covîrşitoare preziceri şi nespusă iubire de oameni a bunului Dumnezeu ! 
Lameh, cu preştiinţa lui, a prevăzut viitorul. A văzut că răutatea oameni¬ 
lor se înmulţeşte şi, prin numele dat copilului, prezice nenorocirile ce 
aveau să vină peste tot neamul omenesc, pentru ca, înţelepţiţi de frică, să 
se depărteze de păcat şi să îmbrăţişeze virtutea. Uită-te la îndelunga răb¬ 
dare a Stăpînului! Cu cîtă vreme înainte Unduieşte să se împlinească 
prezicerea ! Asta, pentru ca să-şi arate şi iubirea Sa de oameni şi să lip¬ 
sească şi de orice cuvînt de apărare pe cei ce aveau să fie pedepsiţi. 

Dar poate că cineva mă va întreba : 

— De unde a căpătat Lameh puterea aceasta mare de prezicere ? Ne 
pomeneşte, oare, undeva Scriptura că a fost un bărbat virtuos şi minu¬ 
nat ? Nu ! 

— Nu te minuna, iubite ! Dumnezeu este înţelept şi iscusit şi îngă¬ 
duie adeseori ca oameni nevrednici ,să prezică lucruri mari şi minunate. 
Şi lucrul acesta se vede nu numai în Vechiul Testament, ci şi în Noul 
Testament. Ascultă ce spune Evanghelistul despre Caiafa, arhiereul iu¬ 
deilor : « Iar aceasta a spus-o nu de la sine ; ci, fiind arhiereu în anul 
acela, a proorocit că Iisus avea să moară, nu numai pentru popor, ci ca 
să adune într-una şi neamurile cele risipite» lS . Un lucru asemănător vei 
găsi iarăşi şi la Balaam. A fost chemat să blesteme pe poporul iudeu ,• 
dar el nu numai că nu i-a blestemat, ci a prezis chiar lucruri mari şi mi¬ 
nunate ; şi nu numai despre popor, ci şi despre venirea Mântuitorului 19 . 
Nu te minuna, deci, dacă şi acum Lameh, punînd nume copilului său, 


15 . Fac., 5 , 25 . 

16 . Fac., 5 , 28 . 

17 . Fac., 5 , 29 . 

18 . Ioan, 11 , 51 — 52 . 

19 . Num., 2 - 1 , 1 — 9 . 

i-a pus un astfel de nume ! Atribuie totul lui Dumnezeu, Care rînduieşle 
pe toate prin înţelepciunea Lui cea mare. 

«Şi i-a pus numele Noe». Numele acesta se tălmăceşte odihnă. Nu¬ 
meşte, deci, odihnă prăpădul acela care avea să se întîmple după atîta 
număr de ani. La fel vorbeşte şi Iov : «Odihnă este moartea bărbatu¬ 
lui» 20 . Deci pentru că păcatul este însoţit de multă şi foarte mare obo¬ 
seală, de aceea Lameh numeşte odihnă curmarea şi încetarea păcatelor, 
pe care potopul avea să le aducă. «Şi i-a pus, spune Scriptura, numele 
Noe». Apoi, tălmăcindu-ne numele, spune : «Acesta ne va odihni pe noi 
de lucrurile noastre», adică ne va depărta de păcat. «Şi de necazurile 
miinilor noastre» ; iarăşi, acelaşi lucru, de faptele noastre cele rele. Nn 
grăieşte aşa, pentru că mîinile le-ar face necazuri, ci pentru că prin 
lucrul lor şi prin faptele rele săvîrşite de mîini, li se înmulţeau necazu¬ 
rile. «Şi de pămîntul pe care l-a blestemat Domnul Dumnezeu». «Ne va 
slobozi pe noi, spune Lajmeh, de toate relele ce ne apasă; de munca şi 
greutăţile lucrării pămîntului, care a fost blestemat din pricina greşelii 
celui dintîi-zidit». Gmdeşte-mi-te, deci, iubite, la aceea că acest copil, 
crescînd avea să fie încetul cu încetul temei de învăţătură pentru toţi 
cei ce-1 vor vedea. Numai ce auzeau numele copilului şi îndată tălmăci¬ 
rea numelui le şi arăta prăpădul ce avea să vină. Dacă cineva insuflat 
de Duhul Sfînt ar fi spus că are să se întîmple cutare lucru, cuvintele 
aceluia ar fi fost iute date uitării şi n-ar fi aflat toţi oamenii de grozăvia 
pedepsei ce avea să vină ; dar aşa, Noe era sub ochii tuturora şi cu timp 
şi fără timp le aducea aminte de mînia lui Dumnezeu. 

Şi ca să cunoaştem exact cită vreme a îndemnat Noe pe toţi ou 
numele său ca să se depărteze de păcat şi să îmbrăţişeze virtutea, ca 
să scape de o mînie atîta de mare a lui Dumnezeu, Scriptura spune : 

«Şi era Noe de cinci sute de ani şi a născut Noe trei fii» 21 . 

Iată iarăşi alt drept cu femeie şi copii, care, prin faptele lui, a bine- 
plăcut mult lui Dumnezeu şi a mers împotriva tuturora pe calea virtuţii, 
fără ca să fie împiedicat de căsătorie sau de creşterea copiilor. 

Trebuie neapărat acum să ne minunăm de nespusa şi îndelunga răb¬ 
dare a lui Dumnezeu şi de covîrşitoarea nerecunoştinţa a oamenilor de 
atunci. Iată, vreme de cinci sute de ani a strigat dreptul acesta şi a măr¬ 
turisit, cu numele ce-1 purta, că are să vină peste întreaga lume mare 
potop din pricina întinderii păcatului! Şi nici aşa oamenii n-au vrut să 
se lase de păcate. Dar iubitorul de oameni Dumnezeu nici după o prezi¬ 
cere ca aceasta, nici după un număr atît de mare de ani, nu aduce pr- 



20 . Iov, 3 , 23 . 

21 . Fac., 5 , 32 . 

doapsa, ci adaugă, potrivit îngăduinţei Sale, un alt număr, nu mic de 
ani. Că n-a adus neamul omenesc pe lume ca să-l pedepsească, ci cu 
totul dimpotrivă, ca să-l dăruiască desfătarea cu nenumărate bunătăţi. 
De asta II vezi mereu amînînd, mereu amînînd pedepsele. 

Dar ca să nu obosesc mintea voastră cu mulţimea spuselor, să mă 
opresc aici, păstrînd restul pentru mîine. 

VI 

Să nu ascultăm, iubiţilor, fără luare-aminte cuvintele acestea ! Să 
învăţăm să ne îngrijim de virtute ,• să ne străduim mult să bineplăcem lui 
Dumnezeu. Să nu ne fie o scuză nici grija de acasă, nici grija de soţie, 
nici grija de copii, nici altceva ! Să nu socotim că ne sînt de ajuns aceste 
griji, spre a ne îndreptăţi trîndăvia şi nepăsarea vieţii noastre. Să nu 
rostim acele cuvinte reci şi nefolositoare şi să spunem : «Sînt mirean, 
am soţie şi trebuie să am grijă de copii!» Cei mai mulţi au obiceiul să 
grăiască aşa cînd îi rog să se ostenească să facă fapte de virtute sau să 
se străduiască să citească Dumnezeieştile Scripturi. 

— Nu-i treaba mea, îmi spun aceştia. M-am lepădat, oare, de lume ? 
Sînt, oare, călugăr ? 

— Ce spui, omule ? Numai călugării au datoria să placă lui Dumne¬ 
zeu ? Dumnezeu vrea ca toţi oamenii «să se mintuiască şi la cunoştinţa 
adevărului să vină» 22 , vrea ca toţi să fie virtuoşi. Ascultă ce spune prin 
profetul, care zice : «Nu vreau moartea păcătosului, ci să se Întoarcă şi 
să lic viu » 23 . Spune-mi mie, a fost, oare, pentru dreptul Noe o piedică 
în calea virtuţii traiul împreună cu soţia sau grija de copii ? Nu, vă rog, 
să nu ne înşelăm singuri, ci cu cît sîntem mai mult prinşi de aceste 
griji, cu atît mai mult să primim leacurile citirii Dumnezeieştilor Scrip¬ 
turi. Nu erau, oare, şi drepţii aceştia de aceeaşi fire cu noi ? Erau, şi 
n-au avut atîtea temeiuri ca noi care să-i ducă la săvîrşirea virtuţii! 
Ce iertare mai merităm noi, care am avut parte de atîta învăţătură, care 
am fost învredniciţi de atîta har, care ne bucurăm de ajutorul cel de 
sus, care am primit făgăduinţa acelor bunătăţi nespuse, dacă nu ajungem 
nici la măsura virtuţii bărbaţilor din Vechiul Testament ? Dacă am vrea 
să fim cu mintea trează, ar fi îndestulătoare cele ce-am spus astăzi, ca 
să se deştepte în voi dorul de fapte virtuoase şi să nu mai socotiţi nici- 
cînd că poate sta vreo piedică în calea ce duce la virtute. Dacă cei care 
au trăit înainte de darea legii au ajuns la o atît de înaltă virtute numai 
prin învăţătura ce le-o dădea firea, ce putem spune noi, care stăm de¬ 
parte de virtute, după ce am primit atîta ajutor, după ce a venit Hristos, 

după ce s-au făcut minuni nenumărate? De aceea, vă rog, să nu citim 
superficial cuvintele Dumnezeieştilor Scripturi! Să le citim cu grijă, ca 
să culegem folosul ce-1 au ele, ca să putem merge pe calea virtuţii 1' 
Dacă eu grăiesc în fiecare zi urechilor voastre această învăţătură duhov¬ 
nicească, iar voi continuaţi să fiţi tot atît de trîndavi, ce folos aveţi voi 
de pe urma acestei continui învăţături sau ce mîngîiere mai am eu, cîndt 
văd că toată osteneala mea se pierde în zadar şi toată rîvna mea nu vă 
face să propăşiţi deloc ? Spuneţi-mi, nu sîntem, oare, alcătuiţi din două, 
părţi, din suflet şi din trup? Pentru ce nu avem tot atîta grijă de amîn- 
două, ci de trup ne străduim să-i dăm tot felul de îngrijiri, dăm bani la. 
doctori, îl căutăm cu multă grijă, îl îmbrăcăm cu haine luxoase, îl hră¬ 
nim mai mult decît îi trebuie, vrem să fie mereu odihnit şi să nu fie 
supărat de nici o boală, iar de se întîmplă să sufere puţin, facem totul 
ca să-l însănătoşim ? Aşa ne purtăm cu trupul, de partea cea de mai puţin, 
preţ! Că te întreb : este la fel sufletul cu trupul ? Iar dacă vrei să vezi 
deosebirea dintre ele, uită-te că nici un preţ nu are trupul cînd este pă¬ 
răsit de suflet! Cînd ai, deci, de trup atîta grijă, pentru care pricină, 
dispreţuieşti atît de mult grija pe care trebuie s-o ai de suflet ? Pentru 
ce nu-i dai hrana potrivită, adică învăţătura Dumnezeieştilor Scripturi ?' 
Pentru ce nu pui doctoriile cele potrivite pe rănile lui, pe buboaiele 
care-i distrug tăria şi-i curmă îndrăznirea ? Pentru ce suferi să-l vezi 
dispreţuit, să-l vezi topit de foame, stricat de bube ? Pentru ce-1 laşi 
pradă, ca unor cîini, ca să spun aşa, gîndurilor rele şi pline de ruşine, 
ca să-l mistuie şi să-i ia toată tăria lui ? Pentru ce nu ne îngrijim de su¬ 
flet, care-i imaterial şi netrupesc, aşa cum avem grijă de trupul cel văzut, 
cînd grija de suflet nu-i numai lesnicioasă şi uşoară, dar şi fără cheltuială 
şi fără oboseală ? Cînd e vorba de grija de trup şi de bolile trupeşti, fa¬ 
cem mari cheltuieli de bani ? o parte din bani îi cheltuim cu doctorii, iar 
altă parte o cheltuim pentru altă îngrijire : cu hrana, cu îmbrăcămintea •„ 
şi nu mai spun că cei mai mulţi din oameni, cu lipsă de măsură, cheltuiesc 
pe acestea mai mult decît le trebuie. Sufletul nu cere atîta cheltuială ; 
ci, dacă vrei, după cum trupului îi dai hrană în fiecare zi cheltuind bani,, 
dă-i şi sufletului! Nu-1 lăsa să piară de foame, dă-i şi lui hrana potri¬ 
vită : citirea Scripturilor şi auzirea cuvîntărilor duhovniceşti. «Nu numai 
cu pline va trăi omul, spune Hristos, ci şi cu tot cuvintul care iese din 
gura lui Dumnezeu» 2i . Făcînd aşa, vei face o împărţire minunată şi vei 
gîndi cum se cuvine de partea cea mai apropiată nouă. După cum trupu¬ 
lui îi dai felurite haine şi ţii seamă de vreme în felul îmbrăcămintei, tot 
aşa şi sufletului! Nu-1 lăsa să umble gol de fapte bune, ci îmbracă-1 cu 


24 . Matei, 4 , 4 . 









hainele ce i se cuvin. Plicind aşa, îndată îi vei da cura] şi-l vei readuce 
la sănătatea lui firească, 


— Care sînt hainele iul ? 

— Milostenia şi dărnicia cu săracii. Aceasta-i cea mai frumoasă 
haină a sufletului ; aceasta-i haina lui strălucitoare. Iar daca vrei să-i 
dai nu numai haine, ci vrei să-l împodobeşti cum îţi împodobeşti trupul, 
adaugă-i şi ajutorul rugăciunilor, mărturisirea păcatelor şi nu conteni 
a-i curăţi faţa cu lacrimi necurmate. După cum în fiecare zi îţi speli cu 
toată rîvna faţa, ca să nu rămînă pe ea nici pic de murdărie, grăbeşte 
de fă şi cu sufletul la fel ! Spală-l în fiecare 'zi, vărsînd lacrimi fierbinţi. 
Sufletul ajunge mai strălucitor, după ce leapădă, cu apa aceasta, mur¬ 
dăria. Multe femei din pricina dragostei lor mari de lux se împodobesc, 
dispreţuind porunca apostolică, prin care se spune : «Nu cu Împletituri de 
păr sau cu aur sau cu mărgăritare sau cu veşminte scumpe» 25 . Şi cheltu¬ 
iesc mult pe astfel de găteli ! Şi fac lucrul acesta nu numai femeile, ci şi 
bărbaţii iubitori de lux şi se coboară pînă la josnicia sufletească a multor 
femei ; îşi pun în degete inele şi se împodobesc cu pietre preţioase, mari 
şi grele, de care ar trebui mai bine să roşească şi să se ruşineze. Dacă 
ar vrea să asculte cuvintele mele, bărbaţii aceştia şi femeile acelea ar 
preface în podoabă sufletească aurul acesta, care aduce, şi bărbaţilor şi 
femeilor, mare vătămare. Cu podoabele acestea să-şi împodobească su¬ 
fletul! După cum trupul împodobit cu podoabe se urîţeşte chiar cînd e 
frumos, tot aşa şi sufletul ajunge nespus de frumos, chiar de e urît, 
cînd e împodobit cu ele. 

Aş putea fi întrebat: 

— Dar cum îmi pot împodobi sufletul cu podoabe de aur ? 

— Tot prin miinile săracilor! Săracii, primind aurul, ne împodobesc 
sufletul. încredinţează-le lor aurul, varsă-1 în pântecele lor şi-ţi vor face 
sufletul atîta de frumos incit va atrage cu frumuseţea lui pe Mirele cel 
adevărat, Care-ţi va da mii de bunătăţi. De vei atrage pe Stăpînul prin 
frumuseţea sufletului tău, ţi se vor da toate bunătăţile şi vei avea ne¬ 
spusă bogăţie. 

Aşadar, dacă vrem să ajungem plăcuţi lui Dumnezeu să încetăm a 


mai umbla după podoabele trupeşti; să urmărim în fiecare zi împodo¬ 
birea sufletului, ca să atragem asupra noastră bunăvoinţa iubitorului de 
oameni Dumnezeu, ca să dobîndim bunătăţile nespuse, cu harul şi iu¬ 
birea de oameni a Domnului nostru Iisus Hristos, cu Care Tatălui slava, 
puterea şi cinstea, împreună cu Sfântul Duh, acum şi pururea şi în vecii 
vecilor, Amin. 


25 . I Tim., 2 , 9. 

«Şi era Noe de cinci sute de ani şi'a născut Noe trei fii: 
pe Sem, pe Ham şi pe Iafet. 

Şi a fost cînd au început oamenii a se înmulţi pe pămînt 

si li s-au născut lor fiice» 1 

» 

I 

Vreau să vă dau astăzi resturile mesei de ieri. Dar nu te înlrislu, 
iubite, cînd auzi*de resturi. Mîncărurile obişnuite se strică adeseori după 
o zi sau două, nu mai sînt bune de mîncare ; mîncărurile mesei duhov¬ 
niceşti n-au a se teme de aşa ceva ; dimpotrivă, cu cit creşte vremea cu 
atît sînt mai gustoase, mai proaspete şi mai plăcute. Haide, dar, să-mi 
împlinesc făgăduinţa ce v-am făcut-o ieri, să-mi plătesc datoria învă¬ 
ţăturii şi să mă arăt om recunoscător. Plata acestei datorii nu-i folosi¬ 
toare numai vouă, care o primiţi, ca la împrumuturi, ci şi mie, caro o 
plătesc. Dar pentru ce vorbesc de mine, care o plătesc? Aşa e natura 
acestei datorii duhovniceşti! Cu cît o plăteşti cu atît îţi sporeşte mai 
mult avuţia. Înmulţeşte nespus şi averea celui care-şi plăteşte datoria, şi 
averea celor ce-o primesc. Ai văzut ce nou fel de datorie şi ce neobiş¬ 
nuit fel de plată a datoriei ? Aşa sînt cele duhovniceşti! Cresc mai mult 
cînd se împart,- avuţia aceasta se înmulţeşte mai mult cînd e împărţită 
la mai mulţi; cel ce plăteşte datoria nici nu simte că a plătit ceva, ba 
dimpotrivă, i se sporeşte bogăţia, iar cei ce o primesc ajung şi mai bo¬ 
gaţi. 

Aşadar, pentru că aşa e natura acestor datorii duhovniceşti, eu cu 
toată rîvna mă grăbesc să v-o plătesc, iar voi pregătiţi-vă urechile pen¬ 
tru primirea ei, ca fiecare să primească spusele mele în sinul larg deschis 
al sufletului lui şi aşa să plece acasă. 

Vreau să vă vorbesc iarăşi de dreptul Noe, ca să aflaţi faptele mari 
de virtute ale dreptului, de nespusa iubire de oameni a lui Dumnezeu 
şi de îndelunga Lui răbdare, care depăşeşte orice cuvînt. 

1. Fac., 5, 32—6, 1. 


17 — Sfîntul Ioan fîurA do Aur 

Aţi auzit lori cit dreptul Noe, prin numele primit de la tatăl său, a 
fost de la începutul naşterii lui pentru oamenii de atunci un dascăl al 
nenorocirilor ce aveau să vină, strigîndu-le aproape şi spunîndu-le prin 
numele său : «Depărtati-vă de păcat, faceţi fapte de virtute, temeţi-vă 
de pedeapsa care vă ameninţă! Va veni peste toată lumea o furtună, 
cum nu s-a mai văzut! Mare de tot e mînia lui Dumnezeu, pentru că 
mare e şi creşterea păcatului!». Noe n-a făcut asta doi sau trei ani, ci 
i-a sfătuit vreme de cinci sute de ani. Aţi văzut îndelunga răbdare a Stă- 
pînului ? Aţi văzut bunătate covîrşitoare ? Aţi văzut îngăduinţă ne¬ 
spusă ? Aţi văzut grozăvie de păcate ? Aţi văzut nerecunoştinţă mare ? 

Şi după cum ştiţi, aici am terminat ieri cuvîntul de învăţătură. Astăzi, 
dar, trebuie neapărat să aflaţi că Stăpînul cel iubitor de oameni, mergînd 
pe urmele bunătăţii Lui, nu şi-a întins bunătatea Sa numai pînă la cinci 
sute de ani, ci a mai adăugat alt şir de ani de purtare de grijă celor ce 
păcătuiseră atîta. 

«Şi era Noc de cinci sute de ani» 2 . 

Dumnezeiasca Scriptură anume ne-a arătat numărul anilor dreptului, 
ca să aflăm cîtă vreme i-a sfătuit pe oameni ( şi că aceştia, alegînd calea 
păcatului, pe ea şi-au cheltuit viaţa. Noe, însă, mergînd pe calea potriv¬ 
nică tuturora, a făcut fapte de virtute atît de mari incit a atras bunăvo¬ 
inţa lui Dumnezeu, că numai el şi cu ai lui au scăpat de potop, în timp 
ce toţi ceilalţi au fost pedepsiţi. De aici învăţăm că dacă sîntem cu min¬ 
tea trează şi nu ne trîndăvim, nu numai că nu sîntem vătămaţi cu ceva 
de trăim printre păcătoşi, ba dimpotrivă dobîndim spor de virtute. De 
aceea şi bunul Dumnezeu a rînduit aşa, ca toţi oamenii să trăiască la 
un loc, drepţii amestecaţi cu răii, pentru ca să se curme şi răutatea celor 
răi şi să strălucească şi mai mult virtutea celor buni şi pen¬ 
tru ca aceia care sînt răi, dacă ar voi, să aibă mare cîştig 

din traiul la un loc cu drepţii. Gîndeşte-mi-te ce om virtuos 

a fost dreptul acesta! într-o mulţime atîta de mare care mer¬ 
gea pe calea păcatului, el singur a mers pe calea cealaltă, pre¬ 

ferind păcatului virtutea. Nici traiul plin de păcate al celorlaţi oameni 
şi nici mulţimea lor cea mare nu l-au făcut mai trîndav pe calea virtuţii, 
ci, luîndu-o înainte, a împlinit cele ce aveau să fie spuse de fericitul 
Moise : «Să nu îii cu cei mulţi spre rău» 3 . Şi lucru minunat şi nemaiauzit 
este acesta, că deşi erau mulţi, dar mai bine spus, toţi îl îndemnau la 
rău şi la săvîrşirea păcatelor — că nu era nimeni care să-l îndemne 
la virtute — el singur, de la sine, a pornit pe calea virtuţii cu atîta tărie, 

2. Fac., 5, 32. 

3. leş., 23, 2. 

că a ţinut piept unei mulţimi atîta de mari; nu s-a temut, nici nu s-a 
sinchisit, cu toate că era înconjurat de pretutindeni de păcat j nici n-a 
păţit ce păţesc de obicei cei trîndavi, care, atunci cînd văd că toţi din 
jurul lor sînt păcătoşi, iau păcătoşenia lor scuză şi îndreptăţire a trîndă- 
viei lor, zicînd : «Pot eu, oare, să gîndesc şi să fac altceva decît toţi cei 
din jurul meu ? Pot eu, oare, să mă împotrivesc unei mulţimi atîta de 
mari ? Pot eu, oare, să mă lupt cu atît popor ? Sînt eu, oare, mai drept 
decît toţi ? Ce nevoie am eu să mi-i pun în cap pe toţi ? Ce folos am 
să mă urască toţi ?» Noe n-a gîndit aşa, nici nu i-au trecut prin minte 
aceste gînduri netrebnice. Ci iarăşi, luîndu-o înainte, a împlinit cele 
spuse de profet: «M ai bun este unul care face voia Domnului decît mii 
de nelegiuiţi» 4 . «Mă poate scăpa, oare, de pedeapsă, îşi spunea el, faptul 
că trăiesc împreună cu cei răi şi că sînt tîrît de mulţime spre păcat i 
Nu !». Ştia Noe, ştia bine că fiecare va da răspuns de mîntuirea lui şi 
că nu-i cu putinţă să fii pedepsit pentru păcatele altuia, nici să fii răsplă¬ 
tit pentru faptele bune ale altuia. Pentru aceasta Noe, deşi era ca o scln- 
teie în mijlocul oceanului, nu numai că nu s-a stins, ci slobozea lumină 
tot mai strălucitoare pe fiecare zi, fiind prin faptele sale dascăl tuturora. 

Ai văzut că Stăpînul ne-a creat cu voinţă liberă ? Spune-mi mie, cine 
i-a grăbit pe ceilalţi oameni spre păcat şi i-a făcut vinovaţi de pedeapsă, 
iar pe Noe l-a făcut să aleagă virtutea, să fugă de tovărăşia celorlalţi, 
ca să nu fie pedepsit ? Nu e lămurit, că din pricină că fiecare alege cu 
propria lui voie sau viciul sau virtutea ? Dacă n-ar fi aşa, dacă n-ar sta 
în firea noastră puterea de a alege binele şi răul, nici aceia n-ar fi trebuit 
să fie pedepsiţi, nici acesta să primească răsplăţile virtuţii. Dar pentru că 
Dumnezeu pe lîngă harul cel de sus a lăsat totul în seama voinţei noastre 
libere, de aceea păcătoşii sînt pedepsiţi, iar drepţii încununaţi şi răsplă¬ 
tiţi. 


«Şi era Noe, spune Scriptura, de cinci sute de ani şi a născut trei Iii • 
pe Sem, pe Ham şi pe Iafet» 5 . 

Uită-te cît de precisă e Dumnezeiasca Scriptură ! După ce ne-a isto¬ 
risit numărul anilor lui Noe, arătîndu-ne covîrşitoarea şi îndelunga răb¬ 
dare a Stăpînului, vrea să ne arate iarăşi şi cît de mult îşi prelungeşte 
Stăpînul îngăduinţa Sa, dar şi cît de mare e pornirea spre răutate a oa¬ 
menilor. 


J 




4. Inţ. Sir., 16, 3. 

5. Fac., 5, 32. 

II 

Dar să auzim cele spuse de Moise ! Grăind, inspirat de Duhul Sfînl 
vrea să ne înveţe precis totul. 

«-Şi a fost, spune Scriptura, cînd au început oamenii a se înmulţi pe 
pâmînt şi li s-au născut lor fiice» 6 . 

Nu fără rost a adăugat: «Şi li s-au născut lor fete», ci ca să ne arate 
cit de mult s-au înmulţit oamenii. Trebuie neapărat să fie multe ramuri, 
cînd rădăcinile sînt multe ! 

«Văz înd, spune Scriptura, fiii lui Dumnezeu că fiicele oamenilor sînt 
frumoase, şi-au luat lor femei din toate acelea pe care le-au ales» 7 . 

Să privim bine fiecare cuvînt, ca să nu ne scape nimic din ce-i ascuns 
în adîncul lor. Trebuie neapărat să cercetăm cu mare luare aminte textul 
acesta, ca să răsturnăm basmele celor oare grăiesc totul fără judecată. 
Mai întâi să vă spun cele ce îndrăznesc să spună aceia, să vă arăt absur¬ 
ditatea spuselor lor, ca astfel să arăt dragostei voastre adevăratul sens 
al Scripturii, ca să nu vă plecaţi urechile voastre celor ce grăiesc aceste 
blasfemii şi îndrăznesc să spună acestea împotriva capetelor lor. 

Aceştia spun că aici nu-i vorba de oameni, ci de îngeri ; pe aceştia 
j-a numit Scriptura fii ai lui Dumnezeu. Mai întâi, să-mi arate ei în care 
loc din Scriptură îngerii au fost numiţi fii ai lui Dumnezeu ? Dar nu vor 
putea să-mi arate. Oamenii, da, au fost numiţi fii ai lui Dumnezeu, dar 
îngerii, nu. Despre îngeri Scriptura spune : «Cel ce face pe îngerii Săi 
duhuri şi pe slugile Lui pară de foc» 8 ; iar despre oameni spune : «Eu 
am spus : «Dumnezei sînteţi» 9 ; şi iarăşi: «Fii am născut şi am cres¬ 
cut» 10 ; şi iarăşi : «Fiu întîi-născut al Meu este Israil» n . Nicăieri în 
Scriptură îngerul nu-i numit fiu, nici fiu al lui Dumnezeu. 

Dar ce spun aceştia ? Ei spun : «Da, au fost îngeri! Pentru că s-au 
pogorît spre a săvîrşi această nelegiuită faptă şi au pierdut vrednicia 
lor». 

Şi mai spun şi o altă minciună şi mai mare ! 

-— Care ? 

— Ei spun că îngerii acum au căzut şi că aceasta e pricina căderii 
lor. 


6. Fac., 6, i. 

7. Fac., 6, 2. 

8. Ps„ 103, 5. 

9. Ps„ 81, 6. 

10. Isaia, 1, 2, 

11. /o?., -1, 22. 

Scriptura, Insă, ne învaţă altfel : cfi diavolul şl Îngerii Iul şl-au pier¬ 
dut vrednicia lor înainte de crearea celui întîi-zldit, pentru că s-au gîn- 
dit să ajungă mai mari declt erau, precum spune şi un înţelept: «Prin 
invidia diavolului a intrat moartea în lume» 12 . Spune-mi, te rog, dacă 
n-ar fi căzut înainte de crearea omului, cum ar fi invidiat pe om, că îşi 
avea vrednicia lui ? Ce motiv ar fi avut îngerul, care este netrupesc şi 
încărcat de atîta cinste, să invidieze pe om, care este îmbrăcat în 
trup ? Dar după ce a căzut din slava aceea prea înaltă în cea mai de jos 
necinste, fiind mai ales fără de trup, cînd a văzut că omul, care fusese 
creat, şi din pricina iubirii de oameni a Creatorului a fost învrednicit 
de atîta cinste, deşi era în trup, diavolul a fost muşcat de invidie şi, prin 
înşelăciunea pe care a uneltit-o prin şarpe, a adus asupra omului pe¬ 
deapsa cu moartea. Aşa e răutatea ! Nu poate îndura în linişte fericirea 
altora. Deci este lămurit pentru orişicine că diavolul şi toţi îngerii lui 
au căzut cu mult înainte din slava aceea şi au ajuns lipsiţi de cinste. 
Altfel, n-ar fi, oare, curată nebunie să spui că îngerii s-au pogorît din 
cer ca să se împreuneze cu femeile, că firea aceea fără de trup s-a unit 
cu trupurile femeilor ? Nu auzi, oare, pe Hristoş că spune despre firea 
îngerilor : «La înviere nici nu se însoară, nici nu se mărită, ci sînt ca 
îngerii lui Dumnezeu» ? 13 Nici nu-i cu putinţă ca firea aceea fără de 
trup să aibă vreodată o astfel de poftă ! In afară de asta, trebuie să ne 
mai gîndim şi la aceea că este cea mai mare absurditate să accepţi cu 
raţiunea un astfel de lucru. Dacă sfinţii şi cei învredniciţi de Duhul Sfînt 
nici vedere de înger n-au putut să vadă — Daniel, bărbatul doririlor, a 
văzut prezenţă de înger, nu însăşi fiinţa îngerului —, cum ar fi putut ve¬ 
dea fiinţa aceea fără de trup ? A văzut fiinţa lui transformată. Şi un băr¬ 
bat atîta de mare, în faţa acestei vedenii, nu i-a trebuit mult să-şi dea su¬ 
fletul ; că zăcea la pămînt aproape fără de suflare 14 — cine poate fi 
atîta de nebun să primească acest cuvînt de hulă şi plin de multă ne¬ 
bunie, că firea netrupească şi spirituală a putut suferi împreunare ? 


III 

Dar ca să nu părem că pierdem vremea în zadar stăruind mai mult 
asupra acestor lucruri, haide, de vreme ce prin fapte am încredinţat dra¬ 
gostea voastră că asta este cu neputinţă, să ne întoarcem iarăşi la cu¬ 
vintele Dumnezeieştilor Scripturi, ca să vă învăţ adevărul care este cu¬ 
prins în ele. 

12. Inţ. Sol., 2, 24. 

13. Maici, 22, 30. 

14. Dan., 10, 7—11. 

*Şi a fost, spune St rlptura, cinci au Început oamenii a se Înmulţi pe 
pămînt şi li s-au născut lor ilice. Şi văzînd fiii lui Dumnezeu că fetele 
oamenilor sînt frumoase , şl-au luat lor femei din toate acelea pe care 
le-au ales». 

V-am spus mai înainte că este obiceiul Scripturii să numească şi 
pe oameni fii ai lui Dumnezeu. Aceştia se coborau din Set şi din fiul lui, 
din Enos — « acesta a nădăjduit a chema numele Domnului Dumnezeu» 15 
— de aceea urmaşii aceluia au fost numiţi de Dumnezeiasca Scriptură fii 
ai lui Dumnezeu, pentru că au mers pe urmele virtuţii strămoşilor lor, 
pe cînd urmaşii lui Cain şi ai fiului acestuia au fost numiţi de Scriptură 
fii ai oamenilor. «Şi a f ost, cînd au început oamenii a se înmulţi pe pă- 
mînt şi li s-au născut lor fiice. Şi văzînd fiii lui Dumnezeu — adică cei 
care se coborau din Set şi din Enos — că fiicele oamenilor — adică ace¬ 
lea născute de aceia despre care a spus : «şi li s-au născut lor fiice» — 
cd sînt frumoase». Iată că prin acest cuvînt ni s-a arătat toată destrăbă¬ 
larea lor. Nu de dorul naşterii de copii s-au pornit spre fapta aceasta, ci 
din pricină că nu-şi puteau stăpîni poftele : «Văzînd că fiicele oamenilor 
sînt frumoase», spune Scriptura. Pofta de frumuseţe trupească i-a dus 
pe ei la acest prăpăd ! Frumuseţea chipului fetelor oamenilor a fost pri¬ 
cina desfrînării şi destrăbălării lor. 

Şi Scriptura nici cu atîta nu s-a mulţumit, ci a adăugat: «Şi şi-au 
luat lor femei din toate acelea pe care le-au ales». Cuvintele acestea ia¬ 
răşi ne arată multa lor destrăbălare ; au fost biruiţi de frumuseţe şi n-au 
voit să pună frîu poftei lor neruşinate. Biruiţi de frumuseţea chipului fe¬ 
telor, s-au înecat ,■ şi din pricina acestei fapte nelegiuite s-au lipsit pe ei 
înşişi de purtarea de grijă a lui Dumnezeu. Scriptura spune : « Văzînd 
că sînt frumoase, şi-au luat lor femei din toate acelea pe care le-au 
ales», tocmai pentru ca să cunoaştem că au făcut fapta asta nu în vede¬ 
rea căsătoriei, nici a naşterii de copii. 

— Ce dar ? Să învinuim ochii că s-au uitat ? 

— Deloc ! Nu este de vină ochiul ca a ajuns pricina alunecării, ci 
trîndăvia voinţei şi neînfrînarea poftei. Ochiul pentru asta a fost creat, 
ca prin el să vedem creaturile lui Dumnezeu şi să slăvim pe Făcătorul 
lor. Lucrul ochiului este să vadă ; dar văzul rău vine de la gîndul care 
conduce pe om. Stăpînul a creat mădularele ca să ne folosească la săvîr- 
şirea faptelor bune; conducerea mădularelor însă a dat-o în seama su¬ 
fletului. Cînd sufletul se trîndăveşte şi slăbeşte frîurile, păţeşte ca un 
vizitiu care, neputînd stăpîni săriturile fără rînduială ale cailor, scapă 

frîurile şi caii se prăvălesc la prăpastie tlrînd cu ei şi trăsura şi vizitiul i 
tot aşa şi cu voinţa noastră : cinci nu ştie să întrebuinţeze cum trebuie 
mădularele, se îneacă, plecîndu-se in faţa poftelor ruşinoase. De aceea 
Stăpînul nostru Hristos, ştiind că firea noastră se ispiteşte uşor şi că 
voinţa ne e trîndavă, a pus lege, care îngrădeşte şi opreşte privitul cu 
curiozitate, ca să stingă de departe flacăra care se naşte în noi. El 
spune : «Cel care se uită la femeie ca să o poftească, a şi făcut prea- 
desfrinare cu ea în inima lui» l6 . Cu alte cuvinte Hristos spune : «Opresc 
privirea desfrânată, ca să vă scap de fapta ruşinoasă. Să nu socoteşti că 
numai împreunarea face păcatul ! Nu ! Gîndul este acela care aduce 
osînda !». 

Deci, cînd fiii lui Dumnezeu au văzut frumuseţea fetelor, au fost sub¬ 
jugaţi de frumuseţea lor. «Au văzut că sînt frumoase şi şi-au luai lor 
din toate pe acelea pe care le-au ales». 

Dar să vedem bunătatea lui Dumnezeu şi după fapta aceasta ruşi¬ 
noasă şi după gîndul lor neînfrînat. 


«Şi a zis Domnul Dumnezeu : «Nu va rămîne Duhul Meu în oamenii 
aceştia în veac, pentru că sînt trupuri. Şi vor fi zilele lor o sută două¬ 
zeci de ani» l7 . 



Adine de iubire de oameni poţi vedea în aceste scurte cuvinte. «Şi 
a zis Domnul Dumnezeu : «Nu va rămîne Duhul Meu în oamenii aceştia 
pentru că sînt trupuri». Scriptura a numit aici «Duh» puterea proniatoare 
a lui Dumnezeu. Prin aceste cuvinte ne prevesteşte de pe acum pieirea 
lor. Şi ca să vezi că de lucrul acesta este vorba, uită-te la cuvintele care 
urmează : «Pentru că sînt trupuri», adică s-au dat pe ei înşişi faptelor tru¬ 
peşti, n-au întrebuinţat cum trebuie sufletul, ci şi-au dus viaţa ca şi cum 
ar fi fost numai trupuri, lipsiţi de suflet. Dumnezeiasca Scriptură obişnu¬ 
ieşte să numească totdeauna trup pe oamenii trupeşti, după cum pe oa¬ 
menii virtuoşi obişnuieşte să-i numească netrupeşti, după cum spune Pa- 
vel : «Voi nu sînteţi în trup», nu pentru că n-aveau trup, ci pentru că, deşi 
îmbrăcaţi cu trup, erau mai presus de gîndurile trupeşti. După cum ace¬ 
lora le spunea : «Voi nu sînteţi în trup», pentru că dispreţuiau pe cele tru¬ 
peşti, tot aşa şi pe aceştia, pentru că se îndeletniceau necontenit cu 
fapte trupeşti, i-a numit trupuri. «Pentru că sînt trupuri, n-am să-i mai 
las să se murdărească cu păcate». 




J 


16. Matei, 5, 28. 

17. Fac., G, 3. 

Ai văzul mînie mare ? Ai văzut ameninţare covîrşitoare ? Uită-te 
cum a amestecat Dumnezeu iubirea de oameni cu ameninţarea şi mî- 
nia I Aşa este Stăpînul nostru! Adeseori ameninţă, nu ca să prefacă 
ameninţarea în faptă, ci ca, îndreptîndu-i pe cei ameninţaţi, să nu-i 
mai pedepsească. Dacă ar vrea să-i pedepsească, ce rost ar mai avea 
să le-o spună mai dinainte ? Dar nu vrea ! De aceea tot amină, zăbo¬ 
veşte, spune mai dinainte, tocmai pentru a le da prilej păcătoşilor să 
fugă de păcat, să îmbrăţişeze virtutea şi să scape astfel de pedeapsă. îi 
ameninţase că îi va da pradă potopului — că acest înţeles îl au cu¬ 
vintele : «Nu va rămîne Duhul Meu în oamenii aceştia, pentru că sînt 
trupuri», în loc de : «N-am să-i las să mai trăiască» — dar socotind că 
nu este de ajuns îndelunga Lui răbdare întinsă pe cinci sute de ani, prin 
care i-a învăţat cu numele lui Noe în toată viaţa lor, îşi prelungeşte 
acum iarăşi mînia şi hotărăşte alt soroc de pedeapsă, spunînd : «Am 
ameninţat şi am spus şi Mi-am făcut cunoscută mînia Mea, care era 
drept să vină peste voi din pricina păcatelor săvîrşite de voi ; dar pen¬ 
tru că vreau să se mîntuie şi cei ce au făcut păcate foarte grele şi să 
nu piară nimenea, de aceea le mai dau iarăşi un răgaz de o sută două¬ 
zeci de ani, ca să vă spălaţi şi păcatele, dacă vreţi, prin îmbunătăţirea 
vieţii voastre; şi să scăpaţi şi de pedeapsă, îmbrăţişînd virtutea. «Vor 
fi, spune Scriptura, zilele lor o sută douăzeci de ani». 

«Şi erau, spune Scriptura, uriaşi pe pămînt în zilele acelea. Şi după 
aceea, cînd intrau iiii lui Dumnezeu la fiicele oamenilor şi le năşteau 
lor ) aceia erau uriaşii cei din veac, oamenii cei vestiţi» 18 . 

După părerea mea, Dumnezeiasca Scriptură numeşte aici uriaşi pe 
oamenii puternici la trup. Din aceia, spune Scriptura, s-a înmulţit nea¬ 
mul lor. Şi în altă parte a Scripturii poţi vedea că se spune acelaşi 
lucru : «V or veni uriaşi, ca să pună capăt mîniei Mele» 19 . 

Unii socotesc că numărul acesta de o sută douăzeci de ani sînt anii 
de hotar ai vieţii; dar numărul acesta nu vrea să spună asta, ci să ne 
arate deocamdată îndelunga răbdare a lui Dumnezeu, pe care o arată 
oamenilor după nişte păcate atîta de mari. Ca să aflăm că n-au cîştigat 
nimic nici după ce s-a mîniat Dumnezeu, nici după ce i-a ameninţat, 
nici după ce i-a răbdat atîta vreme, ca să le dea vreme de pocăinţă, ci 
au continuat să facă aceleaşi păcate, pentru aceea Scriptura spune : 
«Cînd intrau fiii lui Dumnezeu la fiicele oamenilor şi le năşteau lor ; 


18. Fac., 6, 4. 

19. Isala, 13, 3. 

ciccia erau uriaşii cei din veac, oamenii cei vestiţi». Ai văzut nerecu- 
noştintă covîrşitoare ? Ai văzut suflete nesimţitoare ? Nici frica de pe¬ 
deapsă, nici timpul îndelungatei răbdări nu i-au depărtat de fapte rele, ci 
odată ce s-au prăvălit în prăpastie şi li s-a orbit ochiul minţii, n-au 
mai voit să se mai scoale, înecaţi, ca de beţie, de poftele rele, aşa pre¬ 
cum spune şi un înţelept: «Cind necredinciosul cade în adîncul răută¬ 
ţilor, dispreţuieşte» 20 . Cumplit lucru, cumplit lucru este, iubite, să fii 
prins în cursele diavolului! Un suflet ca acesta este prins atunci ca în 
nişte laţuri. Şi după cum porcul se bucură cind se tăvăleşte în mocirlă,, 
tot aşa şi sufletul prins de obişnuinţa păcatului nu-şi mai dă seamă de 
duhoarea păcatului. De aceea trebuie să priveghem, să fim cu mintea 
trează, ca de la început să nu lăsăm cale deschisă demonului ; ca nu 
cumva demonul, întuneeîndu-ne mintea şi orbindu-ne vederea sufletu¬ 
lui, ca şi cum am fi lipsiţi de lumina soarelui, sa ne facă să nu mai pu¬ 
tem vedea razele Soarelui dreptăţii şi să cădem în prăpastie, aşa cum au* 
păţit şi oamenii de pe vremea lui Noe. 

Ascultă iarăşi cit de bun şi de îngăduitor este Dumnezeu ! 

«Văzînd Domnul Dumnezeu că s-au înmulţit răutăţile oamenilor pe- 
pămînt » 21 . 


— Ce vrea să spună cuvîntul «văzînd» ? 

— Dumnezeiasca Scriptură n-a spus acest cuvînt pentru că Stăpînul 
n-ar şti — Doamne fereşte ! —, ci pentru că istoriseşte pe toate aşa din 
pricina neputinţei noastre de înţelegere. Şi ca să ne arate că şi după o> 
atît de mare îndelungă răbdare oamenii au continuat să săvîrşească 
aceleaşi păcate, ba chiar au făcut altele şi mai mari, Scriptura spune : 
«Văzînd că s-au Înmulţit răutăţile oamenilor pe pămînt». Din această; 
faptă rea, ca dintr-un izvor, li s-au născut şi alte multe păcate. De aceea 
spune Scriptura : « Răutăţile oamenilor». Că acolo unde-i desfrînare, 
destrăbălare şi atît de mare neînfrînare, este firesc să se nască şi be¬ 
ţie, lăcomie, nedreptate şi alte nenumărate rele. 

«Văzînd Domnul Dumnezeu că s-au înmulţit răutăţile oamenilor pe 
pămînt şi că oricine cugetă în inima lui cu stăruinţă la cele rele în toate 
zilele lor» 22 . 


V 


Vezi că fiecare cuvînt arată mărimea păcatelor lor ? După ce a spus. 
în general : «S-au înmulţit răutăţile oamenilor pe pămînt», a adăugat r. 



20. Prov., 18, 3. 

21. Fac.., 6, 5. 

22. Fac., li, . r >. 

«şl că flecare». Maro e puterea acestui cuvînt! «Nu numai tînărul să- 
vîrşea aceste fapte, d şi bfltrînul la fel cu tînărul, spune Scriptura ; nu 
numai bărbatul, ci şi femeia ; nu numai robul, ci şi slobodul; nu numai 
bogatul, ci şi săracul». Multă tărie are şi cuvîntul «cugetă». Nu săvîr¬ 
şeau păcatul luaţi de curent, ci îl cugetau în inima lor ,• în fiecare ceas 
se gîndeau la el şi erau nespus de sîrguincioşi în săvîrşirea lui,- nu-1 
săvîrşeau o dată, de două ori, cînd se întîmpla, şi apoi se opreau, ci cu 
sîrguinţă făceau păcatul şi săvîrşeau relele. Cu alte cuvinte săvîrşeau 
păcatele cu multă rîvnă, nu la întîmplare sau cînd se ivea prilejul,• nu 
le săvîrşeau cîtăva vreme, ci în toate zilele ; toată viaţa lor şi-o chel¬ 
tuiau în păcate. Ai văzut cît de întins era păcatul ? Ai văzut că-1 să¬ 
vîrşeau cu bună ştiinţă, că săvîrşeau toate păcatele cu sîrguinţă şi că 
toţi, de la tînăr la bătrîn, trecuseră la săvîrşirea răului ? «Fiecare», 
spune Scriptura. Nici copiii fragezi nu erau lipsiţi de păcate ; cu toţii 
din pruncie se luau la întrecere să facă păcate ; fiecare avea ambiţia 
să întreacă în fărădelegi pe semenul său. Cînd vezi cît de întins era pă¬ 
catul, gîndeşte-te la covîrşitoarea înţelepciune a dreptului Noe ; gîn- 
deşte-te că, într-un ocean atît de mare de răutăţi, a putut să fugă de 
prăpăd şi să rămînă nevătămat; ca şi cum ar fi avut o altă fire, atît îi 


era de sănătos gîndul! Din propriul lui îndemn, sîrguindu-se să facă 
fapte bune, a fugit de păcatele deobşte ale tuturora şi a scăpat de pră¬ 


pădul ce avea să vină peste ei. 


«Şi I-a părut rău, spune Scriptura, Domnului Dumnezeu, că a făcut 
pe om pe pămint» 23 . 

Iată iarăşi un cuvînt nepotrivit, pogorît la măsura puterii noastre de 
înţelegere : «l-a părut râu lui Dumnezeu» asta nu înseamnă că Dum¬ 
nezeu s-a căit de ce a făcut — Doamne fereşte ! —, ci că Dumnezeiasca 
Scriptură ne vorbeşte potrivit obiceiului omenesc. Vrea să ne arate că 
grozăvia păcatelor oamenilor îl duseseră la o mînie aşa de mare pe 
iubitorul de oameni Dumnezeu. 



«Şi i-a părut rău Domnului Dumnezeu că a făcut pe om pe pămint». 

«Oare pentru asta l-am adus pe lume pe om, spune Dumnezeu, ca 
să ajungă pricina propriei sale pierderi, alunecînd într-o greşeală atîta 
de mare ? Nu ! L-am învrednicit de la început de atît de mare cinste şi 
.am avut atît de mare grijă de el, ca să nu piară dacă îmbrăţişa virtutea ! 
Dar pentru că nu s-a folosit cum trebuie de iubirea Mea de oameni, e 
mai bine să curm fapta lui cea rea !». 



23. Fac., (), 6. 









*Ş1 s-a căit. Şi a zis Domnul Dumnezeu : «Plcrde-voi de pe faţa pă- 
mlntului pe omul pe care l-am făcut, de la om pinii la dobitoace şi de la 
tîrltoare plnă la păsările cerului ; pentru că Îmi pare rău că i-am făcut 
pe ei» 24 . 

«Eu, spune Dumnezeu, am făcut toate cele ce depindeau de Mine. 
Am adus pe oameni din nefiinţă la fiinţă ; am pus în firea lor cunoştinţa 
de ce trebuie şi ce nu trebuie făcut •, le-am dăruit voie liberă ; M-am 
purtat cu ei cu nespusă răbdare ; după acea îndelungată vreme, după 
mînia şi ameninţarea de care le-am vorbit, am rânduit alt termen, vrînd 
ca ei să-şi dea seama de păcatele lor, spre a-Mi potoli mînia ; dar pen¬ 
tru că nici aşa nu s-au învăţat minte, trebuie neapărat să prefac ame¬ 
ninţarea în faptă şi să-i şterg cu totul de pe faţa pământului ; să sting 
neamul lor ca pe un aluat rău, ca să nu ajungă pentru generaţiile vi¬ 
itoare dascăli ai răutăţii». 

«Şi a spus Domnul Dumnezeu : «Pierde-voi de pe faţa pămîntului pe 
omul pe care l-am făcut, de la om pină la dobitoace». 

Dar poate că cineva mă va întreba : 

— Pentru ce dobitoacele sînt pedepsite precum este pedepsit şi 
omul, cînd numai omul a înclinat spre rău ? 

— E firesc să se facă asta! Au fost făcute, oare, animalele pentru 
ele însele ? Nu ! Au fost aduse pe lume pentru om. Ce nevoie mai era, 
dar, de ele odată ce omul dispărea? De aceea au luat parte şi ele la 
pedeapsă, ca să cunoaşteţi cît de mare era mînia lui Dumnezeu. Şi după 
cum la început, cînd a păcătuit cel întîi-zidit, pămîntul a fost bleste¬ 
mat, tot aşa şi acum, cînd omul este osîndit la pieire, iau parte la pe¬ 
deapsă şi animalele. După cum atunci cînd omul este încununat, ia parte 
la fericirea omului şi făptura — precum spune şi Pavel că « însăşi făp¬ 
tura se va libera din robia stricăciunii spre libertatea fiilor slavei lui 
Dumnezeu» 25 —, tot aşa şi acum, cînd omul este pedepsit şi dat pieirii 
pentru mulţimea păcatelor lui, pier de potopul care va cuprinde toată 
lumea şi dobitoacele şi tîrîtoarele şi pasările. Şi după cum atunci cînd 
într-o casă stăpînul se mînie pe mai marele slugilor, mînia se întinde 
şi asupra celor ce slujesc împreună cu el, tot aşa şi acum, cînd oame¬ 
nii sînt daţi pieirii, trebuie neapărat să piară, ca şi într-o casă, ţoale 
cele ce sînt în casă şi toate cele de sub stăpînirea omului. 


«îmi pare rău, spune Dumnezeu, că i-am făcut pe ei». 


24. Fac., 6, 6—7. 

25. Rom., 8, 21. 

De cît pogorămlnt nu este plin acest cuvînt ? «Am vrut Eu, oare, 
spune Dumnezeu, să aduc peste ei o pedeapsă atît de mare? Ei M-au 
făcut să Mă mînii atît de tare prin grozavele lor fărădelegi». 

Apoi, ca să nu socotim că are să dispară cu desăvîrşire tot neamul 
omenesc şi că are să fie stîrpită firea omenească pînă la rădăcină, ci să 
cunoaştem ce mare rău este păcatul şi ce mare bine este virtutea, şi ca 
să cunoaştem că este mai bun unul care face voia Domnului decît mii 
de nelegiuiţi, Scriptura spune : 


«/ar Noe a aflat har înaintea lui Dumnezeu» 26 . 

«Da, spune Scriptura, toată mulţimea aceea de oameni s-a cufun¬ 
dat în atît de mari păcate ! Numai dreptul acesta a păstrat scînteia vir¬ 
tuţii. Noe le-a grăit oamenilor tot timpul; i-a îndemnat să se lepede de 
păcat; el nu s-a întinat cu păcatul lor». Şi după cum aceia, prin păca¬ 
tele lor rele, au pornit spre mînie pe iubitorul de oameni Dumnezeu, tot 
aşa şi Noe, făcînd fapte de virtute «a găsit har înaintea Domnului Dum¬ 
nezeu». «Cd Dumnezeu nu este părtinitor» 27 , ci dacă găseşte în atîta 
mulţime de oameni pe unul care face cele plăcute Lui, nu-1 trece cu 
vederea, ci-1 învredniceşte de purtarea Lui de grijă •, şi are eu atît mai 
multă purtare de grijă de el, cu cît acesta a mers pe calea virtuţii, deşi 
erau atîţia în jurul lui care-1 trăgeau spre păcat. 


VI 


Cunoscînd dar asta, să urmărim un singur lucru : să-I plăcem 
lui Dumnezeu şi să facem fapte care să atragă asupra noastră dragostea 
Stăpînului. Să nu neglijăm facerea de fapte bune de dragul prietenilor 
sau robiţi de obişnuinţă, ci să ne folosim cum trebuie de îndelunga răb¬ 
dare a lui Dumnezeu ,• şi, cît mai avem încă vreme, să îndepărtăm toată 
trîndăvia, ca să dorim virtutea şi să urîm păcatul. Dacă nu ne îndreptăm 
spre virtute cu dragoste şi dor, dacă nu sîntem plini de ură faţă de pă¬ 
cat, nu vom putea scăpa nici de vătămarea păcatului şi nu vom putea 
nici îmbrăţişa virtutea. Că virtutea are nevoie de oameni care s-o pof¬ 
tească, care să ardă de dorul ei, o spune profetul. Ascultă ! « Judecăţile 
Domnului sînt adevărate, îndreptăţite toate ; dorite-s mai mult decît 
aurul şi piatra de mare preţ» 2S . Nu pentru că sînt numai atît de do¬ 
rite, ci pentru că nu se găseşte în lume altceva mai de preţ decît aurul 
şi piatra preţioasă ; de aceea a şi adăugat: «Şi mai dulci decît mierea 


I 


26. Fac., 6, 8. 

27. Fapte, 10, 34. 

28. 18, 10—11. 

şi fagurele» 29 . Iarăşi şi aici, pentru că n-a găsit ceva mai dulce decît 
mierea, s-a folosit de această imagine. După cum cei care strîng averi, 
fiind înnebuniţi de dor şi de poftă, îşi îndreaptă spre strângerea de avu¬ 
ţii toată strădania lor şi nicicînd nu se satură,'pentru că beţie fără saţ 
este iubirea de arginţi; şi după cum beţivilor le creşte pofta de băut 
cu cît toarnă mai mult vin în ei, tot aşa şi cei ce strîng averi nu-şi pot 
opri nicicînd această neostoită nebunie, ci, cu cît văd că le creşte avu¬ 
ţia, cu atît li se aprinde şi pofta şi nu pun capăt acestei dorinţe rele 
decît atunci cînd cad în adîncul răutăţii. Aşadar, dacă aceştia îşi vădesc 
cu atîta tărie pofta lor pierzătoare, care e pricina tuturor relelor 30 , 
apoi cu mult mai mult este drept ca noi să ne gîndim neîncetat la « Ju¬ 
decăţile Domnului», care-s cu mult mai de preţ decît aurul şi pietrele 
preţioase. Să nu socotim că poate sta ceva înaintea virtuţii, ci să tăiem 
din sufletul nostru şi aceste patimi pierzătoare şi să ştim că plăcerea 
aceasta trecătoare naşte de obicei durere necontenită, chin fără de sfîr- 
şit. Să nu ne înşelăm, deci, pe noi înşine şi nici să socotim că totul se 
termină cu viaţa aceasta. Chiar dacă mulţi nu rostesc cuvintele aces¬ 
tea, ci spun că şi cred în învăţătura despre înviere şi în răsplata de pe 
cealaltă lume, totuşi eu nu mă uit la cuvinte, ci la cele ce se întîmplă 
în fiecare zi. Spune-mi, dacă aştepţi învierea şi răsplata, pentru ce atunci 
te dai atîta în vînt pentru slava din lumea aceasta ? Spune-mi, pentru 
ce te frămînţi în fiecare zi ca să aduni bani mai mulţi decît nisipul, ca 
să cumperi ogoare, case şi băi, adesea din jaf şi lăcomie, împlinind cu¬ 
vintele acelea spuse de profet: «Vai de cei ce lipesc casă lingă casă 
şi unesc ogor de ogor, ca să ia ceva de la vecin» ? 31 Oare nu vedem că 
se întîmplă acestea în fiecare zi ? Unul spune : «îmi ţine umbră casa 
cutăruia» şi născoceşte pretexte, mii şi mii, ca să-i ia casa ; altul ia 
ogorul săracului şi-l lipeşte de al lui. Şi lucru mai mare, mai nou, mai 
ciudat şi fără de iertare este acela că mulţi oameni nu-şi au locuinţa 
într-un singur loc şi de multe ori nici nu vor sau nu pot să locuiască în 
altă parte, pentru că-i împiedică fie alte afaceri, fie boli trupeşti, dar 
vor să aibă pretutindeni şi, ca să spun aşa, în toate oraşele, monumente 
ale lăcomiei lor, vor să aibă în toate coloane nemuritoare ale răutăţii 
lor ; nu-şi dau seama că-şi pun pe capetele lor păcatele săvîrşite cu 
adunarea acelor averi, povară grea şi cu anevoie de purtat ; nu-şi dau 
seama că desfătarea cu averi va trece altora, nu numai după ce pleacă 
de pe lumea asta, ci chiar şi .înainte de plecarea de aici. Dar chiar dacă 


29. Ps., 18, 11. 

30. I Tim., 6, 10. 

31. Isaia, 5, 9. 

nu li s-ar lua Iară voia lor averile, totuşi i le smulg, ca să spun aşa, 
cei ai lui şi le risipesc pe toate, iar lor nu le rămîne pentru desfătare 
nici cea mai mică parte. Dar pentru ce vorbesc eu de desfătare ? Chiar 
do ar voi unii ca aceştia să se desfăteze cu toate averile lor, tot nu pot, 
că n-au decît un singur stomac pentru atîta mulţime de averi. 

VII 

Dar pricina tuturor relelor este slava deşartă, dorinţa ca ogoarele,, 
băile şi casele să poarte numele tău ! Ce folos ai de aici, omule, cînd nu 
după multă vreme, doborît de friguri, sufletul va zbura din tine pe 
neaşteptate, lăsîndu-te gol şi sărman, dar, mai bine spus, gol de fapte 
bune, îmbrăcat, însă, cu nedreptăţi, cu jafuri, cu răpiri, cu suspinele, 
vaietele şi lacrimile orfanilor, cu uneltiri şi viclenii ? Cum vei putea 
trece prin uşa cea strimtă 32 , avînd pe umerii tăi aceste poveri de pă¬ 
cate, cînd uşa nu îngăduie trecerea unei poveri atît de mari ? Trebuie, 
deci, neapărat să rămîi afară, să te căieşti zadarnic împovorat cu aceste 
greutăţi şi să vezi pregătindu-ţi-se înaintea ochilor uneltele de chin : 
focul acela groaznic, care nu se stinge niciodată, şi viermele cel nea¬ 
dormit. Dar dacă ţinem la mîntuirea noastră, sa ne depărtăm de păcate, 
cît mai avem vreme, să îmbrăţişăm virtutea şi să dispreţuim slava cea 
deşartă. De aceea se şi numeşte slava asta slavă deşartă, pentru că este 
goală, nesigură şi trecătoare ,• este numai o înşelare a ochilor şi dispare 
înainte de a apărea. Oare nu vedem adesea mîine în închisoare, împre¬ 
ună cu răufăcătorii, pe cel pe care azi îl vedem înconjurat de ostaşi şi ur¬ 
mat de suită ? Poate fi, oare, ceva mai înşelător decît această slavă de¬ 
şartă şi goală ? Iar dacă nu vine schimbarea în timpul vieţii lui, apoi 
negreşit moartea, cu venirea ei, îi curmă fericirea ! Şi cel care astăzi 
se grozăvea în piaţă, cel care băga pe oameni la închisoare, cel care 
şedea pe tron, care se credea mare şi socotea pe toţi oamenii umbre, 
pe neaşteptate, în ziua următoare zace mort, fără suflare, plin de du¬ 
hoare grea, acoperit de mii şi mii de vini şi de cei cărora le-a făcut rău 
şi de cei cărora nu le-a făcut vreun rău şi de cei care iau partea celor 
năpăstuiţi. Poate fi, oare, o stare mai de plîns ca asta ? Toate averile 
strînse sînt adeseori împărţite între ei de vrăjmaşi şi de duşmani, iar cel 
care le-a strîns pleacă de aici luînd cu el păcatele adunate de care tre¬ 
buie să dea amănunţită socoteală. 

De aceea, vă rog, să fugim de această slavă deşartă şi să dorim 
slava cea adevărată, care trăieşte veşnic. Nici dragostea de bani să nu 

ne pun ii piedici, nici vapulu poftei sa nu ne pîrjolească, nici invidia şi 
ura sil nu ne topească şi nici minia să nu aprindă flacără în noi, ci să 
dispreţuim cele prezente, stingînd cu rouă Duhului toate aceste patimi 
rele şi pierzătoare ! Să dorim bunătăţile cele viitoare, să ne gîndim Ia 
ziua de apoi şi să ducem o viaţă curată şi sfântă. Că n-am fost aduşi pe 
lumea aceasta numai ca să bem şi să mîncăm. Nu trăim ca să bem şi să 
mîncăm, ci mîncăm şi bem ca să trăim. Să nu răsturnăm ordinea, nici 
să slujim stomacului şi plăcerilor trupeşti, ca şi cum pentru asta am 
fi fost făcuţi, ei, gîndindu-ne la vătămarea ce-o avem de-aici, să poto¬ 
lim mişcările trupului, să nu ne trîndăvim şi să nu îngăduim trupului să 
se ridice împotriva sufletului. Dacă Pavel, omul acela atît de mare şi 
atît de sfînt, care ca un întraripat a străbătut întreaga lume, care a fosl 
mai presus de nevoile trupeşti şi a fost învrednicit să audă acele graiuri 
tainice 33 , pe care pînă azi nici un altul nu le-a auzit, dacă Pavel spu¬ 
nea în epistolele sale : « îmi chinuiesc trupul şi-l supun robiei, ca nu 
cumva propovăduind altora, eu Însumi să mă fac netrebnic» 34 ( duci, 


dacă Pavel, care a fost învrednicit de atîta har, a avut nevoie, după ce 
făcuse fapte atît de mari şi de sfinte, să-şi chinuiască trupul, să-l 
robească, să-l supună stăpînirii sufletului şi să facă roabe ale virtuţii 
săltările trupului — că chinuieşti pe cine nu ascultă şi robeşti pe cel 
ce se răscoală —, ce mai putem spune noi, care sîntem lipsiţi de orice 
faptă bună, care sîntem încărcaţi cu poveri de păcate şi pe lîngă toate 
acestea mai sîntem şi tare trîndavi ? încetează, oare, cîndva lupta 
aceasta ? Are, oare, vreme hotărâtă de atac ? Nu ! Totdeauna trebuie 
să fim treji, totdeauna cu luare aminte ; răgaz n-avem niciodată, că nici 
nu este o vreme hotărâtă, cînd duşmanul ne atacă şi năvăleşte peste 
noi. Trebuie, deci, să avem grijă necontenit de mîntuirea sufletelor 
noastre, ca aşa să putem rămîne şi nebiruiţi ; şi scăpînd de uneltirile 
vrăjmaşului să fim învredniciţi şi de iubirea de oameni a lui Dumnezeu, 
cu harul şi îndurările Celui Unuia-Născut, cu Care Tatălui împreună cu 
Sfîntul Duh slavă, putere şi cinste, acum şi pururea şi în vecii vecilor. 
Amin. 


33. II Cor., 12, 4. 

34. I Cor., 9, 27. 

«Noe a aflat har înaintea lui Dumnezeu. 

Aceasta este genealogia lui Noe. 

Noe, fiind om drept 
şi desăvîrşit în neamul lui, 
a bineplăcut lui Dumnezeu» 1 

I 

Aţi văzut în cele spuse pînă acum cît de mare e iubirea de oameni 
•a lui Dumnezeu şi cît de covîrşitoare este îngăduinţa Lui ? Aţi văzut 
cît crescuse păcatul oamenilor de pe vremea aceea ? Aţi văzut cît de 
mare a fost virtutea dreptului în mijlocul unei mulţimi atît de mari ? 
Aţi văzut că nu l-a vătămat cu nimic, că nu l-a murdărit nici păcatul 
obştesc al acelora, nici că numai el sta deoparte în mijlocul acelora 
şi că mergea pe altă cale ? Ca un corăbier priceput, Noe întrebuinţa cîr- 
ma minţii lui cu mare luare aminte şi nu lăsa să se scufunde vasul de 
furia valurilor păcatului. Era mai tare ca furtuna ; era izbit de valurile 
mării, dar era liniştit ca şi cum ar fi fost în port. îndreptînd aşa cîr- 
mele virtuţii, a scăpat de potopul ce avea să acopere pe toţi cei din 
lume. Aşa este virtutea ! Nemuritoare şi nebiruită ! Nu se pleacă în 
faţa greutăţilor vieţii. Zboară pe deasupra laţurilor puse de păcat, pri¬ 
veşte ca dintr-un foişor pe toate cele omeneşti şi nu simte deloc pe 
cele ce apar a-i întrista pe alţii. Şi după cum cel care stă pe vîrful unei 
Stînci îşi rîde de valuri, pentru că le vede că se sfărîmă de stîncă şi se 
prefac repede în spumă, tot aşa şi omul care face fapte de virtute, stînd 
pe loc sigur, nu-1 supără deloc turburările aduse de viaţă ; stă liniştit, 
bucurîndu-se de seninătatea gîndurilor lui, gîndindu-se că lucrurile din 
viaţa aceasta, care trec atîta de uşor şi grabnic, nu se deosebesc întru 
nimic de valurile rîurilor. După cum vedem că valurile mării acum se 
urcă la mare înălţime, dar pe neaşteptate iarăşi se micşorează, tot aşa 
vedem şi pe oamenii care neglijează şi săvîrşesc păcatul : acum 
îi vedem mîndri, cu sprîncenele ridicate, uimiţi de lucrurile din lumea 






aceasta, dar pe neaşteptate îi vedem doborîţi, prigoniţi de neagră sără¬ 
cie! Pe aceştia ni-i arată fericitul profet David, cînd zice : «Nu te teme 
cînd se îmbogăţeşte omul sau cînd se înmulţeşte slava casei lui, cînd va 
muri nu va lua nimic» 2 . Bine a spus : «Nu te teme I». «Să nu te turbure, 
spune David, mulţimea de averi şi strălucirea slavei! îl vei vedea pe 
cel bogat, pe cel slăvit, nu după multă vreme, zăcînd la pămînt, fără 
putere, mort, aruncat, hrană pentru viermi, lipsit de toate cele ce-a 
avut, fără să poată lua ceva cu el, ci pe toate le lasă aicea». Nu te ne¬ 
linişti, deci, cînd vezi pe cele de aici, nici nu ferici pe acela care le 
are, că după puţină vreme pe toate le va pierde. Aşa e fericirea de 
aici! Aşa e bogăţia! Nu pleacă cu cei ce au avut-o pe pămînt. Rămîne 
aici şi fericirea şi averea, iar cei ce le-au avut pleacă lipsiţi şi goi, îm¬ 
brăcaţi numai cu păcatul şi cu poverile de păcate, strînse de ei cu rău¬ 
tatea lor. Virtutea nu-i aşa ! Ne face chiar aici mai puternici decîl vrăj¬ 
maşii noştri, ne face neînvinşi, ne dăruieşte necontenită bucurie şi nu 
ne lasă să simţim nepotrivelile din lumea aceasta ; şi mai cu seamă 
atunci cînd avem nevoie de ajutorul ei, atunci, în ziua cea înfricoşă¬ 
toare, ne dă mult ajutor, îmblînzind ochiul dreptului Judecător. Şi după 
cum aici pe pămînt, cînd vin necazuri peste noi, virtutea ne ridică dea¬ 
supra necazurilor, tot aşa şi în veacul viitor ne smulge din muncile 
acelea, purtaţi pe aripile ei. Dar nu numai atît. Virtutea ne dă încă şi 
prilejul să ne bucurăm de bunătăţile cele negrăite. Şi ca să vedeţi că 
lucrurile aşa stau, că nu mă folosesc de aceste cuvinte numai ca să vă 
îneînt, voi încerca să arăt dragostei voastre adevărul spuselor din fap¬ 
tele ce ni le pune în faţă Scriptura acum. Uitaţi-vă la acest minunat 
bărbat, la Noe vreau să spun ! întreg neamul omenesc atrăsese asupra 
lui mînia Stăpînului Cel iubitor de oameni; dar Noe, cu virtutea iui, u 
putut scăpa şi de mînie şi a putut atrage şi multă bunăvoinţă din partea 
lui Dumnezeu. Dar dacă vreţi, să vorbesc deocamdată de cele ce se pe¬ 
trec în viaţa aceasta. Poate că unii nu cred în viaţa viitoare şi în ceio 
care nu se văd. Să vedem, deci, din cele ce s-au petrecut atunci, să ve¬ 
dem ce a venit peste cei ce au apucat calea păcatului şi de ce au fost 


învredniciţi cei ce au îmbrăţişat virtutea. Cînd bunul Dumnezeu a ho- 
tărît să osîndească la pieire neamul omenesc, pentru că răutatea se în¬ 
tinsese mult, a spus : «Pierde-voi de pe faţa pămîntului pe omul pe 
care l-am iăcut» 3 ; şi, arătîndu-Şi covîrşitoarea Sa mînie, a dat această 
hotărîre nu numai împotriva neamului omenesc, ci şi împotriva tulu- 



2. 48, 17. 

4. Fur., (i, 7. 

ror dobitoacelor, n (lrlloarelor şi pasărilor. Că de vreme ce trebuia să 
piară şi să fie înecaţi oamenii, era firesc să fie pedepsite şi animalele, 
care au fost aduse pe lume pentru om. Dar pentru că hotărîrea era ne- 
precisă şi nu făcea nici o deosebire, de aceea, ca să cunoaşteţi ca Dum¬ 
nezeu este nepărtinitor, că cercînd inimile noastre nu dispreţuieşte pe 
nimeni, ci dacă găseşte că-I dăm chiar cel mai mic prilej, El îşi arată 
faţa de noi nespusa-I bunătate ; deci să nu socotim ca are să piară cu 
desăvîrşire tot neamul omenesc, ci să cunoaştem că din pricina bună¬ 
tăţii Lui lasă să rămînă o seînteie, o rădăcină a neamului omenesc, ca 
iarăşi să se întindă pînă departe ramurile, Scriptura zice : 

«Noe a aflat har înaintea lui Dumnezeu» *. 


Uită-te la preciziunea Scripturii! N-ai să găseşti că este pusă vreo 
silabă la întîmplare ! După ce ne-a arătat cit de mare era răutatea oa¬ 
menilor şi cit de grozavă pedeapsa ce avea să vină peste lucrătorii 
răutăţii, ne arată şi pe omul care a putut fi desăvîrşit virtuos în mijlo¬ 
cul mulţimii aceleia de păcătoşi. Minunată este şi în ea însăşi virtutea 1 
Dar cînd e savîrşită între oameni care îi pun piedică, atunci virtutea 
este cu mult mai minunată ! De aceea Scriptura, ca şi cum s-ar minuna 
de dreptul Noe, zice că între atîţia care aveau să cunoască mînia lui 
Dumnezeu din pricina răutăţii lor «Noe a găsit har înaintea lui Dum¬ 
nezeu». 

«A găsit har» ; dar a găsit «înaintea lui Dumnezeu». N-a spus atît, 
că «a găsit har», ci că a găsit har « înaintea lui Dumnezeu». Scriptura a 
grăit aşa, ca să ne arate că Noe a avut un singur scop, să fie lăudat de 
ochiul cel neadormit ; nu punea nici un preţ nici pe slava oamenilor, 
nici pe batjocura oamenilor, nici pe rîsul lor. Era firesc ca el, care voia 
să fie virtuos împotriva tuturora, să sufere batjocura şi rîsul lor, pentru 
că toţi cei ce săvîrşesc păcate obişnuiesc totdeauna să-şi bată joc de 
cei care voiesc să fugă de păcate şi să facă fapte de virtute. Lucrul 
acesta se întîmplă adeseori şi acum. Vedem pe mulţi oameni că, nepu- 
lînd îndura batjocura şi rîsul păcătoşilor, tîrîţi şi traşi de răutatea celor¬ 
lalţi, preferă slava omenească în locul slavei celei adevărate, care nu 
piere niciodată. Da, e nevoie de suflet viteaz şi de cuget tare, ca să te 
poţi împotrivi celor ce vor să te tîrască spre păcat, ca să poţi sa ai pu¬ 
terea de a nu săvîrşi ceva ce e pe placul oamenilor. E nevoie de suflet 

4. F«c., G, 8. 

viteaz să-ţi ridici privirea la ochiul cel neadormit şi numai de la El să 
aştepţi lauda, să nu te uiţi la oameni, să socoteşti o nimica şi lauda şi 
blamul lor şi sa treci pe lîngă ele ca pe lingă vis şi umbră. Adeseori 
mulţi oameni s-au împiedicat şi au căzut, pentru că n-au putut suferi 
batjocura a zece sau douăzeci de oameni. «Este ruşine, care aduce pă¬ 
cat» 3 . Nu este puţin lucru să poţi dispreţul ocara şi rîsul celor ce vor 
să te batjocorească! Dreptul Noe, însă, n-a fost aşa. N-a dispreţuit 
numai rîsul a zece sau douăzeci sau o sută de oameni, ci rîsul lumii 
întregi, a mii de mii de oameni. Era firesc ca toţi să rîdă de el, să-şi bată 
joc de el, să-l ia în rîs, să spună că-i nebun ; poate că chiar ar fi vrut 
să-l sfîşie, dacă ar fi putut. Păcatul se porneşte totdeauna cu multă furie 
împotriva virtuţii; dar nu numai că nu o vatămă, dimpotrivă, o face 
mai puternică în luptă. Atît de mare e puterea virtuţii, că biruie pe cei 
ce o fac să sufere ; iar cînd e pusă să lupte este mai tare decît cei eo-l 
duc război. Şi lucrul acesta se poate vedea din multe exemple. Şi ca 
să vă dau prilej de înţelegere — că spune Scriptura : «Dă prilej Înţelep¬ 
tului şi mai înţelept va fi» 6 — trebuie neapărat să vă dau exemple şi 
din Vechiul şi Noul Testament. Gîndeşte-mi-te dar la Abel ! N-a fost 
ucis de Cain ? Nu era aruncat la pămînt ? Nu te uita că l-a biruit, că 
a ucis pe cel invidiat, pe cel care nu-i făcuse nici un rău ! Gîndeşte-te 
la ce s-a întîmplat după aceea ! Cel ucis este lăudat de atunci şi pînă 
azi, este încununat şi amintirea nu i-a vestejit-o atîta trecere de vreme ,• 
cel ce a ucis, cel ce a biruit a dus şi atunci o viaţă mai grea decît 
moartea şi de atunci şi pînă acum este ţintuit la stîlpul infamiei şi în¬ 
vinuit de toţi; celălalt dimpotrivă este cîntat de gura tuturora în fie¬ 
care zi. Şi acestea în viaţa de aici! Dar cele din veacul viitor, care cu- 
vînt sau care minte le poate zugrăvi ? Ştiu că, fiind înţelepţi, veţi găsi 
în Scripturi multe şi felurite exemple de acestea. Toate s-au scris pen¬ 
tru folosul nostru, ca să le cunoaştem spre a fugi de viciu şi a îm¬ 
brăţişa virtutea. Vrei să vezi acelaşi lucru şi în Noul Testament ? As- 
cultă-1 pe fericitul Luca spunîndu-ne ceva asemănător despre apostoli. 
Luca ne spune că apostolii, după ce au fost biciuiţi, au plecat de la 
sinedriu, bucurîndu-se că au fost învredniciţi să fie ocăriţi pentru nu¬ 
mele lui Hristos. Deşi biciuirea nu-i pricină de bucurie, ci de durere 
şi tristeţe, totuşi biciuirea pentru Dumnezeu şi pricina pentru care au 
fost biciuiţi au născut bucurie în sufletele lor j biciuitorii, însă, au ră- 

mas nedumeriţi şi taro încurcaţi, neştiind ce să mai facă. Ascultă-i cum 
se întreabă şi ce spun după ce i-au biciuit! «Ce vom face oamenilor 
acestora ?» 7 . Ce spuneţi ? I-aţi chinuit şi încă sînteţi nedumeriţi ? Atît 
e de puternică şi de neînvinsă virtutea, că biruie chiar pe cei care o fac 
să sufere ! 


Dar ca să nu lungesc cuvîntul, trebuie neapărat să mă întorc iarăşi 
Ia dreptul Noe şi să ne minunăm de covîrşitoarea lui virtute, ca a pu¬ 
tut dispreţui batjocura şi rîsul unui popor atît de mare, că a putut fi 
mai presus de toate acestea! Da, vă spun iarăşi lucrul acesta şi n-am 
să încetez a-1 spune ! 

— Cum a dispreţuit-o ? 

— Cum ? Vă voi spune eu ! A dispreţuit-o pentru că se uita ne¬ 
contenit la ochiul cel neadormit, pentru că acolo îşi avea îndreptate 
privirile minţii, aşa că pe toate acestea, şi batjocura şi rîsul, ie socotea 
ca pe-o nimica. Şi aşa se şi întîmplă ! Cînd eşti străpuns de dragostea 
de Dumnezeu, cînd ai îndreptat spre Dumnezeu dorul, nu vezi nimic din 
cele văzute, ci te gîndeşti necontenit la Cel dorit, noaptea şi ziua, cînd 
dormi şi cînd eşti treaz. Nu te minuna, deci, dacă şi dreptul acesta, 
odată ce îşi aţintea spre Dumnezeu mintea, nici nu lua în seamă pe cei 
ce încercau să-i pună piedici. Făcînd, deci, tot ce-i sta în putere şi 
atrăgînd cu asta harul cel de sus, a ajuns mai presus de toţi. 

«Noe, spune Scriptura, a găsit har înaintea Domnului Dumnezeu». 
Cu toate că Noe nu era pe placul tuturor oamenilor de pe atunci, nici 
nu era dorit, pentru că nu voia să meargă pe aceeaşi cale ca şi ei, ci 
spre Cel Ge cercetează inimile, a găsit har şi Acela i-a lăudat gîndul 
şi fapta. Spune-mi, cum l-a vătămat pe Noe batjocura şi rîsul semenilor 
săi, cînd Cel Ce a plăsmuit inimile noastre şi cunoaşte toate faptele 
noastre îl laudă şi-l încununează ? Ce folos are omul să fie admirat şi 
lăudat de toată lumea, dar osîndit în ziua cea înfricoşătoare de dreptul 
Judecător şi Creatorul universului ? Ştiind, dar, iubiţilor, acestea, să nu 
punem nici un preţ pe laudele oamenilor şi nici să căutăm cu orice 
chip laudă de la ei, ci să facem fapte de virtute şi să fugim de păcat 
numai de dragul Celui Ce cearcă inimile şi rărunchii 8 . De aceea şi Hris- 
tos, învăţîndu-ne să nu ne dăm în vînt după laudele oamenilor, după 
alte multe porunci, la urmă a adăugat şi aceste cuvinte : «Vai vouă cînd 

7. ! : «i>l<\ A, Ui. 

8 . /'■!., 17 , 10 . 

toţi oamenii vă vor vorbi de bine» u . Uit<1-le că prin cuvintui «val» nc-*i 
arii lat ce mare pedeapsa îi aşteaptă pe aceştia. Cuvlnlul aresta «vai» 
este un cuvînt de Jale. Aproape că-i plîngo rînd le spune: «Voi vouă 
cînd toţi oamenii vă vot vorbi de bine I». IJită-te la precizia cuvintelor 
acestora! N-a spus numai «oamenii», ci: «toţi oamenii». Că nici nu-i 
cu putinţă să fie lăudat şi admirat de toţi oamenii omul virtuos, omul 
care merge pe calea cea strimtă şi îngustă, omul care urmează porun¬ 
cile lui Hristos. Asta şi din pricina tăriei păcatului şi din pricina războ¬ 
iului dus virtuţii. Ştiind, dar, Stăpînul că este cu neputinţă ea omul, care 
face fapte de virtute şi care aşteaptă laudă numai de la El să fie lăudat 
de toată lumea şi vorbit de b ie, de aceea îi nefericeşte pe cei caro 
părăsesc calea virtuţii de dragul laudelor tuturor oamenilor. Cînd oşti 
lăudat de toată lumea, faci dovadă deplină că nu pui preţ maro pe 
virtute. Cum poate fi lăudat de toată lumea omul virtuos, cînd ol caii la 
să smulgă pe cei nevinovaţi din mina celor răi, pe cei asupriţi din ghiciră 
celor ce vor să le facă rău? Şi iarăşi, dacă vrea să îndrepte po coi pă¬ 
cătoşi şi să laude pe cei ce fac fapte de virtute, nu e firesc ca po unii 
să-i laude, iar pe alţii să-i ţină de rău ? De aceea spune Hristos : «V ai 
vouă cînd toţi oamenii vă vor vorbi de bine». Cum, dar, să nu merite 
să fie lăudat şi admiri . dreptul acesta, dreptul Noe, cînd el a săvîrşil, 
deplin, cu mult înainte, învăţat fiind de legea pusă în firea lui, ceea ce 
a poruncit Hristos Ia venirea Lui, cînd el, dispreţuind lauda de la oa¬ 
meni, căuta prin faptele sale virtuoase să afle har de la Dumnezeu ? 
«Şi Noe, spune Scriptura, a aflat har înaintea Domnului Dumnezeu». Că 
Noe, pentru virtutea lui, a găsit har înaintea Domnului Dumnezeu ne-a 
spus-o Moise, acest minunat profet, insuflat de Sfîntul Duh ; dar tre¬ 
buie neapărat să cunoaştem şi cele spuse mai departe, ca să vedem şi 
ce hotărîre dă Dumnezeu asupra lui. 

«Aceasta e genealogia lui Noe. Noe, fiind om drept şi desăvîrşit in 
neamul lui, abineplăcut lui Dumnezeu» 10 . 

Ciudat fel de genealogie ! Cînd Dumnezeiasca Scriptură a spus : 

'«Aceasta e genealogia lui Noe», ne-a întraripat auzul, că ne aşteptam 
să ne povestească genealogia lui Noe, să ne spună cine i-a fost tatăl, 
de unde i se trage neamul, cum a venit pe lume şi toate celelalte care 
de obicei se spun în genealogii. Dar nu ; Scriptura lasă toate acestea la 
o parte, porneşte pe o cale superioară obiceiului şi spune : «Noc, fiinc, 

om drept şi desăvîrşit în neamul lui, a bineplăcut lui Dumnezeu». Ai 
văzut ce minunată genealogie ? «Noe, spune Scriptura, fiind om». Iată 
că numele de om este socotit drept laudă a dreptului ! Pentru că cei¬ 
lalţi pierduseră şi numele de om, din pricina alunecării lor spre plă¬ 
cerile trupeşti, Noe, ne spune Scriptura, a păstrat chipul de om în atîta 
popor de oameni. Că atunci eşti om, cînd faci fapte de virtute. Nu arăţi 
pe om de ai chip de om, de ai ochi, nas, gură, obraji şi celelalte membre. 
Membrele acestea sînt membrele trupului! Om, însă, numim numai pe 
acela care păstrează chip de om ! 

— Dar care-i chipul omului ? 

— Raţiunea ! 

— Cum ? Ceilalţi nu sînt înzestraţi cu raţiune ? 

— Da ! Dar nu numai atîta ! A fi om înseamnă a fi virtuos, a fugi 
de păcate, a-ţi înfrîna patimile ruşinoase, a împlini poruncile Stăpî- 
nului. 

IV 

Şi ca să vedeţi că obiceiul Scripturii este de a nu învrednici cu 
numele de om pe cei care săvârşesc păcate şi neglijează virtutea, as¬ 
cultă că o spune Dumnezeu, aşa precum vă spui eam ieri : «Nu va ră- 
mîne Duhul Meu în oamenii aceştia pentru că sînt trupuri» n . «Eu, spu¬ 
ne Dumnezeu, i-am înzestrat cu trup şi suflet ; dar ei, că şi cum ar fi 
fost îmbrăcaţi numai cu trup, atît au neglijat virtutea, incit au ajuns 
cu totul trup». Ai văzut că din pricina păcatului îi numeşte trupuri şi 
nu oameni? Şi iarăşi, după cum veţi vedea, Dumnezeiasca Scriptură 
îi numeşte pămînt, din pricină că sînt mistuiţi de gînduri omeneşti. Că 
spune : 

«Şi s-a stricat pămîntul înaintea lui Dumnezeu» 12 . 

Aici nu vorbeşte de pămînt, ci numeşte pămînt pe locuitorii pă- 
mîntului. în altă parte nu-i numeşte nici trupuri, nici pămînt, nici nu-i 
socoteşte a fi în viaţa aceasta, din pricină că sînt lipsiţi de virtute. As- 
cultă-1 pe profet strigînd şi spunînd în mijlocul metropolei ierusalim- 
lenilor, unde erau mii de mii de oameni, unde erau mulţimi nenumă¬ 
rate : «Am venit şi nu era om ; am chemat şi nu era cine să Mă audă» 13 . 
Nu pentru că nu era nimeni, ci întrucît cei ce erau nu erau cu nimic 

11. Fac., 6, 3. 

12. Fac., 6, 11. 

13. Isaia, 50, 2. 

mai buni decît cei ce nu erau. Şi iarăşi în altă parte : «Alergaţi, spune 
profetul Ieremia, şi vedeţi de este cineva care să facă judecată şi drep¬ 
tate şi voi ii milostiv» i4 . Ai văzut că Sfînta Scriptură numeşte om numai 
pe cel virtuos, iar pe ceilalţi nici nu-i socoteşte oameni, ci uneori îi 
numeşte trupuri, iar alteori pămînt ? De aceea şi acum, cînd Dumneze¬ 
iasca Scriptură vrea să facă genealogia dreptului Noe, spune : «Noe 
fiind om». Numai acesta era om ; ceilalţi nu erau oameni; aveau chip 
de oameni,• dar, prin răutatea voinţei lor, trădaseră nobleţea firii ome¬ 
neşti şi în loc de oameni ajunseseră fiare necuvîntătoare. Dumnezeiasca 
Scriptură dă oamenilor înzestraţi cu raţiune nume de animale cînd în¬ 
clină spre păcat şi ajung robi patimilor iraţionale. Ascultă că uneori 
Scriptura spune : « Cai nebuni spre partea iemeiască s-au făcut» 1S . Vezi 
că, din pricina nemăsuratei lor desfrînări, i-a numit cai ! Alteori spune : 
«Venin de aspidă sub buzele lor» 16 . Aici ne arată pe cei care imită 
şiretenia şi viclenia fiarei. Iarăşi pe alţii îi numeşte cîini muţi lT . Şi ia¬ 
răşi : «Ca o aspidă surdă, care-şi astupă urechile ei» 1S , vrînd să arate 
pe cei care-şi astupă urechile cînd li se dau învăţături despre virtute. 
Şi vei găsi multe nume date de Dumnezeiasca Scriptură celor care, din 
pricina trîndăviei, se pogoară pînă la patimile animalelor necuvîntă¬ 
toare. Şi nu numai în Vechiul Testament poţi vedea asta, ci şi în Noul 
Testament. Ascultă-1 pe Ioan Botezătorul spunînd iudeilor : «Pui de vi¬ 
peră, cine v-a arătat să fugiţi de mînia ce va să fie ?» 19 . Ai văzut că 
şi aici, prin numele animalului, a lăsat sa se înţeleagă cugetul lor vi¬ 
clean ? Poate fi, oare, o stare mai nenorocită decît a păcătoşilor, care 
sînt lipsiţi chiar de numele de om şi suferă din pricina asta pedeapsă 
şi mai mare ? Natura le-a dat multe prilejuri de virtute, dar ei de bună 
voie le-au trădat pe toate şi s-au îndreptat spre viciu. 

Aşadar, pentru că atunci toţi oamenii s-au arătat nevrednici de nu¬ 
mele de om, iar dreptul Noe a fost atît de virtuos în mijlocul unei se¬ 
cete aşa de cumplite de virtute, Dumnezeiasca Scriptură, începînd să 
facă genealogia lui Noe, spune : «Noe, fiind om». Mai este şi un alt 
drept, căruia Scriptura i-a dat numele de om în loc de altă mare laudă ; 
şi că, înainte de toate celelalte laude, îl laudă cu numele de om, nume 
care-i arată desăvîrşit virtutea. 

14. Ier., 5, 1. 

15. Ier., 5, 8. 

16. Ps„ 139, 3. 

17. Isaia, 56, 10. 

18. Ps., 57, 4. 

19. Matei, 3, 7. 

— Cino-I cict'Ntn ? 

— Fericitul Iov, atletul credinţei, încununatul lumii, singurul care 
a îndurat acele îngrozitoare rele, care, primind de la vicleanul demon 
săgeţi mii de mii, a rămas nerănit şi, ca un diamant, a putut îndura toate 
acele atacuri ; Iov, care nu numai că n-a fost înecat de atîtea valuri, ba 
dimpotrivă a biruit valurile. A îndurat cu trupul său toate suferinţele 
c unoscute pe lume ; şi ele l-au arătat şi mai strălucitor. Lanţul de ne¬ 
norociri nu numai că nu l-a plecat de frică cu capul la pămînt, ci l-a 
deşteptat să mulţumească şi mai mult; prin toate faptele sale şi-a arătat 
recunoştinţa sa ; a dat diavolului lovitură de moarte şi i-a arătat că se 
străduieşte zadarnic şi că loveşte cu piciorul în bolduri. Aşadar iubitorul 
de oameni Dumnezeu, lăudîndu-1 pe sfîntul acesta chiar înainte de lupte 
şi de atîtea nevoinţe, zice diavolului : «Ai luat aminte in sufletul tău 
la robul Meu Iov, că nu este om ca el pe pămînt, om nevinovat, drept, 
adevărat, cinstitor de Dumnezeu, ferindu-se de tot lucrul rău ?» 20 . Ai vă¬ 
zut că lauda a primit-o, mai întîi, de la numele de om ? «Ai luat aminte, 
spune Dumnezeu, la robul Meu Iov, că nu este om asemenea lui». Toţi 
oamenii sînt la fel în ce priveşte chipul, nu însă în ce priveşte virtutea. 
Atunci omul este om, cînd se fereşte de rău şi face fapte de virtute. 



Ai văzut pe cine obişnuieşte Dumnezeiasca Scriptură să-i numească 
oameni ? De aceea, chiar dintru început, Stăpînul universului, gîndin- 
du-se la cel care avea să fie creat de El, a zis : «Să facem om după 
chipul Nostru şi după asemănare» 21 , adică să fie stăpîn şi peste toate 
cele văzute, şi peste patimile care se nasc în el; ca să stăpînească, nu 
să fie stăpînit. Dacă trădează stăpînirea este mai mult stăpînit decît stă¬ 
pâneşte ,■ pierde şi numele de om şi-şi schimbă numele lui cu nume de 
animale. 

De aceea şi acum Dumnezeiasca Scriptură, vrînd să laude virtutea 
dreptului Noe, zice : « Aceasta este genealogia lui Noe. Noe fiind om 
drept». Iată şi o altă laudă foarte mare : « drept ». Prin acest cuvînt noi 
obişnuim să înfăţişăm virtutea în întregimea ei. Apoi, ca să afli că Noe 
a ajuns pe culmea virtuţii, lucru cerut şi atunci firii omeneşti, Scrip¬ 
tura zice : «drept, desăvîrşit fiind în neamul lui». A împlinit, spune 
Scriptura, tot ce trebuia să facă un om, care a ales virtutea — asta 

20. Iov, 1, 8. 

21. Fac., 1, 28. 

înseamnă desâvîrşit — nu-i lipsea nimic, nu şchiopăta deloc. Noe nu să- 
vîrşea o virtute, iar pe alta nu, ci în toate virtuţile era desâvîrşit. Asta 
trebuia să-l arate pe el. Apoi, ca să ni-1 arate pe drept mai strălucit. 
Scriptura îl compară cu ceilalţi oameni de pe vremea lui, spunînd : «De¬ 
săvârşii în neamul lui», din timpul lui, în neamul lui atît de stricat, care 
înclina atîta spre păcat, care nu voia să arate nici urmă de virtute. Aşa¬ 
dar în neamul acela de oameni, în vremile acelea, dreptul Noe nu numai 
că era virtuos, dar ajunsese şi pe culmea virtuţilor, fiind desăvîrşit în 
toate. Pentru că, aşa precum am mai spus, virtutea se arată totdeauna 
mai mare cînd se săvîrşeşte în mijlocul celor care luptă împotriva vir¬ 
tuţii, cînd îşi arată frumuseţea în mijlocul celor care-i pun piedici. De 
aceea şi dreptul acesta merită mai multe laude. Şi Dumnezeiasca Scrip¬ 
tură nu mărgineşte la atîta lauda pe care i-o aduce lui Noe ; ci, după 
ce ne arată covîrşitoarea lui virtute şi că a primit hotărîrea cea de sus, 
spunînd : «era desăvîrşit In neamul lui», zice : «Noe a bineplăcut lui 
Dumnezeu». Atît de mare era virtutea lui, că a atras asupră-i lauda lui 
Dumnezeu. « Noe a bineplăcut lui Dumnezeu» ; cu alte cuvinte : a fost 
primit de Dumnezeu, iar, prin faptele lui bune a plăcut ochiului celui 
neadormit; viaţa lui îmbunătăţită a adus peste el bunăvoinţa lui Dum¬ 
nezeu şi l-a scăpat-nu numai de mînia ce avea să vină peste toţi, dar 
l-a făcut şi apărătorul altora. 

«Noe a bineplăcut lui Dumnezeu». Care om poate fi mai fericit de- 
cît cel ce poate fi atît de virtuos, încît să aibă laudă de la însuşi Stă- 
pînul universului ? Pentru un om cu judecata sănătoasă, faptele săvîr- 
şite de Noe sînt mai presus de orice bogăţie, de orice slavă, de orice 
putere şi de orice altă fericire omenească ; pentru un om, care iubeşte 
sincer pe Dumnezeu, o viaţă ca a lui Noe e mai de dorit decît împă¬ 
răţia. Pentru că adevărata împărăţie este să poţi face blînd şi milostiv 
pe Dumnezeu prin viaţa ta curată. Iadul nu trebuie să ne înfricoşeze şi 
să ne sperie din pricina focului nestins, din pricina cumplitelor pedepse 
şi din pricina chinurilor fără de sfîrşit, ci din pricină că L-am supărat 
pe Stăpînul cel aşa de bun şi din pricină că ne aflăm în afara bunei Lui 
voinţe. Şi la fel, pricina care să ne facă să ne grăbim spre împărăţia 
cerurilor nu trebuie să fie alta decît dorul de Dumnezeu, ca să ne bucu¬ 
răm de ajutorul Lui. Că după cum bunăvoinţa lui Dumnezeu faţă de noi 
e mai de dorit decît împărăţia cerurilor, tot aşa pierderea acestei bună¬ 
voinţe e mai cumplită decît iadul. 

Aţi văzut de cît folos ne-a fost numai numele dreptului şi cîtă co¬ 
moară de gînduri am scos din genealogia acestui minunat bărbat ? Să 

urmăm, cloci, canoanele Dumnezeieştii Scripturi ! Iar dacă vrem să fa¬ 
cem genealogia cuiva, apoi să n-o facem vorbind de părinţii, de bunicii 
şi de străbunicii aceluia, ci sa dam la iveală virtutea lui. Acesta-i cei 
mai minunat chip de genealogie ! Ce folos de-i sînt părinţii străluciţi şi 
virtuoşi, dacă el n-are viaţă plină de fapte bune ? Şi iarăşi, ce pagubă 
are de-i sînt părinţii şi strămoşii de neam prost şi fără vază, dacă el 
o încărcat cu mii de virtuţi ? Dreptul Noe nu se trăgea din părinţi cu 
vază, dar a ajuns om virtuos şi a atras asupra lui dragostea lui Dum¬ 
nezeu. Dumnezeiasca Scriptură nu ne spune de părinţii lui Noe că au 
lost virtuoşi şi totuşi Noe a putut să se urce pe culmile virtuţii, deşi 
tiu fost atîtea piedici şi era împiedicat de atîţia. Ca să afli că nimic nu-I 
poate împiedica pe cel care priveghează, pe cel care e cu mintea trează, 
pe cel care are multă grijă de mîntuirea lui. După cum ne vatămă şi 
lucrurile de nimic, dacă nu băgăm de seamă, tot aşa, dacă voim să fim 
cu luare aminte, nimic nu ne poate vătăma rîvna, chiar de-ar fi mii 
cei care ne trag spre păcat, aşa precum nici pe dreptul acesta nimic 
nu l-a putut îndepărta de facerea virtuţii, deşi erau atîţia păcătoşi. Ni¬ 
meni, dar, să nu dea vina pe altul, să nu spună că alţii sînt de vină, 
ci toată vina s-o pună pe seama trîndăviei lui. Daţ pentru ce spun eu 
să nu dea vina pe alţii ? Nici pe diavol să nu-1 creadă nimeni că-i în 
stare să împiedice pe cineva a merge pe calea virtuţii! Da, diavolul 
poate înşela, poate pune piedici celor trândavi, dar nu poate opri, nu 
poate sili! Şi lucrul acesta însăşi viaţa ni-1 arată ! Când vrem să fim 
cu luare aminte asupra noastră Înşine, sîntem atât de tari, că, chiar de-ar 
fi mulţi care să ne îndemne pe calea păcatului, nu le luăm în seamă 
sfatul, ne astupăm urechile când ne învaţă rele şi ajungem mai tari decât 
diamantul; dar când sîntem trîndavi, ne îndreptăm spre rău noi singuri, 
fără să ne sfătuiască cineva. Dacă n-ar sta asta în libertatea voii noas¬ 
tre, nici în puterea ghidului nostru, dacă iubitorul de oameni Dumnezeu 
n-ar fi creat pe oameni cu voinţă liberă, ar fi trebuit sau ca toţi oame¬ 
nii să fie răi şi supuşi aceloraşi patimi, ca avînd aceeaşi fire, sau ca 
toţi să fie virtuoşi. Dar cînd vedem că semeni de-ai noştri, supuşi ca şi 
noi aceloraşi nevoi sufleteşti şi trupeşti, nu fac cele ce facem noi, ci 
îşi cîrmuiesc firea cu dreapta judecată, cînd îi vedem că biruie săltă¬ 
rile fără rînduială ale trupului, că pun frîu poftei, că îşi stăpînesc mînia, 
că fug de duşmănie, că alungă invidia, că dispreţuiesc goana nebună 
după bani, că nesocotesc slava, că îşi bat joc de toată fericirea din 
lumea aceasta şi că sînt îndrăgostiţi de slava cea adevărată, preferind 








OMILII LA FACERE 


283 


în locul tuturor celor văzute lauda lui Dumnezeu, nu-i, oare, evident 
că ei pot săvîrşi acestea prin propria lor rivnă pe lingă ajutorul cel de 
sus, iar noi, prin trîndăvia noastră, ne pierdem mîntuirea şi ajungem 
lipsiţi de bunăvoinţa cea de sus ? 


VI 

De aceea, vă rog, gîndindu-vă la acestea şi frămîntîndu-le necon¬ 
tenit în minte, să nu daţi niciodată vina pe diavol, ci pe voinţa noastră 
Irîndavă. Cînd spun lucrul acesta nu vreau să scutesc de vină pe diavol 
— Doamne fereşte ! — că el vine răcnind ca un leu, căutînd să răpească 
şi să înghită pe cineva 22 , ci vreau să vă întăresc, ca nu cumva să ne so¬ 
cotim fără de vină şi aşa să ne îndreptăm cu uşurinţă spre păcat şi să 
grăim acele cuvinte deşarte : «Pentru ce a lăsat Dumnezeu o fiinţă atîta 
de rea, ca să ne pună piedici şi să ne doboare ?». Cuvinte ca acestea 
sînt semn de cea mai mare înţelepciune. Dimpotrivă, să ne gîndim că 
Dumnezeu l-a lăsat pe diavol tocmai pentru ca noi, cuprinşi de frică, 
în aşteptarea atacului duşmanului, să fim mereu cu multă luare aminte 
şi cu mintea trează şi pentru ca să ne uşurăm ostenelile pentru virtute 
cu nădejdea plăţii viitoare şi cu răsplata bunătăţilor celor veşnice. Pen¬ 
tru ce te minunezi că Dumnezeu l-a lăsat pe diavol purtător de grijă 
al mântuirii noastre ? L-a lăsat tocmai pentru ca să ne trezească din trîn¬ 
dăvia noastră, să ne fie temei de cununi. însuşi iadul pentru aceasta l-a 
pregătit, ca frica de pedeapsă şi grozăvia chinurilor să ne împingă spre 
împărăţie. Ai văzut cit de iscusită e iubirea de oameni a Stăpînului ? 
Face şi iscodeşte totul, nu'numai ca să mîntuie pe cei creaţi de El, ci 
ca să-i şi învrednicească de bunătăţile cele nespuse. De asta ne-a dă¬ 
ruit şi voinţă liberă, de asta a sădit în firea şi în conştiinţa noastră cu¬ 
noştinţa păcatului şi virtuţii, de asta a îngăduit să existe diavol şi ne-a 
ameninţat cu iadul, pentru ca să nu facem cunoştinţă cu iadul şi să do- 
bîndim împărăţia. Pentru ce te minunezi că Dumnezeu a izvodit în acest 
scop toate acestea şi altele mii ? Pentru noi şi mîntuirea noastră, Cel 
Ce este în sinul Tatălui a primit să ia chip de rob, să îndure toate ce¬ 
lelalte suferinţe trupeşti, să se nască din femeie, să se nască din Fecioară, 
să stea nouă luni în pîntece, să fie înfăşat, să fie socotit Iosif, logodni¬ 
cul Măriei, tată al Său, să crească trupeşte puţin cîte puţin, să se taie 
împrejur, să aducă jertfă, să flămânzească, să înseteze, să obosească şi 
în sfîrşit să sufere moartea, şi nu o moarte oarecare, ci una socotită de 

ocării, adică iiioailoti pe cruce; şi pe toate acestea pentru noi şi pen¬ 
tru mîntuirea noastră lo-a primit Creatorul universului, Cel neschimbat. 
Cel Ce a adus po toate de la nefiinţă la fiinţă, Cel Ce se uită pe pămînt 
şi-l face pe el de se cutremură 23 , strălucirea slavei Căruia nici heruvi¬ 
mii, puterile acelea netrupeşti, nu pot s-o vadă, ci-şi acoperă cu aripile 
feţele, arătîndu-ne minunea, pe Care îl laudă necontenit îngerii, arhan¬ 
ghelii şi miile de mii de îngeri; Acesta, pentru noi şi mîntuirea noastră, 
a primit să Se facă om, ne-a deschis calea unei îmbunătăţite vieţuiri şi 
ne-a dat o învăţătură îndestulătoare prin tot ce a făcut în trupul pe 
care 3-a luat. Ce cuvînt de apărare ne mai rămîne, deci, cînd după ce 
s-au făcut atîtea pentru mîntuirea noastră, noi ne pierdem vremea cu 
lucruri de nimic, trădîndu-ne mîntuirea prin trîndăvia noastră? 

De aceea, vă rog, să priveghem, să nu ne luăm după alţii, ci să ne 
cercetăm în fiecare zi viaţa noastră, ca să vedem ce am greşit şi ce faptă 
bună am făcut; ca astfel îndreptîndu-ne greşelile, sa atragem şi ajutorul 
cel de sus, să ajungem şi bine plăcuţi lui Dumnezeu, ca dreptul Noe, 
şi să dobîndim şi împărăţia cerurilor, cu harul şi cu iubirea de oameni 
a Domnului nostru Iisus Hristos, cu Care Tatălui, împreună cu Sfîntul 
Duh, slavă, cinste, putere, acum şi pururea şi în vecii vecilor, Amin. 

«Şi a născut Noe trei fii: pe Sem, pe Ham şi pe lafet. 
Şi s-a stricat pămîntul înaintea lui Dumnezeu 
şi s-a umplut pămîntul de nedreptate» 1 


I 

Nu puţin ne-a folosit nouă ieri genealogia lui Noe ! Am cunoscut 
un chip minunat de genealogie. Am văzut că dreptul Noe nu-i lăudat 
după strălucirea strămoşilor, ci după faptele sale de virtute, de rare dă 
mărturie Dumnezeiasca Scriptură, zicînd : « Noe era om drept, desăvirşit 
în neamul lui; şi a bineplăcut Noe lui Dumnezeu » 2 . Toată predica de 
ieri am cheltuit-o cu tîlcuirea acestor scurte cuvinte. Aşa sînt cuvintele 
dumnezeieşti ! In puţine cuvinte ne arată mare bogăţie de idei şi dă¬ 
ruieşte nespusă comoară celor ce vor s-o cerceteze cu de-amănuntul. 
De aceea, vă rog, să nu trecem cu uşurinţă pe lingă cele scrise în Dumne¬ 
zeiasca Scriptură, ci să urmărim comoara ascunsă în ele, fie că e vorba 
de catalog de nume, fie că e vorba de istorisirea unui fapt. De aceea şi 
Hristos spunea : « Cercetaţi Scripturile» 3 . Nu totdeauna putem găsi din- 
tr-o dată înţelesul celor scrise, ci este nevoie de multă cercetare, ca să 
nu ne scape nimic din cele aflate în adîncul lor. Dacă numai numele firii 
omeneşti, adică numele de om, ne-a fost ieri temei de atît folos, ce cîştig 
nu vom avea, de vom citi cu luare aminte şi cu mintea trează fiecare 
cuvînt din Sfînta Scriptură ? Avem un Stăpîn iubitor de oameni; cînd 
ne vede ca ne îngrijim, că ardem de dorul înţelegerii dumnezeieştilor 
cuvinte, nu ne mai lasă să avem nevoie de altcineva, ci îndată ne lumi¬ 
nează mintea, ne dăruieşte lumina Lui şi, potrivit iscusitei Lui înţelep¬ 
ciuni, pune în sufletul nostru învăţătura cea adevărată. De aceea, ca să 
ne şi îndemne spre lucrul acesta şi ca să ne facă şi mai rîvnitori, a fericit 
pe cei ce au o astfel de rîvnă, zicînd : « Fericiţi cei ce ilămînzesc şi înse¬ 
tează de dreptate că aceia se vor sătura» *. Uită-te la înţelepciunea 

1. Fac., 6, 10—11. 

2. Fac., 6, 9. 

3. loari, 5, 39. 

4. Maici, !î, 6. 






Dascălului ! Prin această fericire np. numai că ne-a îndemnat, dar prin 
cuvintele : «cei ce flămlnzesc şi Însetează de dreptate» ne-a învăţat cu 
( iţii rîvnă se cuvine să ne pornim spre cercetarea duhovniceştilor cu- 
vinle. «După cum cei flămânzi, ne spune Domnul, se grăbesc nespus de 
iute ia mîncare, iar cei arşi de multa vreme de sete se apropie repede 
de băutură, tot aşa şi noi, ca şi cum am fi flămânziţi şi însetaţi, trebuie 
să ne apropiem de învăţătura cea duhovnicească. Unii ca aceştia sînt 
vrednici nu numai de fericiri, ci şi de dobîndirea celor dorite. «Se vor 
sătura», adică se vor umple, li se va împlini dorinţa lor duhovni- 
(oască. 

Aşadar de vreme ce avem un Stăpîn aşa de bun, aşa de darnic, haide,, 
ca şi eu să alerg la El, să capăt ajutorul Lui, pentru ca El, datorită iubirii 
Salo de oameni, să-mi lumineze mintea spre a cerceta puterea Dumneze¬ 
ieştilor Scripturi, iar voi, ca nişte flămânziţi şi însetaţi, aşa să primiţi, cu 
multă rîvnă, învăţătura cea duhovnicească. Poate, da, poate că bunul 
şi atotputernicul Stăpîn, îmi va da, nu pentru mine, ca eu sînt o nimica 
şi nevrednic, ci pentru voi şi pentru folosul vostru, cuvânt întru deschi¬ 
derea gurii mele 5 spre slava Lui şi spre zidirea voastră. 

Aruncînd, dar, totul pe seama harului de sus şi chemînd pe Cel Ce 
luminează orbii şi întăreşte limba celor gîngavi, să mă apropii de cuvin¬ 
tele Scripturii citite de curînd, pentru a le pune înaintea dragostei 
voastre aşa cum El mi le-a dat, mergînd pe urmele iubirii Lui de oameni. 

Ineordaţi-vă, vă rog, mintea şi ascultaţi cu luare aminte cele spuse. 
Alungaţi din sufletele voastre orice gînd lumesc, ca să pot arunca să¬ 
mânţa cea duhovnicească în sufletul vostru ca într-o ţarină grasă şi 
adine arată, curăţită de spini şi buruieni. 

«Aceasta e genealogia lui Noe ; Noe, fiind om drept şi desăvlrşit 
In neamul lui, a bineplăcut lui Dumnezeu» 6 . 

Cu aceste cuvinte am terminat ieri cuvîntul de învăţătură. De aceea, 
se cuvine să vă citesc cele ce urmează : 

«Şi a născut Noe trei fii: pe Sem, Ham şi pe Ialet» 7 . 

Nu fără rost a însemnat Dumnezeiasca Scriptură timpul şi numărul 
copiilor dreptului! A vrut cu asta să ne arate pe tăcute covârşitoarea 
virtute a dreptului Noe. Mai înainte spusese că «Noe era de cinci sute 
de ani» 8 ; după aceea a adăugat: «şi a născut trei fii» 9 . Toate acestea 


5. Eies., 6, 19. 

6. Fac., 6, 9. 

7. Fac., 6, 10. 

8. Fac., ti, 32. 

9. Far.. 32. 

ne araţii murea înfrîrum' ti Iul Noe, în mijlocul unei lumi cu toiul stri¬ 
cate şi destrăbălate, în care, cu să spun aşa, oameni de toate vîrstele 
săvîrşeau păcatul. Ascultaţi că o spune Dumnezeiasca Scriptură : «Vd- 
zînd Domnul că s-au înmulţit răutăţile oamenilor pe pămînt şi că fiecare 
cugeta din tinereţe în inima lui cu stăruinţă cele rele» l0 . Aceste cuvinte 
ne arată lămurit că cei tineri întreceau in destrăbălări pe cei mai în 
vîrsta, cei bătrîni nu se lăsau mai prejos de cei tineri şi că chiar cei 
mici, care nu cunoşteau răul, erau înclinaţi spre rău. 

II 

Deci, ca să cunoaştem că singur dreptul acesta, în mijlocul tuturor 
oamenilor cuprinşi de nebunie şi furie, a trăit în castitate pînă la vîrsta 
de cinci sute de ani, în afară de celelalte virtuţi ale lui, Scriptura a 
spus că «Noe a născut trei iii», după ce spusese că «era de cinci sute de 
ani!». 

Aţi văzut, iubiţilor, covîrşitoarea înfrînare a dreptului ? Să nu tre¬ 
cem, dar, cu uşurinţă peste aceste cuvinte, ci să ne gîndim şi la cei cinei 
sute de ani şi la răutatea care cuprinsese pe toţi oamenii din pricina 
marii lor trîndăvii. Să ne gîndim cît de mare-i era virtutea lui Noe şi cîl 
de iubitoare de Dumnezeu îi era voinţa, 'că a putut atîta vreme să-şi în- 
frîneze furia poftei, că a putut merge împotriva tuturor celorlalţi oa¬ 
meni, că s-a ferit nu numai de împreunarea cea nelegiuită, dar şi de cea 
legiuită şi îngăduită. 

«Şi a născut Noe trei fii: pe Sem, pe Ham şi pe Iafet». 

«Şi s-a stricat pămîntul înaintea lui Dumnezeu şi s-a umplut pămîn- 
tul de nedreptate» 11 . 

După părerea mea, dreptul Noe, slujind rînduielii lui Dumnezeu, 
după trecerea celor cinci sute de ani a trăit cu femeia lui şi a avut pe 
aceşti trei copii. Lumea întreagă avea să fie/cuprinsă de potop din pri¬ 
cina marii răutăţi şi a covîrşitoarei ticăloşii a oamenilor ,• de aceea iubi¬ 
torul de oameni Dumnezeu a vrut să lase în lume pe dreptul Noe ca o 
rădăcină, ca un aluat, ca să fie pîrgă generaţiilor viitoare după pieirea 
acelor oameni. Pentru această pricină, deci, a avut Noe după cinci sute 
de ani pe aceşti trei fii, şi s-a oprit la atîţia, arătînd, cu fapta, că a făcut 
lucrul acesta slujind iubirii de oameni pe care avea s-o arate Dumnezeu 
oamenilor de mai tîrziu. Şi ca să te încredinţez că aceasta nu-i o presu¬ 
punere a mea, uită-te la preciziunea Scripturii. După ce a spus că dreptul 

Noe a avut pe coi tr«»i fii, u adăugat îndată : «Şi s-a stricat pămîntul îna¬ 
intea lui Dumnezeu si s-a umplut pămîntul de nedreptate>-. Ai văzut ce 
mare şi nespusă deosebire este între Noe şi ceilalţi oameni ? Despre 
■dreptul Noe Scriptura spune : « Noe fiind om drept, desăvîrşit in neamul 
lui», pe cînd despre toţi ceilalţi oameni spune : «S-a stricat pămîntul 
Înaintea lui Dumnezeu şi s-a umplut pămîntul de nedreptate». Prin «pă- 
mînt » numeşte pe toţi oamenii. Pentru că toate faptele lor erau pămân¬ 
teşti, de aceea prin cuvîntul « pămînt» arată ticăloşia lor şi covîrşitoarea 
lor răutate. După cum pe timpul celui întîi-zidit, după călcarea poruncii 
şi după luarea slavei care-i înconjura pe om mai înainte, Dumnezeu a 
zis celui întîi-zidit: «Pămînt eşti şi în pămînt te vei întoarce» osîndindu-1 
ia moarte, tot aşa şi acum zice : «S-a stricat pămîntul», pentru că răuta¬ 
tea se întinsese mult. Şi n-a spus numai atît : «S-a stricat pămîntul, ci : 
« înaintea lui Dumnezeu şi s-a umplut pămîntul de răutate». Prin cuvîn¬ 
tul « s-a stricat» a arătat toată răutatea lor. Nu se poate spune că s-au 
făcut vinovaţi de unul sau două păcate ! Nu ! Săvîrşiseră cu prisosinţă 
toate fărădelegile ! De asta a şi adăugat: «Şi s-a umplut pămîntul de ne¬ 
dreptate». Nu făceau păcatul aşa de mlntuială, la întîmplare, ci fiecare 
păcat îl săvîrşeau cu multă tărie şi cugetat. Şi iată că nici nu-i învredni¬ 
ceşte să-i numească oameni, ci pămînt, ca să arate cît de mare era şi rău¬ 
tatea lor şi mînia lui Dumnezeu. 

« S-a stricat pămîntul înaintea lui Dumnezeu», adică toate faptele 
lor erau împotriva poruncilor lui Dumnezeu; călcau poruncile lui Dum¬ 
nezeu, iar din pricina trîndăviei lor nici nu mai voiau să ştie de dascălul 
pus de Dumnezeu în firea omenească. «Şi s-a umplut pămîntul de nedrep¬ 
tate», spune Scriptura. Ai văzut, iubite, cît de mare rău este păcatul ? 
Face pe om nevrednic şi de numele de om. 

Ascultă iarăşi şi cele ce urmează mai departe ! 

«Şi a văzut Domnul Dumnezeu pămîntul şi era stricat» 1Z . 

Iată îi numeşte pe oameni iarăşi pămînt. 

Apoi, ca să nu socoteşti că e vorba aici chiar de pămînt, pentru că 
l-a numit de trei ori pe oameni pămînt, Scriptura zice : 

«Pentru că orice trup îşi stricase calea lui pe pămînt» lZ . 

Nici acum nu i-a învrednicit cu numele de om, ci prin cuvîntul «trup» 
vrea să ne arate că nu despre pămînt e vorba, ci despre oameni îmbrăcaţi 
în trup, care se istovesc pe ei înşişi în fapte pământeşti. Că are obiceiul 
Sfînta Scriptură, aşa precum de multe ori am spus dragostei voastre, să 


12. rac., fi, 12. 

13. Puc., (i, 12. 

numească trupuri pe cel cu gîndurl trupeşti, pe cel caro nu gîndesc nimic 
înalt, precum spune şi fericitul Pavel: «Şi cel ce sînt în trup nu pot să 
placă lui Dumnezeu» u . 

— Ce ? Cel care grăieşte cuvintele acestea nu era în trup ? 

— Dar Pavel nu vrea să spună că aceia care sînt în trup nu pot plă¬ 
cea lui Dumnezeu, ci cei care nu spun o vorbă de virtute, cei care gîn- 
desc cele trupeşti, cei care sînt subjugaţi de plăcerile trupului şi nu se 
îngrijesc deloc de sufletul netrupesc şi spiritual. 

Prin cele spuse pînă acum, dumnezeiasca Scriptură ne-a arătat mul¬ 
ţimea păcatelor, covîrşirea răutăţii, mînia cumplită a lui Dumnezeu ; ne-a 
mai arătat că din pricina faptelor nelegiuite ale oamenilor i-a numii 
de trei ori pămînt şi că, numindu-i trup, i-a lipsit de numele de om, nu 
mele obştesc al firii omeneşti, iar prin cele ce spune de acum iiuiinle 
ne arată nespusa iubire de oameni a lui Dumnezeu şi covîrşitorul J.iu 
pogorămînt. 

—• Ce spune ? 

«Şi a zis Dumnezeu lui Noe» 15 . 


Ce bunătate covîrşitoare ! Dumnezeu vorbeşte cu Noe, ca de la prie¬ 
ten la prieten, despre pedeapsa pe care are s-o aducă peste neamul ome¬ 
nesc şi spune : 

«Vremea oricărui om a venit înaintea Mea, că s-a umplut pămîntul 
de nedreptatea lor. Şi iată Eu îi voi pierde pe ei şi pămîntul» 16 . 

— Ce înseamnă : « Vremea oricărui om a venit înaintea Mea» ? 

— «Am arătat, spune Dumnezeu, multă îndelungă răbdare, multă 
îngăduinţă ; nu voiam să aduc pedeapsa pe care am s-o aduc ,■ dar pen¬ 
tru că înmulţirea cumplită a păcatelor lor a adus peste ei vremea, trebuie, 
deci, să pun sfîrşit, să curm răutatea lor, ca să nu meargă mai departe. 

«Vremea oricărui om a venit înaintea Mea». Vezi că şi aici grăieşLe 
ca şi mai înainte. Mai înainte spusese : « Oricine cugetă» 11 ; aici : «ori¬ 
cărui om». Toţi erau înţeleşi, spune Dumnezeu, să se îndrepte spre fă¬ 
rădelegi şi nu puteai găsi în atîta mulţime de oameni pe unul care să 
aducă vorba de virtute». 


14. Rom., 8, 8. 

15. Fac., 6, 13. 

16. Fac., fi, 13. 

17. Fac., G, 5. 

Sfinţii! hi.'in cînrrt «Ir Aur 




«Vremea oricărui om a venit Înaintea Meu, adică a sosit timpul 
citul trebuie să tai, cu să opresc întinderea buboiului. Vremea oricărui 
om a venit Înaintea Mea. Aşa au săvîrşit nelegiuirile, ca şi cum nu i-ar 
fi văzut nimeni, ca şi cum nimeni n-ar avea să-i tragă la răspundere 
pentru fărădelegile lor! Nu s-au gîndit că nimic nu-Mi poate rămîne 
tăinuit Mie, Care le-am dăruit viata, Care le-am dat trup şi suflet şi atîtea 
bunătăţi. Deci vremea oricărui om a venit Înaintea Mea». 

Apoi, ca şi cum s-ar îndreptăţi înaintea dreptului Noe, Dumnezeu îi 
arată că mulţimea păcatelor lor L-a adus la atîta mînie, zicînd : «S-a 
umplut pămlntul de nedreptatea lor». «Au lăsat ei la o parte vreo faptă, 
spune Dumnezeu, care să nu duca la păcat ? Atît de mult s-a înmulţit pă¬ 
catul, că s-a revărsat şi s-a umplut de răutate tot pămîntul. De aceea 
am să-i pierd şi pe ei şi pămîntul. Şi iată Eu ii voi pierde şi pe ei şi pă¬ 
mîntul. Pentru că ei, prin faptele lor nelegiuite, luîndu-o înainte, s-au dus 
pe ei înşişi la pieire, de aceea aduc peste ei prăpăd desăvîrşit şi-i pierd 
şi pe ei şi pămîntul, pentru ca pămîntul să poată primi curăţire, ca să 
se curăţească de murdăria atîtor păcate». 

Gîndeşte-mi-te, deci, cum trebuie să-i fi fost sufletul dreptului Noe 
la auzul acestor cuvinte spuse de Stăpîn ? Deşi se ştia plin de virtute, 
totuşi nu putea primi fără strîngere de inimă cele ce i se spuneau. 
Drepţii sînt iubitori şi preferă să sufere cu uşurinţă orice pentru mîntu- 
irea celorlalţi. Era, oare, cu putinţă ca, la auzul acestor cuvinte, să nu 
cadă doborît de durere acest minunat bărbat, cînd îşi închipuia cu min¬ 
tea pieirea tuturora, distrugerea întregii zidiri şi cînd poate nici pe el 
nu-1 aştepta vreun bine ? Nu ştia încă nimic de soarta lui. Dumnezeu, 
însă, ca să nu-i turbure cugetul, ci ca Noe să poată avea o mică mîngî- 
iere în mijlocul unei tristeţi atît de mari, după ce i-a arătat cît de mare 
era răutatea oamenilor şi că timpul ll sileşte să le facă o tăietură adîncă, 
îi spune lui Noe : «Pe aceia îi aşteaptă prăpădul obştesc». 

«Dar tu fă-ţi o corabie » 1S . 

— Ce înseamnă : «Dar tu» ? 

— «Pentru că tu, îi spune Dumnezeu, n-ai luat parte la răutatea lor, 
ci ţi-ai dus întreaga viaţă cu virtute, pentru asta îţi poruncesc să-ţi faci 
o corabie. 

Din lemne neputrezitoare in patru muchii. Despărţituri vei face prin 
corabie şi o vei unge pe dinăuntru şi pe dinafară cu smoală. Să fie lun¬ 
gimea corăbiei de trei sute coţi, lăţimea de cincizeci şi înălţimea de trei¬ 
zeci. Vei Încheia corabia bine, in sus o vei face de un cot, iar uşa o vei 

face pe lături; şi o vei face cu trei rînduri; cel de jos, al doilea şi al 
treilea» 19 . 

Uită-te la pogorămîntul lui Dumnezeu, la puterea Lui nespusă şi la 
iubirea Sa de oameni, care depăşeşte orice cuvînt! 

Poruncindu-i lui Noe să facă corabia şi arătîndu-i cum s-o întoc¬ 
mească, cu ce lăţime şi cu ce înălţime, Dumnezeu Îşi arată purtarea Sa 
de grijă faţă de el şi-l mîngîie nespus de mult, pentru că facerea coră¬ 
biei îi dădea nădejdea mîntuirii; în acelaşi timp, însă, Dumnezeu voia 
ca prin corabia, care se construia, să-i facă şi pe cei ce făcuseră atîtea 
păcate să se gîndească la faptele lor şi să se pocăiască, pentru ca să nu 
facă cunoştinţă cu mînia Lui. Facerea corăbiei le lăsa vreme foarte multă 
şi îndestulătoare de pocăinţă, care ar fi putut să-i înduplece să-şi în¬ 
drepte greşelile, dacă n-ar fi fost nişte oameni fără judecată. Intr-adevăr, 
era firesc ca fiecare din ei, văzînd pe drept cioplind la corabie, să-l în¬ 
trebe pentru ce o face ; şi cunoscînd astfel mînia lui Dumnezeu să-şi dea 
seamă de păcatele lor, dacă ar fi voit. Dar aceia n-au cîştigat nimic nici 
din facerea corăbiei ; nu pentru că n-au putut, ci pentru că n-au vrut. 


Aşadar, după ce Dumnezeu i-a poruncit dreptului Noe cum să facă 
corabia, îi vorbeşte şi de felul pedepsei, pe care avea s-o aducă peste 
omenire şî-i spune: «Tu fă corabia după cum ţi-am poruncit; iar Eu, 
după ce o vei termina, te voi feri de orice primejdie pe tine şi pe ai tăi!» 

«far Eu iată voi aduce potop de apă pe pămînt ca să pierd tot trupul 
in care este duh de viaţă sub cer ; şi toate cîte vor fi pe pămint vor 
muri» 20 . 

Vezi că şi prin ameninţarea cu care îi ameninţă pe oameni Dumne¬ 
zeu arată cît de mari erau păcatele oamenilor. «Cu aceeaşi pedeapsă, 
spune Dumnezeu, voi lovi şi pe oameni şi pe animale. Pedeapsa nu va 
face nici o deosebire între oameni şi animale, pentru că oamenii şi-au 
trădat puterea de stăpînire pe care o aveau şi au ajuns tot aşa de răi ca 
şi necuvântătoarele. Voi aduce potop de apă, ca să pierd tot trupul de 
sub cer, în care este duh de viaţă. Vor pieri dobitoacele, pasările, fiarele, 
animalele cu patru picioare şi toate cîte sînt sub cer». Şi ca să afli că nu 
va rămîne dimie pe pămînt, Dumnezeu spune : «Şi toate cîte vor fi pe 
pămint vor muri». 

19. Fac., 6, 14—16. 

20. Fac., 6, 17. 






«Lumea, spune Dumnezeu, are, deci, nevoie de o curăţire i dar asta 
să nu te turbure, să nu-ţi întunece mintea ! Văzînd că nu se vindecă ra- 
nele lor, vreau să opresc valurile răutăţii, ca să nu-i fac vinovaţi de o 
pedeapsă şi mai mare. De aceea şi acum, voi continua cu iubirea Mea 
de oameni ,• voi amesteca bunătatea cu mînia Mea şi aşa voi pedepsi, ca 
pedeapsa să n-o simtă, să fie fără durere. Nu mă gîndesc la mărimea pă¬ 
catelor lor, nici la meritele unora din ei, ci la viitor ; vreau să le dau 
acestora o pedeapsă potrivită, ca să-i scap pe cei din viitor de orice vă¬ 
tămare. Nu te întrista, nici nu te turbura, cînd auzi acestea. Da, aceia vor 
primi o pedeapsă cuvenită păcatelor lor, dar 

«Cu tine voi face legămînt» 21 . 

Voi încheia cu tine legămînt, pentru că toţi cei dinainte au fost ne¬ 
vrednici şi n-au vrut să ţină seama de poruncile Mele. Cel întîi-zidit a 
primit de la Mine atîtea binefaceri ; dar, fiind înşelat, Mi-a călcat porun¬ 
cile. Iarăşi, Cain, fiul lui, a căzut chiar în adîncul păcatului; de aceea a 
şi primit o pedeapsă veşnică, însoţită de blestem. Dar nici cu aceste pe¬ 
depse oamenii de mai tîrziu nu s-au înţelepţit ; dimpotrivă, au făcut şi 
mai multe şi mai mari păcate, încît nici nu le-am mai făcut genealogia. 
Mai tîrziu am găsit pe Enoh, care păstrase icoana virtuţii; pentru viaţa 
lui curată l-am mutat de pe pămînt. Asta, pentru a arăta celor ce vor să- 
vîrşi fapte de virtute răsplăţile mari de care vor fi învredniciţi ; am voit 
să-i fac pe oamenii de după el să-i rîvnească viaţa şi să meargă pe ace¬ 
eaşi cale cu el. Aşadar, pentru că toţi oamenii s-au îndreptat spre păcat 
şi pentru că numai pe tine, într-o mulţime atîta de mare de lume, te-am 
găsit în stare să îndrepţi greşeala strămoşului tău, cu tine voi face legă- 
mîntul Meu. Faptele săvîrşite de tine te arată vrednic de a primi porun¬ 
cile Mele». 

Apoi, pentru ca nu cumva dreptul Noe, la auzul acestor cuvinte să 
se întristeze că numai el singur are să scape de potop, îl mîngîie, ca să 
spun aşa, şi-i zice iarăşi: 

«Şi vei intra în corabie tu şi fiii tăi şi femeia ta şi femeile fiilor tăi 
cu tine» 22 . 

Cu toate că aceştia erau departe de virtutea dreptului, totuşi nu 
erau cuprinşi de covîrşitoarea răutate a celorlalţi oameni. De altfel, pen¬ 
tru două pricini au fost scăpaţi de la înec : una, în cinstea dreptului Noe ,- 
este obiceiul iubitorului de oameni Dumnezeu să cinstească pe robii 
Săi, dăruind, de dragul lor, altora mîntuire, aşa cum a făcut pe vremea 

21. Far., 6, 18. 

22. Far., 0, 18. 

fericitului Pavel, dascălul lumii, caro a slobozit pretutindeni razele În¬ 
văţăturii sale. Pavel era dus la Roma. Pe mare s-a pornit furtună cum¬ 
plită ; toţi cei din corabie se temeau că nu vor mal scăpa cu viaţă t nu 
mai aveau nici o nădejde din pricina grozăviei furtunii. Atunci Pavel i-a 
chemat pe toţi şi ie-a spus : «Curaj, bărbaţi! Nici un suflet dintre noi 
nu va pieri, afară de corabie. Mi-a stat înainte în această noapte înge¬ 
rul lui Dumnezeu, al Căruia sînt şi-I slujesc, z icîndu-mi: «Nu te teme, 
Pavele, Dumnezeu ţi-a dăruit pe toţi cei ce sînt cu tine în corabie» a . Ai 
văzut că virtutea lui Pavel a fost pricina mântuirii celorlalţi ? Dar mai 
bine spus, nu numai virtutea lui Pavel, ci şi iubirea de oameni a Stăpî- 
nuiui. Tot aşa şi acum? aceasta e cea dinţii pricină că au scăpat do la 
înec cei ai lui Noe. A doua pricină, ca a voit Dumnezeu să lase o rădă¬ 
cină, un aluat al neamului omenesc, ce avea să vină după potop ,- nu 
pentru că nu putea Dumnezeu să facă din nou, ca la început, din un om 
neamul omenesc, ci pentru că aşa a voit, mergând pe urmele bunălăţii 
Lui. 


Vezi şi din cele ce-au urmat bunătatea lui Dumnezeu. După cum 
atunci cînd a ameninţat cu pedeapsa, a spus că are .să piardă împreună 
cu neamul omenesc şi dobitoacele şi tîrîtoarele şi pasările şi fiarele, tot 
aşa şi acum, din pricina dreptului Noe, porunceşte să fie aduse în cora¬ 
bie şi din aceste animale cîte o pereche de fiecare neam, ca să fie să- 
mînţă şi pîrgă a mulţimii de vieţuitoare de după potop. 


«Şi din toate dobitoacele, spune Scriptura, şi din toate fiarele şi din 
tot trupul, să iei în corabie cîte două din toate ca să le hrăneşti cu tine, 
parte bărbătească şi parte femeiascâ să fie. Şi din toate pasările zbură¬ 
toare după neam şi din dobitoace după neam şi din tîrîtoarele care se 
tîrăsc pe pămînt după neam, cîte două din toate să intre cu tine, să se 
hrănească cu tine, parte bărbătească şi parte femeiască » 2i . 


Nu trece, iubite, cu uşurinţă peste aceste cuvinte ! Gîndeşte-te ce 
bătaie de cap a fost pentru dreptul Noe, cînd s-a gîndit că trebuia să 
aibă grijă de toate aceste vieţuitoare f Nu-i era de ajuns lui grija de 
soţie, de copii şi de femeile acestora, dar i-a mai adăugat şi grija şi 
hrana atîtor necuvântătoare ! 

Aşteaptă, însă, puţin şi vei vedea bunătatea lui Dumnezeu ! Vei ve¬ 
dea că-i uşurează dreptului grija pusă în spatele său ! 




23. Fapta, 27, 22—24. 
21. Far., 6 , 19- 20. 

*Şi /o .va-// /e/ ( ti spune Dumnezeu, din toate bucatele din care mln- 
eafi, să Ie aduni la tine, ca să-ţi fie ţie şi lor de mlncare» 25 . 

«Să nu socoteşti, îi spune Dumnezeu, că n-am grijă âe tine ! Iată îţi 
poruncesc să aduci în corabie tot ce trebuie pentru hrana ta şi pentru 
hrana animalelor, ca nici voi să nu suferiţi de foame şi de strîmtorare, şi 
nici animalele să nu piară, neavînd hrană potrivită». 

«Şi a făcut Noe toate cîte i-a poruncit lui Domnul Dumnezeu. Aşa 
a făcut» 26 . 

Vezi-mi iarăşi şi aici ce mare este lauda lui Noe ! «Noe a făcut 
toate cîte i-a poruncit lui Domnul Dumnezeu». Noe n-a îndeplinit o po¬ 
runcă, iar pe alta a lăsat-o, ci a făcut tot ce i s-a poruncit. Şi «aşa a fă¬ 
cut», cum i s-a poruncit. N-a lăsat nimic la o parte, ci pe toate le-a-mpli- 
nit. A arătat şi cu fapta, că a meritat pe bună dreptate bunăvoinţa Stă- 
pînului. Cîte cununi nu merită mărturia dată dreptului de dumnezeiasca 
Scriptură ! Poate fi, oare, om mai fericit decît omul acesta, care a adus 
la îndeplinire toate poruncile lui Dumnezeu, care a dat atîta ascultare 
celor ce i se porunciseră ? Nu ! 

Şi ca să vezi că Noe a meritat ca Făcătorul universului să-i spună 
toate acestea mai dinainte, ascultă cele ce urmează ! 

«Şi a spus Dumnezeu lui Noe : «Intră tu şi toată casa ta în co¬ 
rabie» 21 . 

Şi ca să cunoaştem că Dumnezeu îl mîntuie pe dreptul Noe nu nu¬ 
mai prin har, ci că îi dă şi răsplată pentru ostenelile şi virtutea sa, zice : 
«De aceea îti poruncesc să intri în corabie cu casa ta, 

Că te-am văzut drept înaintea Mea în neamul acesta» 2S . 

Mare şi vrednică de credinţă mărturie f Poate fi, oare, o mărturie 
mai mare decît mărturia dată dreptului de Creator, de Cel Ce l-a adus 
la existenţă ? «Că te-am văzut, îi spune Dumnezeu, drept înaintea Mea». 
Aceasta este adevărata virtute ! Cînd e făcută înaintea lui Dumnezeu şi 
cînd ochiul cel ce nu poate fi înşelat o spune. 

Apoi iubitorul de oameni Dumnezeu, ca să ne înveţe măsura drep¬ 
tăţii, pe care o cerea atunci de la dreptul Noe — că Dumnezeu nu vrea 
ca fiecare să aibă aceeaşi măsură de virtute, ci diferită după timp — 
zice : «Că te-am văzut drept înaintea Mea în neamul acesta, care s-a 
abătut atîta spre păcat; în neamul acesta viclean, care s-a arătat atît 


25. Fac., 6, 21. 

26. Fac., 6, 22. 

27. Far., 7, 1. 

28. 7, I. 

de nerecunoscător. Pe tine te-am văzut drept ; numai pe tine te-am găsit 
recunoscător, numai pe tine te-am văzut preocupat de virtute; tu sin¬ 
gur te-ai arătat drept înaintea Mea, în timp ce toţi ceilalţi piereau ,• de 
aceea îţi poruncesc să intri în corabie cu toată familia ta ,• din animalele 
curate îţi poruncesc să iei cîte şapte perechi». 

Din pricină că mai înainte îi spusese, fără să precizeze, să ia cîte o 
pereche din toate, de aceea acum îi spune : 

«Din animalele curate ia cîte şapte perechi, iar din cele necurate cîte 
două perechi, parte bărbătească şi parte femeiască» 29 . 

Apoi, ca să ne arate pricina, a adăugat: 


«Ca să păstrezi sămînţă pe tot pămîntul » 30 . 


Merită acum să cercetăm şi să vedem de unde ştia dreptul Noe care 
animale erau curate şi care necurate. Nu se făcuse încă deosebirea, pe 
care a făcut-o mai tîrziu Moise în legea dată iudeilor. 

— De unde, dar, ştia Noe ? 

— O ştia prin el însuşi, mişcat de învăţătura pusă de Dumnezeu în 
firea lui; pe lîngă asta i-a mai spus-o şi raţiunea lui. Că nimic din cele 
făcute de Dumnezeu nu-i necurat. Cum putem numi necurat ceva din 
cele ce au fost create, cînd chiar de la început dumnezeiasca Scriptură 
a hotărît şi a spus : «A văzut Dumnezeu toate cîte a făcut şi iată erau 
bune foarte» 31 ? Deosebirea aceasta au făcut-o mai tîrziu oamenii sin¬ 
guri. Şi că e adevărat lucrul acesta gîndeşte-te că încă şi acum în unele 
locuri unii oameni socotesc necurate şi neîngăduite de lege unele ani¬ 
male, pe care alţii, în alte locuri, le socotesc curate şi le mănîncă. Obiş¬ 
nuinţa i-a dus la socotinţa aceasta. Tot aşa şi atunci; cunoştinţa pusă în 
el de Dumnezeu l-a învăţat pe dreptul Noe, care animale erau bune de 
mîncare şi care erau necurate ,■ nu în realitate necurate, ci socotite ne¬ 
curate. Te întreb : Pentru ce socotim necurat măgarul, care nu se hră¬ 
neşte decît cu seminţe, dar socotim bune de mîncare alte animale ou 
patru picioare care se hrănesc cu lucruri necurate ? Astfel, cunoştinţa 
dată de Dumnezeu omului i-a fost lui Noe dascăl. Dar mai putem spune 
şi altfel, că chiar Dumnezeu, Care i-a dat porunca aceasta, i-a arătat care 
animale sînt curate şi care necurate. Dar am vorbit destul despre ani¬ 
malele curate şi necurate. 



29. Fac., 7, 2. 

30. Fac., 7, 3. 

31. Fac., 1, 31. 

Ni se pune, însă, Iarăşi o altă întrebare : Pentru ce i-a poruncit să 
ia clin animalele necurate cîte două perechi, iar din cele curate cîte 
şapte ? Şi alta întrebare : Pentru ce nu şase sau opt, ci şapte ? 

Poate că am să lungesc mult cuvîntul; dar dacă nu sînteţi obosiţi 
şi voiţi, am să spun pe scurt dragostei voastre şi despre acestea cele 
ce-mi va hărăzi harul lui Dumnezeu. 

Mulţi spun fel de fel de basme în privinţa asta ; şi, pornind de aici, 
demonstrează că trebuie păzite anumite numere. Dar nu e vorba de 
nici o observare de numere! Curiozitatea nelalocul ei a oamenilor în¬ 
cercă să plăsmuiască aceste observări ■, asta a şi dus la naşterea celor 
mai multe erezii, după cum prea bine ştiţi. Sînt în Scripturi foarte multe 
locuri — ca să vedeţi că avem îndestulătoare argumente ca să închi¬ 
dem gura celor care tălmăcesc Scriptura cu propriile lor gînduri — în 
care găsim număr de perechi. Cînd Hristos i-a trimis pe ucenici, i-a 
trimis cîte doi, şi erau de toţi doisprezece. Apoi numărul Evangheliilor 
este patru. Dar vă spun de prisos lucrurile acestea, pentru că dragostea 
voastră a fost învăţată să-şi astupe urechile cînd grăiesc nişte oameni 
ca aceştia. 

Trebuie, însă, neapărat să vă spun pentru care pricină a poruncit 
Dumnezeu lui Noe să ia în corabie cîte şapte perechi din animalele 
curate. 

Dumnezeu i-a poruncit dreptului Noe să ia din animalele curate 
mai multe perechi, nu numai una singură, pentru ca el şi cei împreună 
c u el să aibă oarecare mîngîiere din folosinţa cărnii lor. Şi iarăşi, dacă 
vreţi să aflaţi pentru ce Dumnezeu i-a poruncit lui Noe să ia cîte şapte 
perechi, aflaţi că pricina aceasta este cea mai mare dovadă a gîndului 
cel iubitor de Dumnezeu al lui Noe. Iubitorul de oameni Dumnezeu cu¬ 
noştea virtutea bărbatului ; ştia că Noe, care era om drept, care se 
bucurase din partea Stăpînului de o atît de mare iubire de oameni, 
scăpîndu-1 din acel cumplit vifor, ei bine, Dumnezeu ştia că, după ce 
Noe avea să scape de nenorociri, după ce avea să fie slobozit de şe¬ 
derea în corabie, avea să-şi arate faţă de Stăpîn recunoştinţa sa, adu- 
cîndu-I jertfe de mulţumire din animalele curate care se aflau cu el în 
corabie. Deci ca Noe să nu desperecheze singurele perechi pe care le-ar 
li avut în corabie, cînd avea să-I aducă jertfă, Dumnezeu, ştiindu-i mai 
dinainte gîndul cel plin de recunoştinţă, i-a poruncit să bage în corabie 

dte şapte perechi din fiecare neam de pasări, pentru ca la terminarea 
potopului şi Noe să-şi îndeplinească glndul şi să nu desperecheze sin¬ 
gurele perechi ce le-ar fi avut din zburătoare şi din celelalte animale. 


Aţi aflat, dar, pricina pentru care Noe a primit poruncă să ia cu el 
şapte perechi. Să nu îngăduiţi, deci, pe cei care încearcă să spună basme 
cînd tîlcuiesc Dumnezeiasca Scriptură, pe cei care introduc în dumne- 
zeieştile dogme propriile lor gînduri. 


După ce Dumnezeu a rînduit toate lămurit şi despre păsări, şi 
despre animalele curate şi despre cele necurate şi despre hrănirea lor, îi 
spune dreptului Noe : 


9 

IA 


«Că încă şapte zile şi iată Eu voi aduce ploaie pe pămînt patruzeci 
de zile şi patruzeci de nopţi: şi voi şterge de pe faţa pământului toată 
vieţuitoarea, pe care am făcut-o, de la om şi pînă la dobitoc» 32 . 


Vezi şi în cuvintele spuse acum covîrşitoarea bunătate a lui Dum¬ 
nezeu ! I-a îngăduit pe oameni atîta vreme, iar acum le spune de potop 
cu şapte zile mai înainte, voind ca prin frică să-i facă mai înţelepţi şi să-i 
aducă la pocăinţă. Că le spune de potop mai înainte, tocmai ca să nu 
aducă peste ei potopul, gîndeşte-mi-te la nineviteni! Şi ai să vezi cită 
deosebire între unii şi alţii 1 Cei de pe timpul lui Noe auziseră vreme 
de atîţia ani că prăpădul este la uşă şi nici aşa nu s-au depărtat de rău¬ 
tăţi ! Că obişnuim să ne trîndăvim cînd vedem ca pedeapsa se tot amină 
şi zăboveşte ; dar cînd vedem că nenorocirea e aproape de noi, atunci 
ne smerim şi căutăm să ne schimbăm. Asta s-a întîmplat cu ninevitenii. 
Cînd au auzit că «încă trei zile şi cetatea Ninevi va fi nimicită» 33 , nu 
numai că nu s-au deznădăjduit, ba dimpotrivă s-au deşteptat la auzul 
acestor cuvinte ; s-au depărtat de păcate aşa de mult şi şi-au mărturisit 
păcatele cu atîta căinţă, că au întins mărturisirea şi la animale ,■ nu că 
s-au mărturisit animalele — cum ar putea-o face cînd nu pot vorbi ? —, 
ci pentru ca prin animale să atragă asupra lor mila bunului Dumnezeu. 
Scriptura ne spune că după ce a fost propovăduit postul, împăratul a 
poruncit ca să nu se atingă nici de mîncare, nici de apă dobitoacele, 
boii şi toate necuvîntătoarele ; toţi oamenii atunci s-au îmbrăcat în 
sac şi însuşi împăratul, cel ce şedea pe tron, s-a mărturisit cu mare 
căinţă, cu toate că nu ştiau de au să scape sau nu de pedeapsă. Că spu¬ 
neau : «Cine ştie dacă îi va părea rău lui Dumnezeu de răul care a spus 
că arc să ni-1 facă nouă ?» 34 





32 . Inc., 7 , 4 . 

33 . luna, 3 , 4 . 

34 . luna, 3 , 0 . 

Ai văzul inima simţilocirti a barbarilor? Ai văzut că acele cîteva 
zile nici nu i-au iăcut mai trîndavi, nici nu i-au dus la deznădejde ? Vezi-i 
acum şi pe cei de pe timpul lui Noe ! După ce auziseră de potop atîţia 
ani, li s-a mai spus că după şapte zile va veni potopul; dar ei nici aşa 
nu s-au întors, ci au rămas nesimţitori. De aici trebuie să mărturisim 
că voinţa noastră este pricina tuturor relelor. Iată, au fost oameni, şi 
unii şi alţii. Au avut aceeaşi fire, dar nu şi aceeaşi voinţă. De aceea 
nici soarta lor n-a fost la fel ; unii au scăpat de prăpăd, că bunul Dum¬ 
nezeu, pentru iubirea Sa de oameni, a socotit îndestulătoare pocăinţa 
lor ? ceilalţi s-au înecat şi au fost daţi prăpădului. 

«Încă şapte zile şi voi aduce ploaie pe pămînt». Apoi, vrînd să le 
mărească frica, le-a spus : « Patruzeci de zile şi patruzeci de nopţi». 

Ce ? Nu-i era cu putinţă lui Dumnezeu, dacă voia, să aducă toată 
ploaia într-o singură zi ? Dar pentru ce vorbesc eu de o singură zi ? în- 
tr-o clipită! Dar anume a făcut asta, ca să le mărească frica şi să le dea 
în acelaşi timp şi prilej ca măcar acum, cînd primejdia bătea la uşă, 
să scape de pedeapsă. 

«Şi voi şterge de pe faţa pămintului toată vieţuitoarea, pe care am 
făcut-o, de la om pină la dobitoc». 

Vezi că le spune de potop mai dinainte ; o dată, de două ori; dar 
nici nu le pasă ! Dumnezeu a făcut toate acestea, pentru ca să ne arate, 
că pe bună dreptate a adus peste ei o pedeapsă atîta de mare şi pentru 
ca nici un om, din cei fără judecată, să nu poată huli şi să spună : «Dacă 
Dumnezeu ar fi amînat pedeapsa, s-ar fi depărtat de păcate şi s-ar fi 
întors la virtute !» Asta e pricina că ne face cunoscut numărul anilor şi 
porunceşte facerea corăbiei. Şi după toate acestea, le mai spune şi mai 
înainte cu şapte zile de potop, ca să lege limba cea neruşinată a celor 
ce ar fi voit să vorbească fără să gîndească. 


«Şi a făcut Noe toate cite i-a poruncit lui Domnul Dumnezeu» 35 . 

Iată că Dumnezeiasca Scriptură laudă şi acum recunoştinţa şi as¬ 
cultarea dreptului Noe ! Ne spune că Noe n-a lăsat nimic la o parte din 
ce i s-a poruncit ,■ ci, plinind toate, a dat şi prin asta dovadă de 
virtutea sa. 



Var., 7 , . r >. 

VIII 

Să imitam, dar, şi noi pe dreptul Noe. Să ne sîrguim să împlinim po¬ 
runcile date nouă de Dumnezeu. Să nu dispreţuim legile date nouă de 
El, ci să Ie avem vii în minte, ca să ne grăbim spre săvîrşirea lor. Să 
nu rînduim cu trîndăvie mîntuirea noastră, mai ales acum cînd ni se 
cere cu mult mai mare măsură de virtute, cu cît ne bucurăm şi de mai 
mari daruri. De aceea şi Hristos spunea : «Dacă nu va prisosi dreptatea 
voastră mai mult decît a cărturarilor şi fariseilor, nu veţi intra în împă¬ 
răţia cerurilor» 36 . Să ne judecăm pe noi înşine şi să nu trecem cu uşu¬ 
rinţă pe lîngă aceste cuvinte. Să ne gîndim cît de mare pedeapsă îi aş¬ 
teaptă pe cei care nu numai că nu se străduiesc să-i întreacă pe cărtu¬ 
rari şi farisei, ci rămîn chiar în urma lor ; cu nici un chip nu vor să 
înceteze cu duşmănia ce-o poartă semenilor lor ; nu vor să nu se mai 
jure şi nici nu vor să-şi oprească privirea de la privelişti vătămătoare. 
Şi doar Stapînul ne porunceşte ca nu numai să îndurăm cu curaj ne¬ 
dreptăţile ce ni le fac alţii, ci să-i şi miluim pe cei ce Ue fac rău. « Cel 
care vrea să se judece cu tine, spune El, şi să-ţi ia haina, lasă-i şi că¬ 
maşa t» 37 . Noi, dimpotrivă, adeseori chiar încercăm să facem rău aproa¬ 
pelui sau chiar să ne răzbunăm pe cel ce ne-a făcut rău, deşi ni s-a po¬ 
runcit să iubim nu numai pe r~ ! ne iubesc, — «că aceasta o fac şi 
vameşii» 38 —, ci să iubim şi pe cei ce ne urăsc ; noi, însă, nu iubim cu 
dragoste egală nici pe cei ce ne iubesc. De asta plîng şi mă tînguiesc 
cînd văd că e atît de rară virtutea, iar păcatul .ntinde zi de zi. Plîng 
şi mă tînguiesc că nici frica de gheenă nu ne curmă pornirea noastră 
spre păcat şi nici dorul de împărăţia "-urilor nu ne îndeamnă să apu¬ 
căm pe calea virtuţii, ci cu toţii, ca să spun aşa, ne luăm unii după alţii 
ca oile. Nu ne gîndim nici la ziua cea înfricoşătoare, nici la legile date 
nouă de Dumnezeu, ci înnebuniţi cu toţii după părerea bună a oameni¬ 
lor şi porniţi la vînătoarea laudelor lor, nici nu mai vrem să auzim de 
Evanghelia care spune : «Cum puteţi crede, cînd primiţi slavă de la 
oameni şi nu căutaţi slava de la unicul Dumnezeu ?» 39 . După cum cei 
care sînt îndrăgostiţi de slava omenească pierd cu totul slava dată de 
Dumnezeu, tot aşa cei care urmăresc slava dată de Dumnezeu nu sint 
lipsiţi nici de slava omenească. însuşi Stăpînul a făgăduit asta mai di¬ 
nainte, spunînd : « Căutaţi mai întîi împărăţia lui Dumnezeu şi acestea 

36 . Matei, 5, 20 . 

37 . Matei, 5, 40. 

38 . Matei, 5, 46 . 

39 . Ioan, 5 , 44 . 

toate se vor adăuga vouă» 40 . Toate acestea merg după cel ce doreşte 
împărăţia lui Dumnezeu. Cel care îşi îndreaptă aripile minţii într-acolo 
dispreţuieşte fericirea de aici, ca şi cum n-ar fi. Ochii credinţei nici nu 
s.mt cele văzute, cînd privesc acele bunătăţi nespuse. Atît e de mare 
deosebirea între unele şi altele. Dar nu văd pe nimenea că preferă pe 
cele nevăzute în locul celor văzute. De asta sînt trist, de asta mi-i ne¬ 
contenit inima îndurerată, că nu ne-a învăţat minte nici viaţa, nici fă¬ 
găduinţele lui Dumnezeu şi nici măreţia darurilor nu ne-a făcut să ne 
mutăm dorul spre împărăţia cerurilor, ci, tîrîndu-ne încă pe pămînt, 
preferăm în locul celor cereşti pe cele pămînteşti, în locul celor viitoare 
pe cele trecătoare, în locul celor veşnice pe cele ce pier înainte de a 
apărea, în locul bucuriei veşnice bucuria cea vremelnică, în locul acelor 
fericiri veşnice şi fără sfîrşit fericirea aceasta scurtă din viaţa de aici. 
Ştiu că vă pişe auzul cu cuvintele acestea, dar iertaţi-mă ! Vi le spun 
dorindu-vă mîntuirea voastră. Vreau să vă pişe mai degrabă aici puţin, 
ca să fugiţi de pedeapsa veşnică, decît să vă îneînt puţin şi să suferiţi 
osîndă veşnică. Dacă aţi asculta de cuvintele mele, aţi alunga tristeţea 
care v-a cuprins mai înainte sufletul. Mai ales acum, cînd a rămas puţin 
din postul de patruzeci de zile, veţi putea să vă ştergeţi şi păcatele şi 
să atrageţi asupra voastră şi multa iubire de oameni a lui Dumnezeu. 
Stăpînul n-are nevoie de multe zile. td~î de vreme îndelungată ; dacă 
voim, putem îndrepta mult păcatele noastre chiar în aceste două săp- 
tamîni. Dacă ninevitenii au meritat atîta milă, pentru că s-au pocăit în 
trei zile, apoi cu muL ~ i mult noi nu vom fi trecuţi cu vederea ! Numai 
să arătăm adevărată pocăinţă şi să pornim pe calea care duce la vir¬ 
tute, întoreîndu-ne de la păcate, C'ă şi despre aceia, despre nineviteni 
adică, Dumnezeiasca Scriptură dă mărturie, grăind aşa : «A văzut Dum¬ 
nezeu că fiecare s-a depărtat de la calea lui cea rea» 41 . Aşadar, dacă 
Dumnezeu va vedea că şi noi ne întoarcem spre virtute, depărtîndu-ne 
de rău şi grăbindu-ne spre facerea faptelor bune, va primi şi întoarcerea 
noastră ? şi, slobozindu-ne de povara păcatelor, ne va da darurile Lui. 
Nu dorim noi atît să scăpăm de păcate, nu ne dorim noi atît mîntuirea, 
cît se sileşte şi se grăbeşte Dumnezeu să ne scape de păcate şi să ne 
mîntuiască. De asta, vă rog, să ne trezim mintea noastră, să ne cerce¬ 
tăm, pe noi înşine, ca să vedem dacă am făcut vreo faptă bună pîna 
acuma, dacă am folosit ceva din aceste dese cuvinte de învăţătură, dacă 
am cules vreun fruct, ca să îmbunătăţim starea semenilor noştri, dacă 
am îndreptat vreunul din păcatele noastre, dacă din sfaturile mele de 


40 . Matei, 6, 33 . 

fiecare zi am cules vreun îndemn spre filosofie. Fiecare să caute să 
adauge alte fapte bune la cele săvîrşite pînă acum şi niciodată să nu 
pună capăt acestei frumoase lucrări. Iar dacă cineva, biruit de obişnu¬ 
inţă, vede că stăruie în aceleaşi păcate, să-şi silească sufletul ca să pe¬ 
depsească o astfel de trîndăvie ; să nu îngăduie să meargă mai departe : 
să-şi oprească aici răul obicei, să taie pornirea spre păcat, să pună frîu 
ghidului. Să se gîndească la ziua cea înfricoşătoare. Să se gîndească 
la aceea că se împărtăşeşte de la această înfricoşătoare Masă ! Să se 
gîndească la strălucirea focului, care sare de pe sfînta Masă şi la pu¬ 
terea ei arzătoare. Să se gîndească la marea curăţie sufletească a celui 
ce se apropie de sfînta Masă ! Sufletul trebuie să-i fie curat de orice 
murdărie, de orice pată ; să se depărteze de tovărăşia gîndurilor ruşi¬ 
noase ! Dacă ne vom pregăti aşa în aceste zile, care ne-au mai rămas 
pînă la Paşti, curăţindu-ne cît ne va sta în putinţă, vom putea să ne 
împărtăşim şi aici cu înfricoşătoarele taine şi vom fi învredniciţi şi de 
bunătăţile cele nespuse, cu harul şi iubirea de oameni a Domnului nos¬ 
tru Iisus Hristos, cu Care Tatălui împreună cu Sfîntul Duh, slavă, pu¬ 
tere şi cinste, acum şi pururea şi în vecii vecilor, Amin. 

«Iar Noe era de şase sute de ani 
şi potop de apă s-a făcut pe pămînt» 1 

I 

Vreau să vă vorbesc iarăşi de cele ce v-am vorbit ieri dragostei 
voastre şi să vă pun în faţă din nou istoria dreptului Noe. Multă e bo¬ 
găţia de virtute a acestui drept şi se cuvine ca, cercetînd încetul cu în¬ 
cetul totul, după puterea mea, să vă îmbogăţesc şi pe voi cu bogăţia ei. 
Dar încordaţi-vă, vă rog, mintea, ca să nu vă scape nici unul din gîn- 
durile pe care vi le spun. 

Mai întîi trebuie să vă amintesc unde am oprit ultimul cuvînt de în¬ 
văţătură, pentru ca pornind cuvîntul de acolo, să întreţes cele spuse 
atunci cu cele ce voi spune azi. Aşa se vor înţelege uşor şi cele ce am 
să spun acum. 

Unde m-am oprit, dar, cu cuvîntul de învăţătură ? 

«Şi a spus Domnul Dumnezeu lui Noe : «Intră tu şi toată casa ta 
in corabie, că te-am văzut drept înaintea Mea şi în neamul acesta. Din 
animalele curate ia cîte şapte perechi, iar din dobitoacele cele necurate 
vite două perechi. Că încă şapte zile şi voi aduce ploaie pe pămînt 
patruzeci de zile şi patruzeci de nopţi şi voi şterge de pe faţa pămîn- 
tului toată vieţuitoarea pe care am iăcut-o, de la om pînă la dobitoc. 
Şi a tăcut Noe toate cîte i-a poruncit lui Domnul Dumnezeu» 2 . 

Aici ne-am oprit şi aici am terminat cuvîntul de învăţătură. Vă 
amintiţi poate şi voi că am spus dragostei voastre pentru care pricină 
a poruncit Dumnezeu să ia cîte şapte perechi din animalele curate şi 
cîte două perechi din cele necurate. Haide să tîlcuim, deci, cele ce s-au 
citit mai departe azi şi să vedem ce ne povesteşte Dumnezeiasca Scrip¬ 
tură după ce a intrat Noe în corabie. Acum, dacă altădată n-am pu¬ 
tut, acum mai cu seamă se cuvine să arătăm multă rîvnă, acum cînd 
postul îmi dă prilej să mă întîlnesc mai des cu voi, acum cînd am scă- 


1. Far., 7, 0. 

2. Far., 7, 1 5. 

pal do îmbuibarea ou mincărurl şi do petreceri. Du, uoum putem să ur¬ 
mărim ou inai. multă atenţie cele spuse, pentru o<1 mintea no o trează! 

Dar trebuie neapărat să vă spun începutul textului ce s-a cilii uzi. 

«Iar Noc era de şase sute de ani şi potop de apă s-a făcut pe pa- 
mînt» 3 . 

Fiţi atenţi, vă rog. Să nu treceţi cu uşurinţă peste aceste cuvinte. 
Sînt puţine cuvintele, dar au ascunsă în ele bogăţie. Şi dacă ne Încor¬ 
dăm mintea, putem vedea şi în ele covîrşitoarea iubire de oameni a 
Stăpînului şi întinderea cumplită a răutăţii oamenilor. 

«Iar Noe era de şase sute de ani». 

Nu fără rost ne-a spus Scriptura numărul de ani al dreplului ,- nu 
ni l-a spus ca să ştim de cîţi ani era Noe, ci pentru că mai înainte dum¬ 
nezeiasca Scriptură ne spusese că «Noe era de cinci sute de ani » ■' j şi 
numai după ce ne-a făcut cunoscut numărul anilor lui Noe, Soiipliu.i 
ne-a istorisit ca oamenii erau tare înclinaţi spre păcat şi oii minimi 
omului era îndreptată cu stăruinţă la rău din tinereţe. De aceea spune 
Dumnezeu : «Nu va râmine Duhul Meu în oamenii aceştia, pentru ca 
sînt trupuri» 5 , vestindu-le mai dinainte cit de tare era supărat pe ei. 
Apoi, ca să le dea timp îndestulător de pocăinţă, pentru a scăpa do im- 
nia Lui, a spus : «Vor fi zilele lor o sută douăzeci de ani» (i , în loc de : 
«Mă voi mai îndura de ei după cele cinci sute de ani». Da, vreme de 
cinci sute de ani, dreptul Noe n-a încetat, prin numele ce-1 purta, a ie 
aminti şi a-i îndemna,- dacă ar fi voit să ia aminte s-ar fi depărtat de 
rău şi s-ar fi îndreptat spre virtute. «Totuşi, spune Dumnezeu, ială tă¬ 
găduiesc să mă mai îndur de ei încă o sută douăzeci de ani ; să înlro- 
buinţeze timpul acesta cum trebuie, ca să fugă de păcat şi să îmbrăţi¬ 
şeze virtutea». Şi bunul Dumnezeu nu s-a mulţumit numai cu făgădu¬ 
inţa celor o sută douăzeci de ani, ci a poruncit şi lui Noe să facă cora¬ 
bia, pentru ca vederea corăbiei să le trezească în chip îndestulător min¬ 
tea, ca nimeni să nu uite pedeapsa grozavă ce avea să vină peste ei. 
însuşi faptul că dreptul acesta, care ajunsese pe culmile virtuţii, îşi 
dădea atîta silinţă să facă corabia, era îndestulător să bage frica şi 
spaima în toţi cei ce judecau cit de cit şi să-i convingă să îmblînzousoă 
pe Stăpînuî cel atît de bun şi atît de iubitor de oameni. Că treimii* s i 
vorbesc iarăşi de barbarii aceia — de nineviteni adică — pentru a arăta 
mai bine şi covîrşitoarea răutate a oamenilor de pe vremea lui Noe şr 



a. bar., 7, (i. 
4. Far., r,. 32. 
â. Far., fî, 3. 
Far., 0, 3. 

înţelepciunea mare a nlimvllenilor. Da, slăpînul noslru în ziua cea în¬ 
fricoşătoare, în ziua Judecăţii, va aduce în faţa Sa robi şi robi? că aşa 
va face judecata celor care s-au bucurat de aceleaşi daruri, care au 
luat parte la aceleaşi bunuri, dar n-au săvîrşit aceleaşi virtuţi. De multe 
ori Dumnezeu face comparaţie între neegali, ca să fie arătată şi mai 
mare osînda celor ce s-au trîndăvit. De aceea şi în Evanghelie Domnul 
spunea : « Bărbaţii nineviteni se vor scula la judecată cu neamul acesta 
şi-l vor osîndi că s-au pocăit la predica lui lona ; şi iată mai mult decit 
lona este aici» 7 . Aproape că le grăieşte aşa : «Barbarii aceia de care 
Dumnezeu nu s-a îngrijit deloc, care n-au auzit învăţăturile profeţilor, 
care n-au văzut semne, care n-au văzut minuni, ci au auzit cuvintele 
unui om scăpat dintr-un naufragiu, cuvinte care puteau să-i ducă la 
mare disperare, să-i lase nedumeriţi, dar să-i şi facă să-i dispreţuiască 
vorbele, ei bine barbarii aceia nu numai că n-au dispreţuit cuvintele 
profetului, ci, cuprinşi de strîmtorarea celor trei zile, au arătat o po¬ 
căinţă atît de adîncă şi atît de mare, încît au înlăturat sentinţa pronun¬ 
ţată de Stăpîn asupra lor. «Ninevitenii, spune Domnul, vor judeca nea¬ 
mul acesta, care s-a bucurat de atîta purtare de grijă din partea lui 
Dumnezeu, care a fost hrănit cu cărţile profetice, care a văzut semne 
şi minuni în fiecare zi». Apoi Domnul, ca şă arate şi eovîrşitoarea ne¬ 
credinţă a iudeilor şi nespusa înţelepciune a ninevitenilor, a adăugat : 
«Că s-au pocăit la predica lui Io na ? şi iată mai mult decît lona este 
aici». «Ninevitenii, spune Hristos, au văzut un om de rînd, pe lona ? 
i-au primit predica şi au arătat desăvîrşită pocăinţa!» Iudeii, însă, au 
văzut pe Cineva cu mult mai mare decît lona, au văzut trăind împre¬ 
ună cu ei pe însuşi Creatorul universului ? L-au văzut făcînd minuni 
multe şi mari în fiecare zi, L-au văzut curăţind leproşi, înviind morţi, 
îndreptînd betejiciunile oamenilor, L-au văzut alungind demoni, vinde- 
cînd bolnavi, dăruind cu putere multă iertare de păcate şi totuşi n-au 
avut nici credinţa acelor barbari. 

II 

Dar să ne întoarcem la şirul cuvîntului, ca să vedeţi cît de mare 
era nesocotinţa oamenilor din timpul lui Noe şi cît de adîncă înţelep¬ 
ciunea celor din Ninevi. Ninevitenii erau în mare strîmtorare ? aveau 
doar trei zile pînă să piară cetatea ? şi nici aşa nu şi-au pierdut nă¬ 
dejdea mîntuirii ^ ! S-au grăbit să se pocăiască ,• şi-au spălat păcatele 
şi s-au făcut vr;dnui de iubirea de oameni a Stăpînului. Cei de pe 

timpul lui Noe au avui o sută douăzeci do ani vreino cit» pocăinţă şi 
nici aşa n-au cîştigat ceva. De aceea şi Stăpinul, cinci a văzut răutatea 
lor covîrşitoare, cînd a viizut că se tăvălesc: în păcate mari, a adus 
peste ei grabnică îndreptare, nimicindu-i şi stîrpindu-i şi pe ei şi rău¬ 
tatea lor. De aceea spune Scriptura : «Noe era de şase sute dc ani şi 
potop de apă s-a tăcut pe pămînt». Deocamdată am aflat că Noe era 
de cinci sute de ani cînd s-a mîniat Dumnezeu şi a prezis potopul ; cînd 
a venit potopul, Noe era de şase sute de ani ; deci un răgaz de o sulă 
de ani. Şi nici în această sută de ani ei n-au cîştigat nimic, cu toate ca 
Noe îi dăscălea mereu, trebăluind la facerea corăbiei. 

Dar poate că cineva ar vrea să ştie pentru ce Dumnezeu a spus : 
«Zilele lor vor fi o sută douăzeci de ani» ? Pentru ce a adus prăpădul 
înainte de împlinirea acestor ani, dacă le-a făgăduit că are să-i mai rabde 
încă o sută douăzeci ? 

— Şi asta e o dovadă a prea mare-i Lui iubiri de oameni, ('nul 
Dumnezeu a văzut că zi de zi ei păcătuiesc mai mult şi că nu mimai cu 
nu cîştigă nimic de pe urma acestei nespuse îndelungi răbdări, ci îşi 
adîncesc şi mai mult rănile, a scurtat timpul, ca să nu-i facă vinovat! 
de o pedeapsă şi mai mare. 

— Dar ce pedeapsă poate fi mai mare ca aceasta ? 

— Este, iubite, o pedeapsă şi mai mare şi mai înfricoşată ! Pe¬ 
deapsa veşnică, pedeapsa din veacul ce va să fie ! Unii păcătoşi suferă 
pedepse şi aici pe pămînt, dar nu scapă nici de pedeapsa de dincolo ; 
dar pedeapsa de dincolo le este mai uşoară, pentru că pedepsele de aici 
micşorează pedeapsa de dincolo. Ascultă-L pe Hristos, că nefericeşle 
Betsaida, spunînd : «Vai ţie, Horazime, vai ţie Betsaida, că de s-ar fi 

făcut în Sodoma minunile care s-au făcut în voi, de mult cu sac şi 

cenuşă s-ar fi pocăit. De aceea vă spun vouă: Mai uşor va fi pămlntu- 
lui Sodomei şi Gomorei în ziua judecăţii decît vouă» 8 . Vezi, iubite, că 
prin cuvîntul « mai uşor» a arătat că vor fi pedepsiţi şi pe lumea cea¬ 
laltă şi aceştia care au fost pedepsiţi aicea cu o pedeapsă atît de mare, 
suferind arderea aceea de vii nemaivăzută şi nemaiîntîlnită, dar vor fi 
pedepsiţi mai uşor, din pricină că s-a dezlănţuit şi aici pe pămînt asu¬ 
pra lor mînia lui Dumnezeu î 

Prin urmare, pentru ca nu cumva oamenii de pe vremea lui Noe 
să se facă vinovaţi de o pedeapsă şi mai mare, Stăpinul, ca un bun şi 

iubitor de oameni, văzînd că nu se pocăiesc, le-a scurtat timpul pe 

care-1 făgăduise din pricina îndelungii Lui răbdări. După cum Dumne¬ 
zeu, pentru bunătatea Sa, revocă sentinţa pronunţată asupra unor pă¬ 
li. Maici, 11, 21 -22. 










( cUoşi, cînd Ii vede cfl se îndreaptă, se apropie de cel ce se pocăiesc şi 
îi scapă de pedeapsa care-i ameninţă, tot aşa îşi retrage şi făgăduinţa 
făcută, cînd vede că sînt nevrednici cei cărora le-a făgăduit fie să le 
facă vreun bine, fie să le dea vreme de pocăinţă. De asta spunea şi prin 
profetul Ieremia : «La sfîrşit voi vorbi asupra neamurilor şi a împără¬ 
ţiei, ca să le pierd şi să le surp ; şi dacă se vor pocăi, mă voi căi şi Eu 
de cele ce am grăit că am să le fac lor» 9 ; şi iarăşi : «La sfîrşit voi grăi 
asupra neamurilor şi asupra împărăţiei, ca să le zidesc ; iar dacă vor 
păcătui, mă voi căi şi Eu de cele ce am grăit că am să le fac lor» 10 . Ai 
văzut că noi îi dăm lui Dumnezeu prilej fie să-şi arate faţă de noi iu¬ 
birea Sa de oameni, fie să se mînie pe noi ? De aceea şi acum, pentru 
că cei de pe vremea lui Noe n-au întrebuinţat cum trebuie răgazul dat 
lor spre pocăinţă, scurtează timpul. De asta şi fericitul Pavel spunea 
celor nesimţitori, care nu admiteau că ne putem mîntui prin pocăinţă : 
*Sau dispreţuieşti bogăţia bunătăţii Lui şi îngăduinţa şi îndelunga Lui 
răbdare, neştiind că bunătatea lui Dumnezeu te duce la pocăinţă ? Dar 
după împietrirea ta şi după inima ta nepocăitâ îţi aduni mînie în ziua 
urgiei şi a descoperirii şi a dreptei judecăţi a lui Dumnezeu» lf . Ai vă¬ 
zut că şi acest minunat dascăl al omenirii ne-a arătat lămurit că acei 
care nu folosesc cum trebuie pentru pocăinţă îndelunga răbdare a lui 
Dumnezeu se fac vinovaţi de mai mare osîndă şi pedeapsă ? De aceea 
şi acum, iubitorul de oameni Dumnezeu, aproape justifieîndu-se, arată 
pricina pentru care a adus potopul înainte de împlinirea termenului 
dat ; pentru aceasta ne însemnează în Scriptură numărul anilor dreptu¬ 
lui Noe, zicînd : « Noe era de şase sute de ani». Da, ce vor câştiga mai 
mult în douăzeci de ani cei care n-au voit să se schimbe în o sută de 
ani, decît doar să-şi facă adaos de păcate ? Totuşi Dumnezeu îşi arată 
şi mai departe nespusa Sa iubire de oameni şi covîrşitoarea-I bunătate 
şi nu refuză a le prezice că peste şapte zile are să vină peste ei poto¬ 
pul, doar-doar îşi vor veni în fire şi se vor schimba în timpul acesta 
scurt. 


III 


Uită-te la iubirea de oameni a Stăpînului! Ca un doctor minunat 
încearcă felurite leacuri, ca să le vindece boala ! Boala oamenilor de 
pe vremea lui Noe era greu de vindecat ; de aceea Dumnezeu le-a dat 
răgaz îndelungat, cu gîndul de a-şi întoarce hotărârea mîniei Lui, dacă 
oamenii îşi vor veni în fire în acest mare răstimp. Aşa are Dumnezeu 


-<$ 





9 . Ier., 18 , 7 — 8 . 

10 . Ier., 18 , 9 — 10 . 

11 . Rom., 2, 4 — 5 . 

totdeauna obiceiul! Pentru că are mare grijii de mlntuirea noastră, ne 
prezice pedeapsa, pe care vrea s-o aducă peste noi, tocmai ca să n-o 
aducă. Că dacă ar vrea s-o aducă, nici nu ne-ar mai spune-o ; dar 
anume o spune, ca noi să aflăm de ea şi, cuminţiţi de frica mîniei Lui, 
să ne schimbăm, ca să facem fără putere hotărîrea Lui. Nimic nu-L bucură 
atîta pe Dumnezeu ca îndreptarea noastră, ca întoarcerea noastră de la 
viciu la virtute ! Uită-te şi acum, cum caută să vindece boala acestor 
oameni ! Mai întîi le dă vreme îndelungată pentru pocăinţă ; apoi pen¬ 
tru că a văzut că sînt nişte nesimţitori, că nu cîştigă nimic de pe urma 
acestui timp îndelungat, le prezice că potopul este, ca să spun aşa, la 
uşă, peste şapte zile, nu peste trei zile ca la nineviteni. Cunoscînd ro- 
vîrşitoarea iubire de oameni a Stăpînului nostru, am îndrăznirea să 
spun că oamenii de atunci ar fi putut scăpa de potop, dacă ar fi voit 
să arate desăvîrşită pocăinţă numai în acele şapte zile. Dar pentru < ă 
nici anii îndelungaţi, nici cele Cîteva zile n-au putut pune capăt rău¬ 
tăţii lor, Dumnezeu a adus peste ei potopul în al şase sutelea an al vie¬ 
ţii lui Noe. «/ar Noe era de şase sute de ani şi potop de apă s-a făcut 
pe pămînt». 

Aţi văzut, iubiţilor, cît de mare folos am avut că am cunoscut nu¬ 
mărul anilor dreptului Noe, că ştim de cîţi ani era cînd a venit poto¬ 
pul ? Haide să vedem acum ce spune mai departe Scriptura ! 

Cînd a început potopul, spune Scriptura, 

«a intrat Noe şi fiii lui şi femeia lui şi femeile fiilor lui în corabie, 
din pricina apei potopului. Şi din păsările cele curate şi din păsările 
cele necurate şi din tîrîtoare. Din toate au intrat cu Noe în corabie, 
cîte două, parte bărbătească şi femeiască, precum a poruncit Domnul 
lui Noe» 12 . 

Nu fără rost a adăugat : «precum a poruncit Domnul lui Noe». A 
spus-o ca să-i mărească iarăşi lauda dreptului! Că dreptul Noe a îm¬ 
plinit totul, aşa cum i-a poruncit Stăpînul şi n-a lăsat nimic la o parte 
din cele ce d-a spus ! 

«Şi a fost după şapte zile, precum făgăduise Stăpînul, şi apa poto¬ 
pului a fost pe pămînt, în anul al şase sutelea din viaţa lui Noe, în luna 
a doua, în douăzeci şi şapte a lunii» 13 . 

Vezi cît de precisă e Scriptura ? Nu ne-a spus numai anul în care a 
venit potopul, ci ne-a făcut cunoscută şi luna şi ziua ! 








Apoi, cu sa lnţeleptoascâ pe cei de mai tirziu prin istorisirea fap¬ 
telor şi să U> măi cască frica de cele întîmplate, continuă : 


«/n ziua aceea s-au desfăcut toate izvoarele adîncului şi jghiabu- 
riic cerului s-au deschis ; şi a fost ploaie pe pămint patruzeci de zile şi 
patruzeci de nopţi» u . 

Uită-te de cit pogorămînt se foloseşte şi acum Sfînta Scriptură! 
Istoriseşte totul aşa cum obişnuiesc oamenii să istorisească ! Nu că ar 
fi în cer jghiaburi ! Nu ! Scriptura se foloseşte de cuvinte cunoscute 
nouă, vrînd să ne spună că Stăpînul a poruncit numai şi îndată la po¬ 
runca Creatorului apele au ascultat, s-au strîns de pretutindenea şi au 
acoperit toată lumea. O altă dovadă nespus de mare a iubirii Lui de oa¬ 
meni este şi aceea că a adus potopul pe pământ în patruzeci de zile şi 
patruzeci de nopţi. Din pricina marii Lui bunătăţi, voia ca măcar unii, 
dacă se înţelepţesc, să scape de pieire, văzînd cu ochii lor pieirea se¬ 
menilor lor şi prăpădul ce avea să-i cuprindă pe toţi. Era firesc ca în 
ziua clintii să piară o parte din oameni, în a doua altă parte, în a treia 
alta şi aşa mal departe. Şi aşa Dumnezeu a prelungit pieirea lor vreme 
de patruzeci de zile şi patruzeci de nopţi, ca să le taie orice cuvânt de 
apărare. Că dacă Dumnezeu voia şi poruncea, putea într-o clipită aco¬ 
peri pămîntul cu apă ; dar EI, mergînd pe urmele iubirii Sale de oameni, 
a făcut asta în atîtea zile. 

Apoi Scriptura spune : 

«In ziua aceea au intrat în corabie Noe, Sem, Ham şi Iafet, femeia 
lui Noe şi cele trei femei ale fiilor lui şi toate animalele după neam, 
precum a poruncit Dumnezeu lui Noe» 15 . 

Cînd la porunca Stăpânului a început potopul, au intrat în corabie 
Noe cu fiii lui, cu femeia lui, cu femeile fiilor lui şi cu toate animalele 
după neam. 

«Şi, a încuiat, spune Scriptura, Domnul Dumnezeu corabia pe din¬ 
afară» 16 . 


IV 


Uită-te şi la pogorămîntul acestor cuvinte : «A încuiat Dumnezeu 
corabia pe dinafară» ! Ca să ne arate că l-a pus pe drept în deplină si¬ 
guranţă, Scriptura a adăugat cuvintele : «a încuiat» şi «pe dinafară». 
Aceasta, ca Noe să nu poată vedea prăpădul de afară şi să i se mărească 




M. Fac., 7, 11—12. 
15. Fac., 7, 13—16. 
Ui. Fac., 7, IC. 

şi îruii mult durerea sufletească. Da, el era turburat şl cutremurat, numai 
cinci se gîndea la viforul acela grozav, cind se ducea cu mintea la pie- 
irea întregului neam omenesc, la moartea tuturor animalelor, la piei- 
rea de-a valma a oamenilor şi animalelor şi, ca să spun aşa, la pieirea 
pămîntuiui însuşi. Da, cei care piereau erau răi, dar sufletele drepţilor 
sînt cuprinse de milă cînd văd că oamenii sînt pedepsiţi. Vei găsi în 
Scriptură că fiecare drept, fiecare profet se roagă pentru osîndiţi, pre¬ 
cum a făcut patriarhul Avraam cu cei din Sodoma 17 şi precum fac ne¬ 
încetat profeţii toţi. Unul spune : «Vai mie, Doamne, vei pierde In ră¬ 
măşiţa lui Israil ?» 18 ; altul spune: «.Vei face pe oameni ca pe peştii 
mării, care n-au conducător ?» l9 . 

Dumnezeu îl închide, deci, pe Noe în corabie ca într-o închisoare, 
ca vederea şi priveliştea prăpădului de afară să nu-i mai mărească şi 
mai mult suferinţa, turburat şi cutremurat destul şi fără asta. Pe lingă 
aceasta era firesc, apoi, ca el însuşi, la vederea potopului do ape, să se 
sperie că va pieri înecat şi el. Aşa că iubitorul de oameni Dumnezeu, 
purtînd grijă de el, nu-i îngăduie să vadă nici furia apelor, nici pielreti 
şi prăpădul întregii omeniri. 

Cînd mă glpdesc la vieţuirea dreptului acestuia în corabie, stau 
şi mă minunez şi atribui iarăşi totul tot iubirii de oameni a lui Dum¬ 
nezeu. Dacă iubirea de oameni a lui Dumnezeu, care face uşoare cele 
grele, n-ar fi întărit cugetul dreptului, te înteb, cum ar fi putut suferi 
Noe să stea închis acolo, ca într-o temniţă, ca într-o închisoare? Te 
întreb, cum ar fi putut înfrunta acel urlet de valuri? Ce poţi spune de 
dreptul acesta, dacă pier de frică şi nu mai au nădejde de scăpare cei 
ce se întîmplă să fie pe corabie în vreme de furtună mare, şi doar ei au 
corabie cu pînze, văd pe căpitan că stă la cîrmă şi luptă cu ştiinţa lui 
împotriva vîntului ? După cum spuneam, Noe stătea în corabie ca în¬ 
tr-o închisoare ; era purtat de colo pînă colo ; cerul nu-1 putea vedea 
şi nici n-avea unde să-şi agaţe ochii. Stătea închis şi nu putea vedea 
nimic care să-i dea puţină mîngîiere. Cei care călătoresc pe mare mai 


pot, în vreme de furtună, să aibă oarecare uşurare, că se uită de multe 
ori la cer, mai văd un vîrf de munte, zăresc în depărtare un oraş ; iar 
dacă se întîmplă ca furtuna să fie mare şi cumplită, dacă ţine zece sau 
chiar mai puţine zile, cînd cei de pe corabie ajung la ţărm, după ce au 


scăpat de vifor şi primejdii, răsuflă uşuraţi şi dau uitării toate acele 



17. Far., 18 t 25. 

18. /(' 7.., 9, 8. 

19. Avar., 1, 14. 

necazuri. Cu Nuc nu s*a Inlîmplat aşa. Un an întreg a locuit Noe în 
această nouă şl eludată Închisoare, fără să poată răsufla aer curat. Cum 
ar fi putut, cînd corabia era din toate părţile închisă ? Te întreb : Cum a 
putut rezista ? Cum a putut trăi ? Cum au putut cei de pe corabie, chiar 
dacă ar fi avut de fier sau de diamant trupurile lor, cum au putut trăi 
fără aer, fără vînt, care nu mai puţin decît aerul este făcut să dea noi 
puteri trupului nostru ? Cum au putut, cînd ochii lor nu erau înveseliţi 
nici de priveliştea cerului şi nici de podoaba florilor de pe pămînt ? 
Cum nu le-au orbit ochii trăind atîta vreme închişi ? Iar dacă am voi 
să înţelegem toate acestea cu ajutorul minţii omeneşti, apoi ar mai tre¬ 
bui să ne gîndim de unde au avut apă de băut, stînd atîta vreme în co¬ 
rabie ? Dar să las asta la o parte ! Cum a putut dreptul acesta împreună 
cu fiii lui şi cu femeile lor, cum au putut trăi împreună cu animalele, 
cu fiarele şi cu celelalte păsări ? Cum au putut suferi mirosul greu ? 
Cum au putut locui cu ele ? Dar pentru ce spun eu asta ? Cum au pu¬ 
tut rezista chiar animalele şi n-au pierit, cînd în atîta îndelungată 
vreme n-au putut trage aer curat, nu s-au putut nici mişca, ci au stat 
închise într-un singur loc ? Ştiţi, da, ştiţi, că şi noi oamenii ca şi ani¬ 
malele, chiar dacă avem aer şi toate celelalte, pierim şi putrezim, dacă 
sîntem închişi mereu în acelaşi loc. Aşadar cum a putut trăi dreptul 
acesta cu toate vieţuitoarele atîta vreme în corabie ? Nu în alt chip 
decît cu ajutorul cel de sus, care poate toate. Oare nu tot ajutorul cel 
de sus a făcut să nu se scufunde nici corabia, care era fără cîrmaci şi 
era purtată de furia valurilor ici şi colo ? Nici nu poţi spune că putea fi 
cîrmuită corabia aceea ca orişice corabie ! Era închisă din toate părţile ; 
dar, prin porunca Creatorului, viforul apelor n-a putut-o vătăma cu ni¬ 
mic î rămînea mereu deasupra valurilor şi ferea de primejdie pe cei 
dinăuntru. 

Cînd lucrează Dumnezeu ceva, nu încerca, iubite, să cercetezi cu 
mintea ta omenească cele făcute de El! Faptele Lui depăşesc înţelege¬ 
rea noastră, iar mintea omenească nicicînd nu va putea să le cuprindă 
sau să înţeleagă pricina celor create de El. 


Deci, cînd auzim că Dumnezeu a poruncit ceva, se cuvine să ascul¬ 
tăm şi să ne plecăm spuselor Lui. Că El, fiind Creatorul firii, schimbă 
şi preface pe toate după voia Lui. 

«Şi a închis Domnul Dumnezeu corabia pe dinafară». 










OMII.fl I.A rACKHX 


311 


Maro e virtutea dreptului acestuia! Căvîrşltoaro 1! este credinţa! 
Credinţa, da, credinţa l-a întărit să dulgherească corabia, să sufere in 
linişte traiul în corabie, să îndure strîmtorarea, să poată sta la un loc cu 
fiarele şi cu toate animalele. De aceea şi fericitul Pavel, pomenind şi 
lăudînd pe Noe, striga zicând : «Prin credinţă fiind Înştiinţat de sus 
Noe de cele ce nu se vedeau încă, a făcut cu evlavie corabia spre mîn- 
tuiiea casei sale ; prin ea a osîndit lumea şi s-a făcut moştenitor al în¬ 
dreptăţirii celei după credinţă » 20 . Iată, credinţa lui Noe în Dumnezeu, 
ca o ancoră puternică, i-a dat putere să facă şi corabia şi să îndure şi 
traiul în corabie ! Credinţa i-a fost şi temei de mîntuire ! « Prin ea, spune 
Pavel, a osîndit lumea şi s-a făcut moştenitor al îndreptăţirii celei după 
credinţă». Nu că Noe a osîndit lumea, ci că Stăpînul, comparînd pe Noe 
cu ceilalţi oameni, a adus asupra lor osînda! Aceia s-au bucurat de ace¬ 
leaşi daruri ca şi el, dar n-au mers ca el pe aceeaşi cale a virtuţii ! 
Deci prin credinţa, pe care a arătat-o, Noe a osîndit pe cei care au ară¬ 
tat mare necredinţă, pe cei care n-au crezut în prezicerea ce li se fă¬ 
cuse. Dar eu, pe lîngă toate acestea, mă minunez şi de virtutea drep¬ 
tului, dar şi de bunătatea şi de nespusa iubire de oameni a Stăpînului, 
cînd mă gîndesc cum a putut trăi Noe printre fiare, adică printre lei, 
pantere, urşi şi printre celelalte fiare sălbatice. 

Auzind acestea, iubite, du-te cu mintea la vrednicia de care so 
bucura cel întîi-zidit înainte de călcarea de poruncă şi gîndeşte-te la bu¬ 
nătatea lui Dumnezeu ! Păcatul lui Adam îi micşorase puterea ce i se 
dăduse ; de aceea bunul Dumnezeu a găsit un alt bărbat în stare să 
refacă vechiul chip al omului, a găsit un bărbat care să păstreze ca¬ 
racterele virtuţii, care să asculte în totul de porunci şi să ridice iarăşi 
pe om la vechea cinste. Aproape că ne arată chiar prin lucruri cît de 
mare era puterea şi stăpînirea pe care Adam o avea înainte de neas¬ 
cultare. 

Virtutea dreptului Noe, aşadar, ajutată de iubirea de oameni a lui 
Dumnezeu, a rechemat în Noe vechea stăpânire şi putere, pe care o 
avea Adam asupra lumii ! Animalele s-au supus iarăşi omului, s-au su¬ 
pus lui Noe. Cînd animalele l-au văzut pe dreptul Noe, şi-au uitat fi¬ 
rea lor ; dar mai bine spus, nu şi-au uitat firea, ci sălbăticia lor ; au 
rămas cum erau, dar şi-au schimbat sălbăticia în blîndeţe. Uită-te cu 
acelaşi lucru s-a întîmplat şi cu Daniel. Era înconjurat de lei şi se 
plimba printre ei fără teamă, ca şi cum ar fi avut oi în jurul lui. Inclrăz- 

nirea dreptului punea frîu firii fiarelor şi nu le lăsa să-şi arate sălbă¬ 
ticia lor 21 . Tot aşa şi acest minunat bărbat îndura cu uşurinţă traiul 
cu fiarele; nici înghesuiala, nici prelungirea timpului şederii în cora¬ 
bie, nici încuierea corăbiei, nici lipsa de aer curat, nu l-au doborît pe 
Noe ; dimpotrivă, toate i se' păreau uşoare prin credinţa ce-o avea în 
Dumnezeu. Şi se simţea în închisoarea aceea groaznică aşa cum ne 
simţim noi în livezi şi în grădini cu pomi. Porunca Stăpînului a făcut 
să i se pară uşoare cele grele. Aşa e obiceiul drepţilor ! Cînd suferă ceva 
pentru Dumnezeu, nu iau aminte la chipul celor ce se întîmplă, ci se 
gîndesc la rostul lor şi suferă totul cu uşurinţă. De pildă Pavel, dască¬ 
lul neamurilor, numea uşoare temniţele, lanţurile, primejdiile de fie¬ 
care zi, necazurile acelea multe şi nesuferite, nu pentru că ele erau 
prin fire aşa, ci pentru că rostul acestor suferinţe îi întărea atît de 
mult voinţa, că nu se ferea de necazurile ce veneau asupra lui. Ascultă 
că o spune singur : « Necazul nostru de acum, trecător şi uşor ne aduce 
slavă veşnică mai presus de măsură» 22 . «Aşteptarea slavei viitoare pe 
care o vom dobîndi, spune Pavel, şi a acelei fericiri veşnice, mă face 
să îndur aceste nenumărate necazuri şi să le socot uşoare». Ai văzut 
că dorul de Dumnezeu taie tăria necazurilor şi că nici nu ne lasă să le 
simţim cînd vin peste noi ? Aceasta e pricina că şi Noe, fericitul acesta, 
îndura pe toate în linişte. îl hrănea nădejdea şi credinţa în Dumnezeu. 

«Şi a încuiat Dumnezeu corabia pe dinafară. Şi a fost potopul pe 
pămînt patruzeci de zile şi patruzeci de nopţi şi se purta corabia pe 
deasupra» 23 . 

Uită-te iarăşi că istorisirea măreşte frica şi măreşte şi cele ce se 
întîmplau. 

«Şi a fost potopul patruzeci de zile şi patruzeci de nopţi şi s-a în¬ 
mulţit apa şi a ridicat corabia şi a înălţat-o de la pămînt ; şi creştea apa 
şi se înmulţea toarte pe pămînt şi se purta corabia pe deasupra apei ; 
iar apele creşteau foarte tare pe pămînt» 24 . 


Uită-te cît de amănunţit ne istoriseşte Scriptura marea revărsare 
a apelor şi că în fiecare zi creştea potopul de ape. 


21. Dan., 6, 16—23. 

22. II Cor., 4, 17. 

23. Fac., 7, 16—17. 

24. Fac., 7, 17—19. 




ts* 


OMILII LA FACERE 313 


«Iar apele creşteau foarte tare şi au acoperit toţi munţii cei înalţi r 
care erau sub cer. Cincisprezece coţi s-a înălţat apa în sus şi a acoperii 
toţi munţii» 25 . 



Pe bună dreptate a rînduit Stăpînul cel iubitor de oameni să fie- 
încuiată corabia, ca să nu vadă dreptul Noe cele ce se întîmplă. Dacă 
noi, după atîta număr de ani şi după trecerea atîtor generaţii de oa¬ 
meni, ne cutremurăm numai cînd auzim cele istorisite de Scriptură şi 
ne cuprinde groaza, închipuie-ţi ce ar fi păţit dreptul acela, dacă ar fi 
văzut cu proprii lui ochi noianul acela grozav de ape ? Ar fi putut el, 
oare, înfrunta priveliştea chiar cîtăva vreme ? N-ar fi leşinat el la prima 
aruncătură de ochi, neputînd îndura vederea atîtor grozăvii ? Gîndeş- 
te-te, iubite, dacă acum, cînd cade puţină ploaie, ne neliniştim, ne te¬ 
mem de orice şi ne luăm, ca sa spun aşa, chiar nădejdea de la viaţă, 
gîndeşte-te ce ar fi simţit dreptul acela de ar fi văzut înălţîndu-se 
apele la atîta înălţime ! Cincisprezece coţi deasupra munţilor s-a înăl¬ 
ţat apa». 

Acum, la auzul acestor cuvinte ale Scripturii, adu-ţi aminte,- iu¬ 
bite, de cele spuse mai înainte de Domnul, cînd zicea : «Nu va rămîne 
Duhul Meu în oamenii aceştia, pentru că sînt trupuri» 26 ,• şi iarăşi : «Şi 
s-a stricat pămîntul şi s-a umplut pămîntul de nedreptate» 27 ; şi : «A 
văzut Dumnezeu pămîntul şi era stricat, pentru că şi-a stricat tot tru¬ 
pul calea lui» 28 . Lumea avea nevoie, deci, de o completă curăţie ; tre¬ 
buia să-i fie curăţită toată murdăria, să fie stîrpită toată frămîntătura 
răutăţii de mai înainte, ca să nu mai rămînă nici urmă de răutate. Lu¬ 
mea trebuia primenită. Şi după cum un mare meşter preface, schimbă 
şi aduce la vechea frumuseţe un vas învechit de vreme şi mîncat de ru¬ 
gină, ca să spun aşa, aruncîndu-1 în foc şi dînd jos după el toată rugina,, 
tot aşa şi Stăpînul nostru a curăţit toată lumea prin potopul de atunci ,- 
şi după ce a scăpat pe oameni de răutate, de întinăciune şi de multă 
stricăciune, Stăpînul a făcut lumea mai strălucitoare, ne-a arătat chi¬ 
pul ei luminos de la început şi n-a îngăduit să rămînă nici urmă din 
urîţenia de mai înainte. 

«S-a înălţat apa cincisprezece coţi deasupra munţilor». 

Nu fără de rost ne-a povestit acestea nouă Scriptura, ci ca să cu¬ 
noaştem că s-au înecat nu numai oamenii şi animalele — cele cu pa- 



25. Fac., 1, 19—20. 

26. Fac., 6, 3. 

27. Fac., 6, 11. 

28. Fac., 6, 12. 

tru picioare ţii col© tîrîtoare — ci şi pasările cerului, şi toate cele cîtc 
trăiesc în munte, fiarele adică şi celelalte fiinţe. De asta spune Scrip¬ 
tura : «S-a înălţat apa cu cincisprezece coţi deasupra munţilor», ca să 
cunoşti că hotărîrea Stăpînului s-a împlinit. Că spusese : «încă şapte 
zile şi voi aduce potop pe pămînt şi voi pierde de pe faţa pămîntului 
toată vieţuitoarea, pe care am făcut-o 29 , de la om pînă la dobitoace şi 
de la tîrîtoare pînă la pasările cerului» 30 . Dumnezeiasca Scriptură ne-a 
spus acestea nu atît ca să ne arate la ce înălţime s-au ridicat apele, cit 
ca să putem cunoaşte de aici că n-a mai rămas pe pămînt nimic, nici 
animale, nici fiară, nici dobitoc. Au pierit toate împreună cu neamul 
omenesc. Era firesc să piară toate împreună cu omul, pentru că pentru 
el fuseseră aduse ele pe lume. 

Apoi, după ce ne-a arătat la ce înălţime s-au ridicat apele, ca au 
depăşit cu cincisprezece coţi vîrfurile munţilor, Scriptura, cu aceeaşi 
preciziune, ne spune mai departe : 

*Şi a murit tot trupul ce se mişca pe pămînt, al pasărilor şi al fia¬ 
relor ; şi a murit orice tîrîtoare care se mişca pe pămînt şi orice om şi 
toate cîte aveau suflare de viaţă ; şi a murit tot ce era pe uscat» 31 . 

Nu fără rost ne-a spus că a murit «tot ce era pe uscat», ci ca să ne 
arate că au pierit toţi şi că a scăpat numai dreptul Noe împreună cu 
toţi cei din corabie. Aceia, după porunca lui Dumnezeu, părăsiseră mai 
dinainte uscatul şi intraseră în corabie. 

«Şi a pierit de pe faţa întregului pămînt tot ce era viu, de la om 
şi pînă la dobitoc şi pînă la tîrîtoare şi păsările cerului ; şi au pierit 
de pe pămînt» 32 . 

Vezi că ne vorbeşte o dată, de două ori şi de mai multe ori de pră¬ 
pădul care a fost şi ne spune că n-a scăpat nimeni, ci că toţi au fost 
înecaţi de ape, oameni şi animale. 

«Şi a rămas în corabie numai Noe şi cei care erau cu el. Şi s-a 
înălţat apa pe pămînt o sută cincizeci de zile» 33 . 

Atîtea zile au stat înălţate apele ! Gîndeşte-te acum, iarăşi, la su¬ 
fletul mare al dreptului Noe şi la covârşitoarea lui bărbăţie. Ce n-a sim¬ 
ţit Noe, cînd îşi închipuia cu mintea şi vedea, ca să spun aşa, cu gî-n- 
dul trupurile oamenilor, trupurile animalelor, curate şi necurate, mătu- 




29. Fac., 7, 4. 

30. Fac., 6, 7. 

31. Fac., 7, 21—22. 

32. Fac., 7, 23. 

33. Fac., 7, 23 -24. 

rate de moartea obştească şl amestecate unele cu altele, fără nici o 
deosebire între ele I Şi pe lingă asta, iarăşi, eînd se tjlndea la pustieta¬ 
tea, la singurătatea, la viata Iul plină de durere i din nici o parte n-avea 
nici o mîngîiere ; nu-1 mîngîiau nici îmtîlnirile cu cei din corabie, nici 
vederea lor şi nici nu ştia precis cită vreme avea să mai stea în închi¬ 
soarea aceea. Atîta vreme cit urlau apele şi izbeau corabia, frica lui 
Noe creştea cu fiecare zi. La ce bine se putea aştepta, cînd vedea că 
vreme de o sută cincizeci de zile apele rămîneau la fel, că se ridicau în 
înălţime şi nu scădeau deloc ? Cu toate acestea suporta totul cu cura j ; 
ştia că Stăpînul este atotputernic şi că, fiind Creatorul lumii, face şi 
preface totul după cum vrea. De aceea nu i se părea greu traiul în co¬ 
rabie. Ajutorul lui Dumnezeu îi întărea curajul şi-i dădea destulă miu- 
gîiere, că nu-.l lăsa să se descurajeze şi să-i treacă prin minte vremi 
gînd josnic sau lipsit de bărbăţie. Pentru că Noe făcuse mai înainte lol 
ce trebuia să facă prin virtutea sa desăvîrşită, prin dreptatea lui cea 
mare şi prin covîrşitoarea lui credinţă, de aceea a şi luat cu îmbelşu- 
gare daruri de la Dumnezeu : răbdarea, curajul, puterea de a indura 
totul în linişte, de a locui în corabie, de a nu fi vătămat de nimic, de 
a nu suferi nici un rău şi de a nu avea neplăceri de la fiarele cu c are 
locuia. 

VII 

Să-l imităm, dar, şi noi pe acest drept, vă rog, şi să ne străduim 
să facem tot ce trebuie să facem, ca să ajungem vrednici de darurile 
Iui Dumnezeu. Dumnezeu aşteaptă de la noi să-I dăm prilejul ca să-şi 
reverse bunătatea Sa. Să nu ne lipsim, dar, de darurile Sale din pricina 
trîndăviei noastre ! Să ne străduim, să ne grăbim să punem început, să 
păşim pe calea virtuţii, ca isă putem ajunge la sfîrşit, bucurîndu-ne de 
ajutorul cel de sus. Că nici nu-i cu putinţă să facem ceva bun cîndva 
fără ajutorul cel de sus. Să stăm, dar, prinşi de nădejdea în Dumnezeu 
ca de o ancoră tare şi sigură şi aşa să ne purtăm în toate împrejurările 
din viată ; să nu ne uităm la ostenelile virtuţii, ci să îndurăm totul cu 
uşurinţă, gindindu-ne că după osteneală vine şi răsplată. Negustorul 
cînd părăseşte portul şi pleacă pe întinsul mărilor, nu se gîndeşte nu¬ 
mai la piraţi, la naufragii, la. fiarele din mare, la furia vînturilor, la de¬ 
sele furtuni şi la neizbîndă, ci şi la cîştigul ce-1 va avea după ce scapă 
de toate aceste necazuri,• hrănit cu această nădejde, primeşte cu uşu¬ 
rinţă să înfrunte aceste greutăţi, ca să se întoarcă şi mai bogat acasă. 
Plugarul la fel : nu se gîndeşte numai la greutăţile plugăriei, la ploile 
prea multe, ia uerodirea pămîntului, la atacul ruginii, la paguba adusă 

de lărusle, ci sr duce cu mintea şi la aria plină de snopi şi îndură lotul 
cu uşurinţă ; nădejdea cîştiyului — cu toate că-i nesigură — îl face de 
nici nu simte oboseula ; hrănit cu aceste bune nădejdi, nu-1 descura¬ 
jează ostenelile; face tot ce trebuie să facă, aşteptînd să ia răsplata 
ostenelilor. Ostaşul, iarăşi, îşi pune armele şi se duce la război şi nu se 
gîndeşte numai la răni, la moarte, la atacurile duşmanilor şi la celelalte 
nenorociri, ci se duce cu mintea şi la victorie şi la trofee şi aşa îşi pune 
pe el toate armele ; nesiguranţa şi nereuşita e mare ; cu toate acestea, 
cu bune nădejdi, îndepărtează orice ezitare şi, luîndu-şi armele, porneşte 
la luptă cu duşmanii. Aşadar, iubiţilor, dacă şi negustorul şi plugarul şi 
ostaşul nu se descurajează în faţa ostenelilor, ci sînt întraripaţi de bune 
nădejdi, cu toate că nădejdile le sînt fără temei, cu toate că neşansele, 
după cum aţi auzit, sînt mai mari, iar piedicile, multe şi felurite, ce 
iertare mai putem avea noi, care fugim speriaţi de ostenelile virtuţii şi 
nu înfruntăm fără ezitare orice osteneală, cînd ştim doar că nădejdea 
ne e atît de întemeiată, cînd ne sînt gătite bunătăţi atît de mari, cînd 
răsplata ce o vom avea întrece mult de tot toate faptele făcute de noi ? 

Ascultă, deci, pe fericitul Pavel, care după atîtea şi atîtea necazuri, 
după anchetări, întemniţări şi zilnice primejdii de moarte, spunea : 
«Pătimirile din vremea de acum nu sînt vrednice de slava ce ni se va 
descoperi » 34 . «Da, spune Pavel, în fiecare zi sîntem în primejdie de 
moarte ; firea se împotriveşte, dar voinţa, învingînd cu bunătatea lui 
Dumnezeu firea, se încununează ; nu îndurăm nişte suferinţe vrednice 
de bunătăţile ce le vom moşteni şi de slava ce ni se va descoperi». Vezi 
cît de mare e slava de care se bucură oamenii virtuoşi, că întrece toate 
faptele pe care le poate face un om ! Chiar dacă ar ajunge un om pe 
culmile virtuţii, virtutea lui tot păleşte în faţa slavei de care se va 
bucura. Intr-adevăr, care om poate săvîrşi fapte atît de mari încît fap¬ 
tele lui să se poată lua la întrecere cu dărnicia lui Dumnezeu ? Dacă 
Pavel, un om atît de mare şi cu atîtea virtuţi, spunea «că pătimirile din 
vremea de acum nu sînt vrednice de slava ce ni se va descoperi», dacă 
Pavel spunea : « în fiecare zi mor» 35 , şi iarăşi : «Mai mult decît ei toţi 
m-am ostenit» 36 , ce putem spune noi, care nu vrem să ne dăm nici cea 
mai mică osteneală pentru virtute, ci urmărim totdeauna tihna şi cău¬ 
tăm să nu îndurăm nici cea mai mică suferinţă? Şi doar ştim bine că 
nu-i cu putinţă să dobîndim tihna de pe lumea cealaltă, dacă mai întîi 

34. Rom., 8, 18. 

3». I Cor., 15, 31. 

38. ! Cor., 15, 10. 











nu dorim aici prin luptă viola cea de dincolo! Da, necazurile do pe lu¬ 
mea aceasta ne fac să ajungem blneplăcuţi înaintea lui Dumnezeu ; iar 
osteneala scurtă de aici ne dăruieşte acolo multă indrăznire ; numai 
dacă voim să mergem după sfatul acestui dascăl al lumii. Gîndeşte-te, 
iubite, că necazurile din viaţă sini trecătoare, chiar dacă sînt dure¬ 
roase ; bunătăţile, însă, pe care le vom primi dincolo sînt veşnice şi 
nemuritoare. «Cele ce se văd, spune Pavel, sînt trecătoare, iar cele ce 
nu se văd, veşnice» 37 . Să suportăm, dar, cu curaj pe cele trecătoare şi 
să nu ne descurajăm în faţa ostenelilor virtuţii, ca să ne desfătăm cu 
bunătăţile cele veşnice, care rămîn pururea, pe care facă Dumnezeu 
ca noi toţi să le dobîndim, cu harul şi cu iubirea de oameni a Domnu¬ 
lui nostru Iisus Hristos, cu Care Tatălui, împreună cu SfînLul Duh 
slavă, putere şi cinste, acum şi pururea şi în vecii vecilor, Amin. 

«Şi şi-a adus aminte Dumnezeu de Noe 
şi de toate fiarele şi de toate dobitoacele şi de toate păsările 
şi de toate tîrîtoarele, cîte erau cu el în corabie. 

Şi a adus Dumnezeu vînt pe pămînt 
şi a încetat apa» 1 

I 

Mare şi nespusă este iubirea de oameni a lui Dumnezeu cuprinsă, 
în cuvintele Scripturii citite de curînd şi covîrşitoare este bunătatea 
Lui arătată nu numai omului, această fiinţă cuvîntătoare, ci şi celor¬ 
lalte fiinţe necuvântătoare ! E Creatorul tuturora ! De aceea îşi întinde 
bunătatea peste toate cele create de El. In tot ce face ne arată cit de 
multă purtare de grijă are de neamul omenesc şi că dintru început a 
făcut totul pentru mântuirea noastră. Fie de mustră, fie de pedepseşte, 
apoi şi una şi alta o face cu aceeaşi bunătate. Nu pedepseşte cu patimă 
şi cu ură, ci numai pentru că vrea să curme răul, să nu-1 lase să meargă 
mai departe. Acum de pildă, aşa precum aţi auzit, n-a adus pe lume 
potopul pentru altă pricină, ci numai din grija ce-o purta celor care se 
deduseră cu totul păcatului. 

— Dar ce purtare de grijă e aceea, aş putea fi întrebat, să-i ucizi 
pe toţi prin înec ? 

— Nu rosti, omule, cuvinte fără judecată, ci primeşte cu minte în¬ 
ţelegătoare cele făcute de Stăpîn f Atunci vei cunoaşte cit e de mare- 
— şi asta mai ales — purtarea de grijă a lui Dumnezeu ! Nu-i, oare, 
cea mai mare purtare de grijă să scapi de răutate pe cei care săvîrşesc 
păcate grele, pe cei care-şi măresc în fiecare zi rănile, pe cei care se 
umplu cu bube de nevindecat ? Acest fel de pedeapsă nu este plin de 
toată iubirea de oameni ? Nu este, oare, dovadă de mare înţelepciune 
şi de bunătate, ca acei care şi fără de potop trebuiau să moară, să-şi ter¬ 
mine, ca pedeapsă, aşa viaţa, fără să simtă, fără să-şi dea seama ce se 
petrece cu ei, iar pedeapsa să le fie fără durere şi fără de chin ? Şi iarăşi. 






dacă priveşti cu gînd cucernic cele petrecute atunci, vei vedea că au 
avut parte de binefaceri nu numai cei care au fost pedepsiţi atunci, ci 
şi cei de mai tîrziu ; şi ei au cules de pe urma potopului două mari fo¬ 
loase : unul, de a nu cădea în aceleaşi păcate ca oamenii de pe vremea 
potopului; al doilea, de a ajunge mai înţelepţi prin păţania celorlalţi. 
Cîta mulţumire n-ar trebui să dea ei lui Dumnezeu că au ajuns mai în¬ 
ţelepţi şi prin pedepsirea acelora şi prin frica sădită în sufletul lor, de 
a nu păţi la fel cu ei! Cită mulţumire n-ar trebui să dea lui Dumnezeu 
că a fost stîrpit aluatul păcatului şi răutăţii, că n-a mai rămas pe pă- 
mînt dascăl de păcat şi răutate ! 

Ai văzut că mustrările şi pedepsele lui Dumnezeu sînt mai degrabă, 
binefaceri ? Ai văzut că ele arată mai cu seamă purtarea de grijă a lui 
Dumnezeu faţă de om? Iar dacă ai vrea să socoteşti toate pedepsele 
date de la început de Dumnezeu păcătoşilor, vei găsi că toate au ace¬ 
laşi scop, purtarea de grija a lui Dumnezeu. De pildă pe Adam, cinul a 
păcătuit, l-a scos afară din rai, nu numai ca să-l pedepsească, ci ca să-l 
facă şi bine ! 

— Dar ce bine i-a făcut că l-a scos din rai ? m-ar întreba cineva. 

— Nu privi cu uşurinţă faptele, iubite, nici nu cerceta superficial 
cele făcute de Dumnezeu ! Priveşte în adîncul marii Lui bunătăţi şi vei 
vedea că toate faptele lui Dumnezeu urmăresc scopul acesta. Spune-mi, 
în ce prăpastie nu s-ar fi prăvălit Adam, dacă şi după călcarea de po¬ 
runcă s-ar fi bucurat de aceleaşi bunătăţi ca şi mai înainte ? Dacă după 
atîtea făgăduinţe a putut primi înşelăciunea şarpelui, a putut primi is¬ 
pita diavolului, adusă prin şarpe, prin care i-a insuflat nădejdea îndum- 
nezeirdi, şi cu asta l-a dus la păcatul călcării de poruncă, deci dacă 
Adam ar fi rămas în aceeaşi vrednicie şi în acelaşi fel de vieţuire şi 
după călcarea de poruncă, n-ax fi crezut, oare, cu mult mai vrednic de 
credinţă pe vicleanul diavol decît pe Creatorul tuturora şi nu şi-ar fi 
închipuit, oare, iarăşi despre sine însuşi lucruri mai mari decît propria 
lui valoare ? Aşa e omul! De nu e înfrînat cînd păcătuieşte, de e lăsat 
să păcătuiască în toată voia, merge mai departe cu păcatul pînă ce 
cade în prăpastie. De altfel pot dovedi şi în alt chip că Dumnezeu a 
izgonit pe Adam din rai şi l-a osîndit la moarte, tocmai pentru ca să-şi 
arate iubirea Sa de oameni. Izgonindu-1 din rai şi silindu-1 să locuiască 
în apropierea raiului, l-a făcut mai înţelept, l-a întărit pe viitor şi l-a 
învăţat să cunoască prin fapte că a fost înşelat de diavol. Pedeapsa la 
moarte, apoi, i-a dat-o pentru aceea ca să nu păcătuiască la nesfîrşit, 
din pricină că prin călcarea poruncii, ajunsese supus păcatului. Nu ţi 
se par, deci, ţoale acestea — şi izgonirea din rai şi osîndirea la moarte 

— semne foarte mari ale iubirii de oameni a lui Dumnezeu ? Mai pot 
adăuga şi altceva. 

— Ce anume ? 

— Mînia lui Dumnezeu pe Adam n-a mărginit numai la Adam bi¬ 
nefacerile minier Sale. Dumnezeu a vrut să înţelepţească şi pe oame¬ 
nii de mai tîrziu prin cele întîmplate lui Adam. Dacă deci, cu toate cele 
petrecute cu Adam, Cain, fiul lui, care văzuse cu ochii lui izgonirea ta¬ 
tălui său din rai şi căderea lui din slava aceea nespusă, care cunoştea 
blestemul acela grozav, ce glăsuia : «Pămînt eşti şi in pămint te vei 
întoarce» 2 , tot nu s-a înţelepţit, ci a căzut în păcate şi mai mari, la ce 
nebunie n-ar fi ajuns, dacă n-ar fi văzut cele întîmplate tatălui său ? Şi 
lucru minunat este acesta că Dumnezeu, pedepsind un păcătos atît de 
mare, care-şi mînjise mina cu acea blestemată ucidere, a unit pedeapsa 
cu iubirea de oameni. 


Şi ca să cunoşti din cele întîmplate lui Cain măreţia bunătăţii lui 
Dumnezeu, ascultă ! Cînd Cain L-a ocărit pe Dumnezfeu şi cînd L-a dis¬ 
preţuit tare vrînd să-I aducă jertfă — că n-a făcut împărţeala dreaptă, 
ci I-a oferit ce s-a întîmplat — Dumnezeu nu i-a spus un cuvînt greu 
-şi împovărător! Şi doar păcatul nu era mic, ci chiar foarte mare ! Dacă 
noi oamenii, cînd vrem să cinstim pe semenii noştri, le oferim ce e mai 
•de frunte şi mai deosebit şi ne străduim să le dăm ce li se pare lor a fi 
mai de preţ, oare, Cain, om fiind, n-ar fi trebuit să-I aducă lui Dumne¬ 
zeu ce era mai deosebit şi mai de preţ ? Cain păcătuise, deci, atît de 
•greu şi dispreţuise atîta pe Dumnezeu ,• totuşi Dumnezeu nu l-a pedep¬ 
sit, ci-i grăieşte cu toată blîndeţea ea de ia prieten la prieten şi-i 
spune: «Ai păcătuit, linişteşte-te I» 3 . I-a arătat doar atît că a păcătuit 
şi l-a sfătuit să nu meargă mai departe. Ai văzut ce covîrşitoare bună¬ 
tate ? Cain, însă, n-a cîştigat nimic de pe urma unei atît de mari bună¬ 
tăţi, ci a adăugat un păcat mai mare la cel de mai înainte : şi-a ucis 
fratele ; şi totuşi Dumnezeu îşi arată şi mai departe îndelunga Sa răb¬ 
dare f îl întreabă mai întîi şi-i dă prilej de apărare. Cînd, însă, a văzut 
că stăruie în neruşinarea sa, atunci l-a pedepsit ca să-l înţelepţească ; 
dar şi atunci Dumnezeu a amestecat pedeapsa cu iubirea Lui de oa¬ 
meni. 

Ai văzut că Dumnezeu n-a ţinut seamă de păcatul lui Cain, cînd a 
păcătuit faţă de El, cu toate că era un păcat mare, dar l-a pedepsit şi 

2. fac., 3, 19. 

3. far., •!, 7. 

l-a blestemat cînd şi-a înarmat mîna împotriva fratelui său ? Aşa să 
facem şi noi! Să imităm pe Stăpînul nostru! Să nu luam în seamă cînd 
greşesc alţii faţă de noi, să iertăm pe cei ce ne greşesc ! Dar cînd păca¬ 
tul se întinde la Dumnezeu, atunci să pedepsim! Dar nu ştiu cum se 
face că noi facem cu totul dimpotrivă! Nu ne străduim deloc să pe¬ 
depsim păcatele săvîrşite împotriva lui Dumnezeu, dar dacă se întîmplă 
să păcătuiască cineva faţă de noi, îl mustrăm şi-l osîndim cu asprime ,• 
nu ne dăm seama că pornim cu asta şi mai mult cu mînie asupra noas¬ 
tră pe Iubitorul de oameni Dumnezeu. Că Dumnezeu obişnuieşte adese¬ 
ori să nu ţină seama de păcatele ce le săvîrşim faţă de El, dar pedep¬ 
seşte cu multă asprime păcatele ce le săvîrşim faţă de semenii noştri, 
ascultă că o spune fericitul Pavel: «De are cineva femeie necredin¬ 
cioasă şi ea vrea să locuiască cu el, să n-o lase. Iar femeia dacă are 
bărbat necredincios şi el vrea să locuiască cu ea, să nu-1 lase» 4 . Ai 
văzut ce mare pogorămînt ? «Chiar dacă este păgînă, spune Pavel, chiar 
dacă este necredincioasă şi vrea să locuiască cu el, să nu o îndepăr¬ 
teze!». Şi iarăşi: « Chiar dacă este păgînă femeia, chiar dacă este ne¬ 
credincioasă, să n-o alungi, dacă vrea să locuiască cu tine. Ce ştii, fe¬ 
meie, de-ţi vei mîntui bărbatul sau ce ştii, bărbate, de-ţi vei mîntui fe¬ 
meia ?» 5 . Ai văzut că nu opreşte căsătoria cu un necredincios sau cu 
o necredincioasă ? Ascultă-1 iarăşi chiar pe Hristos grăind ucenicilor 
Săi : «/ar Eu vă zic vouă: Oricine îşi va lăsa femeia lui afară de pri¬ 
cină de destrînare, o face să săvîrşească preadesfrînare» 6 . Cit de mare 
şi covîrşitoare este iubirea de oameni a lui Dumnezeu ! «Chiar de este 
necredincioasă, spune Dumnezeu, chiar de este păgînă, primeşte-o, ţi¬ 
ne-o ! Dar dacă păcătuieşte faţă de tine, dacă uită îndatoririle căsăto¬ 
riei şi trăieşte cu alţii, ţi-i îngăduit s-o izgoneşti din casă, s-o laşi». 

Gîndindu-ne^ la acestea să ne sîrguim şi noi ca să răsplătim pe Stă- 
pîn pentru bunăvoinţa arătată nouă. Şi după cum Dumnezeu nu ţine 
seamă de păcatele ce le facem faţă de El, dar răzbună cu multă asprime 
pe cele pe care le facem semenilor noştri, tot aşa să facem- şi noi. Să ier¬ 
tăm păcatele celor ce ne greşesc nouă, dar să ne străduim să răzbunăm 
cu multă rîvnă păcatele îndreptate împotriva lui Dumnezeu. Acest lu¬ 
cru ne va fi de mare folos şi vor cîştiga nu puţin cei care primesc în¬ 
dreptarea. 

Poate că am lungit prea mult începutul acestei cuvîntări. Dar ce 
să fac ? N-am făcut asta cu voia mea, ci tîrît de şirul cuvintelor. Vor- 


4. / Cor., 7, 12—13. 

5. I Cor., 7, 16. 

6 . Matei, 5, 32. 

bisem de potop şi trebuia să arăt dragostei voastre că pedepsele date 
de Dumnezeu sînt mai degrabă fapte de dragoste decît pedepse. Aşa a 
fost şi potopul. Dumnezeu a făcut totul din grijă de neamul omenesc 
ca un tată iubitor. Dar ca să cunoaşteţi şi din textul Scripturii, ce s-a 
citit astăzi, măreţia iubirii de oameni a lui Dumnezeu, să auzim chiar 
cuvintele dumnezeieştilor Scripturi. 

Ieri fericitul Moise ne-a învăţat zicând : «Şi s-a înălţat apa pe pă- 
mînt o sută cincizeci de zile» 7 că pînă aici a mers cuvîntul de învă¬ 
ţătură —, astăzi ne spune : 

«Şi şi-a adus aminte Dumnezeu de Noe şi de toate fiarele şi de 
toate dobitoacele şi de toate păsările şi de toate tirîtoarele cîte erau 
cu el în corabie» 8 . 


■III 

Priveşte-mi iarăşi pogorămîntul Dumnezeieştii Scripturi ! 

«Şi şi-a adus aminte Dumnezeu », zice Scriptura. 

Să înţelegem, iubiţilor, cele spuse într-un chip vrednic de Dumne¬ 
zeu şi să nu tîlcuim cuvintele acestea grosolane eu slăbiciunea minţii 
noastre. In ce priveşte firea cea mai presus de gînd şi de cuvînt a lui 
Dumnezeu, cuvintele acestea nu sînt potrivite ; dar în ce priveşte slă¬ 
biciunea firii noastre, sînt cu totul potrivite. 

« Şi-a adus aminte Dumnezeu de Noe». 

Pentru că în cele spuse pînă acum Scriptura ne-a istorisit, aşa pre¬ 
cum am arătat dragostei voastre, că ploaia a ţinut patruzeci de zile şi 
tot atîtea nopţi, că apa a acoperit pămîntul o sută cincizeci de zile şi 
se înălţase cu cincisprezece coţi deasupra munţilor, că dreptul Noe în 
tot acest timp a fost în corabie, fără să poată trage în piept aer curat şi 
că împreună cu el erau şi toate animalele acelea, de aceea Scriptura 
spune : «Şi şi-a adus aminte Dumnezeu de Noe». 

— Ce înseamnă : «Şi-a adus aminte» ? 

— «S-a îndurat Dumnezeu, vrea să spună Scriptura, de dreptul care 
era în corabie ,• s-a milostivit Dumnezeu de cel care era atît de strîm- 
torat, atît de neputincios, de cel ce nu ştia pînă unde vor merge sufe¬ 
rinţele lui». Gîndeşte-mi-te ce gînduri îi trecuseră prin minte lui Noe 
după cele patruzeci de zile şi patruzeci de nopţi cît ţinuse ploaia, cînd 
a văzut că vreme de o sută cincizeci de zile apele rămîn la aceeaşi mă¬ 
sură, că nu scad deloc ! Şi ceea ce era mai grozav, că nici nu putea 
privi cu ochii cele ce se petreceau în afară ,• ci, fiind închis şi neputînd 

să-şi dea seama de nenorocirile ce veniseră peste iume, suferinţa !i era 
şi mai mare, iar închipuirea îi adîncea clin zi în zi şi mai mult durerea. 
Eu mă mir cum de n-a murit Noe de tristeţe, gîndindu-se la pieirea în¬ 
tregului neam omenesc, la singurătatea sa şi la groaznica viaţă dusă 
în corabie. Dar pricina tuturor bunătăţilor avute de Noe a fost credinţa 
lui în Dumnezeu. Ea l-a întărit ca să îndi re cu bărbăţie totul. Hrănit 
de nădejde, nu simţea necazurile. Noe a făcut tot ce a depins de el: 
a fost răbdător, a avut credinţă mare şi a îndurat totul. Şi uită-te acum 
la marea iubire de oameni, pe care i-o arată bunul Dumnezeu ! «Şi şi-a 
adus aminte Dumnezeu de Noe». 

Scriptura n-a spus atît : «Şi şi-a adus aminte», ci, pentru că mai 
înainte Dumnezeiasca Scriptură ne făcuse cunoscută mărturia lui Dum¬ 
nezeu despre dreptul Noe, spunînd : « Intră în corabie, că te-am văzut 
drept în neamul acesta» 9 , de aceea acum spune : «Şi şi-a adus aminte 
Dumnezeu de Noe», adică Dumnezeu şi-a adus aminte de mărturia pe 
care o dăduse despre el ,• nu l-a trecut cu vederea multă vreme pe drept, 
ci l-a ţinut în corabie atît cît Noe a putut răbda şi atunci i-a dăruit harul 
Său. Dumnezeu, cunoscînd slăbiciunea firii noastre, ne lasă să îndurăm 
atît cît putem răbda, atunci clnd îngăduie să vină vreo încercare peste 
noi, ca şi nouă să ne dea răsplată pe măsura răbdării, iar El să-şi arate 
iubirea Sa de oameni, precum zice şi Pavel : «Credincios este Dumne¬ 
zeu, Care nu vă va lăsa să fiţi încercaţi peste puterile voastre, ci odată 
cu încercarea va aduce şi scăpare din ea, ca s-o puteţi răbda» 10 . Aşa¬ 
dar, pentru că şi dreptul acesta a fost stăruitor şi răbdător, pentru că 
a îndurat cu credinţă în Dumnezeu traiul în corabie, «Dumnezeu, spu¬ 
ne Scriptura, şi-a adus aminte de el». Apoi ca să cunoşti cît de adîncă 
e iubirea de oameni a lui Dumnezeu, Dumnezeiasca Scriptură adaugă : 
«Şi de toate fiarele şi de toate dobitoacele şi de toate păsările şi de 
toate tîrîtoarele cîte erau cu el în corabie». 

Vezi că tot ce face Dumnezeu o face în cinstea omului ? După cum 
atunci cînd au pierit toţi oamenii prin potop, Dumnezeu a pierdut şi 
pe toate celelalte vieţuitoare, tot aşa şi acum, cînd vrea să-şi arate 
iubirea Sa de oameni faţă de dreptul Noe, îşi întinde, în cinstea omului, 
bunătatea Lui şi peste fiinţele necuvîntătoare, peste fiare, pasări şi tî- 
rîtoare : «Şi şi-a adus aminte Dumnezeu, spune Scriptura, de Noe şi de 
toate fiarele şi de toate dobitoacele şi de tîrîtoare şi de toate cîte erau 
cu el în corabie». 

•Şi a adus Dumnezeu vînt pe pămînt şi a încetat apa » ll . 

Scriptura spune că adueîndu-şi Dumnezeu aminte de Noe şi de cei 
ce erau cu el în corabie, a poruncit să se oprească furia apelor, ca 
să-şi arate puţin cîte puţin iubirea Sa de oameni şi deci să-i dea răgaz 
dreptului Noe să răsufle ; şi, slobozindu-1 de turburarea gîndurilor, să-l 
liniştească, dăruindu-i bucuria luminii şi a respirării aerului. 

«Şi a adus Dumnezeu vînt pe pămînt şi a încetat apa. Şi s-au în¬ 
cuiat izvoarele adâncului şi jghiaburile cerului şi s-a oprit ploaia din 
cer» 12 . 


Vezi că pe toate ni le spune Scriptura ca şi cum ar vorbi un om. 
*S-au încuiat izvoarele adîncului şi jghiaburile cerului şi s-a oprit ploa¬ 
ia din cer». Aproape că ne spune că Dumnezeu a hotărît, şi apele au 
rămas iarăşi în locaşurile lor ■, n-a mai fost revărsare de ape şi apa în¬ 
cetul cu încetul a scăzut. 

«Şi scădea apa, scurgîndu-se de pe pămînt şi s-a împuţinat apa după 
o sută cincizeci de zile» 13 . 

Care minte omenească ar putea înţelege cele ce s-au spus ? Fie, 
ploaia a încetat, izvoarele n-au mai revărsat ape şi jghiaburile cerului 
s-au închis. Dar cum a scăzut atîta apa ? Peste tot era numai adine 
de ape. Cum s-a împuţinat, aşa dintr-o dată, atîta mulţime de ape ? Cine 
ar putea explica vreodată asta cu mintea sa omenească ? Cine o poate 
spune ? Nimeni! A fost porunca lui Dumnezeu, Care le lucrează pe 
toate ! 

IV 

Aşadar nici noi să nu iscodim cum s-a făcut asta, ci atît numai să 
credem că Dumnezeu a poruncit şi s-a arătat adîncul; a poruncit şi 
s-a oprit iarăşi revărsarea apelor şi apele s-au întors în locaşul lor, pe 
care îl ştie numai Stăpînul, Care l-a creat. 

•Şi a stat corabia în luna a şaptea, în a douăzeci şi şaptea zi a lu¬ 
nii, pe munţii Ararat. Iar apa a scăzut pînă în luna a zecea ; şi s-au 
arătat vîriurile munţilor în luna a zecea, în ziua întîia a lunii» 14 . 

Uită-te că schimbarea s-a făcut dintr-o dată ! Uită-te cit au scăzut 
apele, că s-a aşezat corabia pe munţi ! Mai înainte Scriptura spusese că 
apa se înălţase cincisprezece coţi deasupra munţilor; acum spune că 
corabia a stat pe munţii Ararat, că apa a scăzut încetul cu încetul pînă 


I 




11. Fac., 8, 1. 

12. Fac., 8, 1—2. 

13. Fac., 8, 3. 

14. Far., 8, 4--5. 

în luna a zecea,• şi atunci, în luna a zecea, s-au arătat vîrfurile mun¬ 
ţilor. Gîndeşte-te ce tare de fire a fost dreptul Noe, că a trăit atîtea 
luni, ca şi cum ar fi fost închis în întuneric ! 



«Şi a fost, spune Scriptura, după patruzeci de zile că a deschis Noe 
fereastra corăbiei pe care o făcuse şi a trimis corbul să vadă de a scă¬ 
zut apa» l5 . 

Vezi că dreptul Noe nu îndrăzneşte să se uite singur ! Trimite un 
corb, vrînd prin el să afle dacă are a se aştepta la vreun bine. 

«Şi ieşind, spune Scriptura, nu s-a întors pînă ce nu s-a uscat apa 
de pe pămînt» 16 . 

Nu înseamnă că mai tîrziu, după ce s-a uscat apa, s-a întors corbul, 
pentru că Dumnezeiasca Scriptură a spus : «pind ce». Acesta e un fel 
de a vorbi al Dumnezeieştii Scripturi. In multe alte locuri din 'Scrip¬ 
tură găseşti acest fel de a vorbi. V-aş putea da ca pildă multe locuri. 
Dar, ca nu cumva să vă trîndăviţi aflîndu-le de la mine, las ca voi să cer¬ 
cetaţi Scripturile şi să găsiţi unde se foloseşte Scriptura de acest fel de 
a vorbi. 

Deocamdată trebuie neapărat să vă spun pentru care pricină nu 
s-a întors pasărea. Se poate că pasărea aceasta, care se hrăneşte cu 
necurăţenii, a găsit, apele fiind secate, o hrană potrivită ei în cadavrele 
de oameni şi de animale şi de aceea a rămas pe uscat. Lucrul acesta, 
însă, a fost pentru dreptul Noe pricină de bună nădejde. Dacă n-ar fi 
fost aşa, dacă pasărea n-ar fi găsit de mîncare, s-ar fi întors. Că acesta 
e adevărul se vede de acolo că Noe, căpătînd bună nădejde de aici, a 
trimis un porumbel, o pasăre blîndă şi prietenoasă, o pasăre plină de 
recunoştinţă, care nu se hrăneşte cu altceva decît cu seminţe. Porum¬ 
belul e o pasăre curată. 

«Şi, după el, a trimis porumbelul, spune Scriptura, ca să vadă de a 
scăzut apa de pe faţa pămîntului. Şi negăsind porumbelul odihnă picioa¬ 
relor lui s-a întors la el în corabie, că apă era pe toată faţa pămîn¬ 
tului» 17 . 

Se cade şi aici să cercetăm cum se face că mai sus Sfînta Scriptură 
spusese că s-au ivit vîrfurile munţilor, iar acum spune că porumbelul, 
negăsind loc de odihnă, s-a întors la el în corabie, pentru că apă era 
pe toată faţa pămîntului. 




15. Fac., 8, 6—7. 

16. Fac., 8, 7. 

17. Fac., 8, 8—9. 

Să citim cu luare aminte spusele Scripturii şi vom cunoaşte pricina. 
Scriptura n-a spus atît : « negăsind odihnă», ci a adăugat: « picioarelor 
lui», ca să ne arate că deşi au scăzut în parte apele şi s-au arătat vîr- 
furile munţilor, totuşi din pricina marii revărsări de ape vîrfurile mun¬ 
ţilor erau pline de nămol şi de noroi mlăştinos. De aceea porumbelul, 
neavînd nici unde să se odihnească şi neputîndu-şi găsi nici hrana po¬ 
trivită, s-a întors. Iar prin întoarcerea lui a arătat dreptului Noe că 
mai era încă multă apă pe pămînt. 

« Şi întinzînd mina, spune Scriptura, l-a luat şi l-a băgat la el în 
corabie » 18 . 

Ai văzut ce pasăre plină de înţelepciune ! Se întoarce, ca, prin ve¬ 
nirea ei, să-l înveţe pe dreptul Noe să mai rabde puţin. 

De aceea, Noe, 

«aşteptînd încă alte şapte zile, a trimis porumbelul din corabie. Şi 
s-a întors porumbelul la el spre seară şi avea în ciocul lui o frunză din- 
tr-un lăstar de măslin » i9 . 

Nu la întîmplare, nici fără rost stă scris în Scriptură : «spre sea¬ 
ră», ci ca să cunoaştem că porumbelul a găsit hrană potrivită şi a mân¬ 
cat toată ziua ; iar spre seară s-a întors, aducînd un lăstar de măslin 
în cioc. Aşa e pasărea aceasta, blîndă ,• caută totdeauna prietenia omu¬ 
lui ; de aceea s-a şi întors ; şi, cu lăstarul de măslin adus de ea, a adus 
multă mîngîiere dreptului Noe. 

Dar poate că mă veţi întreba : 

— De unde a găsit frunza de măslin ? 

— Totul s-a făcut cu rînduiala lui Dumnezeu ! Şi găsirea frunzei, 
şi întoarcerea porumbelului la dreptul Noe cu frunza în cioc. De altfel 
măslinul e totdeauna verde şi se poate ca, după retragerea apelor, măs¬ 
linul să mai fi avut frunze. 

«.Şi aşteptînd, spune Scriptura, încă alte şapte zile, a trimis iar po¬ 
rumbelul ; dar el nu s-a mai întors la Noe» 20 . 

Vezi că toate îi dau dreptului Noe destulă mîngîiere ? După cum 
atunci cînd s-a întors porumbelul, cu o ramură de măslin în ciocul lui, 
i-a dat bune nădejdi, tot aşa şi acum, cînd nu. s-a mai întors după ce ple¬ 
case din nou, i-a dat cea mai bună dovadă că s-au retras cu totul apele 
şi că va găsi deplină linişte. Şi că acesta-i adevărul, ascultă ce spune 
Scriptura mai departe : 

18. Fac., 8, 9. 

19. Fac., 8, 10—11. 

20. Fac., 8, 12. 

«Şi a fost, spune Scriptura, în anul şase sute urai din viaţa lui Noe, 
în luna dinţii, a scăzut apa de pe faţa pămlntului. Şi a descoperit Noe 
acoperişul corăbiei pe care o făcuse şi a văzut că a scăzut apa de pe 
faţa pămlntului» 21 . 


Iarăşi şi eu acest prilej sînt silit să mă mir şi să rămîn- uimit şi 
de virtutea dreptului Noe şi de iubirea de oameni a lui Dumnezeu. Spu¬ 
ne-mi, te rog, cum de n-a orbit Noe, cum de nu i s-a stricat vederea, 
cînd după atîta vreme, ieşind la aer şi-a îndreptat privirile la cer ? Da, 
ştiţi, ştiţi bine că lucrul acesta mai cu seamă îl păţesc oamenii cînd 
vor să-şi aţintească ochii la strălucirea luminii, după ce au stat în lo¬ 
curi întunecoase chiar numai o mică parte din zi. Dreptul acesta n-a 
păţit aşa, cu toate că a văzut dintr-o dată strălucirea luminii, după ce 
stătuse un an şi atîtea luni în corabie, ca în întuneric. Pe lîngă răb¬ 
darea dată de Dumnezeu lui Noe, a fost şi harul lui Dumnezeu, care 
a întărit şi slăbiciunile trupului şi i-a dat şi biruinţă asupra nevoilor 
trupeşti şi le-a făcut să fie mai presus de necesităţile trupeşti. 

«Iar în luna a doua, In douăzeci şi şapte ale lunii, s-a uscat pămln- 
tul» 22 . 

Nu fără rost Dumnezeiasca Scriptură face această precizare, ci ca 
să aflăm că potopul a ţinut pînă în ziua întîi a acelui an ,• ca să aflăm 
că în timpul potopului s-a vădit răbdarea dreptului şi s-a făcut cură¬ 
ţenia întregii lumi. Apoi, cînd întreaga fire s-a spălat ca de necură¬ 
ţenie, cînd şi-a lepădat toată murdăria cu care o acoperise răutatea oa¬ 
menilor şi a ajuns luminoasă faţa ei, atunci, deci, porunceşte Dumne¬ 
zeu dreptului Noe să iasă din corabie şi-l slobozeşte din acea groaznică 
închisoare. Şi zice Scriptura : 

«A zis Domnul Dumnezeu lui Noe: «Ieşi tu şi fiii tăi şi femeia ta 
şi femeile fiilor tăi cu tine -, şi toate tiarele cîte sînt cu tine şi tot trupul, 
de la pasări pînă la dobitoace ; şi toată tîritoarea care se mişcă pe pă- 
mînt scoate-o cu tine. Şi creşteţi şi vă înmulţiţi pe pămînt» 23 . 

Uită-te la bunătatea lui Dumnezeu ! In tot ce face, mîngîie pe drep¬ 
tul Noe. I-a poruncit lui Noe să iasă din corabie el şi fiii lui şi femeile 
fiilor lui şi toate fiarele ; dar ca să nu i se umple iarăşi sufletul de tris¬ 
teţe, ca să nu-1 facă să se neliniştească, gîndindu-se că va fi ca într-o 

21. Fac., 8, 13. 

22. Fac., 8, 14. 

23. Fac., 8, 15—16. 

puslie, locuind pe atlta întindere de pămînt singur, fără nimeni lîngă el, 
do aceea, după ce l*a spus: « ieşi din corabie şi scoate cu tine şi toate 
animalele», a adăugat : «Şi creşteţi şi vă Înmulţiţi pe pămînt». 

Vezi ca dreptul acesta primeşte iarăşi binecuvântarea aceea de la 
Început, pe care o primise Adam înainte de călcarea poruncii ? După 
cum Adam a auzit cînd a fost creat : «Şi i-a binecuvîntat pe ei Dumne¬ 
zeu, z icîncl: «Creşteţi şi vă înmulţiţi şi stăpîniţi pămîntul» 2i , tot aşa 
a auzit şi Noe acum : « Creşteţi şi vă înmulţiţi pe pămînt ». După cum 
Adam a fost început şi rădăcină tuturor celor ce au fost înainte de po- 
(op, tot aşa şi dreptul acesta a ajuns aluat, început şi rădăcină celor de 
după potop. De la Noe, deci, oamenii îşi iau un nou început j întreaga 
fire îşi primeşte propria ei podoabă, iar pămîntul se deşteaptă spre adu¬ 
cere de roadă şi celelalte toate cîte au fost create spre slujirea 
omului. 

«Şi au ieşit Noe şi iemeia lui şi fiii lui şi femeile fiilor lui cu el şi 
toate fiarele şi toate dobitoacele şi toată pasărea şi toată tîrîtoarea care 
se mişcă pe pămînt, după felul lor, au ieşit din corabie» 25 . 

După ce Noe a primit porunca Stăpînului şi a luat binecuvîntarea, 
care spune : « Creşteţi şi vă înmulţiţi», a ieşit din corabie împreună cu 
toţi ceilalţi. In tot pămîntul era numai dreptul Noe cu femeia lui şi cu 
copiii lui şi cu femeile acestora. Şi îndată ce a ieşit din corabie Noe 
şi-a arătat recunoştinţa sa şi a adus mulţumire Stăpînului şi pentru cele 
ce au fost şi pentru cele ce aveau să vină. 

Dar dacă vreţi, ca să nu lungesc cuvîntul, mă voi opri aici şi voi 
vorbi altădată de recunoştinţa dreptului Noe. Deocamdată, rog dragos¬ 
tea voastră să aveţi necontenit în minte pe fericitul Noe, să învăţaţi 
bine de tot frumuseţea virtuţii lui, ea să fiţi următorii lui. Uitaţi-vă cît 
de mare e bogăţia virtuţii lui, că nici astăzi n-am putut termina isto¬ 
ria vieţii sale, deşi am vorbit în atîtea zile. Dar pentru ce vorbesc eu 
de terminat ? Oricît am vorbi, nu putem spune îndeajuns ; mai mult, 
chiar dacă noi şi cei de după noi ar putea grăi multe despre Noe, tot 
nu am putea ajunge pînă la capăt. Atîta de mare e virtutea lui ! Dacă 
am vrea, Noe ne-ar putea fi dascăl nouă tuturora, ne-ar putea face pe 
toţi să rîvnim virtutea. Cînd dreptul acesta, înconjurat de atîţia oa¬ 
meni răi, cu nici un om la fel cu el alăturea de el, a ajuns la atîta mă¬ 
sură de virtute, mai putem găsi vreun cuvînt de apărare noi, care nu 
avem atîtea piedici, dar ne trîndăvim să săvîrşim fapte de virtute ? Să 

24. Fac., 1, 28. 

25. Fac., 8, 17—18. 

nu vorbim de cei cinci sute de ani pe care i-a dus luat în rîs şi batjo¬ 
corit de lucrătorii răutăţii, ci numai de vieţuirea lui Noe în corabie. 
Anul acela, după părerea mea, trage în cumpănă cît toată viaţa lui. Cîte 
suferinţe n-a fost silit Noe să îndure ! A trăit într-un loc atîta de strîmt r 
că nici să răsufle nu putea ; a trebuit să stea la un loc cu fiarele şi ne- 
cuvîntătoarele ,- dar în toate şi-a arătat tăria voii lui, voinţa neclintită 
şi credinţa lui în Dumnezeu, cu care le îndura pe toate uşor şi liniştit. 
Iar pentru că a făcut tot ce a depins de el, s-a bucurat din belşug de 
daruri de la Dumnezeu. Da, a îndurat strîmtorarea mare din corabie, dar 
a scăpat de groaznicul potop şi de prăpăd. Iar după ce a trăit în strîm- 
toarea corăbiei, în închisoarea aceea înfricoşătoare, s-a bucurat de li¬ 
nişte şi tihnă şi a fost învrednicit de binecuvîntarea lui Dumnezeu; şi 
iarăşi Noe prin fapte îşi arată recunoştinţa sa faţă de Stăpînul. De alt¬ 
fel Noe totdeauna a făcut el începutul. De pildă, de la începutul vieţii 
sale a săvîrşit tot felul de virtuţi şi a stat departe de răutatea celorlalţi 
oameni ; de aceea nu l-a ajuns pe el pedeapsa celorlalţi ; toţi au pierit 
prin înec şi a scăpat numai el singur ; iar mai tîrziu, pentru că a avut 
mare credinţă şi a îndurat cu mulţumită traiul din corabie, au urmat, 
iarăşi din belşug daruri de la Dumnezeu : a fost scos afară din corabie, 
a ajuns în starea de dinainte de potop şi a fost învrednicit îndată de- 
binecuvîntare,• iar el îşi arată din nou recunoştinţa sa faţă de Dum¬ 
nezeu ; mulţumeşte lui Dumnezeu după putere ş* iubitorul de oameni 
Dumnezeu îl învredniceşte de daruri şi mai mari. Aşa obişnuieşte Dum¬ 
nezeu : de facem o faptă cît de mică şi de neînsemnată, dar numai să 
o facem, Dumnezeu ne dă daruri cu mare dărnicie. Şi ca să vezi cît de 
covîrşitoare e nimicnicia noastră omenească şi cît de mare dărnicia Iul 
Dumnezeu, uită-te la cele ce am să-ţi spun. Dacă am vrea să-I dăm ceva 
lui Dumnezeu, ce-I putem da altceva mai mult decît să-I arătăm prin 
cuvinte mulţumirea noastră ? Dumnezeu, însă, ne dă prin fapte daru¬ 
rile Sale ! Şi poate fi, oare, egalat cuvîntul cu fapta ? Fiind desăvîrşit. 
Stăpînul nostru nu are nevoie de nimic de la noi decît numai de cu¬ 
vinte ; şi cere ca noi să-I mulţumim prin cuvinte; şi iarăşi, nu pentru, 
că are nevoie de această mulţumire, ci ca să ne înveţe să fim recu¬ 
noscători şi să-L cunoaştem pe El, dătătorul bunătăţilor. De aceea şi 
Pavel spunea în epistola sa : « Mulţumiţi» 26 . Nimic nu cere Stăpînul nos¬ 
tru de la noi decît această faptă. Să nu fim nerecunoscători şi nici să 
ne trîndăvim a mulţumi Stăpînului cu cuvîntul, pentru binefacerile ce 
cu fapta ni le face nouă. Cîştigul tot al nostru este. Dacă vom mulţumi 
lui Dumnezeu pentru bunătăţile date, apoi în afară de alte bunătăţi mai 

mari, pe care le vom căpăta, vom dobîndi şi multă îndrăznire înaintea 
lui Dumnezeu. Numai, vă rog, ca în fiecare zi şi în fiecare ceas, de e 
cu putinţă, să ne gîndim nu numai la binefacerile obşteşti pe care le 
dăruieşte omenirii Creatorul universului, ci şi la binefacerile pe care 
le face în deosebi fiecăruia din noi. 

Dar pentru ce vorbesc eu de binefacerile făcute în deosebi fiecă¬ 
ruia din noi ? Dumnezeu ne face bine chiar fără să ştim. Şi pentru aceste 
binefaceri trebuie să-I mulţumim. Dumnezeu se îngrijeşte de mîntuirea 
noastră ,• de aceea ne face multe binefaceri fără ştirea noastră ; ne scoa¬ 
te adeseori din primejdii şi ne dă alte daruri. Este izvor de bunătate şi 
niciodată nu-şi opreşte curgerile bunătăţii Sale, care se revarsă asupra 
firii omeneşti. Dacă, deci, ne gîndim la toate acestea, dacă ne străduim 
să mulţumim Stăpînului şi pentru binefacerile date şi să-I fim mulţu- 
mitori şi pentru cele ce ni le va da, ca să nu ne arătăm nevrednici de 
binefacerile Lui, vom putea avea şi viaţă îmbunătăţită şi vom scăpa şi 
de căderea în păcat. Pomenirea binefacerilor Lui ne va fi dascăl îndes¬ 
tulător pentru o vieţuire plină de virtute. Pomenirea acestor binefaceri 
nu ne va lăsa să cădem vreodată în trîndăvie şi uitare, nici să apucăm 
drumul păcatului. Un suflet veghetor şi treaz îşi arată recunoştinţa faţă 
de Dumnezeu nu numai atunci cînd totul îi merge din plin, ci şi cînd 
se abat asupra lui împrejurări potrivnice. Şi atunci mulţumeşte la fel 
ca şi mai înainte; schimbarea soartei nu-1 slăbeşte, ci mai mult îl în¬ 
tăreşte ,• gîndindu-se la nespusa purtare de grijă a lui Dumnezeu, este 
încredinţat că Dumnezeu, fiind bogat şi puternic, poate să-şi arate pur¬ 
tarea Sa de grijă chiar în împrejurările potrivnice nouă şi chiar dacă 
noi nu sîntem în stare să le înţelegem bine. 

VI 

Să lăsăm, dar, toate treburile noastre în grija lui Dumnezeu, în 
aşa fel încît oricum ar fi împrejurările din viaţa noastră, noi să facem 
un singur lucru, sa mulţumim pentru toate necontenit lui Dumnezeu. 
Că de asta sîntem înzestraţi cu grai şi ne deosebim de cele necuvîntă- 
toare, ca să înălţăm necontenit Creatorului universului laude, cîntări 
şi necontenite slavoslovii. De aceea ne-a insuflat suflet şi ne-a dăruit 
limbă, pentru ca, avînd vii în minte binefacerile date de El, să-I recu¬ 
noaştem stăpînirea, să ne arătăm recunoscători şi să-I înălţăm Stăpî¬ 
nului mulţumiri după putere. Dacă oamenii, care sînt de aceeaşi fire 
cu noi, cer ca să le mulţumim cînd ne fac vreun bine, adeseori mic şi 
neînsemnat, nu pentru că au nevoie de recunoştinţa noastră, ci ca să 
ajungă prin asta mai slăviţi, apoi cu mult mai mult trebuie să mul- 

tumim noi iubitorului de oameni Dumnezeu, Care vrea să facem lucrul 
acesta numai şi numai spre folosul nostru. Cînd mulţumim oamenilor 
pentru binefacerile ce ni le-au făcut, mulţumirea noastră îi face mai 
slăviţi, dar cînd mulţumim lui Dumnezeu pentru binefacerile Lui, noi 
ajungem mai slăviţi. Dumnezeu nu vrea să-I mulţumim pentru că are 
nevoie de lauda noastră, ci pentru ca să avem noi cîştig, pentru ca noi 
să ajungem vrednici de şi mai mare ajutor. 

— Dar dacă nu putem să-I mulţumim după vrednicie ? 

— Cum am putea-o face, cînd firea noastră e atît de slabă ? Da" 
pentru ce vorbesc eu de firea omenească ? Nici chiar puterile cele ne¬ 
trupeşti şi nevăzute, începătoriile şi stăpîniile, heruvimii şi serafimii 
nu vor putea, mulţumindu-I, să-I înalţe doxologie după vrednicie. To¬ 
tuşi este drept să-I aducem lui Dumnezeu mulţumiri după putere, să 
slăvim necontenit pe Stăpînul nostru şi prin cuvinte de laudă şi prin 
viaţă curată. Iar lauda cea mai mare este mai cu seamă atunci cînd îl 
slăvim prin mii şi mii de guri. Fiecare om virtuos face pe toţi cei din 
jurul lui care îl văd să-L laude pe Stăpînul său ,- iar lauda adusă de aceia 
aduce pricinuitorului laudei multă şi nespusă bunăvoinţă din partea 
Stăpînului. Nu sîntem, oare, cei mai fericiţi oameni cînd nu numai că 
slăvim noi cu limba noastră pe bunul Dumnezeu, dar mai facem şi pe 
alţii să-L laude din pricina noastră ? Puterea virtuţii este atîta de mare 
că poate face ca să fie lăudat de mii de guri Creatorul. Nimic nu este, 
iubite, la înălţimea vieţii virtuoase. De asta şi Domnul spunea : «Aşa 
să lumineze lumina voastră Înaintea oamenilor ca să vadă faptele voas¬ 
tre cele bune şi să slăvească pe Tatăl vostru cel din ceruri» 27 . Ai văzut 
că după cum ivirea luminii alungă întunericul, tot aşa şi ivirea virtuţii 
alungă şi păcatul, iar după izgonirea întunericului rătăcirii mişcă spre 
slavoslovie sufletele celor ce văd virtutea ? 

Să ne străduim, deci, şi noi ca faptele noastre să lumineze în aşa 
chip, încît să fie slăvit Stăpînul nostru. Aşa ne-a spus Hristos! Să nu 
facem fapte de virtute de ochii oamenilor — Doamne fereşte ! — ci 
să ducem viaţă curată şi plăcută lui Dumnezeu. Să nu dăm nimănui pri¬ 
lej de hulă, iar prin faptele noastre bune să facem şi pe cei care ne văd 
să slăvească pe Dumnezeul universului. Atunci, da atunci, vom atrage 
asupră-ne şi mai multă bunăvoinţă din partea lui Dumnezeu, vom putea 
scăpa şi de pedeapsă şi vom dobîndi şi bunătăţile cele nespuse, cu ha¬ 
rul şi iubirea de oameni a Domnului nostru Iisus Hristos, cu Care Ta¬ 
tălui, împreună cu Sfîntul Duh, slavă, putere şi cinste, acum şi pururea 
şi în vecii vecilor, Amin. 


27. Matei, 5, 16. 

«Şi a zidit Noe altar Domnului 
şi a luat din toate dobitoacele cele curate 
şi din toate păsările curate 
şi a adus ardere de tot pe altar» 1 

I 

Aţi văzut ieri bunătatea Stăpînului iubitor de oameni ! Aţi văzut că 
a scos pe dreptul Noe din corabie, l-a scăpat de viaţa de acolo, l-a slo¬ 
bozit din închisoarea aceea cumplită şi nemaiauzită şi i-a răsplătit răb¬ 
darea, spunîndu-i: «Creşteţi şi vă înmulţiţi» 2 . Să auzim astăzi de recu¬ 
noştinţa lui Noe, de sufletul lui plin de mulţumire faţă de Stăpîn, prin 
care a atras iarăşi asupra lui şi mai mult bunăvoinţa lui Dumnezeu. 
Aşa e Dumnezeu ! Cînd vede că sîntem recunoscători pentru binefa¬ 
cerile primite, ne dă daruri şi mai bogate. Să ne silim, dar, şi noi să 
mulţumim după putere Stăpînului pentru bunătăţile date pînă acum, ca 
să fim vrednici de altele şi mai mari ! Să nu uităm niciodată bineface¬ 
rile făcute nouă de Dumnezeu, ci să le avem necontenit în minte, ca mi¬ 
naţi de amintirea lor să-I mulţumim pururea, chiar dacă sînt atît de 
multe incit mintea noastră nici nu poate socoti darurile făcute de Dum¬ 
nezeu nouă. Da, cine ar putea socoti binefacerile făcute nouă pînă 
acum, pe cele pe care ni le-a făgăduit şi pe cele pe care le primim în 
fiecare zi ? Ne-a adus de la nefiinţă la fiinţă, ne-a dăruit trup şi suflet, 
ne-a creat cu grai şi raţiune, ne-a dat aer ca să-l respirăm, a creat toată 
zidirea ca să ne slujească nouă. El a voit, dintru început, ca omul să 
trăiască în rai, să aibă o viaţă lipsită de dureri, scăpată de osteneli, să 
ducă o viaţă întru nimic inferioară îngerilor şi puterilor celor netru¬ 
peşti, deşi era îmbrăcat cu trup, şi să fie mai presus de nevoile trupeşti. 
Mai tîrziu, cînd omul, din pricina trîndăviei, a căzut prin şarpe 
pradă înşelăciunii diavolului, Dumnezeu nici atunci nu l-a părăsit pe 
păcătos, ci i-a făcut mai departe bine călcătorului de poruncă. Şi pre- 

cum vă spuneam ieri, chiar în pedeapsa dată omului îşi arată Dumne¬ 
zeu covîrşitoarea Sa iubire de oameni şi face omului alte, multe şi ne¬ 
numărate feluri de binefaceri. în sfîrşit, văzînd că odată cu trecerea 
vremii şi cu înmulţirea neamului omenesc, omul înclină tot mai mult 
spre păcat şi că rănile lui sînt de nevindecat, a pierdut ca pe un aluat 
stricat, pe lucrătorii răutăţii, şi a lăsat numai pe dreptul acesta, pe Noe, 
ca să fie început şi rădăcină neamului omenesc. Uită-te iarăşi cit de 
darnic e Dumnezeu cu el! Din dreptul acesta şi din fiii lui a înmulţit 
din nou neamul omenesc. încetul cu încetul, Dumnezeu a ales dintre 
oameni, oameni drepţi, adică pe patriarhi, pe care i-a pus învăţători ai 
neamului omenesc, în stare, prin virtutea lor, să îndrumeze pe toţi şi 
să vindece, ea nişte doctori, pe cei bolnavi. îi duce cînd în Palestina, 
cînd în Egipt, pentru a exercita şi răbdarea robilor Lui şi pentru a face 
totodată şi mai vădită puterea Lui. Astfel Dumnezeu s-a îngrijit ne¬ 
contenit de mîntuirea oamenilor, aducînd pe lume profeţi şi făcînd prin 
ei semne şi minuni. în sfîrşit, ca să spun pe scurt, după cum nu putem 
număra valurile mării, oricît ne-am sili, tot aşa nu putem număra nici 
feluritele binefaceri ale lui Dumnezeu, pe care le-a făcut neamului ome¬ 
nesc. în cele din urmă, Dumnezeu a văzut că chiar după atîta purtare 
de grijă, oamenii tot mai au nevoie de multa şi nespusa Lui iubire de 
oameni ; a văzut că n-au avut nici o putere nici patriarhii, nici profeţii, 
nici minunile acelea nemaiîntîlnite, nici pedepsele, nici îndemnurile 
adresate fiecărui om, nici acele repetate robii; de aceea, îndurîndu-se 
de neamul nostru, a rînduit să se nască din Fecioară şi să ia chip de 
rob 3 , Doctorul trupurilor şi al sufletelor, Fiul Lui Cel Unul-Născut, scu- 
lîndu-L, ca să spun aşa, din sînurile părinteşti; a rînduit să petreacă 
împreună cu noi şi să sufere toate slăbiciunile firii noastre, pentru ca 
să poată ridica de la pămînt la cer firea noastră, care zăcea jos undeva 
din pricina mulţimii păcatelor. Fiul tunetului, minunîndu-se de lucrul 
acesta şi înţelegînd covîrşitoarea dragoste a lui Dumnezeu, arătată nea¬ 
mului omenesc, striga şi spunea: «Aşa a iubit Dumnezeu lumea»*. Ui¬ 
tă-te cît de mare minune cuprind aceste cuvinte! Spune «Aşa», gîn- 
dindu-se la măreţia celor ce vrea să ne spună. De aceea îşi începe aşa 
cuvîntul său ! 

— Spune-ne, fericite Ioane, cum «Aşa» ? Spune-ne măsura, spu¬ 
ne-ne măreţia, învaţă-ne covîrşirea cuvintelor, pe care vrei să ni le 
spui! 

— *Aşa a iubit Dumnezeu lumea, incit pe l iul Lui Cel Unul-Născut 
L-a dat, ca tot cel cc crede In El să nu piară, ci să aibă viaţă veşnică» 5 . 

Ai văzut că aceasta e pricina venirii Fiului ? A venit ca să găsească 
mîntuire prin credinţa în El cei care sînt pe calea pieirii. Ce mai poţi 
spune de darul acela mare şi minunat, care depăşeşte orice cuvînt, pe 
care Fiul l-a dat neamului nostru prin botez, prin care ne dăruieşte ier¬ 
tarea tuturor păcatelor ? Dar ce spun eu ? Nici mintea nu-i îndestulă¬ 
toare, nici cuvîntul nu poate enumera celelalte binefaceri ale lui Dum¬ 
nezeu. Oricîte aş spune, mai rămîn atît de multe, îneît covîrşirea lor 
biruie pe cele ce le-aş spune. Ce mai poţi spune apoi de calea pocă¬ 
inţei, pe care Dumnezeu, în nespusa Lui iubire de oameni, a dăruit-o 
neamului omenesc şi de poruncile cele minunate, prin care putem, chiar 
după darul Sfîntului Botez, să atragem, dacă vrem, asupra noastră aju¬ 
torul Lui ? 


Ai văzut, iubite, adînc de binefaceri ? Ai văzut cîte am pus la nu¬ 
măr şi n-am putut spune nici cea mai mică parte ? Cum va putea, oare, 
limba omenească să enumere binefacerile pe care ni le-a făcut nouă 
Dumnezeu ? Dacă binefacerile acestea sînt atît de multe şi aşa de mari, 
apoi cu mult mai mari şi cu mult mai cu neputinţă de rostit prin cuvînt 
sînt bunătăţile făgăduite celor ce au mers pe calea virtuţii, după mu¬ 
tarea lor de aici în veacul viitor! Fericitul Pa vel, ca să ne înfăţişeze 
în cîteva cuvinte măreţia lor covîrşitoare, spune : «Acelea pe care ochiul 
nu le-a văzut şi urechea nu le-a auzit şi la inima omului nu s-au suit, 
pe acelea le-a gătit Dumnezeu celor ce-L iubesc pe El» 6 . Ai văzut ce 
daruri covîrşitoare ? Ai văzut că binefacerile Lui depăşesc orice înţe¬ 
legere ? Că spune Pavel: «La inima omului nu s-au suit». Dacă am voi 
să ne gîndim la aceste binefaceri, dacă am mulţumi pentru ele lui Dum¬ 
nezeu după puterea noastră, am putea atrage asupra noastră şi mai mult 
bunăvoinţa Lui şi am putea face şi mai multe fapte de virtute. Da, amin¬ 
tirea binefacerilor lui Dumnezeu este în stare să ne îndemne la oste¬ 
nelile cele pentru virtute, este în stare să ne facă să dispreţuim pe 
toate cele din lumea aceasta şi să dorim cu înfocare pe Cel Care ne-a 
făcut atîtea binefaceri, ca să-L iubim în fiecare zi din ce în ce mai 
mult. 

5. Ioan, 3, 16. 

G. / Cor., 2, 9. 








De aceea vi Noo, dreptul acesta, s-a bucurat de atlta bunăvoinţă 
şi cinste din partea lui Dumnezeu, pentru că a fost recunoscător pentru 
binefacerile primite. 

Dar, ca să vă fie mai lămurit cuvîntul meu, trebuie să vă pun îna¬ 
intea dragostei voastre începutul textului citit astăzi din Scriptură. 

După ce, la porunca Stăpînului, Noe a ieşit din corabie cu fiii iui, 
cu femeia lui şi cu femeile fiilor lui, cu toate fiarele şi păsările şi după 
ce a primit de la Dumnezeu şi binecuvântarea aceea aducătoare de multă 
mîngîiere, care-i spunea : « Creşteţi şi vă Înmulţiţi» 7 , Dumnezeiasca 
Scriptură ne arată recunoştinţa dreptului Noe, spunând : 

«Şi a zidit Noe altar Domnului; şi a luat din toate dobitoacele cele 
curate şi din toate păsările cele curate şi a adus ardere de tot pe altar» H . 

Uită-te iarăşi, iubite, eu mare luare aminte, la aceste cuvinte! Vei 
vedea din ele că Făcătorul universului a pus în însăşi firea noastră 
cunoaşterea precisă a virtuţii. Spune-mi, de unde i-a venit dreptului Noo 
gîndul acesta? Nu era nimeni la care să vadă o astfel de faptă! Ci, 
după cum la început fiul celui întîi-zidit, Abel adică, a adus jertfă mişcat 
de propriul lui suflet, tot aşa şi acum dreptul acesta, mişcat de propriul 
lui gând şi de curata lui voinţă, a adus, după puterea sa omenească, 
aşa cum socotea, mulţumiri prin jertfe Stăpânului. Şi uită-te că le face- 
pe toate cu multă filosofie ! N-a avut nevoie de zidire măreaţă, nici 
de templu, nici de clădire minunată, nici de altceva. Ştia, ştia bine că 
Stăpînul caută numai voinţă ; de aceea Noe a zidit în grabă un jertfel¬ 
nic ; a luat dobitoace curate şi păsări curate şi a adus ardere de tot ; 
şi, pe cît a putut, şi-a arătat recunoştinţa sufletului său. Iubitorul de 
oameni Dumnezeu i-a primit jertfa, i-a încununat voinţa şi şi-a arătat 
din nou faţă de Noe dărnicia Lui. 

Că zice Scriptura : 


«Şi a mirosit Domnul mirosul cel cu bună mireasmă» 9 . 

Vezi că voinţa celui care a făcut să iasă fum, să iasă miros de gră¬ 
sime arsă şi mirosul acela greu dat de jertfă, a prefăcut totul în miros 
cu bună mireasmă ? De aceea şi Pavel spunea, scriind : «Că slntem bună 
mireasmă a lui Hristos Intre cei ce se mîntuiesc şi intre cei ce pier ; 
unora mireasmă a morţii spre moarte, iar altora mireasmă a vieţii spre- 
viaţă» 10 . 


7. Fac., 8, 16. 

8. Fac., 8, 19. 

9. Fac., 8, 20. 

10. II Cor., 2, 15—16. 

Să nu te izbească cuv Intui acesta nepotrivil ; «a mirosit Domnul» ! 
Ci, pogorîncl aceste cuvinte la slăbiciunea noastră de înţelegere, înţe¬ 
lege din ele că Dumnezeu a primit jertfa dreptului Noe. Şi Dumnezeu 
lasă să se mistuie jertfa prin foc, pentru ca să putem şti, chiar din fapte, 
■că Dumnezeu n-are nevoie de nimic şi că a îngăduit jertfele nu pentru 
altceva decît pentru a-i face pe oameni recunoscători f si, în sfîrşit, ca 
să afle din fapte şi cei care aduc jertfe, că pentru folosul lor aduc jert¬ 
fele. Că te întreb : Pentru care pricină îngăduie Dumnezeu jertfele ? 
Le îngăduie tot pentru că are în vedere slăbiciunea firii omeneşti. Dum¬ 
nezeu ştia că oamenii aveau să cadă încetul cu încetul în trîndăvie, că 
au să se pună sub ocrotirea zeilor şi că au să le aducă jertfe ,■ de aceea, 
luînd-b înainte, primeşte să I se aducă Lui jertfe, ca aşa să-i depărteze 
de rătăcirea aceea pierzătoare pe cei ce aveau să fie tîrîţi de ea. Că 
dm pogorămînt a îngăduit Dumnezeu toate acestea, uită-te şi la aceea 
că, mai tîrziu, a îngăduit să dea iudeilor şi legea tăierii împrejur, nu 
că le-ar putea folosi cu ceva la mîntuirea sufletului, ci ca iudeii să o 
poarte ca un semn şi o pecete, o mărturie a recunoştinţei lor faţă de 
Dumnezeu, şi ca să nu se poată amesteca cu păgînii. 


De aceea şi fericitul Pavel numeşte tăierea împrejur semn, zicînd : 
•«Şi le-a dat lor semn, pecete » xl . Că tăierea împrejur nu ajută cu ni¬ 
mic la îndreptăţire, iată dreptul Noe ! A ajuns atîta de virtuos, fără 
să i se fi dat legea tăierii împrejur. Dar ce spun eu ! însuşi patriarhul 
Avraam a fost îndreptăţit numai prin credinţă, mai înainte de a primi 
tăierea împrejur. înainte ca Avraam să se taie împrejur, Scriptura spu¬ 
ne despre el : «Şi a crezut Avraam în Dumnezeu şi i s-a socotit spre 
îndreptăţire» 12 . Pentru ce te lauzi dar, iudeule, cu tăierea împrejur ? 
Află că înainte de tăierea împrejur au fost mulţi drepţi. Abel, de pildă, 
prin credinţă a adus jertfă, după cum spune şi Pavel : <^Prin credinţă 
•a adus Abel lui Dumnezeu mai bună jertfă decît Cain» I3 . Enoh a fost 
mutat Ia cer, iar Noe a scăpat de potopul cel groaznic datorită marii 
sale dreptăţi ,• Avraam a fost lăudat din pricina credinţei sale în Dum¬ 
nezeu, înainte de tăierea împrejur. Astfel, dintru început, prin credinţă 
a dobîndit mîntuire neamul omenesc. 

Stăpînul cel iubitor de oameni a îngăduit să I se aducă jertfe şi 
pentru că firea noastră era încă nedesăvîrşită şi pentru ca oamenii 

11. Rom., 4, 11. 

12. Fac., 15, 6 ; Rom., 4, 3. 

13. fivr„ 11, 4. 

să-şi poată arăta recunoştinţa, clar şi ca să scape cu totul de vătămarea 
slujirii idoleşti. Dacă mulţi oameni, cu tot acest pogorămlnt, n-au scă¬ 
pat de alunecare, cum ar mai fi putut scăpa cineva de vătămarea slu¬ 
jirii idoleşti fără acest pogorămlnt ? 

«Şi a mirosit Domnul Dumnezeu mirosul cu bună mireasmă». 

Nişte cuvinte ca acestea nu le spune Dumnezeu nerecunoscătorilor 
iudei ! 

— Dar ce le spune ? 

— Ascultă ce spune profetul! « Tămâie, uriciune este Mie!» 14 . 
Aproape că arată răutatea voinţei celor ce tămîiază. După cum virtu¬ 
tea dreptului Noe a prefăcut fumul şi mirosul de grăsime arsă în miros 
cu bună mireasmă, tot aşa şi răutatea celor ce tămîiau a prefăcut mi¬ 
rosul cel bun de tămîie în uriciune. 

Vă rog, dar, să ne străduim totdeauna să fim însufleţiţi de gindiiri 
curate. Gîndul curat este pricina tuturor bunătăţilor. Bunul Stupin nu so 
uită atît la ceea ce facem cît la ceea ce avem înăuntru, în minlea noas¬ 
tră, de acolo de unde pornesc faptele noastre ; şi, uitîndu-se la glodu¬ 
rile noastre lăuntrice, primeşte faptele noastre sau îşi întoarce spatele. 
Fie de ne rugăm, fie de postim, fie de facem milostenie — că acestea sînt 
jertfele noastre cele duhovniceşti —, fie de facem vreo altă faptă duhov¬ 
nicească, să o facem minaţi de gînduri curate, ca să primim cunună 
vrednică de osteneli. N-am face, oare, cea mai mare prostie să îndurăm 
ostenelile, dar să fim lipsiţi de răsplată, din pricină că n-am făcut fap¬ 
tele de virtute după cum cer legile date de Dumnezeu ? Da, este cu pu¬ 
tinţă, este cu putinţă datorită nespusei iubiri de oameni a lui Dumnezeu, 
să primim cunună chiar pentru o faptă nesăvîrşită, numai pe temeiul 
gîndului. Şi ca să vezi că aşa este, uită-mi-te la milostenie ! Vezi în 
piaţă un om aruncat jos şi sărac lipit pămîntului, dacă ţi-i milă de el, 
dacă îndreptîndu-te la cer mulţumeşti Stăpînului şi pentru cele date ţie 
şi pentru răbdarea săracului, vei primi răsplată desăvîrşită, datorită 
gîndurilor tale, chiar dacă n-ai putut să-i dai ceva şi să-i pui capăt, 
foamei lui. De aceea şi spunea Stăpînul : «Cei care va da un pahar de 
apă rece in nume de ucenic, amin zic vouă, nu-şi va pierde plata sa> 
Este, oare, ceva de mai puţin preţ ca un pahar cu apă rece ? Nu 1 Dar 
gîndul cu care ai dat paharul, acela îţi aduce răsplată ! Acelaşi lucru 
şi cu gîndurile rele ! Trebuie neapărat să vorbesc dragostei voastre şi 
de acestea, pentru ca, ştiindu-le bine, să va întăriţi cu înţelepciunea su¬ 
fletelor voastre. Ascultă ce zice Hristos : «Cei care se uită la o femeie 

14. Isaia, 1, 13. 

1». Mutei. 10, 42 

spre a o pofti, a şi făcut prcadesfrlnnare cu eu In Inima lui » 10 . Vezi şi 
aici iarăşi că oslrnda vine din pricina gîndului rău, că din pricina pri¬ 
virii pofticioase pedeapsa este dată ca şi cum ar fi fost săvîrşită fapta ? 


Gîndindu-ne, dar, la toate acestea, să ne întărim totdeauna gîndul 
nostru, pentru ca gîndul nostru să facă să fie bine primite faptele noas¬ 
tre. Dacă gîndul cu care a adus Noe jertfă lui Dumnezeu a prefăcut fu¬ 
mul şi mirosul de grăsime arsă în miros de bună mireasmă, ce nu va 
face gîndul nostru curat din slujirile noastre duhovniceşti şi c'îtă bună¬ 
voinţă de sus nu ne va aduce ? 

«Şi a mirosit Domnul Dumnezeu mirosul cu bună mireasmă». 


Uită-te la cele ce-a făcut dreptul Noe ! Dacă le socoteşti după va¬ 
loarea lor sînt o nimica ,• dar dacă le socoteşti după gîndul curat al 
lui Noe, sînt foarte mari. 

Priveşte acum la nesfîrşita bunătate a iubitorului de oameni Stă- 

pîn : 

«Şi a zis Domnul Dumnezeu socotindu-Se : «Nu voi adăuga Încă a 
blestema pămintul pentru faptele oamenilor, pentru că se pleacă cuge¬ 
tul omului la cele rele cu deadinsul din tinereţele lui. Nu voi adăuga a 
omori tot trupul viu, precum am făcut, in toate zilele pămintului» 17 . 

IV 

Mari sînt binefacerile lui Dumnezeu, mare este măreţia iubirii Sale 
de oameni şi nespusă este covîrşitoarea Sa răbdare ! 

«Şi a spus Domnul Dumnezeu socotindu-Se». 

Cuvintele acestea sînt spuse iarăşi în chip omenesc, pe măsura de 
înţelegere a firii noastre. 

«Nu voi adăuga încă a blestema pămintul pentru faptele oame¬ 
nilor». 

Pe timpul celui întîi-zidit, Dumnezeu blestemase pămintul, zicînd : 
«Spini şi ciulini va răsări» 18 ; iar pe timpul lui Caim, la fel. Acum, pe 
timpul lui Noe, adusese prăpădul acela grozav. Deci, ca să-l mîngîie pe 
dreptul Noe, să-l facă să prindă curaj şi să nu gîndească în el însuşi : 
«Ce cîştig am eu de pe urma binecuvîntării lui Dumnezeu, de pe urma 
spuselor : « Creşteţi şi vă Înmulţiţi » 19 , dacă mulţimea ce are să se nască 
din mine va fi dată iarăşi pieirii ? Şi lui Adam i-a spus : «Creşteţi şi vă 

. IC Matei. 28. 

17. Fac.. 8. 20 -21. 

’ 18 Fac., Ş, 18. 

A ]'.) Fac., 8, 16. 

înmulţiţi» 20 şi a adus potopul!» Deci, ca să nu gîndească Noe aşa şi să 
fie neliniştit, frămîntînd mereu în minte gîndurile acestea, uită-te la 
iubirea de oameni a Stăpînului. «Nu voi adăuga încă, spune El, a bles¬ 
tema pămintul pentru faptele oamenilor». Vezi că Dumnezeu arată aici 
că din pricina răutăţii oamenilor a blestemat pămintul. Apoi, ca să nu 
socotim că Dumnezeu a făcut această făgăduinţă de a nu mai blestema 
pămintul, pentru că oamenii ar fi ajuns meii buni, Dumnezeu continuă : 
«Pentru că se pleacă cugetul omului la cele rele cu deadinsul din tine¬ 
reţile lui». Nemaiîntîlnit chip de iubire de oameni! « Pentru că se 

pleacă cugetul omului la cele rele cu deadinsul din tinereţele lui, de 
aceea nu voi adăuga încă a blestema pămintul». «Eu, spune Dumnezeu, 
am făcut ce trebuia o dată şi de două ori ; dar pentru că văd că răutatea 
creşte, făgăduiesc să nu mai blestem pămîntul». 

Apoi, arătîndu-Şi măreţia iubirii Sale de oameni, a adăugat : 

«Nu voi adăuga încă a omorî tot trupul viu, precum am făcut în 
toate zilele». 

Vezi că prin tot ce spune dăruieşte dreptului Noe nespus de mare 
mîngîiere ; dar mai bine spus, nu dreptului Noe, ci, din pricina bunătăţii 
Sale, întregului neam omenesc ce se va naşte. Cuvintele : «Nu voi 
adăuga a omorî tot trupul viu» şi: «Precum am făcut» şi: « în toate zi¬ 
lele», arată că nu va mai fi un potop ca acela şi nici nu va mai cuprinde 
lumea un prăpăd aşa de mare. Apoi arată că această facere de bine va 
fi necontenită, «In toate zilele», adică : «Făgăduiesc că în veac nu Mă 
voi mai mînia aşa de tare, nici nu voi mai amesteca anotimpurile şi 
nici rînduiala stihiilor lumii». De aceea a şi adăugat : 

«Semănatul şi secerişul, frigul şi căldura, vara şi primăvara, ziua 
şi noaptea, nu vor înceta» 21 . 

«Rînduiala vremurilor, spune Dumnezeu, va fi de acum nemişcătoare; 
pămîritul nu va mai înceta niciodată de a-şi da neamului omenesc rodu- 
rile sale ; va răsplăti ostenelile şi lucrarea pămîntului ; anotimpurile nu 
se vor mai amesteca ; căldura şi frigul, vara şi primăvara îşi vor păstra 
locul lor în fiecare an». în timpul potopului rînduiala aceasta se stricase 
cu totul; dreptul Noe trăise în corabie ca într-o veşnică noapte ; de 
aceea Dumnezeu îi spune : «De acum înainte nici ziua, nici noaptea 
nu-şi va mai părăsi drumul său; slujba lor va fi neclintită pînă la sfîr- 
şitul veacului». 


20. rac., 1, 28. 

21. Fac., 8, 21. 

Ai văzut mingîiere îndestulătoare, in stare să ridice sufletul drep¬ 
tului ? Ai văzut ce răsplată primeşte recunoştinţa ? Ascultă iarăşi, şi 
din cele spuse mai departe de Scriptură, despre dărnicia nespusă a lui 
Dumnezeu. 

«-Şi a binecuvintat Dumnezeu pe Noe şi pe fiii lui. Şi le-a zis lor : 
«Creşteţi şi vă înmulţiţi şi umpleţi pămîntul şi-l stăpîniţi. Şi groază şi 
frică de voi va fi în toate fiarele pămîntului şi în toate pasările cerului 
şi în toate cele ce se mişcă pe pămînt şi în toţi peştii mării ; în mîinile 
voastre le-am dat pe toate. Şi tot ce se mişcă şi are viaţă să vă fie 
hrană ; ca pe iarba verde pe toate vi le-am dat vouă. Numai carne în 
sîngele sufletului să nu mîncaţi» 22 . 

Se cade aici să ne minunăm de covîrşitoarea bunătate a Stăpînului. 
Vezi că învredniceşte iarăşi pe dreptul acesta de aceeaşi binecuvîn- 
tare ca şi pe Adam, că Noe prin virtutea sa, dar mai bine spus, prin 
nespusa iubire de oameni a Stăpînului, a adus din nou asupra lui stă- 
pînirea ce-i fusese luată lui Adam. După cum îi spusese lui Adam : 
«Creşteţi şi vă înmulţiţi şi umpleţi pămîntul şi-l stăpîniţi pe el, şi stă¬ 
pîniţi peste peştii mării şi peste tîrîtoare şi peste păsările cerului şi 
peste fiarele pămîntului» 23 , tot aşa şi acum zice : «Şi groaza şi frica 
de voi va fi în toate fiarele pămîntului şi în toate păsările. Şi tot ce se 
mişcă şi viază să vă fie hrană. Ca pe iarba verde, pe toate vi le-am dat 
vouă. Numai carne în sîngele sufletului să nu mîncaţi». 

Vezi că e aceeaşi poruncă, ca şi la cel întîi-zidit, numai că trebuie 
păzită în alt chip. După -cum lui Adam i-a dat în stăpînire toate şi i-a 
dat voie să se bucure de cele din rai, dar i-a poruncit să nu mănînce 
dintr-un singur pom, tot aşa şi acum, după ce l-a binecuvintat pe Noe, 
după ce l-a făcut înfricoşător fiarelor şi i-a dat sub mina lui toate zbu¬ 
rătoarele şi pasările, Dumnezeu îi zice : « Tot ce se mişcă şi viază să vă 
fie hrană. Ca pe iarba verde pe toate vi le-am dat». Prin aceste cuvinte 
Dumnezeu pune început mîncării de carne ■, nu face asta ca să-i îm¬ 
pingă pe oameni la lăcomie, ci ca oamenii să-I aducă Stăpînului jertfe 
şi mulţumiri din cărnuri şi ca oamenii să nu se gîndească că sînt opriţi 
de a mînca carnea jertfită, Dumnezeu le dăruieşte puterea de a mînca 
din carnea jertfelor, dîndu-le multă libertate : «Ca pe iarba verde pe 
toate vi le-am dat». Apoi, după cum lui Adam i-a dat voie să mănînce 
din toţi pomii, dar i-a poruncit să nu mănînce dintr-un singur pom, tot 






aşa şi acum lui Noo, dup# ce-1 dă voie să măntnce fără teamă orice fel 
de carne, îi zice : * Numai carne în sîngele sufletului să nu mincaţi». 

— Ce vor să spună aceste cuvinte ? Ce înseamnă *carne în sîn- 
gelc sufletului» ? 

— Înseamnă carne de animale sufocate. Că sîngele este sufletul 
animalului. 

V 

Pentru că oamenii aveau să aducă animale ca jertfă, Dumnezeu, 
prin această poruncă, aproape că le spune aşa : «Sîngele daţi-Mi-1 Mie, 
iar carnea vouă». A făcut asta, ca să înăbuşe dinainte pornirea oame¬ 
nilor spre uciderea de oameni. Ca acesta este adevărul şi că Dumne¬ 
zeu a dat această poruncă, vrînd să-i facă pe oameni mai evlavioşi, as¬ 
cultă cuvintele care urmează : 

«Pentru că şi sîngele vostru îl voi cere din mîna tuturor fiarelor ; 
şi din mîna fratelui omului voi cere sufletul omului» 24 . 

— Ce vrea să spună ? Sîngele este sufletul omului ? 

— Nu spune asta Dumnezeu. Doamne fereşte ! Ci se foloseşte de 
felul omenesc de vorbire, ca şi cum ai spune : «Ţin sîngele tău în mîi- 
nile mele» în loc de : «Am putere să te omor». Că sîngele nu-i sufle¬ 
tul omului, ascultă pe Hristos, Care spune : *Nu vă temeţi de cei ce 
ucid trupul, dar sufletul nu-1 pot ucide» 25 . Ai văzut ce deosebire face 
între unul şi altul! 

«Cel -ce va vărsa sîngele omului, pentru sîngele aceluia sîngele lui 
se va vărsa, că după chipul lui Dumnezeu am făcut pe om» 26 . 

Gîndeşte-te cită frică bagă în sufletul omului cuvintele acestea ! 
«Dacă nu te împiedică de la această faptă rea, spune Dumnezeu, nici 
că eşti om ca şi el, nici că sînteţi de aceeaşi fire, dacă nu vrei să ştii 
de dragostea de frate şi săvîrşeşti această faptă blestemată, atunci gîn¬ 
deşte-te că este făcut după chipul lui Dumnezeu, că a fost învrednicit 
de Dumnezeu să stea în fruntea tuturor celor din lume, că a fost pus 
stăpîn peste toată zidirea şi curmă-ţi gîndul cel rău !» 

— Dar dacă un om săvîrşeşte nenumărate crime, şi varsă tot atîta 
sînge, cum poate plăti pe drept atîtea vărsări de sînge numai cu vărsa¬ 
rea sîngelui lui ? 

24. Fac., 9, 5. 

25 Matei, 10, 2». 

26. Far., 9, 6. 

— Nu te cjtndl 1* asta, omule, ci gîndeşte-te că un om ca acesta va 
primi, nu după multă vreme, trup nestricăcios, care are să poată suferi 
o pedeapsă veşnică şi fără de moarte. Uită-te, apoi, cit de precisă este 
porunca. Cînd e vorba de om, porunca spune : «Să nu verşi sînge» ; 
cînd e vorba de animale, n-a spus : «Să nu verşi», ci : «Numai carne in 
singele sufletului să nu mîncaţi». Acolo : «Să nu verşi», dincoace : «Să 
nu mănînci». 

Ai văzut cit sînt de uşoare poruncile ilui Dumnezeu, cit silit de 
lipsite de povară şi de lesnicioase ? Ai văzut că Dumnezeu nu ne cere 
nouă oamenilor ceva greu şi împovărător ? Unii spun că nu trebuie să 
mîncăm sînge de animale, pentru că singele lor e greu, asemănător pă- 
mîntului şi aducător de boli. Dar noi trebuie să ne păzim de a mînca 
sînge de animale nu pentru această pricină iscodită cu măiestrie de 
mintea omenească, ci pentru porunca Stăpînului. 

Apoi, ca să cunoaştem bine pentru care pricină este atît de precisă 
această poruncă, ca să cunoaştem ca a dat-o pentru a pune frîu gîn- 
durilor de ucidere ale oamenilor, Dumnezeu spune mai departe : 

«Iar voi creşteţi şi vă înmulţiţi şi umpleţi pământul şi-l stăpîniţi» 27 . 

Nu fără rost a spus : «Iar voi». A întrebuinţat aceste cuvinte ca 
şi cum ar fi vrut să spună : «Voi cei puţini, cei uşor de numărat, veţi 
umple tot pămîntul şi-l veţi stăpîni», adică îl veţi conduce, veţi avea 
putere peste el, vă veţi folosi de el. 

Uită-te la iubirea de oameni a lui Dumnezeu ! Dumnezeu dă lege 
şi porunci numai după ce dăruieşte mai înainte oamenilor mari bine¬ 
faceri. După cum Dumnezeu, după ce l-a aşezat pe Adam în rai si după 
ce i-a dăruit desfătare, i-a poruncit să nu mănînce din pom, tot aşa şi 
cu Noe şi feciorii lui. Numai după ce le-a făgăduit că n-are să mai aducă 
potop pe pămînt, că n-are să se mai mînie atîta pe oameni, că toate sti¬ 
hiile lumii au să rămînă neschimbate pînă la sfîrşitul lumii, împlinin- 
du-şi fiecare drumul şi rînduiala sa, deci numai după ce i-a binecuvân¬ 
tat, după ce le-a dăruit vechea stăpînire peste toate animalele şi le-a 
dat voie să mănînce carne, numai atunci le-a spus : «Numai carne în 
sîngele sufletului să nu mîncaţi». Ai văzut că mai întîi face bine, mai 
întîi îşi arată nespusa Sa dărnicie şi apoi porunceşte ? Dar oamenii fac 
cu totul dimpotrivă. Oamenii vor ca mai întîi să se prefacă în fapte 
poruncile lor, vor ca aceia care primesc poruncile să arate multă bunăvo- 

inţă şi să le împlinească şi apoi să-i răsplătească pe cei ce se supun po¬ 
runcilor. Stăpînul obştesc al universului face dimpotrivă: mai întîi face 
bine, mai întîi atrage pe oameni cu mulţimea binefacerilor Sale şi apoi 
porunceşte ,■ dar şi atunci poruncile Sale sînt uşoare şi lesnicioase, ca 
să fim atraşi spre împlinirea lor şi prin uşurinţa lor şi prin binefacerile 
primite mai înainte. 

Să nu ne trîndăvim, dar, iubiţilor, şi nici să fim lăsători, cînd e vorba 
de împlinirea poruncilor. Să ne gîrtdim Ia binefacerile pe care le-am 
primit, la uşurinţa poruncilor şi la măreţia făgăduinţelor gătite nouă 
după împlinirea lor ! Să fim cu mintea trează, să ne străduim să împli¬ 
nim poruncile date nouă de Dumnezeu şi să nu ne depărtăm de drumul 
dăruit neamului omenesc pentru mîntuirea sufletelor noastre. Să folo¬ 
sim cum trebuie timpul vieţii ce ne-a mai rămas, să ne spălăm păcatele, 
să atragem asupră-ne multă îndrăznire, mai cu seamă acum în partea 
ce ne-a mai rămas din postul cel de patruzeci de zile. 

VI 

Dacă vrem să fim cu puţină luare aminte, nici nu este mic numă¬ 
rul zilelor ce ne-a mai ramajS. N-am spus asta numai pentru că avem ne¬ 
voie de atîta timp pentru îndreptarea păcatelor noastre, ci pentru că 
avem un Stăpîn blînd şi iubitor de oameni, aşa că nu ne trebuie timp 
mult; atîta numai, să ne apropiem de El cu mare căldură sufletească şi 
cu mintea trează; să ne depărtăm de toate cele lumeşti şi să ne lipim 
inima de ajutorul cel.de sus. Ninevitenii erau împovăraţi cu mulţime 
mare de păcate ,• dar pentru că au arătat adîncă şi mare căinţă, n-au avut 
nevoie mai mult de trei zile ca să atragă asupra lor bunătatea lui Dum¬ 
nezeu şi să facă fără de putere hotărîrea pronunţată asupra lor 2S . Dar 
pentru ce vorbesc de nineviteni ? Tîlharul cel de pe cruce n-a avut 
nevoie nici de o zi. Dar pentru ce spun o zi ? N-a avut nevoie nici de 
un ceas ! 29 Atît de mult ne iubeşte Dumnezeu ! Nu întîrzie, nu zăbo¬ 
veşte cînd vede tăria voinţei noastre, cînd vede că ne apropiem de El 
cu dor clocotitor. Ne întinde largi braţele Sale darnice şi ne spune : 
«Încă grăind tu îţi voi spune : «Iată sînt lîngă tine» 30 . 

Ne va întinde şi nouă braţele Sale darnice, dacă am voi şi noi să 
ne străduim în aceste puţine zile, dacă am folosi cum trebuie ajutorul 

28. forţa, 3, 10. 

29. Luca, 23, 40—43. 

30. Isaia, 58, 9. 

ce ni-1 dă postul, dacă vom scutura de pe noi trîndăvia, dacă vom face 
rugăciuni stăruitoare către Stăpânul, dacă vom vărsa lacrimi fierbinţi, 
dacă ne vom osîndi necontenit păcatele noastre, dacă-I vom arăta, ca 
unui doctor, rănile şi buboaiele sufletului nostru, ca să-I cerem vinde¬ 
care, dacă-I aducem şi celelalte : zdrobire de inimă, căinţă adâncă, mi¬ 
lostenii multe ; dacă vom pune frâu patimilor, care ne turbură cugetul 
şi le vom izgoni din sufletul nostru ; dacă nu vom mai fi asaltaţi de 
dragostea de bani, dacă nu vom mai purta ură aproapelui nostru şi nici 
nu vom mai duşmăni pe semenii noştri. Pe nimeni, da, pe nimeni nu 
urăşte atâta Dumnezeu, nimănui nu-i întoarce atâta spatele ca omului 
care poartă ură în sufletul său, ca omului care duşmăneşte fără încetare 
pe semenul său. Prăpădul acestui păcat este atâta de mare, încât face să 
dispară chiar iubirea de oameni a lui Dumnezeu. Ca să vedeţi că aşa 
e, vreau să vă amintesc pilda din Evanghelie. Cel care datora zece mii 
de talanţi a fost iertat de stăpân, pentru că a căzut la picioarele lui şi 
l-a rugat: «Şi milostivindu-se stăpinul lui l-a slobozit şi i-a iertat lui 
datoria» 31 . Ai văzut îndurarea stăpânului ? Datornicul căzuse la picioa¬ 
rele stăpânului şi-l rugase să-l mai păsuiască : «Ingăduieşte-mi şi-ţi voi 
plăti tot!» 32 Dar bunul Stăpîn, cel purtător de grijă şi iubitor de oa¬ 
meni, înduplecat de rugăciunea lui, nu i-a dat cât a cerut, ci cât nici nu 
se gîndea. Aşa e totdeauna obiceiul lui Dumnezeu : să întreacă şi să 
depăşească cererile noastre. Datornicul se rugase să-l păsuiască şi-i fă¬ 
găduise că-i va plăti toată datoria ; dar Cel Care cu bunătatea Sa depă¬ 
şeşte păcatele noastre, milostivindu-se l-a slobozit şi i-a iertat lui toată 
datoria. Ai văzut ce-a cerut sluga şi cât i-a dăruit Stăpinul ? Uită-te 
acum la obrăznicia slugii! Ar fi trebuit ca, faţă de o atât de- mare iu¬ 
bire de oameni şi faţă de nespusa binefacere ce i s-a făcut, să fie şi el mi¬ 
lostiv cu semenii săi; dar el s-a purtat cu totul dimpotrivă. «Ieşind 
acela, spune Evanghelia, cel căruia i se iertase zece mii de talanţi». As¬ 
cultaţi vă rog, cu luare aminte ! Fapta lui e în stare să zguduie inima 
noastră şi să ne înduplece să izgonim din sufletul nostru boala aceasta 
cumplită. «Acela, dar, ieşind a aliat pe unul din cei care slujeau cu el, 
care-i datora o sută de dinari» 33 . Uită-te cât de mare e deosebirea ! 
Aici o slugă, care datorează o sută de dinari; dincolo un stăpîn care-şi 
cere datoria ; şi datoria era de zece mii de talanţi ; cu toate acestea i-a 
iertat datoria, pentru că l-a văzut că i-a căzut în genunchi şi că-1 roagă. 


31. Matei, 18, 27. 

32. Matei, 18, 26. 

33. Matei, 18, 28. 

Sluga, însă, « apucîndu-1 » pe cel ce-i datora o sută de dinari «îl su¬ 
gruma, zicînd : Plăteşte-mi ce-mi eşti dator» 34 . 

— Ce s-a întîmplat mai departe ? 

— «Căzînd, spune Evanghelia, cel care era slugă împreună cu el» 35 . 
Vezi că evanghelistul mereu întrebuinţează cuvîntul «cel care era 
slugă împreună cu el». Nu la întîmplare, ci ca să ştim că nu este deo¬ 
sebire între unul şi altul. Şi totuşi şi sluga aceasta făcuse aceeaşi rugă¬ 
minte, pe care i-o făcuse şi cealaltă slugă Stăpînului, zicînd : «M ai în- 
găduieşte-mi şi-ţi voi plăti totul» 36 . « Iar el, spune evanghelistul, du- 
cînclu-se l-a băgat la închisoare pînă cînd îi va plăti toată datoria» 37 .. 
Ce covîrşitoare nerecunoştinţa ! îi răsuna încă în minte dărnicia cea 
mare a Stăpînului, şi totuşi n-a vrut să se gindească să fie milostiv cît 
de cît! Nu ! Mai întîi l-a strîns de gît, apoi l-a aruncat în închisoare. 

VII 

Dar uită-te ce se întîmplă ! « Celelalte slugi, spune evanghelistul,, 
văz înd s-au întristat şi venind au spus Stăpînului toate cele întîm- 
plate» 33 . N-a spus cel ce suferise — cum putea s-o facă de vreme ce 
era închis în temniţă ? —ci cei împreună slugi cu el, cei care nu fuse¬ 
seră deloc nedreptăţiţi. Tocmai ei, ca şi cum ei ar fi fost .nedreptăţiţi, au 
fost atît de supăraţi, că s-au dus şi au spus totul Stăpînului. 

Priveşte-mi acum miînia Stăpînului ! 

«Atunci Stăpînul, chemînd sluga, i-a zis : Slugă vicleană /» 39 Din 
aceste cuvinte într-adevăr poţi vedea cît de grozavă-i era răutatea. 
Cînd sluga aceea cere să-i păsuiască datoria de zece mii de talanţi, Stă¬ 
pînul nu l-a numit viclean, dar acum cînd n-a avut milă de cel care era 
slugă ca şi el, îi spune: « Slugă vicleană! Ţi-am iertat toată datoria 
aceea, pentru că m-ai rugat» 40 . Uită-te, că îi arată covîrşitoarea lui 
răutate. «Ai făcut, oare, tu ceva mai mult decît tovarăşul tău ? îl în¬ 
treabă Stăpînul. N-ai rostit, oare, numai cîteva cuvinte şi Eu ţi-am as¬ 
cultat ruga şi ţi-am iertat marea şi nespusa ta datorie? Nu trebuia , 
oare, să ai milă şi iu de cel ce este slugă împreună cu tine, precum 

34 Matei, 18, 28. 

35. Matei, 18, 29. 

36. Matei, 18, 29. 

37. Matei, 18, 30. 

38. Matei, 18, 31. 

39. Matei, 18, 32. 

40. Matei, 18, 32. 

Mi-a iost Mie milă de tine ? 41 . Ce iertare mai meriţi dacă Eu, Stăpînul, 
ţi-am iertat o datorie atît de mare numai pentru acele cîteva cuvinte 
pe care Mi le-ai spus, iar tu n-ai miluit pe cel ce era slugă ca şi tine, 
nu te-ai înduplecat, nici nn ţi-ai adus aminte de cele ce ţi-am făcut, 
ca să-i arăţi şi celuilalt o milă cît de mică, ci ai fost crud şi nemilos şi 
n-ai vrut să ai milă de cel împreună slugă cu tine ? Din pricina asta 
vei afla, pe propria-ţi piele, cîte rele ţi-ai făcut ţie însuţi». «Şi miniin- 
du-se Domnul lui l-a dat pe el chinuitorilor» i2 . Vezi că acum Stăpînul 
se mînie pe el din pricina neomeniei lui faţă de cel împreună cu el slugă 
şi-l dă chinuitorilor. Şi ceea ce n-a făcut mai înainte, cînd îi era dator 
cu o datorie atît de mare, porunceşte să se facă acum : « L-a dat pe 
el chinuitorilor pînă ce va plăti toată datoria» 43 , pînă cînd va plăti cei 
zece mii de talanţi, care i se iertaseră cînd a plecat de la Stăpînul său. 
Mare şi nespusă este iubirea de oameni a lui Dumnezeu ! Cînd Stăpi- 
nul şi-a cerut datoria, l-a iertat pe datornic pentru că L-a rugat; dar 
cînd a văzut că datornicul la rîndul lui este crud şi neomenos cu seme¬ 
nul său, atunci Stăpînul îşi retrage dărnicia Sa şid arată cu fapta că n-a 
făcut atîta rău semenului său cît rău şi-a făcut sieşi. Şi după cum sluga 
l-a aruncat în închisoare pe semenul său pînă ce-i va plăti datoria, tot 
aşa şi Stăpînul l-a dat chinuitorilor pînă ce-i va plăti tot ce-i datorează. 

Pilda aceasta n-a spus-o Domnul despre talanţi şi despre dinari, ci 
de mulţimea păcatelor şi greşelilor noastre, ca să aflăm că noi, deşi 
•sîntem datori Stăpînului cu zeci de mii de păcate, totuşi, pentru ne¬ 
spusa Lui iubire de oameni, primim iertare de la El. Dar dacă sîntem 
cruzi şi neomenoşi faţă de semenii noştri, faţă de cei de aceeaşi fire cu 
noi, dacă nu le iertăm greşelile ce ni le greşesc nouă, ci le purtăm ură 
şi duşmănie pentru aceste păcate neînsemnate — căci cîtă deosebire 
este între o sută de dinari şi zece mii de talanţi, tot atît de mare deose¬ 
bire este între păcatele ce le facem noi lui Dumnezeu şi păcatele ce 
ni le fac nouă semenii noştri —, atunci, vom atrage asupra noastră mî- 
nia Stăpînului şi Stăpînul va porunci să fim traşi la răspundere şi pe¬ 
depsiţi şi pentru păcatele pentru oare primisem iertare mai înainte. 

Dar ca să cunoaştem bine că pentru folosul sufletelor noastre a spus 
Stăpînul pilda aceasta, ascultă ce spune mai departe : «Aşa şi Tatăl 
vostru Cel ceresc-vă va face vouă, dacă nu iertaţi fiecare fratelui său 

41. Matei, 18, 33. 

42. Matei, 18, 34. 

43. Matei, 18, 34. 

din inimile voastre păcatele lor» 44 . Mare este cîştigul pildei, numai 
dacă voim să fim cu luare aminte. Ce ? Putem ierta noi, oare, atîta cit 
ne iartă Stăpînul ? Nu ! Şi chiar dacă am voi să facem lucrul acesta, 
apoi noi iertăm unor robi ca şi noi, pe cînd noi primim iertarea de la 
Stăpîn ! Şi uită-te cit de precise sînt cuvintele Stăpînului.! N-a spus atît : 
«Dacă nu iertaţi oamenilor greşelile». 

— Dar ce ? 

— «Dacă nu iertaţi fiecare fratelui său din inimile voastre păcatele 
lor». Uită-te, că vrea ca inima noastră să ajungă liniştită şi potolită, 
cugetul nostru neturburat şi slobod de orice patimă ; vrea să arătăm 
multă bunătate semenilor noştri. Şi în altă parte îl putem auzi pe Hris- 
tos spunînd iarăşi: «Dacă veţi ierta oamenildr greşelile lor, vă va ierta 
şi vouă Tatăl vostru Cel ceresc» 45 . Să nu socotim că facem bine altuia, 
atunci cînd iertăm cuiva păcatele sau că-i facem aceluia mare har ! Nu ! 
Noi sîntem cei care ne bucurăm de binefacere şi mult folos ne prici- 
nuieşte nouă fapta aceasta ; şi iarăşi, după cum dacă nu-i iertăm pe cei 
ce ne greşesc, pe aceia cu nimic nu-i putem păgubi, dar nouă înşine ne 
pregătim mai dinainte osînda de nesuferit a gheenii. De aceea, rogu-vă, 
socotind toate acestea, să nu căutăm nicicînd să ne răzbunăm pe cei 
care ne supără sau care ne fac în alt chip vreun rău sau care se poartă 
cu duşmănie faţă de noi ; dimpotrivă, gîndindu-ne de cită binefacere ne 
sîntem nouă înşine pricinuitori dacă iubim pe duşmanii noştri şi cită 
îndrăznire dobîndim înaintea Stăpînului, dar mai înainte de toate gîn¬ 
dindu-ne că împăcarea cu cei care sîntem certaţi şterge păcatele noas¬ 
tre, să ne sîrguim şi să ne silim să iubiţn pe duşmanii noştri. Gîndin¬ 
du-ne, dar, la cîştigul ce-1 avem din această purtare, să arătăm celor ce 
ne urăsc tot atît de mare dragoste ca şi cum ne-ar fi cu adevărat prie¬ 
teni. Dacă ne gîndim bine, nu ne pot fi de atît folos prietenii şi cei care 
caută să ne ajute în orice chip, cit ne poate fi de folos dragostea pe 
care o arătăm celor ce ne duşmănesc şi ne fac rău ! Dragostea aceasta 
ne face vrednici de bunăvoinţa cea de sus şi ne uşurează povara pă¬ 
catelor. 

VIII 

Gîndeşte-te, iubite, cit e de mare virtutea aceasta a iubirii de duş¬ 
mani din răsplăţile pe care le-a făgăduit Dumnezeul universului celor 
care săvîrşesc această virtute. După ce a spus : «Iubiţi pe duşmanii 


44. Matei, 18 , 35 . 

45 . Matei, 6 , 14 . 

voştri, binccuvintuţl pe coi ce vă prigonesc, rugaţi- vă pentru cei ce vă 
supără» 46 , a adăugat, pentru că poruncile atingeau chiar cea mai înaltă 
culme a virtuţii : «Ca sâ tiţi asemenea Tatălui vostru celui din ceruri , 
că răsare soarele Lui peste răi şi buni şi plouă peste drepţi şi ne¬ 
drepţi» 47 . Ai văzut cu cine se aseamănă, după puterile omeneşti, cel 
care nu numai că nu se răzbună pe duşmani, dar chiar se străduieşte 
să se roage pentru ei ? Să nu ne lipsim, dar, din pricina trîndăviei noas¬ 
tre, de nişte daruri ca acestea şi nişte răsplăţi care depăşesc orice cu- 
vînt, ci în tot chipul să căutăm să săvîrşim virtutea aceasta, silind şi 
învăţînd cugetul nostru să se plece poruncii lui Dumnezeu. De aceea 
şi eu am făcut acum acest îndemn, am vorbit de pilda aceasta, am ară¬ 
tat cit de mare e această virtute şi cît cîştig avem de pe urma ei, toc¬ 
mai pentru ca, atît cit mai este încă vreme, fiecare din noi să-şi dea 
toată silinţa, dacă are vreun duşman, să se împace cu el, arătîndu-i 
multa dragoste. Să nu-mi spui rrîie că l-ai rugat o dată şi de două ori şi 
n-a vrut să se împace. Dacă facem lucrul acesta din toată inima, apoi 
nu vom înceta pînă ce nu-1 vom birui eu stăruinţa noastră mare, pînă 
nu-1 vom atrage şi pînă ce nu-i vom face să lase ura ce ne-o poartă. 
Crezi că îi faci cu asta aceluia vreun bine ? Nu ! Nouă ne facem bine ! 
Cu fapta aceasta atragem bunăvoinţa lui Dumnezeu asupra noastră, do- 
bîndim mai dinainte iertare de păcate şi dobîndim multă îndrăznire îna¬ 
intea lui Dumnezeu. Dacă ne vom împăca cu duşmanii noştri, vom pu¬ 
tea să ne apropiem cu conştiinţă curată de această sfîntă şi înfricoşă¬ 
toare masă şi să rostim cu îndrăznire cuvintele acelea cuprinse în ru¬ 
găciunea ce o spunem cînd ne împărtăşim. Cei botezaţi ştiu ce vreau 
să spun. De aceeea las conştiinţei fiecăruia sarcina de a şti cum a îm¬ 
plinit porunca aceasta, pentru ca în acel timp înfricoşător să putem 
rosti cu îndrăznire cuvintele acelea. Dar dacă ne vom trîndăvi şi vom 
face fapte potrivnice cuvintelor rugăciunii, de cîtă osîndă nu vom fi 
noi vrednici că îndrăznim să rostim la întîmplare şi de mîntuială cu¬ 
vintele rugăciunii ? Nu vom aduna, oare, mai mult foc pe capetele 
noastre ? Nu vom chema, oare, asupra noastră mînia Stăpînului ? Mă 
bucur, însă, şi mă veselesc, cînd vă văd că ascultaţi cu plăcere cuvin¬ 
tele mele ! Cu aplauzele voastre arătaţi că vă străduiţi să fiţi gata să 
împliniţi porunca aceasta a Stăpînului. Vindecarea sufletelor noastre, 
leacul rănilor noastre, calea cea mai bună pentru a bineplăcea lui Dum¬ 
nezeu, semnul cel mai mare al unui suflet iubitor de Dumnezeu este 
să faci totul de dragul legii Stăpînului, să nu te laşi tîrît de slăbiciu- 


46. Mate!, 5, 44. 
■ 17 . Matei, 5 , 45 . 

nea gîndurilor, ci să fii mai presus de patimi, gîndindu-te la bineface¬ 
rile pe care în fiecare zi le face Dumnezeu cu noi. Dar oricît ne vom 
gîndi, nu vom putea spune nici cea mai mică parte din binefacerile date 
nouă de Dumnezeu, fie cele date pînă acum, fie cele ce ni le dă în fie¬ 
care zi, fie cele gătie nouă. Numai să voim să împlinim poruncile Lui ! 
Plecînd, dar, de aici, fiecare să se împace cu duşmanii săi, să se gră¬ 
bească tare ca spre o mare comoară, să nu zăbovească dehxvDacă tre¬ 
buie să se ostenească, dacă trebuie să-l caute pe duşmanul său, dacă 
trebuie să facă cale îndepărtată, dacă sînt greutăţi, sa caute să ridice 
din cale toate aceste obstacole. Un singur lucru să urmărim : cum pu¬ 
tem împlini porunca aceasta a Stăpînului, ca să primim răsplata ascul¬ 
tării. Credeţi că nu ştiu ce greu şi anevoios este să te duci la duşmanul 
tău, să-i stai în faţă şi să-i vorbeşti ? Dar dacă te gîndeşti la vrednicia 
acestei porunci, la măreţia răsplăţii, dacă te gîndeşti că ţie-ţi faci 
bine, nu duşmanului, atunci toate îţi vor părea lesnicioase şi uşoare. 

Însufleţiţi de aceste gînduri, să biruim obişnuinţa şi să împlinim 
cu gînd cucernic porunca lui Hristos, ca să fim învredniciţi şi de răsplă- 
ţile Lui, cu harul şi iubirea de oameni a bunătăţii Lui, cu Care Tatălui 
împreună cu Sfîntul Duh, slavă, putere, cinste, acum şi pururea şi îh 
vecii vecilor, Amin. 

«Şi a zis Dumnezeu Iui Noe şi fiilor lui cu dînsul, zicînd : 
«Iată Eu pun legămîntul Meu cu voi şi cu seminţia voastră 
după voi şi cu tot sufletul viu/ce este cu voi 
şi din păsări şi din dobitoace 
şi din toate fiarele pămîntului » 1 

I 

Vorbindu-vă ieri de binecuvîntarea de care a fost învrednicit Noe 
de Stăpîn după ieşirea din corabie, după ce zidise altarul, aducînd jertfe 
de mulţumire şi arătîndu-şi recunoştinţa sa, n-am putut merge mai de¬ 
parte ca să tîlcuiesc tot textul citit din Scriptură şi să vă vorbesc de 
pogorămîntul iubitorului de oameni Dumnezeu şi de grija Lui pe care 
a arătat-o dreptului Noe. Vă vorbisem ieri mult ? de aceea m-am oprit 
îndată, ea să nu vă încarc mintea cu multe şi nici să amestecaţi pe cele 
ce aveam să vi le spun cu cele grăite mai înainte. Să ştiţi că nu caut 
cu orice preţ să vă grăiesc mult, ci vreau să vă grăiesc atît cît puteţi 
ţine minte, ca să plecaţi cu un folos acasă. Ce folos am avea dacă eu aş 
vorbi mai mult decît trebuie, iar voi n-aţi culege nici o roadă din spu¬ 
sele mele ? Ştiind, dar, că pentru folosul vostru îmi iau această oste¬ 
neală, socot că primesc îndestulătoare răsplată, de văd propăşirea voas¬ 
tră, de văd că ţineţi bine minte spusele mele, că le strîngeţi în sînurile 
minţii voastre, ca să le frămîntaţi şi să le gîndiţi mereu. Ţinerea de 
minte a celor spuse pînă acum vă va face să reţineţi cu mai multă uşu¬ 
rinţă şi cele ce vă vor mai fi spuse ; şi aşa, cu trecerea vremii, să ajun¬ 
geţi şi altora dascăli. Aceasta-i toată grija şi străduinţa mea, ca voi să 
a jungeţi desăvîrşiţi şi să nu vă fie nimic ascuns din cele scrise în Dum- 
nezeieştile Scripturi. Că dacă am vrea să fim cu luare aminte şi cu 
mintea trează, cunoaşterea Dumnezeieştilor Scripturi ne va îmbunătăţi 
foarte mult şi viaţa noastră şi ne va face şi mai rîvnitori pentru a în¬ 
frunta ostenelile virtuţii. Cînd învăţăm din Scriptură că drepţii, care 
au dobîndit multă îndrăznire înaintea lui Dumnezeu, care şi-au petrecut 





ţoală viaţa lor în încercări şi în necazuri, care au avut mulţii răbdare, 
ca adm în:l mulţumiri lui Dumnezeii şi di, fîtrînd aşa, au fost învredni¬ 
ciţi de răsplată, nu ne vom strădui, oare, şi noi să mergem pe aceeaşi 
cale, ca să luăm şi noi, ca şi ei, aceleaşi răsplăţi ? De aceea, vă rog„ 
să adăugaţi în fiecare zi cîte o faptă bună, ca să măriţi zidirea voastră 
cea după Dumnezeu, ca să păstraţi cu străşnicie şi cu multă pază fap¬ 
tele bune săvîrşite pînă acum şi să adăugaţi pe cele ce lipsesc, pentru 
ca astfel să ajungeţi pe culmile virtuţii spre lauda noastră, spre zidirea 
Bisericii şi spre slava lui Hristos. Cînd vă văd nesăturaţi de învăţă¬ 
tura cea duhovnicească, nu încetez, deşi îmi ştiu multa-mi sărăcie, a 
vă întinde în fiecare zi ospăţ din cuvintele Dumnezeieştilor Scripturi 
şi de a da auzului vostru gîndurile, pe care mi le dă harul iui Dum¬ 
nezeu, pentru iubirea Sa de oameni şi pentru folosul vostru. 

Haide, dar, ca şi azi să arăt dragostei voastre covîrşitoarea iubire 
de oameni a lui Dumnezeu arătată neamului omenesc, punîndu-va îna¬ 
inte cele rostite de Dumnezeu lui Noe. 

«Şi a zis Dumnezeu lui Noe şi fiilor lui» 2 . 

După ce l-a binecuvîntat pe Noe şi pe fiii lui şi le-a zis : «Creşteţi 
şi vă înmulţiţi » 3 , după ce l-a pus stăpîn peste toate necuvmtătoarcle şi 
i-a dat putere să le mănînce cum mănîncă iarba cîmpului şi după c:e 
i-a poruncit sa nu mănînce carne în sînge, Dumnezeu se Îngrijeşte încă 
de dreptul Noe şi de cei ce vor fi după el, face mereu bine firii noastre 
omeneşti şi adaugă alte binefaceri şi mai mari, zicînd : 


«Şi a zis Dumnezeu lui Noe şi fiilor lui cu dînsul, zicînd : «Iată Eu 
pun legămîntul Meu cu voi şi cu seminţia voastră după voi şi cu tot 
sufletul viu ce este cu voi, din păsări şi din dobitoace şi din toate fiarele 
pămîntuiui cîte sînt cu voi, din toate cele ce au ieşit din corabie. Şi voi 
pune legămîntul Meu cu voi. Şi nu va mai muri nici un trup de apa po¬ 
topului ; şi nu va mai fi potop de apă, care să strice tot pămînlul» 
Era firesc ca dreptul Noe să fie încă neliniştit şi cuprins de teamă ; 
dacă ar fi venit o ploaie cit de mică, s-ar fi turburat şi spăimîntat, c re- 


zînd că are să vină pe lume iarăşi un potop ca acela care a mai fost; de 
aceea bunul Stăpîn, Care cunoştea că cele trecute sînt în stare să-i bage 
multă spaimă în sufletul lui Noe, îi dă curaj şi lui şi tuturor celor de 
după el. Deci, pentru că era firesc ca pe fericitul acesta să-l înspăiminle- 




2. Fac., 9, 8. 

3. Fac., 8, 1G. 

4. Fac.. 9, II. 

şi să-l înfricoşeze o ploaie lntîmplătoare, bunul Dumnezeu, ca să-i dea 
cura], ca să-l scape de orice teamă şi să-l facă să stea liniştit şi mul¬ 
ţumit, îi făgăduieşte că n-are să mai aducă pe părnînt o astfel de pe¬ 
deapsă, 

II 

Dar, după cum aţi auzit, această făgăduinţă o făcuse şi înainte de a 
da binecuvîntarea, cînd Dumnezeu a spus : «Nu voi mai adăuga a bles¬ 
tema pămîntul» 5 . «Chiar dacă oamenii vor înmulţi păcatul, spune Dum¬ 
nezeu, totuşi Eu nu voi mai supune neamul omenesc la o pedeapsă ca 
aceasta». Dumnezeu, arătîndu-şi nespusa Sa iubire de oameni, îi face lui 
Noe iarăşi această făgăduinţă, ca să prindă curaj dreptul, ca să nu se 
mai gîndească şi să spună : «Iată Dumnezeu a binecuvîntat mai înainte 
neamul omenesc, l-a făcut să se înmulţească şi totuşi a adus peste el 
prăpădul acesta!». Deci, ca să scoată orişice turburare din mintea lui, 
ca să-l încredinţeze că nu va mai veni potop pe părnînt, Dumnezeu îi 
spune : «După cum pentru iubire de oameni am adus potopul, ca să 
curm păcatul spre a nu merge mai departe, tot aşa şi acum, tot pentru 
iubirea Mea de oameni, făgăduiesc să nu mai fac aceasta, ca să vă du¬ 
ceţi viaţa de pe părnînt lipsiţi de orişice tristeţe». De aceea zice Dum¬ 
nezeu : « Iată pun legământul Meu», adică «Mă învoiesc cu voi». După 
cum în treburile omeneşti, cînd cineva făgăduieşte ceva, ise leagă că se 
va ţine de cuvînt şi dă încredinţare, tot aşa şi bunul Dumnezeu zice : 
«Iată pun legâmintul Meu». Şi bine a spus : «Pun», în loc de : «Iată în¬ 
drept prăpădul venit asupra voastră din pricina păcatelor». «Şi pun le¬ 
gământul Meu cu voi şi cu seminţia voastră după voi». 

Uită-te la iubirea de oameni a Stăpînului. Dumnezeu le spune : «Nu 
fac aceste învoieli numai cu voi; mai mult, declar că învoielile acestea 
le voi ţine şi cu cei ce vor veni după voi». Apoi, ca să-şi arate dărnicia 
Sa, adaugă : «Şi cu tot sufletul viu ce este cu voi, din păsări şi din do¬ 
bitoace şi din toate fiarele pămintului cîte sînt cu voi, din toate cele 
ce au ieşit din corabie. Şi voi pune legămintul Meu cu voi. Şi nu va 
mai muri nici un trup de apa potopului şi nu va mai fi potop de apă, 
care să strice tot pămîntul». Ai văzut măreţia acestui legămînt ? Ai vă¬ 
zut dărnicia nespusă a făgăduinţelor ? Uită-te că Dumnezeu îşi întinde 
iarăşi bunătatea Sa chiar pînă la necuvîntătoare şi fiare ! Şi pe bună- 
dreptate. «Ceea ce am spus adeseori, spune Dumnezeu, o spun şi acum : 
Pentru că toate cele din lume au fost aduse pentru om, de aceea şi acum 
fac părtaşe şi pe animale la binefacerile date omului». Deşi legămintul 

pare obştesc, şl cu omul şi cu animalele, totuşi nu este aşa, pentru că 
Dumnezeu îşi întinde binefacerile Sale şi la animale, tot pentru mîngî- 
ierea omului. Ca să poată şti omul de cită cinste se bucură el înaintea 
lui Dumnezeu. Dumnezeu nu mărgineşte binefacerile Sale numai la om, 
ci, datorită omului, se bucură şi toate celelalte animale de dărnicia Slă- 
pînului. «Şi nu va mai muri nici un trup de apa potopului şi nu va mai 
fi potop, care să strice tot pămîntul». Ai văzut că nu numai o dată sau 
■de două ori, ci de mai multe ori făgăduieşte Dumnezeu că n-are să mai 
aducă pe pămînt un astfel de prăpăd, ca să scoată turburarea din sufle¬ 
tul dreptului şi să-l facă să aibă încredere în viitor? Apoi, avînd în 
vedere nu propria Lui fire, ci slăbiciunea firii noastre, Dumnezeu nu se 
mulţumeşte să făgăduiască numai cu cuvîntul, ei, arătîndu-Şi pogoră- 
mîntul Său faţă de noi, dă un semn, întins de-a lungul veacurilor, in stan* 
să scape neamul omenesc de frica de potop. Aceasta ca noi să nu ne 
mai temem, chiar de se va pogorî ploaie multă pe pămînt, chiar de va 
fi furtună puternică sau chiar dacă se va înmulţi revărsarea apelor I 
Noi să avem încredere uitîndu-ne la semnul dat nouă de bunul Dum¬ 
nezeu. 

«Şi a zis Domnul Dumnezeu lui Noe: «Acesia este semnul Icgămîn- 
iului pe care îl fac între Mine şi tine » 6 . 

Vezi de cîtă cinste îl învredniceşte pe dreptul Noe! Ca şi cum ar 
vorbi un om cu un om, aşa face Dumnezeu legămînt cu Noe şi zice : 

«Acesta este semnul legămîntului pe care îl fac între Mine şi tine 
şi cu tot sufletul viu, care este cu voi în generaţii veşnice» 1 . 

Ai văzut că a dat vieţuitoarelor un semn, care se va întinde gene¬ 
raţii de generaţii ? Semnul n-a fost dat numai pentru cei ce vieţuiau 
pe vremea aceea, ci semnul acesta este neîntrerupt şi ţine cît va ţine 
lumea. 

— Dar care-i semnul acesta ? 

'«Pun curcubeul Meu în nori şi va fi semnul legămîntului între Mine 
şi pămînt» 8 . 

«Iată, spune Dumnezeu, pe lingă făgăduinţa cu cuvîntul, dau şi acest 
semn, curcubeul adică — despre care unii spun că îl fac razele soarelui 
străbătînd norii. Dacă nu ţi-i de ajuns cuvîntul Meu, spune mai de¬ 
parte Dumnezeu, iată îţi dau şi un semn că n-am să mai aduc pe pămînt 
o astfel de pedeapsă. Privind semnul acesta, veţi scăpa de orice teamă». 

6. Pac.., 9, 12 

7. Pac., 9, 12. 

8. Pac., 9, 13. 

«Şi va fi, spuno Dumnezeu, că sc va arăta curcubeul Meu iii nori, 
cină voi aduce nori pe pămînt. Şi-Mi voi aduce aminte de legămîntul 
Meu, care este între Mine şi voi şi între tot sufletul viu în tot trupul» ,J . 


— Ce spui, o, fericite profete ? 

— «Da, îmi voi aduce aminte, spune Dumnezeu, de legămîntul Meu,, 
adică de învoiala, de făgăduinţa Mea». 

Asta nu înseamnă că Dumnezeu are nevoie să-şi amintească, ci că 
noi, uitîndu-ne la semnul ce ne-a dat, să nu mai avem nici o bănuială 
rea, ci, amintindu-ne îndată de făgăduinţa lui Dumnezeu, să avem în¬ 
credere că nu vom pătimi nimic. 

III 

Ai văzut pogorămîntul lui Dumnezeu ? Ai văzut cît de multă grijă 
are Dumnezeu de neamul nostru, cît de multă iubire de oameni îi arată, 
nu pentru că a văzut că omul s-a schimbat, ci ca să ne înveţe prin toate 
cît de mare este bunătatea Lui. 


«Şi nu va mai fi potop de apă, ca să piară tot trupul » 10 . 

«Ploaie, ca aceea care a fost, spune Dumnezeu, nu va mai fi». Pen¬ 
tru că Dumnezeu ştie că omul este temător din fire, uită-te că face des 
această făgăduinţă ; aproape că spune : «Dacă veţi vedea că plouă mult, 
nici atunci să nu aveţi vreo bănuială rea. Că nu va mai fi potop de apă, 
ca să piară tot trupul. Ploaie ca aceea nu va mai fi ; o mînie dumneze¬ 
iască ca aceea, omul nu va mai cunoaşte». 

«Şi va fi, spune Dumnezeu, curcubeul Meu pe nori, şi-l voi vedea, 
ca să-Mi aduc aminte de legămîntul veşnic între Dumnezeu şi între tot 
sufletul viu care este în tot trupul» 11 . 

Uită-te cîtă smerenie întrebuinţează Dumnezeu în cuvinte, numai 
şi numai pentru că vrea să dea curaj şi încredere oamenilor ! 

« Şi-l voi vedea, ca să-Mi aduc aminte de legămîntul Meu». 

— Oare vederea curcubeului îi aduce aminte lui Dumnezeu ? 

— Să nu bănuim una ca asta — Doamne fereşte ! —ci, atunci cînd 
vedem semnul acesta, să avem încredere în făgăduinţa lui Dumnezeu, 
că Dumnezeu nu-şi calcă niciodată făgăduinţa. 

«Şi a zis Dumnezeu lui Noe : «Acesta este semnul legămîntului pe 
care l-am pus între Mine şi între tot trupul, care este pe pămînt» 12 . 



9. Fac., 9, 14—15. 

10. Fac., 9, 15. 

11. Fac., 9, 16. 

12. Fac., <), 17. 

«Ai primit, îi spune Dumnezeu lui Noe, semnul pe care l-am dat 
între Mine şi tot trupul, care este pe pămînt. Să nu ţi se mai turbure, 
dar, mintea, nici să ţi se mai învălmăşească gîndurile, ci să ai bune nă¬ 
dejdi, uitîndu-te la semnul acesta! Semnul acesta să mîngîie pe toţi cei 
ce vor veni după tine ? vederea semnului să le dea încredere, că un 
potop ca acela nu va mai cuprinde lumea. Da, oamenii vor continua să 
facă păcate mai departe, dar Eu voi împlini ce-am făgăduit şi nu mă 
voi mai mînia aşa de tare pe toţi cei din lume». 

Aţi văzut ce covîrşitoare bunătate ? Aţi văzut ce mare pogorămînt ? 
Aţi văzut ce întinsă purtare de grijă ? Aţi văzut ce darnică făgăduinţă ? 
Nu şi-a întins binefacerea Lui pînă la două, trei sau zece generaţii, ci a 
făgăduit să o- întindă cît va ţine lumea, ca să ne înţelepţim din două 
părţi; şi din aceea că oamenii dinainte de potop au primit o pedeapsă 
atît de mare, din pricina mulţimii păcatelor lor, şi din aceea că noi 
am fost învredniciţi de o astfel de făgăduinţă, din pricina nespusei Lui 
iubiri de oameni. Că pe cei care au minte îi atrag spre ascultarea po¬ 
runcilor mai mult binefacerile decît pedepsele. 

Să nu fim, însă, nerecunoscători! Dacă Dumnezeu ne-a învrednicit 
de o atît de mare binefacere înainte de a face noi vreun bine, dar mai 
bine spus, chiar după ce am făcut fapte vrednice de pedeapsă, de cît 
de mari binefaceri nu ne va învrednici, dacă vom fi recunoscători, dacă 
vom mulţumi lui Dumnezeu pentru binefacerile ce ni le-a dat şi dacă 
ne vom îmbunătăţi din ce în ce mai mult viaţa ? Dacă ne face bine cind 
sîntem nevrednici, dacă ne miluieşte cînd sîntem păcătoşi, ce nu vom 
căpăta de la Dumnezeu, cînd ne vom depărta de păcat şi vom îmbrăţişa 
virtutea ? Dumnezeu ne face bine mai dinainte, ne învredniceşte de ier¬ 
tare cînd greşim şi nu aduce pedepse peste noi, tocmai ca prin toate 
mijloacele să ne atragă la El şi cînd ne face bine şi cînd ne rabdă în¬ 
delung. De multe ori Dumnezeu vrea să îndrumeze pe unii prin pedep- - 
sirea altora, pentru ca, înţelepţiţi de frica pedepsei acelora, să fugă de 
pedeapsă. Ai văzut cu cită măiestrie foloseşte iubirea Sa de oameni ? Ai 
văzut că toate cele făcute de El au un singur scop, mîntuirea noastră ? 

Gîndindu-ne, dar, la acestea, să nu ne trîndăvim, să nu fim nepă¬ 
sători faţă de faptele de virtute şi nici să dispreţuim legile date de El. 
Cînd Dumnezeu va vedea că ne întoarcem, că ne potolim, într-un cuvînt, 
că punem început de faptă bună, atunci ne ajută şi El; face ca totul 
să ne fie uşor şi lesnicios şi nu ne lasă să simţim ostenelile virtuţii. Cînd 
sufletul îşi tinde mintea către Dumnezeu, nu mai poate fi înşelat de ve¬ 
derea celor din lumea aceasta, ci trece pe lîngă toate acestea şi vede 
pe cele nevăzute de ochii trupului, pe cele care nu cunosc schimbare 

şi rămîn pururea, pe cele veşnice şi nemişcătoare, mai bine decît pe cele 
ce stau înaintea ochilor noştri. Aşa sînt ochii minţii» privesc necontenit 
la priveliştea celor veşnice \ şi, luminaţi de strălucirea lor, dispreţuiesc 
pe toate cele din lumea aceasta ca pe umbră şi vis, fără să poată fi 
amăgiţi sau înşelaţi. De văd bogăţia, îndată îşi bat joc de ea ; ştiu că 
bogăţia fuge de la unul la altul mai fără recunoştinţă decît un rob fugar, 
ştiu că niciodată nu stă, ba dimpotrivă încarcă pe cei care o au cu mii 
şi mii de rele şi, ca să spun aşa, îi arunca chiar în adîncul păcatului. 
De văd frumuseţe trupească, iarăşi, nu se întorc spre ea ; ştiu că e tre¬ 
cătoare şi lesne schimbătoare ; ştiu că boala distruge deodată toată fru¬ 
museţea aceea, iar înaintea bolii bătrîneţea urîţeşte şi poceşte chipul 
frumos de mai înainte, şi, în sfîrşit, ştiu că moartea strică toată frumu¬ 
seţea trupului. De văd pe cineva acoperit de slavă sau plin de putere 
sau ajuns în fruntea demnităţilor şi înconjurat de toate fericirile, şi pe 
acesta îl trec cu vederea ca pe unul ce nu are nimic sigur, nimic sta¬ 
tornic, ca pe unul care se laudă cu nişte lucruri, oare trec mai repede 
ca valurile rîurilor. Este, oare, ceva mai şubred decît înşelăciunea sla¬ 
vei din viaţa aceasta, pe care profetul o asemuie cu floarea ierbii ? « Toa¬ 
tă slava omului, spune profetul, ca floarea ierbii» 13 . 

IV 

Aţi văzut, iubiţilor, cu cită luare aminte privesc ochii credinţei, 
cînd mintea este îndreptată către Dumnezeu ? Aţi văzut că nu pot fi 
înşelaţi de nimic din cele ce se văd, ci că au o judecată dreaptă a lu¬ 
crurilor, fără să fie amăgiţi ? 

Dar, dacă vreţi, să continuăm iarăşi şirul cuvîntului,- şi, după ce 
voi mai adăuga puţine lucruri, să termin cuvîntul de învăţătură, pentru 
ca să ţineţi minte mai bine cele ce v-am spus. 

După ce Dumnezeiasca Scriptură a terminat de istorisit despre sem¬ 
nul dumnezeiesc dat lui Noe, vrea să ne arate mai departe viaţa drep¬ 
tului Noe şi a fiilor săi şi zice : 

«Şi erau fiii lui Noe care au ieşit din corabie : Sim, Ham şi lafet. 
Iar Ham era tatăl lui Canaan. Aceştia trei sint fiii lui Noe. Din aceştia 
s-au Împrăştiat pe tot pămintul» 14 . 

Se cuvine să cercetăm pentru ce Dumnezeiasca Scriptură, după ce 
a pomenit de cei trei fii ai lui Noe, a adăugat : «fard Ham era tatăl lui 
Canaan». Să nu socotiţi, vă rog, că aceste cuvinte au fost aruncate la 


13 . Isaia, 40, 7; I Petru, 1 , 24 . 

14 . Var., 9 , 18 — 19 . 

întîmplare. Nu-i nimic în Dumnezeiasca Scriptură care să nu fie spus 
cu scop, care să nu aibă ascuns mare folos. 

— Pentru care pricină, dar, a însemnat şi a adăugat că «Ham era 
tatăMui Canaan» ? 

— Pentru că vrea să ne facă cunoscută marea neînfrînare a lui 
Ham ! Pe Ham nu-1 potolise nici giozăvia nenorocirii potopului şi nici 
strîmtorarea din corabie ! Fratele lui cel mai mare încă nu avea copii ,• 
el, însă, în timpul unei mînii atît de mari şi a prăpădului, care cuprin¬ 
sese întreaga lume, s-a lăsat tîrît de neînfrînare, a trăit cu femeia sa ; 
nu şi-a potolit pornirea neînfrînată a poftei, ci de la început şi-a arătat 
gîndul lui cel ticălos. Dumnezeiasca Scriptură ne-a vorbit mai dinainte 
de Canaan, pentru că, nu după multă vreme, Canaan avea să moşte¬ 
nească blestemul lui Ham, din pricina ocării aduse de acesta lui Noe, 
tatăl său. Astfel Dumnezeiasca Scriptură ne-a făcut cunoscut şi numele 
copilului, dar în acelaşi timp şi desfrînarea tatălui. Aceasta, pentru că 
atunci cînd vei vedea că Ham se poartă cu obrăznicie cu tatăl lui, să poţi 
şti că de la început a fost aşa, că nu. l-a putut opri de la desfrîu nici ne¬ 
norocirea ce se abătuse asupra lumii. Că o tristeţe atît de mare, ca aceea 
adusă de potop, era în stare să stingă orice plăcere ; că nimic nu poate 
potoli atîta flacăra şi furia plăcerii ca o tristeţe mare şi o nenorocire 
covîrşitoare. De ce iertare mai putea fi, deci, vrednic cel care nu şi-a 
putut stăpîni pofta şi patima de a face copii nici în nişte vremuri groaz¬ 
nice ca acelea ? 

Dar cuvintele acestea ale Scripturii pun o altă întrebare, întrebarea 
aceea faimoasă, vînturată pretutindeni: Pentru ce e blestemat fiul pen¬ 
tru păcatul tatălui ? Dar, ca să nu lungesc acum cuvîntul, las deocam¬ 
dată întrebarea aceasta la o parte, pentru ca să dau răspunsul pe care 
mi-1 va da Dumnezeu, atunci cînd voi ajunge la locul acesta din Scrip¬ 
tură. Că aşa, precum am spus şi mai înainte, nu este nici un cuvînt in 
Dumnezeiasca Scriptură care să fi fost scris fără scop şi pricină. Deo¬ 
camdată să ştim atît că Moise n-a pomenit fără rost şi la întîmplare 
numele fiului lui Ham, cînd a spus : «far Ham era tatăl lui Canaan. Aceş¬ 
tia trei sint fiii lui Noe şi din aceştia s-au împrăştiat pe tot pămîntul». 

Să nu trecem cu uşurinţă, iubiţilor, nici pe lîngă cuvintele acestea, 
ci, cu ajutorul lor, să ne gîndim la măreţia puterii lui Dumnezeu. « Aceş¬ 
tia trei sînt fiii lui Noe, spune Scriptura, şi ctin aceştia s-au împrăştiat 
pe tot pămîntul». Cum s-au înmulţit atiţia din aceştia trei ? Cum au 
putut să fie de ajuns numai aceştia ? Cum s-a născut o întreagă lume 
din aceştia puţini ? Cum au rezistat trupurile lor ? Nu era doctor, care 
să-i îngrijească, nici o altă purtare de grijă ! Nu erau zidite oraşe ! Cum 








nu au pierii, cum nu a»au distrus, cînd au ieşit istoviţi şi sfîrşiţi din 
corabie după atîlea sulerlnţe şi au intrat într-o singurătate şi-pustietate 
atît de mare ? Spune-mi, frica şi neliniştea nu le-au turburat mintea, 
nu le-au cutremurat sufletul ? Să nu te minunezi, iubite ! Dumnezeu ă fost 
Cel Ce a lucrat pe toate ! Creatorul firii a fost Cel Ce a înlăturat toate 
aceste piedici. A fost porunca aceea a Lui, care spune : « Creşteţi şi vă 
înmulţiţi şi umpleţi pămîntul» 15 ; aceea i-a înmulţit. Pentru că şi israe- 
liţii în Egipt cu atît se înmulţeau mai mult cu cit erau siliţi să mun¬ 
cească mai mult la lut şi cărămizi. Nici porunca aceea nemiloasă şi crudă 
a lui Faraon, care poruncea ca pruncii de parte bărbătească să fie arun¬ 
caţi în rîu 16 , nici celelalte munci, pe care le îndurau de la cei care-i 
•sileau să muncească, n-au putut împuţina numărul lor ; dimpotrivă, nu¬ 
mărul lor creştea mai mult. Era ajutorul cel de sus care lucra pe toate 
acestea tocmai prin cei care erau împotriva lor. 


V 


Aşadar cînd Dumnezeu porunceşte, nu căuta ca lucrurile să se îm¬ 
plinească după rînduiala lor firească. Dumnezeu este mai presus de fire ; 
n-are nevoie de rînduiala firii; El face ca lucrurile să se împlinească 
chiar prin cei ce caută să le pună piedici. Tot aşa şi acum din aceşti 
trei fii a umplut Dumnezeu toată lumea : «Din aceştia s-au împrăştiat 
peste tot pămîntul». Ai văzut puterea lui Dumnezeu ! Ai văzut că nu I 
s-a putut înfrînge voinţa Lui, deşi-I stăteau în cale atîtea piedici ? Ace¬ 
laşi lucru îl poţi vedea că se întîmplă şi cu credinţa. Au fost atîţia care 
s-au pornit cu război împotriva ei, atîţia care au uneltit împotriva ei ; 
s-au sculat împotriva ei împăraţi, tirani, popoare şi au făcut totul ca să 
stingă scînteia'credinţei; dar flacăra credinţei, chiar prin cei ce-i purtau 
război şi voiau să o împiedice, s-a înălţat atît de mult, că a cuprins 
toată lumea şi cea locuită şi cea nelocuită. De te duci la indieni, de 
te duci la sciţi, de te duci chiar la marginile lumii, chiar la ocean de 
te-ai duce, pretutindeni vei vedea că învăţătura lui Hristos luminează 
sufletele tuturora. Lucru minunat şi nemaiîntîinit pînă acum e că Evan¬ 
ghelia a schimbat chiar viaţa popoarelor barbare ? popoarele acestea au 
învăţat să filosofeze, au părăsit vechile lor obiceiuri şi au îmbrăţişat 
credinţa. Şi după cum Ci%atoul universului a înmulţit prin aceşti trei 
fii neamul omenesc, tot aşa şi cu credinţa ; prin cei unsprezece, prin 
nişte pescari, prin nişte neînvăţaţi, prin nişte oameni de rînd, care nici 

nu îndrăzneau să deschidă gura, a atras toată lumea. Şi neînvăţaţii aceş¬ 
tia, oamenii aceştia de rînd, pescarii au închis gurile filosofilor ; au stră¬ 
bătut întreaga lume ca şi cum ar fi fost întraripaţi ( au semănaticuvîntul 
credinţei, au tăiat spinii, au smuls'vechile obiceiuri şi au sădit pretu¬ 
tindeni legile lui Hristos. Nu le-a putut fi piedică nici numărul lor mic, 
nici lipsa lor de învăţătură, nici asprimea poruncilor împăraţilor, nici 
aceea că tot neamul omenesc era stăpînit de vechi obiceiuri şi credinţe. 
Nu, ci harul, deschizîndu-le cale r a strivit toate aceste piedici, a săvîrşit 
totul cu uşurinţă şi oamenii au primit, chiar prin aceste piedici, cu mai 
multă rîvnă credinţa. Apostolii au fost biciuiţi, dar după biciuire plecau 
bucurîndu-se nu numai pentru că fuseseră biciuiţi, ci «pentriică au fost 
învredniciţi să fie batjocoriţi pentru numele lui Hristoş» 17 ,• au fost arun¬ 
caţi în temniţă, dar după ce au fost scoşi din închisoare de înger şi-au 
continuat lucrul .lor, s-au dus în templu şi au propovăduit cuvîntul în¬ 
văţăturii, pescuind mulţimile la credinţă 18 . Au fost iarăşi închişi, dar 
asta, departe de a-i face să pregete, le-a dat mai multă îndrăznire} şi 
stînd în mijlocul unui popor înnebunit, care scrîşnea din dinţi, au spus : 
«Trebuie să ascultăm de Dumnezeu mai mult decîtde oameni» 19 . Ai vă¬ 
zut ce mare îndrăznire? Ai văzut că oamenii aceştia de rînd, pescarii, 
dispreţuiesc atîtea popoare înfuriate şi sînt gata să fie ucişi şi înjun¬ 
ghiaţi? Dar, tu, iubite, cînd auzi acestea, nu atribui lor cele săvîrşite, 
ci harului de sus, care a întărit şi a întraripat rîvna lor. Pentru că şi 
însuşi fericitul Petru, cînd a vindecat pe cel ce era şchiop din pîntecele 
maicii sale şi cînd toţi se minunau şi-i lăudau pe apostoli, Petru, arătîn- 
du-şi recunoştinţa sa faţă dp Dumnezeu, a spus: «Bărbaţi, ce vă uitaţi 
la noi ca şi cum cu , puterea sau cu evlavia noastră l-am fi făcut pe 
acesta să umble ?» 20 . «Pentru ce vă minunaţi, spune Petru, pentru ce 
sînteţi uimiţi de ce s-a făcut ? Oare noi am făcut asta sau noi, cu pu¬ 
terea noastră, i-am dat sănătate şi l-am făcut să meargă ? Pentru ce vă 
uitaţi la noi ? Noi n-am făcut nimic decît că am împrumutat limba noas¬ 
tră, dar Cel Care a săvîrşit totul este Stăpînul şi Creatorul firii, este 
Dumnezeul lui Âvraam, al lui Isaac şi al lui Iacov 21 , pe care voi îi nu¬ 
miţi patriarhi, este Acela pe Care voi L-aţi predat şi v-aţi lepădat de 
El în faţa lui Pilat, care se gîndea să-L elibereze 22 . Acela este Cel Ce 
a săvîrşit aceasta, Aceia, de Care voi v-aţi lepădat de Cel sfînt şi drept 

17. Fapte, 5, 41. 

18. Fapte, 5, 19—-21 

19. Fapte, 5, 29. 

20. Fapte, 3, 12. * . ' 

21. Fapte, 3, 13. 







şi citi cerut să vi se dăruiască un bărbat ucigaş, iur pe începătorul vieţii 
L-aţi omorît, dar Dumnezeu L-a înviat din morţi, Căruia noi sîntem mar¬ 
tori. Şi intru credinţa numelui Lui, pe acesta, pe care-1 vedeţi şi-l ştiţi r 
l-a întărit numele Lui şi credinţa în El i-a dat întregimea aceasta înain¬ 
tea voastră a tuturora» 25 . 

VI 


Cît de mare îndrăznire ! Mare şi nespusă este puterea harului celui 
de sus dat ucenicilor ! îndrăznirea fericitului Petru este cea mai grăitoare 
dovadă a învierii ! Ce dovadă mai mare decît aceasta poţi să ai, cînd cel 
care înainte de răstignire mici nu putea îndura ameninţarea unei sluj¬ 
nice 24 r iar acum el singur se ridică cu atîta îndrăznire împotriva întregu¬ 
lui popor iudeu ? Şi, în faţa unei atît de mari mulţimi înfuriate, le grăieşte 
cuvinte, care le putea aţîţa şi mai mult mîmia. Ai văzut, iubite, că ceea 
ce-ţi spuneam la început se vădeşte şi acum ? Cînd cineva e înflăcărat de 
dorul de Dumnezeu nu mai vrea să vadă cele ce cad sub ochii aceştia tru¬ 
peşti. Are alţi ochi, adică ochii credinţei şi priveşte necontenit numai la 
cele de sus şi numai la acelea îşi are aţintită mintea ; merge pe pămînt 
ca şi cum ar trăi în ceruri ; lucrează pe toate în aşa chip, că nimic 
din cele omeneşti nu-i pune piedică pe drumul virtuţii. Unul ca 
acesta nu se uită la strălucirile vieţii acesteia, nici la cele grele şi po¬ 
trivnice ,- pe toate le trece cu vederea şi se grăbeşte spre patria lui. Şl 
după cum un om oare aleargă cu multă iuţeală pe un drum nu vede pe 
nici unul din cei pe oare-i întîlneşte, chiar de s-ar izbi de mii de ori cu ei, 
ci îşi are gîndul aţintit numai la drum, trece cu uşurinţă pe lîngă toate 
şi se grăbeşte spre scopul urmărit de el, tot aşa şi cel care se sileşte să 
meargă pe drumul virtuţii, cel care doreşte să se ridice de pe pămînt la 
cer, lasă jos pe toate cele ce se văd, se face una cu drumul şi nu se 
opreşte, nici nu e ţinut de ceva din cele ce se văd, pînă ce nu ajunge 
sus pe culme. Un om cu un astfel de suflet dispreţuieşte uşor toate cele 
ce par înfricoşătoare în lumea aceasta. -Unul ca acesta nu se teme nici 
de sabie, nici de prăpastie, nici de dinţii fiarelor, nici de chinuri, nici 
de mîinile călăilor, nici de cele pline de tristeţe din viaţă ; de vede pe 
jos aşternuţi cărbuni aprinşi sare pe ei ca şi cum ar vedea livezi şi gră¬ 
dini cu flori ; de vede că i se aduce alt chip de chinuri, nu-şi pierde 
răsuflarea la vederea lor, nici nu-şi întoarce faţa. Dorul de cele vi¬ 
itoare îi mută mintea de pe pămînt la cer; şi, ca şi cum ar avea în za- 

dar şi fără rost trup, aşa este mai presus de suferinţe ; întrarmat cu ha¬ 
rul cel de sus, nici nu simte durerile.cele trupeşti. 

De aceea, vă rog, să dorim mult pe Dumnezeu ca să putem îndura 
cu uşurinţă ostenelile virtuţii, să ne aţintim mintea la El, ca nimic din 
lumea aceasta să nu ne împiedice drumul, care duce către El ? să ne 
gîndim la continua desfătare a bunătăţilor celor viitoare, ca să putem 
îndura în linişte toate necazurile din viaţa de aici să nu ne întristăm 
că nu avem dregătorii de mare cinste, să niţ ne simţim pierduţi de sîn- 
tem săraci. Boala trupului să nu ne slăbească tăria sufletului ; dispre¬ 
ţul şi ocările mulţimii să nu ne facă trîndavi pentru săvîrşirea faptelor 
de Virtute, Ci ca pe praf să scuturăm de pe noi pe toate acestea şi să 
avem gînduri înalte şi pline de curaj, că să înfruntăm astfel totul cu 
multă bărbăţie. , 

Şi după cum am rugat ieri dragostea voastră, să ne' împăcăm cit 
mai grabnic cu duşmanii noştri şi să izgonim din sufletul nostru şi ce¬ 
lelalte "patimi. De ne necăjesc poftele ruşinoase, să le alungăm i de ne 
mină mînia spre răzbunare, să potolim patima aceasta arzătoare cu ros¬ 
tirea sfaturilor celor duhovniceşti, arătînd cit de pierzătoare e patima 
aceasta. «Omul mînios, spune Scriptura, nu este cu bună cuviinţă» 25 , 
şi iarăşi: «Cel ce se minie pe fratele său în deşert este vinovat gheeniî 
focului» 26 . De ne turbură sufletul pofta de averi, să ne silim să izgonim 
această vătămare pierzătoare, să o tăiem ca pe o rădăcină a tuturor 
relelor. Intr-un cuvînt, şă ne străduim să îndreptăm toate patimile care 
ne supără, pentru ca, depărtîndu-ne de cele vătămătoare şi urmărind 
faptele bune, să putem fi învredniciţi de iubirea de oameni a lui Dum¬ 
nezeu în ziua cea înfricoşătoare, cu harul şi cu îndurările Unuia-Năs-- 
cut Fiul Lui, cu Care Tatălui, împreună cu Sfîntul Duh, slavă, putere şi, 
cinste, acum şi pururea şi în vecii vecilor, Amin. 

25. Prov., 11, 25. ' 

26. Matei, 5, 22. 

«Şi a început Noe a fi om lucrător de pămînt; 
şi a sădit vie şi a băut din vin şi s-a îmbătat» 1 


I 


Am ajuns la sfîrşitul istorisirii vieţii dreptului Noe. De aceea, vă 
rog, încordaţi-vă mintea şi ascultaţi cu atenţie cuvintele mele. Nu sînt 
•neînsemnate, nici întîmplătoare roadele ce le vom culege din cuvin¬ 
tele citate astăzi din Scriptură. Dacă sîntem cu mintea trează, putem 
învăţa foarte multe lucruri din viaţa bărbaţilor din vechime. Asta e 
pricina că s-au scris nu numai faptele mari ale sfinţilor, ci şi păcatele 
lor, pentru ca de unele să fugim, iar pe altele să le urmăm. Nu numai 
. atît! Dumnezeiasca Scriptură ne arată şi oameni drepţi, care au greşit 
de multe ori, şi oameni păcătoşi, care s-au întors la credinţă, pentru ca 
să primim şi de la unii şi de la alţii îndestulătoare întărire ; pentru ca nici 
cel care stă să nu se încreadă, văzînd că şi unii drepţi au căzut, dar 
nici cel cu păcate să nu-şi piardă nădejdea, văzînd că mulţi păcătoşi 
s-au ridicat şi a*u putut ajunge chiar pe cele mai înalte culmi. Aşadar, 
vă rog, nimeni să nu se încreadă, chiar dacă se ştie cu multe fapte bune, 
ci să se teamă şi să audă pe fericitul Pavel, care spune şi îndeamnă : 
«Aşa că cel căruia i se pare că stă, să ia aminte să nu cadă» 2 ; şi nici 
cel care a căzut în adîncul păcatelor să nu se deznădăjduiască de mîn- 
tuirea lui, ci, gîndindu-se la bunătatea nespusă a lui Dumnezeu, să audă 
iarăşi pe Dumnezeu, care spune prin profet r «Oare cel ce cade nu se 
scoală sau cel ce se abate nu se întoarce?» 3 ; şi iarăşi : «Nu voiesc 
moartea păcătosului, ci să se Întoarcă şi să fie viu» 4 . Ai văzut, iubite, 
că nu pentru altă pricină se face pomenire de cei scrişi în Dumneze¬ 
iasca Scriptură, ci pentru folosul nostru şi pentru mîntuirea neamului 
omenesc ? Gîndindu-ne, dar, la acestea, fiecare din noi să-şi ia din 
Scriptură doctoria potrivită. Doctoriile stau la îndemîna tuturora şi 


1. Fac., 9, 20—21. 

2. / Cor., 10, 12. 

3. /'v . 8, 4, 

4. loz., 18, 23. 

poate, oricine vrea, să-şi ia doctoria corespunzătoare patimii ce-1 su¬ 
pără, ca să se vindece iute. Numai să nu respingă ajutorul ce i-1 dau 
doctoriile şi să nu fie nerecunoscător. Că nu este patimă sufletească 
sau trupească, din cele care supără pe oameni, care să nu-şi poată găsi 
leacul în Sfînta Scriptură. 

— Cum ? spune-mi, te rog. 

— Iată! Intră aici în biserică un om sugrumat de necazuri şi de 
împrejurări vitrege ; tristeţea îi înăbuşă sufletul; dar intrînd aici, aude 
îndată pe profet zicînd : « Pentru ce eşti mîhnit,suflete al meu, şi pentru 
ce te turburi ? Nădăjduieşte in Dumnezeu, că-L voi lăuda pe El. M in¬ 
tuirea feţei mele, Tu eşti, Dumnezeul meu» 3 , capătă îndestulătoare mîn- 
gîiere şi pleacă de aici cu toată tristeţea alungată din sufletul lui. Un 
altul este strivit de cea mai neagră sărăcie şi se turbură văzînd că al¬ 
tora le cUrge în valuri bogăţia, că se mîndresc' şi sînt înconjuraţi de 
mare lux. Aude şi acdsta pe profet zicînd : «Aruncă spre Domnul grija 
ta şi El te va hrăni» 6 ; şi iarăşi: «Să nu te temi cind se Îmbogăţeşte 
omul sau cind se Înmulţeşte slava casei lui, că la moarte nu va lua 
toate» 7 . Un altul iarăşi este duşmănit şi calomniat,- d se pare viaţa un 
chin şi nu poate găsi nicăieri ajutor omenesc. Şi pe acesta îl învaţă fe¬ 
ricitul profet ca, în nişte împrejurări ca acestea, să nu dea fuga la aju¬ 
tor omenesc, că aude şi el spunîndu-i-se : « Ei mă cleveteau, iar eu mă 
rugam» 8 . Ai văzut unde caută ajutorul ? «Ceilalţi, spune unul ca acesta, 
urzesc viclenii, calomnii şi curse ; dar eu alerg la zidul cel nebiruit, la 
'ancora cea tare, la limanul cel neînviforat, la rugăciune, care îmi face 
lesnicioase şi uşoare pe toate cele grele». Un altul iarăşi este nesoco¬ 
tit şi dispreţuit de oamenii care-1 cinsteau mai înainte ; este părăsit de 
prieteni şi asta îi turbură şi-i zdruncină mai cu seamă cugetul. Dar şi 
acesta, dacă vrea, va auzi,, venind aici, pe fericitul profet zicînd : « Pri¬ 
etenii mei şi vecinii mei in preajma mea s-au apropiat şi au stătut şi cei 
de aproape ai mei departe au stătut ; şi se sileau cei ce căutau sufletul 
meu ; şi cei ce căutau mie rele grăiau deşertăciuni şi vicleşuguri toată 
ziua cugetau» 9 . Ai văzut că urzeau vicleşuguri pînă acolo să-l omoare, 
că îi duceau neîntrerupt război ? Cuvintele « toată ziua» asta arată : 
toată viaţa. Dar ce a făcut acesta împotriva celor ce-1 vicleneau şi-l duş¬ 
măneau ? «Eu, spune profetul, ca un surd ce nu-şi deschide gura sa ; 


5. Ps„ 41, 6—7. 

6. Ps., 54, 25. 

7. Ps., 48, 17—ÎS. 

8. Ps., 108, 3. 

9. Ps., 37, 11—13. 

şi m-am făcut cu un am ce nu aude şi nu are în gura lui mustrări» l0 . Ai 
văzut ce înaltă filosofie ? învinge pe căi cu totul potrivnice. Duşmanii 
urzeau vicleşuguri, iar el îşi astupa urechile, ca nici să nu audă ; aceia 
toată vremea nu încetau să-şi ascută limba şi să grăiască deşertăciuni 
şi vicleşuguri, iar el cu tăcerea potolea furia lor. 

— Dar pentru ce se purta aşa, cînd aceia urzeau atîtea împotriva 
lui ? Pentru ce stătea ca un surd, ca un mut, ca unul fără urechi şi fără 
limbă ? 

— Ascultă că spune şi pricina unei aşa de mari filosofii! «Că îrt 
Tine am nădăjduit, Doamne!» 11 . «Pentru că mi-am pus nădejdea mea 
în Tine, spune profetul, nici nu mă mai interesează ce fac aceia. Aju¬ 
torul Tău e îndestulător să risipească totul, să facă fără putere vicle¬ 
niile şi uneltirile lor şi să nu se împlinească cele puse la cale de ei». 

% 

II 

Aţi văzut că este cu putinţă să plecăm de aici cu leac potrivit 
pentru fiecare necaz ce turbură inima omenească ? Aţi văzut că putem 
scutura de pe noi orice tristeţe şi că nu ne pot zdrobi necazurile ce cad 
peste noi ? De aceea, vă rog, veniţi des la biserică şi fiţi cu luare 
aminte la citirea Dumnezeieştilor Scripturi. Nu numai cînd sînteţi aicea, 
dar şi cînd sînteţi acasă, luaţi în mîini dumnezeieştile cărţi şi primiţi 
cu rîvnă folosul cuprins în ele. Mare este cîştigul ce ni-1 dau ele ! Mai 
întii, prin citirea Scripturilor, ni se îmbogăţeşte limba ,• apoi sufletul 
se întraripează şi se înalţă ; se luminează cu lumina Soarelui dreptăţii r 
scapă totodată de vătămarea gîndurilor rele şi se bucură de tihnă şi 
linişte multă. Ceea ce este hrana trupească pentru menţinerea tăriei 
noastre trupeşti, aceea este pentru, suflet citirea Dumnezeieştilor Scrip¬ 
turi. Este hrană duhovnicească ; întăreşte cugetul, face puternic sufle¬ 
tul, îl face mai tare şi mai înţelept şi nu-1 lasă să alunece spre patimi 
ruşinoase ; îi dă aripi uşoare şi, ca să spun aşa, îl mută în cer. Să nu 
dispreţuiţi, vă rog, un cîştig atît de mare ! Cînd sîntem acasă, să ne sîr- 
guim să citim cu luare aminte Dumnezeieştile Scripturi; iar cînd sîn¬ 
tem aici, să nu ne cheltuim timpul stînd la taifas şi vorbind deşertă¬ 
ciuni, ci să ne îndreptăm gîndurile noastre pentru cele ce am venit, să 
fim cu luare aminte la cele ce se citesc, ca să plecăm acasă cu mai 
mare cîştig. Dacă e vorba să veniţi aici ca să vă pierdeţi timpul vor¬ 
bind vrute şi rievrute, fără să plecaţi acasă cu vreun cîştig, atunci ce 

folos ? Nu-i, oare, o prostie ca aceia care se duc la iarmaroacele cele 
lumeşti să se silească să ia din iarmaroc la întoarcerea acasă tot ce ie 
trebuie şi să dea bani pentru ce iau, iar cei care vin la iarmarocul acesta 
duhovnicesc să nu-şi dea nici o silinţă să ia ceva din cele ce le sini 
de folos,’ să le pună în suflet şi aşa să se întoarcă acasă ? Şi asta mai 
cu seamă cînd n-au nici nevoie să cheltuiască bani, ci le trebuie numai 
rîvnă şi minte încordată. Deci, ca să nu fim mai răi decît cei care se 
duc la iarmaroc, să ne sîrguim să avem mare grijă şi să fim cu mintea 
trează, ca să plecăm de aici aşa de încărcaţi, încît să avem nu numai 
pentru noi, ci să avem de dat şi altora, ca să putem pune pe calea cea 
dreaptă şi pe femeie şi pe slugi şi pe vecini şi pe prieteni şi chiar pe 
duşman. Aşa sînt învăţăturile cele duhovniceşti! Se dau îndeobşte tu¬ 
turora fără nici o deosebire; deosebirea vine atunci cînd cineva as¬ 
cultă învăţăturile cu mintea încordată şi cu zel clocotitor ? atunci îl 
întrece pe cel de alăturea de el. - 

Aşadar pentru că e atît de mare cîştigul învăţăturilor de aici. 
haide să vă pun în faţă cuvintele citite astăzi din Scriptură, ca să ple- 
•căm acasă cu cîştigul ce-1 vom scoate din ele. 

«Şi a început Noe a fi om lucrător de pămînt ; şi a sădit vie şi a 
băut din vin şi s-a îmbătat» 12 . > 

Uită-te cît folos ne dau chiar cuvintele de la început! Cînd auzim ca 
dreptul Noe, omul cel desăvîrşit, omul care a primit mărturia cea de 
sus, a băut şi s-a îmbătat, cum să nu ne silim noi să fugim cu toată pu¬ 
terea de vătămare a beţiei, noi care sîntem cufundaţi în atît de multe 
păcate ? Cu toate că nu-i acelaşi lucru să fie prins dreptul Noe de 
această patimă şi să cădem noi în ea ! Că multe fapte mari a făcut Noe, 
ca să merite iertare dreptul acesta! Nu spun aceasta ca să scuz beţia, 
ci ca să arăt că dreptul Noe n-a păcătuit din pricina neînfrîhării, ci mai 
degrabă din neştiinţă. Că Noe n-a băut vin ca să se îmbete, ascultă ce 
spune Scriptura, care-i ia apărarea prin cele ce grăieşte : *Şi a început 
Noe a fi om. lucrător de pămînt ; şi a sădit vie şi a băut din vin şi s-a 
îmbătat». însuşi cuvîntul «a început» arată că el este cel dintîi om care 
a băut vin şi că a ajuns să se îmbete din pricina marii lui neştiinţe, din 
pricină că nu ştia cît trebuie să bea. Şi nu numai atît; Noe a voit să 
găsească în vin mîngîiere marii lui tristeţi care-i stăpînea sufletul, 
aşa cum spune şi un bărbat înţelept: *Daţi vin celor ce sînt în supărări, 
daţi vin să bea celor ce sînt în dureri» l3 , ea să arate că nu poate fi 


12. Fa-.., 9, 20—21. 

13. Prov., 31, 6. 

un leac mai bun pentru tristeţe ca folosirea vinului ; numai lipsa de mă¬ 
sură să nu valăme folosul vinului. Poate spune cineva că dreptul Noe 
nu era supărat şi întristat, cînd se vedea intr-o pustietate atîta de mare,, 
cînd avea înaintea ochilor lui stîrvuri de oameni aruncate la un loc cu 
stirvurile dobitoacelor şi necuvîntătoarelor, cînd vedea că pămintui 
ajunsese mormînt obştesc al tuturora ? Nu ! Profeţii şi toţi drepţii obiş¬ 
nuiesc să simtă durere nu numai pentru ei, ci şi pentru ceilalţi oameni. 
Dacă ai vrea să te gîndeşti, ai vedea că toţi îşi vădesc mila aceasta. Vei 
auzi pe Isaia că spune : «Nu mă veţi putea mingiia din pricina supă¬ 
rării fiicei neamului meu» 14 ; îl vei auzi pe Ieremia : « Cine va da apă 
capului meu şi ochilor mei izvoare de lacrimi ?» 15 ; îl vei auzi pe Ieze- 
chiel : «Vai, Doamne, vei pierde Tu rămăşiţa lui Israil ?» 16 ; vei auzi şi 
pe Daniel plîngînd şi spunînd : « Ne-ai împuţinat mai mult decît toate- 
neamurile /» 17 ; vei auzi pe Amos : « Pară-Ţi rău, Doamne, de asta» 18 ; vel 
auzi pe Avacum : « Pentru ce mi-ai arătat mie osteneli şi dureri ?» 19 ; şl 
iarăşi : « Şi vei face pe oameni ca pe peştii mării» 20 ; iar pe fericitul 
Moise îl vei auzi zicînd : «Dacă le vei ierta lor păcatul, iartă-1! Iar do 
nu, şterge-mă şi pe mine!» 21 ,■ şi iarăşi, cînd Dumnezeu îi făgăduieşte 
lui Moise că are să-i încredinţeze conducerea unui popor mai mare, 
spunindu-i : «Lasă-mă să-i şterg pe oamenii aceştia şi te voi face pe-, 
tine neam mare», 22 Moise n-a vrut, ci a socotit că e mai bine să rămînă. 
In fruntea lor ; în sfîrşit, dascălul lumii, fericitpl Pavel, spune : «Aş fi 
dorit să fiu eu însumi anatema de la Hristos pentru fraţii mei, cei de- 
up neam cu mine după trup» 23 . 

III 

Aţi văzut că drepţilor le e milă de semenii lor ? Gîndiţi-vă acum. 
la dreptul Noe ! Gîndiţi-vă cit suferea şi cit era apăsat de tristeţe, cînd 
vedea că pustietatea se întinde peste tot, cînd vedea că însuşi pămîn- 
tul, plin mai înainte cu multă verdeaţă şi împodobit cu flori, a ajuns 
dintr-odată pustiu şi gol, ca şi cum i s-ar fi tuns toată podoaba ! Aşa¬ 
dar, pentru că era apăsat de tristeţe atît de mare, s-a gîndit să-şi uşu- 

14 . Isaia, 22, 4. 

15 . Ier.. 9, l. 

16. lez., 9. 8. 

17. Dan., 11, 23. 

18. Amos, 7, 3. 

19. Avac., 1,3. 

20. Avac.., 1, 14. 

21. leş., 32, 32. 

reze puţin tristeţea şi s-a pus să lucreze pămîntul. De aceea spune 
Scriptura : «Şi a început Noe a fi om lucrător de pămînt şi a sădit vie». 

Dar merită să cercetăm dacă acum a fost descoperită viţa de vie 
sau era mai înainte, de la început. Negreşit, viţa de vie a fost creată 
de la început, în ziua a şasea, cînd «a văzut Dumnezeu toate cîte a făcut 
şi iată bune foarte» 24 — că « s-a odihnit Dumnezeu, spune Scriptura, 
în ziua a şaptea de toate lucrurile Lui, pe care le-a făcut» 23 —, numai 
că nu era cunoscută folosirea viţei de vie. Dacă ar fi fost cunoscută viţa 
de vie mai înainte şi la început sau dacă s-ar fi ştiut fructul ei, apoi 
negreşit Abel ar fi stropit şi cu vin jertfa pe care o adusese. Dar pen¬ 
tru că nu cunoştea folosirea rodului viţei, de aceea nici nu l-a folosit. 
Noe, însă, a fost un om căruia îi plăcea să lucreze pămîntul j poate că 
a gustat din rodul viţei, a zdrobit strugurii, a făcut vin şi a băut. Dar 
pentru că nici el nu gustase pînă atunci vin şi nici nu văzuse pe altul 
bînd, de aceea nu ştia cît vin trebuie să bea şi nici cum se cuvine să 
bea ? aşa că, din neştiinţă s-a îmbătat. De altfel cînd oamenii au înce¬ 
put să mănînce carne, atunci au început să bea şi vin. Uită-te, iubite, 
lumea păşeşte încetul cu încetul tot mereu înainte, că viaţa începe să 
se organizeze, că oamenii, unul cîte unul, descoperă, cu ajutorul înţe¬ 
lepciunii date de Dumnezeu firii omeneşti, tot felul de arte şi meserii ; 
şi aşa au apărut în lume artele şi meseriile. Cel dinţii om a descoperit 
lucrarea pămîntului 26 , altul păstoritul 27 , altul creşterea vitelor 28 , altul 
muzica 29 r altul lucrarea fierului şi a aramei 30 , iar dreptul Noe, cu aju¬ 
torul învăţăturii sădite în sufletul lui de Dumnezeu, a descoperit lucra¬ 
rea viţei de vie. «Şi a început Noe, spune Scriptura, a fi om lucrător de 
pămînt i şi a sădit vie şi a băut din vin şi s-a îmbătat ». Ai văzut că 
leacul tristeţii, dătătorul sănătăţii' 31 , nu i-a folosit la nimic, ba l-a şi 
vătămat, pentru că, din neştiinţă, a depăşit măsura ? 

Dar poate că mă vei întreba : 

— Pentru ce a mai fost adusă pe lume viţa de vie, dacă e plină de 
atîtea rele ? 


— Nu grăi, omule, tot ce-ţi trece prin minte ! Nu e rea viţa de 
vie, nu e rău vinul, ci băutul de vin peste măsură ! Nu vinul dă naş- 


24. Fac.. 1, 31. 

25. Fac., 2, 2. 

26. Fac., 4, 2. 

27. Fac., 4, 2. 

28. Fac., 4, 20. 

29. Fac., 4, 21. 

30. Fac., 4, 22. 

31. / Fim., 5, 23. 

tere la păcate pierzătoare, ci voinţa şi gîndul stricat i lipsa de măsură 
pîngăreşte folosul pe care-1 dă vinul. De aceea îţi arată Scriptura acum 
că după potop s-a folosit vinul, tocmai ca să ştii că şi înainte de folo¬ 
sirea vinului, cînd încă nu se văzuse vinul, şi atunci oamenii alune¬ 
caseră în covîrşitoarea desfrînare şi făcuseră mari şi multe păcate. 
Aceasta, pentru ca atunci cînd vezi că se bea vin, să nu dai toată vina 
pe vin, ci pe voinţa stricată a omului, care-1 împinge spre păcat. De 
altfel, gîndeşte-te la ce se întrebuinţează vinul şi cutremură-te, omule ! 
Prin el se săvîrşeşte temeiul bunurilor mîntuirii noastre. Cei botezaţi 
ştiu ce vreau să spun ! 


*Şi a început Noe a fi om lucrător de pămînt ; şi a sădit vie şi a băut 
(lin vin şi s-a îmbătat şi s-a dezgolit în casa sa» 32 . 

Cumplit lucru, iubite, cumplit lucru e beţia ! E în stare să bete- 
jească simţurile, să întunece mintea ! Face mort şi fără de putere pe 
omul înzestrat cu raţiune, pe omul care a primit stăpînirea peste toate, 
îl doboară la pămînt, legîndu-1 cu lanţuri de nedezlegat. Dar mai bine 
spus omul beat e mai rău decît un mort. Omul mort nu poate face nici 
rău, nici bine ; omul beat, însă, bine nu poate face, ci numai rău ; face 
de rîs pe toţi : şi pe femeie şi pe copii şi chiar pe slugi. Prietenii se 
ascund şi se ruşinează, gîndindu-se la ruşinea lui; duşmanii se bucură, 
îşi bat joc de el, îl blestemă şi aproape că-i spun aceste cuvinte : «Tre¬ 
buie. oare, să mai trăiască? Vita! Porcul!». Şi rostesc şi alte cuvinte 
rnai grele ca acestea. Beţivii sfat într-o stare mai rea decît cei care 
se întorc din bătălii cu mîinile mînjite de sînge şi purtaţi pe sus. Pro¬ 
babil că pe aceia mulţimea îi laudă din pricina trofeelor, a victoriilor, 
a rănilor şi a loviturilor de moarte primite ,• pe beţivi, însă, îi neferi¬ 
cesc. îi numesc ticăloşi şi-i blestemă în fel şi fel de chipuri. Poate fi, 
oare. om mai ticălos ca beţivul, care e mereu cu capul ameţit de bău¬ 
tură, care toarnă vin în el în fiecare zi, de-şi strică judecata gîndu- 
rilor ? De aceea un bărbat înţelept sfătuia, zicfad : «Temeiul vieţii omu¬ 
lui este pîinea şi apa şi haina şi casa, ca să-i acopere urîţenia» 33 ; pen¬ 
tru ca omul, atunci cînd se îmbată, să nu se arate, să nu fie văzut de 
lume, ci să stea în casa lui, ca să nu ajungă de rîsul tuturora şi să 
fie temei de urîţenie. 


«Şi a început Noe să fie om lucrător de pămînt ; şi a sădit vie şi a 
băut vin şi s-a îmbătat». 


32. For.„9, 20—21. 

33. Int. Sir.. 29, 24. 

Cuvîntul beţie, iubite, nu este întrebuinţat totdeauna, în Sfinta 
Scriptură, ca să arate beţia, ci uneori ca să arate şi sălurarea. Aşa că 
se poate spune despre dreptul Noe că s-a îmbătat, nu din pricină că 
era neînfrînt, ci din pricină că a băut pînă s-a săturat. Ascultă că Da- 
vid spune : «Se vor îmbăta din grăsimea casei Tale» 34 , în loc de : «Se 
vor sătura» 35 . De altfel cei cărora le place să bea nu se satură nicio¬ 
dată, ci cu cit toarnă în ei mai mult vin cu atît ard mai mult de sete, 
iar băutul le întreţine necontenit setea ,• plăcerea li se pierde, setea le 
e nepotolită ; şi ajunşi robii băuturii, cad în prăpastia beţiei. 

«Şi a sădit vie, spune Scriptura, şi a băut din vin şi s-a îmbătut 
şi s-a dezgolit în casa lui». 

Vezi că Noe nu s-a îmbătat undeva afară, ci în casa lui. De acee.i 
Dumnezeiasca Scriptură scrie : «îa casa lui», tocmai pentru ca să vezi 
din cele ce vor urma cît de mare e răutatea celui ce a vădit goliciunea 
lui Noe. 


«Şi a văzut, spune Scriptura, Ham, tatăl lui Canaan, goliciunea ta¬ 
tălui lor şi ieşind afară a spus celor doi fraţi ai lui» 36 . 

Poate că dacă mai erau şi alţi oameni, Ham le-ar fi vestit şi ace¬ 
lora urîţenia tatălui lui! Atît de mare era răutatea lui! De aceea ca 
să ştii că voinţa lui era stricată de la început, Scriptura n-a spus atît, 
că Ham a văzut goliciunea tatălui lui. 

— Dar ce ? 

— «Şi a văzut Ham, tatăl lui Canaan». 

Te întreb : pentru ce Scriptura pomeneşte şi aici numele lui Ca¬ 
naan, fiul lui Ham ? Ca să afli că era un neînfrînat, un desfrînat. Acelaşi 
gînd care îl împinsese să facă copii pe vremea cumplită a potopului 
l-a împins şi acum să facă de ocară pe tatăl lui. 

«Şi ieşind afară a spus celor doi fraţi ai lui». 

Vezi, iubite, din aceste cuvinte că răutatea nu stă în firea omu¬ 
lui, ci în gîndul lui, în voinţa lui, în libt ra sa voie. Iată ceilalţi doi 
fraţi ! Erau de aceeaşi fire cu el, au avut acelaşi tată, au avut aceeaşi 
mamă, au avut parte de aceeaşi creştere, dar n-au avut acelaşi gînd şi 
aceeaşi voinţă ! Unul s-a îndreptat spre păcat, ceilalţi au dat tatălui 
cinstea cuvenită. Poate că Ham a spus fraţilor săi ca să-şi bată joc şi 
să rîdă de urîţenia tatălui său. 



34. Ps., 35, 8. 

35. Traducătorii Bibliei noastre aşa au »i tradus. 

36. Pac., 9, 22-23. 


J 


24 Sfîntul Ionii Cînrft cir Aur 

— Şi-a bătut Joc, mi s-ar putea spune, pentru că nu auzise pe în¬ 
ţeleptul care spune : *Nu te mări Intru necinstea tatălui tău» 37 . 

— Bine ! Dar fraţii ceilalţi nu s-au purtat aşa ! 

— Dar cum ? 

— Cînd au auzit aceasta, 

«Sim şi Iaiet, luînd o haină, au pus-o pe cei doi umeri ai lor şi 
s-au dus cu spatele înainte şi au acoperit goliciunea tatălui lor ; şi fe¬ 
ţele lor căutau înapoi şi n-au văzut goliciunea tatălui lor» 38 . 

Ai văzut sufletul nobil al acestor copii ? Unul a trîmbiţat goliciu¬ 
nea tatălui lor, iar ceilalţi nici n-au vrut s-o vadă; au mers cu spatele 
şi s-au dus să acopere goliciunea tatălui lor. Pe lingă sufletul lor no¬ 
bil, uilă-te şi la bunătatea lor. Nu l-au ţinut de rău pe fratele lor, nu 
l-au bătut, ci, cînd au auzit, ău făcut un singur lucru : să acopere re¬ 
pede pe tatăl lor şi să cinstească pe părintele lor. 

«Şi feţele lor căutau înapoi şi n-au văzut goliciunea tatălui lor». 

Mare a fost evlavia acestor fii! Şi asta o vedem nu numai de acolo 
că au acoperit pe tatăl lor, ci şi de acolo că n-au vrut să-i vadă goli¬ 
ciunea. 

Să învăţăm, deci, şi de aici, să cîştigăm şi de la unii şi de la ce¬ 
lălalt ; pe cei doi fraţi să-i imităm, iar de fapta celuilalt să fugim. Dacă 
cel care a trîmbiţat goliciunea tatălui său a căzut sub blestem, a pier¬ 
dut cinstea pe care o aveau fraţii lui şi a fost osîndit să fie rob, chiar 
dacă nu el, urmaşii lui, ce nu vor păţi cei care trîmbiţează păcatele 
fraţilor lor, care nu numai că nu le acoperă, ci le fac chiar mai mari şi 
cu asta săvîrşesc multe păcate ? Cînd trîmbiţezi păcatele fratelui tău, 
îl faci poate nu numai mai neruşinat şi mai trîndav de a se întoarce 
la virtute, dar îi faci mai trîndavi şi pe cei care te aud şi-i împingi spre 
nebunească mîndrie. Nu numai atît! Mai faci să fie hulit şi Dumne¬ 
zeu ! Şi ştie toată lumea cită pedeapsă vine peste cei care ajung altora 
pricină de poticnire. Să fugim, dar, rogu-vă, de fapta lui Ham şi să 
urmăm sfiala arătată de cei doi fraţi înţelepţi faţă de goliciunea ta¬ 
tălui lor. Aşa, vom căuta să acoperim păcatele fraţilor noştri, nu ca 
să-i îndemnăm spre trîndăvie, ci ca mai cu seamă prin asta să le dăm 
mai mult prilej de a scăpa repede de vătămarea adusă de păcate şi de 
â se întoarce pe calea virtuţii. După cum lipsa de mulţi martori ne ajută 
să ne depărtăm mai uşor de păcatele noastre, dacă sîntem cu mintea 
trează, tot aşa cu greu ne desprindem de păcate, cînd pierdem ruşinea 









şi ştim că toată lumea cunoaşte faptele rele săvlrşite de noi i atunci 
cădem în adine şi, traşi în jos de nenumărate valuri, cu greu putem să 
ne mai ridicăm » şi odată căzuţi în deznădejde, întoarcerea ne e ză¬ 
găzuită. 

V 

De aceea să nu trîmbiţăm, vă rog, păcatele semenilor noştri ; iar 
cînd le aflăm de la alţii, să nu ne grăbim să le vedem goliciunea ţ ci, 
întocmai ca şi aceşti fii cu suflet mare, să le ascundem, să le acoperim 
păcatele ; să ne străduim să îndreptăm, cu sfaturi şi îndemnuri, pe cei 
căzuţi în păcate, vorbindu-le 'despre măreţia iubirii de oameni a lui 
Dumnezeu, despre covîrşitoarea Lui bunătate şi despre nemăsurata I.ui 
milostivire, ca să ne bucurăm de mai mare bmecuvîntare decît ei do 
la Dumnezeul universului, Care vrea «ca toţi oamenii să se mlntuiască 
şi la cunoştinţa adevărului să vină» 39 , Care nu vrea «moartea păcăto¬ 
sului, ci să se întoarcă şi să fie viu» 40 . 

«Şi goliciunea tatălui lor n-au văzut-o». 

Iată că aceşti doi fii de la început, luînd-o înainte, au împlinit, prin 
legea sădită în firea lor de Dumnezeu, cele legiuite în legea scrisă, dată 
spre învăţătura neamului omenesc. Şi ceea ce spunea legea : «Cinsteşte 
pe tatăl tău şi pe mama ta, ca să-ţi fie ţie bine» 41 ; şi: «Cef ce va 
grăi de rău pe tatăl său şi pe mama sa, cu moarte să moară» 42 , aceea 
au împlinit-o ei cu fapta. Ai văzut că firea noastră omenească avea 
mai dinainte îndestulătoare învăţătură ? 


«Şi s-a trezit Noe din vin şi a cunoscut cîte i-a făcut lui fiul lui 
cel mai tînăr» 43 . 

«Şi s-a trezit», spune Scriptura. Să audă cit de mare este această 
alunecare cei care zi şi noapte benchetuiesc, ca să fugă de vătămarea 
adusă de beţie. 

«S-a trezit». 

— Ce înseamnă : « S-a trezit» ? 

— Scriptura vrea să spună prin aceste cuvinte ceea ce obişnuim 
noi să spunem despre un îndrăcit care îşi vine în sine, cînd scapă de 
tirania demonului. 

Intr-adevăr beţia este o îndrăcire de bună voie. Beţia întunecă 
mintea mai cumplit decît îndrăcirea şi lipseşte pe omul beat de orice 



39. J Tim., 2, 4. 

40. Iez., 18, 23. 

41. leş., 20, 12. 

42. leş., 21, 16. 

43. foc., 9, 24. 


J 









.172 


NP'lNTUJ, IO AN GURA rjp; AUR 


judecată. Adeseori clnd vedem pe un îndrăcit avem milă de el, su¬ 
ferim pentru el şi-i arătăm multă simpatie ,- cu beţivul, însă, ne pur¬ 
tăm cu totul altfel j ne revoltăm, ne supărăm, îl blestemăm în fel şi 
chip. Pentru ce ? Pentru că un om chinuit de demonul cel rău face fără 
voia lui ceea ce face ; merită iertare fie de izbeşte cu picioarele, fie 
de-şi sfîşie hainele, fie de rosteşte cuvinte de ruşine ; beţivul, însă, nu 
merită iertare pentru ceea ce face ; este învinuit cumplit şi de rude şi 
de prieteni şi de vecini, de toţi, pentru că de bună voie a ajuns aşa 
de rău, pentru că de bună voie s-a dat în mîinile beţiei. Spun asta, nu 
i a sa învinovăţesc pe Noe ; că multe sînt pricinile care îi dau iertare ; 
şi pe lîngă toate celelalte, aceea că niciodată nu s-a mai îmbătat ; do¬ 
vada cea mai mare este că şi păcatul acesta nu l-a săvîrşit din slăbi¬ 
ciune, ci din neştiinţă. Dacă l-ar fi făcut din slăbiciune, ar fi trebuit 
să se mai îmbete ; dar n-a mai făcut-o. Dacă s-ar mai fi îmbătat, Scrip¬ 
tura n-ar fi tăcut, ci ne-ar fi spus. Că unul este scopul, unul este ţelul 
Dumnezeieştii Scripturi : să nu lase deoparte nimic din cele ce se-ntîm- 
plă drepţilor, ci să ne spună adevărul. Scriptura nu se pleacă invidiei, 
ca să treacă cu vederea virtuţile drepţilor, şi nici dorul de părtinire 
n-o îndeamnă să le acopere păcatele ; dimpotrivă, ne pune în faţă toate 
faptele lor, ca să ne fie pildă şi învăţătură ; pentru ca atunci cînd, din 
pricina slăbiciunii, cădem în vreun păcat, să ne întărim să nu mai că¬ 
dem iarăşi în el. Nu-i atît de cumplit să păcătuim ; cumplit este cînd 
continuăm să păcătuim. Nu te uita, dar, la aceea că dreptul Noe s-a 
îmbătat, ci la aceea că n-a mai făcut a doua oară asta. Gîndeşte-mi-te 
acum la cei care se îmbată în fiecare zi, care aproape că mor în fie¬ 
care zi. Chiar cînd se trezesc din beţie, nici atunci nu fug de prăpădul 
ce-1 aduce peste ei beţia, ci se îmbată mai departe ca şi cum ar face 
cine ştie ce faptă de curaj. 

Să ne mai gîndim iarăşi şi la aceea că dreptul Noe, dacă s-a îm¬ 
bătat, s-a îmbătat din neştiinţă, din pricină că nu ştia cît trebuia să 
bea ; totuşi era drept şi făcuse multe fapte bune, care-i puteau acoperi 
păcatul săvîrşit. Dar, te întreb eu, ce mîngîiere mai putem avea noi, 
cînd pe lîngă celelalte mii şi mii de patimi care ne asaltează, ne mai 
cufundăm şi în beţie ? Cine,, ne va învrednici de iertare, cînd nici în¬ 
săşi viaţa nu ne înţelepţeşte ? 

*Şi s-a trezit Noe din vin şi a cunoscut cite i-a făcut lui fiul său 
cel mai tînâr». 

— De unde a cunoscut ? 

-- Poate că i-au spus cel doi fraţi; nu ca să ptruscă pe fratele lor, 
ci ca să-i arate cum s-au petrecut lucrurile, pentru ca acela să pri¬ 
mească un leac: potrivit rănii. 

' «Şi a cunoscut Noe, spune Scriptura, clic i-a făcut lui fiu] său col 
mai tinăr». 


— Ce înseamnă : «Cîte i-a făcut lui» ? 

— înseamnă că i-a făcut un rău mare, de nesuferit. Gîndeşte-lo 
că Ham a văzut goliciunea tatălui său înăuntru, în casă ,• că ar fi tre¬ 
buit să-l âcopere ; dar el a ieşit afară şi a trîmbiţat-o ; şi-a bătut joc 
şi a rîs de tatăl său cît a putut şi a vrut să facă părtaşi ghidului său 
celui rău şi pe fraţii lui ; dacă avea de gînd să le spună lor, ar fi tre¬ 
buit să-i cheme în casă şi acolo să le vorbească de goliciunea latului 
lor ; dar el a ieşit afară şi le-a spus ; dacă ar fi fost şi alţi oameni acolo, 
apoi şi pe ei i-ar fi făcut martori ruşinii tatălui lui. De aceea Scriptuia 
spune : «cîte i-a făcut» •, adică a adus ocară tatălui său, a uitat de cin¬ 
stea pe care o datorează copiii părinţilor, a trîmbiţat păcatul şi a viul 
să atragă şi pe fraţii lui, ca să-i facă şi pe ei părtaşi ocării. 

«Cîte i-a făcut lui fiul său cel mai tinăi». 


Şi nu era Ham fiul cel mai tînăr ; era al doilea, mai în vîrstă decil 
Iafet f dar chiar dacă era mai în vîrstă decît Iafet, totuşi cu voinţa şi 
cu gîndirea era mai tînăr ; uşurinţa l-a făcut să cadă. Pentru că n-a 
voit să rămînă în graniţele sale fireşti, a pierdut cinstea dată lui de 
fire. Şi după cum Ham a pierdut prin răutatea voinţei şi gîndului lui 
ceea ce avea de la fire, tot aşa Iafet a primit prin voinţa şi gîndul iui 
cel bun ceea ce nu avea de la fire. 


VI 

Ai văzut că nu se găseşte nimic scris la întîmplare şi fără rost în 
Dumnezeiasca Scriptură ? 

«Cîte i-a făcut lui fiul său cel mai tînăr. Şi a zis : «Blestemat să 
fie Canaan copilul; să fie slugă fraţilor lui» u . 

Iată am ajuns la întrebarea pe care şi-o pun mulţi. Că pe mulţi 
ii auzi spunînd : «Pentru ce a blestemat copilul, cînd tatăl a păcătuit, 
cînd tatăl a trîmbiţat goliciunea?». De aceea, vă rog, ascultaţi-mă cu 
atenţie, ca să primiţi răspuns la această întrebare. Vă voi spune ceea 
ce-mi va da harul lui Dumnezeu spre folosul vostru. 

«Şi a zis : «Blestemat să fie Canaan copilul ; să fie slugă fraţilor 

lui». 


4-i. Far., 9 , 21 - 2 r >. 

Nu fără rost, nici la Intîmplare a pomenit Scriptura de Canaan, ci 
pentru o pricină ascunsă. Noe n-a vrut să-l mustre pe Ham pentru pă¬ 
catul săvîrşit şi pentru ocara pe care i-a adus-o, ca să nu fie vătămată 
binecuvîntarea lui Dumnezeu. Că «Dumnezeu, spune Scriptura, a bine- 
cuvîntat pe Noe cînd a ieşit din corabie şi pe fiii lui» 45 . Deci Noe, ca 
să nu pară că blestemă pe cel care primise odată binecuvîntarea lui 
Dumnezeu, blestemă pe fiul aceluia. 

— Da, mi se poate spune, răspunsul acesta arată că nu l-a bles¬ 
temat pe Ham, pentru că acesta fusese binecuvîntat de Dumnezeu ! Dar 
pentru ce e pedepsit fiul pentru păcatul tatălui ? 

— Nici asta nu s-a făcut fără rost. Ham n-a fost pedepsit mai puţin 
decît fiul lui, nici n-a simţit mai puţin durerea pedepsei. Ştiţi doar, ştiţi 
că adeseori părinţii se roagă să fie pedepsiţi ei în locul fiilor lor ,• ştiţi 
că părinţii sînt pedepsiţi mai greu, cînd văd pe copiii lor pedepsiţi, decît 
atunci cînd ar fi ei înşişi pedepsiţi. Deci a fost pedepsit copilul lui Ham, 
ca tatăl să sufere mai mare durere din pricina dragostei sale părin¬ 
teşti pentru copil, ca binecuvîntarea lui Dumnezeu să rămîmă întreagă 
şi ca fiul, care a fost blestemat, să ispăşească prin asta propriile lui 
păcate. Da, acum este blestemat pentru păcatul tatălui său, totuşi se 
înţelege că pedeapsa aceasta este şi pentru păcatele lui proprii. N-a 
fost blestemat numai pentru păcatul tatălui său, ci şi pentru ca prin 
el să primească tatăl lui o mai mare pedeapsă. Că nici părinţii nu sînt 
pedepsiţi pentru păcatele copiilor, nici copiii pentru păcatele părinţilor, 
ci fiecare răspunde pentru păcatele lui, aceasta o spun profeţii în mul¬ 
te locuri. De pildă cînd spun : «Celui ce a mincat aguridă i se vor 
strepezi dinţii» 46 ; şi: « Sufletul celui ce păcătuieşte, acela va 
muri» 47 ; şi iarăşi : «Să nu fie omorîţi părinţii pentru copii, nici copiii 
pentru părinţi» 48 . Vă rog, dar, ca nimeni din voi, cînd nu cunoaşte 
scopul Dumnezeieştii Scripturi, să nu îndrăznească să hulească cele 
scrise în ea, ci să primească cu suflet înţelegător cele spuse, să se mi¬ 
nuneze de preciziunea celor scrise în Dumnezeiasca Scriptură şi să se 
gîndească ce rău mare e păcatul. Iată, intrînd păcatul într-un frate, 
care a avut aceeaşi mamă, care a ieşit din acelaşi pîntece ca şi ceilalţi 
doi, păcatul l-a făcut rob, i-a luat libertatea şi l-a supus celorlalţi. Pă¬ 
catul a pus început robiei. înainte nu se abătuse asupra lumii nenoro¬ 
cirea aceasta oamenii nu se moleşiseră atîta, ca să aibă nevoie să 

45. Fac., 9, 1. 

46. Ier., 31, 30. 

47. Ici., 18, 20 

48. Deuf., 24, 16. 

fie slujiţi de alţii ; fiecare se slujea singur ; toţi oamenii erau de ace¬ 
eaşi cinste şi nu era deosebire între ei. Dar cînd a intrat păcatul, s-a 
pierdut libertatea, s-a stricat vrednicia naturală a omului şi a venit 
pe lume robia, ca robia să fie omenilor un permanent dascăl şi o con¬ 
tinuă învăţătură, să-i inveţe să fugă de robia păcatului şi să se în¬ 
toarcă la libertatea dată de virtute. Şi robul şi stăpînul pot, dacă vor, 
avea de aici mare folos ; robul să se gîndească, că a ajuns rob, pentru 
că Ham a alunecat spre o atît de mare neruşinare ,• stăpînul să se gîn¬ 
dească, iarăşi, că robia n-a venit pe lume pentru altă pricină decît pen¬ 
tru aceea că Ham a avut voinţă rea, şi că voinţa acepsta l-a făcut să 
piardă cinstea ce-o avea împreună cu fraţii săi. 

Dar dacă sîntem cu mintea trează, nu ne pot vătăma cu nimic ne¬ 
norocirile venite peste noi din pricina păcatelor strămoşilor noştri. Ele 
rămîn numai nişte nume. Cel dintîi-zidit, din pricina călcării de po¬ 
runcă, a adus pe pămînt moartea şi o viaţă chinuită şi plină de dureri , 
Ham a adus robia. După venirea Stăpînului Hristos, însă, putem, dacă 
vrem, să facem ca aceste rele să fie numai nişte simple nume. Acum 
moartea nu mai este moarte; este numai un nume ; dar, mai bine spus, 
chiar numele a pierit. Acum nu mai numim moarte moartea, ci ador¬ 
mire şi somn. De aceea însuşi Hristos spunea : «Lazăr, prietenul nostru, 
a adormit» 49 ; iar Pavel, în Epistola către Tesaloniceni, spune : «de¬ 
spre cei ce au adormit, nu vreau să nu ştiţi voi, fraţilor» 50 . Robia, la 
tei, este tot un nume. E rob acela care păcătuieşte. Că Hristos, la ve¬ 
nirea Lui, a desfiinţat şi robia, şi ea a rămas numai un nume ; dar, mai 
bine spus, că a făcut să-i piară şi numele. O spune Pavel! Ascultă : «Iar 
cei care au stâpîni credincioşi să nu-i dispreţuiască, sub cuvlnt că sînt 
fraţi» 51 . Vezi că, odată cu venirea virtuţii, virtutea a făcut fraţi pe cei 
care mai înainte erau robi. 

«Şi să fie Canaan copilul slugă fraţilor lui» 52 . 

«Pentru că nu te-ai folosit cum trebuie de cinstea pe care o aveai, 
îi spune Noe lui Ham, nici n-ai voit binele ce ţi-1 dădea cinstea ce o 
aveai împreună cu fraţii tăi, de aceea vreau ca să te înţelepţească 
robia». 



49 . Ioan, 11 , 11 . 

50 . I Tes., 4 , 13 

51 . 1 Tim., 6 , 2 . 

52 . Fac., 9 , 25 . 

Aceasta s-a întâmplat la început şi cu femeia. Era de aceeaşi cinste 
cu bărbatul î dar pentru că nu s-a folosit bine de cinstea dată, de aceea 
i s-a luat puterea şi a auzit: «Către bărbatul tău întoarcerea ta şi el 
te va stăpîni» 53 . «Pentru că n-ai ştiut să te foloseşti bine de condu¬ 
cerea ce ţi-am dat-o, îi spune Dumnezeu, învaţă să fii condusă bine 
decît să conduci rău». 

Aşa şi acum ; Ham primeşte pedeapsa, ca să se înţelepţească; şi 
suferă prin fiul său pedeapsa, ca, să cunoşti că, chiar dacă atunci Ham 
era bătrîn, totuşi pentru că pedeapsa a trecut asupra fiului său, el a 
dus o viaţă amaj-ă şi plină de dureri, gîndindu-se că chiar după moartea 
lui copilul său va continua să sufere pentru fapta săvîrşită de el. Că 
şi copilul acesta era rău prin el însuşi şi că şi toţi urmaşii lui au fost 
nişte ticăloşi şi au înclinat spre păcat, ascultă că o spune Scriptura în 
chip de blestem : «Tatăl tău Amoreu şi mama ta din sămînţa lui Ca- 
naan» 54 ; şi iarăşi un alt profet îi ocărăşte : «Sămînţa lui Canaan şi nu 
a lui Iuda» 55 . 

Dar, după blestemul pe care l-a primit cel ce a trîmbiţat goliciu¬ 
nea t îtălui său, se cade să auzim de ce răsplăţi s-au învrednicit cei care 
au de t tatălui atâta cinste şi respect. 

«Şi a zis,: «Binecuvîntat să fie Dumnezul lui Sim ; şi-i va ti Ca¬ 
naan slugă» 56 . 

Poate că va spune cineva : 

— Dar asta nu-.i o binecuvântare a lui Sim. 


— Dimpotrivă, e o foarte mare binecuvîntare. Cînd Dumnezeu este 
binecuvîntat de oameni şi I se aduc mulţumiri, atunci Dumnezeu re¬ 
varsă mai din belşug binecuvîntare a Sa peste cei de care e binecu¬ 
vîntat. Binecuvîntînd, deci, pe Dumnezeu, Noe l-a făcut pe Dumnezeu 
dator cu o şi mai mare binecuvîntare şi pricina unei mai mari răsplăţi 
pentru Sim, pe care nu i-ar fi putut-o da, dacă l-ar fi binecuvîntat el. 
După cum cînd Dumnezeu este binecuvîntat din pricina noastră, Dum¬ 
nezeu ne învredniceşte de multa Lui bunăvoinţă, tot aşa cînd alţii îl 
hulesc pe Dumnezeu din pricina noastră, ne atragem mai mare osândă, 
pentru că noi sîmtem pricina hulirii lui Dumnezeu. Să ne sîrguim, dar, 
vă rog, să trăim în aşa chip şi să facem atîtea fapte de virtute, ca aceia 
care ne vad să înalţe imne de binecuvîntare Stăpânului Dumnezeu. Dum¬ 
nezeu, fiind bun şi iubitor de oameni, vrea să fie slăvit de noi, nu pen- 


53. Fac., 3, 16. 

54. Iez., 16, 3. 

55. Sus., 56. 

56. Fac., 9, 25. 

tru că aceasta ar adăuga ceva la slava Sa — că El ,n-are nevoie de 
nimic — r ci ca să-I dăm noi prilej ca să merităm să ne facă şi mai mult 
bine. 

«Binecuvîntat să fie Domnul Dumnezeul lui Sim ; şi-i va fi Canaan 
slugă». 

Ai văzut că pedeapsa pe care o dă un tată este înţelepţire mai mult 
decît pedeapsă ? Noe era tată şi un tată care-şi iubea copiii; de aceea 
nici nu voia atît să dea o pedeapsă meritată, cit voia să curme pentru 
viitor răul. De aceea spune : «Te osîndesc la robie, ca să-ţi aduci aminte 
necontenit de păcatul săvârşit !». 

Apoi Noe spune mai departe : 

«înmulţească Dumnezeu pe Ialet şi să locuiască in lăcaşurile lui 
Sim ; şi să-i fie Canaan slugă» 57 . 

Foarte mare este iarăşi şi binecuvântarea aceasta ; poate are ascunsă 
în ea comoară. 

« Înmulţească, spune Noe, Dumnezeu pe latet». 

Nu greşeşti dacă spui că binecuvântările dreptului Noe sînt o profe¬ 
ţie. Dacă tatăl său nu i-a pus la întîmplare şi fără rost numele Noe, ci ca 
prin numele dat lui să proorocească potopul ce avea să fie, apoi, cu mult 
mai mult, dreptul Noe n-a făcut aceste binecuvîntări în zadar şi fără 
rost. Prin binecuvântarea lui Sim şi Iafet, Noe a vrut să arate chemarea 
celor două popoare. Prin binecuvântarea lui Sim a arătat chemarea iu¬ 
deilor — că din el a ieşit patriarhul Avraam şi neamul iudeilor -—, iar 
prin binecuvântarea lui Iafet, chemarea neamurilor. Lucrul acesta vrea 
să-l spună binecuvântarea dată de Noe celor doi fii ai săi : « înmulţească 
Dumnezeu pe Iafet şi să locuiască in lăcaşurile lui Sim». Şi vedem că 
aceasta s-a întâmplat cu neamurile. Prin cuvântul «înmulţească» a arătat 
pe toate neamurile ; iar prin cuvintele : «să locuiască în lăcaşurile lui 
Sim», arată că neamurile se vor bucur'a de cele pregătite şi făgăduite 
iudeilor. 

«Şi să-i fie Canaan slugă». 

VIII 

Ai văzut ce răsplată au primit cei doi fii pentru purtarea lor fru¬ 
moasă şi la ce necinste a fost osândit celălalt pentru neruşinarea lui ? 

Să avem înscrise necontenit în mintea noastră pe acestea toate, ca 
să putem fi următorii şi rîvnitorii celor doi fraţi şi să fugim şi de gân¬ 
dul cel rău al celuilalt frate şi de neruşinarea lui. 








«Şi a trăit, spune Scriptura, Noe după potop trei sute cincizeci de 
ani. Şi au fost toate zilele lui Noe nouă sute cincizeci de ani ; şi a mu¬ 
rit» 5S . 


Să nu socoteşti că Dumnezeiasca Scriptură a însemnat fără rost 
anii lui Noe, ci ca să vezi şi de aici înfrînarea dreptului Noe ; că Noe 
nici după ce s-a bucurat de atîta linişte şi tihnă, că a trăit după ce a 
ieşit din corabie un atît de mare număr de ani, totuşi n-a vrut să mai 
facă copii; Scriptura nici n-a amintit că a avut alţi copii, în afară de 
cei trei. De la Noe du-te cu mintea iarăşi la marea neînfrînare a lui 
Ham ; el nu s-a cuminţit nici cînd a văzut că tatăl lui este atît de în- 
frînat, ci a făcut cu totul dimpotrivă. De aceea au şi fost, pe bună drep¬ 
tate, pedepsiţi la robie cei din neamul lui, ca să se pună frîu voinţei 
celei rele. 

Dumnezeiasca Scriptură istoriseşte apoi mai departe despre cei 
născuţi din fiii lui Noe şi zice : 

«Ham a născut pe Hus » ; şi iarăşi: « Hus a născut pe Nevrod. Acesta 
a început a fi uriaş pe pămînt. Acesta era uriaş vînător înaintea Dom¬ 
nului» 59 . 

Unii spun «împotriva Domnului» în loc de : « înaintea Domnului» ■, 
■dar eu nu socot că Dumnezeiasca Scriptură a vrut să spună lucrul acesta, 
ci că Nevrod era puternic şi viteaz. Cuvintele «înaintea lui Dumne¬ 
zeu» vor să spună sau că Nevrod a fost adus de Dumnezeu, sau că a 
primit binecuvîntare de la Dumnezeu, sau că Dumnezeu avea să fie 
admirat datorită lui Nevrod, că a adus şi a arătat pe pămînt un astfel 
de om. Dar şi el, mergînd iarăşi pe urma înaintaşului lui, nu s-a folosit 
cum trebuie de însuşirile firii şi a descoperit un alt fel de robie : a în¬ 
cercat să ajungă conducător şi împărat. Că nu poate fi nicicînd împă¬ 
rat, dacă nu sînt supuşi. împărăţia pare a fi libertate ,■ dar este cea mai 
cumplită robie cu chip de libertate, întrucît stăpîneşte şi pe cei liberi. 
UJită-te acum cîte face lăcomia ! Uită-te că puterea trupească a lui 
Nevrod nu rămîne în hotarele ei proprii, ci doreşte totdeauna mai mult, 
doreşte şi slavă. Nu i-a supus pe oameni ca să-i apere el pe oameni, ci 
ca oamenii să zidească oraşe şi să supună pe duşmani. 

«De acolo, spune Scriptura, din pămîntul acela, a ieşit Asur şi a 
zidit Ninevi» 60 . 


J 


58. Fac., 9, 27—28. 

59. Fac., 10, 6, 8, 9. 

60. Fac., 10, 11. 

Vezi-mi iarăşi şi din aceste cuvinte că păcatele înaintaşilor noştri 
nu aduc nici o vătămare firii noastre. Ninevitenii aceştia, care, prin 
pocăinţa lor, au atras asupră-le iubirea de oameni a lui Dumnezeu şi 
au schimbat hotărîrea Stăpînului, aceştia au avut mai întîi strămoş pe 
Ham, cel care a batjocorit pe tatăl său ; apoi au avut strămoş, pe Ne- 
vrod, om tiran şi mîndru, care a avut de urmaş pe Asur. Se spune că 
au fost poate printre ei şi alţii răi şi stricaţi, care au dus o viaţă urîtă 
şi păcătoasă, care s-au dedat la beţii, la rîs, la petreceri şi vorbe pline 
de ruşine ; dar pentru că ninevitenii s-au hotărît să se pocăiască cu ade¬ 
vărat, păcatele strămoşilor nu i-au vătămat cu nimic ; dimpotrivă, au 
atras asupra lor atît de mult ajutorul cel de sus, că pînă azi se cîntă 
fapta pocăinţei lor. 

Să mergem, dar, şi noi pe urmele nineviteniler. Să ştim că nici pă¬ 
catele strămoşilor nu ne vatămă, dacă voim să fim cu mintea trează, 
dar nici virtutea lor nu ne poate fi de folos, dacă ne trândăvim ; să ne 
străduim mult să facem fapte de virtute şi să avem voinţă, plină de 
înţelepciune, ca să ne bucurăm de binecuvântarea lui Sim şi Iafet şi să 
scăpăm de blestemul şi robia venită peste Ham. Să fim liberi, să nu 
ajungem robi păcatului; să dobîndim adevărata libertate, ca să avem 
parte de bunătăţile cele nespuse, cu harul şi cu iubirea de oameni a 
Domnului nostru Iisus Hristos, cu Care Tatălui, împreună cu Sfîntul 
Duh, slavă, putere şi cinste, acum şi pururea şi în vecii vecilor, Amin. 

«Şi era tot pămîntul o buză 
şi un glas în toţi» 1 


Iată am ajuns la sfîrşitul sfîntului post de patruzeci de zile ,• am 
terminat bogăţia postului şi cu harul lui Dumnezeu am ajuns la liman. 
Asta, însă, să nu ne facă să ne trîndăvim, ci să ne sîrguim şi să prive- 
ghem încă şi mai mult. Pentru că şi corăbierii, după ce au străbătut ne¬ 
numărate mări, cu pînzele întinse şi cu corabia plină pînă sus de măr¬ 
furi, îşi dau mai multă osteneală şi au mai multă grijă, atunci mai cu 
seamă, cînd e vorba să intre în port, ca nu cumva să izbească corabia 
de vreo stîncă şi să facă nefolositoare toată munca lor de mai înainte. 
Tot aşa fac şi alergătorii în stadion ; atunci aleargă mai iute, cînd ajung 
la sfîrşitul cursei, ca să ajungă la ţintă şi să dobîndească premiul. Atle¬ 
ţii, apoi, după nenumărate lupte şi victorii luptă mai cu îndîrjire cînd 
se dă lupta pentru cunună, ca să plece încununaţi din stadion. Aşadar 
după cum corăbierii, alergătorii şi atleţii îşi măresc străduinţa şi lua¬ 
rea aminte atunci cînd ajung la sfîrşit, tot aşa se cade să facem şi noi, 
pentru că am ajuns şi noi, cu ajutorul lui Dumnezeu, în săptămîna 
mare. Acum mai cu seamă să postim mai mult, să ne rugăm cu mai 
multă tărie, să ne mărturisim din inimă păcatele, să facem fapte bune, 
să dăm bogate milostenii, să fim buni şi blînzi, să facem orice faptă de 
virtute, pentru ca, ajungînd în ziua învierii cu aceste fapte bune, să ne 
bucurăm de dărnicia Stăpînului. Numim săptămîna aceasta săptămîna 
mare, nu pentru că zilele ei au mai multe ceasuri, că sînt alte săptă- 
mîni în care zilele sînt mai lungi, nici pentru că are mai multe zile, că 
şi aceasta are acelaşi număr de zile ca şi toate celelalte săptămîni. 

— Atunci pentru ce numim săptămîna aceasta săptămîna mare ? 

— Pentru că mari şi nespuse sînt bunătăţile care ne stau în faţă 
în această săptămînă. In săptămîna aceasta războiul cel de veacuri s-a 
sfîrşit, moartea s-a stins, blestemul a pierit, tirania diavolului s-a sur- 

pat, armele lui s-au sfărîmat, Dumnezeu cu oamenii s-a împăcat, cerul 
s-a deschis, oamenii s-au amestecat cu îngerii, cele despărţite s-au unit, 
zidul s-a luat, încuietorile s-au zdrobit, Dumnezeul păcii a împăcat pe 
cele de sus cu cele de pe pămînt. Aşadar pentru aceasta numim noi 
săptămîna de acum săptămîna mare, pentru că în ea ne-a dăruit Stă- 
pînul daruri foarte bogate. Asta e pricina că mulţi în săptămîna asta îşi 
înăspresc postul, prelungesc privegherile sfinte şi fac multe milostenii, 
arătînd, prin cele ce fac, cinstea pe care o dau acestei săptămâni. Dacă 
Stăpînul ne-a dăruit în ea bunătăţi atît de mari, nu se cuvine, oare, ca 
şi noi să-I arătăm, cu ce putem, cinste şi respect ? Chiar şi împăraţii, 
prin hotărârile ce le dau, îşi arată şi ei respectul pentru aceste sfinte 
zile : poruncesc să fie suspendate toate treburile publice, să se închidă 
tribunalele, să fie oprite pricinile şi procesele, pentru ca toată lumea să 
se poată grăbi, în linişte şi tihnă, spre săvîrşirea faptelor duhovniceşti. 
Şi nu numai atît! împăraţii mai fac şi un alt dar : liberează pe cei în¬ 
chişi în temniţe şi imită, după omeneasca lor putere, pe Stăpînul lor. 
Că spun ei : «După cum Stăpînul nostru ne-a slobozit din temniţa cum¬ 
plită a păcatelor şi ne-a dăruit nenumărate bunătăţi, tot aşa se cuvine 
ca şi noi să fim, pe cît putem, imitatorii iubirii de oameni a Stăpînului». 
Vedeţi că fiecare din noi îşi arată, prin tot ce face, cinstea şi respec¬ 
tul, pe care îl poartă zilelor acestea, care ne-au adus bunătăţi atît de 
mari ? De aceea, vă rog, acum mai mult decît oricînd, să alungaţi de 
la voi orice gînd lumesc, şi să aveţi curat şi treaz ochiul minţii voas¬ 
tre. Aşa să veniţi aici ! Nimeni din cei ce vin la biserică să nu tîrasca 
cu el grijile lumeşti, pentru ca atunci cînd se întoarce acasă, să ia cu 
el răsplată vrednică de ostenelile sale. 

Haide, aşadar, să vă întind obişnuita masă şi să ospătez dragostea 
voastră cu cuvintele citite de curînd ale fericitului Moise ,- să vi le 
pun în faţă şi să vă arăt preciziunea Dumnezeieştii Scripturi. 

După ce Scriptura a terminat de istorisit viaţa lui Noe, începe ge¬ 
nealogia urmaşilor lui Sim şi zice : 

«S-au născut şi lui Sim şi însuşi tatălui tuturor fiilor lui Ever, fra¬ 
telui lui lafet, fiului celui mai mare» 2 . 

Apoi după ce a făcut catalogul numelor, Scriptura zice : 

«Iar lui Ever i s-au născut doi fii: numele unuia Falec, pentru că 
în zilele lui s-a împărţit pământul» 3 . 




M\ 




2. Fac., 10, 21. 

3. Fac., 10, 25. 

Uită-te că prin numele lui Falec a proorocit semnul care avea să se 
întimple nu după multă vreme 4 , pentru ca atunci cînd vei vedea că 
fapta se împlineşte, să nu te mai minunezi, ştiind dintru început că nu¬ 
mele lui Falec aceasta a prezis-o. 

După ce Scriptura a făcut catalogul celor ce s-au născut din ei 
zice : 

«Şi era tot pămîntul o buză şi un glas in toţi» 5 . 

Nu despre pămînt vorbeşte Scriptura, ci despre neamul omenesc, 
pentru a ne spune că toţi oamenii vorbeau o singură limbă. 

«Şi era, spune Scriptura, tot pămîntul o buză şi un glas în toţi». 

Buză, grai şi glas arată acelaşi lucru ; Scriptura vrea să spună că 
toţi vorbeau aceeaşi limbă, toţi aveau acelaşi grai. Că despre grai vor¬ 
beşte Scriptura cînd spune : «Şi era tot pămîntul o buză», ascultă ce 
zice în altă parte : «Venin de aspidă sub buzele lor » 6 . Aşa obişnuieşte 
Scriptura ca prin cuvîntul «buză» să arate graiul. 

«Şi a fost că, mişcîndu-se ei de la răsărit au găsit un şes în pă¬ 
mîntul Senaar şi au locuit acolo» 1 . 


II 

Vezi că omul nu vrea să rămînă în hotarele lui fireşti, ci mereu do¬ 
reşte mai mult. Lucrul acesta mai cu seamă îi pierde pe oameni, că nu 
vor să cunoască măsura propriei lor firi, ci totdeauna doresc mai mult 
şi se duc cu gîndul la lucruri care depăşesc vrednicia lor. Aşa se face 
că cei îndrăgostiţi de lucrurile din lumea aceasta, cînd adună în jurul 
lor multă bogăţie şi putere — ca şi cum şi-ar uita propria lor fire — 
vor să se ridice pînă la atîta înălţime încît cad în adîncul prăpastiei. 
Şi asta o poţi vedea întîmplîndu-se în fiecare zi ,• dar aceasta nu-i în- 
ţelepţeşte pe ceilalţi; se opresc pentru cîtăva vreme, dar dintr-o dată 
uită totul şi o pornesc cu toţii pe aceeaşi cale pînă se prăvălesc în pră¬ 
pastie. Aşa cum s-a întîmplat şi pe vremea urmaşilor celor trei fii ai 
lui Noe. 

«Şi a fost că, mişcîndu-se ei de la răsărit, au găsit un şes în pă¬ 
mîntul Senaar şi au locuit acolo». 

4. E vorba de împărţirea limbilor. 

5. Fac., 11, 1. 

Vezi că Scriptura ne arată încetul cu încetul nestatornicia gîndu- 
lui lor. «Cînd au văzut un şes, spune Scriptura, au părăsit locul în care 
locuiau mai înainte, s-au mutat şi au locuit acolo». 

Scriptura spune mai departe : 

«Şi a zis fiecare către vecinul său: «Veniţi să facem cărămizi şi' 
să le ardem în foc». Şi le-a fost cărămida în loc de piatră şi lutul 8 le- 
era în loc de var. Şi au zis: «Veniţi să ne zidim nouă cetate şi turn, ar 
cărui vîrf să fie pînă la cer; şi să ne facem nouă nume, înainte de a? 
ne împrăştia peste tot pămîntul» 9 . s 

Ai văzut că n-au folosit graiul lor comun cum trebuia şi că voinţa 
deşartă de această viaţă a ajuns pricină de nenorociri. 

«Veniţi, spun ei, să facem cărămizi şi să le ardem în foc». Şi le-ct 
fost cărămida în loc de piatră şi lutul în loc de var». 

Uitaţi-vă cită trăinicie vor să dea zidirii, neştiind că «de n-ar zidi 
Domnul casa, în zadar s-ar osteni cei ce o zidesc» l0 . 

«Să ne zidim nouă cetate». Nu lui Dumnezeu, ci «nouă». Vezi cit 
de mult a crescut pămîntul ? Aveau încă în urechi amintirea prăpădului 
aceluia şi au alunecat spre o atît de mare nebunie ! 

«Să ne zidim nouă cetate şi turn, al cărui vîrf să fie pînă la cer». 
Prin cuvîntul «cer». Dumnezeiasca Scriptură a voit să ne arate cît de> 
mare era îndrăzneala lor. 

«Şi să ne facem nouă nume». 

'< Ai văzut rădăcina păcatului ? «Ca veşnică să ne fie pomenirea 
noastră, spun ei; ca să se vorbească necontenit de noi! Fapta şi lu¬ 
crarea noastră să fie de aşa fel încît să nu fim niciodată daţi uitării. S& 
facem asta înainte de a ne împrăştia pe faţa întregului pămînt. Să fa¬ 
cem lucrul acesta spre slava noastră cită vreme sîntem la un loc, ca s& 
lăsăm generaţiilor viitoare neîntreruptă amintire». 

Sînt şi azi mulţi oameni care fac la fel ca aceia, oameni care vor 
să fie pomeniţi pentru astfel de fapte ; îşi clădesc case strălucitoare, băi,, 
portice, locuri de plimbare. Dacă ai întreba pe fiecare din ei de ce se- 
ostenesc şi se chinuie, de ce cheltuiesc mulţime de bani pentru ce nu 
trebuie, n-ai să auzi altceva decît aceste cuvinte : «Ca să ni se păs¬ 
treze veşnic numele, ca să se ştie că această casă e a cutăruia, moşia, 
asta a cutăruia». Dar o faptă ca asta nu merită pomenită, ci mai de- 

8. Textual: asfalt. Traducătorii români, inclusiv pină la Biblia din 1914, au tra¬ 
dus cuvîntul prin «lut», cei mai noi prin *smoală » sau prin «catran». In traducerea» 
pe care o fac, am acceptat lectura veche: «/ut», pentru raţiuni lesne de înţeles. 

grabă hulită. Că îndată după aceste cuvinte vin alte mii şi mii de cu¬ 
vinte cu îndreptăţite învinuiri: «Casa şi moşia aceasta e a cutărui om 
lacom, a cutărui răpitor, care a jupuit văduvele şi orfanii». Cuvintele 
acestea nu fac să te bucuri că eşti pomenit! Dimpotrivă, te acoperă cu 
acuzaţii veşnice ; te ţintuiesc şi după moarte la stîlpul infamiei ; ascut 
limba celor ce te văd, ca să te hulească şi să te acuze că ai avut aceste 
averi. Dar dacă doreşti cu orice chip să fii necontenit pomenit, îţi voi 
arăta o cale prin care vei putea să fii şi pomenit veşnic şi să-ţi aducă, 
în afară de multă laudă, şi multă îndrăznire în veacul ce va să fie. Dar 
cum vei putea fi şi pomenit în fiecare zi, şi încărcat de laude şi după 
mutarea din această viaţă ? Dacă pui banii aceştia în mîinile săracilor 
şi laşi şi pietrele şi casele mari şi moşiile şi băile. Această pomenire 
este nemuritoare ; această pomenire îţi aduce ' nenumărate comori ; 
această pomenire te uşurează de povara păcatelor şi-ţi dă multă îndrăz¬ 
nire înaintea Stăpînului. Gîndeşte-te şi la cuvintele pe care fiecare le 
va spune ! «Ce om milostiv, ce iubitor de oameni, ce bun, cu cită dăr¬ 
nicie a împărţit averea !» «A împărţit, spune Scriptura, a dat săracilor ; 
dreptatea lui rămîne în veac!» 11 Aşa e bogăţia de banii! Banii atunci 
rămîn, cînd îi împărţi ; cînd îi ţii strîns şi închişi, pier împreună cu 
stăpînul lor. «A împărţit, a dat săracilor». Dar ascultă şi cele ce ur¬ 
mează ! «Dreptatea lui rămîne în veac». Şi-a împărţit avuţia lui într-o 
singură zi, dar dreptatea lui rămîne pe toată întinderea veacurilor şi-i 
face nemuritoare pomenirea. 

III 

Ai văzut pomenire, care se întinde de-a lungul veacurilor ? Ai vă¬ 
zut pomenire, care e plină de mari şi nespuse bunătăţi ? Să ne silim să 
fim pomeniţi pentru zidirea unor astfel de case ! Clădirile de piatră nu 
numai că nu ne pot folosi la nimic, ba dimpotrivă strigă cu glas puter¬ 
nic împotriva noastră întocmai ca o coloană veşnică. Păcatele strînse, 
■odată cu zidurile şi casele pe care le-am înălţat, le luăm cu noi cînd 
plecăm, pe cînd zidurile şi casele le lăsăm aici şi nu sîntem învredniciţi 
nici de o searbădă şi netrebnică pomenire. Acuzaţiile le purtăm, iar nu¬ 
mele zidurilor şi caselor trece îndată de la unul la altul; şi aşa este ; 
trece de la unul la altul şi de la acela iarăşi la altul. Astăzi se spune : 
«Casa asta e a cutăruia» ; mîine : «E a cutăruia» ; mai tîrziu iarăşi că e 
a cutăruia. Ne înşelăm pe noi înşine de bună voie, socotind că o stăpî- 
nim ; nu ne dăm seama că noi numai ne folosim de ea ; şi, cu voia sau 
fără voia noastră, o trecem altora. Deocamdată nu mai spun că o dăm 

chiar- cui nu vrem. Dar dacă ţii neapărat să ţi se pomenească numele, 
ascultă cum au pomenit văduvele pe Tăvi ta, cum l-au înconjurat pe 
Petru plîngînd şi arătîndu-i hainele şi cămăşile pe care le făcea Căpri¬ 
oara, pe cînd era cu ele 12 . Ai văzut case însufleţite, care dau drumul la 
glasuri şi au atîta putere că readuc de la moarte la viaţă ? După ce vă¬ 
duvele l-au înconjurat pe Petru şi au vărsat lacrimi fierbinţi, amintin- 
du-şi de hrana şi ajutorul primit de la Tavita, Petru, spune Scriptura, 
i-a scos pe toţi afară, a îngenunchiat şi s-a rugat. După ce a înviat-o, a 
chemat pe sfinţi şi pe văduve şi le-a dat-o lor vie 13 . Deci dacă vrei 
să fii pomenit, dacă iubeşti adevărata slavă, imit-o pe Tavita, fă astfel 
de case ! Nu cheltui bani cu clădiri neînsufleţite, ci arată multă dărnicie 
cu cei de o fire cu tine ! Pomenirea aceasta este plină de laudă şi adu¬ 
cătoare de cîştig. 

Dar să ne întoarcem iarăşi la subiect şi să vedem îndrăzneala oa¬ 
menilor de atunci. Suferinţele lor ne pot înţelepţi, dacă voim să fim cu 
mintea trează. 

«Să ne zidim, spun ei, nouă cetate şi turn, al cărui vid să fie pînă 
la cer ; să ne facem nouă nume, înainte de a ne împrăştia pe pămînt». 

Ai văzut că fiecare cuvînt arată voinţa lor stricată ? «Să ne zidim 
nouă cetate» ; şi iarăşi : «sd ne facem nouă nume». Ai văzut că iarăşi 
nu încearcă să-şi micşoreze păcatele chiar după prăpădul acela atît de 
mare ? 

Ce se va întîmpla, deci ? Cum va fi înfrînată nebunia lor ? Dum¬ 
nezeu, mergînd pe urmele iubirii Sale de oameni, făgăduise să nu mai 
aducă potop pe pămînt. Pe oamenii aceia, însă, nu i-au înţelepţit nici 
pedepsele şi nici binefacerile nu i-au făcut mai buni. 

De aceea ascultă ce spune Scriptura mai departe, ca să cunoaşteţi 
măreţia nespusei iubiri de oameni a lui Dumnezeu. 

«Si s-a pogorît, spune Scriptura, Domnul Dumnezeu să vadă ce*a- 
tea şi turnul pe care îl zideau fiii oamenilor» ii . 

Ai văzut că Scriptura vorbeşte pe măsura înţelegerii noastre ome¬ 
neşti ? 

«Si S-a pogorît, spune Scriptura, Domnul Dumnezeu». 

Să nu înţelegem omeneşte cuvintele acestea ; dimpotrivă, să ne 
gîndim că Scriptura vrea să ne înveţe prin ele să nu judecăm niciodată 
pe fraţii noştri în grabă şi nici să-i osîndim din auzite, dacă nu avem 
mai dinainte deplină încredinţare. Dumnezeu nu urmăreşte altceva 

12. Fapte, 9, 39—41. 

13. Fapte, 9, 40—41. 

14. Fac., 11, 5. 

decît învăţătura noastră şi prin cele ce face şi prin cuvintele Scriptu¬ 
rii, rostite pe măsura înţelegerii minţii noastre. 

«Şi S-a pogorît, spune Scriptura, Domnul Dumnezeu să vadă ceta¬ 
tea şi turnul». 

Iată că Dumnezeu nu opreşte de la început nebunia lor ! Dumne¬ 
zeu se foloseşte de multă răbdare ,■ aşteaptă ca oamenii sa înfăptuiască 
toată răutatea lor şi numai atunci pune capăt încercării lor. Ca să nu 
poată spune cineva că ei au plănuit, dar n-au înfăptuit cele hotărîte. 
Dumnezeu aşteaptă ca ei să-şi împlinească gîndurile lor şi atunci ie 
arată ca încearcă lucruri nebuneşti. 

«Şi S-a pogorît Domnul Dumnezeu să vadă cetatea şi turnul, pe 
care-/ zideau fiii oamenilor». 

Uită-te la covîrşitoarea iubire de oameni a lui Dumnezeu. Ii lasă 
să muncească, să se ostenească, tocmai pentru ca însăşi viaţa să le fie 
dascăl. Dar cînd a văzut Dumnezeu că răul creşte şi că boala se întinde, 
nu i-a lăsat să-şi ducă pînă la capăt gîndul, ci îşi arată bunătatea Sa ; 
şi întocmai ca un doctor prea bun, cînd a văzut că boala se înrăutăţeşte 
şi că buboiul ajunge de nevindecat, îi taie iute, ca să înlăture cu to¬ 
tul pricina bolii. 

«Şi a zis Domnul Dumnezeu: «Iată ei sînt un popor şi o buză în 
toţi — în loc de : o singură limbă, un singur glas —. Şi aceasta au în¬ 
ceput să facă ; şi acum nu vor înceta din toate cîte s-au apucat să 
facă» 15 . 

IV 

Uită-te la iubirea de oameni a Stăpînului ! Dumnezeu caută sa se 
justifice înainte de a pune capăt relelor porniri. Le arată cit de mare 
este păcatul lor, cit de covîrşitoare e nesocotinţa lor, că nu s-au folosit 
cum trebuie de înţelegerea ce era între ei. 

«Iată, spune Dumnezeu, ei sînt un popor şi o buză. Şi aceasta au 
început să facă ; şi acum nu vor înceta din toate cîte s-au apucat să 
facă». 

Aşa obişnuieşte să facă Dumnezeu ! Cînd vrea să pedepsească pe 
cineva îi arată mai întîi cit de mari îi sînt păcatele, ca să-şi alcătuiască 
prin asta o apărare ; şi numai după aceea face îndreptarea. Pe timpul 
potopului, cînd Dumnezeu a vrut să aducă ameninţarea aceea cumplită. 
Scriptura a spus : «Văzînd Domnul Dumnezeu că s-au înmulţit răută¬ 
ţile oamenilor şi că fiecare cugetă în inima lui cu deadinsul la cele rele 

din tinereţe» 16 ,• ai văzut că atunci mai întîi a arătat cit de mare era 
răutatea lor şi apoi a spus Dumnezeu : «Voi pierde pe om!» 17 \ tot aşa 
şi acum spune : «Iată sînt un popor şi o buză toţi. Şi aceasta au înce¬ 
put să iacă». «Dacă acum cînd se bucură de atîta unire între ei, spune 
Dumnezeu, dacă acum, cînd se înţeleg unul cu altul, au alunecat spre 
o nebunie atît de mare, nu vor săvîrşi, oare, fapte şi mai rele cu trece¬ 
rea vremii ? Da, nu vor înceta din toate cîte s-au apucat să facă! Ni¬ 
mic nu le va putea opri pornirea lor ! Se vor sili să facă tot ce gîndesc, 
dacă nu vor fi pedepsiţi îndată pentru cele îndrăznite pînă acum !» Vei 
vedea că acelaşi lucru.l-a făcut Dumnezeu şi cu cei întîi-zidiţi. Atunci, 
cînd a fost să-i izgonească din vieţuirea din paradis, Dumnezeu i-a spus 
lui Adam : «Cine ţi-a spus că eşti gol? » 18 Şi iarăşi: « Iată Adam a ajuns 
ca unul din Noi cunoscînd binele şi răul! Şi acum, ca nu cumva să-şi 
întindă mina lui şi să ia din pomul vieţii şi să mănînce şi să trăiască 
în veci, l-a scos pe el Domnul Dumnezeu din rai» 19 . Aşa şi acum, Dum¬ 
nezeu zice : « Iată sînt un popor şi o buză toţi. Şi aceasta au început să 
facă; şi nu vor înceta din toate cîte s-au apucat să facă. 


Veniţi şi pogorîndu-Ne să amestecăm acolo limba lor, ca să i u în¬ 
ţeleagă nici unul glasul semenului său» 20 . 

Iată iarăşi cuvinte grăite pe măsura înţelegerii omeneşti ! 

«Veniţi, spune Dumnezeu, şi pogorîndu-Ne». 

Ce vpr să spună cuvintele acestea ? Are, oare, nevoie Stăpînul de 
ajutorul cuiva pentru a îndrepta ceva ? Are, oare, nevoie să-i ajute ci¬ 
neva, pentru a-i pierde pe oamenii aceia ? Nu, Doamne fereşte ! Ci după 
cum Scriptura spusese mai înainte : « S-a pogorît Domnul», ca să ne arate 
prin aceste cuvinte că Dumnezeu cunoştea cum nu se poate mai bine 
cît de mare era răutatea lor, tot aşa şi acum spune : «Veniţi şi pogo¬ 
rîndu-Ne». Vorbeşte ca şi cum ar vorbi cu unul de aceeaşi cinste cu El : 
«Veniţi şi pogorîndu-Ne să amestecăm limba lor, ca să nu înţeleagă 
nici unul glasul semenului său». «Să le fie, spune Dumnezeu, pedeapsa, 
pe care- le-o dau lor, ca o coloană veşnică, întinsă de-a lungul tuturor 
veacurilor, ca să nu se uite niciodată. Pentru că n-au vrut să se folo¬ 
sească aşa cum trebuie de limba comună pe care o vorbeau, vreau să se 
înţelepţească prin împărţirea limbilor». Aşa obişnuieşte să facă Dum¬ 
nezeu de fiecare dată. Aşa a făcut la început şi cu femeia. Femeia nu 



16. Fac., 6, 5. 

17. Fac., 6, 7. 

13. Fac., 3, 11. 

19. Fac., 3, 22—23. 

20. Fac., 11, 7. 

s-a folosit cum trebuia de cinstea dată ei şi de aceea Dumnezeu a su¬ 
pus-o bărbatului ei. La fel şi cu Adam. Pentru că n-a cîştigat nimic din 
fericirea şi din vieţuirea din rai, ci prin călcarea poruncii s-a făcut 
A’inovat de pedeapsă, Dumnezeu l-a scos din rai şi i-a dat o pedeapsă 
veşnică, spunîndu-i : «Spini şi pălămidă să-ţi răsară ţie pămîntul» Z1 . 
Aşa şi cu oamenii aceştia ! Pentru că au folosit la rău cinstea ce li s-a 
dat de a vorbi cu toţii aceeaşi limbă, Dumnezeu le împarte limbile, ca 
să oprească pornirea lor spre rău. «Să amestecăm limbile lor, ca să nu 
înţeleagă nici unul glasul semenului său». După cum limba comună, 
spune Dumnezeu, i-a făcut să locuiască împreună, tot aşa împărţirea 
limbilor să-i facă să se despartă ! Cum ar putea locui la un loc oameni 
care nu înţeleg ce-şi spun unii altora ? 


«Şi i-a împrăştiat pe ei, spune Scriptura, Domnul Dumnezeu de 
acolo pe faţa întregului pămînt şi au încetat a zidi cetatea şi turnul» - 2 . 

Uită-te la iubirea de oameni a Stăpînului! La cită neputinţă i-a 
adus! Păreau, deci, nişte nebuni : unul poruncea una, celălalt făcea 
alta ,- aşa că toată munca lor era zadarnică. De aceea «au încetat a zidi 
cetatea şi turnul». 

«Pentru aceea s-a chemat numele locului aceluia Amestecare, pen¬ 
tru că acolo a amestecat Domnul Dumnezeu limbile întregului pămînt ; 
şi de acolo i-a risipit pe ei Domnul Dumnezeu pe tot pămîntul» 2Î . 

Uite cîte fapte se întîmplă, ca să se prelungească de-a lungul veacu¬ 
rilor pomenirea împărţirii limbilor ! Mai întîi, împărţirea limbilor; dar 
mai bine spus, chiar înainte de asta, numele copilului Falec, nume pe 
care Ever l-a pus copilului său, care înseamnă împărţire 24 . Apoi, nu¬ 
mele locului ; locul a fost numit Amestecare, adică Babilon. în sfîrşit, 
Ever a continuat să vorbească aceeaşi limbă, pe care o vorbea şi mai 
înainte, pentru ca limba lui să fie semn vădit al împărţirii limbilor. Ai 
văzut prin cîte fapte a voit Dumnezeu să păstreze veşnică amintirea 
celor petrecute atunci, ca să nu fie date uitării niciodată ? Din acel 
timp, deci, tatăl trebuia să spună copiilor săi pentru care pricină sînt aţii 
de felurite limbi pe pămînt, iar copiii căutau să afle de la tatăl lor pen¬ 
tru care pricină locul a primit numele acela. Că Babilonul, care în¬ 
seamnă amestecare, a primit acel nume, din pricină că acolo Domnul 
Dumnezeu a amestecat limbile întregului pămînt şi că ,de acolo i-a 
împrăştiat pe oameni. După părerea mea, numele locului înseamnă şi 



21. Fac., 3, 18, 

22. Fac., 11, 8. 

23. Pac., 11, 9. 

24. Fac., 10, 25. 

una şi alta ; şi că a amestecat limbile, şi că de acolo au fost împrăştiaţi 
oamenii. 

V 



Aţi auzit, iubiţilor, pentru care pricină au fost împrăştiaţi oamenii 
şi pentru care pricină li s-au împărţit limbile. Să fugim, vă rog, de fapta 
acelor oameni şi să folosim cum trebuie darurile date nouă de Dumne¬ 
zeu. Gîndindu-ne că sîntem oameni, să luăm acele hotărîri pe care se 
cade să le ia nişte muritori, cum sîntem noi oamenii. Gîndindu-ne că 
viaţa aceasta este trecătoare şi că e scurt timpul vieţii noastre, să cău¬ 
tăm să căpătăm multă îndrăznire înaintea lui Dumnezeu prin săvîrşirea 
de fapte bune. Să nu înăsprim în aceste zile numai postul, ci să facem 
şi bogate milostenii şi stăruitoare rugăciuni. Totdeauna trebuie să fie 
rugăciunea unită cu postul. Că acesta e adevărul, ascultă-L pe Hristos 
că spune : «Acest neam de draci nu iese decît cu rugăciune şi post» 25 ; 
iar despre apostoli se spune : « Rugindu-se şi postind, i-au încredinţat 
pe ei Domnului, în Care crezuseră» 26 ; şi iarăşi, apostolul spune : «Să 
nu vă lipsiţi unul de altul decît numai pentru rugăciune şi post» 21 . Ai 
văzut că postul are nevoie de ajutorul dat de rugăciune ? Cînd rugăciu¬ 
nile se fac cu mintea trează, atunci mai ales sufletul este mai uşor, pen¬ 
tru că nu-1 îngreunează nimic, nici nu-i strivit de povara cea rea a 
desfătării. Mare armă e rugăciunea, mare întărire, mare comoară, mare 
liman, loc fără de primejdii ; cu o singură condiţie, să ne apropiem da 
Stăpîn cu mintea trează, să ne strîngem de pretutindeni .gîndurile ! Să 
ne apropiem de Stăpîn în aşa chip, ca să nu-i lăsăm duşmanului mîntu- 
irii noastre nici o portiţă de intrare. Duşmanul mîntuirii noastre ştie că 
in timpul rugăciunii putem vorbi cu Dumnezeu de cele ce ţin de mîn- 
tuirea noastră, că în timpul rugăciunii ne răscumpărăm păcatele, că în 
timpul rugăciunii arătăm doctorului rănile, ca să ne tămăduim ,• de 
aceea mai cu seamă atunci diavolul ne atacă, face şi unelteşte .totul, 
ca să ne pună piedică să ne trîndăvim. Pentru aceasta, vă rog, să fim 
cu mintea trează! Ştiindu-i vicleniile lui, să ne străduim ca mai ales 
în timpul rugăciunii, ca şi cum diavolul ar fi de faţă şi l-am vedea 
stînd înaintea ochilor noştri, să-l punem pe fugă, ca să alungăm orice 
gînd care ne turbură mintea, să ne adunăm gîndurile şi să ne facem 
rugăciunea aşa cum trebuie făcută, ca nu numai limba să grăiască, ci 
ca şi mintea să însoţească gîndurile. Că dacă limba noastră rosteşte 




25. Matei, 17,21. 

26. Fapte, 14, 23. 

27. 1 Cor., 7, 5. 

cuvintele rugăciunii, dar mintea colindă pe afară, dacă se duce să vadă 
ce e pe acasă sau se gîndeşte ce se petrece în tîrg, apoi nu vom avea 
nici un folos, ba poate chiar mai multă osîndă. Dacă atunci cînd ne 
apropiem de un om, pentru a-1 ruga ceva, sîntem atît de concentrat!, 
că de multe ori nu vedem nici pe cei ce stau alăturea ; dacă atunci min¬ 
tea noastră ne este atît de încordată încît vede numai pe acela de ca»e 
ne apropiem, apoi cu mult mai mult se cuvine să facem asta, cînd ne 
apropiem de Dumnezeu, cu mult mai mult se cuvine să stăruim neîn¬ 
trerupt şi adeseori în rugăciune. De aceea spunea şi Pavel în epistoleie 
sale : « Rugindu-vă în toată vremea, rugati-vă şi in Duhul» 2S . «Nu nu¬ 
mai cu limba, spune Pavel, nici numai chiar cu priveghere continuă, ci 
şi cu tot sufletul, în Duhul. Cererile voastre să vă fie duhovniceşti, 
spune Pavel ; gîndul vostru să vă fie treaz, mintea voastră să înso¬ 
ţească spusele vqastre. Cereţi acele lucruri, pe care e firesc să le ce¬ 
reţi de la Dumnezeu, pentru ca să şi dobîndiţi cele ce cereţi. Privegheaţi 
în rugăciune cu mintea trează, fiţi treji, fiţi concentraţi, nu staţi cu 
gurile căscate, scărpinîndu-vă, şi cu gîndurile ici şi colo, ci cu frică şi 
cu cutremur lucraţi la mîntuirea voastră!» «Fericit este cel ce se teme 
de toate pentru evlavie» 29 . Mare bun e rugăciunea ! Dacă te foloseşti 
mult cînd vorbeşti cu un om virtuos, cîte bunătăţi nu vei dobîndi cînd 
eşti învrednicit să vorbeşti cu Dumnezeu ? Că rugăciunea este vorbire 
cu Dumnezeu. Şi ca să afli, ascultă pe proorocul ce spune : «Dulce să-I 
fie lui Dumnezeu vorba mea» 30 , adică vorbirea mea să fie plăcută lui 
Dumnezeu. 

— Oare Dumnezeu nu poate să-mi dea înainte de a-I cere ? 

— Poate, dar aşteaptă ca noi să-I dăm prilej, ca pe bună dreptate 
să fim vrednici de purtarea Sa de grijă. Să stăruim, deci, în rugăciune, 
fie de dobîndim ce cerem, fie de nu dobîndim. Să-I mulţumim lui Dum¬ 
nezeu nu numai cînd dobîndim cererile, ci şi cînd nu le dobîndim. A nu 
dobîndi ce cerem, cînd Dumnezeu o vrea, nu-i mai puţin decît a do¬ 
bîndi. Nu ştim noi atît ce ne este de folos, cît ştie Dumnezeu. Deci se 
cuvine să-I mulţumim fie de dobîndim ce cerem, fie de nu dobîndim. Şi 
pentru ce te minunezi dacă noi nu ştim ce ne este de folos ? Pavel, omul 
acela atît de mare şi atît de înzestrat, care a fost învrednicit de acele 
taine nespuse, nu ştia şi cerea ceea ce nu-i era de folos. Se vedea încon¬ 
jurat de necazuri şi de încercări nenumărate şi se ruga să scape de ele ; 
şi s-a rugat nu o dată, nici de două ori, ci de nenumărate ori: «De trei 


28. Etes., 6, 18. 

29. Prov., 28, 14. 

30. Ps„ 103, 35. 

ori L-am rugat pe Domnul» 31 r spune el. Cuvîntul «de trei ori» înseamnă 
că L-a rugat pe Dumnezeu de mai multe ori, dar n-a dobîndit ce cerea. 
Să vedem, însă, cum s-a purtat Pavel! S-a supărat oare ? S-a trîndăvit 
oare ? I-a amorţit sufletul oare ? Nu ! 

— Dar ce i-a spus Dumnezeu ? 

— Dumnezeu i-a spus : «De ajuns îţi este harul Meu, că puterea 
Mea în slăbiciune se desăvîrşeşte» 32 . Nu numai că Dumnezeu nu l-a 
slobozit de necazurile ce-1 apăsau, dar l-a lăsat să le îndure mai de¬ 
parte. 

— Bine ! Dar de unde ştim că Pavel nu s-a supărat ? 

— Ascultă ce spune Pavel după ce a aflat cele hotărîte de Dum¬ 
nezeu : «Deci cu mare plăcere mă voi lăuda cu slăbiciunile mele» 33 . 
«Nu numai că nu caut, spune Pavel, să scap de necazuri, dar cu şi mai 
multă bucurie mă voi lăuda cu ele !» 

Ai văzut ce suflet înţelept ? Ai văzut ce dor de Dumnezeu ? As¬ 
cultă ce spune Pavel! «Nu ştim cum trebuie să ne rugăm» 34 . «Nu-i cu 
putinţă, spune el, ca noi, care sîntem oameni, să le ştim bine pe toate !» 
Se cuvine, deci, să lăsăm aceasta pe seama Creatorului firii noastre şi 
să primim cu bucurie şi cu multă plăcere pe acelea pe care le vrea F.1; 
să nu ne uităm Ia înfăţişarea celor ce ni se întîmplă, ci la cele hotărîte 
de Stăpînul. Dumnezeu, ştiind mai bine decît noi ce ne este de folos, 
ştie şi cum trebuie să lucreze mîntuirea noastră. 


Grija noastră să ne fie, deci, una singură : să stăruim necontenit în 
rugăciune şi să nu ne supărăm dacă Dumnezeu întîrzie cu îm¬ 
plinirea cererilor noastre ; dimpotrivă, să arătăm şi mai multă răbdare. 
Dumnezeu nu amină împlinirea cererilor ca să ne refuze, ci o face pen¬ 
tru că vrea să ne înveţe să stăruim în rugăciune, pentru că vrea să 
ne atragă necontenit la El. La fel face şi un tată, care-şi iubeşte copiii ; 
de multe ori nu împlineşte cererea copilului lui, nu pentru că nu vrea 
să-i dea, ci pentru că vrea să-l aibă prin asta pe copil necontenit 
lîngă el. 

Cunoscînd, deci, acestea, niciodată să nu ne descurajăm, nici să 
încetăm de a ne apropia de Dumnezeu pentru a ne ruga. Dacă pe jude¬ 
cătorul cel crud şi fără de milă, care nici de Dumnezeu nu se teme, sta- 

31. II Cor., 12, 8. 

3Z II Cor., 12, 9. 

33. II Cor., 12, 9. 

34. Rom., 8, 26. 

ruinţa femeii l-a silit şi l-a făcut să o ajute 35 , apoi cu mult mai muii: 
noi, dacă am voi să facem ce a făcut femeia, vom îndupleca spre ajuto¬ 
rul nostru pe Stăpînul nostru cel blînd şi iubitor de oameni, pe Stăpînul 
nostru cel milostiv, Care aleargă spre mîntuirea noastră! Să ne învă¬ 
ţăm, dar, să nu ne desprindem de Dumnezeu ; să stăm necontenit ţin¬ 
tuiţi în rugăciune ; şi ziua şi noaptea, dar mai cu seamă noaptea, cînd 
nu ne turbură nimeni, cînd gîndurile ne sînt potolite, cînd este multă li¬ 
nişte, cînd zgomotul e alungat din cameră, cînd nimeni nu ne poate 
bate în uşă, cînd nimeni nu se apropie de casa noastră, cînd mintea ne 
e trează şi poate spune cum trebuie totul Doctorului sufletelor noastre. 
Dacă fericitul David, care era şi împărat şi profet, care era înconjurat 
de atîtea griji, care purta purpură şi diademă, dacă fericitul David spu¬ 
nea : «La miezul nopţii m-am sculat, ca să Te laud pe Tine pentru ju¬ 
decăţile dreptăţii Tale» 56 , ce putem spune noi, nişte oameni de rînd şi 
fără atîtea griji, cînd nu facem ce făcea David ? David în timpul zilei 
era hărţuit de multe griji ; mulţimea treburilor era mare, turburarea 
multa, aşa că nu găsea timp potrivit pentru rugăciune ; de aceea împă¬ 
ratul, care era prins de atîtea griji, prefăcea în timp de rugăciune tim¬ 
pul de odihnă, timpul pe care alţii îl dau somnului, întinzîndu-se pe 
aşternuturi moi şi întoreîndu-se pe o parte şi pe alta ; atunci împăra¬ 
tul, cel prins de atîtea griji; prefăcea noaptea în timp de rugăciune şi 
sta de vorbă îndeosebi cu Dumnezeu ; şi făcînd rugăciuni curate şi stă¬ 
ruitoare, dobîndea ce voia. Cu aceste rugăciuni biruia în războaie, ri¬ 
dica trofee şi adăuga victorii la victorii. Avea o armă nebiruită, ajutorul 
cel de sus, îndestulătoare nu numai în războaiele cu oamenii, ci şi cu 
oştile demonilor. Să mergem, dar, şi noi pe urmele lui ! Noi, nişte oa¬ 
meni de rînd, pe urmele împăratului ■ noi, care ducem o viaţă liniştită 
şi lipsită de griji, pe urmele celui cu purpură şi diademă, care a. între¬ 
cut vieţuirea monahilor ! Ascultă-1 că spune iarăşi în altă parte : «Fă- 
cutu-mi-s-au mie lacrimile mele pline, ziua şi noaptea» 37 . Ai văzut că 
sufletul lui era într-o necontenită zdrobire de inimă ? «Hrana mea, 
spune el, pîinea mea, mîncarea mea nu sînt decît lacrimile mele, ziua 
şi noaptea» Şi iarăşi; *Ostenit-am Intru suspinul meu, spăla-voi în fiece 
noapte patul meu» 38 . Ce vom spune noi sau ce cuvînt de apărare vom 
avea cînd nu vrem să ne zdrobim inima nici atît cît şi-o zdrobea împă¬ 
ratul acesta, care era asaltat de atîtea griji şi treburi ? Spune-mi, sînt, 
oare, ochi mai frumoşi decît ochii aceia plini necontenit de lacrimi, im- 





35. Luca, 18, 2—8. 

36. Ps„ 118, 62. 

37. Ps„ 41, 3. 

38. Ps., 6, 6. 

podobiti ca de nişte mărgăritare ? Ai văzut pe împăratul David rugin- 
du-se zi şi noapte cu lacrimi în ochi ! Vezi-1 acum şi pe Pavel, dască¬ 
lii! lumii, închis în temniţă, cu picioarele legate în butuc, împreună cu 
Sila, rugîndu-se toată noaptea ! Nici durerile, nici lanţurile nu-1 împie¬ 
dicau ; dimpotrivă, tocmai ele îi făceau şi mai mare şi mai înflăcărat do¬ 
rul de Stăpîn. «Pavel şi Sila, spun Faptele Apostolilor, la miezul nopţii 
rugîndu-se, lăudau pe Dumnezeu» 39 . David, pe tron împărătesc şi cu 
coroană pe cap, şi-a petrecut toată viaţa în lacrimi şi rugăciuni ; apos¬ 
tolul, omul care a fost răpit în al treilea cer, omul care a fost învredni¬ 
cit de tainele cele nespuse 40 , cînd era în lanţuri, la miezul nopţii, se 
ruga şi înălţa imne Stăpînului. Şi împăratul, deştept la miezul nopţii, 
lăuda pe Dumnezeu, şi apostolii, tot la miezul nopţii, făceau rugăciuni 
stăruitoare şi înălţau imne. 

Aşa să facem şi noi ! Cu rugăciuni neîncetate să ne întărim viaţa ! 
Să nu ne stea în cale nici o piedică ! Nimic nu ne poate împiedica de 
sîntem cu mintea trează ! Avem, oare, nevoie de loc sau de timp ? Orice 
loc şi orice timp ne este potrivit pentru o astfel de faptă. Ascultă-i ia¬ 
răşi pe dascălul lumii spunînd : «In orice loc, ridicînd mîini cuvioase r 
fără mînie şi fără şovăire» 41 . De ţi-i inima curată de patimi ruşinoase, 
vei putea, de ai fi în piaţă, în casă, pe cale, la tribunal, pe mare, în han, 
în atelier, oriunde ai fi, vei putea, rugind pe Dumnezeu, să capeţi ce 



Ştîînd asta, vă rog ca, odată cu postul, să ne facem cum trebuie şi 
rugăciunile, ca să avem ajutor de pe urma lor ; pentru ca, învredniciţi 
de ajutorul lui Dumnezeu, să putem termina viaţa aceasta aşa cum îi 
place lui Dumnezeu, iar în cea viitoare să fim învredniciţi de oarecare- 
iubire de oameni, cu harul şi îndurările Domnului nostru Iisus Hristos, 
cu Care Tatălui, împreună cu Duhul Sfînt, slavă, putere şi cinste, acum 
şi pururea şi în vecii vecilor, Amin. 

39. Fapte, 16, 25. 

40. II Cor., 12, 2—4 

41. I Tim., 2, 8. 

«Şi a luat Terah pe Avram şi pe Nahor, fiii lui, 
şi pe Lot, fiul lui Haran, nepotul lui, şi pe Sara, nora lui, 
femeia lui Avram, fiul lui; şi i-a scos pe ei din ţara caldeilor, 
ca să meargă în pămîntul Canaan; şi a venit pînă la Haran 

şi a locuit acolo» 1 


I 


Vă mulţumesc mult că aţi primit ieri cu plăcere cuvintele meie 
despre rugăciune şi că alergaţi cu atît de mare rîvnă să-mi ascultaţi 
cuvîntuî. Asta îmi dă aripi şi mie şi mă face ca masa aceasta duhovni¬ 
cească, ce v-o întind acum, să fie şi mai îmbelşugată. Aşa face şi plu¬ 
garul. Cînd se uită la ţarină şi vede că seminţele aruncate răsar cu 
zecile de mii, cînd vede înverzit ogorul semănat, nu încetează a face 
în fiecare zi tot ce trebuie făcut; îl lucrează cu grija cuvenită şi-l cer¬ 
cetează, zi şi noapte, ca să nu-i vatăme ceva ostenelile sale. Tot aşa 
şi eu, cînd văd înflorit acest ogor duhovnicesc, cînd văd că sămînţa 
cea duhovnicească este pusă în sînurile minţii voastre, mă bucur şi 
mă veselesc în acelaşi timp ; dar mă cuprinde şi mare nelinişte, cunos- 
cînd răutatea vrăjmaşului şi pizmaşului mîntuirii noastre. După cum 
piraţii pun la cale pe mare atacuri, atunci mai cu seamă cînd văd co¬ 
rabia plină cu mărfuri, cînd văd că are în ea bogăţii nespuse, ca să ia 
toată încărcătura şi să lase goi şi lipsiţi pe cei de pe corabie, tot aşa 
şi diavolul muşcă şi scrîşneşte din dinţi cînd vede strînsă la un loc 
multă bogăţie duhovnicească, cînd vede clocotitoare rîvnă, cînd vede 
minte trează, cînd vede că bogăţia creşte pe fiecare zi; ca un pirat se 
învîrte, născocind mii şi mii de viclenii ca să găsească o intrare cît 
de mică, şi să ne lase goi şi săraci, jefuindu-ne toată bogăţia noastră 
cea duhovnicească. 


De asta vă rog să fim cu mintea trează ! Cu cît ne creşte bogăţia 
cea duhovnicească cu atît să ni se mărească şi grija! Să stăvilim din 
toate părţile atacurile diavolului. Să ducem viaţă curată, ca să atra- 

gem asupră-ne bunăvoinţa lui Dumnezeu şi prin asta să ajungem mai 
presus de săgeţile vicleanului. Rea este fiara, iar vicleniile ei meşte¬ 
şugite. Cînd nu ne poate tîrî direct spre păcat, ne momeşte prin înşe¬ 
lăciune. Nu ne forţează, nici nu ne sileşte — Doamne fereşte ! — ci 
numai ne înşală ; iar cînd vede că ne trîndăvim, ne pune piedică. In 
sfîrşit, cînd nu ne poate vătăma pe faţă prin păcate mîntuirea noastră, 
ne-o vatămă de multe ori chiar prin faptele de virtute pe care le fa¬ 
cem ,• ne strecoară pe nesimţite momeala şi ne fură toată bogăţia. 

Ce vreau să spun cu aceste cuvinte ? Că trebuie neapărat să vă 
grăiesc mai lămurit, pentru ca, aflîndu-i vicleniile, să scăpăm de vă¬ 
tămarea lui. Cînd diavolul ne vede că nu facem cu uşurinţă păcatul, 
ci că fugim de desfrînare şi îmbrăţişăm castitatea, şi iarăşi cînd ne vede 
că întoarcem spatele lăcomiei, că urîm nedreptatea, că ne batem joc 
de desfătări, că postim şi ne rugăm, că facem milostenii cu inimă largă, 
atunci unelteşte o altă viclenie, prin care să ne poată vătăma bogăţia 
noastră şi să facă fără folos toate faptele noastre bune. Diavolul îi face 
să se laude cu faptele lor bune pe cei care au biruit cu multă putere 
toate vicleniile lui ? îi face să umble după slava de la oameni, ca să 
piardă slava cea adevărată. Da, cel care face o faptă bună, dar o face 
ca să fie slăvit de oameni, îşi şi primeşte aici plata şi nu mai are pe 
Dumnezeu datornic. A căutat să fie lăudat de oameni, s-a bucurat de 
laudele lor, aşa că s-a lipsit singur de făgăduinţele Stăpînului. A pre¬ 
ferat lauda cea trecătoare, cea de la oameni, în locul celei de la Cre¬ 
atorul universului. însuşi Creatorul ne-a arătat mai înainte aceasta, 
grăindu-ne şi despre rugăciune şi despre milostenie şi despre post, zi- 
cînd aşa : «Cînd posteşti unge-ţi capul tău şi spală-ţi fata ta, ca să nu 
te arăţi oamenilor că posteşti, ci Tatălui tău Celui întru ascuns ; iar 
Tatăl tău, Cel Ce vede întru ascuns, îţi va răsplăti ţie» 2 -, şi iarăşi: 
<-Cînd faci milostenie, să nu trîmbiţezi înaintea ta, cum fac făţarnicii 
în sinagogi şi pe uliţe, ca să fie slăviţi de oameni. Amin zic vouă, că 
îşi iau plata lor» 3 . Ai văzut că acela care caută slava de la oameni pierde 
slava cealaltă, iar cel care face o faptă bună şi vrea să nu fie ştiut de 
oameni, va primi răsplată de la Stăpînul în văzul tuturora în ziua cea 
înfricoşătoare ? «Că Tatăl Meu, spune Domnul, Care vede întru ascuns, 
m va răsplăti ţie la arătare» 4 . «Nu te gîndi la aceea, îţi spune Stăpî- 
nul, că nimeni dintre oameni nu te-a lăudat şi că fapta ta virtuoasă 
a rămas ascunsă! Gîndeşte-te la aceea, că nu după multă vreme dărni- 


2. Matei, 6, 17—18. 

3. Matei, 6. 2. 

4 . Matei, 6, 4. 

va răsplăti ostenelile virtuţii tale, nu pe tăinuite, nici întru ascuns, ci 
în faţa întregului neam omenesc de la Adam şi pînă la sfîrşitul lumii. 
De ce cuvînt de apărare mai sînt vrednici, oare, cei care au îndurat 
osteneli pentru virtute, dar singuri s-au lipsit de cinstea cea de sus de 
dragul slavei celei trecătoare, mici şi deşarte de la oameni ? 


II 

Să ne întărim dar, rogu-vă, şi să ne străduim ca orice faptă bună, 
pe care am fost învredniciţi s-o facem, s-o ascundem cu orice chip în 
tainiţele inimilor noastre, ca să ne laude ochiul cel neadormit al lui 
Dumnezeu. Să nu ne facem singuri nevrednici de lauda Stăpînului de 
dragul laudei oamenilor, de dragul laudelor care de cele mai multe ori 
ni se aduc numai pentru ca oamenii să ne facă pe plac. Sînt pierză¬ 
toare şi vătămătoare mîntuirii noastre şi una şi alta : şi a face fapte 
duhovniceşti, pentru a fi slăviţi de oameni, şi a ne lăuda cu faptele 
bune, pe care le putem face. De aceea trebuie să priveghem, să fim 
cu mintea trează ; să luăm necontenit doctorii din Dumnezeiasca Scrip¬ 
tură, ca să nu fim prinşi de aceste patimi pierzătoare. De-ai face mii 
şi mii de fapte bune, de-ai săvîrşi toată virtutea, dar dacă te lauzi cu 
faptele tale bune, ai ajuns cel mai nenorocit şi cel mai ticălos om. Si 
aceasta se vede bine din cele ce-a suferit fariseul acela, care s-a lăudat 
faţă de vameş şi a ajuns dintr-o dată mai prejos de vameş 5 ; cu limba 
şi-a pierdut toată bogăţia virtuţii ; a ajuns gol şi sărac, suferind un 
naufragiu nemaivăzut şi nemaiauzit ; şi-a pierdut toată încărcătura, 
chiar cînd a ajuns în port. Să păţeşti ce-a păţit fariseul, din pricina 
unei rugăciuni, pe care n-a făcut-o cum trebuie, înseamnă să ţi 
se înece corabia în mijlocul portului. De aceea şi Hristos, poruncind 
ucenicilor Săi, spunea : «Cînd veţi face toate spuneţi: «Slugi netreb¬ 
nice sintem» 6 . Prin aceste cuvinte Hristos voia să-i întărească şi să-i 
ţină departe tare de această patimă pierzătoare. 

Aţi văzut, iubiţilor, că n-are nici un folos omul care se dă în vînt 
după slava omenească şi face fapte de virtute de dragul ei? Aţi vă¬ 
zut că dacă se laudă cu ele, după ce le-a săvîrşit, rămîne gol şi lipsit 
de toate ? Deci să fugim, vă rog, de aceste patimi pierzătoare şi să cău¬ 
tăm numai la ochiul cel neadormit! Să nu ne uităm la ce spun semenii 
noştri, să nu căutăm laudele lor, ci să ne mulţumim cu laudele Stăpî- 



5. Luca, 18, 9—14. 

6. Luca, 17, 10. 

nului, «A Cărui laudă nu este de la oameni, ci de la Dumnezeu» 7 . Cu 
cît facem mai multe fapte de virtute cu atît mai mult să căutăm să nc 
smerim şi să ne micşorăm. Dacă am compara cu multă înţelepciune fap¬ 
tele noastre bune cu binefacerile primite de la Stăpîn, atunci am ve¬ 
dea lămurit că, chiar de-am fi ajuns pe culmile virtuţii, n-am făcut nici 
cea mai mică parte din cele ce ne-a făcut nouă bunul Dumnezeu. Prin 
aceasta au bineplăcut sfinţii înaintea lui Dumnezeu. Şi ca să afli, as¬ 
cultă pe dascălul lumii, pe omul care a ajuns cu sufletul său pînă la 
cer ! 8 După atîtea fapte mari, după ce a primit de sus mărturia aceea 
atîta de mare — «Vas ales îmi este Mie acesta » 9 —- Pavel tot n-a uitat 
propriile lui păcate, ci mereu vorbeşte de ele ; nu vrea să le uite, deşi 
era încredinţat că prin botez îi fuseseră iertate toate. Nu le-a uitat, ci 
strigă şi spune : « Sînt cel mai mic dintre apostoli şi nu sînt vrednic să 
mă numesc apostol» 10 . Apoi, ca să cunoaştem covârşitoarea lui sme¬ 
renie, a adăugat: « Pentru că am prigonit Biserica lui Dumnezeu» 11 . 

— Ce faci, Pavele ? Stăpînul, cu dărnicia Lui, te-a iertat şi ţi-a 
şters toate păcatele tale, iar tu mereu vorbeşti de ele ? 

— «Da, ştiu, spune Pavel. Ştiu că Stăpînul m-a dezlegat de pă¬ 
cate ! Dar cînd mă gîndesc la cele făcute de min5 şi cînd vad şi ocea¬ 
nul iubirii de oameni a lui Dumnezeu, atunci ştiu bine că prin harul 
şi iubirea Lui de oameni sînt ceea ce sînt». 

De aceea, după ce a spus : «Nu sînt vrednic să mă numesc apos¬ 
tol, pentru că am prigonit Biserica lui Dumnezeu» 1Z , a adăugat: «Dar 
au harul lui Dumnezeu sînt ceea ce sînt» 13 . «Eu, spune Pavel, am fost 
atîta de nebun ; dar nespusa Lui bunătate şi harul Lui mi-a dăruit ier¬ 
tare». 

Ai văzut suflet zdrobit ? Are necontenit în minte păcatele săvîr- 
şite înainte de botez ! 

Să-l imităm şi noi pe Pavel! Să ne aducem aminte în fiecare zl 
de păcatele ce le-am săvîrşit după botez ,• să le purtăm necontenit în 
suflet şi să nu îngăduim cîndva să se piardă în uitare. Acesta ne va 
fi un frîu în stare să ne facă să ne smerim şi să ne micşorăm. 

Dar pentru ce spun eu să facem ce-a făcut Pavel, omul acesta atît 
de mare şi cu atîtea însuşiri ? Vrei să vezi că şi bărbaţii din Vechiul 
Testament mai cu seamă prin smerenie au bineplăcut lui Dumnezeu, 



7 . Rom., 2 , 29 . 

8 . II Cor., 12 , 2 . 

9 . Fapte, 9 , 15 . 

10 . I Cor., 15 , 9 . 

11 . / Cor., 15 , 9 . 

12 . I Cor., 15 , 9 . 

13 . I Cor., 15, 10. 

că au iost smoilţl şl după ce au săvîrşit mii şi mii de fapte mari şi după 
ce au dobîndit nespusă Indrăznire înaintea lui Dumnezeu ? Ascultă ce 
spune patriarhul Avraam, după ce a vorbit cu Dumnezeu, după ce i 
s-a făcut făgăduinţa : «Eu sint pămint şi cenuşă !» 14 . 


Dar dacă vreţi, pentru că am amintit de patriarh, să pun înaintea 
dragostei voastre cele citite astăzi, ca cercetîndu-le să vedem covîrşi- 
toarea virtute a dreptului Avram. 

«Şi a luat, spune Scriptura, Terah pe Avram şi pe Nahor, fiii lui, şi 
pe Lot, fiul lui Har an, nepotul lui, şi pe Sara, nora lui, femeia lui Avram, 
fiul lui. Şi i-a scos pe ei din ţara caldeilor, ca să meargă in pămintul Ca- 
naan ; şi a venit pină la Haran şi a locuit acolo. Şi au fost toate zilele 
lui Terah in Haran ani două sute cinci şi a murit Haran » 15 . 

Să fim, vă rog, cu mare luare aminte la cele citite, ca să putem 
înţelege sensul celor scrise. 

Iată se pare că chiar începutul cuvintelor acestora pune o problemă. 

Acest fericit profet, adică Moise, spune : «A luat Terah pe Avram 
şi pe Nahor şi i-a scos din pămintul caldeilor, ca să meargă in pămin¬ 
tul Canaan ; şi a venit pină la Haran şi a locuit acolo» ; iar fericitul 
Ştefan, lăudînd pe iudei, spune : « Dumnezeul slavei s-a arătat părin¬ 
telui nostru Avram pe cind era el in Mesopotamia, inainte de a locui 
cl in Haran 1 ? şi de acolo, după ce a murit tatăl lui, l-a mutat pe el» 17 . 
Ce este ? Se contrazice, oare, Dumnezeiasca Scriptură ? Doamne fe¬ 
reşte ! Din aceste texte trebuie să vedem că Avram, fiul lui Terah, era 
om iubitor de Dumnezeu şi că lui i s-a arătat Dumnezeu, Care i-a po¬ 
runcit să se mute de acolo. Terah, tatăl lui, cînd a aflat de asta, deşi 
era necredincios, totuşi, din dragoste de fiul său, a primit să se mute 
cu fiul lui. A venit, deci, în Haran, a locuit acolo şi acolo a şi murit. După 
moartea lui, Dumnezeu a poruncit patriarhului Avram să se mute în 
Canaan. Fără îndoială Dumnezeu nu l-a mutat de acolo înainte de moar¬ 
tea lui Terah, tatăl său. Atunci, după moartea lui, Scriptura spune : 

«A zis Domnul lui Avram : «Ieşi din pămintul tău şi din rudenia 
ta şi din casa tatălui tău şi vino in pămintul pe care ţi-1 voi arăta. Şi 
te voi face pe tine neam mare şi te voi binecuvinta şi voi mări nu- 

14. Fac., 18, 27. 

ÎS. Fac., 11, 31—32. 

16. Fapte, 7, 2. 

17. Fapte, 7, 4. 










OMILII LA FACERE 


399» 


mele tău şi vei fi binecuvîntat. Şi voi binecuvînta pe cei ce te vor bine- 
cuvinta şi voi blestema pe cei ce te vor blestema. Şi se vor binecu¬ 
vînta întru tine toate neamurile pămîntului» lS . 

Să cercetăm cu de-amănuntul fiecare cuvânt, ca să cunoaştem su¬ 
fletul cel iubitor de Dumnezeu al patriarhului. Să nu trecem cu uşu¬ 
rinţă pe lingă aceste cuvinte, ci să ne gândim cit de mare a fost po¬ 
runca lui Dumnezeu. 

«Ieşi, îi spune Dumnezeu, din pămîntul tău şi din rudenia ta şi din 
casa tatălui tău şi vino în pămîntul pe care ţi-1 voi arăta». 

«Părăseşte, ii spune Dumnezeu, pe cele ce le vezi, pe cele pe care 
le cunoşti ! Preferă pe cele pe care nu le ştii, pe cele pe care nu le 
vezi !». 

i 

Ai văzut că de la început dreptul Avram s-a deprins să prefere 
pe cele nevăzute în locul celor văzute, pe cele viitoare în locul celor 
ce-i stăteau înaintea ochilor. Nu era un lucru mic ce i s-a poruncit să 
facă ; să părăsească adică pămîntul în care locuise atîta vreme, să pă¬ 
răsească toate rudele şi toată casa tatălui său şi să se ducă într-un loc 
pe care nu-1 ştia şi nici nu-1 cunoştea. Dumnezeu nu-i spusese în care 
ţară voia să-l mute ? ci, printr-o poruncă lipsită de precizie, pune la 
încercare dragostea de Dumnezeu a patriarhului. «Vino, îi spune Dum¬ 
nezeu, în pămîntul pe care ţi-1 voi arăta». Gîndeşte-te, iubite, de ce su¬ 
flet tare avea nevoie această poruncă ! Trebuia să nu fie stăpînit nici 
de patimă, nici de obişnuinţă ! Dacă acum, după ce s-a răspîndit cre- 
dipţa, mai sînt încă mulţi oameni atît de legaţi de obişnuinţă, încît pre¬ 
feră să sufere orice decît să se mute din locurile în care au locuit mai 
înainte, chiar dacă i-ar sili mare nevoie — şi asta o poţi vedea nu nu¬ 
mai la bărbaţi de rînd, ci la oameni care au fugit de lume, care au ales 
viaţa monahală —, apoi cu mult mai mult era firesc atunci ca dreptul 
acesta să se lase greu şi să pregete în faţa unei astfel de porunci ! 
«Ieşi, îi spune Dumnezeu, părăseşte-ţi neamurile şi casa părintească şi 
vino în pămîntul pe care ţi-1 voi arăta». Pe cine n-ar fi turburat cu¬ 
vintele acestea ? Nu i-a spus nici locul, nici ţara ; ci, printr-o poruncă 
neprecisă, pune la încercare voinţa patriarhului. Dacă un alt om, unul 
din cei mulţi, ar fi primit porunca aceasta, ar fi spus : «Fie ! îmi po¬ 
runceşti să părăsesc pămîntul în care locuiesc- acum, să părăsesc rudele 
şi casa părintească ! Dar pentru ce nu-mi spui locul în care îmi porun¬ 
ceşti să mă duc, ca să pot şti cît e de departe ? De unde aş putea cu¬ 
noaşte că pămîntul acela e mai bun şi mai mănos decît acesta pe care-1 

părăsesc: ?» Dar dreptul nici n-a spus, nici n-a yîndit aşa, ci, uitîn- 
du-se la măreţia poruncii, a ales pe cele nevăzute în locul celor care 
îi stăteau în faţă. Deşi, dacă n-ar fi avut suflet mare şi voinţă de filo¬ 
sof, dacă n-ar fi fost învăţat să asculte în totul de Dumnezeu, i-ar fi 
slat în cale şi altă piedică, nu mică : însăşi moartea tatălui său. Ştiţi 
doar că adeseori mulţi oameni, din pricina mormintelor rudelor lor, pre¬ 
feră să moară în acele locuri în care părinţii lor şi-au terminat viaţa. 

IV 

Era firesc, dar, ca şi dreptul acesta, dacă n-ar fi iubit tare pe Dum¬ 
nezeu, să fi gîndit aşa : «Tata, din dragoste pentru mine, a părăsit casa, 
n-a ţinut seama de toate obişnuinţele lui vechi, nu s-a mai uitat la ni¬ 
mic ! Aproape că aş putea spune că pentru mine şi-a sfârşit viaţa în pă- 
mînt străin. Iar eu nici după moartea lui să nu mă străduiesc să-i dau o 
egala răsplată, ci plec, părăsind odată cu rudele şi mormîntul tatălui 
meu?». Dar nici un gînd ca acesta n-a putut să-i slăbească rîvna, ci 
dragostea de Dumnezeu făcea să i se pară toate uşoare şi lesnicioase. 
Da, Avram s-ar mai fi putut gîndi şi altfel, dacă ar fi voit să-şi încre¬ 
dinţeze viaţa lui gândurilor omeneşti : «Unde să mă duc, şi-ar fi putut 
spune, cînd am ajuns la vîrsta asca şi sînt, deci, la adinei bătrîneţi ? Nu 
mă însoţeşte un frate, nu am cu mine o rudă ! Mă despart de toate nea¬ 
murile mele ! Cum să mă duc într-un pămînt străin şi necunoscut, cînd 
sînt atît de singur şi străin, cînd nici nu ştiu unde va fi capătul rătă¬ 
cirii mele ? Dacă se va întîmpla să mor la mijlocul drumului, care va 
fi folosul tuturor acestor necazuri ? Cine va îngropa pe un bătrîn, pe 
un străin, pe un om fără ţară, fără casă ? Poate că femeia mea va ruga 
pe vecini să facă milă cu mine, să siringă de la unul şi de la altul, ca 
să acopere cheltuielile de înmormântare. Nu-i mai bine, oare, ca această 
puţină vreme, cît mi-a mai rămas de trăit, să o petrec aici, şi aici să-mi 
sfîrşesc viiaţa, decât să umblu la bătrîneţe de colo pînă colo, să fiu bat¬ 
jocura tuturora, că nici la o vîrstă ca aceasta n-am putut să mă liniştesc, 
ci schimb loc după loc, fără să mă opresc undeva ?» Dar nici un gind 
de acesta nu i-a trecut prin minte dreptului acestuia ! Dimpotrivă, s-a 
■grăbit să asculte de poruncă. 

Dar poate că cineva ar spune : 

— Cuvintele acestea : «Vino în pămîntul pe care ţi-1 voi arăta şi 
te voi face neam mare şi te voi binecuvînta», ar fi fost îndestulătoare 
ca să-l îndemne pe Avram sa plece ! 

— Dar tocmai cuvintele acestea ar fi fost îndestulătoare să-l facă 
pe Avram să n-asculte de poruncii, dacii Avram n-ur fi fost iubitor de 
Dumnezeu. Dacii el ar fi fost un om, aşa tura slut mulţi oameni, ar li 
putut să spună: «Pentru ce mă duci într-o ţară străină? Pentru ce-mi 
porunceşti să mă statornicesc într-un pămînt străin? Pentru ce nu mă 
faci mare aici, dacă vrei să mă faci mare? Pentru ce nu mă învredni¬ 
ceşti de binecuvîntarea Ta, rămînînd în casa părintească? La ce-mi fo¬ 
losesc făgăduinţele, dacă se va întîmpla să mă şubrezesc din pricina 
oboselilor călătoriei, să mă îmbolnăvesc şi să rkor înainte de a ajunge 
în locul în care-mi porunceşti ?». Dreptul, însă, nici n-a vrut ca vreunul 
din aceste gînduri să-i treacă prin minte, ci, ca o slugă suipusă, a ascul¬ 
tat de poruncă ,• n-a iscodit, n-a cercetat, ci s-a supus. Şi s-a încredinţat 
ca nemincinoase sînt făgăduinţele lui Dumnezeu ! 

«Şi te voi face neam mare şi te voi binecuvînta şi voi mări numele 
tău şi vei fi binecuvintat». 

Mare este făgăduinţa ! «Şi te voi face neam mare, îi spune Dum¬ 
nezeu, şi te voi binecuvînta şi voi mări numele tău. Nu numai că te voi 
face neam mare şi-ţi voi mări numele, dar şi te voi binecuvînta şi vei 
fi binecuvintat». Să nu socoteşti, iubite, că sînt o repetare de cuvinte 
cuvintele : «Şi te voi binecuvînta şi vei fi binecuvintat» ! Nu ! Că ii 
spune Dumnezeu : «Te voi învrednici de o binecuvîntare atîta de mare, 
îneît binecuvîntarea se va întinde de-a lungul veacurilor. Vei fi binecu- 
vîntat în aşa fel îneît fiecare va socoti prietenia cu tine drept cea mai 
mare cinste». 

Vezi că Dumnezeu de la început i-a prezis slava în care-1 va pune ? 
«Te voi face neam mare şi voi mări numele tău şi te voi binecuvînta 
şi vei fi binecuvintat». 

De asta şi iudeii, mîndriindu-se cu patriarhul Avram, voiau să şi-l 
facă rudă cu ei şi spuneau : « Sîntem fiii lui Avraam » 19 . Dar ca să al le 
iudeii că, din pricina răutăţii purtărilor lor, au ajuns nevrednici de aceas¬ 
tă înrudire, Hristos le spune : «Dacă aii fi fiii lui Avraam, aţi face fap¬ 
tele lui Avraam» 20 . Iar Ioan, fiul lui Zaharia, le-a spus iudeilor, cînd 
aceştia curgeau cu duiumul, grăbindu-se la Iordan ca să se boteze : « Pui 
de viperă, cine v-a arătat să fugiţi de mînia cea viitoare ? Faceţi, dar, rod 
vrednic de pocăinţă şi să nu vi se pară că puteţi spune : «Avem tata 
pe Avraam» ; că vă spun vouă, că Dumnezeu poate şi din pietrele aces- 

1!). Ioan, H, X\. 

tea să ridice fii lui Avraam» 21 . Ai văzut că era mare numele lui Avram 
printre toţi iudeii ? 

Dar deocamdată, înainte de desfăşurarea faptelor, Scriptura ne 
arată dragostea de Dumnezeu a dreptului Avram. Ne arată că el a cre¬ 
zut în cuvintele lui Dumnezeu şi a primit cu uşurinţă toate cele ce 
păreau a fi împovărătoare. 

«Şi voi binecuvlnta pe cei ce te vor binecuvînta şi voi blestema 
pe cei ce te vor blestema ; şi se vor binecuvînta întru tine toate nea¬ 
murile pămîntului». 

Uită-te la pogorămîntul lui Dumnezeu ! Uită-te cită dovadă de dra¬ 
goste îi dă, că îi spune : «îmi vor fi prieteni cei care te vor iubi şi 
duşmani cei care te vor urî!». Mare este, deci, iubite, dragostea lui 
Dumnezeu pentru patriarhul Avram ! «Voi binecuvînta, îi spune Dum¬ 
nezeu, pe cei ce te vor binecuvînta şi voi blestema pe cei ce te vor 
blestema ». 

«Şi se vor binecuvînta întru tine toate neamurile pămîntului». 

Iată adaosul unei alte dărnicii ! «Toate neamurile pămîntului, îi spu¬ 
ne Dumnezeu, se vor strădui să se binecuvinteze cu numele tău, ca să-şi 
facă mai de cinste numele lor cu numele tău». 

V 

Aţi auzit, iubiţilor, cîte porunci i-a dat Dumnezeu haldeului, bătrî- 
nului, celui care nici nu cunoştea legea, nici nu citise pe profeţi, nici 
nu avusese parte de vreo altă învăţătură ? Aţi văzut greutatea porun¬ 
cilor, pentru împlinirea cărora era nevoie de un suflet tare, de un su¬ 
flet tînăr ? Uitaţi-vă acum şi la înţelepciunea patriarhului, aşa cum ni-l 
înfăţişează Scriptura. 

«Şi s-a dus, spune Scriptura, Avram precum i-a grăit lui Domnul 
Dumnezeu. Şi s-a dus cu el Lot» 32 . 

Scriptura n-a spus atît: «S-a dus Avram», ci: «precum i-a grăit Iui 
Domnul Dumnezeu». «Avram, spune Scriptura, a făcut toate cîte îi po¬ 
runcise Dumnezeu. I-a spus să lase totul, şi rude şi casă, şi le-a lăsat. 
I-a spus să se ducă într-un pămînt pe care nu-1 cunoştea, şi a primit. 
I-a făgăduit că are să-l facă neam mare şi l-a binecuvîntat, şi Avram 
a crezut că va fi şi asta. «Şi precum i-a grăit lui Domnul Dumnezeu , 
aşa s-a dus». Adică a crezut în cuvintele lui Dumnezeu, n-a pregetat. 

21. Matei, 3, 7—9. 

22. Fac., 12, 4. 









nici nu s-a îndoit, ci, cu inimă laxe şi gînd hotărît, aşa s-a dus. De aceea 
s-a şi bucurat de multă bunăvoinţă din partea Stăpînului. 

«Şi s-a dus, spune Scriptura, şi Lot cu el». 

— Dar pentru ce l-a mai luat şi pe acesta, cînd Dumnezeu îi spu¬ 
sese : « Ieşi din pămîntui tău şi din rudenia ta'şi din casa tatălui tău» ? 23 

—- Nu pentru că nu L-a ascultat pe Dumnezeu, ci poate pentru că 
Lot era tînăr şi-i ţinea loc de tată ,• iar Lot, din pricina gingăşiei lui su¬ 
fleteşti şi din pricina purtărilor lui frumoase, se lipise de dreptul Avram. 
Acestea au fost pricinile care l-au făcut pe Avram să-l ia şi pe Lot cu 
el. în sfîrşit, Lot era ca şi copilul lui, pentru că el, din pricina vîrstei, 
nu mai putea avea copii, iar Sara era stearpă. De altfel şi purtările co¬ 
pilului nu se depărtau mult de purtările dreptului Avram. Dar faptul că 
dintre cei doi unchi Lot s-a lipit de dreptul Avram, nu arată, oare, pri¬ 
ceperea Iui, nu arată, oare, că el şi-a dat seama căruia dintre unchi să-şi 
încredinţeze viaţa ? O altă dovadă a frumoaselor lui purtări este şi fap¬ 
tul că a preferat să plece cu unchiul său. Chiar dacă mai tîrziu se pare 
că Lot a greşit în unele privinţe, de pildă atunci cînd s-a repezit să ia 
partea cea mai mănoasă de pământ 2i , totuşi s-a străduit să meargă pe 
urmele dreptului Avram. De asta şi Avram l-a luat tovarăş de călătorie, 
iar Lot cu dragoste a schimbat casa cu străinătatea. 

Apoi, ca să vedem că Avram nu era tînăr cînd Stăpînul i-a dat 
aceste porunci, ci era de acum bătrîn, la o vîrstă cînd cei mai mulţi 
oameni cu greu pleacă într-o călătorie aşa de mare, Scriptura spune : 

«/or Avram era de şaptezeci şi cinci de ani cind a ieşit din Haran» 25 . 

Ai văzut că nici vîrsta, nici altceva din cele ce-1 puteau ţine lipit 
de casa părintească nu i-a fost piedică, ci dorul de Dumnezeu a fost mai 
puternic decît toate ? Cînd sufletul ţi-i hotărît şi treaz, înfrîngi toate 
piedicile, te faci una cu ceea ce doreşti, şi nu te împiedică nici una din 
aparentele greutăţi ; pe toate le învingi şi nu te opreşti pînă nu dobân¬ 
deşti tot ce doreşti. Aşa şi dreptul acesta. Ar fi putut fi împiedicat şi 
de bătrîneţe şi de alte multe piedici, dar a rupt toate lanţurile, şi, ca 
un tînăr, ca un bărbat în putere, ca un om pe care nu-1 împiedică nimic, 
aşa a pornit cu grabă să împlinească porunca Stăpînului. Nici un om, 
care vrea să facă vreo faptă mare şi de curaj, nu o poate săvîrşi, dacă 
mai întîi nu se întrarmează împotriva tuturor piedicilor ce i-ar putea 
sta în calea gîndului său. Dreptul Avram ştia bine lucrul acesta ; de 
aceea n-a mai ţinut seamă de nimic; nici de traiul cu care era obiş- 

nuit, nici de rude, nici de casa părintească, nici de mormintele strămo¬ 
şilor, nici de vlrsta sa înaintată ,• spre un singur lucru îi era îndrep¬ 
tată mintea : cum să împlinească porunca Stăpînului. Şi puteai vedea 
un lucru plin de mirare ! Un om la adînci bătrîneţi, împreună cu femeia 
lui, şi ea bătrînă, pornind-o la drum cu o mulţime de slugi, fără să ştie 
unde are să se termine.rătăcirea lui. Mai gîndiţi-vă acum cît de grea 
era călătoria pe vremea aceea ! Pe atunci nu puteai, ca acum, să te ală¬ 
turi pe drum cu înlesnire de alţi călători, ca să-ţi faci uşoară călătoria ; 
pămîntul apoi era împărţit pe atunci în mici voievodate, aşa că dru¬ 
meţii erau siliţi să treacă din ţara unui voievod în ţara altui voievod, 
erau siliţi să treacă aproape în fiecare zi dintr-o împărăţie în altă îm¬ 
părăţie. Aceasta, deci, ar fi fost o piedică mare în calea dreptului, dacă 
el n-ar fi fost însufleţit de un mare dor şi dacă n-ar fi fost hotărît să 
asculte în totul de poruncă. Dar el a sfărîmat toate aceste piedici ca pe 
o pînză de păianjen ; şi întărindu-şi mintea cu credinţa şi fiind încre¬ 
dinţat de vrednicia de credinţă a Celui Ce i-a făgăduit, a pornit la drum. 

«Şi a luat, spune Scriptura, Avram pe Sara, femeia lui, şi pe Lot, 
fiul fratelui lui, şi toate averile lor cite le agonisiseră în Haran şi a 
ieşit, ca să meargă în pămîntul Canaan» 26 . 

VI 

Uită-te la precizia Scripturii ! Ne istoriseşte totul, ca prin toate să 
cunoaştem dragostea de Dumnezeu a dreptului Avram. 

«Şi a luat, spune Scriptura, pe Sara, femeia lui, şi pe Lot, fiul fra¬ 
telui lui, şi toate cîte agonisiseră în Haran». 

N-a spus fără rost «toate cîte agonisiseră în Haran», ci ca să aflăm 
că patriarhul n-a luat nimic din cele ce avea în Haldeea, ci a lăsat fra¬ 
telui său toată averea părintească şi a plecat numai cu ceea ce putuse 
agonisi în Haran. Şi acest minunat bărbat a făcut lucrul acesta, nu pen¬ 
tru că ţinea la averi, nici că era zgîrcit, ci ca să poată arăta tuturor, 
cu averea lui, cîtă purtare de grijă a avut Dumnezeu de el. Cel Care 
l-a ridicat din pămîntul caldeilor şi iarăşi i-a poruncit să se mute şi 
de aici, tot Acela a fost Cel Care i-a mărit averea de fiecare dată şi 
a înlăturat orice greutate. Dar aceasta este, în acelaşi timp, şi dovada 
sufletului iubitor de Dumnezeu al lui Avram, că a luat cu el pe toate, 
cu toate, ca să meargă o cale atît de lungă. Negreşit, orice om care-1 
vedea voia să cunoască pricina călătoriei dreptului Avram ; şi cind 
afla că la porunca lui Dumnezeu s-a mutat într-o ţară străină, părăsin- 









du-şi propria sa ţară, afla chiar prin fapte şi ascultarea plină de dra¬ 
goste db Dumnezeu a dreptului Avram, dar cunoştea şi covîrşitoarea 
purtare de grijă a lui Dumnezeu. 

«Şi a ieşit, ca să meargă în pâmîntul Canaan». 

— De unde ştia Avram că în pămîntul Canaan avea să se termine 
călătoria lui, cînd în porunca lui Dumnezeu nu se vorbea de aşa ceva, 
ci i se spusese : «Vino în pămîntul pe care ţi-1 voi arăta» ? 

— Poate că Dumnezeu i-a spus şi asta, indicîndu-i minţii lui pă¬ 
mîntul în care avea să-l aşeze. De aceea, cînd i-a poruncit, i-a spus 
neprecis : «Vino în pămîntul pe care ti-1 voi arăta», ca să ne desco¬ 
pere virtutea dreptului. Apoi pentru că dreptul Avram a făcut cu multă 
grabă tot ce depindea de el, Dumnezeu i-a pus îndată în minte şi pă¬ 
mîntul, în care voia să-I aşeze. Dumnezeu ştia mai dinainte cît de mare 
este virtutea dreptului ; de aceea i-a mutat din pămîntul părintesc şi 
i-a poruncit să nu ia cu el pe fratele său, pentru că voia ca Avram 
să fie dascăl celor ce locuiau în Palestina, iar după puţină vreme şi 
celor din Egipt. 

Ai văzut că virtutea sau păcatul nu stă în firea noastră, ci în vo¬ 
inţa noastră ? Iată, în ce priveşte firea şi patriarhul Avram şi Nathor 
erau fraţi, dar în ce priveşte voinţa nu erau fraţi. Nahor a rămas tot 
în rătăcire, deşi fratele său ajunsese la o atît de mare virtute ; Avram, 
însă, prin faptele lui, arăta tuturor că sporeşte zi de zi î,n virtutea după 
Dumnezeu. 

«Şi a venit, spune Scriptura, în pămîntul Canaan ; şi a străbătut 
Avram pămîntul în lungimea Iui pînă la locul Sihem, la stejarul cel 
înalt» 27 . 

Scriptura ne face cunoscută partea de ţară în care locuieşte acum 
dreptul. Apoi ca să aflăm cum stăteau lucrurile în ţara aceea, Scriptura 
spune : 

«Şi c ananeenii locuiau atunci pămîntul acela» 28 . 

Nu fără rost a însemnat şi lucrul acesta fericitul Moise, ci ca să 
aflăm şi de aici sufletul de filosof al patriarhului; că fiind încă ocupate 
de cananeeni locurile acelea, patriarhul a fost silit să se oprească aco¬ 
lo, aşa cum s-a întîmplat, ca un vagabond, ca un străin, ca un om de 
nimica, un om de aruncat, un om care nu avea nici adăpost. Cu toate 
acestea, Avram nici aşa nu s-a supărat, nici n-a zis : «Ce înseamnă 
asta ? Eu care am trăit înconjurat de atîta cinste şi respect în Haran, 

27. Fac., 12, 6. 

28. Fac . 12, 6. 

să fiu silit acum să vagabondez ca un cerşetor, ca un om fără patrie, 
ca un străin, ca un venetic, să fiu silit să caut un adăpost nenorocii, 
pe care nici aşa nu-1 pot găsi, să fiu silit să stau în corturi şi în co¬ 
libe şi să îndur şi toate celelalte necazuri ale unei astfel de vieţi ? Asta 
au vrut să spună cuvintele : «Vino şi te voi face neam mare» ? Bun 
început am făcut! La ce bine mă mai pot aştepta ?». Dar dreptul Avram 
nici n-a vrut să spună asta şi nici n-a pregetat, ci cu toată inima şi cu 
desăvîrşită credinţă s-a încrezut în făgăduinţele lui Dumnezeu şi a avui 
cugetul necontenit neclintit. De aceea a şi fost învrednicit iute de mîn- 
giierea cea de sus. 

VII 

Dar ca să nu lungesc mult cuvîntul de învăţătură, să mă opresc 
aici, rugind dragostea voastră să aveţi aceeaşi voinţă şi acelaşi suflet 
ca şi dreptul Avram. Ar fi o nebunie să nu facem asta. Dreptul acesta 
a primit poruncă să se mute dintr-un pămînt în altul şi a fost atît de 
supus, că nici bătrîneţea, nici toate celelalte piedici pe care le-am enu¬ 
merat, nici vitregia vremurilor, nici altceva din cele ce-1 puteau opri, 
nu l-au făcut să nu asculte ,• dimpotrivă, rupînd toate lanţurile, alerga 
şi se zorea bătrînul, ca un tînăr plin de vigoare, împreună cu femeia, 
cu nepotul şi slugile sale, să aducă la îndeplinire porunca lui Dumne¬ 
zeu. Noi, însă, n-am primit poruncă să ne mutăm dintr-un pămînt în 
alt pămînt, ci de la pămînt la cer, şi totuşi nu ne supunem acestei po¬ 
runci cu graba cu care se supunea dreptul Avram, ci de multe ori pu¬ 
nem înainte scuze zadarnice şi neîntemeiate ; nu ne atrage nici mă¬ 
reţia făgăduinţelor, nici lipsa de preţ al celor de pe pămînt — că sînt 
pămînteşti şi vremelnice — şi nici vrednicia Celui Ce ne porunceşte ! 
Sîntem atît de trîndavi, încît preferăm întotdeauna pe cele vremelnice 
în locul celor veşnice, preferăm pămîntul în locul cerului, pe cele care 
zboară înainte de a se ivi în locul celor care nu pot avea sfîrşit 
niciodată. Vă întreb, pînă cînd ne vom înnebuni cu strîngerea de averi ? 
Ce înseamnă furia asta, care ne asediază în fiecare zi cu pofta ei cum¬ 
plită, care nu mai are saţ şi e mai rea decît pofta beţivilor ? Da, după 
cum beţivii cu cît beau mai mult cu atît ard mai mult de sete şi aprind 
şi mai cumplit cuptorul, tot aşa şi cei robiţi de tirania poftei după bani 
nu-şi potolesc niciodată pofta, ci cu cît adună mai mult cu atît li se 
măreşte mai mult văpaia şi aprind şi mai cumplit cuptorul. Nu-i vedem, 
oare, pe cei dinaintea noastră, că după ce cuprinseseră, ca să spun aşa, 
întreaga lume, au plecat de aici goi şi sărmani, cîştigînd de pe urma 
ostenelilor lor atîta numai cît să dea socoteală şi să fie osîndiţi pentru 

toate cele făcute de el ? Averile rămase de la el le-au Împărţit unii şi 
alţii, dar păcatele săvîrşite cu strlngerea averilor le-au luat cu ei, ca 
să sufere pedeapsa marii mînii dumnezeieşti, negăsind de nicăieri nici 
o mîngîiere. Spune-mi, pentru ce stăm atît de nepăsători cînd e vorba 
de mîntuirea noastră şi luăm hotărîri despre sufletul nostru, ca şi c um 
ar fi vorba de ceva străin ? Nu auzi pe Hristos spunînd : «Cc vei du 
omul în schimb pentru sufletul său ?» 29 f şi iarăşi : «Ce ar folosi omul 
de ar cîştiga toată lumea, dar şi-ar pierde sufletul ?» 30 . Ai, oare, ceva 
la fel de valoros ca sufletul ? De mi-ai vorbi de întreaga lume, nu mi-ai 
spus nimic ! Ce-ai folosi, după cum a spus Hristos, de-ai cîştiga în¬ 
treaga lume, dar ţi-ai pierde sufletul, decît care nimic nu-i mai de preţ ? 
Şi totuşi acest suflet, care-i aşa de scump, care trebuie să ne fie 
atît de drag, îl dispreţuim şi-l sfîşiem atîta în fiecare zi ! Uneori îl asal¬ 
tăm cu pofta de bani şi îl sfîşiem cu desfrînarea, iar alteori îl facem 
de ruşine cu mînia noastră şi-l chinuim cu fel de fel de patimi ! Nic i¬ 
odată nu ne îngrijim de el! Ce iertare mai merităm, oare, sau cine ne 
va scăpa de pedeapsa care ne ameninţă? De aceea, vă rog ca, a li ta 
vreme cît mai avem timp, să spălăm cu bogate milostenii murdăria 
sufletului nostru şi să stingem cu ajutorul milosteniei văpaia păcate¬ 
lor noastre. Că spune Scriptura : «Apa stinge focul arzător, iar cu mi¬ 
losteniile se curăţesc păcatele» 31 . Nimic, da, nimic altceva nu ne poate 
scăpa de focul gheenei ca milosteniile bogate ! Dacă vom face milostenie, 
aşa cum cer legile date de Dumnezeu, nu de ochii oamenilor, ci de do¬ 
rul de Dumnezeu, vom putea să ne curăţim şi murdăria păcatelor şi sa 
ne învrednicim şi de iubirea de oameni a lui Dumnezeu, cu harul şi 
cu îndurările Unuia-Născut Fiului Lui, cu Care Tatălui împreună cu 
Sfîntul Duh, slavă, putere şi cinste, acum şi pururea şi în vecii vecilor, 
Amin. 


29. Matei, 16, 26. 

30. Matei, 16, 26. 

31. Inţ. Sir., 3, 29. 

«Şi s-a arătat lui Avram Domnul şi i-a zis lui: 
«Seminţiei tale voi da pămîntul acesta». Şi a zidit acolo altar 
Domnului, Celui Ce i s-a arătat lui» 1 


I 





Mare şi nespusă este, iubiţilor, comoara acestor cuvinte citite de 
curînd ! Şi e nevoie de minte încordată, de cuget treaz şi veghetor, ca 
să nu scăpăm nimic din cele ascunse în aceste scurte cuvinte ! De aceea 
şi iubitorul de oameni Dumnezeu n-a făcut lesne de înţeles, de la sim¬ 
pla citire, toate cuvintele Sfintei Scripturi şi nici n-a lăsat să ne fie 
clare şi lămurite toate, tocmai ca să ne trezească din trîndăvie şi să 
fim cu mare luare aminte, ca aşa să culegem folosul din ele. De obicei 
rămîn mai bine înfipte în mintea noastră cele pe care le găsim cu greu 
şi după multă cercetare, pe cînd cele pe care le descoperim uşor zboară 
iute din inima noastră. 

Aşadar să nu ne trîndăvim, vă rog! Să trezim mintea noastră şi 
să privim bine în adîncul celor scrise în Scriptură, ca să avem din ele 
cît mai mult cîştig şi aşa să plecăm acasă. Da, iarmaroc duhovnicesc 
este Biserica lui Dumnezeu ! Este spital al sufletelor ! Şi trebuie, întoc¬ 
mai ca în iarmaroc, să facem şi în Biserică multe tîrguieli şi aşa să 
ne ducem acasă ! Şi iarăşi, ca de la spital să plecăm şi noi de-aici, în¬ 
cărcaţi cu leacuri potrivite patimilor noastre ! Că nu pentru aceasta 
venim la biserică în fiecare zi numai ca să ne întîlnim unii cu alţii şi 
apoi să ne despărţim, ci ca fiecare să învăţăm ceva folositor, ca să 
plecăm acasă după ce am primit doctoria pentru patima care ne su¬ 
pără. N-ar fi, oare, una din cele mai mari prostii, ca noi să cerem în 
fiecare zi copiilor noştri, care se duc la şcoală, să ne spună ce-au mai 
învăţat şi nici nu ne gîndim să-i lăsăm să se ducă fără folos şi degeaba 
la şcoală, dacă nu vedem că au vreun cîştig, iar noi, oameni în toată 
firea, care venim la această şcoală duhovnicească, să nu fim măcar 
la fel de silitori ca şi copiii noştri, mai ales cînd cîştigul priveşte mîn- 

1. l : ac., 12 , 7. 

tuirea sufletului nostru ? Aşadar, vă rog, ca fiecare din noi să cerce¬ 
teze în fiecare zi ce a cîştigat din predica do azi, ce a cîştigat din 
predica de ieri, ca să nu părem că am venit aici în zadar şi fără de 
folos. Eu n-am nici o vină dacă veniţi în zadar aici ,■ mi-am făcut da¬ 
toria şi n-am lăsat nimic din ce puteam să fac ; dar voi, dacă vă su¬ 
păraţi de cele ce spun, dacă nu sînteţi cu mare luare aminte, dacă nu 
vreţi să vă folosiţi de pe urma cuvintelor mele, veţi fi pricina unei 
mai mari osînde ! Ascultă că o spune Hristos celui ce a îngropat ta¬ 
lantul în pămînt : « Slugă vicleană, trebuia să dai argintul meu la za¬ 
rafi şi venind eu aş fi luat al meu cu dobîndâ» 2 ,- iar iudeilor le spu¬ 
ne : «De n-aş fi venit şi nu le-aş fi grăit, păcat n-ar avea ; dar acum 
n-au dezvinovăţire» 3 . Eu nu urmăresc atît ca să scap eu de pedeapsă,, 
cit doresc ca voi să propăşiţi! Chiar de-aş fi de mii de ori nevinovat, 
socot ştirbită fericirea mea dacă rîvna voastră nu-i la înălţimea oste¬ 
nelilor mele. Atunci mi-i deplină fericirea cînd vă văd propăşind în 
cele duhovniceşti. Ştiu că voi, cu ajutorul lui Dumnezeu, sînteţi plini 
de înţelegere şi că puteţi sfătui şi pe alţii ; dar, după cuvîntul feri¬ 
citului Pavel 4 , vă aduc aminte, vă trezesc zelul şi rîvna, vă îndemn 
necontenit, vrînd să fiţi desăvîrşiţi. Nu mică dovadă a propăşirii voas¬ 
tre în Dumnezeu îmi este mie şi venirea voastră cu atîta dragoste la 
biserică în fiecare zi şi că nu vă săturaţi de ascultarea învăţăturii celei 
duhovniceşti. După cum pofta de mîncare este nespus de mare semn 
de sănătate, tot aşa şi pofta după învăţătura cea duhovnicească este 
dovada cea mai puternică a sănătăţii sufleteşti. De aceea şi eu, cu- 
noscîndu-vă dorul şi ştiind că nu pot să vă plinesc pofta, nici să vă 
satur de această duhovnicească hrană, chiar de-aş vorbi de mii şi mii 
de ori, nu voi înceta a vă grăi, după puterea mea, acelea pe care harul 
lui Dumnezeu mi le va da a le grăi, de a vi le pune înainte în fiecare 
zi spre folosul vostru şi de a sădi în sufletele voastre învăţăturile dum¬ 
nezeieştilor Scripturi. 

II 

Haide, aşadar, şi astăzi să rog pe Stăpînul cel iubitor de oameni 
să-mi călăuzească limba spre găsirea celor căutate, şi să vă rostesc 
obişnuitul cuvînt de învăţătură, după ce mai întîi voi pune înaintea 
dragostei voastre cuvintele citite din Scriptură ! 


x 


2. M atei, 25, 26—27. 

3. Ioan, 15, 22. 

4. Rom., 15, 14—15. 

«Şi S-a arătat, spune Scriptura, Domnul Dumnezeu lui Avram şi 
i-a zis lui » 5 . 

Nu spuneam eu bine, la început, ca mare comoară se află în aceste 
puţine cuvinte ? Iată, chiar de la început, ce noi şi străine cuvinte ! 

«Şi S-a arătat Domnul Dumnezeu lui Avram». 

Acum întîlnim pentru întîia oară în Scriptură cuvîntul «s-a ară¬ 
tat». Dumnezeiasca Scriptură n-a folosit acest cuvînt nici cu Adam, nici 
cu Abel, nici cu Noe, nici cu altcineva. Ce înseamnă, dar, aceste cu¬ 
vinte : «şi s-a arătat» ? Pentru ce atunci Scriptura spune în altă parte : 
«Nimeni nu va vedea pe Dumnezeu şi va trăi» ? 6 Ce putem gîndi, dar, 
■de aceste cuvinte ale Scripturii, care spun că Dumnezeu «S-a arătat» ? 
Cum S-a arătat dreptului Avram ? Oare a văzut Avram fiinţa lui Dum¬ 
nezeu ? Nu ! Doamne fereşte ! 

— Dar ce ? 

— Dumnezeu S-a arătat aşa cum numai El singur ştie şi atît cit 
putea Avram să vadă. Iscusit este înţeleptul şi bunul nostru Stăpîn ! Se 
pogoară spre firea omenească şi se înfăţişează celor care se pregătesc 
în chip vrednic. Şi asta o arată prin profetul Osie, cînd spune : «Eu 
am înmulţit vedeniile şi în mîinile proorocilor m-am asemănat » 7 . Isaia 
L-a văzut şezînd pe scaun 8 ; dar cuvintele acestea sînt nevrednice de 
Dumnezeu, că Dumnezeu nu şade. Cum ar putea şedea pe scaun firea 
aceea netrupească şi nepieritoare ? Daniil iarăşi L-a văzut ca vechi de 
zile 9 . Zaharia apoi L-a văzut într-un fel, iar Iezeehiil în alt fel. De asta 
Dumnezeu a spus : «Eu am înmulţit vedeniile», în loc de : «M-am ară¬ 
tat aşa, după vrednicia fiecăruia». Şi acum, dar, cînd l-a ridicat Dum¬ 
nezeu pe dreptul Avram din pămîntul său şi i-a poruncit să se ducă 
într-un pămînt străin, care era încă locuit de cananeeni, acum, cînd 
a ajuns şi rătăcea ca un vagabond şi un străin, căutînd un loc unde 
să-şi facă un sălaş potrivit lui, acum, bunul Stăpîn vrea să-l mîngîie, 
să-i întărească rîvna, ca să nu i se slăbească şi ca să nu pună la în¬ 
doială făgăduinţa ce i-o făcuse, cînd i-a spus : «Vino şi te voi face 
neam mare» 10 — da, într-adevăr dreptul Avram vedea *că faptele sînt 
potrivnice făgăduinţei, vedea că el rătăceşte de colo-colo ca un om fără 
căpătîi, ca un om de lepădat şi fără nici un sprijin şi că nu are unde 
se opri — deci ca să-i întărească cugetul, Scriptura spune : 

5. Fac., 12, 7. 

6. leş., 33, 20. 

7. Osie, 12, 10. 

8. Isaia, 6, 1. 

9. Dan., 7, 22. 

«Şi S-a arătat Domnul lui Avram şi i-a spus lui: «Seminţiei tale 
voi da pămintul acesta» u . 

Mare este făgăduinţa aceasta ! Este urmarea făgăduinţei, pe teme¬ 
iul căreia îl ridicase Dumnezeu pe Avram din pămintul lui. Mai îna¬ 
inte îi spusese : «Voi mări numele tău» } de aceea acum îi spune : « Se¬ 
minţiei tale voi da pămintul acesta». Avram era bătrîn, era fără copii, 
pentru că Sara era stearpă. Şi Dumnezeu îi făgăduieşte că va da pă- 
mîntul acela copilului lui! Dar uită-te la iubirea de oameni a lui Dum¬ 
nezeu ! Dumnezeu ştia mai dinainte virtutea dreptului şi de aceea vrea 
să-l facă tuturora cunoscut, să-l arate tuturora ca pe un mărgăritar as¬ 
cuns. Adaugă făgăduinţă lingă făgăduinţă ,• ii face mari făgăduinţe ; 
dar amînă iarăşi împlinirea lor, ca să arate mai ales cu asta iubirea 
de Dumnezeu a patriarhului f ca să arate că acest fericit bărbat nu s-a 
turburat, nu s-a descurajat, deşi vedea că cele ce i se întîmplă sînt 
potrivnice făgăduinţelor făcute, ci a rămas neclintit în cugetul său, fi¬ 
ind încredinţat că cele odată făgăduite de Dumnezeu sînt sigure şi 
neschimbătoare. 

Dar să cercetăm cu de-amănuntul pe toate, ca să vedem şi înţe¬ 
lepciunea iscusită a bunului Dumnezeu, şi grija lui de dreptul Avram, 
dar şi dragostea patriarhului pentru Stăpîn ! 

«Şi S-a arătat, spune Scriptura, Domnul Dumnezeu lui Avram». 

— Cum s-a arătat ? 

— Cum numai însuşi Dumnezeu ştie şi atît cît patriarhul putea să 
vadă. N-am să încetez a grăi aşa ! Chipul în care i s-a arătat nu-1 ştiu ; 
ştiu atît, că Scriptura spune : «S-a arătat Domnul Dumnezeu lui Avram 
şi i-a spus : «Seminţiei tale voi da pămintul acesta». 

Căutaţi să ţineţi bine minte făgăduinţele făcute de Dumnezeu lui 
Avram, pentru ca atunci cînd îl veţi vedea căzînd în felurite încercări, 
să vă daţi seama de covîrşitoarea iui filosofie, de tăria bărbăţiei lui 
şi de dragostea lui tare şi neclintită de Dumnezeu ; să luaţi lecţie din 
cele întîmplate dreptului acestuia, ca niciodată să nu socotiţi că este 
părăsit de Dumnezeu un om virtuos, cînd îl vedeţi asaltat de încercări 
şi de necazuri. Dimpotrivă, gîndindu-vă că sînt multe chipurile în care 
rînduieşte Dumnezeu viaţa oamenilor, să lăsaţi totul pe seama proniei 
Lui, care depăşeşte puterea noastră de înţelegere. Dacă Dumnezeu în¬ 
găduie ca dreptul acesta, care era atît de iubitor de Dumnezeu şi atît 
de ascultător, să fie supus la atîtea încercări, după cum veţi afla în¬ 
dată, apoi n-o face din dispreţ pentru slujitorul Său, ci pentru că vrea 






412 


SFINTUL IOAN GURA DE AUR 


să descopere tuturor celorlalţi virtutea lui Avram. — Dumnezeu are 
obicei să facă lucrul acesta cu drepţii. Toţi cîţi sînteţi destoinici în 
citirea Dumnezeieştilor Scripturi veţi putea vedea că chiar din cele 
dinţii pagini ale Scripturii aşa rînduieşte Dumnezeu viaţa robilor Săi. 
— N-ar fi, oare, cea mai mare lipsa de judecata să socotiţi Îngăduinţa 
aceasta părăsire, în loc să vedeţi în ea mai degrabă semnul celei mai 
mari purtări de grijă a lui Dumnezeu şi a nespusei Lui iubiri de oa¬ 
meni ? Arătîndu-şi, dar, Dumnezeu covârşitoarea Lui putere, face cu 
aceasta două lucruri : arată tuturora răbdarea şi bărbăţia robilor Săi, 
dar şi iscusita Sa purtare de grijă de cei care sînt în mijlocul încer¬ 
cărilor, în aşa fel încît, atunci cînd aproape nu mai este nici o nă¬ 
dejde de izbîndă, Dumnezeu întoarce lucrul aşa cum,voieşte El, fără 
să fie împiedicat de greutăţile care Ii stau în cale. 

«Şi S-a arătat, spune Scriptura, Domnul Dumnezeu Iui Avram şi 
i-a zis lui : «Seminţiei tale voi da pămîntul acesta». 

Mare este făgăduinţa ! Dorită mai cu seamă de dreptul Avram! 
Ştiţi doar cum doresc să aibă copii cei care au ajuns la bătrîneţe, mai 
ales cînd şi-au dus tot timpul fără de copii! Stăpînul, deci, îl răsplă¬ 
teşte pe Avram pentru ascultarea sa. Cînd Dumnezeu i-a spus la- înce¬ 
put : «Ieşi din pămîntul tău» 12 , Avram a ascultat de poruncă, n-a pre¬ 
getat, n-a amînat, ci a împlinit ce i s-a poruncit; de aceea şi Dum¬ 
nezeu îi spune acum : «Seminţiei tale voi da pămîntul acesta». 

III 

Uită-te cum Dumnezeu îi deşteaptă cugetul cu aceste cuvinte şi-î 
dă îndestulătoare răsplată ostenelilor sale ! De aceea şi dreptul Avram, 
arătîndu-şi recunoştinţa, caută să-I mulţumească îndată lui Dumnezeu. 

«Şi a zidit acolo, spune Scriptura, altar Domnului, Celui Ce i s-a 
arătat lui» 13 . 

Iată dovada sufletului lui iubitor de Dumnezeu ! Avram aifieroseşte 
lui Dumnezeu însuşi locul în care a fost învrednicit să vorbească cu 
Dumnezeu ! Acolo Ii mulţumeşte lui Dumnezeu după puterea sa. Că 
acesta este înţelesul cuvintelor : «a zidit altar», în loc de «a mulţumit 
pentru cele făgăduite». Şi după cum unii oameni, cînd sînt stăpîniţi de 
dragoste, clădesc de multe ori case în locurile în care s-au întîlnit cu 
prietenii lor, iar alţii adeseori înalţă chiar oraşe şi le dau numele ce- 

lor care i-au ajutat şi le-au fost de folos, tot aşa şi dreptul acesta «a 
zidit altar Domnului, Celui Ce i s-a arătat lui» în locul în care a fost 
învrednicit de vederea lui Dumnezeu. 

«Şi s-a dus de acolo» l4 . 

— Ce înseamnă : «S-a dus de acolo» ? 

— A plecat de acolo şi s-a mutat în alt loc, pentru că locul ajun¬ 
sese sfînt, pentru ca fusese afierosit lui Dumnezeu. 

«în munte, către răsăritul Betelului şi şi-a întins acolo cortul lui» 35 . 

Şi-a făcut, spune Scriptura, un sălaş făcut în grabă. 

Vezi ce viaţă simplă ducea dreptul ? Vezi cît de puţine nevoi avea, 
că putea să se mute cu atîta uşurinţă cu femeia şi cu slugile ? Să audă 
bărbaţii, să audă femeile ! Adeseori, cînd dorim să ieşim la cîmp, năs¬ 
cocim mii şi mii de nevoi, ne zbatem în fel şi chip, ca să tîrîm cu 
noi o mulţime de lucruri, de care nu avem neapărată trebuinţă, lucruri 
de prisos şi nefolositoare ; le cărăm, însă, şi le luăm cu noi, pentru 
lux şi fală. Dar dreptul Avram n-a făcut aşa. 

— Dar cum ? 

—- După ce a fost învrednicit de vorbirea aceea a lui Dumnezeu, 
a afierosit lui Dumnezeu locul, a zidit altar şi s-a mutat cu toată uşu¬ 
rinţa în alta parte. 

«s >i Şi-a întins acolo cortul lui, în Betel, care era spre mare şi Anghe, 
care era spre răsărit ; şi a zidit şi acolo altar Domnului şi a chemat 
numele Domnului» 16 . 

Vezi că toate arată cugetul iubitor de Dumnezeu al lui Avram ? 
Dincolo a zidit altar pentru făgăduinţa pe care i-o făcuse Dumnezeu ; 
şi după ce a afierosit lui Dumnezeu locul, a plecat ; aici, iarăşi, după 
ce şi-a întins cortul, «o zidit altar Domnului şi a chemat numele Dom¬ 
nului». Ai văzut minte de filosof ? Ai văzut că ceea ce lăuda în epis¬ 
tole fericitul Pavel, minunatul dascăl al lumii, spunînd : « In tot locul 
ridicînd mîini cuvioase» 17 , aceea, luîndu-o înainte, a împlinit-o cu fap¬ 
ta patriarhul, zidind în fiecare loc altar, ca să înalţe mulţumiri Stăpî- 
nului ? Ştia, ştia bine că nimic altceva nu cere de la om Dumnezeul 
universului, după nenumăratele şi nespusele Lui binefaceri, decît suflet 
recunoscător, care să ştie să-I mulţumească pentru binefacerile primite. 

Vedem, însă, că dreptul Avram se mută şi de aici. 

14. Fac., 12, 8. 

15. Fac., 12, 8. 

16. Fac., 12, 8. 

17. I Tim., 2, 8. 

«Şl s-a ridicat Avram şi piecind şi-a pus tabăra In pustie» l8 . 

Uită-le iarăşi Iu sufletul lui iubitor de Dumnezeu şi la multa lui 
filosofie ! Scriptura no spune iarăşi că a plecat de acolo «şi şi-a pus 
tabăra in pustie». 

— Pentru ce a plecat de acolo ? 

— Poate pentru că a văzut că locuitorii locului aceluia nu vedeau 
cu ochi buni şederea lui printre ei. De aceea Avram se duce în pustie 
şi cu asta îşi arată marea lui bunătate; arată că doreşte liniştea şi 
că nu vrea să aibă de-a face cu ei. 

«Şi piecind şi-a pus tabăra în pustie». 

Străin cuvînt întrebuinţează Dumnezeiasca Scriptură ! Precum este 
obiceiul să se vorbească despre războinici, tot aşa vorbeşte şi aici 
Scriptura despre dreptul Avram : « şi-a pus tabăra», ca să arate că pa¬ 
triarhul ducea o viaţă simplă ; că după cum ostaşii îşi aşază tabără 
cu uşurinţă cînd ici, cînd colo, tot aşa şi dreptul acesta se muta cu mai 
mare uşurinţă decît ostaşii, deşi avea cu el soţie, nepot şi atîtea slugi. 
Ai văzut ce viaţă simplă ducea Avram la bătrîneţe cu soţia şi slugile 
sale ? Pe mine, însă, mă face să mă minunez mai cu seamă de curajul 
femeii. Cînd mă duc cu gîndul la slăbiciunea firii femeieşti şi mă gîn- 
clesc că Sara se muta cu uşurinţă cu dreptul Avram, că nu se supăra, 
nici nu-i era piedică dreptului, mă minunez şi socot că nu mai puţin 
decît dreptul avea şi ea un suflet tot atît de tare ca şi soţul ei. Şi 
aceasta o vom putea şti cînd vom tîlcui cuvintele Scripturii. 

Ai văzut că după ce Avram a auzit: « Seminţiei taie voi da pă- 
mintul acesta», nu s-a liniştit într-un loc, ci s-a mutat de ici-colo şi de 
acolo iarăşi dincolo. Dar iată că este alungat iarăşi şi din pustie, nu 
de oameni, ci de foamete. 

«Si s-a tăcut, spune Scriptura, foamete pe pămînt » 19 . 

Să audă cei care grăiesc la întîmplare şi fără să se gîndească, cei 
care ghicesc, cei care spun că pentru că a venit cutare s-a făcut foa¬ 
mete ; sau pentru că s-a întîmplat cutare lucru, s-a întîmplat cutare 
lucru. Iată foamete şi la venirea dreptului Avram ; şi foamete mare ; 
dar dreptul nu se turbură, nu gîndeşte ce gîndesc oamenii, şi nici nu 
pune foametea pe seama venirii lui. 

Cînd Avram a văzut că firea îi este împotrivă şi că foametea este 
mare, 

«S-a pogorit Avram în Egipt, ca să locuiască acolo, pentru că se 
întărise foametea pe pămînt» 20 . 



18. Pac., 12, 9. 
10. Pac., 12, 10. 
20. Fac., 12, 10. 

IV 

Iată că luptele dreptului Avram se prelungesc ! Rînduise Stăpînul 
ca Avram să fie dascăl nu numai celor din Palestina, ci şi celor din. 
Egipt, ca să fie cunoscută de toţi lumina virtuţii lui. Ca pe o lumină 
tăinuită şi ascunsă în pămîntul caldeilor, Stăpînul îl ridicase din Cal- 
deea ca să povăţuiască pe calea adevărului pe egipteni, pe cei ce şe¬ 
deau în întunericul rătăcirii. 

Dar poate că cineva mă va întreba : 

— Dar pentru ce nu i-a adus pe calea credinţei pe cei din 
Caldeea ? 

— Poate că Dumnezeu avea să se îngrijească prin alţii de mîn- 
tuirea lor. De altfel ascultă că Hristos spune : «Nu este profet dispre¬ 
ţuit decit in patria sa» 2] . 

Deci, Dumnezeu, ca să aducă la îndeplinire făgăduinţa ce i-o fă¬ 
cuse, spunîndu-i: «Şi voi mări numele tău» 22 , îngăduie să vină foa¬ 
mete, ca să-l silească pe Avram să se ducă în Egipt, ca să cunoască 
şi cei de acolo cît este de mare virtutea bărbatului. Foametea, ca un 
călău, legîndu-1 cu lanţuri, l-a ridicat din pustie şi l-a tîrît în Egipt. 

Dar să vedem ce i s-a întîmplat acolo, să vedem în cîte încercări 
a căzut dreptul Avram, ca să cunoaştem şi curajul lui, dar şi sufletul de 
filosof al femeii sale. 

După ce au mers cale lungă şi au ajuns în apropierea Egiptului, 
a început dreptul să se neliniştească şi să se teamă, ca să spun aşa, de 
viaţa lui ,• şi tremurînd vorbeşte cu femeia lui. 

«Şi a iost, spune Scriptura, cind se apropia Avram să intre în Egipt,, 
a zis Sarei, femeii sale: «Ştiu că eşti iemeie frumoasă la chip. Va fi r 
dar, că dacă te vor vedea egiptenii vor zice: «Aceasta este femeia 
lui» ; şi pe mine mă vor omorî, iar pe tine te vor cruţa ; să le spui, dar : 
«Sînt sora lui», ca să-mi fie mie bine pentru tine şi să trăiască sufletul 
meu din pricina ta» 23 . 

Ai văzut din aceste cuvinte cîtă frică şi nelinişte îl cuprinsese pe 
dreptul Avram ! Dar nu i s-a turburat deloc cugetul, nici nu i s-a în¬ 
tunecat mintea, nici n-a gîndit şi nici n-a spus : «Ce este aceasta ? Am 
fost, oare, părăsit ? Am fost, oare, înşelat ? Ne-a lăsat, oare, Stăpînul 
lipsiţi de purtarea Sa de grijă ? Ne-a lăsat, oare, acum să ne temem 


21. Matei, 13, 57. 

22. Fac., 12, 2. 






<l(> cele mai muri nenorociri şi sa cădem în vădită primejdie El, Care 
ne-a spus : «Te voi mări 24 şi voi da seminţiei tale pămîntui acesta • ? - î: ’ 
Dreptul Avram, însă, n-a vrut să-i treacă prin minte un astfel de gînd, 
ci unul îi era gîndul lui : să poată găsi un mijloc iscusit, ca să-şi po¬ 
tolească şi foamea şi să scape şi din mîinile egiptenilor. 

«Ştiu că eşti femeie frumoasă la chip», i-a spus Avram soţiei iui. 

Iată cit de frumoasă era femeia lui Avram ! Ajunsese bătrînă şi 
rămăsese încă în floare după atîta număr de ani ! Chipul îi mai era 
frumos, cu toate că trecuse prin atitea necazuri şi supărări îndurate 
pe cale, mutîndu-se din loc în loc ; din Caldeea în Haran de aici în 
Canaan ; de aici iarăşi în Cananea, şi de acolo aici şi acum în Egipt. 
Nişte călătorii atît de dese n-ar fi doborît, oare, şi pe un bărbat pu¬ 
ternic ? Dar această minunată femeie strălucea încă prin frumuseţea 
chipului ei chiar după atitea greutăţi şi umplea de cumplită teamă su¬ 
fletul dreptului Avram. De aceea şi spunea : «Ştiu că eşti femeie fru¬ 
moasă la chip. Va fi, dar, că dacă te vor vedea egiptenii vor zice : «A- 
ceasta este femeia lui» ; şi pe mine mă vor omori, iar pe tine te vor 
cruţa». 

Uită-te cîtă încredere are în purtarea femeii lui ! Nu s-a temut că 
are s-o facă să se îngîmfe cu laudele ce i le aducea, ci o sfătuieşte, 
zicînd aşa : «Ca nu cumva pe mine să mă omoare, iar pe tine să te 
cruţe, să le spui: «Sint sora lui», ca să-mi fie mie bine şi să trăiască 
sufletul meu pentru tine». Pentru că nu-i poruncea un lucru obişnuit, 
de aceea a vrut s-o înduplece cu cuvintele ce le spunea, pentru ca s-o 
plece spre milă şi s-o convingă să facă cu dragă inimă ceea ce pusese 
la cale. 


«Va fi, dar, dacă te vor vedea egiptenii vor zice: «Aceasta este 
femeia lui» - şi pe mine mă vor ucide, iar pe tine te vor cruţa». 

N-a spus : «Te vor necinsti» ; nu voia deocamdată s-o înfricoşeze 
cu cuvintele sale ; de altfel se temea şi de făgăduinţa lui Dumnezeu. De 
aceea i-a spus: «Pe tine te vor cruţa. Spune-le dar: «Sînt sora lui». 

Gîndiţi-vă ce se petrecea în sufletul dreptului Avram, cînd dădea 
astfel de sfaturi femeii sale ! Ştiţi, doar, ştiţi bine că nimic nu-i mai greu 
unui bărbat, decît să-şi bănuiască femeia ! Iar dreptul acesta se stră¬ 
duia, făcea totul ca femeia lui să facă desfrînare ! Dar să nu osîndeşti, 
iubite, pe dreptul Avram fără chibzuială, ci, chiar din această faptă a 
lui, caută de-i cunoaşte priceperea şi curajul lui cel mare 1 Curajul, 
pentru că atît de curajos s-a împotrivit gîndului şi a biruit turburarea 


24. Par., 12, 2. 
2 r>. Par., 12, 7. 

sufletului său cînd îi dădea astfel de sfaturi. Că nu este patimă mai 
grea decît gelozia ascultă pe Solomon, care spune : «Plină de gelozie 
este inima bărbatului ei; va fi fără milă în ziua judecăţii; nu va schim¬ 
ba duşmănia nici cu multe daruri» 26 , şi iarăşi: « Crudă ca iadul este 
gelozia» 27 . 

V 

Intr-adevăr, vedem că mulţi oameni, din pricina geloziei, sînt cu¬ 
prinşi de atîta furie că nu cruţă pe femeile lor, ci de multe ori le omoară 
şi pe ele şi pe cel ce le-a necinstit casa şi se omoară şi ei. Atît de 
cumplită este această patimă, atît de greu de stăpînit este gelozia, in¬ 
cit îl face pe gelos să nu ţină seamă nici chiar de viaţa lui. Deci de 
aici putem cunoaşte curajul lui Avram. Priceperea lui cea mare, însă, 
o putem cunoaşte de acolo că, aflîndu-se într-o încurcătură ca aceea, 
prins ca în nişte lanţuri, a putut găsi această cale, ca nenorocirea să 
nu fie atît de mare. Dacă ar fi spus că e femeia lui şi n-ar fi pus la 
cale să o dea drept soră a lui, i-ar fi fost luată şi Sara, din pricină că 
frumuseţea chipului ei ar fi împins pe egipteni spre desfrînare, şi ar 
fi fost ucis şi el, ca să nu fie o dovadă a nelegiuirii lor. Deci cînd îi 
ameninţau aceste două mari nenorociri venite asupra lor din pricina 
desfrînării egiptenilor şi a tiraniei împăratului, Avram, ca să poată 
găsi oarecare uşurare marii sale nelinişti, îi spune femeii lui : «Spu- 
ne-le : «Sînt sora lui*. «Răspunsul acesta, îi spune Avram, mă va scăpa 
poate de primejdie. In ce te priveşte pe tine, fie de spui că eşti sora 
mea, fie de spui că eşti soţia mea, tot te vor lua — asta mai presus de 
orice îndoială — din pricina frumuseţii trupului tău,• eu, însă, voi scă¬ 
pa de primejdie, dacă le vei spune că eşti sora mea». Ai văzut price¬ 
perea dreptului Avram ? Ai văzut că in strimtorarea în care se găsea 
a putut găsi o cale prin care putea scăpa de uneltirile egiptenilor ? Dar 
cu acest prilej, gîndeşte-te şi la răbdarea lui Avram şi la sufletul mare 
al femeii sale. La răbdarea dreptului, că nu s-a supărat, nici n-a zis : 
«Pentru ce să duc cu mine pe femeia aceasta, care mi-i pricina unei atît 
de mari primejdii ? Ce folos am că sînt căsătorit cu ea, cînd din pri¬ 
cina ei mi-i viaţa în primejdie ? Ce cîştig am cînd ea nu numai că nu-mi 
uşurează cu nimic viaţa, dar mai aduce peste mine şi moartea din pri¬ 
cina frumuseţii ei ?». Avram, însă, n-a spus, nici n-a gîndit asta, ci a 
îndepărtat de la el un astfel de gînd şi n-a pus la îndoială nici o clipă 
făgăduinţa făcută lui de Dumnezeu! La un singur lucru se gîndea : Cum 
poate să scape de primejdia care-1 ameninţa ? Gîndeşte-te acum, iu- 

26. Prov., 6, 34—35. . 

27. Ctnt., 8, 6. 


27 — Sflntul Ioan Guri de Aur 

bite, şi la nespusa şi îndelungata răbdare a lui Dumnezeu ! Gîndeşte-te 
că nici nu-1 ajută, nici nu-1 mîngîie pe dreptul Avram, ci aşteaptă să 
se strîngâ şi să crească necazurile dreptului; îl lasă să-l ducă la deznă¬ 
dejde şi numai atunci îşi arată purtarea Sa de grijă ! 

«Spune-le : «Sînt sora lui», ca să-mi iie mie bine pentru tine şi 
să trăiască sufletul meu din pricina ta». Dreptul Avram n-a grăit aceste 
cuvinte pentru că se gîndea că-i va muri sufletul său — că spune 
Scriptura : «Nu vă temeţi de cei ce omoară trupul, dar nu pot omori 
sufletul» 28 —, ci a grăit soţiei sale aceste cuvinte în înţelesul lor obiş¬ 
nuit; «Ca să-mi fie mine bine pentru tine, îi spune el, şi să trăiască 
sufletul meu din pricina ta». Aproape că i-a grăit aşa : « Spune-le : «Sînt 
sora lui», ca nu cumva, fugind de foametea din Cananea, să mă faci 
să cad în mina egiptenilor. Fii mie pricină de mîntuire, ca să-mi fie 
mie bine pentru tine!». 

Cuvinte pline de durere! Mare-i era frica lui Avram, din pricina 
furiei egiptenilor ! li era tare frică de moarte, pentru că nu fusese încă 
surpată tirania morţii! Pentru aceea Avram e şi de părere să ia parte 
la adulterul femeii sale, să slujească aproape celui care avea să-i ne¬ 
cinstească soţia, numai ca să scape de moarte. Da, chipul morţii era 
încă înfricoşător ; porţile cele de aramă nu erau încă sfărîmate ; bol¬ 
dul morţii nu era încă tocit! 

Ai văzut ce strînsă era legătura dragostei dintre bărbat şi femeie ? 
Ai văzut ce sfat a îndrăznit să-i dea bărbatul femeii sale şi ce sfat 
a putut primi femeia ? Şi femeia nu-1 respinge, nici nu se supără, ci 
face totul ca să tăinuiască drama. 

Să audă bărbaţii şi femeile şi să imite înţelegerea dintre aceştia 
doi I Să imite legătura dragostei lor, evlavia lor puternică, cuminţenia 
vrednică de invidiat a Sarei! Chiar la bătrîneţe, frumuseţea Sarei atîta 
strălucea că se lua la întrecere cu virtuţile bărbatului ei. De aceea a 
şi fost învrednicită de atîta purtare de grijă din partea lui Dumnezeu 
şi de răsplata cea de sus. Nimeni, dar, să nu dea vină pe frumuseţea 
trupului, nici să spună acele cuvinte fără rost: «Pe cutare femeie a 
pierdut-o frumuseţea ei!», «Cutărei femei, frumuseţea i-a fost pricina 
prăbuşirii!». Nu este frumuseţea pricina prăbuşirii! Doamne fereşte ! 
Că şi frumuseţea este opera lui Dumnezeu. Nu ! Pricina tuturor rele¬ 
lor este voinţa cea rea. Ai văzut că această minunată femeie strălucea 
şi într-o privinţă şi în alta : şi prin frumuseţea sufletului şi prin fru¬ 
museţea feţei ? In toate mergea pe urmele bărbatului ei. Pe Sara s-o 
imite femeile ! Iată că nimic nu i-a turburat sufletul : nici frumuseţea 


28. Matei, 10, 28. 

chipului, nici nerodirea pîntecelui, nici timpul îndelungat, nici multa 
avuţie, nici mutatul din loc în loc, nici călătoriile, nici repetatele şi ne¬ 
contenitele încercări! Nimic n-a turburat-o, ci a rămas nezdruncinată. 
De asta a şi primit o răsplată vrednică de răbdare ! A putut naşte la 
adinei bătrîneţi dintr-un pîntece amorţit, dintr-un pîntece mort. 

«Ca să-mi iie mie bine pentru tine şi să trăiască sufletul meu din 
pricina ta». 

«Nimic altceva nu mi-a mai rămas ca să scap, i-a spus Avram, 
decît să vrei să spui: « Sînt sora lui». Aşa poate voi scăpa de primejdia, 
care mă pîndeşte, şi voi trăi datorită ţie! Viaţa mea de acum înainte 
mi se datoreşte ţie». 

îndestulătoare au fost cuvintele acestea ca să înduplece şi să con¬ 
vingă pe femeia lui! 

VI 

Atunci este cu adevărat căsnicie, cînd cei doi soţi se înţeleg nu 
numai cînd le merge bine, ci şi cînd trec prin primejdii. Prin asta se 
vădeşte dragostea adevărată ! Prin asta ®e cunoaşte prietenia trainică! 
Nu-1 face pe împărat atît de strălucitor coroana de pe cap, cît de stră¬ 
lucitoare şi de vestită a făcut-o pe Sara ascultarea pe care a dat-o sfa¬ 
tului soţului ei, sfatul dreptului Avram. Cine nu se va minuna, gîndin- 
du-se la supunerea ei ? Cine va putea lăuda după vrednicie pe această 
femeie care, după ce dusese o viaţă atîta de curată, la o vîrstă ca a 
ei, pentru a-şi scăpa bărbatul, a acceptat, atît cît stătea în voia ei, să 
facă adulter şi să trăiască cu un barbar ? 

Dar aşteaptă puţin şi vei vedea iscusita purtare de grijă a lui Dum¬ 
nezeu. Că de asta a aşteptat atît de mult Dumnezeu, tocmai ca să-l facă 
şi pe drept mai slăvit şi să şi arate, prin cele petrecute atunci, nu numai 
egiptenilor, ci şi locuitorilor Palestinei, de cîtă bunăvoinţă se bucura 
patriarhul înaintea Stăpînului universului. 

«Şi a fost după ce a intrat Avram in Egipt, că au văzut egiptenii 
că femeia era frumoasă foarte. Şi au văzut-o căpeteniile lui Faraon şi 
au lăudat-o lui Faraon şi au dus-o pe ea în casa lui Faraon. Şi lui Avram 
i-au făcut bine pentru ea. Şi avea el oi şi viţei şi asini şi slugi şi sluj¬ 
nice şi catîri şi cămile» 29 . ; 

Iată că s-a întîmplat tot ce bănuise dreptul Avram mai înainte I 

Cînd au ajuns în Egipt, «au văzut egiptenii că femeia era frumoasă 
-foarte». 


29. Fac., 12, 14—16. 








420 _ TlWTUL 1QAN QURA DK AUlt 

Nu era numai frumoasă, ci, aşa de frumoasă, că atrăgea privirile 
tuturor celor ce-o vedeau. 

«Şi au văzut-o pe ea căpeteniile lui Faraon şi au lăudat-o lui Fa¬ 
raon». 

Să nu treci cu uşurinţă, iubite, pe lingă aceste cuvinte, ci minu- 
nează-te că nici un egiptean n-a pus mina pe ea ca pe o femeie stră¬ 
ină, venită din altă parte, nici n-a dispreţuit pe Avram, ci s-au dus la 
împărat de l-au vestit. S-a întîmplat lucrul acesta ca faptele să ajungă 
mai cunoscute, ca răzbunarea lui Dumnezeu să nu se îndrepte spre un 
om de rînd, ci spre însuşi împăratul, ca astfel cele întîmplate să se 
răspîndească pretutindeni. 

«Şi au dus-o pe ea la Faraon». 

îndată i s-a luat lui Avram femeia ; şi a fost dusă la Faraon. Uită-te 
cit de mare e îndelunga aşteptare a lui Dumnezeu ! Nu-şi arată de la 
început purtarea Sa de grijă, ci lasă să se întîmple totul, o lasă pe 
Sara să cadă aproape în gîtlejul fiarei şi numai atunci face tuturora cu¬ 
noscută puterea Sa. 

«Şi au dus-o in casa lui Faraon». 

Ce se petrecea, oare, în sufletul femeii în vremea aceea ? Cit de 
turburată îi era mintea ! Cum se înălţau valurile în inima ei! Cum de 
nu s-a înecat, ci a rămas neclintită, ca o stîncă, căutînd la ajutorul cel 
de sus ? Dar pentru ce vorbesc eu de Sara ? Este firesc să ne gîndim 
ce se petrecea în sufletul lui Avram, cînd femeia lui a fost dusă în casa 
lui Far aon I 

«Şi lui Avram i-au tăcut bine pentru ea», ca unui frate adică. «Şi 
avea el oi şi viţei şi asini şi slugi şi slujnice şi cămile şi catiri». 

Ce vîlvătaie n-au aprins în sufletul lui Avram toate aceste daruri, 
pe care Faraon i le-a dat ca să-l bucure şi să-l slujească ? Nu-i pîrjolea, 
oare, inima, nu-i ardea, oare, mintea, cînd se gîndea la pricina acestor 
daruri ? 

Ai văzut că necazurile au ajuns aproape de sfîrşit ? Ai văzut că, 
după judecata omenească, nu mai era nici o nădejde de îndreptare ? 
Ai văzut că, după judecata omenească, situaţia era deznădăjduită ? Ai 
văzut că femeia căzuse chiar in gîtlejul fiarei ? Dar iată acum şi ne¬ 
spusa iubire de oameni a lui Dumnezeu şi minunează-te de covîrşitoa- 
rea Lui putere! 

«Şi l-a certat, spune Scriptura, Dumnezeu pe Faraon şi casa lui 
cu certări mari şi rele pentru Sara, femeia lui Avram» 30 . 

30. Pac., 12, 17. 








— Ce înseamnă «L-a certat» ? 

— L-a certat pentru îndrăzneala lu! şi pentru fapta lui cea rea. 

«Cu certări mari». 

Nu l-a certat puţin pe împărat, ci cu «certări mari», pentru că şi 
fapta îndrăznită de el nu era mică, ci foarte mare. De aceea şi pedeapsa 
i-a fost mare. 

«Şi casa lui». 

L-a certat nu numai pe el, ci «şi casa lui». 

— Dar pentru ce au fost pedepsiţi şi toţi cei ai casei împăratului, 
cînd a păcătuit numai împăratul ? 

— Nu s-a întâmplat nici asta fără rost, ci ca să potolească nebu¬ 
nia împăratului. Era nevoie de o lovitură mai puternică, pentru ca îm¬ 
păratul, spăimîntat de lovitură, să se depărteze de nelegiuire. 

— Este, oare, drept, aş putea fi întrebat, ca din pricina împăratului 
să fie pedepsiţi cei din casa lui ? 

— Aceia au fost pedepsiţi nu numai din pricina împăratului, ci 
şi din pricina lor, pentru că au luat poate parte şi au ajutat la săvîrşirea 
nelegiuirii. Ai auzit doar ce spusese Scriptura mai înainte : « Văzînd-o 
pe ea căpeteniile, au lăudat-o lui Faraon şi au dus-o în casa lui Faraon ». 
Ai văzut că ei au făcut cu femeia dreptului Avram o faptă pe placul 
împăratului? Au fost pedepsiţi, deci, toţi cei apropiaţi ai lui Faraon, 
şi nu numai el, tocmai pentru ca să afle toţi că au făcut o faptă nele¬ 
giuită, nu unui străin oarecare, unui om de rînd, ci unui bărbat drag 
lui Dumnezeu, de care Dumnezeu are multă grijă. Asta e pricina că 
i-a zguduit sufletul lui Faraon cu pedeapsă mare \ pedeapsa l-a făcut 
să se depărteze de fapta lui spurcată, a pus frîu pornirii lui necugetate, 
i-a scos din minte gîndul desfrînării, i-a alungat din suflet pofta ne- 
îmblînzită, i-a înfrînat nebunia furiei. 

VII 

De aceea vezi-1 pe împărat! Cit de blînd vorbeşte împăratul, ti¬ 
ranul cu un străin, cu un om care umbla de colo-colo ca un vagabond, 
a cărui femeie îndrăznise să o ia ! Bine a spus Scriptura că «a certat 
Dumnezeu pe Faraon şi casa lui pentru Sara, femeia lui Avram». Pe¬ 
deapsa îl face să-şi dea seama că Sara era femeia dreptului Avram. Da, 
chiar dacă a fost dusă în casa lui Faraon, totuşi ea a continuat să fit' 
femeia lui Avram I 

«Şl clic mitul, spune Scriptura, Faraon pe Avram, i-a zis Iul .• «Pen¬ 
tru ce mi-ai făcut mie asta ?» 31 . 

Uită-te la cuvintele pe care le rosteşte împăratul ! 

— « Pentru ce mi-ai făcut mie asta ?», îi spune împăratul. 

— Eu, îi răspunde Avram, eu ţi-am făcut ţie, eu străinul, un om 
pe care nu-1 cunoaşte nimeni, pe care foametea l-a adus aici ? Eu, îm¬ 
păratului, tiranului, stăpînului Egiptului ? Ce ţi-am făcut eu ţie ? Ni¬ 
mic ! Tu mi-ai luat soţia! M-ai nesocotit ca pe un străin, m-ai dispre¬ 
ţuit, m-ai socotit o nimica ! Ai fost cuprins cu totul de poftă şi ai vrut 
să împlineşti ce-ai hotărît! Ce ţi-am făcut, dar, ţie ? 

— Mare rău mi-ai făcut, îi răspunde împăratul. Mare nenorocire 
ai adus peste mine ! 

Ai văzut eît s-au schimbat lucrurile ! Împăratul îi spune un ui om 
de rînd : « Pentru ce mi-ai făcut mie asta ? Ai pus pe Dumnezeu să-mi 
ducă război, ai adus peste mine urgia Lui, m-ai făcut vinovat de pe¬ 
deapsă, ai făcut să fie pedepsită toată casa mea pentru cele îndrăznite 
faţă de tine». 

«Pentru ce mi-ai făcut mie asta, că nu mi-ai spus că este femeia 
ta ? Pentru ce ai spus că «Este sora mea», şi au luat-o pe ea femeie 
mic ?» 32 . 

«Eu, spune împăratul, am vrut s-o iau de femeie, ştiindu-ţi-o soră !». 

Dar de unde ai aflat, împărate, că este femeia dreptului Avram ? 

Mi-a spus-o Cel Ce pedepseşte fărădelegea aceasta. Pentru ce 
mi-ai făcut mie asta şi nu mi-ai spus că este femeia ta şi mi-am luat-o 
femeie, ca sd fac păcat ? Am căutat să fac asta ştiind că-ţi este soră ! 

Uită-te cît i-a zguduit mintea tăria pedepsei, încît caută să-şi gă¬ 
sească o scuză înaintea dreptului Avram şi să-l slujească în orice chip. 
Dacă n-ar fi fost mina lui Dumnezeu, care să-i înmoaie sufletul şi să-l 
înfricoşeze, ar fi fost firesc să se mînie şi mai mult pe Avram, să se 
răzbune pe drept că l-a înşelat, să-l pedepsească şi să aducă asupra 
lui cea mai cumplită primejdie. Dar n-a făcut nimic din acestea; frica 
de pedeapsă i-a potolit mînia şi se gîndea numai la un singur lucru, 
cum să-i intre în voie dreptului Avram. Ştia doar că nu poate fi un 
om de rînd, un om care se bucură de o bunăvoinţă atît de mare din 
partea luii Dumnezeu, 









«Şl a cum, lată femela ta Înaintea ta / la-o şl pleacă» 5î . 


i«Acum, spune Faraon, pentru că ştiu că-ţi este femeie, nu sorii, 
iată o ai! Cu nimic n-am pingărit căsnicia voastră, nici nu te-am lip¬ 
sit de femeia ta. Iată, femeia ta este Înaintea tai Ia-o şi te ciul». 

Care minte ar putea admira după vrednicie cele petrecute sau care 
limbă ar putea istorisi minunea ? O femeie, frumoasă la chip, cade în 
mîinile unui bărbat egiptean, ale unui împărat, ale unui tiran, în mîinile 
unui om înnebunit de patimă şi desfrânat; şi iată că scapă neatinsă, păs- 
trîndu-şi întreagă curăţenia. Da, precum spuneam şi mai înainte, aşa sînt 
toate cele rînduite de Dumnezeu ! Mai minunate şi prea mărite ! Cînd 
îţi pierzi orice nădejde, atunci Dumnezeu îşi arată puterea Lui, nebi¬ 
ruită de nimic. Minunat şi prea mărit a fost, de pildă, să vezi pe băr¬ 
batul doririlor, pe Daniel 34 , stînd în mijlocul fiarelor acelora, fără să 
păţească ceva! Ca şi cum ar fi fost înconjurat de oi, aşa a ieşit nevă¬ 
tămat din groapă ! 35 Mai minunat şi preamărit a fost să vezi pe cel 
trei tineri stînd în cuptor, ca într-o livadă sau grădină, fără să-i valăme 
focul! Şi au ieşit de acolo ca nişte statui! 36 Tot aşa, trebuie să te 
minunezi şi de cele petrecute acum! Femeia dreptului Avram a ieşit 
nevătămată, fără să fie necinstită de împăratul Egiptului, de tiranul, do 
desfrînatul! Dumnezeu a fost Cel Ce a lucrat pe toate ! El, Care poate 
totdeauna găsi deşire în cele fără de ieşire ; El, Care poate da bune 
nădejdi în lucruri fără de nădejde. 

«Şi acum, iată femeia ta înaintea ta! ia-o şi te du!». 

«Să nu socoteşti, îi spune Faraon, că ţi-am făcut vreun rău I Din 
neştiinţă am făcut tot ce-am făcut. Dar iată acum ştiu ce fel de apă¬ 
rător ai ! Mînia Lui împotriva mea mi-a arătat de cîtă bunăvoinţă te 
bucuri înaintea Dumnezeului universului. Ia-ţi, dar, femeia şi te du!». 
Dreptul Avram i-a înspăimântat atunci pe toţi. De asta s-au şi grăbit 
să-l slobozească, încărcîndu-1 cu daruri, ca să îmblînzească pe Stăpî- 
nu-1 lui. 

VIII 

Ai văzut, iubite, cîtă putere are răbdarea şi stăruinţa ? Adu-ţi 
aminte acum de cuvintele rostite de patriarh, pe cînd se apTopda de 
Egipt: «Ştiu că eşti femeie frumoasă la chip; va fi, dar, dacă te vor 
vedea egiptenii, pe mine mă vor omorî, iar pe tine te vor cruţa». Având 
aceste cuvinte în minte, uiită-te la cele petrecute acum şi minunează-te 


33. Fac., 12, 19. 

34. Dan., 9, 23. 

35. Dan., 6, 16—23. 

36. Dan., 3, 8—26. 

şi da răbdarea dreptului, şl de puterea iubitorului de oameni Dumnezeu. 
Uită-te cu cită slavă l-a făcut să se întoarcă din Egipt pe Avram, care 
venise acolo cu alîta frică şi teamă ! 

«Şi a poruncit, spune Scriptura, Faraon oamenilor săi pentru Avram, 
ca să-l petreacă de acolo pe el şi pe femeia lui şi pe toate cite erau cu 
el şi pe Lot cu el» 37 . 

Cu mare slavă şi cu multă bogăţie se întoarce, deci, din Egipt drep¬ 
tul Avram ; prin cele întîmplate ajunge dascăl nu numai egiptenilor, ci 
şi tuturor celor din drumul său şi celor ce locuiau în Palestina. Cei care 
îl văzuseră, cînd se cobora în Egipt mînat de foame, cu teamă şi cu¬ 
tremur pogorîndu-se, îl văd acum iarăşi întorcîndu-se cu slavă şi avere; 
şi au aflat cu asta ce grijă mare a avut Dumnezeu de el. Cine a mai 
văzut asta ? Câne a mai auzit ? A plecat ca să-şi ostoiască foamea şi 
se întoarce plin de bogăţie şi slavă nespusă ! Să nu fii, oare, uimit, 
iubite, şi să nu te minunezi de cele întîmplate ? Dar mai bine spus, mi- 
nunează-te, uimeşte-te şi slăveşte puterea Stăpînului de obşte al nos¬ 
tru al tuturora ! Şi vezi-i şi pe strănepoţii lui Avram coborîndu-se la 
fel în Egipt, tot minaţi de foamete, şi întorşi iarăşi de acolo, după multă 
robie şi necaz, cu multe averi. Atît de iscusit este Stăpînul nostru! În¬ 
găduie să se îngrămădească necazurile pe capetele noastre ; dar cînd 
s-au îngrămădit mai multe, atunci împrăştie furtuna, face vreme buna 
şi schimbă lucrurile cu totul, arătîndu-ne măreaţa Lui putere. 

«Şi s-a suit Avram din Egipt, el şi femeia lui şi toate ale lui şi Lot 
cu el, in pustie» 38 . 

Foarte bine se potrivesc dreptului Avram cuvintele acelea pe care 
le spusese fericitul David despre cei întorşi din robia babilonică : «Cei 
ce au semănat cu lacrimi, cu bucurie vor secera. Mergînd mergeau şi 
plîngeau arunclnd seminţele lor. Dar venind au venit cu bucurie, pur- 
tind snopii lor» 39 . Ai văzut că pogorîrea a fost plină de nelinişte şi 
teamă ? Le era teamă că moartea îi aşteaptă. Iată, însă, că întoarcerea 
este plină de măreţie şi de strălucire. De toţi era, deci, respectat drep¬ 
tul Avram : şi de cei din Egipt şi de cei din Palestina. Intr-adevăr, cine 
n-ar fi respectat pe un om aşa de păzit de Dumnezeu şi învrednicit de 
atîta purtare de grijă ? Negreşit nimănui nu-i erau tăinuite cele petre¬ 
cute împăratului şi în casa lui. Dumnezeu a îngăduit toate acestea şi 
a lăsat de au mers atît de departe încercările dreptului Avram, tocmai 




37. Pac., 12, 20; 13, 1. 

38. Pac., 13, 1. 

39. Ps., 125, 6—8. 

pentru ca răbdarea lui să ajungă mai strălucitoare, ca să'se ducă ves¬ 
tea de el pipă la marginile lumii, că să nu rămînă unul care să nu 
audă de virtutea dreptului Avram, < 

■IX 

Aţi văzut, iubiţilor, cit de mare e cîştigul încercărilor ? Aţi văzut 
cit de mare e răsplata răbdării ? Aţi văzut şi pe bărbat şi pe femeie, pe 
bătrîn şi pe bătrînă ? Aţi văzut cită filosofie au arătat în viaţa lor, cit 
curaj, cită dragoste între ei şi cît de strînsă le era legătura dragostei 
lor ? Să păşim, dar, cu toţii pe urmele lor! Să nu ne întristăm niciodată 
şi nici să socotim venirea încercărilor drept dovadă că Dumnezeu ne-a 
părăsit sau că ne-a trecut cu vederea! Dimpotrivă, tocmai aceasta să 
fie dovada cea măi puternică pentru noj că Dumnezeu ne poartă de 
grijă. De avem poveri de păcate în spatele nostru 1 , vom putea să le uşu¬ 
răm, dacă arătăm răbdare în. încercări şi dacă-I mulţumim lui Dumne¬ 
zeu ; iar dacă nu avem multe păcate, iarăşi şi aşa ne vom bucura de şi 
mai mare bunăvoinţă din partea lui Dumnezeu, dacă îndurăm încercă¬ 
rile, mulţumind lui Dumnezeu. Darnic fiind Stăpînul nostru şi cu grijă 
mare de mîntuirea,noastră, pune adeseori înaintea noastră, ca a şcoală, 
valuri de încercări şi de lupte, pentru ca, făcînd şi noi tot ce depinde de 
noi, să ne bucurăm din belşug de purtarea Sa de grijă. 

Ştiind acestea, să nu pierdem nădejdea cînd sîntem încercaţi, nici 
să ne întristăm cînd vin necazuri peste noi; dimpotrivă, chiar să ne 
bucurăm, aşa cum spune fericitul Pavel: «Acum mă bucur în suferin¬ 
ţele mele» 40 . Ai văzut suflet plin de recunoştinţă ? Dacă se bucura cînd 
suferea, cînd mai putea fi trist ? Dacă pentru el era pricină de bucurie 
ceea ce întrista pe alţii, gîndeşte-te cum era sufletul său ? Şi ca să 
afli că nu este cu putinţă să dobîndeşti bunătăţile făgăduite şi să fii 
învrednicit de împărăţia cerurilor altfel decît suferind în această viaţă, 
ascultă ce spun apostolii celor ce veniseră de curînd la credinţă : «Şi 
învăţînd pe mulţi s-au întors în Listra, în Iconia şi în Antiohia, întărind 
sufletele ucenicilor şi îndemnîndu-i să stăruiască în credinţă şi zicînd 
că prin multe necazuri trebuie să intrăm în împărăţia cerurilor » 4l . 

Ce cuvînt de apărare ne mai rămîne, dar, dacă nu voim să îndurăm 
cu curaj, cu bărbăţie şi cu mulţumire, toate greutăţile care vin peste 
noi, cînd vedem că nici nu-i cu putinţă să ne mîntuim altfel decît mer- 
gînd pe calea aceasta ? Că nu e un lucru nou şi străin ca toţi drepţii 

40. Col., 1, 24. 

41. fapte, 14, 21—22. 

sfi sufere în timpul vieţii acesteia, ascultă că o spune Hristos : *In lume 
necazuri veţi avea, dar îndrăzniţi» i2 . Şi ca ucenicii să nu piardă nădej¬ 
dea la auzul acestor cuviinţe, le dă îndată curaj, făgăduindu-le aju¬ 
torul Său : «Dar îndrăzniţi, că Eu am biruit lumea /» 43 . «Ai, ne spune 
Hristos, pe Cel Care-ţi uşurează suferinţa, pe Cel Care nu te lasă să 
te îneci sub năvala încercărilor, pe Cel Care-ţi dă odată cu încercarea 
şi scăparea din încercări, pe Cel Care nu îngăduie să vină peste noi 
încercări mai presus de puterile noastre». Pentru ce te întristezi ? Pen¬ 
tru ce te superi ? Pentru ce te necăjeşti ? Pentru ce eşti mic la suflet ? 
Crezi, oare, că are să îngăduie Dumnezeu să ne lase în părăsire cînd 
facem tot ce trebuie şi stă în puterea noastră să facem, adiică să răb- 
dăm, să stăruim, să mulţumim lui Dumnezeu pentru toate ? Crezi, oare, 
că nu biruie înţelepciunea Stăpânului nostru chiar atunci cînd lucrurile 
ar ajunge la deznădejde ? Noi să facem tot ce depinde de noi şi să 
avem credinţă curată, încredinţaţi fiind că iscusit este Apărătorul su¬ 
fletelor noastre. Şi negreşit, Cel Care ştie mai bine decît noi folosul 
nostru va rîndui lucrurile aşa cum se cuvine, după cum este şi Lui 
cu cuviinţă şi nouă de folos, ca să primim şi răsplata răbdării, şi să fim 
învredniciţi şi de iubirea Sa de oameni, cu harul şi îndurările Domnului 
nostru Iisus Hristos, cu Care Tatălui, împreună cu Sfîntul Duh, slavă, 
putere şi cinste, acum şi pururea şi în vecii vecilor, Amin. 

«clar Avram era bogat foarte in dobitoace, 
în argint şi aur. Şi au mers de unde au venit 
în pustiu pînă la Betel, pînă la locul în care mai înainte 
a fost cortul lui, între Betel şi Anghe, la locul altarului, 
pe care l-a făcut acolo la început» 1 

I 

Văzînd că .aţi venit azi cu drag la biserică şi că vi-i mare dorul 
de ascultarea cuvîntului meu, vreau să vă plătesc datoria ce-o datoram 
dragostei voastre. îmi dau seama că mulţi poate aţi uitat că vă eram 
dator, din pricina zilelor multe ce s-au scurs între timp, iar cuvîntul 
meu a fost atras spre alte subiecte. Sărbătorile Paştilor au întrerupt 
şirul tîlcuirii. Nici nu era cu cale ca de sărbătoarea crucii Stăpînului 
să vă vorbesc de altceva; trebuia să întind masă potrivită acestei îm¬ 
prejurări. De aceea cînd a sosit ziua vînzării Domnului, am întrerupt 
şirul tîlcuirii şi, obligat de vînzare, mi-am ascuţit limba împotriva vîn- 
zătorului şi iarăşi am vorbit de cruce. Apoi, cînd a venit ziua învierii, 
trebuia neapărat să vorbesc dragostei voastre de învierea Stăpînului ,• 
şi iarăşi în zilele următoare am căutat să vă fac dovada învierii cu 
minunile săvîrşite după înviere ; atunci am tîlcuit şi din Faptele Apos¬ 
tolilor ; şi din ele am întins obişnuitul ospăţ şi am făcut în fiecare zi 
cuvînt de sfătuire celor de curînd învredniciţi de harul botezului. 

Acuma, dar, trebuie neapărat să vă aduc aminte de datoria ce v-o 
datorez şi să caut s-o plătesc. Voi, intr-adevăr, prinşi de multe griji, 
nici nn mai ştiţi ce vă datorez, pentru că aveţi grijă de soţii, .purtaţi 
grijă de copii, vă îngrijiţi de hrana cea de toate zilele şi sînteţi asal¬ 
taţi şi de alte multe griji iumeşti; eu, însă, nefiind supărat de nici 
una din acestea, vă amintesc de datorie şi mă pregătesc să v-o plă¬ 
tesc. Să nu vă minunaţi că sînt un platnic atît de bun ! Datoria aceasta 
este cu totul altfel decît datoria de bani. Cînd cineva datorează bani, 
nu se grăbeşte atît de mult să-şi plătească datoria, pentru că ştie că 

plata datoriei ii împuţinează lui banii şi-i creşte avuţia celui care pri¬ 
meşte banii,• cu datoria cea duhovnicească nu se îmtîmplă aşa, ci cu 
totul dimpotrivă : datornicul ajunge mai bogat, cînd îşi piăteşte da¬ 
toria şi sporeşte şi averea celui care o primeşte. Aceasta e pricina că 
datoriile băneşti dau naştere la nemulţumiri, iar datoriile duhovniceşti 
sînt cu cîştig pentru amîndoi: şi pentru cel ce plăteşte datoria, şi pen¬ 
tru cel ce o primeşte. Lucrul acesta ne îndeamnă fericitul Pavel să-l 
facem cu dragoste,-spunînd.: «Nu fiţi datori nimănui cu nimic decit 
cu dragostea unuia către altul» 2 . Prin aceste cuvinte,,Pavel ne arată 
că datoria aceasta nu se termină niciodată; ©a trebuie necontenit plă¬ 
tită. Mifci voi nii .trebuie să neglijaţi, a»'fi gata s-o: primiţi, Asta mă va 
face pe mine, datornicul, mai bogat, iar pentru voi plata datoriei va 
fi temei de mai mult folos. 

Aşadar pentru că aşa e natura acestei datorii, pentru că sporeşte 
avuţia pu cît o plăteşti mai repede, haide, deci, să vă spun ce vă da¬ 
torez, pentru ca şi voi să-mi primiţi cu mai mult drag cuvintele ; şi 
yăzîndu-mă că sînt bun platnic, să mă răsplătiţi cu rîvna ascultării 
celor ce am să vă spun. 

Care-i, dar, datoria ce v-o datorez ? Ştiţi şi vă amintiţi că vă vor¬ 
beam de patriarhul Avram ; că din pricina foametei s-a pogorît în Egipt, 
şi că , Sara, femeia lui i-a fost luată de Faraon. V-am vorbit apoi de 
mînia lui Dumnezeu împotriva lui Faraon şi a întregii lui case pentru 
grija pe care Dumnezeu o avea de Avram; şi, în sfîrşit, că Dumnezeu 
a fă.cut ca Avram să se întoarcă din Egipt plin d,e multă slavă. «Şi a 
poruncit Faraon oamenilor săi, ca să-l petreacă pe el şi pe femeia lui 
şi pe toate cîte erau ale lui şi pe Lot cu el» 3 . Şi s-a suit Avram din 
Egipt în pustie, el şi femeia lui şi ,toate cele ale lui şi Lot cu el. Aici 
am oprit cuvîntul, pentru că în zilele ce au urmat am .ţinut cuvînt de 
învăţătură la sărbătorile ce veneau. De aceea azi trebuie neapărat să 
continui tîlcuirea, şi să leg, ca într-un singur trup, cele ce-au fost spuse 
pînă acum cu cele ce voi spune. Aşa vă va fi mai uşor de înţeles cu- 
yîntul meu, de»(învăţătură. Dar ca să fie mai, lămurite spusele mele, se 
cade să vă pun înainte începutul cuvintelor Scripturii citite azi dra¬ 
gostei voastre. 

«Avram era bogat foarte în dobitoăce, în argint şi dur. Şi au rriers 
de unde au venit în pustie pînă la Betel, pînă la locul în care a fost 
mai Înainte cortul lui, între Betel şi Anghe, la locul altarului, pe care 

2. Rom., i:i, 8. 

:i. Par., 12, 20. 

ha făcut acolo la început şi a chemat ucolo Avram numele Domnului 
Dumnezeu» *. . • , , :s ( . 

Să nu trecem cu uşurinţă peste cele citite* ci să căutăm să aflăm 
bine înţelesul lor, pentru că Scriptura nu istoriseşte nimic de prisos. 

Scriptura a spus : «Avram era bogat foarte». 

Uită-te că acum, pentru întîia oară, face Scriptura lucrul acesta ; 
nu l-a spus la întîmplare şi nici nu-1 numeşte în zadar pe Avram bogat. 
Că nicăieri în altă parte Scriptura n-a amintit de Avram că era bogat, 
ci acum pentru întîia oară. 

— Pentru ce, cu ce scop ? 

— Ca să cunoşti iscusita înţelepciune a lui Dumnezeu, ca să-I cu¬ 
noşti covîrşitoarea şi nemărginita Lui putere şi deosebita purtare de 
grijă, pe care a avut-o de dreptul Avram. Omul acesta, care n-uvea 
cu ce trăi în Cananea, care, minat de foamete, s-a dus în Egipt, a ajuns 
dintr-o dată bogat ,• şi nu un bogat oarecare, ci foarte bogat, nu numai 
în dobitoace, ci şi în argint şi aur. 


II 

Ai văzut cît de mare e purtarea de grijă a lui Dumnezeu ? Avram 
a plecat ca să-şi potolească foamea ; şi s-a întors nu numai cu foamea 
potolită, ci şi încărcat de multă bogăţie şi de slavă nespusă ; ajunsese 
cunoscut tuturora cine era. Locuitorii din Cananea au cunoscut mai 
bine acum virtutea dreptului Avram, văzîndu-1 dintr-o dată într-o stare 
atit de schimbată şi cu atît de multă bogăţie pe străinul care rătăcea 
de ici-colo, care se pogorîse în Egipt ca un fugar şi vagabond. Uită-te 
şi la Avram! Bogăţia lui cea mare şi buna lui stare nu-1 moleşesc, 
nici nu-1 fac trîndav, ci îl mină iarăşi spre locul acela în care fusese 
mai înainte de pogorârea în Egipt. «A venit, spune Scriptura, în pustie, 
pînă la locul în care a fost mai înainte cortul lui, la locul altarului, pe 
care l-a făcut acolo la început şi a chemat numele Domnului Dumnezeu». 

Gîndeşte-mi-te cît de îndrăgostit era Avram de linişte şi de o viaţă 
lipsită de turburări, cît de mult se străduia să slujească necontenit lui 
Dumnezeu ! Scriptura ne spune că din Egipt s-a dus acolo unde zidise 
mai înainte altarul şi unde chemase numele lui Dumnezeu. Şi Avram, 
luînd-o înainte, a împlinit dintru început cuvintele spuse de David; 
« Ales-am a fi lepădat în casa Dumnezeului meu mâi vîrtos decît a locui 
în locaşurile păcătoşilor» 5 . Din pricină că chemase acolo numele lui 








U 



Dumnezeu, lui Avram li era mai dragă pustia decît oraşele. Ştia Avram, 
ştia că frumuseţea oraşelor şi a clădirilor n-o face măreţia lor, nici 
mulţimea locuitorilor, ci virtutea celor ce le locuiesc. De aceea şi pustia 
a ajuns mai de cinste decît oraşele şi mai strălucitoare decît lumea 
locuită, pentru că era împodobită cu virtutea dreptului Avram. 

«Şi Lot, spune Scriptura, care mergea împreună cu Avram, avea şi 
oi şi boi şi dobitoace. Şi nu-i încăpea pe ei pămîntul, ca să locuiască 
împreună, pentru că averile lor erau multe şi nu puteau să locuiască 
împreună» 6 . 

Nu numai patriarhului Avram îi crescuse averea ; ai şi «Lot avea, 
spune Scriptura, of şi boi şi dobitoace». Se poate ca unele din bogăţii 
să le fi dăruit Avram nepotului său, pentru că era darnic, iar alte bo¬ 
găţii să i le fi dăruit alţii în cinstea patriarhului. 

«Şi nu-i încăpea pe ei pămîntul, pentru că averile lor erau multe». 

Iată că mulţimea averilor ajunge îndată pricină de neînţelegere şi 
de despărţire ,• mulţimea averilor strică unirea, rupe legătura rudeniei. 

«Şi s-a făcut ceartă între păstorii vitelor lui Avram şi păstorii lui 
Lot. Iar cananeii şi ferezeii locuiau atunci pămîntul acela» 7 . 

Uită-te că slugile fac începutul certei! De aici se nasc totdeauna 
toate răutăţile, de la răutatea slugilor. 

«Şi s-a făcut, spune Scriptura, ceartă între păstori». 

Ei au dat prilej de ceartă ; ei au stricat pacea ; ei s-au arătat plini 
de nerecunoştinţă. 

«far cananeii şi ferezeii locuiau atunci pămîntul acela». 

—- Pentru ce ne-a spus Scriptura lucrul acesta ? 

— Pentru că spusese : «Nu-i încăpea pe ei pămîntul, ca să locu¬ 
iască împreună». Dumnezeiasca Scriptură a vrut să ne arate pricina 
pentru care nu-i încăpea pe ei pămîntul : pentru că pămîntul era ocupat 
mai înainte de aceste popoare. 

Dar să vedem sufletul iubitor de Dumnezeu al patriarhului. Prin 
blîndeţea lui, caută să stingă văpaia ce avea să se nască. 

«Şi a zis Avram lui Lot: «Să nu fie sfadă între mine şi tine şi între 
păstorii mei şi păstorii tăi, că fraţi sîntem» 8 . 

Ce covîrşitoare smerenie ! Ce filosofie înaltă ! Bătrînul Avram, omul 
în vîrstă, îl numeşte frate pe cel tînăr, pe nepotul său, îi dă cinstea 
pe care el însuşi o are şi nu face nici o deosebire între el şi celălalt, 


(). Fac., 13, 5—7. 
> 7. Far., 13, 8, 

A 8. Puc.. 13, 0. 

ci spune : «Sd nu fie sfadă între mine şi tine, între păstorii mei şi păs¬ 
torii tăi. Nici nu se cade să ne sfădim,- sîntem doar fraţi». Ai văzut 
că patriarhul împlineşte legea apostolică, ce spune : *Este, deci, oare¬ 
cum o lipsă a voastră, că aveţi judecăţi între voi: Pentru ce nu sufe¬ 
riţi mai degrabă nedreptatea ? Pentru ce nu răbdaţi mai degrabă pa¬ 
guba? Voi, însă, faceţi nedreptate şi aduceţi pagubă, şi aceasta fra¬ 
ţilor» ? 9 . Toate acestea le-a împlinit patriarhul cu fapta, cînd a spus: 
«Să nu fie sfadă între păstorii mei şi păstorii tăi, că fraţi sîntem». Poate 
fi un suflet mai iubitor de pace ca acesta ? Nu în zadar, deci, nici fără 
rost, spuneam la început că Avram a preferat pustia locurilor locuite, 
tocmai pentru că iubea liniştea şi viaţa lipsită de turburări! Iată-1 şi 
acum ! Cînd a văzut că păstorii sînt pe cale să se certe, îndată, chiar 
de la început, încearcă să stingă flacăra ce avea să se aprindă şi pune 
capăt sfezii. Trebuie ca. el, care venea pentru toţi locuitorii Palestinei 
ca dascăl al unei vieţi pline de filosofie, trebuia să nu dea nici un pri¬ 
lej, trebuia să nu i se găsească nici o vină, ca să-i înveţe, mai puternic 
ca o trîmbiţă, pe toţi cu frumuseţea purtărilor lui şi să-i facă pe toţi 
să meargă pe urmele virtuţii lui. 

«Să nu fie sfadă între mine şi tine şi între păstorii mei şi păstorii 
tăi, că fraţi sîntem». 

Mare e dulceaţa acestor cuvinte : «între mine şi tine»! 

III 

Uită-te că Avram îi vorbeşte ca unui egal, deşi, după părerea mea, 
sfada n-a început din altă parte decît de acolo că păstorii lui Lot n-au 
îngăduit ca păstorii patriarhului să se ducă cu turmele lor pe unde se 
duceau ei. Patriarhul, însă, caută să facă pace, arătîndu-şi covîrşitoarea 
lui înţelepciune şi învăţîndu-i nu numai pe cei de atunci, ci şi pe noi 
toţi cei de mai tîrziu, ca niciodată să nu îngăduim slugilor noastre să 
se certe cu slugile vecinilor noştri. Pentru că cearta dintre slugi ne 
pricinuieşte nouă mari nemulţumiri, iar cele întîmplate între slugi nu 
se pun în sarcina lor, ci ocara se întoarce asupra noastră. Este, oare, 
cu cale ca noi oamenii, care sîntem fraţi, care sîntem de aceeaşi fire, 
care sîntem uneori rude, care sîntem trecători pe acest pămînt, este, 
oare, cu cale să ne certăm, cînd sîntem datori să fim buni, blînzi şi 
dascăli ai întregii filosofii pentru toţi cei din jurul nostru ? 

Să audă aceste cuvinte toţi cei care se socot fără vină cînd îngă¬ 
duie, şi mai ales încuviinţează, celor ce ţin de casa lor să fure, să ia 

dreptul altora, aii facă nenumărate rele, atît în oraşe cit şi la ţară > să 
ia de la vecinii lor unuia ogorul, altuia casa. Da, răul îl face altul, dar 
iau parte şi ei la săvîrşirea lui, nu numai prin aceea că încuviinţează 
lucrul acesta şi că socot că prin asta le creşte averea şi li se înmul¬ 
ţeşte bogăţia, ci şi prin aceea că nu împiedică răul pus la cale. Cel care 
poate împiedica pe cineva să săvîrşească un rău, dar n-o face, nu-i pe¬ 
depsit mai puţin decît cel care săvârşeşte răul. 

Să nu ne înşelăm, dar, rogu-vă, pe noi înşine, ci să fugim şi noi 
de răpirea averilor altora şi de lăcomie ,• să nu căutăm să ne sporim 
din furturi averea noastră şi nici să învăţăm pe cei din casa noastră 
să facă una ca asta. Nu rămînem fără vină dacă cei ce ţin de casa 
noastră săvîrşesc astfel de rele, ba, dimpotrivă, adunăm pe capul nostru 
mai mare osîndă, pentru că ei săvîrşesc aceste nedreptăţi, vînzîndu-şi 
mîntuirea lor, ca să ne fie nouă pe plac, dar prin asta se pierd şi pe 
ei şi ne pierd şi pe noi împreună cu ei. Dacă voim să fim cu mintea 
trează, vom putea scăpa şi noi de vătămarea aceasta şi vom putea feri 
şi pe cei ce ţin de casa noastră de astfel de rele încercări. Nu-mi spune 
mie cuvintele acelea fără socoteală : «Nu-mi pasă ! Am luat eu, oare, 
averea altuia? Nu ştiu nimic! Altul a făcut-o! N-am luat parte la 
nedreptatea asta !». Acestea sînt pretexte şi şiretlicuri. Dacă vrei să-mî 
arăţi că n-ai luat parte la nedreptate, că n-ai luat parte la răpire, că 
n-ai săvîrşit tu lăcomia, îndreaptă fapta, mingile pe cel nedreptăţit, dă-i 
înapoi cele luate. Aşa vei scăpa şi tu de păcat şi vei face dreptate şi 
celui nedreptăţit, dacă arăţi că cele săvîrşite de aceia nu s-au făcut cu 
voia ta, dacă îl chemi pe sărac şi nu-1 laşi să fie doborât de tristeţea 
pe care avea să i-o aducă răpirea averii lui. 

«Să nu fie sfadă intie mine şi tine, Intre păstorii mei şi păstorii tăi, 
că fraţi sîntem». 

Ai văzut bunătate ? Ai văzut blîndeţe ? Ascultă şi cuvintele cele¬ 
lalte, ca să vezi covîrşitoarea filosofie a lui Avram ! Să vezi cum Avram 
a pus capăt sfezii, cum a stins cearta. 

«Iată, spune Avram, tot pămîntul este înaintea ta! Desparte-te de 
mine 1 De o iei tu la stingă, eu o iau la dreapta ; de o iei tu la dreapta, 
eu o iau la ştînga» 10 . 

Uită-te la filosofia şi la marea smerenie a dreptului Avram ! Dar, 
înainte de asta, gîndeşte-te, iubite, ce mare prăpăd este bogăţia şi cît 
de mult desparte pe oameni multa avuţie! S-au înmulţit turmele, a 
crescut mult bogăţia ,• şi îndată s-a stricat buna înţelegere. Acolo unde 











era pat e ţii legătura dragostei, acolo au venit sfada şl cearta, Da, acolo 
unde este vorba de *al meu» şi «al tău», acolo e tot felul de ceartă, 
acolo e pricină de sfadă. Unde nu e vorba de «al meu» şi «al tău», acolo 
domneşte desăvîrşit buna înţelegere şi pacea. Şi ca să vezi că aşa stau 
lucrurile, ascultă ce spune fericitul Luea despre cei dintîi creştini : «Su¬ 
fletul şi inima tuturora era una» u ; nu pentru eă toţi aveau un sui iot 
— cum ar fi putut, cînd erau diferite trupuri ? —, ci ca să ne arate cit 
de desăvîrşită pace trebuie să fie între noi. Dacă dreptul Avram n-ar 
fi fost mult îndelung-răbdător, dacă n-ar fi ştiut să gîndească ca un 
filosof, s-ar fi aprins de mînie şi i-ar fi spus lui Lot : «Ce înseamnă ne¬ 
bunia asta ? Cum de au îndrăznit slugile tale să deschidă gura împo¬ 
triva slugilor mele ? N-au înţeles ele, oare, cită deosebire este între 
noi? De unde ai tu averea asta? Nu datorită purtării mele de grijă? 
Cine te-a făcut pe tine om ? N-am fost cu totul pentru tine ? Nu ţi-am 
fost în toate tată ? Aşa îmi răsplăteşti pentru atîta purtare de grijă ? 
Cu nădejdea asta te-am purtat pretutindenea cu mine? Fie! Să nu fi 
ţinut seamă de tot ce am făcut pentru tine ! Dar ar fi trebuit să-mi 
respecţi bătrîneţile, să-mi cinsteşti părul meu alb ! Dar nu ! Ai lăsat 
să se certe păstorii mei cu păstorii tăi ! Nu ştiai, oare, că ocările lor 
sînt ocărîrea mea, iar obrăznicia lor se ridică la tine ?». 


IV 


Dar nici unul din aceste gînduri n-a trecut prin mintea dreptului 
Avram şi nici n-a lăsat să-i treacă, ci pe toate le-a îndepărtat. A ur¬ 
mărit un singur lucru : să stingă cearta ce avea să se aprindă şi să 
găsească un mijloc ca despărţirea dintre ei să se facă fără durere şi 
fără turburare. Şi i-a spus lui Lot: «Iată, nu este tot pămintul inainteu 
ta ? Desparte-te de mine! Dacă tu o iei la dreapta, eu o iau la stingă ; 
dacă tu o iei la stingă, eu o iau la dreapta». Uită-te la bunătatea drep¬ 
tului Avram ! îi arată lui Lot prin fapte că nu face de bunăvoie asta 
şi nici nu vrea să se despartă de el: o face silit de ceartă, ca să nu 
fie război necontenit în familia lor. Uită-te la Avram cum caută prin 
cuvinte să-i potolească mînia ; îl lasă pe Lot să facă alegerea ; îi pune 
înainte tot pămîntul şi-i spune : «Iată, nu este tot pămintul înaintea 
ta ? De vrei, alege-1 pe acela care îţi place, iar eu îl voi lua cu multă 
plăcere pe acela pe care tu mi-1 vei lăsa !». Mare e filosofia dreptului! 
Nu vrea să-l supere cu nimic pe nepotul său. «Pentru că se întîmplă 


ce nu vreau, îi spune Avram Iui Lot, sînt silit să mă despart de tine,. j 


11. Fapte, 1, 32. 

ca să pun capăl certei, De asta, alege tu ; îţi dau ţie toată puterea, ca 
să alegi pămintul pe care-1 socoteşti mai bun şi mie să mi-1 laşi pe ce¬ 
lălalt». Care om ar fi vorbit aşa cu un frate de aceeaşi virată, cum a 
vorbit patriarhul eu nepotul său ? Chiar dacă Avram ar fi făcut ale¬ 
gerea, chiar dacă ar fi luat el întîi pămintul şi ar fi lăsat celuilalt 
restul, oare, n-ar fi fost o faptă mare fapta lui ? Totuşi, vrînd să-şi arate 
virtutea lui covârşitoare şi să împlinească pofta tînărului, ca despărţirea 
lor să nu fie pricină de tristeţe, Avram îi dă lui Lot toată puterea şi-i 
spune : «Iată, tot pămintul este înaintea ta! Desparte-te de mine şi ale¬ 
ge partea ce o vrei!». Ar fi trebuit ca nepotul, văzînd atîta bunătate, 
să răspundă patriarhului cu aceeaşi cinste şi să-i lase patriarhului ale¬ 
gerea. Cu toţii obişnuim, cînd vedem că duşmanii noştri sînt în ceartă 
cu noi şi caută să ne-o ia înainte, să nu ne lăsăm micşoraţi, nici biruiţi 
de ei ; dar cînd îi vedem că se dau în lături şi, cu cuvinte smerite, ne 
dau toată stăpînirea, ruşinaţi oarecum de multa lor bunătate, lăsăm la 
o parte ambiţia şi, făcînd cu totul contrarul, le dăm lor toată puterea, 
chiar dacă cel care se lua la ceartă cu noi era mai mic decît noi. Ar 
fi trebuit, dar, ca şi Lot să facă aşa cu patriarhul; dar pentru că era 
tînăr, minat de pofta de a avea mai mult, sare asupra pămîntulul celui 
mai bun, după cum i se părea, şi alege el. 

«Şi ridicînd Lot ochii lui, a văzut toată împrejurimea Iordanului, 
că toată era udată de ape, înainte de a distruge Dumnezeu Sodoma şi 
Gomora, ca raiul lui Dumnezeu şi ca pămintul Egiptului, pînă la Zogora. 
Şi şi-a ales Lot tot ţinutul cel dimprejurul Iordanului şi s-a tras înapoi 
Lot de la răsărit şi s-a despărţit fiecare de fratele lui» 12 . 

Ai văzut covîrşitoaxea virtute a dreptului Avram ! Nici n-a lăsat 
să răsară rădăcina răutăţii, ci îndată a strivit şi a tăiat de jos cele 
ce aveau să răsară. Avram s-a purtat cu multă blîndeţe. Din pricina vir¬ 
tuţii sale nespuse a dispreţuit pe toate celelalte, ca să arate tuturora 
că trebuie stinsă cearta, pentru că pacea este mai de preţ decît orice 
avere. Mai mult, ca să nu-i osîndească cineva pe dreptul Avram, că nu 
s-a purtat omeneşte cu Lot, că l-a luat de acasă, că l-a dus printre stră¬ 
ini şi că apoi l-a izgonit din casă, deci, ca să nu socotească cineva că 
se poartă cu el vrăjmăşeşte, ci ca să aflăm cu toţii că Avram n-a ur¬ 
mărit altceva decît pacea, de aceea îi dă lui Lot să aleagă pămintul 
care-i place. N-a socotit neplăcut şi greu să-i dea lui Lot întâietatea de 
alegere, pentru ca toţi să putem şti ce suflet bun şi iubitor de pace avea 
Avram. 

De altfel în toate aceste fapte este preînchipuită şi o taină. Că aici 
multe s-au făcut cu următorul scop : şi ca să-l înveţe pe Lot prin fapte că 
n-a făcut cum trebuia alegerea, şi ca să afle sodomenii virtutea lui Lot, 
şi, în sfîrşit, ca să arate, prin despărţirea dintre ei, că s-a împlinit fă¬ 
găduinţa făcută de Dumnezeu patriarhului, care spunea : « Ţie şi semin¬ 
ţiei tale voi da pămlntul acesta» 13 . Dar pe acestea le vom vedea înce¬ 
tul cu încetul, înaintînd cu tîlcuirea, pentru că dumnezeiasca Scriptură 
ni le va lămuri pe toate. 

«Şi s-a aşezat Avram, spune Scriptura, în pâmîntul Canaan ; iar Lot 
s-a aşezat în cetatea, care era în ţinuturile din jurul Iordanului, şi s-a 
aşezat în Sodoma. Iar oamenii din Sodoma erau răi şi păcătoşi înaintea 
lui Dumnezeu foarte» 14 . 

Ai văzut că Lot s-a uitat la atît numai ca pămîntul să fie bun ? N-a 
ţinut seamă de răutatea locuitorilor. Spune-mi, te rog, este vreun folos 
că pămîntul e mănos şi roditor, cînd cei ce-1 locuiesc sînt cu purtări 
rele ? Şi iarăşi, aduce, oare, vreo pagubă pustia şi un pămînt rău, cînd 
locuitorii sînt buni ? Nu, deoarece capul bunătăţilor este bunătatea lo¬ 
cuitorilor. Dar Lot n-a urmărit decît un singur lucru : rodnicia pămân¬ 
tului. De aceea Scriptura, voind să ne arate răutatea locuitorilor de 
acolo, spune : « Iar oamenii din Sodoma erau răi şi păcătoşi înaintea 
lui Dumnezeu foarte». Scriptura spune că nu erau numai «răi», ci şi 
«păcătoşi » ; şi nu atîta : «păcătoşi», ci « înaintea lui Dumnezeu», adică 
păcatele lor erau mari şi răutatea lor covîrşitoare ,- de aceea Scriptura 
a şi adăugat: «înaintea lui Dumnezeu foarte». 

Ai văzut mărimea răutăţii ? Ai văzut ce rău este să umbli după 
întîietăţi şi să nu urmăreşti folosul ? Ai văzut ce bun lucru este blîn- 
deţea, smerenia şi să cedezi altora cele dinţii locuri ? Şi vom vedea, 
înaintînd cu cuvîntul nostru de învăţătură, că Lot, care a ales pămîntul 
cel mai de frunte, n-a avut nici un folos de pe urma lui, iar Avram, 
care a ales pe cel mai prost, a ajuns din zi în zii mai strălucit, mai 
respectat de toţi, iar averea lui i-a crescut mereu. 


Dar, ca să nu lungesc prea mult cuvîntul de învăţătură, mă opresc 
aici, păstrînd pentru mai tîrziu cele ce-au rămas. Aceea, însă, vă rog, 
să aveţi aceeaşi rîvnă ca şi patriarhul Avram ! Să nu umblaţi niciodată 
după locurile de frunte, ci să ascultaţi de fericitul Pavel, care spune : 


13. Fac., 12, 7. 

14. Pac., 13, 13. 

*Lulnd Înainte unul altuia cu cinstirea» 15 , învingîndu-vă pe voi înşivă 
şi silindu-vă să fiţi smeriţi în toate. Asta înseamnă a avea întîietatea, 
aşa precum spune şi Hristos : «Cel ce se smereşte se va înălţa» 16 . Cu 
cine putem fi noi, oare, egali, cînd, dînd altora locurile cele dinţii, noi 
înşine ne bucurăm de mare cinste, cînd, dînd altora cinstea, ne urcăm 
pe noi înşine la cea mai înaltă cinste ? Să ne străduim, aşadar, vă rog, 
ca şi noi cei din har să imităm smerenia patriarhului şi să păşim pe 
urmele celui care, înainte de lege, a arătat o filosofie ca aceasta ! In¬ 
tr-adevăr, smerenie este smerenia aceea pe care a arătat-o acest mi¬ 
nunat bărbat faţă de cel ce era cu mult mai prejos de el, nu numai în 
ce priveşte virtutea, ci şi în ce priveşte vîrsta şi în toate celelalte. Gîn- 
deşte-te că bătrînul a cedat tînărului locul, unchiul nepotului, omul, 
care se bucura de atîta de mare preţuire din partea lui Dumnezeu, unuia 
care nu făcuse nici o faptă deosebită. Şi cele ce ar fi trebuit să le spună 
nepotul, ca un tînăr, unui om bătrîn şi unchi, acelea le-a spus patriarhul 
tînărului. Şi noi, dar, să cinstim nu numai pe cei care sînt mai în vîrstă 
ca noi sau pe cei care sînt egali cu noi! Nu e smerenie atunci cînd 
eşti silit de datorie să cinsteşti pe altul ,• asta nu-i smerenie, ci datorie. 
Adevărata smerenie este atunci cînd dăm locul celor care par mai mici 
decît noi, cînd dăm cinste celor pe oare-i socotim a fii cu mult mai pre¬ 
jos decît noi. Dacă, insă, sîntem cu mintea luminată, nu socotim pe 
nimeni mai prejos decît noi, ci pe toţi oamenii superiori nouă. Şi aceasta 
n-o spun despre noi, care sîntem cufundaţi în mii şi mii de păcate, ci 
o spun chiar celui care se ştie încărcat cu mii de fapte bune ; şi acela, 
dacă nu socoteşte că este în urma tuturor, n-are nici un folos de pe 
urma tuturor faptelor sale bune. Atunci eşti smerit, cînd, deşi ai pri¬ 
cină să te lauzi, totuşi te micşorezi pe tine însuţi, te smereşti, te Umi¬ 
leşti. Atunci te urci la înălţimea cea adevărată, după făgăduinţa Dom¬ 
nului, Care spune că «cel ce se smereşte se va înălţa». 

Să ne sîrguim, dar, vă rog, să ajungem toţi prin smerenie la înăl¬ 
ţime, ca să ne bucurăm din partea Stăpânului de aceeaşi preţuire ca 
şi dreptul Avram şi să ne învrednicim şi de bunătăţile cele nespuse, 
cu harul şi iubirea de oameni a Domnului nostru Iisus Hristos, cu Care 
Tatălui, împreună cu Sfîntul Duh, slavă, putere şi cinste, acum şi pu¬ 
rurea şi în vecii vecilor, Amin. 

